
Forord 


Denne boken handler om å krysse grenser. Den handler om kropper som 
flytter seg i tid og rom. Men den handler også om tanker som forflytter 
seg. For min egen del har boken vært en lang reise i tankenes verden, fra 
kjente steder til ukjente steder. Og på samme måte som det for kropper 
kan være risikabelt å krysse grenser, så også for tanker. Mitt sikkerhetsnett 
har vært gode kolleger i fagfelt jeg har besøkt, og jeg vil benytte anlednin- 
gen til å skjenke en stor takk til dem. Kristine von Simson, Ragnar Misje 
Bergem, Andreas Brekke Carlsson, Sturla Stålsett, Hege Cathrine Finholt, 
Atle Ottesen Søvik, Andreas Holmedal Hvidsten og Jan-Olav Henriksen 
fortjener alle en stor takk for tiden de har brukt på å lese og kommentere 
manusutkast. Jeg har også hatt betydelig utbytte av konstruktiv kritikk fra 
gode fagfeller, og det har vært en glede å samarbeide med forlagsredaktør 
Ann Kristin Gresaker hos Cappelen Damm. Boken dedikeres til alle for- 
skere som har fordypet seg i det mangslungne landskapet migrasjon som 
fenomenkompleks utgjør, og som sammen har bidratt til en stadig bedre 
forståelse for hva migrasjon er, og hva det gjør med oss - som enkeltmen- 
nesker og som samfunn. Resonnementene som følger er mitt bidrag til 
denne viktige samtalen. 


Asle Eikrem, Oslo, juni, 2023. 


Innledning 


Innvandringspolitikk er blant de mest profilerte og kontroversielle tema- 
ene i dagens politiske landskap. Den berører grunnleggende spørsmål om 
hvordan vi som mennesker lever sammen, både lokalt, nasjonalt og globalt. 
Det har derfor ikke vært særlig oppsiktsvekkende at den norske regjeringen 
de senere år har opprettet flere utvalg med mandat til å kartlegge og drøfte 
samfunnsmessige konsekvenser av ulike former for innvandring." Disse 
offentlige utredningene har primært vært opptatt av «det myke» spørs- 
målet om hvordan den norske stat best kan legge til rette for integrering 
av innvandrere - kulturelt, politisk og i arbeidslivet.” Å søke gode svar på 
dette spørsmålet er selvsagt veldig viktig. I denne boken vil jeg imidler- 
tid fokusere på et annet sentralt spørsmål knyttet til hvordan den norske 
stat forholder seg til innvandring. Dette «hardere» spørsmålet lyder slik: 
Hvem og hvor mange bør vi slippe inn, og på grunnlag av hvilke kriterier?’ 
I forlengelsen av dette vil jeg også drøfte spørsmålet om hvordan vi etisk 
bør vurdere lovverket som regulerer innvandreres muligheter for å motta 
norsk statsborgerskap. 

Dette siste spørsmålet er langt mindre kontroversielt enn det første. 
Mens det i dag er bred politisk enighet om å følge en moderat linje hva 
gjelder mulighetene ulike grupper innvandrere har for å bli norske stats- 
borgere, er frontene mer steile hva gjelder spørsmålet om hvilke krav det 
er legitimt å stille til dem som søker opphold, hvor mange av disse vi bør 
ta imot, og hvem som bør prioriteres når vi spesifiserer sammensetningen 
av gruppen vi gir opphold. I motsetning til en del andre politikkfelt, hvor 


1 NOU 2011: 7, NOU 2011: 14, NOU 2017: 2 og NOU 2022: 18. Lederen i to av disse kommisjonene, Grete 
Brochmann, har skrevet en fin analyse og refleksjon rundt rapportenes mottakelse i Brochmann, 
«Investigating Immigration». For en konsis oversikt over integreringspolitiske hovedtrekk i Norge frem 
til 2016, se Ihle, «Integrering?». 

2 Brochmann, «Investigating Immigration», 108. 

3 Jf. Thomas Hammars distinksjon mellom immigrasjonspolitikk og immigrantpolitikk i Hammar, 
«Introduction». 

spørsmål avgjøres mer gjennom pragmatisk tautrekking, utgjør innvan- 
dringspolitikk et svært moralisert felt, hvor det ikke uten videre er enkelt 
å vite hvordan etiske prinsipper bør konkretiseres politisk.“ 

En liberal, sosialdemokratisk stat som Norge er et historisk produkt av 
kompromisser mellom ulike ideologiske tradisjoner; liberalisme, sosia- 
lisme og konservatisme. Når migrasjonsetikere skal utfolde, og kritisk 
reflektere over, de etiske grunnprinsippene i disse tradisjonene, støter de 
derfor på genuine og dyptgripende etiske spenninger.” Og selv om utbredte 
forestillinger om frihet, likhet, ansvar, deltakelse (m.m.) begrenser vårt 
moralske handlingsrom, rommer de også et bredt spekter av innvandrings- 
politiske muligheter. Hvilken innvandringspolitikk som følger fra hvilke 
verdier, er ikke innlysende. Å anse innvandringspolitiske posisjoner som 
selvsagte, er en form for moralistisk forenkling av svært komplekse saks- 
forhold. Det betyr ikke at man skal vegre seg mot å ta stilling. Til det er 
debattene for viktige — for mye står på spill for altfor mange mennesker. 
Det betyr imidlertid at kritikk må være forholdsmessig, og at man må ta 
høyde for at lite er innlysende i innvandringspolitiske debatter.‘ 

Innvandringsregulering finner sted i spenningen mellom statlige inter- 
esser, hensynet til migranters individuelle rettigheter, og internasjonal rett. 
De siste tjue årene har den folkelige opinionen i Norge dreid mot større 
vektlegging av førstnevnte i innvandringspolitikken. Samtidig har men- 
neskerettighetstenkning satt et stadig sterkere preg på lovverket som legger 
rammene for hvordan statsforvaltning og domstoler håndterer asylsøkna- 
der, og arbeidsmigrasjon innenfor rammen av EØS-avtalen har utfordret 
forhandlingsstrukturene som tradisjonelt har regulert den norske arbeids- 
markedsdynamikken.” Med bakgrunn i disse spenningene må vi stille 
spørsmålet om hvordan vi, i størst mulig grad, kan ivareta både universelle 
rettighetshensyn, europeisk økonomisk, sosial og politisk integrasjon, og 
den norske stats rett til å prioritere egne innbyggere” i fordeling av goder. 


4 Jf. Brox, «Jeg er ikke rasist, men ...», Hagelund, «A Matter of Decency?», 58, 62, og Gripsrud, Norsk 
hamskifte?, 245ff. 

5 Bader, «Conclusion», 175f. 

6 Wendt, «Moralismus in der Migrationsdebatte», 408ff. 

7 For arene fra tidlig på 90-tallet og frem til 2010, se beskrivelsen i Brekke mfl., Innvandring og flukt til Norge, 
17, 30. Med den såkalte «flyktningkrisen» i 2015 ble denne utviklingen konsolidert. For de historiske 
hovedlinjene, se for øvrig kapittel 2. 

8 Med «innbyggere» mener jeg her samfunnsborgere (statsborgere), medborgere (menneskers som har 
sin primære sosiale tilhørighet i Norge, men ikke statsborgerskap), samt mennesker med lovlig opphold 
som (enda) ikke har permanent opphold eller statsborgerskap (delborgere). Til disse distinksjonene, se 
Brochmann, «Statsborgerskap». Jf. for øvrig diskusjonen av tilhørighet i seksjon 4.4. Når jeg i det følgende 
snakker om «medlemsspesifikke» og/eller «sivile» rettigheter og plikter er det da innbyggernes rettigheter 


INNLEDNING 


Skal vi besvare dette spørsmålet, er vi nødt til å vurdere ulike hensyn opp 
mot hverandre og begrunne hvilke som veier tyngst når vi skal utforme 
innvandringspolitiske retningslinjer i møte med ulike grupper innvandrere. 
Vi beveger oss inn i et etisk og juridisk felt med høy grad av kompleksitet, 
hvor ingen enkle svar er gitt. Målet med denne boken er å analysere og 
drøfte argumenter for ulike innvandringspolitiske standpunkt, og på den 
måten tilføre samfunnsdebatten større dybde og flere nyanser. 

I en verden der blodige sosiale konflikter stadig blusser opp, arbeids- 
markedet globaliseres, globale økonomiske ulikheter blir stadig større, 
informasjonsflyten kontinuerlig forbedres og mulighetene for å forflytte 
seg over store avstander er gode for mange, vil ikke antallet migranter 
på verdensbasis bli lavere i årene som kommer.’ Internasjonal migrasjon 
har de siste årene satt i gang omfattende endringsprosesser i mange land. 
Denne utviklingen har bidratt til at stater i dag konsentrerer en histo- 
risk mengde oppmerksomhet, og ressurser, på å kontrollere innvandring. 
Behovet for å la regelverkene (ev. den politiske praksis) som regulerer 
migrasjon gjennomgå en grundig etisk analyse vil derfor intensiveres. 
Enhver stat er moralsk forpliktet til å vurdere hvordan den skal forholde 
seg til menneskers ønske om å endre sosial og politisk tilhørighet. Vårt 
kollektive liv utspiller seg gjennom institusjoner preget av ideologiske for- 
tolkningsperspektiver som har gjort Norge til et godt land å bo i, men som 
vi ikke alltid er like klar over at også har problematiske konsekvenser for 
mennesker utenfor våre landegrenser. Tross all sin prakt, er et konstitusjo- 
nelt demokrati, i kraft av sin institusjonelle maktfordelingsstruktur, i seg 
selv et hinder for å ta interessene til mennesker som ikke bor i Norge på 
alvor.” Norge som nasjon må derfor hele tiden, på ny og på ny, oppsøke 
perspektiver som kan hjelpe oss til å avdekke våre moralske blindsoner. 

Denne boken aspirerer ikke til å formulere en etisk vurdering av interna- 
sjonal migrasjon som gjelder for alle steder til alle tider. Hvilke konsekven- 
ser innvandring får for et samfunn er bestemt av sosiale, økonomiske og 
politiske vilkår som er svært ulike fra stat til stat. Jeg har derfor valgt å sette 
søkelyset på det som for meg er den mest nærliggende politiske konteksten, 


og plikter jeg refererer til, og når jeg snakker om «mennesker som bor i Norge» er det innbyggerne i 
Norge jeg tenker på. 

9 Selv om antallet migranter har økt i absolutte tall de siste 50-60 årene, har de relative tallene ligget 
ganske så stabilt rundt 2-3 %, men med en jevnt svak stigning, fra 2,3 i 1970 til 3,5 i 2019. International 
Organization for Migration, World Migration Report 2020, 21. 

10 Buchanan, The Heart of Human Rights, 214. 

nemlig den norske." En kontekstuell tilnærming til migrasjonsetikk inne- 
bærer at empiriske data som kartlegger konsekvensene ulike former for 
innvandring spesifikt har for Norge utgjør viktige faktapremisser for argu- 
mentasjonen i denne boken. Den etiske verdien av våre handlingsalternativ 
er dels betinget av hva som faktisk er tilfellet, og, i mange tilfeller, av hvor 
sannsynlig det er at ett bestemt samfunnsmessig scenario vil følge av ett 
bestemt innvandringspolitisk veivalg.” Å tale rent abstrakt og generelt gjør 
ofte politisk etikk triviell og underkompleks.” Skal den politiske etikken 
være genuint politisk, må den være faglig velinformert og gjøre aktivt bruk 
av relevant empiri når den resonnerer." Min vurdering av den foreliggende 
empiriens relevans og kvalitet er basert på et generelt akademisk skjønn. 
Jeg har forsøkt å unngå å redusere komplekse økonomiske, rettslige, poli- 
tiske og kulturelle forhold, og å drive såkalt «kirsebærplukking», det vil si å 
kun nevne empirisk forskning som støtter normative standpunkter etablert 
uavhengig av den.” Jeg håper - og tror - at dette forsøket har lykkes et 
godt stykke på vei. Med dette sagt er politisk etikk selvsagt mer enn empiri. 
Empiriske resultater kan ikke alene avgjøre en normativ etisk debatt. Det 
er etiske prinsipper som gjør et faktum til en moralsk grunn til å handle på 
en bestemt måte. Hvilken relevans og vekt empiriske forhold bør tillegges, 
er betinget av prinsipielle etiske overveielser.'* 

Boken har tre hovedanliggender. Det første består i å formulere en prin- 
sipiell forståelse av forholdet mellom migranters individuelle menneskeret- 
tigheter og statens rett til å prioritere å innfri medlemsspesifikke (sivile) 
rettigheter. Jeg gjør dette i tre skritt. Først, ved innledningsvis å skissere et 
antropologisk orienteringspunkt for politisk etikk i en demokratisk retts- 
stat (seksjon 1.3). Grunnloven $ 2 viser til den kristne og humanistiske arv 
som jordsmonnet for menneskesynet som ligger til grunn for den nor- 
ske statsformen. I det andre skrittet tar jeg derfor for meg et sett med 
teologiske ansatser til universell rettighetstenkning i kristen tradisjon, og 
drøfter hvordan disse lar seg forene med tanken om at innbyggere i Norge 
har visse forpliktelser overfor hverandre som de ikke har overfor andre 


11 I og med at Norge er assosiert medlem av Schengen-området, vil en rekke av vurderingene også berøre 
kontrollregimet knyttet til dette området. 

12 Jf. Broome, Weighing Goods, 128f. 

13 Manglende innsikt i komplekse samfunnsspørsmål er hovedgrunnen til at Thomas Schramme mener 
filosofer ikke bør uttale seg om innvandringspolitikk. Schramme, «Wenn Philosophen schiessen». 

14 Hoesch og Laube, «Why Should we Study Migration Policies?». 

15 Jeg skriver dette i full bevissthet om at statistikk om innvandring ofte kan være politisk tendensiøs. 
Hamlin, The Politics of International Refugee Law, 112f. 

16 Jf. Carens, «Normative Claims and Empirical Realities», 16ff. 

mennesker (seksjon 3.1). Diskusjonen munner ut i et forsøk på å identifi- 
sere begrensningen i en slik ansats, og begrunner dermed behovet for en 
videre politisk-filosofisk utbrodering av spenningen mellom de to settene 
med forpliktelser. En slik utbrodering finner sted i seksjon 3.2. 

Bokens andre hovedanliggende er konkret, og består i å drøfte Norges 
innvandrings- og naturaliseringspolitikk. Dette innebærer først å ta stilling 
til følgende fem spørsmål: 


1) Hvilke krav er det rimelig å stille til mennesker som søker opphold i 
Norge? 

2) Hvor mange innvandrere bør Norge ta imot? 

3) Hvem bør prioriteres blant personer som søker opphold i Norge? 

4) Hvilke krav bør vi stille til mennesker som ønsker norsk statsborgerskap? 

5) Er det å emigrere fra dysfunksjonelle samfunn etisk klanderverdig? 


Disse spørsmålene drøftes i kapittel 4, og genererer to større diskusjoner, 
som så tas opp til mer inngående drøfting i de to påfølgende kapitlene. Den 
første handler om hvordan vi etisk sett bør vurdere økonomiske argumen- 
ter for ulike typer innvandringspolitikk. Dernest tar jeg opp spørsmålet 
om hvordan vi bør etisk vurdere henvisninger til ulike sider ved vår inte- 
grasjonskapasitet i innvandringspolitiske debatter. I denne sammenheng 
er det viktig å skille mellom integrasjonskapasitet og beskyttelseskapasitet, 
og jeg drøfter derfor også spørsmålet om Norge dels bør innfri sine fol- 
kerettslige og moralske forpliktelser overfor enkelte grupper migranter på 
andre lands territorier. 

Mitt tredje hovedanliggende tar oss tilbake til det prinsipielle nivå, og 
diskusjonen om hvorvidt Norge har en «dynamisk forpliktelse» til å arbeide 
for åpnere grenser stater imellom.” Drøftingen innledes med en diskusjon 
av grunnene stater mer generelt har til å utøve ekskluderende makt overfor 
ulike grupper innvandrere. Denne retten forsvares, samtidig som jeg for- 
søker å begrunne hvorfor forestillingen om en verden med åpne grenser 
er fruktbar som politisk ideal. 

Migrasjonsetikk foregår i spennet mellom to poler, en ikke-idealistisk 
og en idealistisk.” Den første polen representeres av forsøk på å formulere 


17 Med «dynamisk forpliktelse» mener jeg en plikt til å arbeide for reformer som kan ta oss i retning åpne 
grenser. Jf. Gilabert, «Feasibility», 61. 
18 Carens, The Ethics of Immigration, 10f. 

politiske handlingsnormer for situasjoner hvor idealer ikke lar seg umid- 
delbart realisere, mens representanter for den andre polen primært er opp- 
tatt av spørsmålet om hvilken migrasjonspolitikk som dypest sett er mest 
optimal etisk sett. I denne boken vil jeg forsøke å vise verdien av begge 
tilnærmingsmåtene. Jeg drøfter ikke-idealistiske resonnementer fordi jeg 
ønsker å få i tale leserne som synes idealistiske argumentasjonslinjer er 
politisk uinteressante, eller som anser det som uomtvistelig at stater har 
en ubetinget rett til å avgjøre hvem som bør få slippe inn på statens ter- 
ritorium etter eget forgodtbefinnende. Etiske samtaler handler tross alt 
ofte om å utforske mulighetene for moralsk handling gitt premisser vi ikke 
vurderer som ideelle, og som derfor ikke inkluderer de handlingsalternativ 
vi vurderer som best begrunnet. Mark Amstutz argumenterer for at migra- 
sjonsetikkens eneste oppgave er å arbeide innenfor en slik ikke-idealistisk 
tilnærming.” Det er flere problemer med hans konklusjon. 

For det første er vi avhengige av moralske idealer for å kunne iden- 
tifisere et samfunnsforhold som problematisk. For det andre trenger vi 
idealer for å kunne avgjøre hvilket foreliggende politisk alternativ som 
bør foretrekkes, selv der spørsmålet handler om alternativ som kun vil 
utgjøre en marginal forskjell.” For det tredje kan samfunnstilstander 
som ikke er mulig nå kunne bli mulig i fremtiden dersom vi nå velger 
å ta skritt for å nærme oss dem.” Uten at vi har idealet klart for oss nå, 
vil vi ikke vite i hvilken retning vi skal ga.” Moralsk idealisme har histo- 
risk sett vært en betingelse for avskaffing av falske nødvendigheter som 
slaveri, kvinneundertrykking og ulike rettigheter for mennesker av ulik 
seksuell orientering (m.m.). Bare det å fremme idealene var i seg selv et 
nødvendig steg på veien til at et mål som da virket fjernt suksessivt lot 
seg realisere. Den politiske etikkens oppgave er kritisk å drøfte etiske 
idealer vi kan bruke som kriterier for å avgjøre om det samfunnet som 
en bestemt politisk handling vil bidra til å realisere, er et mer rettferdig 
samfunn enn det vi har i dag. En mer inngående begrunnelse for behovet 
for politisk bruk av moralske idealer vil leseren, som sagt, finne i det 
nest siste kapitlet. 

Men moralsk og politisk idealisme er ikke en tilstrekkelig betingelse 
for positiv politisk endring. I avslutningskapitlet vender jeg derfor tilbake 


19 Amstutz, Just Immigration, 15, 231. Amstutz støtter seg her til Wildavsky, Speaking Truth to Power, 406. 
20 Jf. Bader, «Citizenship and Exclusion», 52. 

21 Jf. Gilabert og Lawford-Smith, «Political Feasibility», 811, 821. 

22 Jf. ibid., 819. 

til det konkrete, og tar leseren med gjennom noen generelle refleksjo- 
ner over forholdet mellom innvandringspolitikkens reelle muligheter 
og etiske horisont, både nasjonalt og internasjonalt. Hva gjelder den 
nasjonale politiske konteksten argumenterer jeg for at en konsensus- og 
kompromisskultur vil tjene migrantene best. Deretter reflekterer jeg 
noe mer eksplorativt rundt muligheten for internasjonalt samarbeid om 
migrasjonshåndtering. 

Jeg kommer ikke til å legge frem en fullstendig etisk teori som så dan- 
ner utgangspunktet for de konkrete drøftingene. Utover å skissere et bredt 
forankret egalitært menneskesyn, og prinsipielt tilrettelegge forholdet mel- 
lom universelle og medlemsspesifikke rettigheter/forpliktelser, vil de øvrige 
teoretiske verktøyene hentes inn fortløpende der de gjør seg relevante i 
drøftingen av de konkrete spørsmålene. 

Den norske grunnloven forankrer som sagt sin verdiorientering i den 
kristne og humanistiske arv ($ 2). Dette utelukker ikke at mennesker med 
andre livssyn også kan ha gode grunner til å slutte seg til den. De kan 
appellere til samme verdier i forsvaret for en menneskerettighetsbasert 
demokratisk rettsstat, eller de kan nå samme konklusjon via grunner som 
ikke deles på tvers av alle livssyn representert i den norske befolkning. 
Selv om denne boken utlukkende gjør heuristisk bruk av ressurser fra 
kristen og humanistisk tradisjon, betyr ikke dette at bokens målgruppe er 
begrenset til lesere som identifiserer seg med disse livssynstradisjonene. 
Den kan leses med utbytte av alle som deler Grunnlovens verdioriente- 
ring. Resonnementene tar form som relativt selvstendige, bredt humanis- 
tisk forankrede, politisk-etiske refleksjoner over ulike migrasjonspolitiske 
utkast. Men ettersom Grunnloven fortsatt forankrer sin statsforståelse i 
en kristen og humanistisk arv, mener jeg en drøfting av hvordan disse 
tankestrømmene sammen har virket, og stadig virker, inn på vårt syn på 
forholdet mellom sivile rettigheter og migranters menneskerettigheter, 
utgjør et fruktbart utgangspunkt for en bok som denne. For mer detaljer 
om hvordan dette vil skje, se neste kapittel. 

Mange norske akademikere har deltatt i den offentlige debatten rundt 
norsk innvandringspolitikk. Problemstillinger knyttet til innvandring har 
blitt belyst fra historiske, sosiologiske, demografiske, økonomiske, juridiske, 
antropologiske og statsvitenskapelige synsvinkler. Det gjennomføres stadig 
mye empirisk arbeid på innvandring. Noen perspektiver har likevel i stor 
grad uteblitt. Denne boken er skrevet av en forfatter med beina plantet på 
et sted i det norske akademiske landskap hvis inngående bidrag foreløpig 

har latt vente på seg. Den tar sikte på å drøfte enkelte sider av norsk inn- 
vandringspolitikk fra et normativt politisk-filosofisk perspektiv. Selv om 
det finnes mange normative stemmer i den norske offentlige debatten om 
innvandring, mangler vi en nyere, grundig og systematisk gjennomtenk- 
ning av de etiske vurderinger som ligger til grunn for ulike måter Norge 
regulerer innvandring på.” Denne boken er et forsøk på å bøte på denne 
mangelen. 


23 Det eneste unntaket meg bekjent er de systematiske ansatsene formulert i siste del av Bø, Immigration 
Control. For øvrig begrenser nyere norske bidrag seg til normative refleksjoner rundt enkelte deltematik- 
ker. Robert Huseby og Kim Angell har nylig belyst enkelte aspekt både ved grenseregulering og naturalise- 
ring fra et filosofisk ståsted. Huseby og Angell, «Irregular Immigrants», og «Global Luck Egalitarianism». 

Forutsetninger 


Ethvert vitenskapelig arbeid har forutsetninger som gir det en bestemt 
form. For visse vitenskapsteoretiske formål kan det være viktig å grun- 
dig diskutere disse. Det er det ikke rom for å gjøre i denne boken. Jeg vil 
begrense meg til å avklare, og relativt kort begrunne, de viktigste. 


1.1 Den kristne og humanistiske arv som 
bakgrunnskultur 


I utviklingen av bokens mest sentrale prinsipielle politisk-filosofiske tese 
gjør jeg bruk av livssynsorienterte etiske ressurser på en helt bestemt 
måte. Det er viktig for leseren å være klar over hvordan dette skjer, slik at 
misforståelser unngås. Som nevnt i innledningen er migrasjonsetikkens 
grunnutfordring mest mulig koherent å tilrettelegge forholdet mellom 
medlemsspesifikke (sivile) rettigheter og de universelle menneskerettig- 
hetene migranter griper til for å begrunne sin oppholdssøknad. I norsk 
tradisjon begrunnes som oftest begge settene med rettigheter i et egali- 
tært menneskesyn. I Grunnloven forankres dette menneskesynet i den 
kristne og humanistiske arv ($ 2). Når jeg i denne boken drøfter forholdet 
mellom de nevnte rettighetssettene (3.2), anser jeg det derfor som mest 
hensiktsmessig å ta utgangspunkt i et utvalg forestillinger om mennesket 
som finnes i disse livssynstradisjonene (1.3 og 3.1). Dette utgangspunktet 
er imidlertid teoretisk underbestemt, og det er derfor svært uklart hvilke 
migrasjonsetiske konklusjoner som følger av det. For å få større klarhet om 
dette er det nødvendig å presisere de begrepsmessige ansatsene livssyns- 
tradisjonene leverer, og utbrodere de etiske implikasjonene av disse. Når 
dette arbeidet er gjort ender jeg ikke opp i en posisjon som eksklusivt er 

knyttet til ett bestemt livssyn, religiøst eller ikke-religiøst.”* Representanter 
for ulike livssyn kan dele noen av grunnene jeg anfører til støtte for mine 
konklusjoner, men også komme til samme konklusjoner av grunner knyttet 


t.” Jeg tror, og håper, derfor 


til flere livssyn enn de jeg orienterer meg mo 
at det teoretiske rammeverket som utformes ved hjelp av disse ressursene 
også kan aksepteres av mennesker med andre livssynsmessige overbevis- 
ninger enn min egen. Dette betyr imidlertid ikke at det er politisk eller etisk 
nøytralt. Tvert imot legger rammeverket tydelige normative føringer for 
politikkutvikling på innvandringsfeltet, og munner ut i standpunkt som 
kan gjøre seg gjeldende som gjenstand for demokratisk valg. Men hvilket 
partivalg som følger av min tolkning av de konstitusjonelle grunnprinsip- 
pene er ikke bestemt av hvorvidt leserens livssyn er formet av det som 
utgjør «bakgrunnskulturen» for Norges Grunnlov.” Alle politiske parti i 
Norge er preget av livssynsmangfold. Jeg ønsker å overbevise mennesker 
med ulike livssyn om å dele mine innvandringspolitiske posisjoneringer. I 
så måte er bokens resonnementer relevante for alle som ønsker grundig å 
gjennomtenke sitt innvandringspolitiske ståsted. 


1.2 Innvandringspolitiske spenningsfelt 


Norsk innvandringspolitikk er ikke kun et spørsmål om hva som bør gjø- 
res, og hvordan staten mest effektivt kan få gjennomført de prosedyrer 
for behandling av innvandrere det norske folk har gitt den mandat til å 
utvikle og utføre. Innvandringspolitikk er ikke kun realpolitikk.” Min kri- 
tiske stemme inn i innvandringsdebatten er tenkt som et bidrag til stat- 
lige institusjoner som er verdimessig forankret i rettferdighetsprinsipper, 


24 Selv om det ikke finnes en prinsipiell grunn til at mennesker ikke kan bringe livssynsspesifikke argu- 
menter til bords i dette formelle rommet, så har det ofte begrenset, eller ingen, praktisk hensikt, all 
den tid deres oppgave er å overbevise mennesker av ulike livssyn om å slutte seg til ens posisjon. Men 
at stillingtaken i kontroversielle politiske eller rettslige spørsmål skjer på et rent objektivt og nøytralt 
teknokratisk grunnlag stiller jeg meg svært tvilende til. Se f.eks. Kennedy, «The Critique of Rights», 196ff. 

25 Jf. Rawls, A Theory of Justice, 340. Vedrørende forholdet mellom et livssyn og konstitusjonelle prinsipper 
skriver Rawls følgende: «[I]f any of those reasonable comprehensible doctrines support only true moral 
judgments, the political conceptions itself is correct, or close thereto, since it is endorsed by a true doc- 
trine. Thus, the truth of any one doctrine in the consensus guarantees that all the reasonable doctrines 
yield the right conception of political justice, even though they do not do so for the right reasons as 
specified by the one true doctrine. When citizens differ, not all can be fully correct, for some are correct 
for the wrong reasons; yet if one of their doctrines should be true, all citizens are correct, politically 
speaking: that is, they all appeal to a sound political conception of justice». Rawls, Political Liberalism, 
128. Jf. ibid., xx, 116, 168ff. 

26 Uttrykket «bakgrunnskultur» har jeg fra John Rawls. Rawls, Political Liberalism, 14. 

27 Carens, The Ethics of Immigration, 126. 

ikke utelukkende i det rent politiske effektive. Når den norske stat skal 
vurdere ulike modeller for regulering av innvandring opp mot hverandre, 
må det reflekteres over forholdet mellom disse modellene og de sosial- og 
liberaldemokratiske verdiene som den norske samfunnsordningen er fun- 
dert på, verdier som for eksempel medbestemmelse, at ethvert individ har 
rettigheter og friheter som bør respekteres, at alle samfunnsmedlemmer 
skal få lik behandling av loven, at ingen mennesker skal diskrimineres på 
bakgrunn av fødested, livssyn, seksuell legning, kjønn, etnisk eller sosial 
tilhørighet, at ethvert individ er forpliktet til å bidra til at samfunnet blir 
godt å leve i for alle dets medlemmer (m.m.).* Selv om prinsippet om at 
lovverket i et liberalt demokrati skal appliseres konsistent er sentralt for 
en prosedural forståelse av rettferdighet, betyr ikke dette at norske politi- 
kere og innvandringsregulerende instanser er fullkomment konsistente i 
sin demokratiske etos, og i sin anvendelse av demokratiske verdier for å 
utarbeide politikk og håndheve Norges lover. Et moralsk ansvarlig sam- 
funn må alltid kritisk etterprøve hvorvidt de til enhver tid gjeldende regler 
for menneskelig samhandling samsvarer med de overordnede verdiene 
samfunnet er tuftet på, og anbefale reformer der det er presserende fra et 
etisk ståsted. I kraft av det faktum at enhver stat er ansvarlig for hvordan 
dens handlinger påvirker befolkningens muligheter til et godt liv, er den 
forpliktet til å undersøke hvorvidt nye etiske perspektiver kan bidra til at 
lovgivningen, og den politiske håndteringen av den, i større grad realiserer 
et rettferdig og godt demokratisk samfunn. Slike perspektiver er ikke alltid 
like lett å få øye på, særlig når de bryter med det vi oppfatter som moralske 
selvfølgeligheter eller med statens egeninteresse. 

Det er ikke bare folk som bor i Norge som har et moralsk legitimt krav 
på å få leve i et rettferdig samfunn. Mange av våre handlinger som enkeltin- 
divider og som stat har konsekvenser langt ut over våre lokale, nasjonale og 


28 Jf. Grunnloven $$ 2 og 92. At den moderne utviklingen av mange liberaldemokratiske grunnprinsipper 
har mottatt impulser fra (særlig protestantisk) teologisk tradisjon er godt belagt i Kurun, Origins of 
Liberalism, Lindberg, The European Reformations, 352ff., Gillespie, The Theological Origins of Modernity, 
«The Anti-Trinitarian Origins of Liberalism», samt Siedentop, Inventing the Individual. Forordet til 
EUs charter for grunnleggende rettigheter funderer sine grunnverdier på en felles «spiritual and moral 
heritage», som i den tyske oversettelsen lyder «geistig-religiösen und sittlichen Erbes». Selv om det må 
sies å være påfallende at det primært er i områdene preget av protestantisk kristendom at en liberal 
politisk atmosfære har fått utvikle seg, må vi ikke glemme at denne samme «arven» også inneholder en 
rekke illiberale aspekter (Kurun, Origins of Liberalism, 74f.). Ettersom de selvsagt er kritiserbare, kan 
ikke en fullt utviklet migrasjonsetikk hoppe over detaljerte begrunnelser for disse verdiene (jf. Hoesch, 
«Sind keine Griinde denkbar?», og Meilaender, «Liberalism and Open Borders», 1076ff.). I rammen av 
denne boken vil jeg imidlertid begrense meg til å indikere hvordan de mest sentrale elementene i en slik 
begrunnelse kan se ut. Dette skjer i seksjon 1.3 og kapittel 3. 

regionale omgivelser. Ikke minst gjelder dette de valgene vi tar vedrørende 
mennesker som søker permanent opphold i Norge. Migrasjonsetikkens 
tema er globalt. I vår sammenheng betyr dette at vi stiller spørsmålet om 
hvorvidt det norske lovverket og norsk innvandringspolitikk gir oss en mer 
rettferdig verden. Det er tross alt ikke slik at et demokratisk samfunn nød- 
vendigvis forholder seg til mennesker fra andre samfunn på en rettferdig 
måte.” Som Seyla Benhabib har påpekt ligger det en grunnleggende spen- 
ning innbygget i folkesuverenitetsprinsippet.” På den ene side er folkets rett 
til fritt å konstituere statens makt etisk forankret i universelle menneskeret- 
tigheter (ICCPR, art. 1.1, 25; ICESCR, art. 1.1). På den andre siden følger det 
av folkets selvbestemmelsesrett en rett til å ekskludere." Selv om norske fol- 
kevalgte har suveren rett til å regulere innvandringen til landet, betyr ikke 
dette at de lover som utformes for, og den praksis de følger i, regulering av 
innvandring samsvarer med det vi fra et normativt filosofisk perspektiv vil 
kvalifisere som fullkomment demokratisk, rettferdig, eller godt. Krav om 
regulering av nasjonale grenser har røtter i biologisk og kulturell rasisme, 
og lovverk som på overflaten fremstår som nøytralt, kan i praksis få diskri- 
minerende utfall.” Vi må huske at menneskerettighetene tross alt oppstod 
som en reaksjon blant annet på demokratiske staters urett.” Det er i en 
verden der staters politiske beslutninger heves over enhver form for kritisk 
etterprøving at menneskerettighetene nettopp har sin primære funksjon. 
Betyr dette at norsk innvandring i fremtiden bør reguleres av en inter- 
nasjonal instans? Selv om dette i noen tilfeller kan være ønskelig, er ikke 
dette en nødvendig følge av det du har lest så langt.” Menneskerettigheter 
kan anerkjennes og håndheves kritisk av en stat vis-a-vis seg selv, gjen- 
nom dens egne uavhengige domstoler. En slik praksis er i samsvar med 


29 Den tyske rettsviteren Kay Hailbronner mener eksempelvis at innvandrings- og naturaliseringspoli- 
tikk ikke er et moralsk spørsmål, men kun et spørsmål om hva folket bestemmer seg for. Hailbronner, 
«Citizenship and Nationhood in Germany», 74ff. 

30 Benhabib, The Rights of Others, 43ff. 

31 Koblingen mellom folkesuverenitetsprinsippet og retten til å ekskludere har røtter langt tilbake i den 
liberale republikanske tradisjon. Bader, «Ethics of Immigration», 333f. 

32 For historiske eksempler, se Cole, «Open Borders», 217ff., Fine, «Immigration and Discrimination», 129ff., 
samt Hayter, Open Borders, 21ff., 163ff. Se også nedenfor, seksjon 4.1. 

33 Michael Doyle kvalifiserer med en viss rett påstanden om at det var demokratiske staters urett som førte 
oss inn i verdenskrigene. Selv om de var demokratiske var de ikke stabile liberale konstitusjonelle demo- 
kratier (Doyle, «Kant, Liberal Legacies, and Foreign Affairs», 80ff.). Det er likevel hevet over enhver tvil 
at også land i denne kategorien kan utøve diskriminerende innvandringspolitikk. Carens, «Nationalism». 

34 Martin Luther skrev en gang følgende: «[T]here is the natural law of all the world, which says that no 
one may sit as judge in his own case or take his own revenge. The proverb is true “Whoever hits back is 
in the wrong or as it is said ‘It takes two to start a fight.» (Luther, «Admonition to Peace», 25). Hvordan 
dette kan skje, og hvorfor det bor skje, vil bli diskutert mer inngaende, nedenfor, i seksjon 8.2. For dette 
og følgende, se Carens, The Ethics of Immigration, 7f., 252, og Brock, Justice, 207ff. 

prinsippene den norske samfunnsordningen er bygd på, da særlig prinsip- 
pet om at staten kan begrense sin makt både moralsk, politisk og juridisk 
for å ivareta visse allmennmenneskelige verdier. Spørsmålet blir da hvilke 
etiske kriterier vi bør bruke når vi skal vurdere statens utøvelse av makt 
overfor innvandrere som ønsker å bosette seg i Norge. Statens uinnskren- 
kede autonomi i innvandringsspørsmål er vanskeligere å problematisere 
enn uhemmet selvhevdelse på individnivå. Institusjonalisert egeninteresse 
har en tendens til å skjule individene som fremmer dem fordi de ikles en 
anonym strukturell form. Ansvar for verdiene som fremmes forsvinner i 
det sosiale maskineriet og tjener slik til å forsvare den eksisterende orden. 
Denne tendensen er det viktig å forholde seg kritisk til. 

Selv om jeg i denne boken primært er interessert i å diskutere verdi- 
ene som ligger til grunn for konkrete politiske og juridiske valg, og ikke 
komme med detaljerte forslag til hvordan man praktisk-politisk bør gå 
frem for at de best begrunnede verdiene konkret skal ivaretas, betyr ikke 
dette at boken er abstrakt tankespinn løsrevet fra vår politiske handlings- 
virkelighet.” Den utgjør en refleksjon rundt konkrete problemer vi faktisk 
står overfor som enkeltindivider og som stat. En slik refleksjon innebærer 
ikke at vi må forholde oss til konkret håndverk knyttet til den til enhver 
tid gjeldende politiske forhandlingsvirkelighet, og komme med detaljerte 
forslag til hvordan en bestemt innvandringspolitisk modell politisk-admi- 
nistrativt kan implementeres steg for steg. Selv om det alltid er rom for 
forbedring, lider ikke det norske samfunnet av prekær mangel på kompe- 
tanse i det konkrete politiske, juridiske og byråkratiske håndverket knyttet 
til innvandringspolitikk. Det vi mangler er heller en dypere refleksjon over 
hvilken relevans våre sosial- og liberaldemokratiske etiske prinsipper har 
for hvordan vi i praksis regulerer innvandring. Det betyr imidlertid ikke 
at kun de etiske krav kan stilles som det er mulig umiddelbart å innløse 
politisk og/eller juridisk. Urett har ofte dype historiske og kulturelle røtter, 
og vil kreve mange små rykk for å forlate jordsmonnet. 

Ser vi nærmere på hvilke krefter som former innvandringspolitikk i et 
samfunn som Norge, er det endatil berettiget å spørre om det i det hele tatt 
lar seg gjøre å utforme en etisk koherent innvandringspolitikk. Som James 
Hampshire har påpekt gjennom sin analyse av innvandringspolitiske dyna- 
mikker, formes politisk praksis på dette området av liberaldemokratiske 


35 For forslag knyttet til integrering av innvandrere på ulike politikkområder, se for eksempel NOU 2017: 
2, 188ff., og helt nylig NOU 2022: 18, 273ff. 

prinsipper som står i et fundamentalt motsetningsforhold til hverandre.” 
Hampshire skriver: 


Nations cannot be distinguished from one another based on culture, ethnicity, and 
so on. Yet the construction and maintenance of national identity require that distinc- 
tions are made between human beings on the basis of particular attributes, such as 


place of birth, ancestry, language, and so on.” 


Enhver demokratisk stat må utvikle en kultur som skaper samhold, samtidig 

som avgrensningene som gjør dette mulig ikke er naturgitt. Forpliktelsene 

til «nasjonen» har i Norge blitt understøttet av en folkeopinion som histo- 
risk sett har vært relativt skeptisk til innvandring, arbeiderbevegelsen som 

har ønsket å verne det nasjonale arbeidsmarkedet fra økt konkurranse, og 

et samlet politisk driv mot å bevare en raus velferdsstat.” Disse restriktive 

kreftene står, på den andre side, i et spenningsforhold til de egalitære verdi- 
ene en liberal sosialdemokratisk grunnlov er fundert på, og som skal være 

styrende for rettsvesenet beslutninger i innvandringssaker, uavhengig av 
hvilke tendenser som preger det hverdagspolitiske spillet om, og hos, den 

utøvende makt.” Disse konstitusjonelle verdiene er utformet med utgangs- 
punkt i forestillingen om alle menneskers likeverd, noe som ikke bare gjør 
norske politikere ansvarlige overfor norske domstoler, men også politisk, 
moralsk og til dels også juridisk ansvarlige for å ivareta rettighetene til 

mennesker som ikke tilhører det norske samfunnet, deriblant migranter." 

Dette ansvaret er ikke pålagt norske politikere av eksterne aktører, men noe 

den norske stat selv har tatt på seg. I samme innvandringsliberale retning 

drar den strukturelle logikken i det internasjonale kapitalistiske økonomisk 
system. For å oppnå konkurransefortrinn ønsker enhver nasjonal øko- 
nomi å tiltrekke seg de dyktigste og mest verdiskapende entreprenørene 

og ekspertene, og den ønsker å skape konkurranse om arbeidsplassene for 
å holde lønnsnivået nede." 


36 Hampshire, Politics of Immigration. 

37 Hampshire, «Liberalism and Citizenship Acquisition», 9. 

38 Jf. Hampshire, Politics of Immigration, 20ff. 

39 Jf. Guiraudon og Joppke, «Controlling a New Migration World», 8ff. 

40 Retten til privatliv innebærer også at myndighetene ikke uten videre kan kontrollere menneskers inn- 
vandringsstatus, og det finnes en rekke moralske og juridiske begrensninger på hva slags type makt 
myndighetene kan anvende for å iverksette utvisning av asylanter som har fått avslått sin asylsøknad. 
Jf. Ellermann, States Against Migrants, 84ff. 

41 Hampshire, Politics of Immigration, 11. For mer om dette, se kapittel 6. 

Kompleksiteten i de innvandringspolitiske dynamikkene orientert 
rundt disse liberale sosialdemokratiske verdiene forsterkes av at de split- 
ter kjernevelgerne til mange partier — direkte proporsjonalt med hvor nært 
sentrum de befinner seg.” Sentrum-høyre-partier splittes mellom ønsket 
om å ivareta både markedsliberalistiske og kulturkonserverende interesser, 
mens sentrum-venstre-partiene rives mellom sin grunnleggende egalita- 
ristiske (og anti-fascistiske) verdiorientering, ønsket om å bevare en raus 
velferdsstat, samt optimale vilkår for landets arbeidere.” Den politiske 
vilje i innvandringsspørsmål vil derfor ikke være udelt, selv ikke innad i 
det enkelte parti. 

En ansvarlig etisk refleksjon rundt innvandringspolitiske spørsmål må 
forholde seg til disse indre spenningene som det liberale sosialdemokra- 
tiske verdigrunnlaget skaper rom for. Som Matthew Gibney påpeker må 
den derfor ta høyde for de begrensede muligheter statlige aktører har for å 
endre lovverk og praksis knyttet til regulering av innvandring." Dette har 
han selvsagt rett i, men det diskvalifiserer ikke verdien av kritiske refleksjo- 
ner over normene og verdiene som styrer handlingsvalgene til disse aktø- 
rene. Like lite som en ansvarlig politisk og juridisk etisk refleksjon kan velge 
bort praksis, kan den velge bort idealer.” Rett nok kan etisk refleksjon bli 
for idealisert og vanskelig å applisere på konkrete synspunkt og problemer, 
men idealer er like fullt alltid implisitt til stede når vi gjør våre politiske og 
juridiske valg. Enhver handlings (etiske) horisont er konstituerende for dens 
moralske karakter. Uten en etisk horisont kan ikke en handling være god/ 
bedre, dårlig/verre, like god/dårlig eller i paritet med en annen. Så lenge vi 
anerkjenner at et ideal aldri vil kunne fullt ut realiseres av en endelig aktør, 
som menneskelige individer eller kollektiv alltid er, og at alle politiske og 
juridiske valg derfor handler om å gjøre praksis og lovverk marginalt bedre 
i en gitt samfunnsmessig situasjon, vil idealer ha en viktig kritisk funksjon 
i slike prosesser, blant annet for å sikre at konkrete politiske og juridiske 
valg er fundert i en optimalt koherent verdimessig etos som til enhver tid 


42 Ibid., 24f. 

43 Wolfgang Streeck ser i dette venstresidens innvandringsliberalisme som en forskyvning i dens ideologiske 
base i arbeiderklassens interesser til en anti-fascistisk elitær liberalisme (Streeck, «Between Charity 
and Justice», 6f.). Det er liten tvil om at denne ideologiske utviklingen er noe av årsaken til hvorfor 
Arbeiderpartiet i Norge gjennomgår en tydelig omstillingsprosess. Norge mangler imidlertid et parti 
som Sverigedemokraterna, som er nasjonalistiske og konservative i sin kulturpolitikk, mens de lener 
seg mot venstre i sin økonomiske politikk. 

44 Gibney, The Ethics and Politics of Asylum, 15f., 228ff., 260. Gibney refererer i denne forbindelse til 
statsviteren John Dunns forståelse av politisk ansvar slik det er formulert i Dunn, Interpreting Political 
Responsibility, 193ft. 

45 Jf. Rawls, «The Law of Peoples», 444. 

praktiseres mest mulig konsekvent.“ Skal idealer ha motivasjonskraft for 
oss som enkeltmennesker, gjelder det imidlertid at hvert steg som foreslås 
for å nærme oss et ideal ikke har for høye kostnader.” Krever idealer uri- 
melig høye ofre vil de kultivere resignasjon eller moralsk hykleri, og slik 
befeste status quo.” 

Men hvilken relevans kan en slik kritisk diskurs ha i et samfunn hvor 
politiske beslutninger er/skal være forankret i folkemeningen (i det minste 
i teorien)?” Selv om norske politikere står ansvarlig overfor folket når de 
utformer innvandringspolitikk, er de også forpliktet til å la verdiene som 
former opinionen granskes kritisk. Denne forpliktelsen er, som nevnt oven- 
for, bygd inn i den konstitusjonalistiske karakteren til vårt politiske system. 
Majoritetens visjon av et godt samfunn må til enhver tid underlegges kon- 
stitusjonell kontroll. Det er derfor for enkelt å si at politikk utelukkende 
(bør) formes av den til enhver tid gjeldende folkemening. Et demokrati er 
ikke et aggregat av velgernes private interesser.” Politikere kan også skape 
opinion. Folkemeningens «fabrikkinnstilling» er konservativ, og mangler 
ofte syn for nye veier å gå. Fremsynte politikere kan derimot se gode mulig- 
heter der opinionen ikke gjør det. Realiseringen av slike muligheter kan 
i etterkant vise seg å få stor støtte.” Det kan også være at folkeopinionen 
ikke har god nok innsikt i hva som skal til for å nå et mål den selv aner- 
kjenner som etterstrebelsesverdig. Den kan eksempelvis ønske seg et mest 
mulig fredelig og rettferdig verdenssamfunn uten å vite hvilken spesifikk 
innvandringspolitikk som vil føre oss nærmere dette målet. På samme måte 
som politikere ikke alltid forstår de etiske implikasjonene av føringene 
som ligger i et liberalt sosialdemokratisk verdigrunnlag, er det heller ikke 
gitt at folkeopinionen alltid har oversikt over hvilke konkrete politiske 


46 Etrettferdighetsideal behøver ikke forutsette muligheten for menneskelig perfeksjon, slik som hos Rawls. 
Vi kan simpelthen spørre oss hva som er ideelt gitt at mennesker aldri vil handle optimalt. Carens, 
«The Egalitarian Ethos», 53. 

47 Jf. Rawls, A Theory of Justice, 153f. 

48 Ypi, «Facts, Principles, and the Third Man», 96. 

49 I praksis er ikke dette ukvalifisert tilfelle. Ikke bare filtreres politisk informasjon gjennom en alt annet enn 
interessenøytral offentlighet, men i Norge velger vi storting, og ikke regjering. Forholdet mellom stor- 
tingsrepresentantenes politiske program og regjeringens praktiske politikk er ikke et en-til-en-forhold. 
Fordelingen av roller innad i et politisk parti er heller ikke en rent demokratisk prosess. I tillegg kom- 
mer (den ofte skjulte) innflytelsen til en rekke interesseorganisasjoner, noe som utfordrer tanken om at 
en demokratisk kultur er basert på prinsippet om at en person er verdt en stemme. Jf. Zillessen, «Die 
politische Form», 240f. 

50 Angeli, Migration und Demokratie, 63f. 

51 Til dette og følgende, se Goodin, «Stars to Steer by», 245ff. Dette kan også skje gjennom at lovverket 
genererer moralsk handling, slik det eksempelvis skjedde gjennom innskjerpingene av røykeloven i 
2004/2014. Jf. von der Pfordten, «Rechtsethik», 213ff. 

grep som impliseres av deres politiske valg. I et representativt demokrati 
har politikere derfor mandat til å utøve sin egen dømmekraft i praktisk 
politikkutvikling. 

Politikere kan også forme opinion ved å politisere bestemte saker. Dette 
skjedde eksempelvis når norske politikere begynte å sette innvandrings- 
spørsmål inn i en bestemt sosial dramaturgi på 1970-tallet.” Men er ikke 
politikernes evne til slik å forme folkemeningen et uttrykk for udemo- 
kratisk moralistisk paternalisme? Ikke så lenge politikerne står til ansvar 
overfor folket for sine beslutninger, og er forpliktet til å begrunne disse med 
henvisning til implikasjoner ved verdigrunnlaget vår samfunnsorden er 
bygd på. Selv om vi som er moralfilosofer ikke er bundet av folkeopinionen, 
er det derfor lite hensiktsmessig å utforme en vurdering av norsk innvan- 
dringspolitikk uten dette verdigrunnlaget som utgangspunkt. I alle fall om 
vi vi skal aspirere til det moderate mål vi realistisk sett bør sette oss i dagens 
politiske debatt, nemlig å være «markedsrådgivere» i etiske spørsmål.” Det 
er opp til hver enkelt deltaker i den norske politiske offentligheten å ikke 
bare lytte til hva vi sivile rådgivere har å si, men også la innsiktene dette gir 
utforme konkret politikk. Valgkamper handler jo nettopp om å utsette alle 
politiske preferanser for kritisk etterprøving, slik at vi sammen kan gjøre 
samfunnet vi lever i stadig bedre. Samtidig er innvandringsreguleringer 
ofte ikke utviklet utelukkende med tanke på det som er etisk forsvarlig, eller 
for å håndtere et svært komplekst felt, men for å tiltrekke seg velgere. Det 
kritiske blikket fra den politiske filosofiens perspektiv kan derfor bidra til 
større soberhet i vurderingen av slike reguleringer. 

La oss kort oppsummere. Migrasjonsetikk handler i vår sammenheng 
om kritisk å etterprøve måten den norske stat utøver ekskluderende makt 
på overfor innvandrere med utgangspunkt i de sosiale og liberale verdiene 
staten er fundert på. Utfordringen er at disse verdiene trekker innvan- 
dringspolitikk i ulike retninger slik at etiske spenningsfelt oppstår både 
innad i de enkelte politiske parti, men også for den norske velferdssta- 
ten som moralsk aktør i det internasjonale samfunn. Disse spenningene 
bærer i seg muligheter for både polarisering og styrking av kompromiss- 
kultur. Mens viljen til kompromiss ofte blir assosiert med villigheten til å 
oppgi abstrakte idealer i et forsøk på å finne felles konkrete løsninger, har 
jeg argumentert for at idealer spiller en uunnværlig rolle i gode politiske 


52 Se kapittel 2. 
53 Goodin, «Stars to Steer by», 257. 

beslutningsprosesser. En god politisk beslutning handler om å identifisere 
idealet, og ha det klart for øye samtidig som man sørger for at hvert steg 
man tar mot idealet ikke har for høye omkostninger. I et representativt 
demokrati er det den politiske etikkens oppgave å tilby etiske idealer som 
har bestått den kritiske etterprøvingen, og som kan hjelpe politikere til å 
anerkjenne de konkrete innvandringspolitiske implikasjonene av verdiene 
den norske stat er bygd rundt. 


1.3 Antropologiske orienteringspunkt for 
politisk etikk 


Når Norges grunnlov forankrer sin statsforståelse i menneskerettighetene, 
anerkjenner den at utviklingen av en politisk etikk med nødvendighet 
involverer en forståelse av menneskets natur. Med minneverdig eleganse 
skriver Thomas Hobbes på første side av sitt politisk-filosofiske mesterverk 
Leviathan følgende: 


Naturen [...] etterlignes av menneskets kunst, som i så mange andre ting, også i dette 
at mennesket kan skape et kunstig levende vesen. For hvorfor skulle vi ikke kunne si, 
ettersom liv bare består i en bevegelse av lemmer som har sitt utspring i en spesielt 
betydningsfull del inne i oss, at alle automater [...] har et kunstig liv? For hva annet 
er hjertet enn en fjær; hva annet er nervene enn så mange strenger; hva annet er 
leddene enn så mange hjul som setter hele kroppen i bevegelse, slik hensikten var 
hos Ham som skapte dem? Kunsten går enda lenger i det at den etterligner dette 
naturens fornuftige og mest fremragende verk, mennesket. For gjennom kunst skapes 
den store Leviathan som kalles et samfunn eller en stat [...], som ikke er noe annet 
enn et kunstig menneske, om enn større og sterkere enn det naturlige mennesket, 
som den hadde som formål å beskytte og forsvare. I denne stat er suvereniteten 
en kunstig sjel, ettersom den gir liv og sjel til hele kroppen. Embetsmenn og andre 
tjenestemenn med dømmende og utøvende funksjoner er kunstige ledd; belønning 
og straff [...] er nervene, som gjør det samme i den naturlige kroppen. De enkelte 
kroppsdelers velstand og rikdom er statens styrke; salus populi (folkets sikkerhet) er 
dens anliggende; dens rådgivere, som gjør den oppmerksom på alt den behøver å 
gjøre, er minnet; billighet og lover, er en kunstig fornuft og vilje; enighet er dens helse; 


opprør dens sykdom, og borgerkrig dens død.” 


54 Hobbes, Leviathan, 17f. Kursivering i original. Jeg har byttet ut den norske oversettelsens uttrykk «arti- 
fisiell/artifisielt» med «kunstig». 

For Hobbes var staten en kunstferdig etterlikning av mennesket. Skal vi 
forstå hvordan vi på best mulig måte bør strukturere politisk samhandling, 
må vi derfor forstå hvilke muligheter og begrensninger mennesker har i slik 
samhandling. For å forstå dette må vi ha innsikt i hva et menneske dypest 
sett er, kan og bør bli.” 

For at en liberal sosialdemokratisk stat skal kunne etableres og fungere 
godt, kreves en velutviklet demokratisk kultur hvor mennesker formalt 
forstås som frie, ansvarlige og likeverdige.”* At antropologien her er formal 
betyr at mennesker som ikke fremstår like empirisk sett, likevel behandles 
likt.” Selv om dette humanistiske politisk-antropologiske grunnprinsippet 
har dype røtter i europeisk kultur, og finner støtte hos alt fra libertarianere 
til kommunister, er det i moderne politisk filosofi John Rawls som har 
utfoldet den mest vidgjetne og sofistikerte normative politiske teorien med 
basis i dette prinsippet.” Hans utgangspunkt er at et rettferdig samfunn 
kun er mulig å realisere dersom dets regler for politisk samhandling kan 
begrunnes godt fra alle mulige samfunnsposisjoner et individ kan befinne 
seg i.” Grunnlaget for utarbeidelsen av reglene er formal og antropologisk; 
den forutsetter en politisk kultur hvor alle samfunnsmedlemmer anses som 
like berettiget til å ta ansvar for utfoldelsen av politisk makt, og til å sette 


seg livsmål i frihet.* 


Selv om likeverdsprinsippet, som politisk oriente- 
ringspunkt i et demokratisk samfunn, må kunne holdes åpent for å få sin 
fulle begrunnelse fra ulike livssynsmessige perspektiver, må det også kunne 
defineres gjennom demokratiske forhandlinger, og begrunnes tilstrekke- 
lig godt i forestillinger som deles av alle deltakerne.” Der dette ikke skjer 


undergraves det antropologiske grunnlaget for den livsynspluralistiske 


55 Jf. Pannenberg, Ethics, 38f., 45. 

56 Habermas, «Citizenship and National Identity», 293f. 

57 Når Kant talte om mennesket som mål i seg selv, var det nettopp mennesket som rasjonelt og moralsk 
vesen forstått som ide han talte om, ikke som empirisk størrelse. Dean, «Humanity as an Idea». 

58 Rawls, A Theory of Justice. Jf. Kymlicka, Contemporary Political Philosophy, 4. Til den idehistoriske 
bakgrunnen for dette antropologiske prinsippet i europeisk sammenheng, se Siedentop, Inventing the 
Individual. 

59 Rawls, Political Liberalism, 154ff., 216ff., og A Theory of Justice, 3ff., 16f., 109f. 

60 Han skriver: «If the original position is to yield agreements that are just, the parties must be fairly situa- 
ted and treated equally as moral persons» (A Theory of Justice, 122. Jf. ibid., 19, 493ff., 496ff., og Rawls, 
Political Liberalism, 1f., 13f., 18ff., 29ff., 79, 272f., 280, 299ff., 367ff.). Koblingen mellom den filosofiske 
antropologien og rettferdighetsprinsippene er klart sterkest i hans opprinnelige formulering av person- 
forståelsen som begrunnet rettferdighetsprinsippene i A Theory of Justice (jf. Dworkin, Taking Rights 
Seriously, 182f.). Senere mente Rawls det var mulig å formulere disse politiske prinsippene på bakgrunn 
av en mer minimalistisk filosofisk antropologi. Rettferdighetsprinsippene ble da mer en praktisk løs- 
ning på verdipluralisme. Rawls, Political Liberalism, 10ff., 29, 489f., passim. Jf. Rorty, «The Priority of 
Democracy», 262. 

61 Se særlig Rawls, Political Liberalism, xix, xlii, xliv, 70, 100, 212ff., 386ff., 436ff. Jf. Anselm, «Who are the 
People?», 236f. 

demokratiske staten, og med det den institusjonelle struktur likeverdet er 
avhengig av for å kunne praktisk-politisk sikres og fremmes. 

Menneskers likeverd må altså politisk defineres allment, det vil si 
med utgangspunkt i en faktisk foreliggende felles politisk kultur, og uten 
formuleringer som binder tilslutningen utelukkende til kun ett bestemt 
livssyn.” Hvordan en slik generell definisjon bør lyde, vil naturlig nok 
være et omstridt spørsmål.” Til tross for likeverdsforestillingens høye 
normative status i dagens Norge, gjør definitorisk vaghet at det ofte står 
strid om hvorvidt ulike moralske normer eller rettsregler faktisk verner 
om likeverdet.* Men slik ma det være dersom det skal kunne fungere 
som et begrunnelsesåpent prinsipp i et pluralistisk samfunn.” Det er kun 
som en rettsantropologisk minimumsdefinisjon uten for mange eksplisitte 
metafysiske forpliktelser at den kan gjøres åpen for begrunnelse innenfor 
rammene av ulike livssyn. 

Mens Rawls' fokus lå på hvordan likeverdet legges til grunn for et 
bestemt liberaldemokratisk politisk fellesskap, og ikke på de antropolo- 
giske forutsetningene for individuelle rettigheter gitt uavhengig av politisk 
tilhørighet, er det i migrasjonsetikken nettopp forholdet mellom medlem- 
mers og ikke-medlemmers rettigheter vi må drøfte.“ Som Hannah Arendt 
påpekte, er migranten den som utfordrer den moderne staten med sitt 
spørsmål om å få bli behandlet som en likeverdig samfunnsborger.” I vår 


62 Til forholdet mellom kristne og sekulære (eller andre religiøse) forståelser av verdighet kan følgende 
noteres. Selve ordet ‘verdighet’ er ikke av kristent opphav. I Vesten har det sine røtter i romersk filosofi, 
hvor det primært var en politisk kategori som ble brukt for å skille ulike menneskers (ervervede) status 
fra hverandre (dignitas). Da jødisk-kristen tradisjon tok i bruk ordet ble denne statusen etter hvert 
universalisert og anvendt som grunnleggende antropologisk kategori. Det er denne siste som i dag har 
fått nedslag i menneskerettighetstenkningen (Schaede, «Wiirde»). For øvrig, dersom man mener at 
visse rettigheter er gudegitte, må disse formuleres så bredt at de evner å gjelde uavhengig av historiske 
omstendigheter. Dette innebærer at juridisk arbeid må legges ned i å konkretisere disse generelle ret- 
tighetene i konkrete rettigheter (f.eks. til utdanning, skole osv.). 

63 Arneson, «What, if Anything?». Michael Perry argumenterer mot muligheten for at dette i hele tatt lar 
seg gjøre (Perry, Theory of Human Rights, 11ff.). Det samme gjør Michael A. Gillespie, som avviser at det 
finnes en ikke-teologisk begrunnelse for at mennesker er mål i seg selv, selve grunnlaget for moderne 
(liberal) humanisme. Moderne biologi forteller oss en helt annen historie om menneskets natur ifølge 
Gillespie. Røttene har blitt glemt, men innholdet er vevd dypt inn i vår demokratiske kultur (Gillespie, 
«The Inevitable Entanglement», 70). For en kritikk av Perrys syn, se Kohen, «The Problem of Secular 
Sacredness». 

64 Jf. Bahr og Heinig, «Einführung», og Moxter, «Unterwegs zum Recht», 89f. Det samme er for øvrig tilfel- 
let med mange av de andre sentrale politiske begrepene i vår kultur: frihet, rettferdighet, ansvarlighet, 
solidaritet m.m. 

65 Vögele, Menschenwürde, 462f., 487. Jeg vil understreke her at behovet for en minimaldefinisjon er politisk, 
ikke teoretisk. I sistnevnte kontekst bør koherens være det eneste styrende kriteriet. 

66 Rawls, Political Liberalism, 109. Dette betyr ikke at Rawls reduserte vår moralitet til politisk moralitet. 
A Theory of Justice, 98ff. 

67 Arendt, Origins of Totalitarianism, 280ff. 


FORUTSETNINGER 


sammenheng utgjør derfor spørsmålet om hvordan vi etisk begrunner uni- 
verselt likeverd en viktig del av problemfeltet.* 

Den amerikanske uavhengighetserklæringens beskrivelse av alle men- 
neskers likeverd som «selvinnlysende» lar seg vanskelig akseptere. Til det 
er oppfatningene om hva et menneske er for mange og for ulike.” Da er 
det mer sakssvarende å gjøre likeverdet til gjenstand for «tro», slik men- 
neskerettighetserklæringen av 1948 (VM) gjør det.” Men skal denne troen 
kunne gjøre seg moralsk og juridisk gjeldende, kan den ikke være blind og 
simpelthen fremsettes som et postulat.” Tro utelukker ikke muligheten for 
å søke dypere begrunnelser, men etterspør dem. 

Leter vi, støter vi på mange forslag. Rawls’ nevnte argumentasjon er 
dels politisk-funksjonalistisk, dels moralsk essensialistisk og metafysisk.” 
For det første er likeverdet implisert i måten rettferdige institusjoner fun- 
gerer på: Ønsker man seg et rettferdig samfunn, må man anerkjenne alle 
samfunnsmedlemmers frihet og likeverd. For det andre er (sivilt) likeverd 
begrunnet i det minimum av evne til moralsk selvbestemmelse mennesker 
må dele for å kunne delta i et rettferdig samfunn. Rawls skriver: 


The basic idea is that in virtue of their two moral powers (a capacity for a sense of 
justice and for a conception of the good) and the powers of reason (of judgment, 
thought, and inference connected with these powers), persons are free. Their having 
these powers to the requisite minimum degree to be fully cooperating members of 


society makes persons equal.” 


Historisk sett har de fleste begrunnelsene fulgt en essensialistisk linje, hvil- 
ket vil si at de har forankret likeverdet i bestemte grunnleggende fellestrekk 
ved mennesket som art. Rawls’ argumentasjon star dels i tradisjonen fra 
platonsk antropologi, som lokaliserte det som skiller mennesker fra andre 


68 Rawls avviser at menneskerettighetens gyldighet er avhengig av et egalitært menneskesyn, men da 
av tilsynelatende praktiske grunner; det vil begrense deres praktiske rekkevidde. Rawls, «The Law of 
Peoples» 441. 

69 Jf. Claeys, «Socialism», 207f. 

70 Forordet til VM. Jf. forordet til FN-pakten. 

71 At den til tider fremsettes som nettopp det, er det imidlertid liten tvil om. I Wien-deklarasjonen fra 
1993 slås det eksempelvis fast at like rettigheter og friheter for alle er «beyond question» (art. 1). Uten å 
ta stilling til holdbarheten i hans kontroversielle samtidshistoriske rekonstruksjon, var det en slik «dog- 
matisme» Terje Tvedt mente karakteriserte det han kaller det norske «humanitær-politiske kompleks». 
Tvedt, Det internasjonale gjennombruddet, 671. 

72 Selv mente han at dens metafysiske profil, om den i det hele tatt hadde det, var så generell at den ikke 
ville være kilde til uenighet i et liberalt demokrati. Samtidig fastholder han at dens dypstruktur åpenbart 
skiller seg fra politiske antropologier som begrunner sosiale hierarki. Rawls, Political Liberalism, 29ff. 

73 Ibid., 19. Jf. ibid., 79, 109, 302, og Rawls, A Theory of Justice, 441ff. 

dyr i menneskers mulighet for å ta del i «det gode», dels i tradisjonen fra 
Aristoteles, stoikerne, naturrettstenkere og Immanuel Kant, samt opphavs- 
personene til menneskerettighetserklæringen som knyttet vår menneske- 
lighet til vår evne til rasjonell tenkning.” 

Hva gjelder den kristne teologi som Norges grunnlov peker mot, har den 
tradisjonelt begrunnet alle menneskers likeverd i tanken om at mennesket, 
til forskjell fra dyrene, er skapt i Guds bilde.”” Menneskets gudbilledlighet 
ble da ofte forstått slik at mennesket var et ufullkomment avbilde av den 
fornuft og vilje som utgjør Guds vesen. Martin Luther skriver eksempelvis: 


[D]et er både sant og visst at fornuften er det viktigste av alt; det beste i sammenlig- 
ning med alle ting i dette liv, og faktisk noe guddommelig. Det er den som har funnet 
opp og den som styrer alle (de frie) kunster, medisinen, jusen, og det menneskene 
ellers er i besittelse av i dette liv når det gjelder visdom, makt, dyktighet og ære. Derfor 
skal den med rette regnes som det vesenskjennetegn som konstituerer mennesket til 


forskjell fra dyrene og fra andre ting.” 


Fremveksten av moderne evolusjonsbiologi utfordret dette bildet ved å 
vise at forskjellen mellom mennesker og dyr kun er et spørsmål om grad, 
og at utviklingen av menneskets åndsevner har skjedd (og fortsatt skjer) 
gjennom naturlige prosesser, ikke som et direkte resultat av Guds skaper- 
handling.” I dag har vi liten grunn til å hevde at det er mulig å identifi- 
sere et sett egenskaper som ikke varierer på tvers av individer, og som er 
tungtveiende nok til å begrunne likeverdstanken.”* Det meste som skrives 
av teologisk antropologi i dag har tatt denne utviklingen inn over seg,” og 
har forsøkt å utvikle begrunnelser for alle menneskers likeverd som ikke 
handler om å identifisere det som gjør mennesket forskjellig fra dyrene, 
men med fokus på det mennesker og dyr har til felles, nemlig gudsrelasjo- 
nen. Som Philipp Stoellger skriver: «Menneskeverdet er ingen substansiell 


74 Pohlenz, Die Stoa, 56, 118, Cicero, De Re Publica, 321, Kant, Metaphysik der Sitten, 203ff., og i nyere tid 
Buchanan, The Heart of Human Rights, 136ff., og VM art. 1. 

75 Til dette og følgende, Dalferth, Naturrecht, 40ff. Koblingen mellom gudbilledlighet og verdighet er klas- 
sisk formulert hos Gregor av Nyssa (Gregor av Nyssa, «On the Making of Man», $ 5-8). Det må imidlertid 
nevnes at verken forestillingen, eller selve begrepet «gudbilledlighet», var utbredt i tidlig kristen litteratur. 
Barth, Religion in der Moderne, 351f. 

76 Luther, «Om mennesket», 335. 

77 Som Charles Darwin en gang noterte: «Man in his arrogance thinks himself a great work [...], more 
humble I believe to consider him created from animals». Charles Darwin, Notebooks, 300. 

78 Wollner, «Basic Equality», 197. 

79 Som Austin Farrer eksempelvis skriver: «God not only makes the world, he makes it make itself.» Farrer, 
Saving Belief, 51. 

egenskap, men et relasjonspredikat.»*" Teologisk sett betyr dette at enhver 
skapning ikke er (skapt i) Guds bilde, men blir Guds bilde i den grad den 
blir et spor av skaperverkets gudsrelasjon (Ef. 4,24).” Hvorvidt et men- 
neske er Guds bilde er altså ikke et universelt ontologisk faktum, men et 
universelt ontologisk potensial alle mennesker har. For menneskers del er 
det opp til hver enkelt å aktualisere dette potensialet, og bli et vitnesbyrd 
om den menneskelige virkelighetens gudsrelasjon.”*” Menneskers likeverd 
som et universelt faktum kan altså ikke begrunnes i forestillingen om at 
mennesket er skapt i Guds bilde, slik mange teologer i dag gjør.” Skal et 
kristent livssyn kunne sikre alle menneskers likeverd er det avhengig av 
ikke å forankre denne verdigheten i en fellesmenneskelig egenskap, det 
vil si hvordan mennesker forholder seg til hverandre eller til Gud, men i 
måten Gud forholder seg til mennesker. Søren Kierkegaard formulerte i 
sin tid dette poenget pregnant slik: 


«Næsten» er ethvert Menneske; thi ved Forskjelligheden er han ikke Din Næste, ei 
heller ved Ligheden med Dig indenfor Forskjelligheden fra andre Mennesker. Ved 
Ligheden med Dig for Gud er han Din Næste, men denne Lighed har ubetinget 


ethvert Menneske og har den ubetinget.” 


Det at Gud verdsetter ethvert individ like høyt, er kilden til alle menneskers 
likeverd (jf. Matt 6,26; 10,31; 12,11f.24; Luk 10,20-34; 15,4; I Tim 2,4).” Guds 


80 Stoellger, «Fremdwahrnehmung», 369. Min oversettelse. Kursivering i original. Også en av hovedper- 
sonene bak VM var inne på en slik religiøs relasjonell begrunnelse da han skrev: «A person possesses 
absolute dignity because he [sic] is in direct relationship with the absolute [...]» (Maritain, The Rights of 
Man, 4). For et argument om at menneskeverdet derimot er iboende, se f.eks. Vögele, «Menschenwiirde 
und Gottebenbildlichkeit», 269. Et interessant ikke-religiøst forsøk på å utvikle en relasjonell forståelse 
av likeverdstanken basert på Wittgensteins familielikhetsbegrep finnes hos Wollner, «Basic Equality», 
196ff. 

81 Dalferth, Naturrecht, 43, og Barth, Religion in der Moderne, 352ff. 

82 Mennesker som ikke de facto kan dette (barn / psykisk utviklingshemmede) kan vi likevel forestille oss 
å være et slikt spor, på en annen måte enn med andre biologiske organismer (jf. Bauböck, Transnational 
Citizenship, 215f., og Parfit, On What Matters, 181f.). Hvordan mennesker som individer og grupper for 
øvrig kan utgjøre tegn på virkelighetens relasjon til en usynlig Gud, se det rike perspektivmangfoldet 
hos Welz, Humanity in God's Image. 

83 Dette gjelder selvsagt ikke dersom man definerer gudbilledlighet relasjonalt som f.eks. hos Vögele: 
«Gottebenbildlichkeit meint, dass jeder Mensch zur Gemeinschaft mit Gott bestimmt ist, unabhångig 
von seinen sonstigen Merkmalen und Eigenschaften sowie auch unabhångig davon, ob ihm dies bewusst 
ist». (Vögele, Menschenwiirde, 479. Kursivering i original). Men ettersom Vögele likevel knytter likeverdet 
til menneskers evne til å sette seg sine mål i frihet (ibid., 485) gjennomfører han ikke den heteronome 
relasjonale forståelsen fullt ut. Jf. Vögele, «Menschenwirde und Gottebenbildlichkeit», 273. 

84 Kierkegaard, Kjerlighedens gjerninger, 75. Jf. Dalferth, Selbstlose Leidenschaften, 183ff. 

85 Dette er også forklaringen på hvorfor kristen tro kaller mennesker til å be om tilgivelse fra Gud dersom 
det krenker et annet menneske. Ved å krenke et menneske krenker vi også dem som verdsetter dette 
mennesket. Vi krenker med andre ord også de rettigheter Gud har knyttet til dette mennesket som Gud 
har i kraft av å elske det. Jf. Wolterstorff, Justice, 130. 

ønske om fellesskap med mennesker er ikke betinget av funksjonsevne, 
etnisitet, kjønn, fødested, livssyn og så videre (Apg 10,34f.; Rom 2,11; Gal 
3,27f.;jf. Matt 22,16; Joh 3,16; Gal 6,10a; Jak 2,1.8f.).*° Fra denne teologiske 
forestillingen følger det sosialetiske kallet til å betrakte, og behandle, alle 
mennesker som likeverdige. 

Fordelen med en slik livssynsorientert begrunnelse av likeverdstanken 
er at den forklarer hvorfor ethvert individ har et moralsk legitimt krav 
overfor en stat på å få innvilget like sivile (juridiske) rettigheter.” Staten 
kan ikke begrunne dette kravet med henvisning til seg selv som legitime- 
ringsinstans. Den kan kun anerkjenne eller avvise det. Begrunnelser som er 
dypt forankret i et bestemt livssyn har imidlertid to viktige begrensninger. 
For det første; som nevnt ovenfor kan ikke én bestemt livssynsorientert 
argumentasjon utgjøre en filstrekkelig politisk begrunnelse i et livsynsplura- 
listisk demokratisk samfunn. Den kan kun utgjøre én delbegrunnelse blant 
flere. For det andre er livssynsorienterte begrunnelser utarbeidet uten å ta 
hensyn til konteksten hvor likeverdet blir rettsliggjort og dermed politisk 
virksomt.” Som politisk grunnorm forutsetter likeverdet muligheter for 
institusjonell håndheving. Staten er i dag den eneste institusjonen som 
kan ta ansvar for den praktiske ivaretakelsen av alle menneskers verdighet 
nettopp fordi den kan gjøre det uavhengig av om alle livssynsgrupper har 
kommet overens om hvordan likeverdet skal begrunnes. Staten har altså 
en eiendommelig «dialektisk» karakter i relasjon til likeverdet: Den kan 
ikke selv moralsk legitimere det, men er like fullt den eneste instansen i 


86 Med dette sagt, er det alltid mennesker som (teoretisk og praktisk) forankrer menneskers likeverd på 
denne (eller annen) måte. I den forstand er det ikke absolutt, i betydningen objektivt. Det er en viktig 
innsikt. Men å derfra trekke konklusjonen at menneskers likeverd er relativt, ja utelukkende subjektivt 
eller politisk betinget, er forhastet. Mennesker får ikke sin verdighet i kraft av at mennesker forankrer 
det i Guds universelle kjærlighet dersom dette ikke er sant. Er det imidlertid sant, er påstanden identisk 
med et faktum. Språkfilosofisk sett er forholdet mellom språklighet, uttrykkbart faktum, og språkbruk 
logisk internt, dvs. de er dimensjoner som ikke kan tematiseres løsrevet fra hverandre. Verdi er med 
andre ord et førspråklig, men språkavhengig faktum. Det er viktig å understreke at dette også innebærer 
at sannhet er teorirelativ. Eikrem, Being in Religion. 

87 Jeg tenker her eksempelvis på Bartolomé de las Casas begrunnelse for hvorfor spanjolene burde møte 
indianerne med kjærlighet og fred, ikke vold og undertrykkelse (de las Casas, History of the Indies, 
5, 8). Likeledes forklarer slike begrunnelser også hvorfor navahoene, til tross for mangelen på politisk 
legitime rettigheter vis-a-vis Colombus, like fullt kunne begrunne sitt likeverd moralsk (Stilz, Territorial 
Sovereignty, 39f.). Historisk slo egalitær antropologi sine røtter i en situasjon der den antikke sivile 
politiske makten orientert rundt forestillingen om et naturgitt hierarki av «innbyggere» ble svekket, og 
kirkens forestilling om innbyggerne som likeverdige «sjeler» slo rot (Siedentop, Inventing the Individual, 
142). Dette innebærer imidlertid ikke at alle sivile rettigheter kan reduseres til moralske rettigheter. 
Buchanan, The Heart of Human Rights. 

88 Bauböck, Transnational Citizenship, 240. Jf. Allen Buchanans argument for at vi må holde adskilt den 
moralske og den rettslige diskursen rundt menneskerettigheter mer generelt. Buchanan, The Heart of 
Human Rights. 


FORUTSETNINGER 


dagens verden som kan beskytte trusler mot det.” Likeverdet er både på 
utsiden og innsiden av loven.” 

Selv om staten kan inneha denne funksjonen også der likeverdstan- 
ken ikke deles som moralsk overbevisning av alle statens medlemmer, vil 
utbredt mangel på moralsk anerkjennelse over tid undergrave den.” Et 
rettsinstitutt som utelukkende er basert på ekstern sanksjonsmyndighet vil 
sakte, men sikkert forvitre. En fullstendig frikobling av den sekulære staten 
fra de begrunnelsesressurser som ligger i livssynslandsskapet er derfor alt 
annet enn klok politikk på lang sikt. Samfunnet som helhet vil ta stor skade 
dersom statlig livssynsnøytralitet betyr at man ignorerer disse mangfoldige 
begrunnelsesmulighetene, og utelukkende baserer seg på samfunnsmed- 
lemmers blinde rettslojalitet.” 

Menneskers verdighet er sårbar, men samtidig motstandsdyktig mot 
trusler; sårbar fordi den som sosial realitet er avhengig av menneskers 
faktiske verdsetting, motstandsdyktig fordi den ikke er avhengig av at (alle) 
menneskene som utgjør det sosiale nettverket faktisk anerkjenner den. 
Menneskeverdet som sosialt og politisk faktum er ikke naturgitt, men en 
samfunnsoppgave å realisere så langt det er praktisk mulig.” Det er denne 
oppgaven som er migrasjonsetikken antropologiske horisont. 


89 Vögele, Menschenwürde, 441, 449. 

90 Kennedy, «The Critique of Rights», 185ff. 

91 Jf. Habermas, Die Normalität einer Berliner Republik, 169, Vögele, Menschenwürde, 428ff., 448, 462, og 
Witte, The Reformation of Rights, 335. 

92 Jf. Rawls, Political Liberalism, xlixf., 10f., 147f., 169ff., 192, 463f. 

93 Jf. Donnelly, Universal Human Rights, 15. Wolfhart Pannenberg mente distinksjonen mellom likeverd 
som naturgitt og som historisk oppgave markerte en sentral forskjell i hvordan stoisk filosofi og kristen 
tradisjon har forstått dette (Pannenberg, Ethics, 21f., 138ff. Jf. Cicero, De Officiis, 107, 109, og De Re Publica, 
321, 365). Dette er ikke uten videre sakssvarende, ettersom menneskets verdighet, eksempelvis hos Cicero, 
kommer til uttrykk i dets evne til å etterstrebe (en gudelik) visdom som blant annet består i «å skape en 
annen verden innenfor naturens verden» (De Natura Deorum, 271, min oversettelse). Det bør tillegges 
at verdighet i latinske varianter av stoisk filosofi ikke primært var en antropologisk kategori, men en 
politisk. Cicero kritiserer eksempelvis det athenske folkestyret for å mangle et begrep for det som skiller 
ulike menneskers politiske status fra hverandre, nemlig «dignitas». Politisk verdighet var her ikke noe 
medfødt, men noe man måtte gjøre seg fortjent til (De Re Publica, 49, 69. Jf. Schaede, «Wiirde» 17f., og 
videre Pöschl, «Wiirde»). Slik jeg ser det, er den avgjørende forskjellen på latinske og greske ansatser pa 
den ene side, og jødisk-kristne ansatser på den andre side, at likeverdstanken i førstnevnte tradisjon er 
knyttet til like muligheter for å søke den lykke et vel levd liv utgjør (vita activa, jf. Schaede, «Wirde», 
27), mens det i jødisk-kristen tradisjon primært dreier seg om å bli behandlet (like)verdig på tross av 
manglende politisk «dignitas». I bibelsk litteratur er det særlig historien om den bortkomne sønn som 
understreker dette poenget: Gud behandler også den verdig som har mistet sin «axios», dvs. sin sosiale 
verdighet (Luk 15,11-32, jf. tidlige kristne kilder som f.eks. Johannes Chrysostomos, On Wealth and 
Poverty, og videre Schaede, «Wiirde», 28f.). Mens førstnevnte likeverdstanke er knyttet til aktørdimen- 
sjonen er sistnevnte (også) fokusert på mottakerdimensjonen i sosial samhandling. Det er fra dette 
perspektivet menneskeverdet lar seg universalisere (Moxter, «Unterwegs zum Recht» 78). Ifølge Ulrich 
Barth var den politiske tolkningen av menneskeverdet i romerske æreskategorier hovedgrunnen til 
at de første kristne teologene var skeptiske til å anvende forestillingen om «verdighet» (dignitas) i sin 
antropologi. Da denne koblingen etter hvert falt bort, grep også teologene til Ciceros forestillinger og 
nytolket dem. Barth, Religion in der Moderne, 355f. 

Det store spørsmålet i migrasjonsetikken er hvordan vi kan sikre men- 
neskeverdet i en verden der moralske aktører (i motsetning til Gud) er i 
besittelse av begrensede ressurser og tvinges til å gjøre vanskelige avvei- 
ninger mellom konkurrerende forpliktelser overfor ulike mennesker, hvor 
fordelingen av goder dels er betinget av hvem som er medlemmer og ikke 
medlemmer av en stat, og der staten har suveren rett til å bestemme hvem 
som skal innvilges status som medlem.” Praktisk politikk i Norge utfol- 
der seg i et spenningsfelt mellom forestillingen om at alle mennesker har 
samme verdighet, og nødvendigheten av å kvantifisere ulike menneskers 
interesser, slik at økonomiske beslutninger kan tas. Tradisjonelt har tan- 
ken om alle menneskers ukrenkelige verdighet fungert som et vern mot 
å redusere menneskers samfunnsmessige status til dets markedsverdi.” 
I moderne filosofi er det særlig Immanuel Kant som er kjent for sitt forsvar 
for denne tankelinjen. Han innfører en distinksjon mellom menneskers 
«pris» (ty. Preis) og verdighet (ty. Wiirde), hvor menneskers verdighet er 
forankret i alle menneskers evne til, i kraft av sin fornuft, fritt å sette seg 
sine egne mål. Av denne antropologiske bestemmelsen følger det at vi er 
moralsk forpliktet til å vise alle mennesker samme aktelse: 


Aktelse, som jeg bærer for andre, eller som en annen kan fordre av meg (observantia 
aliis praestanda), er altså anerkjennelsen av en verdighet (dignitas) hos andre men- 
nesker, dvs. et verd, som ikke har en pris, en ekvivalent, som verdsettelsens objekt 


(aestimii) kan byttes ut med.” 


Ifølge Kant kan det ikke settes en pris på menneskets verdighet, fordi skillet 
mellom verdi og verdighet er absolutt. Han skriver: 


I formålenes rike har alt enten en pris eller en verdighet. For det som har en pris kan 
man sette noe annet i stedet som utgjør det samme. Det, derimot, som er hevet over 
enhver pris, og som det følgelig ikke finnes noe som utgjør det samme som, det har 


en verdighet.” 


Nicholas Wolterstorff slutter seg til denne kantianske grunnbestemmelsen 
og argumenterer for at ettersom rettigheter ivaretar menneskers verdighet, 


94 Jf. Cole, «Open Borders», 187. 

95 Thomas Hobbes skrev eksempelvis: «Et menneskes verdi, eller VERD [eng. worth] er, slik det også er 
for alt annet, dets pris, det vil si hva man ville gi for å kunne benytte seg av dets makt. Denne verdien er 
derfor ikke absolutt, men avhenger av andres behov og bedømmelse.» Hobbes, Leviathan, 97. 

96 Kant, Metaphysik der Sitten, 462 (AA VI, $3 7). Min oversettelse. Se også hans Metaphysische 
Anfangsgrunde der Tugendlehre (Hamburg: Felix Meiner, 1990), 110 ($ 38) og Grundlegung zur Metaphysik 
der Sitten (Hamburg: Felix Meiner, 1965), 58ff. Jf. Wood, Kants Ethical Thought, 132ff. 

97 Kant, «Grunnlegging av moralens metafysikk», 47. Kursivering i original. 

kan ingen kostnad/nytte-vurdering trumfe en rettighet: «No human being 
has a price. Each is priceless [...A]lways act in such a way as to allow 
respect for the worth of human beings to trump balance of life-good 
considerations.»”” Men hva gjør en god kantianer som Wolterstorff når 
han sitter med begrensede ressurser, og må ta stilling til hvor mye penger 
man må bruke for å ivareta rettighetene som verner om menneskers ver- 
dighet? Nekter vi å sette en pris på rettigheter, faller verdighetsdiskursen 
fullstendig utenfor den økonomiske diskursen og blir samfunnsøkonomisk 
uhåndterbar. Denne konsekvensen fremstår som urimelig, ikke bare i prak- 
sis, men også teoretisk. For hvem vil vel ikke innrømme at det er bedre å 
redde to mennesker fra å drukne enn ett?” Dette enkle eksempelet viser 
at kvantitative vurderinger spiller en rolle i våre etiske beslutninger, selv 
der likeverdstanken anerkjennes.” Samtidig er det ikke teoretisk mulig 
eksakt å bestemme prisen man må være villig til å betale for å sikre et 


menneskes rettigheter i ulike politiske sammenhenger." 


Forestillingen 
om alle menneskers verdighet forteller oss at prisen for å sette en rettighet 
ut av spill må være høy, men den forteller oss ikke hvor høy den må være 
med matematisk presisjon.” Blir prisen for høy, må rettigheter redefineres, 
slik at de reflekterer hvordan vi mener våre interesser faktisk bør veies 
opp mot hverandre.” Dette utfordrer oss til å beherske en krevende etisk 
balansegang. 

Etter en kort historisk gjennomgang av hvilke kriterier Norge har 
anvendt for å regulere innvandring og naturalisering, vil jeg forsøke å utvi- 
kle et utgangspunkt for hvordan den norske stat prinsipielt bør forholde 
seg til vekting av nordmenns sivile rettigheter vis-a-vis migranters men- 
neskerettigheter. Denne prinsipielle posisjonen legger grunnlaget for min 
behandling av de mer konkrete migrasjonspolitiske temaene videre i boken. 


98 Wolterstorff, Justice, 308, 310. Jf. diskusjonen i Kamm, Intricate Ethics, 247ff. Det er interessant å merke 
seg at man i forordet til VM ikke tar høyde for distinksjonen mellom verdighet og pris. Der behandles 
de tilsynelatende som synonymer. 

99 Chang, Comparisons, 47, og Kamm, Intricate Ethics, 255. Det viser ev. også at det er mer nærliggende å 
sette alle menneskers verdi til 1, enn til uendelig. 

100 At enkelte juridiske plikter ikke utløses før det er tilstrekkelig mange menneskers rettigheter som er truet, 
er et eksempel på det samme. Så også det blotte faktum at enkelte menneskerettigheter kan fravikes («be 
derogated») dersom de samfunnsmessige kostnadene blir for høye. Buchanan, The Heart of Human Rights, 
6lf., 261. 

101 Chang, Comparisons, 32ff., 145ff. 

102 Jf. Kamm, Intricate Ethics, 240. Dette er grunnen til at likeverd ikke er tilstrekkelig som begrunnelse 
for rettigheter. Begrepet kan rett nok forklare hvorfor mennesker ikke bør diskrimineres, men det angir 
ikke en nedre grense for den velferd rettighetene sikrer. Det er her verdighetsbegrepet kommer inn. 
(Buchanan, The Heart of Human Rights, 99ff.) QALY er for øvrig et eksempel på hvordan man kan 
tallmessig anslå hvor mye en rettighet er verdt. 

103 Scanlon, «Rights and Interests», 78. 

Norsk 
innvandringsregulering — 
et kort historisk 
tilbakeblikk 


At det ikke finnes kontekstuavhengige politisk-etiske prinsipper som med 
største selvfølgelighet bør styre måten Norge, gjennom juridisk, politisk 
og administrativ praksis, regulerer innvandring på, kommer tydelig frem 
dersom vi kaster et blikk på hvilke kriterier den norske stat har anvendt i 
sin håndtering av migranter opp gjennom historien. 

Det var først med fremveksten av et sentralisert statsapparat fra 1500- 
tallet og fremover at behovet for å regulere innvandringen til Norge vokste 
frem.'"* I den konfesjonelle oldenborgerstaten var ikke fødested av betyd- 
ning for hvilke muligheter man hadde for å oppholde seg i Norge, og for 
hvilke rettigheter man da hadde. Det avgjørende var yrkesstatus, kjønn, 
sosial rang og religiøs tilhørighet.” Man måtte være en arbeidende mann av 
evangelisk-luthersk tro, fortrinnsvis med økonomisk kapital. Arbeidsledige, 
ugifte kvinner, folk fra lavere sosiale lag og mennesker med annen konfe- 
sjonell tilhørighet enn lutherdom var ikke velkomne. På denne tiden prak- 
tiserte Norge prinsippet fra fredsavtalen inngått i 1555 i Augsburg mellom 
den katolske tysk-romerske keiseren Karl V og forbundet av lutherske sta- 
ter, kalt det schmalkaldiske forbund, som slo fast at regentens religion også 
skulle være folkets religion (cuius regio, eius religio). Den norske stat krevde 
derfor at innbyggere av annen tro enn kongens måtte konvertere dersom 
de ønsket å forbli i riket. Religiøse avvikere ble utvist eller truet med harde 


104 Brochmann og Kjeldstadli, Innvandringen til Norge, 71. 
105 Ibid., 71, 95. 

straffer, også de som var født i landet. Munker og jesuitter ble fra og med 
1624 endatil truet med dødsstraff dersom de oppholdt seg i Norge.” Loven 
ble utvidet til å gjelde alle katolikker i 1687.” Handhevingen av loven var 
imidlertid pragmatisk, og det fantes en rekke unntak. Mortalitetsratene 
var høye og produksjonen arbeidsintensiv, noe som gjorde at stater flest 
ønsket å tiltrekke seg så mange mennesker som mulig.” Det var også viktig 
å opprettholde diplomatiske forbindelser og gode handelsrelasjoner med 
katolske land. Av frykt for økonomisk konkurranse og forvitring av den 
nasjonale kulturen, ble også jødene nektet adgang til riket frem til 1851. 
Mer kuriøst gjaldt innreiseforbudet også kvinner som drev med hvit magi. 
Fra og med 1594 kunne også slike kvinner risikere dødsstraff dersom de 
ble oppdaget (gjaldt på papiret frem til 1842)."" Muslimer ble på sin side 
nektet adgang til riket allerede i 1555, men i 1814 var problemstillingen så 
fjern at den ikke fikk nedslag i Grunnloven." Utlendingsloven av 1748/49 
slo fast at «sigøynere», gjøglere, arbeidsløse og fattigfolk ikke var ønsket i 
riket." Det overordnede prinsippet som lå til grunn for loven var at enhver 
som var en byrde for staten, skulle stenges ute. Selv om passordningen ble 
innført i løpet av 1700-tallet, hadde man - alle disse regulerende prinsip- 
pene til tross — i realiteten små muligheter til effektiv kontroll av grensene.” 
Og i fraværet av en statsborgerlov var praksis at enhver fremmed som var 
permanent bosatt i Norge, ble ansett som landets borger."* 

1800-tallet var århundret hvor politisk nasjonalisme ble født."” Staten 
ble en nasjonalstat, og kriteriene for å tilhøre staten ble reformulert. 
Grunnloven av 1814 videreførte det i praksis allerede gjeldende prinsippet 


106 Loven ble bekreftet i Grunnloven av 1814, og først opphevet suksessivt i 1897 og 1956. 

107 Brochmann og Kjeldstadli, Innvandringen til Norge, 85. 

108 Zolberg, «Why not the Whole World?», 1206. 

109 Mendelsohn, Jødenes historie, 48f. For en teologisk orientert leser er det for øvrig interessant å merke 
seg Henrik Wergelands hovedbegrunnelse for hvorfor han mente paragrafen burde oppheves: «Dersom 
kristne Staters Politik var, hvad den burde være [...], og dersom Ærbødigheden for Jesus boede mere 
i Hjerterne end paa Læberne, skulde et eneste af de mange Bibelsprog, som lære Menneskekjærlighed 
og Tolerance, og hvoraf de bestemteste ere fra Jesu egen Mund, være nok til at begrunde Afskaffelsen 
af den intolerante Bestemmelse i Norges Grundlovs $ 2, sidste Passus, som banlyser den mosaiske 
Troesbekjendelse fra Norge.» Henrik Wergeland, «Inlæg i jødesagen», 224. 

110 Brochmann og Kjeldstadli, Innvandringen til Norge, 92. 

11 Ibid., 87. 

112 Ibid., 92. 

113 Ibid., 75. 

114 NOU 2000: 32, 8. 

115 Selv om politisk nasjonalisme ikke vokste frem før på 1800-tallet, finner vi allerede i tidlig middelalder 
en forestilling om en «nasjonal krets». Denne «proto-nasjonalismen» var ikke knyttet til ideen om en 
stedsforankret statsmakt i et landområde preget av etnisk homogenitet, men til visse kulturelle fellestrekk, 
slik som religiøse ritualer og klesskikk. Brochmann og Kjeldstadli, Innvandringen til Norge, 35ff., 109, 
444f. 

om ius solis, det vil si at alle personer født i Norge var rettmessige medlem- 
mer av nasjonen."* Mulighetene personer født utenfor Norge hadde for å 
få bosette seg fast i landet var primært knyttet til hvorvidt de brakte med 
seg ressurser det var i statens interesse å ønske velkommen. 

Fra kombinasjonen av fremvoksende nasjonalisme og den sterke indus- 
trialiseringen som gjorde seg gjeldende i andre halvdel av 1800-tallet, vok- 
ste det frem et politisk ønske om å sikre staten størst mulig økonomisk 
utbytte av utviklingen.” Når den første statsborgerskapsloven ble vedtatt 
i 1888, var det derfor først og fremst for å begrense utlendingers mulighet 
til kjøp av naturressurser.'* Hvilke rettigheter man hadde i så henseende 
ble bestemt av foreldrenes nasjonalitet (ius sanguinis) — et prinsipp som nå 
gjorde seg gjeldende i store deler av Europa.'” Loven ble etter relativt kort 
tid revidert, slik at barn født i Norge av utenlandske foreldre ble innvilget 
statsborgerskap etter fylte 22 år. Resultatet av revisjonene i 1900 og 1924 
ble dermed en blanding av ius solis, ius domicili og ius sanguinis. Kriteriene 
for statsborgerskap var knyttet til foreldrenes eller ektemannens opphav, 
hvor lenge man hadde bodd i landet, at man ikke var borger av et annet 
land, arbeidsdyktighet, fast bolig, tilnærmet prikkfri vandel, språkkyndig- 
het, god helse og alder (man opererte med maksimumsalder). I tillegg ble 
mennesker drevet på flukt av krig nektet statsborgerskap, da også disse ble 
ansett som en byrde for landet. 

Kravet om pass ble imidlertid avviklet i 1860. Grepet innvarslet en libe- 
ral epoke i norsk innvandringspolitikk.*" Den fremstående liberale venstre- 
politikeren og bondelederen Søren Jaabæk begrunnet demonteringen av 
passordningen i at den viste «forlidet Hensyn til Menneskenes Naturlige 
Ret til at færdes, hvor de vil på denne Guds grønne Jord». Til tross for 


116 Til dette og følgende, se ibid., 102ff., 441. 

117 Heiberg, «Politikk og lovpraksis», 12. 

118 Kolsrud, «Fremmedlovgivningen», 4. 

119 Prinsippet ble innført i Frankrike etter revolusjonen for å sikre en republikansk styreform. Frankrike 
gikk imidlertid over til å basere statsborgerskap på ius solis-prinsippet i 1889. Weil og Porter, How to be 
French, 1734f. 

120 Brochmann og Kjeldstadli, Innvandringen til Norge, 118, og videre Kolsrud, «Fremmedlovgivningen», 3f. 

Selv om man i begrunnelse for lovforslaget mente at undergravende religiøs og politisk påvirkning ikke 

var å frykte, ble likevel forbudet mot jesuitter og munkeordener opprettholdt. 

Sitert etter Brochmann og Kjeldstadli, Innvandringen til Norge, 118. Jaabæk alluderer her formodentlig til 

Henrik Wergelands formulering i forbindelse med diskusjonen av jødesaken i 1842: «Retten til at sætte 

sin Fod overalt paa Guds grønne Jord, naar nogen personlig Ret ikke krænkes, er vel ligesaa naturlig 

og almeenmenneskelig som den at drage sin Aande af Luften?» (Wergeland, «Jødesagen», 529). Denne 
liberaliserende holdningen var ikke særnorsk. I det republikanske partiets plattform for det amerikan- 
ske valget i 1864 ble det erklært at innvandring «should be fostered and encouraged by a liberal and just 

policy». Sitert etter Bouman og Deffenbaugh, They are us, 61. 

denne liberale vendingen fortsatte praksisen med å forhindre alle mennes- 
ker man mente ville bety en byrde for staten å komme til Norge (primært 
fattige svensker), en praksis som ble juridisk konsolidert i og med frem- 
medloven av 1901.” Frem mot slutten av 1800-tallet lot nemlig motstemmer 
mot liberaliseringen seg høre. I et brev fra Smaalenenes amtsarbeiderlag 
til Stortinget i 1897 kan vi eksempelvis lese følgende klage: 


Mange agelause og ærelause folk strøymer inn og slær seg til so altfor lett. Dei fører 
vondt med seg, og breidar vondt um seg. Og norskdom og nordmannaskap vert 
kvævd. Summe spaar endaa so illa, at vert ikkje ein hægre bom set fyre nokot meir 
aa hindre trengjande og farkar fraa andre land for aa sleppa inn, so vil dette verta 


det «norske folks ruin». 


Selv om det videre ble argumentert med at migrantene tok jobbene 
fra nordmenn, var innstrammingene i regelverket som ble innført i 
1901 primært motivert av ønsket om å verne landet fra det man anså 
var potensielt kriminelle migranter, ikke å minske konkurransen på 
arbeidsmarkedet.” 

Som en reaksjon på at de fleste europeiske land stengte sine grenser, 
ble passordningen gjeninnført under første verdenskrig, og man begynte 
å kreve visum av alle som ønsket å krysse grensen.” I møte med en serie 
prekære massefluktsituasjoner (Spania, Tyskland, Sovjet) ble den restrik- 
tive linjen videreført i mellomkrigstiden.”* Skepsisen knyttet seg særlig 
til flyktninger som drev med det man mente var politisk undergravende 
virksomhet; spioner, anti-militarister og revolusjonære. Ofte var det jødene 
som fikk slike stempler på seg. Rasistiske elementer var tydelig i passkonto- 
rets virksomhet i denne perioden. Mellomkrigstiden var også tiden da rom- 
folket begynte å bevege seg lenger nord i Europa. Også denne folkegruppen 
ble gjenstand for streng innreisekontroll. Mange av dem som befant seg 
i riket ble deportert. I en mellomkrigstid med økonomisk lavkonjunktur 
ble det også innført krav om innvilget arbeidstillatelse før innreise for å 
beskytte det norske arbeidsmarkedet. Til tross for sin internasjonalistiske 
ideologi, var arbeiderbevegelsen lenge sterkt proteksjonistisk.'” 


122 Fuglerud, Migrasjonsforståelse, 37f. 

123 Sitert etter Kolsrud, «Fremmedlovgivningen», 8. 

124 Ibid., 9. 

125 Brochmann og Kjeldstadli, Innvandringen til Norge, 120. 

126 Jf. Einarsen, Retten til vern som flyktning, 100, og videre Kolsrud, «Fremmedlovgivningen», 1f. 

127 Fuglerud, Migrasjonsforståelse, 39f. Det må imidlertid nevnes at Det norske arbeiderpartis flyktningko- 
mité ble opprettet i mellomkrigstiden, og at internasjonal solidaritet med arbeidere fra andre land også 

Man skulle kanskje tro at (oppspillet til) andre verdenskrig, og forføl- 
gelsene av jødene, førte til en oppmykning av innvandringslovgivningen, i 
det minste til gunst for jødene. Det skjedde ikke, verken i Norge eller resten 
av Europa.” Antisemittisme var ikke uvanlig blant norske politikere og i 
embetsverket for øvrig, noe som førte til at man bagatelliserte trusselen de 
europeiske jødene stod overfor.” Holdningene ble understøttet av ønsket 
om arbeidsmarkedsproteksjonisme og utbredt skepsis mot borgerskapet 
som jødene ofte tilhørte. Disse holdningene er også noe av forklaringen 
til at norsk politi aktivt bidro til at så mange norske jøder ble deportert da 
andre verdenskrig kom, og at mange nordmenn forholdt seg relativt like- 
gyldig til det som skjedde. Mange av statskirkens folk, med biskop Eivind 
Berggrav i spissen var unntak.” 

Etter en kort periode med forsøk på å returnere russere og polakker som 
var igjen i Norge etter krigen, var 1950- og 60-tallet preget av ny åpenhet 
overfor innvandring.” I kjølvannet av andre verdenskrig fikk tanken om 
universelle menneskerettigheter sitt gjennombrudd. I art. 14 av mennes- 
kerettighetserklæringen av 1948 het det at alle mennesker som opplever 
forfølgelse i sitt hjemland har rett til asyli et annet land. Presset mot åpnere 
grenser ble forsterket av at Marshallplanens administrative organ OEEC 
(senere OECD) satte som betingelse for tilførselen av økonomiske ressur- 
ser at mottakerlandene ikke stengte ute arbeidskraft dersom tilgangen på 
arbeidere ikke var tilstrekkelig innenfor landegrensene. Fremmedloven 
ble revidert i 1956 for å integrere disse to hensyn. Den sovende paragrafen 
om at jesuitter ikke kunne oppholde seg i riket ble opphevet, det ble let- 
tere for utenlandske arbeidere å søke jobb i Norge, og en ny paragraf som 
omhandlet politisk asyl ble formulert. I motsetning til hva som er tilfelle i 
dag ble de fleste (politiske) flyktningene under den kalde krigen sett på som 
representanter for frihet og demokrati, og humanitære holdninger stod i 
harmoni med realpolitiske vurderinger.” En migrant fra Sovjetunionen 
ble i de vestlige landene innvilget asyl uten en detaljert undersøkelse av 


spilte en viss rolle for deres holdning til flyktninginnvandring på denne tiden (Gripsrud, Norsk ham- 
skifte?, 99, 122). Humanitære holdninger overfor flyktninger fantes også i flere andre miljøer på denne 
tiden. Ibid., 120f. 

128 Brochmann og Kjeldstadli, Innvandringen til Norge, 122, Einarsen, Retten til vern som flyktning, 105, 
Kolsrud, «Fremmedlovgivningen», 16f., og Eide, «Enslige asylbarn», 42ff. 

129 Westlie, Mørke år. 

130 Brochmann og Kjeldstadli, Innvandringen til Norge, 190, og Mendelsohn, Jødenes historie, 460, 503, 517. 

131 Til dette og følgende, se Brochmann og Kjeldstadli, Innvandringen til Norge, 189, 200ff. 

132 Zolberg, «Modes of Incorporation», 145f. Den kalde krigen var imidlertid ikke avgjørende for utfor- 
mingen av selve innholdet i Flyktningkonvensjonens flyktningdefinisjon. Einarsen, Retten til vern som 
flyktning, 187. 

grunnen til at de ønsket opphold.” Hva gjelder arbeidsmigranter fikk 
så å si alle som hadde fått tilbud om arbeid innvilget arbeidstillatelse.”* 
Også naturaliseringslovgivningen tok en liberal vending i og med den nye 
riksborgerrettsloven av 1950. Her beveget man seg bort fra utelukkende 
å knytte statsborgerskap til prinsippene ius solis og ius sanguinis, og tok 
inn en paragraf som åpnet for også å knytte retten til statsborgerskap til 
botid (ius domicili). Personer over 16 år som hadde bodd i Norge lenger 
enn 5 år hadde nå juridisk rett på statsborgerskap, forutsatt at man innen 


23 ars alder meldte inn et ønske om det. 


Denne innvandringsliberale 
vinden som blåste over landet kom tydelig til uttrykk i en stortingsmelding 
fra 1968-1969, hvor det ble spådd at muligheten for å migrere til Norge 
med hensikt om å bo og arbeide her ville være «en del av den alminnelige 
valgfrihet som framtidas mennesker vil kreve [...] Denne utvikling må 
betraktes som naturlig og ønskelig, og det bør fra myndighetenes side leg- 
ges minst mulig hindringer i veien for det [...].»'°° 

Til tross for denne generelle liberaliseringen av holdningene til innvand- 
ring, forholdt norske politikere seg likevel ikke ubetinget positivt til økt 
flyktninginnvandring, særlig ikke fra land utenfor Europa.” Bekymringer 
knyttet til integreringsevne og økte økonomiske byrder gjorde seg gjel- 
dende. Norge var imidlertid ikke et særlig attraktivt land for politiske 
flyktninger. Etter en kort periode med synkende tall frem mot 1950 økte 
flyktninginnvandringen noe. Men totalt sett var perioden frem til 1970 
preget av beskjeden økning. Til tross for intensiv økonomisk vekst og stor 
etterspørsel etter arbeidskraft, gjaldt dette også for arbeidsinnvandringen. 

Da den økonomiske veksten i Vest-Europa begynte å avta og «gjeste- 
arbeiderne» viste seg uvillige til å returnere til hjemlandet, ble det innført 
strengere innvandringsrestriksjoner i mange europeiske land. Norge, med 
sin liberale lovgivning, ble da mer attraktivt. Antallet ikke-europeiske inn- 
vandrere fra Marokko, Tyrkia og noe senere Pakistan, begynte å øke. I møte 
med utviklingen tok det norske innvandringsregimet en svært restriktiv 
vending." LO krevde at innvandrerne skulle fagorganisere seg, at de skulle 
motta lik lønn som den ordinære norske arbeideren, samt at de skulle ha 
inngått avtale om arbeid med en norsk arbeidsgiver før ankomst. 


133 Fuglerud, Migrasjonsforståelse, 104. 

134 Heiberg, «Politikk og lovpraksis», 13. 

135 Lov om norsk Riksborgarrett, $ 3. 

136 St. meld. nr. 45 (1968-69), 64. 

137 Melander, «Nordic Refugee Law and Policy», 245f. 

138 Til dette og følgende, se Brochmann og Kjeldstadli, Innvandringen til Norge, 217ff. 

Med overgangen til 70-tallet gjorde innvandringspolitikk for alvor sitt 
inntog i medielandskapet, og de innvandringspolitiske skillelinjene blant 
norske partier begynte å komme tydeligere til uttrykk. Mens partiene til 
høyre i utgangspunktet ikke ønsket en endring av det liberale regimet, var 
bekymringen stor på venstresiden over det de mente var kritikkverdige bo- 
og arbeidsforhold for innvandrerne. For å kunne sikre forsvarlig integre- 
ring måtte det settes en grense for hvor mange som kunne komme til landet, 
mente man.’ For å få et «pusterom» til å etablere bedre integreringsord- 
ninger vedtok Stortinget midlertidig innvandringsstopp som tredde i kraft 
ved forskrift 1. januar 1975." Det var nå bred politisk enighet om at en 
mer restriktiv innvandringspolitikk var nødvendig. Ordningen ble for- 
lenget året etter, og gjort permanent i 1981. Naturaliseringslovgivningen 
ble også mer restriktiv, og loven om statsborgerskap som kom i 1979 luket 
ut åpningen fra 1950 om at botid kunne legges til grunn for en juridisk 
rett til statsborgerskap. Om bekymring knyttet til gjestearbeidernes leve- 
forhold var den faktiske grunnen bak den økende innvandringsskepsisen, 
har det imidlertid blitt sådd tvil om. Som Grete Brochmann poengterer 
var ønsket om å verne norske arbeidsplasser fra økt konkurranse i kjølvan- 
net av oljekrisen i 1973 en viktigere årsak. Bente Puntervold Bø mener, på 
sin side, at denne analysen ikke treffer helhetsbildet godt nok, ettersom 
antallet vestlige arbeidsinnvandrere økte, mens innvandrere fra Afrika og 
Asia falt kraftig. Dette mener hun tyder på at det primært var en kultur- 
konserverende motivasjon bak de økte restriksjonene." Sagt på en annen 
måte: innvandringspolitikken ble ikke mer restriktiv - den ble mer selektiv. 
Helhetlig sett var det nok imidlertid en synergi av økonomiske, sosiale og 
kulturelt motiverte bekymringer som gjorde at Stortinget enstemmig ønsket 
å snu den liberale praksisen i innvandringspolitikken.'” 

I praksis medførte imidlertid ikke innvandringsstoppen til at det ble 
umulig å innvandre til Norge. For det første var muligheten for å hente 
ektefelle og barn til landet fortsatt åpen. Familiegjenforeningspolitikken, 


139 Gripsrud, Norsk hamskifte?, 190ff. 

140 Brochmann og Kjeldstadli, Innvandringen til Norge, 229. Jf. Puntervold Bø, Søkelys, 27f., og Gripsrud, 
Norsk hamskifte?, 194ff. Vedtaket gikk i mot Danielsen-utvalgets anbefaling om å ta opp igjen den tidligere 
ordningen der man vurderte søknader om arbeidstillatelse med bakgrunn i en arbeidsmarkedsvurdering. 
Humlen, «Innvandringspolitiske hensyn», 56. 

141 Brochmann og Kjeldstadli, Innvandringen til Norge, 231. Antallet arbeidsinnvandrere fra ikke-vest- 
lige land var på denne tiden fortsatt lavt, noe som støtter Puntervold Bøs analyse. Innstrammingene 
utgjorde ingen særnorsk utvikling (Heisler og Heisler, «Citizenship», 103. Jf. Puntervold Bø, Søkelys, 28f.). 
Forklaringen støttes av blant andre Arild Humlen i Humlen, «Innvandringspolitiske hensyn», 56. 

142 Gripsrud, Norsk hamskifte?, 196f. 

kombinert med faren for å bli forhindret i å komme inn igjen i Norge etter 
opphold i opphavslandet, førte til en stabilisering av innvandringsbefolk- 
ningen, samt en jevnere kjønnssammensetning. For det andre var det mulig 
å komme til landet på studentvisum. For det tredje mottok Norge et stadig 
økende antall flyktninger, og for det fjerde førte kravene fra OECD til at 
dispensasjoner ble gitt for arbeidssøkere til yrker der tilgangen på norske 
arbeidere ikke var tilstrekkelig. Dette gjaldt særlig fagekspertise. Dette siste 
utviklingstrekket betydde en prioritering av høykompetent arbeidskraft 
fra vestlige industriland, og nedprioritering av alle man mente ville utgjøre 
en økonomisk byrde for velferdsstaten.” Innvandringsstoppen rammet 
derfor nesten utlukkende arbeidsinnvandrere fra ikke-vestlige land.* I 
1985 utgjorde europeere to tredeler av alle bosatte utlendinger i Norge.” 
I det politiske landskapet som utviklet seg utover 80- og 90-tallet var det 
kun Frp som åpent agiterte med at innvandring utgjorde en trussel mot 
«norske» verdier og den nasjonale kulturarv. ** Med det sagt var det poli- 
tiske landskap dominert av ønsket om å behandle dem som faktisk fikk 
opphold i Norge likt med andre nordmenn. Integreringspolitikk ble nå et 
viktig tema for alle politiske parti. 

1. januar 1991 trådte en ny utlendingslov i kraft. Hovedkriteriet for å få 
innvilget permanent opphold dersom man var migrant fra et relativt fred- 
fullt land utenfor EOS/OECD-omradet var at man søkte visum fra hjem- 
landet, samt at man falt inn under en av kategoriene som kvalifiserte for 
opphold." Loven var utformet med to formål i sikte. For det første ønsket 
man å minske utøvelsen av skjønn i vurderingene om hvem som skulle få 
innvilget opphold. Dette styrket utvilsomt innvandrernes rettssikkerhet. 
For å kvalitetssikre vurderingene og unngå at mennesker dukket opp på 
grensen uannonsert, ønsket man dernest å legge vurderingene nærmere 
migrantenes hjemland. 

Som et alternativ til EU-medlemskap inngikk Norge i 1994 EØS-avtalen. 
Avtalen innebar at Norge åpnet grensene for arbeidsinnvandring fra hele 


143 Brochmann og Kjeldstadli, Innvandringen til Norge, 244. 

144 Puntervold Bø, Søkelys, 28f. 

145 Ibid., 31. 

146 Brochmann og Kjeldstadli, Innvandringen til Norge, 279., Hagelund, «A Matter of Decency», 55ff. Som 
Hagelund påviser skjer ikke dette før på 90-tallet. På 70-tallet var Frp et av partiene som var minst opptatt 
av innvandring, mens de på 80-tallet primært argumenterte for begrenset innvandring med hensyn til 
velferdsstatens bærekraft. At et restriktivt syn på innvandring hele tiden har ligget latent i partiet, helt fra 
Anders Langes dager, er det imidlertid liten tvil om. Rindedal, «Fremskrittspartiets innvandringskritiske 
politikk». 

147 Brochmann og Kjeldstadli, Innvandringen til Norge, 331. 

EU-området.“ Mens denne ikke inneholdt retningslinjer for felles ytre 
grensekontroll, tok det ikke lang tid før dette også kom på plass, da med 
ratifiseringen av Schengen-avtalen på slutten av 90-tallet. Norsk innvan- 
dringspolitikk ble slik enda tettere sammenvevd med de innvandringspoli- 
tiske trendene på det europeiske kontinentet, hvilket blant annet medførte 
en demping av synet på innvandrere som en byrde for velferdsstaten. I man- 
gel på arbeidskraft mente man nå at arbeidsinnvandring var gunstig for 
norsk økonomi, og dermed for videreføringen av et raust velferdssystem.'” 
Økonomisk høykonjunktur, mediepress og erkjennelsen av at innvandrer- 
befolkningen nå utgjorde en betydelig velgermasse bidro også til denne libe- 
raliseringen. Trenden var godt nytt for mennesker fra Schengen-området. 
Etter EU-utvidelsen østover i 2004 har vi sett en eksplosiv vekst av arbeids- 
innvandring fra de nye landene i Øst-Europa, da særlig fra Polen. Sammen 
med liberaliseringen av reglene for politisk asyl og flyktninger som fant sted 
i 1997, førte dette til en sterk økning i innvandringstallene.” 

Ettersom etterspørselen etter internasjonale arbeidere primært har vært 
knyttet til kvalifisert arbeidskraft, har terskelen for ufaglærte arbeidsmi- 
granter fra land utenfor Europa lenge vært høy. Frem til nylig var døren 
bortimot lukket for denne gruppen. Behovet for arbeidskraft i enkelte 
bransjer har imidlertid ikke latt seg tilfredsstille gjennom innvandring fra 
Schengen-land de siste årene. Dette har ført til en utvidelse av definisjo- 
nen på faglært arbeidskraft slik at kompetanse tilsvarende videregående 
skole er tilstrekkelig for å kunne søke seg inn på det norske arbeidsmar- 
kedet innenfor rammene av den årlige kvoten Arbeidsdepartementet 
har satt.” Endringen har skapt en noe større åpning for enkelte grupper 
arbeidsmigranter fra land utenfor EU å komme seg inn på det norske 
arbeidsmarkedet. 

I kontrast til denne åpningen, har den restriktive linjen overfor ikke- 
europeisk asylinnvandring blitt tydelig konsolidert gjennom regjeringens 
nærmest panikkartede reaksjon på den akutte økningen av asylsøkere 
i kjølvannet av krisen i Syria i 2015.” Med innføringen av en rekke 


148 Til dette og følgende, se ibid., 321ff. 

149 Ibid., 350f., 360ff. 

150 Se Cappelen, Skjerpen og Tønnessen, «Politikkens betydning», 283f. Underholdskravet for personer som 
søkte familiegjenforening falt også bort. 

151 Utlendingsforskriften $ 6-1 og 6-12. Jf. Balke Staver, «Restriktiv eller selektiv», 185. 

152 Prop. 16 L (2015-2016) og Prop. 90 L (2015-2016). At de 600 pakistanerne som kom til Norge våren 1971 
utløste en liknende panikk, setter reaksjonene i 2015 i et historisk interessant lys (Gripsrud, Norsk ham- 
skifte?, 193). Det samme gjør mangelen på panikk overfor det store antall ukrainere som er i ferd med å 
komme i skrivende stund. Udi.no, «Statistikk om Ukrainasituasjonen». 

innstramminger og kontrolltiltak medførte den såkalte «flyktningkrisen» 
en sterk reduksjon i antallet asylsøkere.” Blant tiltakene var lavere terskel 
for å nekte realitetsbehandling av søknader på grensen, innskrenking av 
appellmulighetene ved avslag, økt bruk av midlertidige oppholdstillatel- 
ser, strengere regler for familieetablering, og at rimelighetsvurderingen for 
internflukt falt bort.”* Mens noen innstramminger var midlertidige, har 
nye blitt lagt til i årene som fulgte, blant annet høyere inntektskrav for noen 
former for familieinnvandring, samt krav til økt botid for permanent opp- 
holdstillatelse for flyktninger og humanitære migranter og deres familie.” 
Spenningen mellom individets rettigheter slik de er nedfelt i internasjonale 
konvensjoner Norge har forpliktet seg til og det politiske ønsket om en 
mer effektiv, og strengere, regulering av asylinnvandring fra land uten- 
for Schengen-området, har med disse senere tendensene i rettsutviklin- 
gen blitt særlig tydelig. Trenden har de siste årene vært å lette kravene 
til faglært arbeidsinnvandring, men skjerpe dem for asylsøkere og 
familieinnvandrere.”* 

Kravene knyttet til naturalisering ble også strengere, da det ble innført 
krav om et minimum av norsk språkkompetanse og samfunnskunnskap 
for å få innvilget statsborgerskap. Samtidig ble mulighetene for skjønns- 
utøvelse i naturaliseringssaker innskrenket i og med at statsborgerskapet 
ble gjort til en rettighet ved oppfylte vilkår.” 

Den restriktive hovedlinjen i utviklingen etter 2015-2016 står i kontrast 
til hovedtendensen i utlendingsloven som ble vedtatt i 2010, og som pekte 
i mer liberal retning.” Flyktningdefinisjonen ble da presisert slik at den 
omfattet flere grupper asylsøkere, og rettighetene til mennesker som fikk 

opphold på humanitært grunnlag ble styrket.”” Ettersom antallet perso- 
ner som søkte politisk asyl økte på slutten av 80-tallet, gjorde behovet for 
differensierte juridiske kategorier seg gjeldende. Hovedkategoriene var 
FN-flyktning, konvensjonsflyktning og kvoteflyktning. Kvoteflyktninger 


var fordrevne mennesker som ble hentet fra FNs flyktningleirer. 


153 Se OECD, International Migration Outlook, 262. Videre Brekke og Staver, «Renationalisation», 2169ff., 
Leknes mfl., Befolkningsframskrivingene 2018, 113, og Martnes, Barnets beste, 46f. 

154 Lovvedtak 102 (2015-2016). Jf. West Pedersen, «New Legislation». 

155 Se f.eks. gjennomgangen av den nyere utviklingen i Puntervold Bø og Fuglestad Bø, Velferdsstatens skyg- 
geside. Jf. seksjon 4.1 og 4.3 nedenfor. 

156 Staver, «Restriktiv eller selektiv?», 188. 

157 Midtbøen, «Statsborgerrettslig divergens», 321f. 

158 Jeg skriver hovedtendensen, fordi det finnes unntak. Eksempelvis ble reglene for familieinnvandring som 
nevnt skjerpet. Eggebø, «The Problem of Dependency», 303, og Staver, «Restriktiv eller selektiv?», 186f. 

159 Se nedenfor seksjon 4.3. Se også Taraku, Innvandringsrealisme, 189ff. 

160 Til dette og følgende, se Brochmann og Kjeldstadli, Innvandringen til Norge, 270. 


NORSK INNVANDRINGSREGULERING 


Konvensjonsflyktninger omfattet personer som selv kom seg til landets 
grenser, og som ble innvilget opphold fordi de innfridde kriteriene i flykt- 
ningkonvensjonen, eller fordi man anså det som uforsvarlig å sende dem 
tilbake til opphavslandet. Etter revisjonen i 2010 refererer termen «flykt- 
ninger» nå til alle mennesker med beskyttelsesbehov (ikke-returnerbare), 
uavhengig av om de er individuelt forfulgt. 

Fokuserer vi på kriteriene den norske stat har anvendt for å regulere 
innvandring, kan vi oppsummere på følgende måte. Mens middelalderen 
var en åpen periode med svak innvandringsregulering fikk vi med etable- 
ringen av den konfesjonelle oldenborgerstaten et tydelig reguleringsregime 
hvor retten til opphold var knyttet til yrkesstatus, kjønn, sosial rang og 
religiøs tilhørighet. Lovverket rammet imidlertid fattige i større grad enn 
religiøse avvikere. Dersom personer av sistnevnte kategori brakte med seg 
økonomiske ressurser eller fagekspertise, var det relativt greit å få inn- 
vilget dispensasjon. I praksis var altså det overordnede kriteriet knyttet 
til hvorvidt menneskene som kom tjente statens økonomiske interesser. 
Denne praksisen ble også fulgt i perioder preget av mer liberale ideologiske 
strømninger, slik tilfellet var i siste halvdel av 1800-tallet, hvor man bare 
kunne nekte noen å innvandre dersom særlige vilkår var oppfylt. Selv om 
antallet flyktninger fra land utenfor Europa som har søkt opphold i Norge 
har økt de siste 30-40 årene, og Norge kan sies å ha vist betydelig raushet 
til å ta imot mange, er det fortsatt slik at nasjonale økonomiske interesser 
er det styrende innholdskriteriet for reguleringen av innvandringen til 
Norge. Tiden etter innvandringsstoppen har ikke blitt mer restriktiv, men 
mer selektiv. De siste 30 årene har mennesker som søker familiegjenfore- 
ning utgjort 36 prosent av alle innvandrere, arbeidsinnvandrere fra EU 
rundt 33 prosent, mens flyktninger og mennesker som søker opphold på 
humanitært grunnlag utgjør omlag 19 prosent.'" 

Dagens innvandringstall bestemmes i hovedsak tre forhold: EØS- 
avtalen, belastningen ulike grupper antas å ha på velferdsstaten, samt våre 
selvpålagte internasjonale forpliktelser, da særlig overfor flyktningkon- 
vensjonen og den europeiske menneskerettighetskonvensjonen (EMK). 
Med det sagt har vi med økningen av asylsøkere fra land utenfor Europa 
også sett et visst skifte fra fokus på økonomiske interesser til ønsket om 
å bevare det som blant kulturkonservative på grasrota og på høyresiden 
av norsk politikk gjerne omtales som «tradisjonell norsk kultur». Selv om 


161 Statistisk sentralbyrå (ssb.no), «Innvandrere etter innvandringsgrunn». 

dette fokuset har preget mye av den politiske debatten, har det i mindre 
grad fått konsekvenser for utformingen av lovverket og håndhevingen av 
dette i Justis- og beredskapsdepartementet, UDI, UNE og domstolene. Hva 
gjelder naturaliseringsloven har Norge historisk sett beveget seg bort fra 
å kombinere ius sanguinis med ius solis til i dag å kombinere førstnevnte 
prinsipp med ius domicili. Men med innføringen av språk- og kunnskaps- 
krav har den relativt moderate linjen blitt noe innskjerpet de siste fem til 
ti årene.” 

Målt i forhold til befolkningsstørrelsen, har Norge historisk sett hatt 
lav innvandring. Fra 1970-tallet og frem til i dag har dette bildet endret 
seg.® Vi har tatt imot flere innvandrere per innbygger enn tradisjonelle 
innvandringsvennlige land som USA, Canada og Nederland. I møte med 
denne utviklingen har innvandringskontroll gått fra å være en margi- 
nal myndighetsutøvelse til å bli en hovedarena for utøvelse av nasjonal 
t.'°* Med en slik utvikling forsterkes behovet for å tenke nøye 
gjennom den etiske dimensjonen ved slik maktutøvelse. 


suverenite 


162 Justis- og beredskapsdepartementet, Rundskriv G-14, 22. des. 2016, og Arbeids- og inkluderings- 
departementet, Rundskriv A-3, 26. aug. 2022. 

163 Brochmann og Kjeldstadli, Innvandringen til Norge, 395, 436f. Selv om vi, i et lengre historisk perspektiv, 
har opplevd betydelig økning i hvor stor del av befolkningen som er innvandrere, har ikke utviklingen 
vært lineær. Mellom 1920 og 1950 sank den for så å ta seg opp igjen, og prosentandelen var omtrent den 
samme i 1980 som i 1900. De fleste innvandringsgrupper ankommer etappevis. Innvandringsprognoser 
er dermed alt annet enn en beskrivelse av naturprosesser med oversiktlige årsaksmekanismer, forhold 
også bemerket i framskrivingene gjengitt i NOU 2017: 2, 56ff. 

164 Fuglerud, «Kontroll og korrupsjon», 145. 

Nordmenn først? 

Om universelle 
rettigheter og nasjonale 
interesser 


Hvorfor bør Norge ta imot innvandrere? Svaret på spørsmålet finner mange 
i Norges selvpålagte internasjonale forpliktelser. Det er primært to sett med 
politisk-juridiske forpliktelser det da refereres til. For det første har Norge 
av handelspolitiske (nytteetiske) grunner inngått EØS-avtalen, og med det 
innvilget arbeidere fra EU-land retten til å søke arbeid i Norge. For det andre 
er den norske stat grunnlovsforpliktet til både å sikre at menneskerettighe- 
tene ivaretas innad og respekteres utad «slik de er nedfelt i denne grunnlov 
og i for Norge bindende traktater om menneskerettigheter» ($ 92, jf. $ 2).'° 
Retten til å søke asyl, som er nedfelt i art. 14i menneskerettighetserklæringen, 
uttrykker noe som i dag er blitt en folkerettslig sedvane, og utfoldes mer 
detaljert i flyktningkonvensjonen og protokollen om flyktningers rettsstil- 
ling fra 1967.'°° Begge konvensjonene er juridisk bindende for Norge, og har 
asylretten som eksplisitt forutsetning og formål.” Asylretten er på denne 


måten en integrert del av det internasjonale menneskerettighetskorpuset.'* 


165 Denne forpliktelsen følger også av at Norge har ratifisert FN-charteret. Field, «Bridging the Gap», 533. 

166 Jf. Menneskerettsloven, og Utlendingsloven $$ 28-30 (jf. også $ 98). Se også FNs barnekonvensjon (CRC), 
FN-konvensjonen mot tortur (CAT), FN-konvensjonen om sivile og politiske rettigheter (ICCPR), samt 
EMK, art. 2, 3, og 8, samt ulike EU-chartre og direktiver (Øyen, «Rettskilder», 34ff.). Asylretten har 
imidlertid ikke kun gyldighet i kraft av sin egenverdi, men også som en forutsetning for sikringen av 
andre rettigheter (f.eks. samvittighetsfrihet). Noll, «Why Refugees Still Matter», 100. 

167 Se Flyktningkonvensjonens preambel, første avsnitt. 

168 Som folkerettslig sedvane er den bindende for stater uavhengig av inngåtte avtaler. Andenæs mfl. «Feil 
om folkeretten». 

Terje Einarsens argument for å tale om dens «grunnlovsmessige vern» er 
derfor etter mitt syn berettiget.” 

Utlendingsloven er med dette som utgangspunkt utarbeidet for å 
«gi grunnlag for vern for utlendinger som har krav på beskyttelse etter 
alminnelig folkerett eller internasjonale avtaler som Norge er bundet av».”" 
Asylretten er en såkalt «positiv» rett i den forstand at staten er forpliktet 
til aktivt å sikre den gjennom arbeidet til departementene, UDI, UNE og 
domstolene.” Dette innebærer at den norske stat er forpliktet til å gi alle 
søkere midlertidig bevegelsesfrihet på et trygt territorium, at deres grunn- 
leggende menneskerettigheter sikres inntil de de får en rettmessig behand- 
ling av sin sak, og at personer som oppfyller kriteriene for flyktningstatus 
innvilges midlertidig opphold i Norge eller et annet land som respekterer 
prinsippet som sier at man ikke skal sende mennesker tilbake til land der 


de risikerer forfølgelse (non-refoulement).”? 


Men gjelder denne forplik- 
telsen også nødlidende mennesker som ikke evner å ta seg til riksgrensen 
og fremme sin sak i det norske rettsapparatet? Folkerettslig kan nok dette 
være tilfellet. Men betyr det at staten oppfyller sine moralske forpliktelser 
til å «respektere» menneskerettighetene utad ved simpelthen å avstå fra 
å påføre mennesker som befinner seg andre steder i verden mer lidelse? 
Har vi med andre ord kun «negative» plikter overfor dem? Svaret er nei.” 
Grunnlovens vern om asylretten begrunner nemlig ikke bare utlendings- 
lovens inkorporering av retten personer på riksgrensen har til å søke asyl. 
Den peker også mot en moralsk grunn til hvorfor Norge aktivt bør ta på 
seg sin del av det internasjonale ansvaret det er å fordele overføringsflykt- 
ninger stater imellom."”* I art. 28 av menneskerettighetserklæringen leser 
vi at ethvert menneske har rett på en «internasjonal orden som fullt ut kan 
virkeliggjøre de rettigheter og friheter som er nevnt i denne erklæring». 
Norges ratifisering av FNs charter innebærer en generell forpliktelse til 
samarbeid om å realisere menneskerettighetserklæringens aspirasjoner.” 
Asylretten kan derfor både hevdes overfor Norge som enkeltstående stat av 


169 Einarsen, «Asylrettens grunnlovsmessige vern», 287f. 

170 $$10g3. Jf. Einarsen, Utlendingsloven - med kommentarer, 28f., og Øyen, «Rettskilder», 34ff. 

171 Einarsen og Engedahl, «The New York Declaration», 14, 96. 

172 Flyktningkonvensjonen, $ 33(1). 

173 Svaret er ikke åpenbart. Hvorvidt non-refoulement ikke bare gjelder mennesker som befinner seg innen- 
for et lands grenser, men også dem som står på grensen, har vært omstridt blant folkerettsteoretikere. 
O'Nions, Asylum, 45. 

174 Field, «Bridging the Gap», 531. 

175 Se særlig art. 163). Jf. bokstavpunkt D i innledningen til Flyktningkonvensjonen, Global Compact on 
Refugees, art. 5, og videre Goodwin-Gill og McAdam, The Refugee, 288, 563. 

mennesker som står på riksgrensen, men også av nødlidende mennesker 
som befinner seg andre steder i verden overfor et Norge som har politisk 
og moralsk forpliktet seg til å fremme en internasjonal orden der asylret- 
ten virkeliggjøres.”* 

Det er imidlertid ikke bare forfulgte som kan påberope seg menneskeret- 
tighetsforpliktelsene i norsk lov som begrunnelse for søknad om opphold i 
Norge. Ved bruk av juridiske instrumenter som menneskerettighetserklæ- 
ringen (f.eks. art. 3, 25.1), barnekonvensjonen (CRC), torturkonvensjonen 
(CAT, jf. VM art. 5) og den europeiske menneskerettighetskonvensjonen 
art. 2, 3 og 8, samt folkerettslig sedvane, gir Norge opphold til mennesker 
på såkalt «humanitært grunnlag», det vil si «dersom det foreligger sterke 
menneskelige hensyn eller utlendingen har særlig tilknytning til riket».” 
Hele dette settet av politisk-juridiske forpliktelser har sin ytterste verdimes- 
sige grunn i anerkjennelsen av alle menneskers likeverd.”* 

Samtidig begrunnes statens innvandringsrestriksjoner ofte med at 
en for raus innvandringspolitikk vil gå utover den norske stats kapasi- 
tet til å oppfylle de særskilte forpliktelsene den har overfor den norske 
befolkning. Hensynet til nasjonale interesser kommer tydelig til uttrykk i 
utlendingsloven $ 38 hvor juridiske instanser som vurderer søknader om 
opphold på humanitært grunnlag innvilges retten til å ta hensyn til blant 
annet omfang av søknader, samfunnsmessige konsekvenser og hensynet til 
kontroll.”? Norges reaksjon på flyktningkrisen i 2015-2016, hvor ulike poli- 
tiske strategier ble benyttet for å unngå å motta for mange asylsøknader, 
vitner om at slike hensyn også er forsøkt innført i asylretten.’*° Det ble 
da fremmet forslag om at den norske regjeringen skulle ta initiativ til å 
revidere internasjonale konvensjoner, åpenbart med den underliggende 


176 Jf. Blake, Justice, 68ff. 

177 Utlendingsloven $ 38. Her bør det også nevnes at EMK, ifølge den såkalte «forrangsbestemmelsen» i 
Menneskerettsloven $ 3, går foran annen norsk lov ved motstrid så lenge det ikke gjelder grunnlovsbe- 
stemmelser. Jf. Øyen, «Rettskilder», 32. 

178 Jf. Buchanan, The Heart of Human Rights, 28ff. 

179 Jf. også $$ 1, 32, 126, og 128, samt VM, art. 29.2. Det er også verdt å merke seg at Flyktningkonvensjonen, 
i motsetning til EMK, ikke er nevnt blant de konvensjoner som ved motstrid skal gå foran bestemmelser 
i annen lovgivning i Menneskerettsloven ($$ 2, 3). En forutsetning for inngåelsen av Schengen-avtalen 
var da også at landene etablerte en felles (streng) politikk overfor mennesker fra land utenfor området 
dekket av avtalen. Avtalen føyer seg slik inn i legitimeringsgrunnlaget for å prioritere nasjonale interesser 
(via henvisning til regionale forpliktelser). 

180 En opplisting av andre politiske strategier som anvendes til dette formålet finnes i seksjon 4.3. 
Flyktningkonvensjonen art. 32.1 åpner kun for å avvise flyktninger dersom de utgjør en trussel mot nasjo- 
nal sikkerhet og den offentlige orden. Men konteksten tyder på at det primært er kriminelle det her er 
snakk om (jf. art. 33.2), og det er en forutsetning at en eventuell avvisning skjer etter en individuell 
vurdering av personens søknad. Se Hathaway, The Rights of Refugees, 342ff. 

hensikt å lettere kunne hindre mennesker tilgang til asylinstituttet.” 
Forslag om å revidere rettighetene til europeiske arbeidsinnvandrere har 
også blitt fremmet for å unngå eksempelvis sosial dumping, trygde- 
eksport, nasjonalt kompetansetap og økt konkurranse på arbeidsmarkedet. 
Innvandringspolitikken som helhet foregår altså i en spenning mellom 
individuelle migranters legitime moralske krav og juridiske rettigheter, og 
den norske stats frihet til å regulere innvandring med henvisning til ansva- 
ret den har for å sikre norske innbyggeres"” sivile rettigheter.” 

Selv om spenningsforholdet mellom disse to rettighetssettene til dels er 
politiske konstruksjoner, må staten også gjøre genuine prioriteringer. Skal 
slike prioriteringer være etisk velbegrunnede må vi analysere forholdet 
dem mellom, og vise hvordan de kan tenkes og praktiseres mest mulig 
koherent, i en politisk kontekst der alle menneskers likeverd er anerkjent 
som grunnleggende. Som nevnt knyttes den norske grunnlovens egalitære 
verdiorientering i $ 2 til den kristne og humanistiske arv. I dette kapit- 
let vil jeg derfor undersøke om forestillinger og verdier hentet fra disse 
livssynstradisjonene kan peke ut en retning for hvordan staten bør for- 
holde seg til de to nevnte rettighetssettene. Jeg innleder med å ta for meg 
relevante elementer ved den historisk-teologiske bakgrunnskulturen for 
Grunnloven $ 2 og identifiserer begrensningen i disse, for så å utvikle en 
mer detaljert menneskerettighetsorientert politisk etisk modell som kan 
danne grunnlag for innvandringspolitiske vurderinger for mennesker med 
ulike livssyn. Det overordnede målet er å vise hvordan vi kan tenke kohe- 
rent om innvandreres rettigheter i møte med nasjonale interesser. Denne 
prinsipielle rammen vil så reaktualiseres, og utdypes, i drøftingen av de 
konkrete migrasjonsetiske problemstillingene som tas opp videre i boken. 


31 Teologisk bakgrunnskultur 


At Norges grunnlov forankrer sin verdiorientering i kristen og humanistisk 
tradisjon er fullt forståelig, all den tid den nordatlantiske menneskeret- 
tighetsdiskursen som preger så mye av forestillingen om den moderne 


181 Forslaget kom fra Høyre og Frp. Innst. 391 L (2015-2016), 18. Jf. Puntervold Bø og Fuglestad Bø, 
Rettighetstap, 29f. 

182 Til hvem som omfattes av dette begrepet se fotnote 8, og seksjon 4.4. 

183 For den historiske bakgrunnen for dette spenningsforholdet, se Einarsen, Retten til vern som flyktning, 
31, 908. 

demokratiske rettsstaten har dype og mangfoldige røtter i disse livssyns- 
tradisjonene." I det følgende vil jeg forsøke å identifisere en rekke sentrale 

forestillinger og etiske prinsipper som har utgjort mye av det historiske 

jordsmonnet for den rettighetsdiskursen dagens innvandringsdebatt fore- 
går innenfor. Jeg begynner med å formulere de migrasjonsetisk mest rele- 
vante teologiske ansatsene til systematisk egalitaristisk rettighetstenkning 

som finnes i kristen tradisjon, og følger så opp med en drøfting av hvordan 

disse forholder seg til det moderne statssystemets grunnleggende prinsipp 

om å prioritere å innfri interessene til egen befolkning fremfor mennesker 
med tilsvarende interesser utenfor landets grenser. Dette arbeidet gir oss 

ressurser til refleksjon, men munner også ut i å formulere viktige begrens- 
ninger i hva kristen tradisjon har å bidra med i dagens migrasjonsetiske 

debatt. 

Aller først er det imidlertid nødvendig i korte trekk å klargjøre hvor- 
dan vi kan bruke et slikt særegent historisk material i arbeid med migra- 
sjonsetiske spørsmål, all den tid den kristne religions formative skrifter 
ble forfattet i en kontekst der stater i moderne forstand ikke eksisterte, og 
mennesker flest ikke hadde noen direkte innflytelse på hvilke politiske, 
sosiale og økonomiske institusjoner man levde under. 

Selv om disse skriftene ikke inneholder noe i nærheten av en fullt utfol- 
det koherent politisk etikk, er de gjennomsyret av migrasjonserfaringer. 
Vi møter mennesker tvunget på flukt av sult, av politisk og religiøs for- 
følgelse, og av krig (1 Mos 12,10-20; 42,1ff.; Jes 15f.; 1 Kong 11,26-40; Jer 
26,20-23; Matt 2,13-15). Også mennesker i tidligere tider erfarte at måten 
man møtte disse menneskene på hadde betydning for samfunnets leve- 
dyktighet og moralske selvoppfatning.” Men det er ikke først og fremst 
konkrete migrasjonserfaringer fra disse skriftsamlingene som er relevante 
når vi skal forsøke å forstå hvordan kristen tradisjon tilrettelegger forholdet 
mellom medlemsspesifikke og universelle rettigheter. Måten Norge møter 
migranter på er formet av generelle verdier knyttet til hvordan vi bør omgås 
som mennesker, slik som rettferdighet, raushet, nestekjærlighet, solidaritet, 
frihet, ansvar og likeverd — for å nevne noe. Når vi i det følgende skal for- 
søke å identifisere verdier i kristen tradisjon som kan bringe oss nærmere 


184 Edelstein, On the Spirit of Rights, Siedentop, Inventing the Individual, Shortall og Steinmetz-Jenkins, 
Christianity and Human Rights, Nederman, «Rights», Slotte, «Blessed are the Peacemakers». At ansatsene 
som kristne teologer formulerte fikk de politiske utslag de faktisk gjorde skjedde nok i stor grad uten at 
dette var intensjonen i utgangspunktet. Siedentop, Inventing the Individual, 170, 268, 333. 

185 For andre antikke eksempler enn det hebraiske, se Einarsen, Retten til vern som flyktning, 871. 

en presis avklaring av forholdet mellom de nevnte rettighetssettene, må vi 
derfor rekonstruere et komplekst nettverk av slike verdimessige ansatser. 
Disse ansatsene har sitt opphav i didaktiske fortellinger og tar ofte form 
som sosial- og individualetiske normer. Det er mot disse vi nå først vender 
oppmerksomheten, for så å gå løs på den systematiske utfoldelsen de har 
gjennomgått blant kristne teologer opp gjennom historien. 


3.1.1 Universelle forpliktelser/rettigheter 
i kristen tradisjon 


Kristen teologisk etikk har sitt sentrum i det gode som Gud er. «Det gode» 
kommer til uttrykk i måten det indre relasjonelle liv som utgjør Gud mani- 
festerer seg historisk i det univers som har sin kilde i Gud. Selv om kris- 
ten tradisjon har forstått fortellingen om Jesus fra Nasaret som den mest 
intensive manifestasjonen av det liv som har sin kilde i Gud, innebærer 
den kristne skaperforestillingen at vi også kan søke etter spor av mulighe- 
ter for det gode som Gud har lagt ned i universet som helhet, da særlig i 
menneskers sosiale liv. 

I likhet med hva som er tilfelle for de fleste politiske og sosialetiske 
tema som belyses i de bibelske skriftene, danner det seg ikke et konsis- 
tent verdimønster for hvordan mennesker og samfunn bør forholde seg 
til migranter. Vi finner tydelige spor av både fremmedfrykt og voldelig 
tradisjonalistisk stammetenkning (se f.eks. 3 Mos 25,44-46; Esra 9-10; 
Neh 13,23-30; Matt 15,24-27), samtidig som jødisk-kristen tradisjon ofte 
har fremhevet kjærlighet til fremmede som en sentral etisk forpliktelse. ** 
Parallelt med synet på Israel som utvalgt, som mer høyverdig enn andre 
folk og med en gudegitt rett på et bestemt territorium, blir jødene i Det 
gamle testamentet (GT) oppfordret til å elske innflytteren"” som seg selv 
(3 Mos 19,33f.; 5 Mos 10,18f.). * Mer spesifikt betød dette at de hadde krav 


186 Hvorvidt historien om Jesu møte med den syrofønikiske kvinnen gjenfortalt i Mark 7,24-31 (par) faktisk 
uttrykker en form for fremmedfiendtlighet, er omstridt. Lesningen avhenger av hvilke konnotasjoner 
uttrykket «småhunder» hadde på denne tiden. For et innblikk i den eksegetiske diskusjonen, se Liu, 
«A Dog», og Hicks, «Moral Agency». 

187 Betydningen av GTs betegnelse for innflytteren, «ger», er omstridt, og den kan heller ikke sies å være 
semantisk stabil gjennom disse skriftene (Rajendra, Migrants and Citizens, 99ff.). I hovedsak refererer 
termen til et menneske som midlertidig bor et annet sted enn sitt opphavssted (blant annet brukt om 
hebreerne som bodde i Egypt). Den refererer altså ikke til fastboende (i motsetning til hva Peter Phan 
hevder (Phan, «Migration in the Patristic Era, 48)), og er ingen etnisk betegnelse. Ikke-israelitter ble 
betegnet som «nåkri(jjah)». Jf. Kessler, «Grenzen der Ubersetzbarkeit», 83f., og Barnau, «Aliens», 18ff. 

188 Til spenningen mellom en universell proto-humanistisk antropologi og en etnosentrisk fremelskning av 
Israel som utvalgt bærer av menneskets gudbilledlighet, se Stern, «The Idea of Humanity», 158f. 

på beskyttelse, å bli behandlet likt med innfødte under loven, samt å bevare 
sin kulturelle egenart innenfor lovens rammer (se f.eks. I Mos 12,49; 22,21; 
23,9; 3 Mos 19,10.34; 24,22; 4 Mos 15,15f.; 5 Mos 24,17; 27,19; Jer 22,3; Esek 
22,29).'” Sett fra vårt perspektiv er det påfallende at det i den gammeltes- 
tamentlige fremmedlovgivningen ikke skilles mellom gyldige og ugyldige 
årsaker til at innflytteren bor i Israel. Årsaksforholdene nevnes, men bærer 
ingen «juridisk» relevans eller vekt. 

Kritikken av et samfunn preget av urett er gjennomgående i GTs skrifter, 
og da særlig i den profetiske litteraturen hvor den religiøst begrunnede 
retten til et bestemt territorium er betinget av det hebraiske samfunnets 
moralske beskaffenhet. I utgangspunktet var denne kritikken eksklusivt 
orientert rundt måten man behandlet sine egne. Men jødenes erfaringer 
av å bli tvunget ut i eksil satte sterkt preg på hvordan de forholdt seg til 
utenforstående. Den kollektive religiøse forpliktelsen til å leve rettskaffent 
ble derfor teologisk videreutviklet til også å inkludere fremmede (2 Mos 
22,21; 23,19; 3 Mos 24,22; 19,33f.; 4 Mos 15,15; 5 Mos 10,19; 24,17; 27,19; Mal 
3,5; Esek 22,6f.; 47,21-23; Jer 7,6.; 22,3.5). 

Til forskjell fra forfatterne av GTs skrifter forholdt ikke forfatterne av 
Det nye testamentet (NT) seg til en politisk struktur de kunne kalle sin 
egen. De moralske ansatsene med mest åpenbar relevans for migrasjonste- 
matikk tok derfor i mindre grad form som sosialetiske normer, og mer som 
didaktiske fortellinger og generelle individualetiske oppfordringer. Blant 
de viktigste sådanne var kallet til å vise gjestfrihet (Matt 25, 35.38.43; Rom 
12,13; Hebr 13,2; 1 Pet 4,9; 1 Tim 3,2; Jak 1,27; 3 Joh 1,8), særlig mot dem som 
har minst å by tilbake (jf. Luk 14,14; 5,46f.).”* Denne moralske normen er 
dypt forankret i fortellingen om personen som utgjør sentrum i den kristne 
fortellingen om menneskeheten, Jesus fra Nasaret. I Johannes' gjenfortel- 
ling av Jesu liv får vi allerede innledningsvis vite at hans egne ikke tok imot 
ham (Joh 1,11). Han ble selv tvunget på flukt som barn (Matt 2), og etter sin 
retur til hjemlandet levde han resten av sitt liv i skyggen av et undertryk- 
kende imperium, for til slutt å bli forfulgt og korsfestet for politisk og reli- 
giøst undergravende virksomhet. Han beveget seg daglig i den kulturelle 


189 Kessler, «Grenzen», 92. Visse begrensninger fantes selvsagt, og da primært knyttet til religionsutøvelse. 
Stern, «The Idea of Humanity», 160, og Barnau, «Aliens», 21f. 

190 Også Koranen har omsorg for hjelpetrengende som et sentralt etisk prinsipp. Sure 2,177 forteller oss 
eksempelvis at sann fromhet består i «å gi bort av det man har, om det enn er kjært, til slektninger, fader- 
løse og fattige, veifarende og tiggere, og til frikjøping av slaver». Jf. Nizamuddin, «Islam and Immigration». 
Det er verdt å merke seg at både Muhammed og Buddha, i likhet med Jesus, hadde bakgrunn som 
politisk-religiøse flyktninger. Amjad-Ali, «Challenges of Diversity», 196f. 

spenningen mellom det romerske, greske og hebraiske (arameiske), og 
var del av et folkeferd med en sterk etnisk-religiøs selvbevissthet (Matt 
25,31-46; Luk 10,29-37; 17,11-19; Joh 4,7-30). Jesus var en omstreifer som i 
sitt virke var helt avhengig av andres gjestfrihet (f.eks. Luk 8,1-3; 9,58), også 
fra de mennesker samfunnet betraktet som «onde» (Luk 5,27-32; 19,1-10). 
Han beveget seg mellom ulike sosiale sjikt i samfunnet: jøder og ikke- 
jøder, menn og kvinner, mektige og marginale, rike og fattige, «fromme» 
og «syndere».'” Det kommer derfor ikke som noen overraskelse at han mot 
slutten av sitt liv utfoldet meningen av kristen kjærlighet blant annet ved 
å identifisere seg med den fremmede (Matt 25,35). I denne tekstpassasjen 
knytter Jesus endatil en fremmedkjærlig holdning til det som for mange 
kristne er av avgjørende viktighet i deres tro, nemlig «frelse», det vil si det 
livet som preger et menneske som står i en god relasjon til Gud. I fortellin- 
gen om Jesus møter vi en form for kjærlighet som åpner seg i en risikofull 
lidenskap for fremmede, ikke minst de mest sårbare blant dem (jf. her Es 
58,6-9).”* Fremmedkjærlighet handler i disse fortellingene ikke bare om å 
slippe fremmede inn i sitt hjem, men om å vise praktisk omsorg for dem: 
gi dem mat, drikke og klær. Ja, vi kan endatil si det så sterkt at Jesu liv 
forsøker å lære oss at den som ikke «ser» den sårbare fremmede og møter 
dennes konkrete behov er ute av stand til å erfare hva «frelse» egentlig er 
(Luk 4,16-20), ja, hvem Gud egentlig er: «Den Gud vi tror på er den frem- 
medes Gud», skriver den kristne teologen Gemma Tulud Cruz.” Når vi 
tar imot fremmede møter vi Gud i dem fordi de fremmede inviterer oss til 
å realisere en verdi som er en integrert del av hvem Gud er. Til grunn for 
disse individualetiske normene ligger det en grunnleggende solidaritets- 
tanke: «når ett lem lider, lider alle» (1 Kor 12,26, jf. Heb 13,2f., I Mos 18,1-15). 
Et menneske kan ikke nå frem til frelsen alene. Frelse handler om å gjøre 
«kroppen» hel: Å la alle mennesker få del i et livgivende fellesskap. Uten at vi 
føler med den som lider på en måte som fører til praktisk omsorg, vil vi hel- 
ler ikke kunne dele den glede som frelsen symboliserer, og som bibelspråket 
metaforisk knytter til måltidsfeiringer, storslåtte bryllupsfester, og det å 


191 Jf. Phan, «Migration in the Patristic Era», 58. 

192 Jf. Keller, On the Mystery, 144. 

193 Tulud Cruz, Theology of Migration, 27, og videre Heimbach-Steins, «Ambivalence», 242. Gerd Held, skri- 
bent på den innflytelsesrike nykonservative tyske bloggen Achen des Guten, beskylder kristen tradisjon 
for å fremelske en «fremmedhetskult» («Kult der Fremdheit»): «Der Fremde wird in einen göttlichen 
Licht gestellt. Er ist ein willkommenes Objekt fir die Idee vom barmherzigen Gott. Es ist diese Idee 
die im Fremden ihr passendes Gegeniiber findet. Dessen Rolle beschrånkt sich darauf, das Licht der 
Barmherzigen zuriickzuspiegeln.» Held, «Die Theologie der Migration». 


NORDMENN FØRST? 


komme sammen for å synge og danse — kort sagt: et felles liv i glede (jf. Joh 
3,11). Det var for å forkynne denne livsvisjonen Jesus valgte å risikere sitt liv. 

Beveger vi oss fra disse narrative individualetiske ansatsene i bibel- 
materialet videre inn i den systematiske utfoldelsen av dem, er det også 
naturlig å ta utgangspunkt i forestillingen om hvem Gud er. Selv om det 
finnes mange svar på dette spørsmålet innenfor kristen tradisjon, har tan- 
ken om at Gud er tre-en, historisk sett, fungert som selve sentrum i kristen 
tro. Samtidig tilbyr ikke Bibelen mange ansatser som hjelper oss til presist 
å forstå strukturen og dynamikken i det indre guddommelige liv. Vi aner 
at det handler om et gjensidig fellesskap av tre distinkte «værensmåter» 
som sammen utgjør det fullkomment gode liv (Mark 10,18). Denne ansat- 
sen har blitt utfoldet på ulike måter i kristen tradisjon. En hovedlinje går 
under navnet sosial trinitarianisme.”* Her forstås Gud som relasjonen mel- 
lom tre ekstensjonalt distinkte guddommelige personer i fullkommen fri 
selvhengivelse til hverandre.” I troen på at den tre-ene Gud er kjærlighet 
(1 Joh 4,8.16) ligger forestillingen om at i det trinitariske liv er hver persons 
egeninteresse uløselig knyttet til ansvaret for det felles gode, nemlig det å 
være kilden til hverandres person.” Det å ta ansvar for en annens person er 
å anerkjenne den andre som genuint «annen», det vil si som et fritt subjekt 
som kaller/kalles til ansvar. Ved gjensidig å ta ansvar for den andres person 
etableres det felles «vi». I en slik dynamikk forsvinner ikke individet i kol- 
lektivet, og kollektivet reduseres ikke til individet. Formulert mer allment 
vil her hver enkeltpersons frihet og det felles gode gjensidig betinge hveran- 
dre: Det felles gode kan ikke etableres der hvor den enkelte ikke anerkjen- 
nes som fri, og hver enkeltperson kan ikke anerkjennes som fri uavhengig 
av fellesskapet det inngår i.” Frihet og ansvar kan ikke tenkes løsrevet fra 
hverandre, og står i et direkte proporsjonalt forhold til hverandre. 

Et annet viktig aspekt ved den relasjonsforståelse som kjennetegner 
sosial trinitarianisme, er at samarbeid om å dele kjærlighet med andre er 
konstitutivt for godt liv. Vi kunne tenke oss at Gud kunne være kjærlighet i 
kraft av interaksjonen mellom to guddommelige personer. Hvorfor da tre? 


194 Retningen er alt annet enn ukontroversiell. Se f.eks. kritikken formulert i Kilby, «Perichoresis and 
Projection». 

195 Ekstensjonalt distinkt betyr her det motsatte av intensjonalt distinkt hvor personene tenkes som tre 
distinkte intensjonale handlinger hos ett enhetlig subjekt. 

196 Jf. Reed, Theology for International Law, 24. 

197 Forestillingen om det guddommelige livs trinitariske karakter har historisk fungert som politisk-teologisk 
korreksjon mot (den imperialistiske) tanken om at veien til fred kun er mulig dersom de mange reduseres 
til det ene. Elshtain, Sovereignty, 70. 

Hos en filosof som Jean-Paul Sartre er eksempelvis blikket fra en tredjepart 
en trussel mot kjærligheten mellom de to.” I en trinitarisk gudsforståelse 
er inkluderingen av en tredjepart konstitutiv for fullkommen kjærlighet 
fordi samarbeid om å dele kjærlighet er en nødvendig bestanddel av dens 
fullkomne vesen.” Den fullkomne kjærlighet lukker seg ikke rundt seg 
selv, men åpner seg alltid mot andre. Denne tredjeparten kan ikke være 
verden fordi verden er bestemt som sådan (individuert) i relasjon til Gud. 
Det må derfor være en person i det guddommelige liv. Skapelsen av vårt 
univers (en fjerdepart) er ikke konstitutiv for fullkommen kjærlighet fordi 
kjærligheten allerede er fullkommen (som åpen og delende) i relasjonen 
mellom de tre guddommelige personene. At den er fullkommen betyr ikke 
at den er fullstendig, men at forutsetningene for å elske alle, og å la alle 
delta i utfoldelsen av guddommelig kjærlighet, med det er konstituert.” 
Det som gjør Guds vesen forskjellig fra mennesker er nettopp det forhold 
at Gud er det «felt» som holder alle forskjeller sammen." At Gud er «And» 
(Joh 4,24) betyr at Gud er den dimensjonen ved virkeligheten som gjør det 
mulig for alle ting å relatere til hverandre. Som dette åndelige mediet er 
Gud den universelle betingelsen for det å være en person. Det betyr også at 
Gud kan erfares i og gjennom forholdene mellom enkeltpersoner. Det er en 
slik Gud vi, ifølge kristen tradisjon, skimter i Jesu omgang med mennesker, 
og i menneskers solidariske omgang med hverandre.” 

De generelle etiske implikasjonene av en slik gudsforestilling er kallet 
til å la verden erfare Gud gjennom måten vi forholder oss til hverandre, 
og at det å åpne seg mot en verden av andre er det som gjør dette mulig. 
Den som avstår fra å åpne seg i frykt for å miste «goder» har misforstått 
kjærlighetens vesen. Som kirkefaderen Augustin skriver: 


Som om det som er godt skulle bli mindre fordi om man får flere å dele det med! Det 
er tvert imot: Det gode blir større dess mer man elsker det og gir andre del i det. Og 
den som ikke vil dele dette med andre, får heller ikke eie det selv. Men dess mer man 


lar sin neste få del i det, dess rikere vil man erfare at man selv blir.” 


198 Sartre, Being and Nothingness, 393ff. 

199 Miihling-Schlapkohl, Gott ist Liebe, 308, 331, og Pannenberg, «Christliche Rechtsbegrundung», 337. 
200 Eikrem, God as Sacrificial Love, 105 (fotnote 36). 

201 Til dette og følgende, se ibid., 216f. 

202 Jf. Tanner, «Trinity», 329. 

203 Augustin, De Civitate Dei, 179. Jf. Hegel, Early Theological Writings, 307. 

Kallet til å dele det gode er i kristen tradisjon knyttet til menneskets 
grunnleggende kall (1 Mos 1,26-28; Joh, 3,11), det man gjerne har kalt 
«forvalterskap». Dette betyr ikke at vi må sette eierskap (av territorium/ 
ressurser osv.) opp som motsetning til forvalterskap.”"* Det er kun den 
som forvalter kjærlighet som er dens sanne eier. At mennesker er kalt av 
Gud til å være forvaltere av kjærlighet betyr at mennesker er kalt til rett- 
ferdighet og raushet. Forvalterens oppgave er å handle slik at enhver får 
tilgang til det som ivaretar ethvert menneskes verdighet og mulighet for 
full livsutfoldelse. Bibelen advarer oss mot at gleden over å få leve trygt, 
beskyttet på et befestet sted med ressurser i overflod, kan forlede oss hva 
gjelder livets dypeste mening. Jesus forteller en historie om en bonde som 
utelukkende var opptatt av å øke tilfanget av sitt matforråd (Luk 12,16-21), 
og som tilfreds sier til seg selv: «Nå har du mye godt liggende, nok for 
mange år. Slå deg til ro, min sjel, spis, drikk og vær glad!» Jesus setter 
denne selvtilfredse sneversyntheten opp mot det å være rik i Gud. Rik i 
Gud er den som deler av sin overflod (jf. den alvorstunge fortellingen i 
Luk 16,1-31. Jf. Luk 12,48). 

Den universalistiske orienteringen av denne - dels individualetiske dels 
sosialetiske — kjærlighetsforståelsen, har altså sin grunn i gudsforestillin- 
gen; en forestilling som lærer oss at alle mennesker dypest sett mottar livet 
fra Gud (1 Mos 1; Sal 33,6.9), og at Gud selv ble menneske for å åpenbare 
sin kjærlighet til hvert enkelt menneske (1 Joh 4). Guds kjærlighet følger 
ikke landegrenser, og er ikke betinget av etnisitet, kjønn, fødested, livssyn 
og så videre (Apg 10,34f.; Rom 2,11; Gal 3,27f.; jf. Matt 22,16; Joh 3,16; Gal 
6,10a; Jak 2,1.8f.). Gud elsker mennesker simpelthen fordi de er menneske- 
lige individer.” 

Når Jesus skulle besvare spørsmålet om hvem vi er kalt av en slik Gud til 
å elske, fortalte han historien om et hjelpetrengende menneske (åvdporåg 
TIG) uten å nærmere bestemme dette menneske ved å tillegge det kjønn, 
religiøs, kulturell eller etnisk tilhørighet, fødested, sosial status og så 
videre.?"* Søren Kierkegaard utlegger dette poenget i teksten slik: «Da 
'Næsten nemlig er ethvert Menneske, ubetinget ethvert Menneske, saa er 


204 Collier, «And They Fled into Egypt», 155. 

205 Jeg skriver «individer» her helt bevisst, fordi Gud ikke elsker mennesker blott som representanter for 
menneskeheten, men som ikke repeterbart enkeltvesen. Vögele, Menschenwiirde, 486. 

206 Jf. min utlegning av denne historien i Eikrem, God as Sacrificial Love, 180f. Se også Bedford-Strohm, 
Gemeinschaft, 300ff. 

jo alle Forskjelligheder borttagne fra Gjenstanden.»”” Kristen nestekjærlig- 
het har ingen grenser, heller ikke i møte med mennesker som ikke vil oss 
godt. Ja, fiendekjærlighet er selve testen på om vår kjærlighet virkelig er 
universell. Kierkegaards poeng er at en som bekjenner seg til det kristne 
kjærlighetsideal ikke elsker sin fiende som fiende, men som menneske.” 
Sammenlikner vi den universalistiske proto-egalitære antropologien som 
springer ut av disse teologiske forestillingene med det menneskesynet som 
dominerte i de første kristnes kulturelle omgivelser, fremstår den nærmest 
som revolusjoner.”” Forestillingen om at ethvert menneskelig individ stod 
i en likeverdig relasjon til én Gud, uavhengig av sosial utgangsposisjon, var 
fullstendig uhørt i antikk gresk og romersk kultur. 

Hvordan forholder denne universalistiske antropologien seg så til den 
moderne forestillingen om universelle menneskerettigheter? Man kunne 
kanskje tenke seg at veien fra en universell forpliktelse til å elske ethvert 
menneske som menneske til å tillegge ethvert menneske de samme rettighe- 
teri kraft av sin felles menneskelighet, var svært kort. Men ser vi på hvordan 
kristne kirker historisk har forholdt seg til fremveksten av menneskeret- 
tigheter, eller mer detaljert på den logiske strukturen i disse forestillin- 
gene, viser dette seg langt fra å være selvinnlysende. Nestekjærlighetsbudet 
foreskriver tross alt en moralsk grunnplikt og ikke en rettighet, verken 
moralsk eller juridisk. At den fremstående menneskerettighetsteoretikeren 
(og flyktningrettspesialisten) Louis Henkin for noen år siden hevdet at 
religioner ikke har en innebygd rettighetstenkning, er derfor ikke over- 
raskende.”" Hadde Henkins rett? 

Ser vi på hvordan kristne kirker historisk har forholdt seg til mennes- 
kerettighetsdiskursen, er bildet sammensatt. Den kristne naturrettstradi- 
sjonen hadde lenge formulert ideer som liknet romerrettens begrep om 
subjektive rettigheter, men som i motsetning til sistnevnte var universalis- 
tiske og egalitaristiske i sin pretensjon. James Griffin tolker endatil begrepet 
«menneskerettigheter» som den franske revolusjonens sekulære overset- 
telse av naturretten.”" I norsk sammenheng gjorde en av pionerene i norsk 


207 Kierkegaard, Kjerlighedens gjerninger, 82. Jf. Outka, Agape, 11ff. Det kan være verdt å bemerke at Jesus 
reformulerer spørsmålet han blir stilt i denne passasjen. Mens det opprinnelige spørsmålet var «hvem 
er min neste?» svarer Jesus på spørsmålet «hvordan blir jeg en neste for mine medmennesker?». 

208 Jf. Kierkegaard, Kjerlighedens gjerninger, 83f. 

209 Siedentop, Inventing the Individual, 51ff. 

210 Henkin, «Religion», 148. Jf. Knud Haakonsens analyse av tidlig moderne naturrettstenkning i Haakonsen, 
«Protestant Natural Law». 

211 Griffin, On Human Rights, 1. Jf. Siedentop, Inventing the Individual, 358. 

folkerettsjus, Frede Castberg, samme kobling, da han 2. september i 1941 
talte om menneskerettighetenes historie ved årsfesten til Universitetet i 
Oslo.*” Selv om dette skulle være begrepshistorisk upresist, bør vi i det 
minste notere at flere katolske geistlige deltok i utformingen av mennes- 
kerettighetserklæringen som ble formulert i stenderforsamlingen (f.eks. 


Emmanuel-Joseph Sieyés).”” 


Den brutale avkristningen som de radikale 
sekularistene forsøkte å realisere, blant annet i og med den store massakren 
av prester i 1792, skapte imidlertid dype sår i kirken. Sammen med kravet 
om at geistlige måtte sverge udelt troskap mot nasjonen, og retten til tanke-, 
tros- og pressefrihet som erklæringen slo fast, skapte disse hendelsene en 
sterk skepsis blant kirkens representanter mot å adoptere den franske men- 
neskerettighetserklæringen en bloc.”" Ettersom den katolske naturrettsteo- 
logien forankret verdier i en forpliktende guddommelig objektivt gitt orden, 
hvis sanne fortolkning primært var forbeholdt kirkens menn, hadde den 
også problemer med å anerkjenne en rettsorden fundert i demokratiske 
institusjoner (folkeviljen) i tiden etter revolusjonen.” Den katolske kirke 
anerkjente ikke menneskerettighetenes universelle gyldighet offisielt før 
andre Vatikankonsil, som ble avholdt mellom 1962 og 1965.” 

Den katolske kirkes forhold til menneskerettigheter var imidlertid langt 
fra entydig mellom revolusjonen og dette konsilet.*” Samuel Moyn argu- 
menterer endatil for at menneskerettighetserklæringen av 1948 bør forstås 
som et produkt av toneangivende katolikkers forsøk på å distansere seg fra 
libertarianisme og totalitær kommunisme, mer enn et produkt av den fran- 
ske revolusjonen.” Den protestantiske teologen Ernst Wolf, en av den tyske 
kirkes viktigste motstandsmenn under den andre verdenskrig, kritiserte da 
også erklæringen for å være et stykke katolsk naturrettsideologi muliggjort 
av den katolske kirkes innflytelse på den amerikanske regjeringen.”” Den 
katolske tradisjons historiske forhold til menneskerettighetsdiskursen er 
med andre ord sammensatt. 


212 Castberg, «Menneskerettighetenes erklæring i historiens lys». 

213 Måkinen, «Medieaval Natural Rights Discourse», og Brett, «The Thomist Tradition». 

214 Se f.eks. reaksjonen til pave Pius VI i brevene Quod aliquantum og Adeo nota fra 1791, og videre Isensee, 
«Die katholische Kritik», og Edelstein, On the Spirit of Rights, 19741. 

215 Det bør understrekes at denne forestillingen i tidligere tider ble brukt til moralsk besinnelse i en verden 
hvor rå makt ellers dominerte. Siedentop, Inventing the Individual, 200ff. 

216 Gaudium et spes, 41,3. 

217 Edelstein, On the Spirit of Rights, 196ff. 

218 Moyn, Christian Human Rights. Jf. Vögele, Menschenwiirde, 204ff. 

219 Ibid., 251. 

Dette gjelder også for protestantismens del.” På den ene siden kan 
den franske revolusjonens rettighetsentusiasme tolkes som reformasjo- 
nens siste stadium, med bondekrigene som den første politiske opptakt 
for hendelsene i 1789.”” Tanken om individets umistelige rettigheter kom 
til i debattene blant franske hugenotter om retten til å øve motstand mot 
den franske kongen.” Og forestillingen om alle menneskers indre frihet 
og likhet fremfor Gud, som var et av protestantismens hovedanliggender, 
ble eksempelvis av Friedrich Nietzsche tolket (kritisk) som prototypen for 
tanken om like rettigheter for alle.”” Sosialistisk religionskritikk gjorde 
det imidlertid lenge vanskelig for protestanter å la denne forestillingen 
begrunne sosiale, politiske og økonomiske rettigheter.”* Men her finnes 
det også en rekke unntak.” I Norge var Marcus Thrane tidlig ute, og da 
kristne internasjonalister fra ulike protestantiske kirkesamfunn møttes i 
Genéve i 1939 for å gjennomtenke kirkenes respons til den politiske krisen 
i det nordatlantiske området, proklamerte de eksempelvis: 


All human beings are of equal worth in the eyes of God and should be so treated in 
the political sphere. It follows that the ruling power should not deny essential rights 
to human beings on the grounds of their race or class or religion or culture or any 


such distinguishing characteristic.””° 


Da jodiske og protestantiske teologer mottes i Oxford i 1946 for sammen 
a formulere det de mente var grunnleggende prinsipper for en ny og 


220 At striden rundt menneskerettighetsbegrepet mer handler om politiske dynamikker enn livsynsbasert 
teoretisk uenighet om antropologiske grunnprinsipper, illustreres ogsa av sosialistenes ambivalente 
holdninger til dette i tiden etter den franske revolusjonen. Jf. Claeys, «Socialism», 213ff. 

221 Jf. ibid., 209. 

222 Haakonsen, «Protestant Natural Law», 103f. og Edelstein, On the Spirit of Rights, 28ff. 

223 Nietzsche, The Will to Power, 212. Dette kan vere noe av grunnen til at mange religionskritiske sosialister 
ikke grep til naturrettslige, eller menneskerettslige begreper for å begrunne sitt krav om like økonomiske 
rettigheter for alle (jf. Claeys, «Socialism», 215). Forestillingen om menneskets frihet var selvsagt ikke 
en nyvinning blant protestantenes teologer. Da Tertullian skrev at menneskers frihet var hovedmotiva- 
sjonen bak inkarnasjonen, uttrykte han et hovedanliggende i paulinsk teologi. Siedentop, Inventing the 
Individual, 62, 77£. 

224 Se von Scheliha, «Menschenwiirde». Det var også teologiske grunner til dette. Luthersk teologi var 
voluntaristisk orientert, og tolket ideen om umistelige rettigheter som en metafysisk rest av skolastisk 
naturrettsteologi (Haakonsen, «Natural Law», 105). Det må understrekes at forestillingen om menneskers 
indre frihet historisk sett sporadisk hadde begrunnet sosiale rettigheter. Den franske kongen Kilperik 
(561-584) argumenterte f.eks. for lik arverett for menn og kvinner med utgangspunkt i forestillingen 
om deres likhet for Gud. Siedentop, Inventing the Individual, 143, 247f. 

225 Blant andre unntak tenker jeg eksempelvis på flere av de fremtredende forkjemperne for å avskaffe sla- 
veriet og for kvinners stemmerett. Gode eksempler på slike er den metodistiske forkynneren Frederick 
Douglass og kvinnesaksforkjemperen og kvekeren Angelina Grimké. Jf. Lynn Hunt, «Revolutionary 
Rights», 115, og Kish Sklar, «Women’s Rights Conventions», 167ff. 

226 The Churches and the International Crisis, 10f. Se videre Slotte, «Christian Internationalism». 

rettferdig samfunnsorden, forankret de likeverdet i menneskets universelle 
gudsrelasjon (samt i dets sosiale relasjoner), og knyttet rettighetsformule- 
ringene opp mot sine religiøse forpliktelser.” 

Selv om Henkins nok hadde rett i at kristen tradisjon primært utfoldet 
sin politiske etikk i form av religiøst begrunnede moralske forpliktelser, var 
han ikke berettiget til derfra å slutte at kristen tradisjon historisk sett ikke 
har levert ansatser til rettighetstenkning.”* Ser vi nærmere på det struk- 
turelle forholdet mellom plikter og rettigheter får denne konklusjonen 
ytterligere støtte. 

Nicholas Wolterstorff definerer rettighet slik: «If R is the sort of being 
that can have rights, then R has the right against S to S's doing X if and 
only if S has an obligation toward R to do X.»”” En rettighet er altså ingen 
rettighet i og for seg, men kun som et krav fremstilt i en sosial kontekst 
av mulige pliktholdere. Et eksempel fra migrasjonsetikken kan illustrere 
dette. Så lenge det er praktisk mulig, vil en person ha moralsk og juridisk 
rett overfor den norske stat til ikke å bli sendt tilbake til landet hun flyktet 
fra dersom den norske stat er forpliktet overfor dette mennesket til ikke 
å sende henne tilbake.” Motsatt har stater en moralsk eller juridisk plikt 
overfor mennesker dersom sistnevnte har en moralsk eller juridisk rett til 


227 «Fundamental Postulates». Dokumentet ble utformet i det samme intellektuelle miljøet som utarbeidet 
VM (jf. Vögele, Menschenwiirde, 209ff., 224f.). Når forfatterne av VM ikke i samme utstrekning utledet 
rettigheter fra moralske forpliktelser var det, for det første, begrunnet i ønsket om at erklæringen skulle 
vinne universell aksept, og for det andre, at de primært var ute etter et vokabular som kunne sikre 
individets frihet mot trusselen fra den totalitære stat (Slotte og Halme-Tuomisaari, «Introduction», 34). 
I motsetning til i førstnevnte dokument er også VM tydelig i sitt skille mellom juridiske og moralske 
rettigheter. 

228 Opplysningsfilosofenes rettighetstenkning var alt annet enn et radikalt brudd med fortiden - et 
slags mirakuløst sekulært creatio ex nihilo. Se f.eks. Edelstein, On the Spirit of Rights, Tuck, Natural 
Rights Theories, Witte, Reformation, Witte og Alexander, Christianity and Human Rights, Tierney, 
The Idea of Natural Rights, Brett, Liberty, Right, and Nature, Brett, «The Thomist Tradition», 
Fikentscher, «Die heutige Bedeutung», 45ff., Moulin, «Christlichen Quellen», Moyn, Christian 
Human Rights, Shortall og Steinmetz-Jenkins, Christianity and Human Rights, Woodberry og Shah, 
«Christianity and Democracy», og Nederman, «Rights». For motsatt syn, se Israel, Democratic 
Enlightenment. 

229 Wolterstorff, «Modern Protestant Developments», 170. Jf. Justice, 8, 34, 250, og videre Donnelly, Universal 
Human Rights, 8, Feinberg, «The Nature and Value of Rights», 249f., Raz, Morality of Freedom, 166, 
Scanlon, «Rights and Interests», 69f., Gewirth, «Ethical universalism», 291, Saladin, «Menschenrechte 
und Menschenplichten», 268ff. Rettighet forstås her i vid forstand som både rettighet til å fordre en 
bestemt handling, til å gjøre/avstå fra å gjøre en bestemt handling, eller til vern fra bestemte handlinger 
(Newcomb Hohfeld, Fundamental Legal Conceptions, og O'Neill, «Demandingness and Rules», 60f.). Det 
er viktig å presisere her at plikter kun impliserer rettigheter, dersom «objektet» for plikten er av den type 
vesen som kan være bærer av en rettighet. Det kan derfor tenkes at mennesker også har forpliktelser 
som ikke impliserer rettigheter, f.eks. mot moralske prinsipper, grupper, eller ikke-animalt liv. Kamm, 
Intricate Ethics, 238. 

230 Jf. Flyktningkonvensjonens prinsipp om non-refoulement. 

å få dem innfridd, og staten har mulighet til å innfri dem.” Det er viktig 
å understreke at Wolterstorffs definisjon ikke innebærer at rettigheter er 
begrunnet i våre moralske forpliktelser.” Når et menneske har blitt behand- 
let på en måte som ikke samsvarer med dets status som likeverdig, har et 
annet menneske forsømt sine forpliktelser overfor denne personen, og den 
krenkede har ikke fått sine rettigheter ivaretatt. At disse to perspektivene 
korrelerer med hverandre definitorisk, betyr altså ikke at det ene er begrun- 
net i det andre. Begge elementene av definisjonen har sin begrunnelse i den 
krenkedes verdighet, som krever at mennesker eller sosiale aktører utfører, 
eller avstår fra å utføre, bestemte handlinger.” 

Dersom ethvert menneske har en lik status som det er verdt å beskytte, 
vil min plikt fordre den andres rett til å få den innfridd, og den andres rett 
vil implisere en forpliktelse andre har til å ivareta denne retten. Gitt denne 
egalitaristiske rammen vil plikten til ikke å drepe implisere retten til liv, 
plikten til ikke å stjele følge av retten til privat eiendom, plikten til ikke 
å lyve implisere andres rett til å bevare sitt rykte, plikten til å betale skatt 
følge av statens rett til å fordele velferdsgoder. En plikt kan altså defineres 
som en norm som vekker en rett hos en annen som har mulighet til å 
innfri den, og vice versa. Den impliserer hensynet til den andres rett til det 
vi gjør mot dem. Pliktdimensjonen og rettighetsdimensjonen kan forstås 
som to ulike perspektiver på menneskelig interaksjon.” Plikter angår den 
handlendes relasjon til sin handling, mens rettighetsdimensjonen angår 
den berørtes relasjon til handlingen.” Dersom Norge i kraft av det egalita- 
ristiske grunnsynet som er innskrevet i Grunnloven har en (moralsk eller 
juridisk) plikt til å hjelpe flyktninger, er de skyldige dersom de ikke følger 
denne opp. Har flyktninger en moralsk og juridisk rett til asyl, men ikke 
får det, begår Norge dem en urett. 

Dette betyr ikke at påstanden «X har en rett til at Y gjør A» og påstanden 
«Y er forpliktet overfor X til å gjøre A» uttrykker samme sak. Mer teknisk 


231 Det er imidlertid ikke en nødvendig følge av dette at alle moralske plikter bør rettsliggjøres, slik det 
skjer i totalitære regimer. Mens vi er fri til å følge moralske forpliktelser, er vi ikke det når pliktene er 
rettsliggjort. 

232 Til dette og følgende, se Wolterstorff, Justice, 243ff., 382. Jf. Spaemann, «Menschenwürde», 296f. 

233 Jf. Raz sitt poeng om at rettigheter/forpliktelser har sin begrunnelse i de grunnleggende interessene de 
verner (Raz, Morality, 166, 180ff.). Hvorvidt menneskeverdet er å forstå som en grunnleggende interesse 
vi bør verne, eller noe som går utover dette, er omstridt. Kamm, Intricate Ethics, 244ff. 

234 Wolterstorff, Justice, 386. 

235 Feinberg, «The Nature and Value of Rights», 49f. I naturrettstenkningen som utviklet seg i tidlig moderne 
tid, var derimot rettighetsperspektivet primært knyttet til aktørperspektivet, dvs. til menneskers hand- 
lingsfrihet, og ikke til vernet om individet mot statlige overgrep. Brett, «The Thomist Tradition», 99. 

sagt formulerer de ikke en analytisk sannhet.” Sistnevnte påstand fokuserer 
på hvordan ens handlinger påvirker ens moralske tilstand: skyldig eller ikke. 
Førstnevnte påstand fokuserer på hvilke konsekvenser ens handlinger har 
for dem våre handlinger går ut over: Hennes rettigheter er ivaretatt eller 
krenket. Dersom en mishandlet kvinne sier til sin overgriper at han er 
skyldig, er det pliktdimensjonen det vises til. Sier hun at han har krenket 
henne, er det rettighetsdimensjonen hun viser til. 

Synet på moralske rettigheter som noe som ikke impliserer moralske og 
juridiske plikter er noe av det som hindrer realiseringen av menneskerettig- 
hetene.*” I dag består mye av utfordringen for menneskerettighetsregimet 
at rettigheter de facto ikke vekker slike plikter i det internasjonale samfunn, 
men fremstår som tomme løfter. Mange vil mene at det er uetisk å ta på 
seg en forpliktelse man vet at man ikke vil, eller har muligheten til å, innfri. 
I Wolterstorffs modell korrelerer plikter og rettigheter kun dersom det er 
mulig å innfri rettigheter.”* Kan jeg ikke hjelpe, så har ikke den andre rett på 
min hjelp. I slike situasjoner kan vi likevel ha en forpliktelse til å jobbe mot 
at det skal bli mulig for meg å hjelpe. Selv i situasjoner der Norge vil være 
ute av stand til å ta imot flere migranter, vil den norske stat, ifølge dette tan- 
kesettet, ikke kunne unndra seg plikten til arbeide for at migrantene, i kraft 
av sitt menneskeverd, skal få rett på vår hjelp. Et grunnleggende asymme- 
trisk forhold mellom rettigheter og plikter er, for Wolterstorff, strukturelt 
og etisk problematisk. Når forholdet mellom rettigheter og plikter forstås 
som gjensidig betingende, forsterkes rettighetenes og pliktenes normative 
kraft. Dette forklarer også hvorfor det internasjonale menneskerettig- 
hetskorpuset inneholder en rekke artikler som er formulert som plikter.” 

Dette korte resonnementet viser hvordan (menneske)rettigheter kan 
tolkes som å stå i en intern normativ relasjon til bestemte forpliktelser 
dersom vi forutsetter et egalitært menneskesyn.™ Mot Henkins’ påstand 
kan universelle menneskerettigheter altså forstås som en mulig implika- 
sjon av GTs rettferdighetsnormer, en kristen gudsforestilling, et kristent 


236 Til dette og følgende, se Wolterstorff, Justice, 8f., 243. 

237 Field, «Bridging the Gap», 514, 529f. 

238 Feinberg, «The Nature and Value of Rights», 254f. 

239 For en kritikk av rettigheter og plikter som gjensidig betingende, se f.eks. ibid., 244f., og Mackie, 
«Can there be a Right-Based Moral Theory?», 351. 

240 Buchanan, The Heart of Human Rights, 94ff. 

241 Jeg skriver bevisst «kan», ettersom det finnes varianter av en pliktorientert politisk teologi i kristen 
tradisjon, hvor individet er underlagt forpliktelser overfor «det felles gode» på en mate som gjør at dets 
rettigheter ikke aktualiseres (Isensee, «Die katolische Kritik», 163f.) For øvrig er Wolterstorfis poeng her 
forenlig med det faktum at ikke alle juridiske menneskerettigheter er avledet av en moralsk rett, men 
snarere har det til felles at de beskytter likeverdet. Buchanan, The Heart of Human Rights, 28ff. 

menneskesyn, den gylne regel og nestekjærlighetsbudet (m.m.) slik disse 
er formulert, og konkret narrativt utfoldet, i Det nye testamentet og deler 
av kristen tradisjon.” 

At et fullt utmyntet moralteologisk grunnlag for menneskerettigheter 
ligger ferdig utfoldet i dette materialet, er imidlertid ikke tilfellet. Henkins 
hadde rett i at de politisk-juridiske implikasjonene av religiøse moralske 
forpliktelser og antropologiske forestillinger er sterkt underbestemt i dette 
tekstmaterialet, et forhold som naturlig nok skyldes den historiske kontek- 
sten materialet ble til i. Mitt resonnement gjør det imidlertid ikke overras- 
kende at Den norske kirke (DNK) i sitt ressursdokument for flyktning- og 
asylpolitikk utformet i 2005 slo fast at «[k]irken finner i de internasjo- 
nale konvensjonene Norge har bundet seg til når det gjelder behandling 
av flyktninger og asylsøkere, en etikk som i all hovedsak korresponderer 
med kristen etikk».”” 


3.1.2 Partisk kjærlighet i kristen tradisjon 


Så langt kan det se ut som om det eksisterer en grunnleggende spenning 
mellom det universalistisk orienterte jødisk-kristne moralske kallet til å 
elske alle mennesker, og det partikularistiske fokuset som er innbakt i den 
internasjonale politiske orden, strukturert som den jo er som et system av 
stater hvor enhver stat er primært forpliktet til å ivareta de sivile rettig- 
hetene til sin egen befolkning.” Å knytte etiske og juridiske forpliktelser 
til fødested, etnisitet, statsborgerskap, botid (osv.) synes å stride mot en 
etikk som behandler menneskeheten som én stor familie av likeverdige 
mennesker med de samme grunnleggende rettighetene. I det omtalte res- 
sursdokumentet for DNK mener da også forfatterne at «internasjonale 
konvensjoner må være overordnet innvandringspolitiske hensyn og andre 
nasjonale politiske mål».”” Likeledes skrev den svært innflytelsesrike tyske 
teologen Wolfhart Pannenberg i sin tid: «When national interests are the 
guiding star of the state and politics, we find ourselves in a sphere where 


242 Hva det konkrete resultatet av dette blir kan imidlertid variere veldig, og får utslag over hele det politiske 
spektrum. Jf. Shortall og Steinmetz-Jenkins, Christianity and Human Rights. 

243 Den norske kirke, «Når så vi deg fremmed?», 11. Samme grunnholdning finnes også blant kristne kirke- 
samfunn i USA, både på protestantisk og katolsk side. Amstutz, Just Immigration. 

244 Jf. Linklater, Political Community, 56ff., 147ff. 

245 Den norske kirke, «Når så vi deg fremmed?», 52. Jf. også formuleringene på side 55 i samme dokument. 
En nesten identisk formulering finnes i Den norske kirkes Høringssvar, 9. feb. 2016, 3, 8. 

the Christian expectation of the Kingdom of God as a time of peace and 
justice for all mankind is indeed foreign.»** 

Kristen tradisjon har tematisert spenningen mellom universelle og 
medlemsspesifikke rettigheter/forpliktelser på ulike måter. I en mye omdis- 
kutert tekst fra Lukasevangeliet advarer Jesus mot å sette sin egen familie 
høyere enn den universelle gjestfriheten mennesker som følger hans vei er 
kalt til å leve ut i verden (Luk 8,19-21; 9,60; 14,15-33).*” Betyr dette at ens 
nærmeste ikke er verdt ens kjærlighet? Bildet vi får av Jesu virke som helhet 
gir ikke inntrykk av at evangeliefortellingene svarer ja på dette spørsmålet 
(se f.eks. Joh 15,13; 19,25—27). Og selv i det paulinske litterære korpus, hvor 
vi finner noen av de klareste oppfordringene til å vise universell gjestfrihet, 
leser vi at et menneske «som ikke har omsorg for sine nærmeste, og særlig 
for sin egen familie, har fornektet troen» (1 Tim 5,8; 3,5; Gal 6,10b). Søren 
Kierkegaard fulgte denne paulinske linjen da han 1800 år senere skrev: 
«Saa var jo ogsaa det Ord 'Næsten det største Bedrag, som er opfundet, 
hvis Du, for at elske Næsten, skulde gjøre Begyndelsen med at opgive at 
elske dem, for hvem Du har Forkjerligheden.»™* Å legge for dagen en form 
for omvendt forkjærlighet, det vil si å elske alle bortsett fra ens nærmeste, 
er selvmotsigende. Kierkegaard skriver derfor videre: «Vil man i Forhold 
til den christelige Kjerlighed gjøre Undtagelse med et eneste Menneske, 
som man ikke vil elske, saa er en saadan Kjerlighed ikke 'ogsaa christe- 
lig Kjerlighed; men den er ubetinget ikke christelig Kjerlighed.»*” Kristen 
kjærlighet handler ikke om å elske alle bortsett fra ens nærmeste. Betyr 
dette da at vi bør elske alle mennesker like mye? 

Et lite steg nærmere en avklaring av hvordan man fra et teologisk per- 
spektiv kan besvare dette spørsmålet, finner vi hos Augustin. Han skriver, 
på flott nynorsk: «Alle menneske bør elskast like høgt. Men ettersom du 
ikkje kan gagne alle, så bør du særleg ta deg av dei som du er knytt til på 
grunn av omstenda når det gjeld stad og tid, eller andre tilhøve - dei som 
er sameine med deg liksom ved ei slags lutkasting.»””" Augustin fremhever 
her to forhold. For det første, at mennesker, i motsetning til Gud, ikke 


246 Pannenberg, Ethics, 145. Pannenberg mente riktignok at nasjonale interesser kan forsvares, men da kun 
dersom de bidrar til, eller lar seg forene med, fred og rettferdighet for menneskeheten. For den katolske 
kirkes svært beslektede syn, se Danesi, «Theology of Migration», 35, og mer nylig Tomasi, «Migration 
and Catholicism», 21, 25. 

247 Denne teksten må også leses i lys av evangelistenes forventning om at Gudsriket var i ferd med å komme, 
og at familierelasjoner derfor var nær ved å opphøre. 

248 Kierkegaard, Kjerlighedens gjerninger, 76. 

249 Ibid., 63. 

250 Augustin, De Doctrina Christiana, 101. 

har kapasitet til faktisk å elske alle.” For det andre, at hvem man konkret 
er kalt til å elske, bestemmes av situasjonen man tilfeldigvis befinner seg 
i. Ethvert menneske er altså potensielt sett en vi er kalt til å vise konkret 
kjærlighet mot, men det er kun overfor noen få vi faktisk er i stand til å 
gjøre det. Enhver konkret «forkjærlighet» har altså sin kilde i prinsippet 
om at alle mennesker er kalt til å elske dem som er innenfor deres faktiske 
rekkevidde.” 

Thomas Aquinas fulgte Augustins linje langt på vei.” For det første slår 
han fast at sann kjærlighet både har en affektiv og en «effektiv» dimensjon 
som aldri opptrer løsrevet fra hverandre: Den som virkelig føler kjærlighet, 
gjør godt mot den hen elsker. En generell og abstrakt følelse av samhørighet 
med alle mennesker uttrykker eksempelvis ikke kjærlighetens fulle betyd- 
ning. For det andre betyr ikke det å elske alle at man rent faktisk gjør like 
mye godt mot ethvert menneske. Selv om vi med vår fornuft rent abstrakt 
kan erkjenne det sant gode i en universell kjærlighetsfordring, er mennes- 
ket fra naturens side ikke utstyrt med et emosjonelt og psykologisk apparat, 
og en kapasitet for handling, som gjør det mulig konkret å respondere på 
et slikt kall, ut over det å avstå fra å gjøre urett mot andre.” Så langt følger 
Aquinas' Augustins resonnement, og føyer til at ettersom menneskets natur 
er slik den er fordi Gud skapte den, er det verken teologisk legitimt å igno- 
rere, eller aktivt motarbeide, disse kapasitetsmessige begrensningene. De 
må heller leses som det konkrete mediet for Guds universelle kjærlighet i 
en verden med endelige mennesker. På denne måten får vår affektive og 
praktiske forkjærlighet for barn, ektefeller, familie eller nasjonen en dypere 
og mer intensiv dimensjon.” 

For Aquinas betyr imidlertid ikke dette at vi er moralsk forpliktet til 
alltid å prioritere å vise kjærlighet mot dem vi har sterkest biologiske, kul- 
turelle eller sosiale bånd til. Forpliktelsen gjelder kun dersom alt annet er 
likt (ceteris paribus). Aquinas skriver: 


251 Jeg tolker Augustin her som ikke å referere til handlinger vi avstår fra i et forsøk på å elske vår neste, men 
hva vi positivt er fordret til å gjøre. Det første er noe alle mennesker kan aktualisere vis-a-vis alle andre, 
mens det siste ikke er det. 

252 I mer allmenn politisk filosofi skiller man her mellom universell «velvilje» (eng. beneficence), dvs. et ønske 
om at andre skal ha det godt uten dermed å implisere at det nødvendigvis er «jeg» som bidrar (positivt) 
til at dette skjer (bortsett fra å avstå fra handlinger med motsatt effekt), og «forkjærlighet» hvor det er 
jeg selv som bidrar til at den andre har det godt. Se Chappell, «Impartial Benevolence», 75. 

253 Aquinas, ST 3 I-II, 1315 (Q 31, art. 2), og On Charity, 70ff. ($ 8-9). Jf. også Outka, Agape, 269, og Steel, 
«Preferential Love». 

254 Aquinas nevner, rett nok, ett unntak fra denne regelen, nemlig forbønn. Alle mennesker er i stand til å 
be for alle andre. Thomas Aquinas, ST 3 H-I, 1315. 

255 Aquinas, ST 3 II-II, 1294-1296 (Q 26, art. 8-9). Jf. Outka, «Universal Love», 73. 

Our Lord did not absolutely forbid us to invite our friends and kinsmen to eat with 
us, but to invite them so that they may invite us in return, since that would be an act 
not of charity but of cupidity. The case may occur, however, that one ought rather 
to invite strangers, on account of their greater want. For it must be understood that, 
other things being equal, one ought to succor those rather who are most closely con- 
nected with us. And if of two, one be more closely connected, and the other in greater 
want, it is not possible to decide, by any general rule, which of them we ought to help 
rather than the other, since there are various degrees of want as well as of connection: 


and the matter requires the judgment of a prudent man.” 


Hvordan vi nærmere bestemt skal sammenlikne ulike (grader av) behov 
hos mennesker med ulike grader av tilknytning til oss går ikke Aquinas 
nærmere inn på, og det av en bestemt grunn: Det finnes ingen generell regel 
som kan hjelpe oss til å avgjøre dette. Det er kun en velutviklet moralsk 
dømmekraft som er sensitiv for de spesifikke moralske fordringene i hver 
enkeltsituasjon som kan hjelpe oss til å ta riktig beslutning, det vil si den 
beslutning som fører oss nærmest målet for den bestemte praksisen.”” Men 
er ikke en slik hensiktstaken til partikulære karakteristika ved menneskers 
situasjon i konflikt med Kierkegaards påstand om at disse ikke kan være 
bestemmende for hvem vi er kalt til å elske? Nei, Kierkegaards anliggende 
er at ingen slike karakteristika kan prinsipielt utelukke noen fra å bli elsket.” 
Når vi videre skal vurdere hvem, og hvordan, vi skal elske, vil individuelle 
og situasjonsspesifikke forhold være utslagsgivende.” Vårt kall til å elske 
bestemte mennesker er begrunnet i forestillingen om at alle mennesker 
er kalt til å delta i utfoldelsen av Guds universelle kjærlighet der de måtte 
befinne seg (jf. I Joh 4,7f£.; Gal 6,10). 

Disse teologiske stemmene forteller oss selvsagt ikke alt om hvordan 
forholdet mellom kristen universalisme og partikularisme har utspilt seg 
sosialhistorisk. Selv om mange av forutsetningene for etableringen av den 
moderne staten ble lagt gjennom middelalderen, ble den først forløst gjen- 
nom alliansen mellom tyske fyrster som ønsket å løsrive seg politisk fra det 
tysk-romerske imperiet og kirkereformatorer som ønsket frihet fra pavelig 
overoppsyn.”” I Nord-Europa ble resultatet den konfesjonelle staten som 


256 Aquinas, ST 3 II-II, 1316 (art. 3, ad 1). Min kursivering. Jf. ibid., ad 3. 

257 For en utdypning av Aquinas’ forståelse av moralsk klokskap, jf. Aquinas, ST 3 I-II, 1383ff. (art. 47). 

258 Se også Bedford-Strohm, Gemeinschaft, 298. 

259 Kierkegaard, Kjerlighedens gjerninger, 183ff. Jf. Outka, Agape, 20, og Gewirth, «Ethical Universalism» 292. 

260 Jf. von Friedeburg, Luthers Legacy. Stephen Krasner mente drivkraften bak de politiske forsøkene pa 
løsrivelse var primært materielle, og at den religiøse «overbygningen» ble grepet til for å legitimere de 
materielle drivkreftene. Krasner, «Westphalia and All That», 261f. 

med nebb og klør forsvarte sin politiske og religiøse uavhengighet utad, 
samtidig som den søkte å sikre politisk stabilitet innad ved å kreve religiøs 

konformitet i befolkningen.”" Prinsippet fra freden i Augsburg i 1555, som 
slo fast at regentens religion også skulle være folkets religion, har her sin 

historiske forklaring.” Men riksdagen konsentrerte seg ikke utelukkende 

om å sikre religionsfrihet på statsnivå. For det enkelte individ ble den iva- 
retatt gjennom emigrasjonsretten. Hos reformatoren Martin Luther var 
emigrasjon av samvittighetsgrunner ikke bare en rett ethvert individ skulle 

ha, men endatil en universell moralsk plikt for alle kristne som lever i en 

heretisk stat hvor det er umulig å leve i samsvar med sin kristne overbe- 
visning.*® For Luther var det kategorisk utelukket for en kristen å gjøre noe 

som setter ens frelse i fare. Heller enn å hevde sin rett til religionsfrihet 

overfor staten skulle man emigrere, og overlate dommen av en umoralsk 
stat til Gud. Ut over emigrasjonsretten fikk ikke det tradisjonelle kristne 

fokuset på individets frihet og likhet fremfor Gud enda politiske konse- 
kvenser i form av sosiale, politiske og økonomiske rettigheter. Det religiøst- 
politiske kallet til å delta i realiseringen av Guds kjærlighet der man måtte 

befinne seg ble av den konfesjonelle staten forstått slik at dens eksterne 

moralske forpliktelser begrenset seg til gjensidig å respektere andre staters 

suverenitet, mens den internt var moralsk og juridisk forpliktet til å sikre 

politisk stabilitet for mennesker av samme tro som regenten. Det var først 

med utviklingen av den sekulære liberale staten at den indre frihet, som 

helt siden kristendommens fødsel hadde blitt forkynt, ble politisk institu- 
sjonalisert og fikk begrunne sosiale, politiske og økonomiske rettigheter 
som individet kunne hevde vis-a-vis sin egen stat, og som med fremveksten 

av menneskerettighetsdiskursen og det internasjonale menneskerettighets- 
regimet fikk sosialhistorisk konkretisert sin universalistiske pretensjon. 


3.1.3 Den gjenstående utfordringen 


En nærmere presisering av forholdet mellom medlemsspesifikke og univer- 
selle forpliktelser /rettigheter krever en mer detaljert politisk-filosofisk utfol- 
delse av disse teologiske perspektivene. En viktig forklaring på hvorfor det 
eksisterer en tilsynelatende spenning i kristen tradisjon mellom universelle 


261 Kravet om religionskonformitet innad i en stat var selvsagt ikke av ny dato. Se f.eks. Siedentop, Inventing 
the Individual, og Angeli, Migration, 16f. 

262 Jf. kap. 2. 

263 Jf. Dörfler-Dierken, «Widerstand», 142. 

og partikulære forpliktelser/rettigheter, er at den i liten grad adresserer 
forholdet mellom (universelle/partikulære) individualetiske og sosialetiske 
(politiske) normer, og overgangen dem imellom. I en politisk migrasjons- 
etikk er distinksjonen mellom moralske normer, rettferdighetsnormer og 
solidaritetsnormer særdeles viktig fordi disse ulike normsettene har ulike 
moralske subjekt. Moralske normer har individer som det primære subjekt 
og har personlige relasjoner som nedslagsfelt. Den barmhjertige samaritan 
er et slikt subjekt. Samfunnets basisinstitusjoner er derimot det primære 
subjekt for rettferdighetsnormer og omhandler ikke-personlige relasjoner, 
mens staten er det primære subjekt for normer som angår internasjonal 
solidaritet og mellomfolkelige relasjoner.”** Rettferdighetsnormer uttryk- 
ker individuelle forpliktelser og rettighetene som korresponderer med disse, 
og som i et egalitaristisk grunnsyn ethvert menneske har i kraft av å være 
et menneske involvert i et nettverk av sosial verdsetting.”* De spesifiserer 
hvilke handlinger vi skal avstå fra for å bevare andre menneskers likeverd, 
er situasjonsuavhengige og håndheves gjennom samfunnsinstitusjonenes 
demokratisk legitimerte makt. Moralske normer (eller barmhjertighetsnor- 
mer) spesifiserer derimot hvilke handlinger vi bør, eller må, gjøre i møte 
med nød og elendighet gitt de muligheter vi har i en bestemt situasjon.” 
Hvilken hjelp som kreves er avhengig av blant annet behovene hos de hjel- 
petrengende, ressursene som er tilgjengelig, og viljen til å handle utover 
det rettferdigheten krever.”” Mens rettferdighetsnormer kan lovreguleres 
(sikres gjennom vold), kan ikke moralske normer det. I likhet med rettfer- 
dighetsnormer er de imidlertid også universelle i sin rekkevidde, det vil si 
at moralske normer uttrykker idealer for handling mennesker har over- 
for andre som mennesker. Den kristne nestekjærlighetsfordringen er en 
moralsk norm. Selv om solidaritetsnormer er politiske konstruksjoner, har 
de det til felles med moralske normer at de ikke er underlagt tvangsmakt. 
Fraværet av et nyansert vokabular for disse distinksjonene, gjør at kristen 
politisk etikk ofte blir underbestemt i møte med migrasjonsetiske spørsmål. 
Når teologiske etikere skal utvikle en bestemt posisjon i innvandringspoli- 
tiske spørsmål kan de ikke bare gjøre bruk av prinsipper knyttet til forstå- 
elsen av enkeltmenneskets personlige relasjoner som sådan, men også til 


264 Begrepet solidaritet har historisk blitt brukt både med referanse til det nasjonale fellesskapet, og med 
menneskeheten som horisont. Takle, «Solidarity Crisis?», 118f. 

265 Til dette og følgende, se Kersting, «Internationale Solidaritåt», 413ff. 

266 Buchanan, «Justice and Charity», 558. Jf. Outka, «Universal Love», 78, 90. 

267 Se nedenfor, seksjon 3.2 og 5.2, for en videre utpakking av dette poenget. 

menneskets politiske dimensjon, inklusivt en oppfatning av hvordan det 
internasjonale samfunnet bør organiseres. En nærmere bestemmelse av 
forholdet mellom individuelle, institusjonelle og statlige migrasjonsetiske 
normer vil derfor stå sentralt i det som nå følger. Jeg vil da ikke forutsette 
et menneskesyn som er eksklusivt knyttet til kristen tradisjon, men sim- 
pelthen forutsette gyldigheten av den egalitære grunntanken som ligger 
til grunn for den norske stat. De videre resonnementene i boken vil derfor 
være bredt humanistisk orientert. 


3.2 Tre filosofiske modeller og den 
normative kraften av sivil rettferdighet 


Det er ikke bare Grunnloven, utlendingsloven og stemmer fra kristen 
tradisjon som slår fast at vi både har visse grunnleggende etiske og juri- 
diske forpliktelser til mennesker generelt, og bestemte tilleggsforpliktelser 
til mennesker som bor i Norge. Det er også i samsvar med det mange 
nordmenn vil kalle «sunn fornuft». Hvordan disse forpliktelsene forhol- 
der seg til hverandre i tilfelle det skulle oppstå en konflikt dem imellom, 
gir imidlertid ikke en slik fornuft et presist filosofisk svar på. Tvert imot: 
«‘[C]ommonsense’ morality is in fact a quite specific cultural product: a 
product, moreover, that has its deepest roots in those relatively affluent 
societies that have the most to gain from the widespread internalization 
of a doctrine that limits the responsibility to assist the members of less 
fortunate societies.»”** Mennesker har en tendens til både etterrasjonalise- 
ring, ansvarsfraskrivelse (tu quoque), så vel som dehumanisering av men- 
nesker man har handlet dårlig mot.” Vi aksepterer også lettere umoralsk 
oppførsel fra mennesker som tilhører vår egen gruppe.” I møte med vår 
tematikk er det derfor særlig viktig å opptre selvkritisk når vi skal vurdere 
hvilke etisk-politiske forpliktelser som bør prioriteres i en gitt valgsitua- 
sjon.” Hva «folk flest» mener kan gjerne utgjøre utgangspunktet for en 
slik refleksjon, men behøver slett ikke bli sluttproduktet. 


268 Scheffler, «Individual Responsibility», 301. 

269 Dungan, Waytz, og Young, «Moral Trade-offs», 101. 

270 Ibid., 106ff. 

271 Fra et liberalistisk perspektiv understøttes viktigheten av å forholde seg kritisk til en partikularistisk 
forankret fornuft. Det moralske perspektiv er et universelt perspektiv hvor egeninteresse nøytraliseres av 
etiske prinsipper som gjelder likt for alle. Nasjonale grenser har ingen moralsk betydning for fordelingen 
av rettigheter og plikter i et slikt paradigme. Scanlan og Kent, «The Force of Moral Arguments», 68. 

Stilt innenfor rammene av et egalitaristisk menneskesyn, er spørsmå- 
let om hvordan forholdet mellom våre universelle og medlemsspesifikke 
forpliktelser bør tilrettelegges mest mulig koherent en real filosofisk nøtt. 
Måten vi mener best å kunne knekke den på har vidtrekkende praktiske 
konsekvenser. Gilbert Meilaender har formulert tre modeller som utgjør 
et fruktbart utgangspunkt for en dypere politisk-filosofisk drøfting av dette 
forholdet.”? Den første modellen forstår særforpliktelser som en spesifi- 
sering av universelle etiske forpliktelser nødvendiggjort av menneskers 
begrensede moralske rekkevidde, og minner mest om modellen vi ovenfor 
skisserte i gjennomgangen av Augustin og Aquinas. Andre modell identi- 
fiserer på sin side særforpliktelser som stedet vi «lærer» universelle etiske 
forpliktelser, mens den tredje og siste modellen forstår universelle etiske 
forpliktelser som grensene for våre særforpliktelser. I det følgende vil jeg 
identifisere styrker og svakheter med disse tre modellene, og argumentere 
for at en presisert variant av den første modellen er den etisk sett mest 
adekvate. 

Menneskerettighetserklæringen av 1948 slår fast at alle mennesker har 
rett til fritt å velge hvem man vil inngå politiske relasjoner med, så lenge det 


er forenlig med andres frihet (art. 20).” 


Representanter for Meilaenders 
første modell forstår dette dithen at menneskers vilje til å ta ansvar for et 
bestemt politisk kollektiv er et spesifikt uttrykk for universell nestekjærlig- 
het, altså at den er et uttrykk for at jeg vil ta min del av det kollektivet ansva- 
ret det er å sikre at alle menneskers likeverd, og deres muligheter til å leve 
et godt liv.” Sett fra innsiden er anerkjennelsen av et slikt ansvar grunnen 
til at jeg er villig til å gi opp noen av mine private interesser til fordel for 
det sosiale og politiske fellesskapet jeg tilhører.” På statsnivå betyr dette at 


«[nJational boundaries simply visit upon those particular state agents 


272 Meilaender, «Friendship», 241. Hos ham er modellen utviklet i kontekst av en etisk refleksjon over 
vennskap (jf. Lenard og Moore, «Moderate Cosmopolitanism», 51ff.). John Rawls formulerer koblingen 
mellom disse modellene og modeller for politisk samhandling når han beskriver politiske relasjoner i et 
konstitusjonelt demokrati som uttrykk for «sivilt vennskap». Rawls, Political Liberalism, 447. 

273 Jf. VM, art. 16, ICCPR. art. 1.1 og 25, ICESCR art. 1.1, og videre Werpehowski, «Special Relations», 141ff., 
Gewirth, «Ethical Universalism», 292ff. og Chappell, «Impartial Benevolence», 79. To momenter bør 
her tas med. For det forste har den kollektive retten til foreningsfrihet sin betingelse i en individuell 
rett til foreningsfrihet. For det andre forutsetter jeg at politisk tilhorighet i tilstrekkelig relevant grad 
er et resultat av valg. Diane Jeske har argumentert mot at dette er tilfellet for politiske relasjoner (Jeske, 
«Special Relationships», 22f.). Jeg har altså et annet utgangspunkt. Selv om vi ikke kan velge hvilke 
politiske institusjoner vi blir født, og sosialisert, inn i, kan vi (eksplisitt eller stilltiende) velge dem bort 
på en måte som ikke er mulig gitt det faktum at vi er del av menneskeheten og derfor har visse etiske 
forpliktelser til alle andre mennesker. 

274 Goodin, «What is so Special?», 269ff., og Gewirth, «Ethical Universalism», 300. 

275 Whelan, «Citizenship and Free Movement», 31. 

special responsibility for discharging those general obligations vis-a-vis 
those individuals who happen to be their own citizens».”” Statlige institu- 
sjoner kreves dersom menneskerettighetene skal sikres, og statsmedlem- 
skap er derfor et menneskerettslig spørsmål.” Internasjonale humanitære 
konvensjoner er et forsøk på juridisk å sikre at ansvaret blir fordelt slik 
at alle menneskers verdighet blir ivaretatt av statlige institusjoner. Det er 
bedre for alle dersom enhver stat tar ansvar for sine innbyggere enn at 
alle tar ansvar for alle.”* Men hva da med de mennesker som bor i stater 
som ikke følger opp dette ansvaret? Disse blir, ifølge denne modellen, alles 
resterende ansvar.” 

Flere politiske filosofer har kritisert en slik framstilling av forholdet 
mellom universelle og partikulære forpliktelser. For det første, dersom 
målet er å sørge for en mest mulig effektiv fordeling av ansvar, er våre valg 
underlagt relativt strenge begrensninger. Som David Miller skriver: «[I]t 
would be odd to put the well-off in charge of the well-off and the badly-off 
in charge of the badly off.»”*" Mennesker og stater i dag har ikke like mye 
behov for hjelp, og er i ulik stand til å gi hjelp. Ansvar bør derfor fordeles 
ut ifra hvor mye en stat kan bidra til rettighetsoppfyllelse, ikke med basis i 
historiske tilfeldigheter." Å følge denne modellen vil derfor kreve at ansva- 
ret slik det faktisk er fordelt i dag vil måtte omfordeles radikalt. Dette er, fra 
en side sett, kun en praktisk begrensning ved modellen, men understreker 
likevel dens betydelige kritiske relevans i dagens verden. 

Samtidig spørs det om globale effektivitetshensyn med tanke på rettig- 
hetsinnfrielse gir oss en tilstrekkelig robust grunn for nasjonale priorite- 
ringer. Har ikke det politiske fellesskapet en verdi i seg selv?” Kan vi ikke 
svare ja på dette spørsmålet, vil det innebære at nasjonale hensyn ofte må 
vike for at den totale rettighetsinnfrielsen skal optimeres. Modellen vil da 
støte mot det menneskerettslige vernet om friheten til ikke alltid å handle 
slik det beste alternativet fremstår ut ifra et upartisk effektivitetshensyn. 


276 Goodin, «What is so Special?», 272. Jf. også Blake, «Immigration». 

277 VM art. 15 og 28. Jf. Cohen og Sabel, «Extra Rempublicam», 173, Bauböck, Transnational Citizenship, 
240ff., og Blake, Justice, 33, 68ff. 

278 Jf. Scheffler, «Responsibility», 298, og Shue, «Mediating Duties», 689. 

279 Goodin, «What is so Special?», 274. 

280 Miller, «Nationality», 241. Jf. også Primoratz, «Patriotism», 89f. 

281 Coleman og Harding, «Citizenship», 38f. Også Christopher H. Wellman, en filosof kjent for å forsvare en 
stats presumptive rett til å stenge ute innvandrere, medgir at retten kun gjelder for legitime stater, og at 
en stat ikke bare har denne retten som følge av sin evne til å oppfylle rettigheter for sine innbyggere, men 
at den også er betinget av hvorvidt den bidrar til å arbeide for at slike rettigheter oppfylles internasjonalt. 
Christopher H. Wellman, «Freedom of Association», 113ff. 

282 Lenard og Moore, «Moderate Cosmpolitanism», 52. 

Julia Judish mener at det også hefter et annet teoretisk problem ved 
modellen. Dersom vi reduserer universell «nestekjærlighet» til «forkjær- 
lighet» for noen få utvalgte, vil universell kjærlighet stå igjen som en tom 
kategori.”” Vi går dermed glipp av det, etisk sett, svært viktige poenget om 
at universell kjærlighet, i motsetning til hva som er tilfellet med forkjærlig- 
het, ikke er motivert av partikulære egenskaper ved mottaker, for eksempel 
at hun bor i Norge.” Forkjærlighet kan derfor ikke være et partikulært 
uttrykk for universell kjærlighet. Som vi husker at Kierkegaard påpekte, 
er disse formene for kjærlighet kategorialt ulike.” Den grunnleggende 
forskjellen mellom universell og partikulær kjærlighet er at det kun er i 
sistnevnte at spesifikke trekk ved våre relasjoner påvirker måten vi viser 
andre kjærlighet på. På samme måte som menneskers kjærlighet til Gud 
kommer til uttrykk på andre måter enn deres kjærlighet til mennesker 
(både våre nærmeste og andre), er menneskers kjærlighet til sine nær- 
meste og til andre (berørte fremmede) de tilfeldigvis møter på sin vei av 
ulik karakter.” Barna mine og min livspartner har med rette andre, og 
mer intensive, forventninger til meg enn til andre mennesker. Ja, vi kunne 
endatil si at dersom de ikke forventet mer av meg enn av andre, så kunne 
ikke vår relasjon beskrives som (for)kjzrlighet.*” Disse spesifikke forvent- 
ningene til hvordan jeg elsker kan derfor ikke utledes av mitt universelle 
ansvar for å elske min neste/en universell rett til å bli elsket av noen. 

Men dersom forkjærlighet og universell kjærlighet er kategorialt ulike, 
betyr det at forkjærlighet har en verdi i seg selv, helt uavhengig av hvorvidt 
den realiserer universell kjærlighet? Dersom dette er tilfellet, vil vi ikke da 
mangle et etisk kriterium for å skille moralsk fra umoralsk forkjærlighet?!" 
I mangelen på et slikt kriterium, vil ikke da min forkjærlighet til min fami- 
lie, og medlemmer av mafiaens intense forkjærlighet for hverandre, ha 
samme etiske status? 

For å løse dette problemet har enkelte moralfilosofer argumentert for 
at Meilaenders tredje modell er å foretrekke, hvor universell nestekjærlig- 
het forstås som grensen for vår forkjærlighet.” Er det ikke nettopp dette 
poenget som uttrykkes i Jesu advarsel om å la våre særforpliktelser overfor 


283 Judish, «Special Obligations», 22f. 

284 Jf. Nussbaum, «Patriotism», 7. 

285 Jf. Judish, «Special Obligations», 22f., og Wolterstorff, Justice in Love, 25ff., 111ff. 

286 Outka, Agape, 274. 

287 Chappell, «Impartial Benevolence», 75. 

288 Arneson, «Extreme Cosmopolitanism», 562. 

289 Outka, Agape, 271ff., Arneson, «Patriotic Ties», og Abizadeh, «The Special-Obligation Challenge», 120. 

våre nærmeste hindre oss i å vise gjestfrihet overfor andre som behøver 
den mer? 

Forfølger vi de moralske implikasjonene av denne tilretteleggelsen av 
forholdet mellom våre universelle og partikulære forpliktelser i vår verden, 
oppstår det imidlertid et åpenbart praktisk problem. Vårt ansvar for dem 
som står oss nærmest, det være seg venner, familie eller innbyggere i eget 
land, handler ikke bare om å sørge for at de får ivaretatt sine grunnleggende 
menneskelige behov, det vil si de rettigheter som sikrer deres verdighet som 
mennesker. Det handler også om å fordele tilleggsgoder. Handler vi ut fra 
resonnementet ovenfor kan vi altså kun prioritere å sikre disse godene så 
lenge alle andre menneskers grunnleggende behov først er dekket. I en 
verden der dette ikke er tilfellet for så mange mennesker, må vi spørre 
oss selv om det noen gang vil være etisk riktig å prioritere å dekke behov 
som går ut over de mest grunnleggende.””" Bestrebelsene på å sørge for 
tilleggsgoder til våre nærmeste går nemlig alltid ut over ivaretakelsen av 
noens grunnleggende rettigheter, slik vår verden er i dag. Betyr dette at 
forkjærlighet aldri vil være etisk legitim? 

I sin klassiske behandling av forholdet mellom universelle og partiku- 
lære forpliktelser besvarte Alan Gewirth dette spørsmålet ved å argumen- 
tere for at samfunnsinstitusjoner tar over ansvaret der vår individuelle 
kapasitet for å innfri våre moralske og politiske forpliktelser når sin 
grense.” Også den barmhjertige samaritan benyttet tjenestene til et her- 
berge for å sikre at voldsofferet han tok hånd om fikk den hjelp det trengte 
(Luk 10,34). Vi etablerer statlige og sivile institusjoner for nettopp å sikre 
at også dem vi selv ikke har tilstrekkelig kapasitet til personlig å hjelpe får 
ivaretatt sin verdighet som mennesker. Slike institusjoner kan sørge for 
en mer effektiv og velinformert ressursbruk enn det som er mulig på et 
uorganisert individnivå, og har derfor et mye større handlingsrepertoar.”” 
Vårt individuelle ansvar begrenser seg da til å ta valg som gjør at statlige og 
sivile institusjoner får størst mulig rekkevidde (f.eks. gjennom skattepen- 


ger, partivalg, private donasjoner).” En slik arbeidsdeling gjør det mulig 


290 Judish, «Special Obligations», 28f. Jf. Seglow, «Associative Duties», 67, og Gewirth, «Ethical Universalism», 
293, 

291 Gewirth, «Ethical Universalism,» 292, 296. Jf. Shue, «Mediating Duties», 696. 

292 Institusjonaliseringen av ansvar loser ogsa et annet problem, nemlig at vi ikke kan forvente at ethvert 
individ er i stand til å overskue alle (dels svært indirekte) konsekvenser av sine handlinger. Rawls, Political 
Liberalism, 266, og videre Murphy, «Demands of Justice», 252. 

293 Gewirth, «Ethical Universalism», 296. Det er nettopp dette som gjør at innvandringspolitikk ikke bare 
er et individuelt ansvar, men et også et felles. Jf. Pogge, «Cosmopolitanism and Sovereignty», 359f., og 
Walzer, «Membership», 159. 

for mennesker å leve sine liv uten kontinuerlig å vurdere hvorvidt deres 
handlinger alltid bidrar til en mer rettferdig verden, i troen på at disse 
institusjonene er designet for å realisere dette malet.””* 

Judish har kritisert en slik tilrettelegging for å legge altfor lite ansvar på 
individet. Aksepterer man at prinsippet om at universell kjærlighet utgjør 
grensen for vår forkjærlighet, må man i det minste kunne forvente at men- 
nesker bruker den tid og de ressurser man har til overs etter å ha oppfylt 
sine særforpliktelser (utdannelse, tid, økonomiske ressurser osv.) til å bidra 
til at andres grunnleggende rettigheter blir ivaretatt.” Enhver kunsthandler, 
reisekonsulent, bilmekaniker, snekker eller akademiker (osv.) har da en 
moralsk forpliktelse til å delta i sivilsamfunnet og det politiske liv med mål 
om å bidra til utformingen av institusjonelle grep som sikrer at grunnleg- 
gende menneskelige behov blir ivaretatt. I Judishs øyne blir dette fantasi- 
etikk, en etikk formulert så avskåret fra menneskers livsvilkår at den ikke 
tjener til faktisk livsorientering.””* Hun foreslår derfor at vi bør tilrettelegge 
forholdet mellom universelle og partikulære forpliktelser på en annen måte, 
mer i retning Meilaenders andre modell. 

Den etiske legitimiteten til våre moralske særforpliktelser ligger, ifølge 
Judish, i det forhold at det primært er gjennom slike forpliktelser at vi lærer 
oss verdien av å ivareta andre menneskers grunnleggende behov.”” Liksom 
det ikke er kjærligheten til et hvilket som helst menneske som lærer oss 
genuin omsorg, men kjærligheten til bestemte mennesker, så er det ikke 
kjærligheten til et hvilket som helst land, men til et bestemt land, som 
oppdrar oss til solidaritet med mennesker som lever i andre land. Fordi vi 
eksempelvis vet hvilken verdi en liberal sosialdemokratisk statsordning har 
for oss, har vi grunn til å føle solidaritet med dem som ikke har det. Selv 
om det får oss til å prioritere å ta ansvar for mennesker som bor i Norge 
fremfor andre, er en slik forkjærlighet en nødvendig betingelse for å utvikle 
menneskelige egenskaper vi trenger for å kunne, og ville, hjelpe andre enn 
våre egne: «We will not love those distant from us more by loving those 
close to us less.»?* 


294 Rawls, «The Basic Structure», 164. Jf. Murphy, «Demands of Justice», 263. 

295 Judish, «Special Obligations», 28f. Jf. Unger, Living High and Letting Die. 

296 Jf. Cottingham, «Partiality», 367, og LaFolette, «Personal Relationships», 329. 

297 Til dette og følgende, se Judish, «Special Obligations», 39ff. Jf. også Post, Spheres of Love, 280, Mulgan, 
Demands of Consequentialism, Nussbaum, «Cosmopolitan Emotions?», xii., Bok, «From Part to Whole», 
42f., Miller, «Nationality», 250f., Reed, International Law, 223, LaFolette, «Personal Relationships», 330ff., 
Bedford-Strohm, Gemeinschaft, 319. Helt nye tanker er ikke dette. Se f.eks. Aristotle, Politics, 829 (bok II, 
del 3), og Burke, Betraktninger, 66 ($75). 

Problemet med denne løsningen er, for det første, at våre særforplik- 
telser kun blir tillagt instrumentell verdi. I det øyeblikk slike forpliktelser 
har lært oss verdien av å dekke andres grunnleggende behov, bør vi legge 
dem bak oss, eventuelt kun returnere til dem dersom våre muligheter til 
å realisere det overordnede eksterne målet krever det. Disse relasjonene i 
seg selv har ingen egenverdi.” For det andre ligger det ingen automatikk 
i at en uegennyttig holdning i ens særrelasjoner gir opphav til en solida- 
risk holdning til andre mennesker utenfor slike relasjoner. Som Reinhold 
Niebuhr en gang skrev: 


The paradox is that patriotism transmutes individual unselfishness into national ego- 
ism. Loyalty to the nation is a high form of altruism when compared with lesser loyal- 
ties and more parochial interests. It therefore becomes the vehicle of all the altruistic 
impulses and expresses itself, on occassion, with such fervor that the critical attitude 
of the individual toward the nation and its enterprises is almost completely destroyed 


[...] Thus, the unselfishness of the individual makes for the selfishness of the nation.*” 


Den store rikdommen av potente og levende symboler for det nasjonale 
fellesskapet sammenliknet med tilfanget av slike for det globale felles- 
skapet gjor spranget i moralsk forestillingskraft fra det ene til det andre 
utfordrende for mange.*” Dette er grunnen til at det er viktig å skille mel- 
lom den kontingente sosialpsykologiske relasjonen mellom partikulære 
og universelle forpliktelser, og å klarlegge den logiske relasjonen mellom 
slike forpliktelser.” Menneskerettslig sett er det viktig å kunne begrunne 
universelle forpliktelser uavhengig av om disse har sitt opphav i partiku- 
lære forpliktelser eller ei. Beslektet med dette poenget, finnes det også en 
fjerde grunn til å stille seg noe tvilende til Judish sin foretrukne modell. 
Selv om politiske forpliktelser i en liberaldemokratisk stat henter deler av 
sin legitimering i sosiale normer, skiller de seg fra moralske forpliktelser 
på den måten at de ikke er avhengige av enkeltindividers motivasjon og 
emosjonelle og kognitive evner til å fatte beslutninger for å la seg innfri." 
Dersom domstolene mener at den norske stat bør innfri sine menneske- 
rettslig begrunnede forpliktelser til mennesker fra andre land, er de ikke 
avhengig av ethvert enkeltindivid i Norge anser dette som etisk påkrevet. 


299 Mokrosinska, Political Obligation, 70. 

300 Niebuhr, Moral Man, 91. Jf. McCabe, Law, Love and Language, 163. 
301 Niebuhr, Moral Man, 92. 

Hvis da ingen av Meilaenders modeller er problemfrie, hva står vi 
igjen med? Jeg vil argumentere for at Meilaenders første modell lar seg 
modifisere slik at den kan fungere som retningsgivende når vi koordinerer 
forholdet mellom forpliktelser vi har overfor innbyggere i Norge på den 
ene siden og mennesker som søker opphold i Norge på den andre. For å 
gjennomføre de nødvendige modifikasjonene, vil jeg først hente opp igjen 
hovedinnvendingen som ble formulert mot modellen ovenfor. 

Hovedinnvendingen var at det å prioritere nasjonale interesser ikke kan 
reduseres til verdien av å (ta delansvar for å) sikre menneskers grunnleg- 
gende rettigheter. Det er jeg enig i. Men med utgangspunkt i en slik aner- 
kjennelse kan det fremmes minst to alternativ. Ett alternativ, som vi allerede 
har vært inne på, vil være å si at våre relasjoner til mennesker med sitt 
primære bosted i Norge, og mennesker som ikke tilhører det norske sam- 
funnet, er kategorialt ulike, det vil si de realiserer ulike verdier som ikke kan 
vurderes ut ifra en overordnet standard. Vi betrakter da det universalistiske 
og det partikulære som moralske perspektiver som ikke lar seg direkte 
sammenlikne.” Problemet med dette alternativet er at vi settes ut av stand 
til å vise hvordan de etiske grunnene vi har for å handle på en bestemt måte 
er bedre enn tilgjengelige alternativ. Vi tvinges da til å resignere overfor 
et etisk spenningsforhold med svært omfattende praktisk-politiske kon- 
sekvenser, hvor politiske beslutninger som omhandler innvandring blir 
redusert til vilkårlig realpolitikk. En slik strategi forflytter egentlig bare 
problemet ett hakk: Dersom verdien av ulike relasjoner bestemmer hvilke 
moralske prinsipper som er relevante, gjenstår likevel spørsmålet om hvor- 
dan vi etisk kan begrunne verdiene av disse ulike relasjonene som sådan.” 
Vilkårlig realpolitikk er etisk grunnløs.”* 

Vi trenger altså et etisk kriterium for å skille etiske fra uetiske nasjonale 
prioriteringer.” Det mest nærliggende vil være å forstå menneskerettig- 
hetene som en nødvendig, men ikke tilstrekkelig, betingelse for nasjonale 
prioriteringer.””* Nasjonale prioriteringer må respektere og fremme men- 
neskerettighetene for å være etisk legitime, men de henter også sin legitimi- 
tet fra at de realiserer andre verdier som går ut over dette, og som kun har 


304 Jf. Judish, «Special Obligations», 42. Ottar Brox ser ut til å forutsette en slik posisjon i sin drøfting av 
arbeidskraftimport. Ottar Brox, Arbeidskraftimport, 16. 

305 Gewirth, «Ethical Universalism», 284f. 

306 Chang, «Hard Choices», 116f. 

307 Jf. Gewirth, «Ethical Universalism», 285f., Cottingham, «Partiality», 361, Nathanson, Patriotism, 190f., 
Dworkin, Laws Empire, 202f., og Abizadeh og Gilabert, «A Genuine Tension?», 356ff. 

gyldighet for den som tilhører det nasjonale fellesskapet.” Begrunnelsen 
for å prioritere å bidra til at innbyggere i Norge får et godt liv, går ut over 
det likeverd de har i kraft av at de har samme potensial til å bli verdsatt av 
det globale sosiale nettverk de tilhører. Norske innbyggeres særforpliktelser 
overfor hverandre er begrunnet av at de er mennesker og medlemmer av 
det norske politiske fellesskapet.” Det avgjørende spørsmålet er da hvilken 
verdi det er som gir politiske særforpliktelser sin selvstendige normative 
kraft. 

Dorota Mokrosinska har foreslått at det er verdien av sivil rettferdighet 
som gjør denne jobben.” Selv om sivil rettferdighet ikke kan realiseres 
uten at menneskerettighetene etterleves, kan ikke grunnen til at vi bør 
søke det første reduseres til grunnen vi har for å søke det siste. Sivil rett- 
ferdighet er nemlig verdien av det spesifikke interaksjonsmønsteret som 
realiseres når medlemmer av et samfunn handler i samsvar med mennes- 
kerettighetene. Verdien av strukturen i denne spesifikke interaksjonen er 
noe annet, og mer, enn summen av verdien av enkelthandlinger utført i 
samsvar med menneskerettighetene. En etisk appell til nasjonale interes- 
ser for å begrunne begrenset innvandring til Norge henviser ikke her til 
verdien av å kunne behandle mennesker som bor i Norge i samsvar med 
menneskerettighetene, men til verdien av den rettferdige samfunnsorden 
vi har lykkes å etablere i Norge fordi vi som bor her har søkt å samhandle 
i samsvar med menneskerettighetene. Når staten eksempelvis ønsker å 
holde innvandringstall og -tempo lavt nok til at vi kan bevare retten til 
en helsehjelp som respekterer likeverdstanken, har denne politikken sin 
legitimitet i verdien av den sivile rettferdighet som en slik rett inngår i som 
konstitutivt element. Sivile rettigheter er derfor ikke noe vi kun har i kraft 
av å være mennesker, men også i kraft av å tilhøre et rettferdig samfunn. 
Når vi betaler skatt for å finansiere den universelle velferdsstaten gjør vi 
ikke dette kun fordi andre mennesker som bor i Norge har rett til et slikt 
gode i kraft av å være mennesker, men fordi de har en sivil rett på rettferdig 
behandling som personer tilhørende en normativ orden vi sammen har 
skapt ved å behandle hverandre som likeverdige individ. Verdien av sivil 
rettferdighet er summen av de økonomiske, politiske, sivile, kulturelle og 


309 Jf. Gewirth, «Ethical Universalism», 292f., 295f. 

310 Jf. Jeske, «Special Relationships», 24 (særlig fotnote 17). Stephen R. Perry formulerer en beslektet kritikk 
hvor han argumenterer for at Goodins modell ikke er begrunnelse god nok for hvorfor våre nasjonale 
forpliktelser er så robuste gitt de universelle prinsippene som begrunner dem. Perry, «Immigration», 99f. 

311 Til dette og følgende, se Mokrosinska, Political Obligation, 117ff. 

administrative institusjoner og sosiale praksiser som gjør det mulig for 
innbyggerne i et samfunn å leve sammen som likeverdige. 

I motsetning til en rent menneskerettslig begrunnelse for å behandle 
andre mennesker på en bestemt måte, består en begrunnelse som viser til 
verdien av sivil rettferdighet av grunner hvis gyldighet er gjensidig avhen- 
gig av hverandre. Mens jeg som individ kan utføre en handling som ivaretar 
andre menneskers rettigheter, kan ikke jeg som individ alene realisere sivil 
rettferdighet. Sivil rettferdighet kan kun realiseres gjennom kooperative 
handlinger, simpelthen fordi et enkeltindivid ikke kan realisere en tilstand 
hvor interaksjon med andre utgjør en nødvendig bestanddel. Dette betyr 
at et samfunn som realiserer sivil rettferdighet vil ha et verdimessig inn- 
hold som til dels går ut over menneskerettighetene, slik disse eksempelvis 
er formulert i ICCPR og ICESCR.” Dette særegne innholdet kommer 
særlig til syne i situasjoner hvor vi er uenige om de konkrete sivilrettslige 
implikasjonene av våre forpliktelser til menneskerettighetene, enten fordi 
de er ubestemte, eller fordi de er så krevende at det blir en skjønnsmessig 
vurdering når, hvor og hvordan vi bør realisere dem.” I en slik situasjon 
vil en anerkjennelse av sivil rettferdighet som ideal kunne vise oss hva som 
skal til for at rettigheter som her og nå er innholdsmessig for ubestemte til 
å kunne realiseres som sivile rettigheter, eller for krevende å handle på, blir 
fullt bestemte og mulig å realisere. Ettersom sivil rettferdighet kun kan rea- 
liseres som kooperative handlinger, vil alle som anerkjenner idealet, men 
unnlater å samarbeide med den som initierer et forsøk på å gjøre rettig- 
hetene mer bestemte og mindre krevende, og insistere på sin egen private 
tolkning av dem, handle urett. Dersom vi moralsk anerkjenner at vi bør 
løse slike uenigheter uten å krenke hverandres likeverd, formulerer vi regler 
for konfliktløsning gjennom liberaldemokratisk politisk praksis." Disse 
reglene tar form som et lovverk som håndheves av institusjoner som, i kraft 
av sin upartiskhet, verner om de verdiene en slik praksis aktualiserer.” 


312 At deler av våre moralske forpliktelser er betinget av deltakelse i bestemte institusjonelle strukturer, betyr 
at de ikke utelukkende kan være menneskerettighetsbaserte. Buchanan, «Justice and Charity», 571. 

313 Mokrosinska, «The People’s Right to Know», 91ff. 

314 «Politisk praksis» refererer her ikke bare til stemmerett, men også til andre muligheter for politisk delta- 
kelse (jf. Heisler og Heisler, «Citizenship»). Var dette tilfellet ville man kun ha begrunnet forpliktelser til 
statsborgere, men ikke til dem som ikke har det. I tillegg innebærer dette bl.a. at likeverdstanken ikke er 
forankret i våre politiske forpliktelser slik de er formulert i lovverket, men i våre moralske forpliktelser 
til å ivareta hverandres likeverd. Jf. Wolterstorff, Justice, 371, og Stilz, Territorial Sovereignty, 95ff. 

Chwaszcza, Moral Responsibility, 51ff., 170ff., Blake, «Distributive Justice», 663ff., 684ff., og Miller, «Moral 
Closeness», 512f., 517f. Dette er ingen beskrivelse av hvordan demokratiske nasjonalstater historisk 
ble etablert, men en strukturell beskrivelse av «logikken» i den etos som i dag konstituerer et liberalt 

Det er viktig igjen å understreke at i en slik tilrettelegging av forholdet 
mellom universelle og medlemsspesifikke forpliktelser, begrunnes ikke 
sistnevnte i førstnevnte. En universell moralsk forpliktelse til å respektere 
menneskerettighetene kan kun begrunne negative forpliktelser til å aner- 
kjenne andres rett til å sette seg sine egne mål i frihet. I den grad et lovverk 
verner mennesker fra frihetsberøvelse er vi derfor moralsk forpliktet på 
dette dersom likeverdstanken som ligger til grunn for menneskerettighe- 
tene har universell gyldighet. Det følger imidlertid ingen spesifikke positive 
moralske forpliktelser (til aktiv assistanse osv.) av menneskerettighetene. 
ICCPR og ICESCR sier eksempelvis ingenting om hvem som har ansvar 
for å gjøre akkurat hva mot hvem. Våre grunner til å prioritere å inn- 
fri positive politiske forpliktelser blir til når vi forsøker å løse kollektive 
handlingsproblemer orientert rundt idealet om sivil rettferdighet, det vil 
si en tenkt situasjon hvor alle våre positive menneskerettslige forpliktelser 
er fullt bestemt.”* Sosial interaksjon basert på forestillingen om alle men- 
neskers likeverd vil over tid skape en motivasjon til sammen å spesifisere 
hvem som bør gjøre hva, hvordan og når, mot hvem, og slik generere et 
samfunnsideal som hjelper oss til å unngå kollektive handlingsproble- 
mer som hindrer rettighetene som sikrer likeverdet i fullt ut å realiseres. 
Ettersom anerkjennelsen av sivil rettferdighet som regulativt ideal vil kreve 
at man anvender, og retter seg etter, settet av handlingsnormer som de 
demokratiske prosedyrene spesifiserer, vil innholdet i dette idealet være 
distinkt fra generelle menneskerettighetsnormer. Sivile rettigheter kan altså 
potensielt generere nye rettigheter og plikter som ikke har en direkte mot- 
svarighet i menneskerettighetene, uten at de dermed bryter med dem.” 
Sivil rettferdighet er summen av de sosiale praksiser og institusjonaliserte 
handlingsnormer som gjør det mulig for hvert enkelt individ i Norge å 
leve samme med andre som likeverdige. Systemet av rettigheter og plikter 


sosialdemokratisk politisk fellesskap. Det er i det hele tatt tvilsomt om det lar seg tenke at en pluralitet 
av demokratiske stater kan skapes ut av intet (Bauböck, Transnational Citizenship, 186ff.). De fleste 
nasjonalstater hadde historisk sitt opphav i felles etnokulturelle verdier (Bader, «For Love of Country», 
384f.). Hvilke politiske normer som regulerer samhandlingen internt i en stat er bestemt av hvilken type 
relasjon staten utgjør, og ikke hvordan den oppstod (Cohen og Sabel, «Extra Rempublicam» 158.). Selv 
om de fleste av dagens stater har blitt etablert på illegitimt vis har de vært i stand til å utvikle politiske 
rom for samarbeid som over tid har gjort at befolkningen fritt har sluttet seg til dem (Stilz, Territorial 
Sovereignty, 126). 

316 Mokrosinska, Political Obligation, 64. 

317 Jf. Buchanans tese hvor han argumenterer for at juridiske internasjonale menneskerettighetene ikke alltid 
har sitt opphav i moralske menneskerettigheter. Buchanan, The Heart of Human Rights. 

som utgjør den norske velferdsstaten illustrerer poenget godt.” Den gene- 
relle forpliktelsen til å sikre alle menneskers likeverd er her blitt mulig 
å innfri gjennom demokratiske prosedyrer som har spesifisert hvordan 
hver enkelt kan bidra, for eksempel gjennom en bestemt skattesats. Ved å 
slik innfri våre individuelle forpliktelser, trer vi inn i en samfunnsorden 
basert på idealet om sivil rettferdighet. På denne måten begrunner idealet 
om sivil rettferdighet våre partikulære politiske forpliktelser. Sivil rettfer- 
dighet er altså mer enn summen av menneskerettighetene, demokratiet 
og rettsstaten som Grunnloven er utformet for å sikre. Demokratiet og 
rettsstaten er nødvendige, men ikke tilstrekkelige betingelser for at hvert 
individs positive menneskerettighetsforpliktelser blir fullt bestemt. Sivil 
rettferdighet forutsetter også eksistensen av rekke andre institusjoner og 
sosiale praksiser. 

Rettighetene vi har i kraft av å være likeverdige individer får altså 
sin politiske garanti gjennom arbeidsdelingen et kollektiv av individer 
utfører gjennom en demokratisk praksis orientert rundt dette idealet. 
Det er den moralske anerkjennelsen av å være likeverdige rettighetsbæ- 
rere som genererer viljen til å danne demokratiske institusjoner, og som 
gjennom sin evne til å konkretisere hvordan hver enkelt kan bidra til 
at disse rettighetene positiv kan sikres gir opphav til bestemte politiske 
forpliktelser.” Ansvaret vi tar for innbyggere i Norge er altså den pri- 
mere måten vi kan oppfylle våre positive menneskerettslige forpliktelser 
på i verden.” Ettersom idealet som motiverer den nødvendige spesifise- 
ringen av våre positive rettigheter får sin normative kraft gjennom den 
konkrete interaksjonen til et bestemt sosialt kollektiv, er det overfor dette 
kollektivet — dette folket — vi har våre primære politiske forpliktelser.” 


318 Det juridiske korpuset av internasjonale menneskerettigheter gir individer krav på å leve i en velferdsstat. 
Buchanan, The Heart of Human Rights, 32, 41. 

overfor staten at de vil følge dem opp (Offe, «Demokratie und Wohlfahrtsstaat», 103ff.). Dette forklarer 
også hvorfor utvandrere bør beholde sitt opprinnelige statsborgerskap for en tid. Det finnes relevante 
moralske (sosiale) relasjoner mellom opprinnelseslandet og utvandrerne vi ikke bør miste fra blikket (Stilz, 
Territorial Sovereignty, 10f. Jf. nedenfor, seksjon 3.4) Selv om ikke enhver politisk beslutning isolert sett 
alltid vil være i alles interesse, vil minoriteter kunne godta dette så lenge majoritetsbeslutningene ikke 
alltid er i den samme gruppens disfavør, at majoritetens sosiale sammensetning endrer seg over tid, og 

Selv om idealet i seg selv er universelt, har det kun normativ kraft i en 
bestemt sosial kontekst. Hvem vi i utgangspunktet inngår politiske rela- 
sjoner med orientert rundt et slikt ideal, er simpelthen «gitt» av geogra- 
fiske og sosialhistoriske omstendigheter (f.eks. nasjonalt, etnisk, kulturelt, 


religiøst slektskap).” 


At disse relasjonene i utgangspunktet ikke er gjen- 
stand for fritt valg betyr ikke at de verdiene man blir enig om å samar- 
beide for å nå, ikke nå er et uttrykk for vår autonomi, og derfor også kan 
gjennomgå endring.” 

Politiske forpliktelser begrunnet i verdien av sivil rettferdighet er ikke 
et enten-eller-spørsmål. Ulik grad av interaksjon genererer ulik grad av 
forpliktelse.** Den mer kortvarige interaksjonen turister har med men- 
nesker bosatt i Norge gir eksempelvis opphav til færre forpliktelser enn 
det som er tilfellet for permanent bosatte og statsborgere. 

Rundt kjerneverdiene sivil rettferdighet er bygd rundt vil det alltid ligge 
en bredere felles kulturhistorie som skaper tilhørighet, og som vi kan ha 
grunn til å verdsette dersom verdiene den bærer i seg ikke kommer i kon- 
flikt med sivil rettferdighet.” Det kan være alt fra landskap til matkultur, 
humor, fellesskapsritualer og så videre. Selv om det kun er sivil rettferdighet 
som er en nødvendig betingelse for våre politiske forpliktelser, vil også ver- 
dien av en slik felles kulturhistorisk tilhørighet ha en viss vekt i en helhetlig 
vurdering av hvor tungt norske interesser kan veie i møte med de moralske 
kravene ulike typer migranter fremmer overfor den norske stat. Vår kul- 
turhistoriske tilhørighet kan også begrunne hvorfor vi ikke alltid bør endre 


at disfavør på ett tidspunkt kan kompenseres over tid (Chwaszcza, Moral Responsibility, 171.) Dersom 
en gruppes normer knyttet til politiske prosedyrer og samfunnets overordnede formål over tid utgjør en 
stabil minoritet, vil det genereres et legitimt krav om politisk autonomi (Stilz, Territorial Sovereignty, 104). 

322 Dworkin, Laws Empire, 201, 203f., 208. Jf. Bauböck, Transnational Citizenship, 30f. Historisk har stater 
både oppstått nedenfra, dvs. med utgangspunkt i et prepolitisk nasjonalt fellesskap (Polen), men også 
ovenfra, dvs. som rene politiske konstruksjoner (Frankrike). Preuss, «Solidaritåt», 406f. 

323 Stilz, Territorial Sovereignty, 123. Som Ronald Dworkin anser jeg politiske forpliktelser som dels betinget 
av eget valg, dels ikke. Han skriver: «If we arrange familiar fraternal communities along a spectrum ran- 
ging from full choice to no choice in membership, political communities fall somewhere in the center» 
(Dworkin, Laws Empire, 207). Han begrunner dette med muligheten for emigrasjon. Denne retten er 
imidlertid kun en mulighet for voksne som i de fleste tilfeller (i det minste i Norge) har utviklet enn dyp 
tilhørighet til sine sosiale og kulturelle omgivelser, og kan derfor ikke simpelthen forstås som et valg man 
tar om å inngå en kontrakt (Rawls, A Theory of Justice, 12, Grey, «Property and Need», 895, og Bauböck, 
Transnational Citizenship, 30, 143, 216). Denne tilhørigheten gjør at selv radikale politiske dissentere kan 
velge å bli boende. Politiske forpliktelser er derfor i størst grad et valg for (voksne) migranter. Dersom 
statsborgerskap primært er et spørsmål om aktivt valg er det primært disse som legitimt kan kreve det, 
mens statsborgerskap mottatt ved fødsel (og sosialisering) vil miste legitimitet (ibid., 67). For øvrig bør 
det også nevnes at det i vår verden er mange som simpelthen ikke har ressursene som skal til for å gjøre 
bruk av muligheten for emigrasjon. Retten til emigrasjon kan derfor ikke alene begrunne at politiske 
forpliktelser er resultat av et aktivt valg. 

324 Mokrosinska, Political Obligation, 135. Jf. Scheffler, «Membership», 14. 

325 Jf. Kolodny, «Partiality», 184, 192, og Hurka, «National Partiality», 395ff. 

våre politiske forpliktelser dersom andre stater i større grad realiserer sivil 
rettferdighet.” Min verdsetting av det norske kultur-/naturlandskapet, og 
av folket, kan utgjøre en av flere moralske grunner til at jeg bør prioritere å 
ta ansvar for å forbedre dem dersom de ikke lever opp til egalitære idealer. 
Dette betyr ikke at det å være norsk i seg selv er et uforanderlig gode som 
det alltid er verdt å forsvare, eller at det alltid utgjør en grunn til å føle 
tilhørighet til Norge og arbeide for positiv endring.” Hvor tungtveiende 
moralske grunner av denne typen er, vil alltid være et skjønnsspørsmål. 
For enkelte har slike grunner kun vekt dersom man vurderer den politiske 
aspirasjonen i landet man tilhører som den beste, mens de for andre også vil 
kunne gjelde i fraværet av dette, slik det eksempelvis gjorde for de mange 
sørafrikanere som kjempet mot sitt lands moralsk korrumperte regjerende 
elite under apartheidregimet. Det kan her være verdt å minne leseren om at 
politiske forpliktelser ikke nødvendigvis innebærer lojalitet til statsmakten 
som sådan, men til politiske strukturer som realiserer sivil rettferdighet.” 
I Sør-Afrika under apartheid gjaldt dette tross alt flere sider ved statens 
maktutøvelse (f.eks. kriminalitetsbekjempelse). Utfordringen for de fleste 
sørafrikanere var å finne den balansen mellom lojalitet og illojalitet som i 
størst mulig grad lot dem realisere sivil rettferdighet. Dersom idealet om 
sivil rettferdighet svekkes tilstrekkelig i den moralske kulturen i et folk, vil 
den politiske forpliktelsen opphøre, og den moralske aktøren vil stå fri til å 
vurdere hvor langt hens lojalitet strekker seg. Ingen mennesker er moralsk 
forpliktet til å gjøre det som er optimalt dersom det å handle ut ifra et slik 
ideal har for høye kostnader. I en slik situasjon vil handlingsalternativene 
enten være like gode eller i paritet, og vi vil stå fritt til å velge hvilke ver- 
diaspekter ved de ulike handlingsalternativene som veier tyngst for oss.” 
Dersom verdien av sivil rettferdighet utgjør hovedbegrunnelsen for våre 
politiske forpliktelser, betyr dette at vi kun har etiske forpliktelser overfor 
dem som gjennom sosial interaksjon over tid har latt seg forplikte av dette 
idealet? Den aktive samfunnsdebattanten Jon Hustad skriver: «Norske poli- 
tikere er valgt for å ta ansvar for dem som alt bor her, ikke for dem som 
ikke bor her, men som har lyst til å komme hit. Så banalt er det.» Ja, sier 
ikke liberalistisk politisk teori at statens ansvar er begrenset til dem som er 


326 De er såkalte «agentrelative» grunner. Mokrosinska, Political Obligation, 72. 

327 Jf. Keller, «Patriotism», 57f. 

328 Mokrosinska, Political Obligation, 147f. 

329 Chang, Comparisons, 141ff. Se nedenfor, seksjon 4.2, for mer en mer detaljert diskusjon av dette prinsi- 
pielle poenget. 

330 Hustad, Farvel Norge, 129. Jf. Miller, Strangers, 47f. 

bundet til staten gjennom en sosial kontrakt?” I denne sammenheng er det, 
for det første, viktig å skille mellom spørsmålet om hvem norske politikere 
de facto står til politisk ansvar overfor, og hvem som har rett (eller en etisk 
god grunn) til å bli en del av det norske politiske kollektivets forsøk på å 
realisere sivil rettferdighet.” Selv om idealet om sivil rettferdighet ofte kan 
gi oss grunn for å prioritere å innfri våre forpliktelser overfor dårlig stilte 
innbyggere i Norge, også når andre i denne verden har det verre enn disse, 
betyr ikke det at det alltid vil være moralsk forsvarlig å hindre mennesker 


i å delta i det norske politiske systemet.” 


Ettersom politiske forpliktelser 
er begrunnet av de spesifikke verdiene og praksisene som institusjonene 
vi anerkjenner bidrar til å verne, kan ikke spørsmålet om hvem som legi- 
timt kan ta del i det norske politiske kollektivet avgjøres med henvisning 
til historiske tilfeldigheter.** Dersom politiske aktører i det internasjonale 
samfunn faktisk baserer sin virksomhet på menneskerettighetene, vil det 
også på mellomstatlig plan utvikle seg politiske prosedyrer for å løse kollek- 
tive handlingsproblemer. Norges ansvar her er å handle slik at andre aktører 
frivillig vil underlegge seg institusjonelle strukturer som, i kraft av sin upar- 
tiskhet, kan spesifisere hvordan hver enkelt aktør kan bidra til å realisere 
sitt ansvar for realiseringen av global rettferdighet.” Under en slik forplik- 
telse kan ikke stater utøve sitt ansvar for at ens egen befolkning skal ha det 
best mulig, uavhengig av hvilke kostnader det måtte innebære for andre 
land og mennesker som ikke bor i Norge.” Jeg er altså ingen forsvarer av 


331 O'Neill og Spohn, «Rights of Passage», 92. 

332 Cole, «Open Borders», 187. 

333 Til dette og følgende, se Abizadeh, «The Special Obligation Challenge». 

334 Det politiske fellesskapet er med andre ord en form for prinsippfellesskap (Shue, Basic Rights, 135. Jf. 
Dworkin, Laws Empire, 211, 213f.). Dette er grunnen til at også delborgere er forpliktet på et lands lover. 

335 En institusjonell basisstruktur er derfor ikke en betingelse for at spørsmål om fordelingsrettferdighet 
har relevans, men en instrumentell betingelse for dets fulle realisering (Abizadeh, «Cooperation», 320ff., 
333ff., 357£.). Spørsmål om fordelingsrettferdighet som går utover det humanitære minimum krever der- 
for ikke en stat, men et mulighetsrom for institusjonell koordinering av menneskelig samhandling (for 
motsatt syn, se Nagel, «Global Justice». Jf. Cohen og Sabel, «Extra Rempublicam», 156f.). I dagens verden 
følger det ikke bare politiske forpliktelser ut over det humanitære minimum fra internasjonal samar- 
beid innenfor rammene av globale økonomiske institusjoner, institusjoner som regulerer standarder for 
arbeidsforhold, miljø, matsikkerhet og produkter, men også simpelthen fra institusjoner som har globale 
ringvirkninger uavhengig av om de er et uttrykk for samarbeid (Moellendorf, «Cosmopolitanism», 
Cohen og Sabel, «Extra Rempublicam,» 165ff., Abizadeh, «Cooperation», 344f., 357f., Barry og Pogge, 
Global Institutions, og Buchanan, «Rawls's Law of Peoples», 705ff.). Så fremt disse institusjonene (f.eks. 
WTO) har demokratisk legitimitet bør Norge tilpasse seg slike standarder, og ta ansvar for å følge opp 
de etiske forpliktelsene som følger av dem (Kersting, «Internationale Solidaritåt», 429). Som Patti T. 
Lenard og Margaret Moore påpeker er det vel også et spørsmål om det er adekvat å omtale det globale 
økonomiske system som én størrelse som gir opphav til ett sett distributive forpliktelser (Lenard og 
Moore, «Moderate Cosmopolitanism», 622f.). Til slutt bør det også understrekes at forpliktelser, i denne 
modellen, ikke vokser proporsjonalt med geografisk nærhet/avstand. Jf. Henry Shues kritikk av denne 
modellen i Shue, «Mediating Duties», 691ff. 

336 Malnes, National Interest, 43, 50ff. 

kollektiv egoisme. Som vi har sett forplikter Grunnloven da også staten 
til å ta ansvar for å fremme menneskerettigheter gjennom internasjonalt 
samarbeid. Dersom nasjonale interesser alltid trumfer ikke-nordmenns 
interesser, «[then] morality would be no more than a thin ideological mask 
of ethical or utilitarian welfare chauvinism».*” Det er kun i et verdenssam- 
funn hvor alle mennesker får tilfredsstilt sine grunnleggende behov, og har 
en ikke-diskriminerende stat å henvende seg til, at vi legitimt kan begrense 
vårt ansvar til kun å gjelde mennesker som bor i Norge.” Når vi skal foreta 
en etisk vurdering av norsk innvandringspolitikk må vi derfor spørre oss 
om den sikrer sivil rettferdighet innad og fremmer global rettferdighet utad. 

Men betyr ikke dette at vi burde ta innover oss Millers argument om at 
vi bør re-organisere det internasjonale samfunnet slik at de dårligst stilte 
får nyte godt av de bedre stiltes liberale og demokratiske institusjoner? Som 
argumentet jeg utvikler utover i boken vil vise, gir jeg Miller delvis rett i 
at dette må være vår ambisjon. Ambisjonen har imidlertid visse moralske 
begrensninger. Disse vil jeg komme tilbake til. 

Å støtte utviklingen av internasjonale strukturer som fremmer sivil 
rettferdighet betyr ikke at medlemsspesifikke politiske forpliktelser vil 
inkludere alle mennesker dersom de en gang skulle bli realisert. Alle etisk 
forsvarlige varianter av hvordan en slik verden burde se ut vil måtte se 
for seg gjensidig regulerende politiske enheter både side om side og på 
ulike nivå, som hver for seg vil ha ulike (positive) ansvarsområder knyt- 
tet til seg.” Allerede i dagens verden finnes det ansatser til slike politiske 
styringsnettverk.*”° Følger vi imidlertid den opptegnede linjen i relasjon 
til strukturen som helhet, kan vi ordne våre politiske forpliktelser langs et 
kontinuum der vi har de mest intensive forpliktelsene til den institusjo- 
nelle strukturen som i størst grad ivaretar sivil rettferdighet, og færrest til 
dem som gjør det i liten grad, eller ikke i det hele tatt. Slik verden er i dag, 
er derfor nordmenns politiske forpliktelser til å betale skatt overordnet 
deres moralske forpliktelser til å bidra til global rettferdighet gjennom 


337 Bader, «Citizenship», 216. 

338 Brock, Justice, 36f. Å sikre menneskers grunnleggende behov er en nødvendig, men ikke tilstrekkelig, 
betingelse for å sikre menneskerettighetene. Menneskerettighetene er ikke innfridd før det foreligger 
institusjonell sikring mot diskriminering. Buchanan, The Heart of Human Rights, 28ff. 

339 Bader, «Citizenship», 58, og «For Love of Country», 393f. Se f.eks. de sterkt revisjonistiske teoretiske 
skissene til Fung, «The Principle of Affected Interest», Macdonald, Global Stakeholder Democracy, og 
Krisch, Beyond Constitutionalism. Selv tror jeg en konføderal struktur vil være mest hensiktsmessig fordi 
den er bedre skodd for å bevare demokratisk legitimitet i sine beslutningsprosesser. Jf. Kant, Den evige 
fred, 24ff. 

340 Nagel, «Global Justice», 139. 

eksempelvis donasjoner til sivile humanitære organisasjoner.” Men det 
betyr også at nordmenns politiske forpliktelser vokser direkte proporsjo- 
nalt med fremveksten, og styrkingen, av internasjonale institusjoner som 
fremmer menneskerettighetene. Det er nettopp en slik utvikling en univer- 
sell kjærlighetsfordring gir oss insentiver til å bidra til: Alle har en moralsk 
rett til å bli «elsket» av noen. Som Simon Caney påpeker, sier imidlertid 
ikke en slik fordring oss eksakt hvor mye våre distributive politiske for- 
pliktelser bør øke i relasjon til internasjonale institusjoner som realiserer 
verdier vi stiller oss bak.” Utfordringen består da i å etablere internasjonale 
demokratiske beslutningsprosedyrer som har makt til å spesifisere våre 
forpliktelser, og juridiske kontrollinstanser som kan sikre at disse oppfyl- 
les. Slik jeg ser det er dette den eneste måten vi kan løse alle de kollektive 
handlingsproblemene som florerer i det internasjonale samfunnet på. 
Dette gjelder ikke minst i innvandringspolitiske spørsmål, hvor psy- 
kologisk og geografisk avstand, samt mangel på juridisk sikring, øker 
frykten for at andre ikke vil vise seg vår tillit og solidaritet verdig.”” Slik 
asylregimet fungerer i dag kan ikke den enkelte migrant hevde retten til å 
søke asyl overfor en bestemt stat, men mot verdenssamfunnet. Problemet 
er da at jo videre ansvaret er fordelt, det vil si jo mindre bestemt det er, 
jo mindre føler alle seg ansvarlige for at akkurat de er moralsk forpliktet 
gjennom sin tilslutning til menneskerettighetserklæringen ($ 14) til aktivt 
å bista.*** Med økt avstand er det ikke bare «jeg» eller «vi» som aktivt kan 
hjelpe (bortsett fra å avstå fra å skade). Selv om den moralske og folke- 
rettslige forpliktelsen til å følge opp menneskerettigheter er universell, er 
det ikke gitt hvem som til enhver tid har en særlig positiv forpliktelse til å 
sikre at bestemte individer/grupper får disse ivaretatt.” Men statsledere 


341 En slik tilretteleggelse betyr at mine forpliktelser overfor medborgere vs. mennesker som oppholder 
seg i Norge også kan ordnes langs en skala (Mason, «Special Obligations», 443f.). Slik unngår denne 
modellen en sentral innvending mot Goodins versjon. Hvis forkjærlighet er den mest effektive veien til 
å realisere våre generelle etiske forpliktelser, hvorfor er ikke da statlige institusjoner like forpliktet til å 
ivareta de aktuelle rettighetene til alle mennesker som lever innenfor norsk territorium, uavhengig av 
om de er statsborgere eller ikke? Ibid., 434f. 

342 Caney, «Cosmopolitan Egaliatarianism», 524f. 

343 Offe, «Demokratie und Wohlfahrtsstaat», 104f. 

344 Miller, «Distributing Responsibilities», 498f. Jf. Cole, «Open Borders», 200., Field, «Bridging the Gap», 
533, Rajendra, Migrants and Citizens, 16. Det kan være verdt å understreke at dette gjelder de «positive» 
forpliktelsene vi har. Dette «distributive» problemet er grunnen til at Onora O’Neill mener at det kun 
er negative forpliktelser som kan ha status som menneskerettigheter. Ifølge O'Neill er menneskerettig- 
heter moralske rettigheter fordi moralske rettigheter har et klart definert innhold som ethvert moralsk 
subjekt kan forstå og la seg forplikte av. Rettigheter som kun kan få et innhold ved at ansvaret fordeles 
institusjonelt, kaller O'Neill «Institusjonelle rettigheter». O'Neill, «The Dark Side of Human Rights», 431. 

345 Jf. Field, «Bridging the Gap», 514. 


NORDMENN FØRST? 


som proklamerer sin tilslutning til universelle menneskerettigheter uten å 
nærmere bestemme hvem som skal sørge for å sikre hvilke rettigheter for 
hvem og på hvilke måter, begår hykleri.”* Skal vi unngå at staters mennes- 
kerettighetsforpliktelser overfor mennesker som ikke tilhører staten bare 
blir tomme proklamasjoner, må det skje en tydelig institusjonell fordeling 
av ansvar.” Eller sagt enda skarpere: Uten institusjonelle garantier om at 
de positive rettighetene vil oppfylles, er ikke disse rettighetene egentlig 
(positive) rettigheter. Det internasjonale kontraktsrettslige prinsippet om 
pacta sunt servanda (avtaler skal holdes) og løftet om at internasjonale 
avtaler skal inngås i god tro, medfører at avtalene som inngår internasjo- 
nalt ikke består av tomme løfter, men kommer med bindende forpliktelser 
til positivt å følge dem opp.” Men gir det mening å snakke om en lov 
innenfor en institusjonell ramme som ikke kan gjennomføre sanksjoner? 
FN-sanksjoner er eksempelvis primært symbolske og moralske.” Det 
skal imidlertid ekstremt mye til for at innvandringspolitikk blir gjenstand 
for en slik «straff». En grunn til dette er skepsis mot at supranasjonale 
institusjoner vil handle mer moralsk enn statlige institusjoner, og stater 
ønsker derfor å forbeholde seg retten til å utøve dissens på egne vegne.” 
Skepsisen er fullt forståelig i et internasjonalt samfunn med institusjoner 
som er for svake til demokratisk å utforme en spesifikk ansvarfordeling 
for å innfri folkerettens generelle krav, og trygge alle deltakerne i at ansva- 
ret ville bli fulgt opp. Hadde dette siste vært tilfellet, hadde det ikke vært 
avgjørende om resultatet av en slik prosess ble ansett som moralsk optimalt 
av hver enkelt deltakende nasjon. På samme måte som en skattesats ikke 
behøver å anses som moralsk optimal av enhver deltaker i et demokratisk 
politisk fellesskap for at den skal anerkjennes som en legitim løsning på 
kollektive handlingsproblemer, behøver ikke en bestemt asylkvote ses på 
som optimal av det enkelte land dersom de anser det som et større gode 
å løse internasjonale koordinasjonsproblemer på demokratisk vis.*' Selv 
om det nasjonale handlingsrommet er større innenfor et multilateralt ram- 
meverk enn dersom beslutninger tas på supranasjonalt nivå, er også de 


346 Shue, «Mediating Duties», 695, og Basic Rights, 30. 

347 Cole, «Open Borders», 253. 

348 Field, «Bridging the Gap», 525. Jf. Wien-konvensjonen om traktatretten, fortalen, samt art. 26. Her må 
det nevnes at VM ikke er en juridisk bindende internasjonal traktat (eng. treaty), men en erklæring (eng. 
declaration), 

349 Buchanan, The Heart of Human Rights, 208. 

350 Blake, «Legitimacy», 216, 219. 

351 Jf. Mokrosinska, Political Obligation, 130. 

multilaterale strukturene vi har i dag preget av en maktasymmetri som gjør 
mange land motvillige til å handle i samsvar med sin demokratisk funderte 
moralske orientering. De internasjonale avtaler Norge er juridisk bundet av 
uttømmer derfor ikke per i dag nødvendigvis våre moralske forpliktelser.” 
Til tross for mangelen på internasjonal sanksjonsmyndighet, må vi ikke 
glemme at det først og fremst er statlige domstoler som står for håndhe- 
vingen av menneskerettighetene. I en stat som Norge, med uavhengige 
domstoler og hvor menneskerettighetene har en høy status, vil juridiske 
beslutninger som kritiserer statens maktutøvelse overfor mennesker som 
ikke bor her kunne føre til at staten endrer sin praksis, selv uten ekstern 
sanksjonsmyndighet.” Vi viser med dette en forståelse for at det å være 
dommer i en sak hvor en selv er en av partene, ofte vil være problematisk. 
Hvordan det internasjonale samfunnet bør følge opp menneskerettslige 
forpliktelser i dagens verden er spørsmål jeg vil returnere til ved gjentatte 
anledninger utover i denne boken, men særlig i avslutningskapitlet. 
Dersom vi vurderer alle menneskelige behov utelukkende med utgangs- 
punkt i deres komparative verdi, lar det seg vanskelig gjøre å begrunne 
prioriteringen av interessene til mennesker som bor i Norge fremfor inter- 
essene til dem som ikke bor her.” Nasjonale prioriteringer vil da fremstå 
som teoretisk mulige tilleggsgoder det kun ville vært etisk forsvarlig å søke 
dersom fordelingen av basale goder i verden var rettferdig, noe som ikke 
på langt nær er tilfellet. For å unngå denne innvendingen, har jeg så langt 
forsøkt å vise at nasjonale prioriteringer får sin legitimitet fra verdien av 
sivil rettferdighet, og at denne verdien har en normativ kraft som går ut 
over en begrunnelse av slike prioriteringer med utgangspunkt i (kompara- 
tive) menneskerettslige hensyn. På dette grunnlaget mener jeg at innvan- 
dringsbegrensninger primært bør begrunnes ut ifra hvordan de virker på 
de strukturelle betingelsene for realiseringen av sivil rettferdighet i Norge. 
Samtidig har jeg argumentert for at det i bunn og grunn er de samme 
verdimessige dynamikkene som genererer forpliktelser på global rettferdig- 
het. Når det oppstår spenning mellom disse to idealene, mener jeg at det 


352 Jf. Gibney, Ethics, 130. 

353 Buchanan, The Heart of Human Rights, 112, 20. 

354 Cottingham, «Partiality», 369. Jf. Seglow, «Associative Duties», 60ff., 67. Selv om problemer knyttet til 
tallfesting og sammenlikning av nytte er et generelt problem for utilitarismen, er det i økonomisk etikk 
nødvendig å gjøre nettopp dette. Enhver konsekvens kan ha alt fra 0 til uendelig pengemessig verdi, og 
nekter vi å anvende tall vil vi samtidig plassere en rekke «verdier» utenfor økonomien (jf. seksjon 1.3). 
At vi bør tenke non-komparativt om den globale fordelingen av goder gjør at innvendingen fra Judish 
ovenfor om at Meilaenders tredje modell legger for dagen en form for fantasietikk blir noe svekket (se 
seksjon 3.2). 


NORDMENN FØRST? 


først og fremst er fraværet av demokratiske konfliktløsningsmekanismer på 
globalt nivå som gjør det mulig å spesifisere det unike ansvaret hver enkelt 
stat har for å realisere global rettferdighet, som gjør at de etiske kravene til 
å realisere sivil rettferdighet har større legitimitet enn kravene til å reali- 
sere global rettferdighet i dagens verden. Like fullt har Norge en moralsk 
forpliktelse til å bidra til utbredelsen av en global humanitær kultur som 
gjør folkefellesskapene beredt til å anerkjenne global rettferdighet som 
ideal, og på grunnlag av dette utvikle demokratiske institusjoner som kan 
innholdsbestemme hvilket innvandringspolitisk ansvar hver nasjon har, og 
slik gjøre det mulig å følge det opp i praktisk politikk. Alle mennesker har, 
i kraft av sitt likeverd, krav på å bli gjenstand for noens «forkjærlighet», og 
verdenssamfunnet som helhet derfor har et kollektivt (positivt) ansvar for 
å sørge for at alle menneskers grunnleggende rettigheter ivaretas.” Henry 
Shue skriver: «Universal rights, then, entail not universal duties but full 
coverage. Full coverage can be provided by a division of labor among 
duty-bearers.»”* Det er denne arbeidsdelingen som gir den universelle 
fordringen konkret historisk form.” På dette punktet har Robert Goodin 
rett. Velger vi alle, velger vi ingen — vår kjærlighet blir absolutt ubestemt. 
Å velge noen impliserer å velge bort. Forsøker vi å «elske» alle bidrar vi 
ikke til å gjøre kjærlighet universell, men til å utrydde den.” Spørsmålet 
er altså ikke om «forkjærlighet» er etisk forsvarlig, men til hvem jeg bør 
vise den og hvordan. 

Med dette resonnementet har jeg forsøkt å begrunne hvorfor det er 
urimelig å tolke nestekjærlighetsbudets universalitet dithen at den for- 
plikter ethvert menneske til å vise alle samme grad av forkjærlighet.” Det 
er simpelthen ikke menneskelig mulig i en verden med nær 8 milliarder 
mennesker hvor så mange ikke får dekket sine mest grunnleggende behov, 
og daglig opplever diskriminering. Som Henry Shue påpeker kan vi ikke 


355 VM, art. 28. 

356 Shue, «Mediating Duties», 690. 

357 «IfI pick up a pebble from the beach I can individuate it as ‘the pebble in my hand, but I would feel foolish 
calling it ‘my pebble’ unless there were something distinctive about it, which made it different from the 
millions of others on the beach [...]. It is impossible to love a bare particular and equally impossible to 
love something that is not a particular.» Oldenquist, «Loyalties», 192. Kursivering i originalen. 

358 Dette innebærer at det ikke er mulig å utvise absolutt upartiskhet. Å utvide sirkelen for våre forpliktelser 
til også å inkludere flere, betyr ikke at vi oppgir forpliktelsene vi tidligere hadde. Det innebærer bare 
at vi utvider dem. Inkluderer vi alle er våre forpliktelser altså absolutt ubestemt. De har ikke et konkret 
innhold. Som Kant skrev:«“[...H]e who is a friend to everyone has no particular friend.» Kant, «Lecture 
on Friendship», 217. Jf. Oldenquist, «Loyalties», 181f., og Jollimore, «Friendship without Partiality?», 79ff. 

359 Dworkin, Laws Empire, 215. 

360 Hvorvidt Kierkegaard mente dette, er det ikke mulig å si ut ifra tekstene slik de foreligger. Wolterstorff, 
Justice in Love, 36. 

forvente at noen få samvittighetsfulle moralske aktører skal bruke all sin 
energi til å ta på seg ansvaret andre ikke vil ta: «These lives would simply 
be consumed by (default) duties [...]».°° Men ikke bare er det umulig å 
forfølge et slikt ideal, det vil også resultere i en umenneskelig verden hvor 
mennesker kun forholder seg upersonlig og abstrakt til hverandre, uten 
erfaringene av tilhørighet og identitet som gjør fellesskap til et gode, og 
som muliggjør den sosiale interaksjon hvor vi forholder oss til hverandre 
som likeverdige mennesker, og slik etablere sivil rettferdighet som ideal.*” 
Viktigheten av sosiale erfaringer for å etablere humanitære idealer var også 
et sentralt anliggende i Judish sin foretrukne modell. En verden der stater 
ikke ville kunne legge mer vekt på å sikre sine innbyggeres (økonomiske, 
kulturelle osv.) interesser enn interessene til dem som ikke bor her, ville 


rfor v: vi vi å leve i vi vår hv: 
derfor vært en verre verden å leve i enn en verden som hvor dette er 
tilfellet. 


361 Shue, Basic Rights, 172. 

362 Seidman, «Fear and Loathing», 139. Jf. Nida-Riimelin, Uber Grenzen denken, 77f., 167, og Kersting, 
«Internationale Solidaritåt», 420. Jf. Parfit, On What Matters 1, 1, 100, og Miller, Strangers, 23. 

363 Rowan Cruft, «What do Basic Rights Demand?». Jf. Mokrosinska, Political Obligation, 70. 


KAPITTEL 4 


Prinsipper for 
innvandring - en etisk 
drøfting 


Når jeg nå skal gjennomføre en etisk drøfting av ulike sider ved norsk inn- 
vandringspolitikk, vil ikke dette ta form som en uttømmende systematisk 
drøfting av juridisk material, men heller som en moralfilosofisk drøfting 
der juridiske problemstillinger inngår. Dette betyr ikke at jeg behandler 
juridiske normer som moralske normer, men at moralske normer og juri- 
diske normer i norsk lov forstås som avledet av de samme verdier og moral- 
ske prinsipper (f.eks. likeverdet).°™ 

Det er vårt demokratiske ansvar å spørre om gjeldende lov er etisk for- 
svarlig, det vil si om dens frihetsbegrensende (eksplisitte og implisitte) nor- 
mative utsagn er optimalt (eksternt og internt) koherente.*® Rettferdighet 
som verdi er ikke utelukkende rettsimmanent, men angir en ytre grense 
for lovverket.” Dette fordi den ivaretar menneskers likeverd: «Som norm 
for rettigheter representerer verdighetskategorien lovens grense i loven.»*” 
Sagt på en annen måte; det eksisterer en nær kobling mellom moralske og 
juridiske rettigheter fordi rettighetsbegrepet brukes for å bestemme hvilke 
områder av vår moralske handlingsverden hvor den enkeltes frihet begren- 
ses av andres frihet og derfor bør underlegges juridisk kontroll.” Videre 
er det vårt moralske ansvar å fordre en rettspraksis som er demokratisk 


364 Murphy, «Demands of Justice», 251ff. 

365 von der Pfordten, «Rechtsethik», 233. Normative utsagn forstås her som primærpraktiske utsagn, sekun- 
dær- eller objektpraktiske utsagn, dvs. utsagn som enten sier noe hva som er forbudt, påbudt eller tillatt 
(deontiske), eller som knytter handlinger til moralske verdier (at noe er godt eller ikke). Puntel, «Der 
Wahrheitsbegriff in der Ethik», 303ff. 

366 Fischer, Theologische Ethik, 273f. 

367 Moxter, «Unterwegs zum Recht», 90. Min oversettelse. Kursivering i original. 

368 Hart, «Are there any Natural Rights?», 177. 

legitim (eller legitimerbar). Dette siste innebærer at våre etiske verdiorien- 
teringer ikke i seg selv har status som «rett» slik de tradisjonelle begrepene 
«naturrett» eller «naturlig lov» (lat. ius naturale) gir inntrykk av. For å få 
innvilget en slik status må disse verdiene tas opp i rettskorpuset gjennom 
legitime demokratiske og juridiske prosedyrer.” Hva gjelder innvandring 
betyr dette eksempelvis at vi ikke kan forsvare irregulær innvandring som 
«rett», men at man kan argumentere for at ulike former for innvandring 
er etisk legitime og derfor bør gjøres juridisk legitime (dvs. at de har sta- 
tus som mulig rett).”" Sivil ulydighet er ikke en kritikk av statens rett til å 
utforme og håndheve lover, men en måte å argumentere for at en mulig 
rett burde få status som faktisk rett. Behandlingen av asylsaker foregår ikke 
som en mekanisk anvendelse av regler, men er også et produkt av interne 
organisatoriske konflikter og forhandlinger hvor deltakerne ofte griper til 
moralske normer «utenfor» den institusjonelle praksisen som sådan for å 
legitimere sine synspunkter.” 

Når vi i det følgende skal reflektere kritisk over norsk innvandrings- 
lovgivning, vil det skje gjennom å besvare følgende to spørsmål: (1) Er 
utlendingsloven konsistent med verdiorienteringen som er nedfelt i Norges 
grunnlov? (2) Finnes det verdier som i dag ikke har vært (tilstrekkelig) 
formende for lovgivningens formuleringer, men som det kan være gode 
grunner til burde gjøres gjeldende i utarbeidelsen av fremtidens lovverk for 
innvandring?” Vi er altså ute etter bade å undersøke den etiske legitimerin- 
gen av norsk innvandringslovgivning, og eventuelt foreslå presiseringer eller 
utvidelser der dette er nødvendig for å gjøre den mer koherent.” Her vil jeg 
igjen minne om at de etiske og juridiske idealene som med dette introdu- 
seres ikke er av tidløs gyldighet, slik tilfellet er i naturrettstenkningen, men 


369 Hvilket betyr at Stortinget er den instans som bør regulere regjeringsforvaltningens og domstolenes 
rettslige fortolkningsrom. 

370 Jf. Blake, Justice, 146ff. 

371 Fuglerud, «Kontroll og korrupsjon», 139. Selv om disse normene rent faktisk ofte er ikke-politiske 
(Kennedy, «Critique of Rights», 196ff.), så kan det være at de ideelt sett burde være «politiske», dvs. et 
uttrykk for offentlig fornuft (Rawls, Political Liberalism, 236). 

372 Man kunne også lagt til det rettsetiske spørsmålet om hvorvidt prosedyrene for behandling av søknader 
om opphold i Norge tilfredsstiller kriteriene for god juridisk praksis, slik den eksempelvis er definert 
av European Council on Refugees & Exiles Best Practices. Cecilia Bailliet har gjennom sine studier argu- 
mentert godt for at så ikke er tilfelle, verken i Norge eller Europa for øvrig (Bailliet, «The Alienation of 
Adjudication»). Hun konkluderer slik: «The violation of structural procedural law through emergency 
legislation, the normalization of accelerated procedures, the application of safe third country and mani- 
festly unfounded categories, the reduction of legal aid, and limitations on the right to appeal all reveal 
that the European constitutional values of rule of law, human rights, justice, and solidarity are subject 
to systematic violations ... [T]hese structural violations of the procedural law indicate a weakening of 
democracy throughout Europe.» Ibid., 697. 

373 Jf. de prinsipielle poengene formulert hos Dalferth, Naturrecht, 56ff. 

snarere bør forstås som instrumenter vi kan anvende for å løse konkrete 
utfordringer her og nå, og som kan miste sin gyldighet når den historiske 
situasjonen endrer seg.”* Nye utfordringer krever ofte at vi justerer, eller 
erstatter, våre kritiske etiske og juridiske instrumenter. 

Hvilken status har menneskerettighetene i en slik diskusjon? Det før- 
ste som da må understrekes, er at Grunnloven har som presumpsjon at 
den respekterer og fremmer menneskerettighetene ($$ 2, 92), og dermed 
både legitimerer og begrenser domstolene og statsforvaltningens hand- 
lingsrom.”” Det betyr ikke at menneskerettighetene har status som natur- 
rett. En naturrettslig tolkning av menneskerettighetene vil hevde at disse 
består av et sett moralske rettigheter som et lands lover må kritisk prøves 
mot.”* Jeg legger en annen forståelse av menneskerettighetene til grunn. 
Menneskerettighetene er kun gyldige som kritiske korrektiv til et lands 
lovverk og statsforvaltning dersom en av to følgende betingelser er oppfylt: 
(1) dersom de er juridisk anerkjent som eksplisitt styrende for lovverket og 
statsforvaltningen, eller (2) dersom de uttrykker et koherent sett verdier 
(etiske og antropologiske sannheter) som ikke er tilstrekkelig tatt hensyn 
til i norsk lov og forvaltning.” Den første betingelsen er eksplisitt oppfylt 
i norsk lov, mens den andre vil det være den politiske etikkens og retts- 
filosofiens oppgave kritisk å undersøke om er innfridd. Til sist bør det også 
presiseres at det ikke bare er menneskerettighetene forstått som moralske 
rettigheter juridiske rettigheter alltid bør prøves mot. Det kan også være 
sentrale etiske verdier. Menneskeverdet er i seg selv ingen rettighet, men en 
verdi.”* Det er denne verdien menneskerettighetene, både i sin moralske 
og juridiske form, er designet for å sikre og fremme. 

I dette kapitlet vil jeg først kritisk undersøke ulike forslag til hvilke krav 
det er rimelig å stille til mennesker som søker opphold i Norge. Men å aner- 
kjenne at en søknad tilfredsstiller de krav vi med rimelighet kan stille, betyr 
ikke automatisk at søkeren bør få opphold i Norge. Antallet migranter som 
får (permanent) opphold i Norge har et tak.” I den påfølgende seksjonen 
drøfter jeg hvordan dette taket bør settes. Å fastsette et bestemt antall sier 


374 Jf. Pannenberg, Ethics, 54. 

375 Jf. også Menneskerettsloven. 

376 Jf. Rendtorff, «Das Verfassungsprinzip», 221, og Fischer, Theologische Ethik, 265. 

377 Dette betyr ikke at alle lover utelukkende må kunne begrunnes i moralske menneskerettigheter 
(Buchanan, The Heart of Human Rights). Så lenge de ikke kommer i konflikt med menneskerettighetene, 
er det uproblematisk. 

378 Ibid., 72. 

379 Hvorvidt all type migrasjon kan antallbegrenses, er omstridt. Se seksjon 4.2 for en utdypende diskusjon. 

imidlertid i utgangspunktet ingenting om hvordan vi bør prioritere blant 
ulike grupper innvandrere når vi innvilger permanent opphold i Norge. 
Seksjon tre tar for seg dette spørsmålet. I seksjon fire drøfter jeg grunnlaget 
for at innvandrere med permanent opphold i Norge kan få innvilget stats- 
borgerskap. Kapitlet avsluttes med å diskutere påstanden om at migranter 
har en primær moralsk forpliktelse til å forbedre samfunnsforholdene i sitt 
hjemland fremfor å utvandre til et annet land. 


41 Hvilke krav er det rimelig å stille til 
mennesker som søker opphold i Norge? 


I samsvar med den tradisjonelle (westfalske) forståelse av den internasjo- 
nale politiske orden, har den norske stat suveren rett til å bestemme hvem 
som skal slippe inn i landet.” Denne retten beskytter individenes rett til å 
bli styrt av en stat som uttrykker deres politiske preferanser, og jeg anser 
den derfor som etisk legitim.™ At retten til eksklusjon er et uttrykk for suve- 
renitet betyr imidlertid ikke at den kan hevdes og praktiseres uten begrun- 
nelse overfor migranter.” Akkurat som en søknad om opphold i Norge må 
legitimeres av hver enkelt migrant, må også staten legitimere et eventuelt 
avslag. Dette bør gjøres med referanse til det som er en liberal stats formål, 
nemlig å etablere og vedlikeholde institusjoner og sosiale praksiser som 
sikrer sivil rettferdighet innad og fremmer global rettferdighet utad, slik 
at både mennesker som befinner seg innenfor og utenfor våre grenser gis 
muligheter til fritt og ansvarlig å søke det gode liv. Migranter kan, på sin 
side, begrunne sine søknader om opphold på to måter: enten med referanse 
til sine grunnleggende interesser, det vil si til sine menneskerettigheter, eller 
ved å hevde ulike mindre grunnleggende interesser som, moralsk sett, mer 
tungtveiende enn interesser den norske stat kan begrunne et avslag med.” 


380 Jf. VM, art. 16, ICCPR. art. 1.1 og 25, ICESCR art. 1.1. Freden i Westfalen, som ble inngått i 1648 og endte 
tretti år med religionskriger, regnes som fødselen til det moderne statssystemet. Her ble det slått fast at 
herskeren hadde suveren jurisdiksjon over sitt territorium, hvor retten til å bestemme statens offisielle 
konfesjon stod sentralt (jf. Grunnloven $2 i sin opprinnelige formulering fra 1814). Dette betyr imidler- 
tid ikke at denne «staten» ble opprettet som en faktisk byråkratisk struktur, ei heller at den innebar et 
revolusjonært brudd med fortiden. Whaley, Germany and the Holy Roman Empire I, 642ff., Germany 
and the Holy Roman Empire II, Bain, Political Theology, 59f., og Krasner, «Westphalia and All That». 

381 Jf. Blake, Justice, 17ff. At den er folkerettslig legitim betyr at suverenitet er en delegert rett, ingen absolutt 
rett. Cole, «Open Borders», 163. 

382 Bas Schotel, Exclusion, 8ff. 

383 Ibid., 188ff. 

Som vist i kapittel 3 følger det av de menneskerettslig orienterte verdi- 
ene det norske folk har anerkjent som grunnlaget for statlig virksomhet 
både innad og utad at retten til å ekskludere mennesker fra Norge ikke 
er absolutt. Dersom menneskers fundamentale interesser ikke er sikret i 
hjemlandet, eller lar seg sikre et annet sted i verden, har man i utgangs- 
punktet en moralsk eller juridisk plikt til å gi dem midlertidig beskyttelse.” 
Mennesker som søker asyl i Norge, og som får juridisk status som flykt- 
ninger, har normalt sett rett til asyl.” Dette følger av statens selvpålagte 
forpliktelser på flyktningkonvensjonens prinsipp om non-refoulement.*° 

Strengt tatt forplikter dette prinsippet Norge kun til å beskytte de facto 
flyktninger. Men for en person som søker asyl ved Norges grenser og aner- 
kjennes som flyktning, vil dette i realiteten innebære en rett til opphold i 
Norge. Hvorvidt en person skal anerkjennes som flyktning er i seg selv ikke 
betinget av innvandringspolitiske hensyn, for eksempel antallet asylsøkere, 
men skal skje gjennom en vurdering av det faktiske beskyttelsesbehovet.*” 
Justis- og beredskapsdepartementet var folkerettslig på svært tynn is da 
de i sitt høringsnotat fra desember 2015 påsto at «[p]afallende endringer 
i den totale søkermassen kan bidra i helhetsvurderingen av om det i den 
enkelte sak foreligger et reelt beskyttelsesbehov».”* Dersom antallet flykt- 
ninger overskrider det vi mener oss i stand til å ta imot, betyr ikke dette at 
vi dermed kan anse asylsøknaden som illegitim. Som rettsnorm skal den 
prinsipielt være immun mot realpolitikk.” Har vi, med utgangspunkt i en 
adekvat vurdering av samfunnsmessige konsekvenser, satt et tak på 5 000 
innvilgede asylsøknader/overføringsflyktninger i løpet av ett år, betyr ikke 
det at asylsøker nummer 5 001 ikke skal innvilges status som flyktning selv 
om personen oppfyller kriteriene for beskyttelse. Vi kan kun avslå asylsøk- 
naden i slike tilfeller fordi vi mener at den er fremmet i feil land. Vårt ansvar 


384 Gibney, Ethics, 38, og Stilz, Territorial Sovereignty, 188. 

385 Øyen, «Rett til flyktningstatus og asyl», 178. Hvorvidt dette også gjelder i situasjoner av ekstrem mas- 
seflukt, er omstridt. Dette spørsmålet drøftes i seksjon 4.2 nedenfor. 

386 Jf. ovenfor, innledningen til kapittel. 3. Det er ikke bare menneskerettighetene som forplikter oss til å 
ta imot flyktninger. Billige varer fra lavinntektsland kombinert med høy produktivitet har gjort sitt til 
at Norge har blitt et rikt land. Det samme har tollmurer og oljeproduksjon. Alt fører på ulikt vis til høy 
risiko for sosial uro og flyktningproduksjon i andre deler av verden. Å ta imot flyktninger er derfor også 
et spørsmål om korrektiv rettferdighet. 

387 Larsen, «Asyl», 200. Å innskrenke den faktiske muligheten asylsøkere har for å bringe saken inn for 
en uavhengig appellinstans (UNE), slik det skjedde i Norge i forbindelse med flyktningkrisen i 2015, 
bryter med grunnleggende prinsipper i prosedural rett. Dette gikk særlig ut over enslige mindreårige 
fra Afghanistan og Irak (Bailliet, «Alienation», 681ff.). I desember 2017 ble den politiske kontrollen over 
UNE avlyst av Stortinget. 

388 Justis- og beredskapsdepartementet, Høringsnotat, des. 2015, 40. 

389 Jf. Kant, «Menschenliebe», 429. 

overfor denne flyktningen blir da å samarbeide med andre land med mål 
om å finne en stat hvor personen kan få beskyttelse.” Asylretten kan med 
andre ord ikke hevdes ubetinget overfor Norge som sådan.” Dens ubetin- 
gede gyldighet forutsetter en rettferdig internasjonal ansvarsfordeling. I en 
verden som vår, der ikke alle land tar sin del av ansvaret for flyktninger, 
har den kun betinget gyldighet for det enkelte land. Hvorvidt dette også 
gjelder non-refoulement-prinsippet, er et spørsmål jeg vil ta opp til disku- 
sjon nedenfor, i seksjon 4.2. 

I Norge opererer vi med et juridisk skille mellom flyktninger og mennes- 
ker som får opphold på såkalt «humanitært grunnlag». Sistnevnte gruppe 
har ikke juridisk rett på asyl. Deres søknader om opphold blir vurdert ved 
bruk av det juridisk såkalte «kan-skjønnet», det vil si at den kan innvilges 
dersom behovene vurderes som prekære nok, og samfunnsmessige hen- 
syn i Norge ikke taler imot det.*” Ettersom søkeren ikke har juridisk rett 
til opphold, må søknaden begrunnes ved å hevde at tungtveiende mennes- 
kelige hensyn taler for at søknaden likevel bør innvilges. Selv med fraværet 
av en juridisk rett, vil vi være moralsk forpliktet til å innvilge personen 
opphold dersom behovene er prekære nok, så lenge det er forenlig med å 
opprettholde en liberal innvandringspolitikk over tid, og ikke den norske 
stats evne til å realisere sitt grunnleggende formål (sivil rettferdighet) står 
i fare for å settes ut av spill. Men hvorfor er et slikt juridisk skille moralsk 
legitimt? Er det ikke slik at det først og fremst er behovet for hjelp som skal 
være styrende for hvem som har et velbegrunnet krav på opphold? Hva er 
det da som gir flyktninger rett til opphold, mens andre mennesker med vel 
så sterke menneskelige behov ikke har det? Ettersom dette er et spørsmål 
om å rangere de etiske fordringene ulike mennesker stiller den norske stat 
overfor, vil jeg diskutere dette spørsmålet mer inngående i neste seksjon. 
Her vil jeg bare kort peke på den tradisjonelle folkerettslige grunnen til at 
flyktningers rett på opphold i en annen stat anses som legitim, mens andre 
nødlidende mennesker ikke har en slik rett, nemlig at flyktninger bor i 
land hvor staten ikke kan, eller vil, hindre dem i å bli forfulgt.” Jeg vil, 


390 Forskjellen mellom en asylsøker og en overføringsflyktning er at førstnevnte i utgangspunktet kun kan 
hevde sin rett overfor staten han/hun står på grensen til, mens overføringsflyktninger henvender seg til 
det internasjonale samfunnet som helhet. Jan Brezger, «So viele wie nötig», 60ff. Mer om dette nedenfor, 
seksjon 4.3. 

391 Et argument for motsatt syn finnes hos Thor, «Wir», 141f. 

392 Øyen, «Opphold på humanitært grunnlag», 300f. Dette betyr selvsagt ikke at ikke skjønnsutøvelse også 
spiller en rolle i vurderingen av søknader om opphold som flyktninger. Liodden, «Usikkerhet og tvil». 

393 Lister, «Who are Refugees?». Jf. Øyen, «Flyktningstatus», 236ff. 

som sagt, diskutere denne begrunnelsen for å opprettholde distinksjonen 
mellom de to kategoriene migranter i neste seksjon. 

Av Norges menneskerettighetsforpliktelser følger det i utgangspunktet 
at staten ikke kan vurdere hvorvidt et menneske har en velbegrunnet rett 
på å slippe inn i Norge basert på kriterier knyttet til seksuell legning, alder, 
kjønn, etnisitet, religion, sosioøkonomisk status, helse og så videre: «The 
state may consider the individual only for what she does, not for what 
she is.»”** Når Saudi-Arabia i praksis ekskluderer jøder og ateister, eller 
da Slovakia i 2015 bestemte seg for kun å ta imot kristne flyktninger fra 
Syria, bryter dette på grunnleggende vis med diskrimineringsvernet som 
menneskerettighetene er designet for å sikre.” Men brøt ikke Norge også 
dette vernet da regjeringen i 2020 bestemte seg for å prioritere kristne 
flyktninger, samt mennesker tilhørende de religiøse minoritetene jesidier 
og ahmadiyya? Dersom deres religiøse tilhørighet var en forfølgelsesgrunn, 
kvalifiserer selvsagt de rammede menneskene som flyktninger, men denne 
tilhørigheten gir oss ingen grunn til generelt å gi større vekt til religion 
som forfølgelsesgrunn vis-a-vis andre grunner, alt annet likt.””* Er et men- 
neske forfulgt, så er det flyktning - uavhengig av hva som er den spesifikke 
grunnen. 

Her må det legges inn to presiseringer, hvorav særlig den første er viktig. 
Det menneskerettslige diskrimineringsvernet gjelder kun der bestemte 
kjennetegn er irrelevant for rettigheten som hevdes eller godet som tildeles.” 
På samme måte som et avslag på en opptakssøknad til et bestemt studium 
på et universitet kan begrunnes ved å vise til det legitime formål en slik 
praksis har, nemlig å utdanne kompetente profesjonsutøvere, kan et avslag 
på oppholdssøknad med referanse til bestemte kjennetegn ved søkeren 
begrunnes med henvisning til legitime politiske formål. Slike formål er 
særlig moralsk tungtveiende dersom de bidrar til å opprettholde en liberal 
innvandringspolitikk og sikre sivil rettferdighet. Rase, kjønn og seksuell 
legning vil da i realiteten aldri kunne henvises til, mens utdanningsnivå 


394 Joppke, Selection by Origin, 2. Kursiv i originalen. Jf. Buchanan, The Heart of Human Rights, 28ff., og Blake, 
Justice, 127ff. Unntaket er selvsagt dersom slike karakteristika utgjør en forfølgelsesgrunn i hjemlandet. 

395 Bbc.com, «Migrants Crisis: «Slovakia will only accept Christians». Jf. Buchanan, The Heart of Human 
Rights, 28ff. Israel har også operert med ulike rettigheter for jøder og andre (primært arabere, drusere 
og beduiner) i innvandringslovgivningen (Kretzmer, Arabs in Israel, 36), men har argumentert med at 
jøder historisk sett har vært en sårbar og forfulgt diasporaminoritet, og at loven i dag ikke diskriminerer 
ikke-jøder, men privilegerer jøder. En slik begrunnelse kan kun etisk aksepteres i bestemte unntakstilfel- 
ler, og ikke gjelde som en generell politikk. 

396 Jf. Øyen, «Flyktningstatus», 222. 

397 Miller, Strangers, 103ff. 

eksempelvis vil kunne være relevant å ta i betraktning fordi det å opprett- 
holde et visst nivå av universelle velferdsytelser er nødvendig for å opprett- 
holde en liberal innvandringspolitikk over tid og i siste instans realisere 
sivil rettferdighet.””* For det andre kan det å prioritere mennesker med et 
definert kjennetegn forsvares dersom det inngår som tilleggskriterium for 
fordeling av flyktninger mellom ulike land. Det vil da eksempelvis kunne 
være hensiktsmessig for alle parter å la mennesker med bestemte kvalifika- 
sjoner få opphold i et land der disse er særlig etterspurt, eller å eksempelvis 
la seksuelle minoriteter eller forfulgte kristne få opphold i Norge, heller enn 
Iran, gitt at alt annet er likt.” 

Utgangspunktet mitt i denne seksjonen var at migranter har en juridisk 
eller moralsk legitim rett til opphold i Norge dersom deres opphold er 
forenlig med den norske stats evne til å praktisere en liberal innvandrings- 
politikk over tid og realisere sivil rettferdighet. Det er på nettopp dette 
grunnlaget staten også er etisk og folkerettslig berettiget til ikke å slippe 
inn innvandrere som er en trussel mot nasjonal sikkerhet. Å sørge for 
folkets beskyttelse var den moderne statens opprinnelige hovedoppgave, 
ifølge de filosofiske statsteoriene som ble utviklet på 1500- og 1600-tallet 
(Hobbes, Bodin), og dagens internasjonale flyktningrett anerkjenner sta- 
ters rett til å nekte opphold til personer som man med god grunn anser som 


en sikkerhetstrussel.*" 


Eksklusjonsretten omfatter også mennesker med 
flyktningstatus. Flyktningkonvensjonens $ 33, nr. 2, kvalifiserer forbudet 
mot retur av flyktninger ved å slå fast: «The benefit of the present provision 
may not, however, be claimed by a refugee whom there are reasonable 
grounds for regarding as a danger to the security of the country in which 
he is [...].» Utlendingsloven § 31 annet ledd gir hjemmel for å nekte men- 
nesker anerkjennelse som flyktning etter den szernorske utvidede flykt- 
ningdefinisjonen i $ 28 første ledd bokstav b dersom de vurderes å utgjøre 
en alvorlig fare for det norske samfunnet, og medvirkning til terrorhand- 


linger vil medføre utvisning etter $$ 66-68, så fremt man ikke er norsk 


398 For et argument til støtte for et motsatt syn se f.eks. Thor, «Wir», 137. 

399 Miller, Strangers, 92, Walzer, Spheres of Justice, 49f., og Hoesch, «Allgemeine Hilfspflicht», 24. Dette 
kan også gjelde personer som opplever forfølgelse fordi de har støttet en internasjonal intervensjon 
hvor bestemte land har deltatt, slik tilfellet er for Norge i dag hva gjelder afghanske flyktninger (jf. 
Taraku, Innvandringsrealisme, 169). For Norges siste retningslinjer for prioritering blant overførings- 
flyktninger, se Justis- og beredskapsdepartementet, Kvoten for overføringsflyktninger 2021, 22. des. 2020. 
Utvalgskriteriene er basert på Justis- og beredskapsdepartementet, Rundskriv G-15, 1. jul. 2020. 

400 Jf. Gibney, Ethics, 198ff., og videre Utlendingsloven §§ 17g-i, 31 og 66-73, 122. 

401 Flyktningkonvensjonen $$ 32.1 og 33.2. Jf. O'Nions, Asylum, 8, og Ekins, «Right to Exclude», 47. 

statsborger.*” Slike bestemmelser er i seg selv uproblematiske, så lenge man 
ikke misbruker dem til å stenge ute hele grupper av mennesker fordi en 
person med liknende etnisk, nasjonal, sosial, politisk eller religiøs (osv.) til- 
hørighet har gjennomført en terrorhandling - enhver muslim blir en mulig 
terrorist." Et nærliggende eksempel er Trumps notoriske «muslim-ban», 
som med sin mistenkeliggjøring har bidratt til fremveksten av en generell 
fryktkultur i betydelige deler av den amerikanske befolkningen." En saklig 
og skarpt fokusert bruk av kriteriet forutsetter at man er seg kritisk bevisst 
et slikt misbruk. Der en slik kritisk bevissthet er til sted kan eksklusjons- 
bestemmelser forsvares. Det vil imidlertid bety svært lite for hvor mange 
som på legitimt vis kan få komme inn i Norge. Migranter generelt utgjør 
ingen sikkerhetsrisiko, men er mennesker som søker eksistensiell trygg- 
het i det norske samfunnet. Å utforme innvandringspolitikk som om det 
motsatte var tilfellet vil heller enn å stagge voldelig ekstremisme gi den 
gode vekstvilkår.” 

Et noe videre kriterium beslektet med dette, er kravet om plettfri 
vandel." Dette er et rimelig kriterium med visse forbehold. For det første 
må man ta høyde for at andre stater har kriminalisert atferd (f.eks. reli- 
giøs/politisk dissens, homofili, abort m.m.) som ikke anses for å være det i 
Norge.*” For det andre bør kriminelle handlinger som ble utført fordi det 
var den eneste måten å sikre de grunnleggende behovene til seg selv og 
sine nærmeste betraktes som formildende omstendigheter og ikke danne 
grunnlag for å nekte opphold, i det minste dersom de var av mindre alvorlig 
karakter (f.eks. tyveri). Norsk lov åpner for å ta slike hensyn, og det med 
god grunn.*” Slike handlinger gir sjelden en god indikasjon på fremtidig 


402 Øyen, «Flyktningstatus», 272, 290ff. Jf. Straffeloven, kap. 18. Det er omstridt hvorvidt første ledd i 
Utlendingsloven $ 31 gir staten mandat til å ekskludere personer som omfattes av våre konvensjonsfor- 
pliktelser ($ 28 første ledd, bokstav a) dersom man mener de utgjør en sikkerhetsrisiko (ibid., 274f.). En 
utdypende diskusjon av flyktningbegrepet finner leseren nedenfor i seksjon 4.3. 

403 Til dette og følgende, se Carens, Ethics of Immigration, 175ff. 

404 For en grundig analyse og kritikk, se Brock, Justice, 64ff. 

405 Se f.eks. punkt 53 i Report of the Special Rapporteur on the Promotion and Protection of Human Rights 
and Fundamental Freedoms while Countering Terrorism utført av FN i 2016. Jf. Bader, «Citizenship», 46. 
Dette betyr ikke at terrorisme vil utryddes dersom vi behandler alle som fredelige mennesker. Årsakene 
til utviklingen av viljen til å begå terror handlinger er mange og komplekse. 

406 Utlendingsloven $$ 17g.h.i, 59, 66 og 67. 

407 Jf. Øyen, «Flyktningstatus», 279f. 

408 Ibid., 291. Men også mer alvorlige handlinger kan være enkeltstående handlinger utløst av spesielle 
omstendigheter, og vil i enkelte tilfeller kunne vurderes som urimelig grunn til å nekte mennesker opp- 
hold. Har det også gått lang tid siden lovbruddet, og straffen er sonet, kan det være grunn til å ta hensyn 
til dette i vurderingen av søknaden. Havre, «Utvisning», 355f. 

kriminell atferd.*” Dernest, dersom det er snakk om familieinnvandrere, 
bør det vurderes om et krav om absolutt plettfrihet er hensiktsmessig, alt 
tatt i betraktning. I saker som berører barn bør eksempelvis barnets beste 
være et tungtveiende hensyn." 

Det er også verdt å understreke at folkerettens prinsipp om ikke å sende 
mennesker tilbake til hjemland der de risikerer å bli utsatt for menneskeret- 
tighetsbrudd også gjelder mennesker med en kriminell forhistorie." I den 
europeiske menneskerettighetskonvensjonen er dette forbudet absolutt, 
hvilket innebærer at ikke engang nasjonale sikkerhetshensyn kan annullere 
det (art. 3).* Å sende disse tilbake til tortur og nedverdigende behandling 
må kun gjøres som en siste utvei for å sikre samfunnet, og kun der den 
kriminelle utgjør en større risiko for hjemlandets sikkerhet enn hjemlandet 
utgjør en risiko for hen. I Norge, og Europa for øvrig, betyr dette i praksis at 
mennesker som av sikkerhetsmessige grunner ekskluderes fra flyktnings- 
tatus ikke returneres, men innvilges midlertidig oppholdstillatelse med 
begrensede rettigheter."” Men betyr ikke dette at vi i realiteten blir en fri- 
havn for krigsforbrytere og mennesker som har utført terrorhandlinger i 
andre land? Den eneste måten å unngå dette på er å straffeforfølge dem her 
i Norge, eller utlevere dem til den internasjonale straffedomstolen i Haag." 

En neste mulighet er å kreve at alle som skal få slippe inn i landet slutter 
seg til de liberale og sosialdemokratiske verdiene den norske samfunns- 
ordningen er tuftet på. Her snakker vi altså ikke om å ekskludere tunge 
kriminelle eller potensielle terrorister, men om ikke å slippe inn mennesker 
med politiske holdninger som over tid vil bidra til at den demokratiske 
kulturen vil forvitre. I mange europeeres øyne er det primært muslimer 
som faller inn under denne kategorien mennesker i dag. I det offentlige 


409 O'Nions, Asylum, 45f. Her kan det også nevnes at ser vi på det generelle forholdet mellom innvandring 
og kriminalitet over tid, så finnes det ikke grunnlag for å si at kriminalitet øker i takt med antallet inn- 
vandrere. Dette utelukker ikke at innvandring kan medføre økt kriminalitet blant bestemte grupper på 
bestemte steder på bestemte tidspunkt (Lee og Martinez, «Immigration Reduces Crime», og Fitzgerald, 
Amber Curtis, og Corliss, «Anxious Publics», 478). For Norges del har antallet anmeldte lovbrudd sunket 
betydelig de siste 20 årene, selv om innvandringen til landet har økt. Ssb.no, «Anmeldte lovbrudd og 
ofre». 

410 Jf. Utlendingsloven $$ 70, 126, tredje ledd, Grunnloven $ 104, annet ledd, og videre Martnes, Barnets beste. 
og Havre, «Utvisning», 342, 365ff. 

411 Øyen, «Flyktningstatus», 178f., 292, og O’Nions, Asylum, 46f. Jf. CAT art. 3, EUs charter om grunnleg- 
gende rettigheter (CFREU), art. 19, og ICCPR, art. 7. Det er ikke nok at hjemlandet forsikrer mottaker- 
landet om at den kriminelle ikke vil bli torturert. Her må man lene seg på uavhengig informasjon om 
hjemlandets praksis. 

412 Jf. Ot. prp. 75 (2006-2007), 114. 

413 Utlendingsloven $7 4. Jf. Utlendingsforskriften 15-2 til 15-4, og videre Øyen, «Flyktningstatus», 289, 294. 

414 For Norges del har slike rettsprosesser vist seg å være svært ressurskrevende. Ibid., 293. 

ordskiftet får vi ofte høre, eksplisitt eller implisitt, at de er kommet hit 
for å undergrave det liberale demokratiet og erstatte det med et religiøst 
fundert antidemokratisk regime. I Norge er det ikke kristendommen som 
er den sentrale markøren vis-a-vis islam, men en sekulær nasjonalisme; 
en romantisk forestilling om en enhetlig liberal og fredelig europeisk kul- 
tur som kontrast til islams frihetsfiendtlige og voldelige ideologi.“ Hege 
Storhaug skriver eksempelvis: «Den nye innvandringen og religionspoli- 
tiske krefters stigende innflytelse kan føre til at vårt demokratis ideologiske 
grunnlag utvannes.»*”° 

Storhaug skriver «kan». Men dersom vi kan sannsynliggjøre at en slik 
utvikling faktisk vil finne sted, vil det utvilsomt vært et sterkt argument 
mot bestemte former for innvandring. Å sikre en demokratisk styreform er 
en av statens hovedoppgaver, og kan være legitim selv dersom det å oppgi 
den vil gjøre verden for øvrig mer rettferdig.*” Det er derfor svært viktig å 
få klarhet i om Storhaugs frykt har sin rot i virkeligheten."* Sammenlikner 
vi hennes retorikk med den som for 200 år siden ble rettet mot katolik- 
ker og jøder, begynner tvilen å melde seg. Her er en av grunnlovsfedrene 
Christian Magnus Falsen i Den Norske Tilskuer: 


Fordi en religion som ikke ånder annet enn hat og forakt mot hver den som ikke 
bekjenner seg til den, tvinger jøden til en bestandig opposisjon mot alt det som ikke 
hylder jødedom. Han lever i en uopphørlig feide-tilstand med enhver nasjon som tar 


ham imot, og hans religion gjør det til en plikt å arbeide for å ødelegge den.” 


I tillegg til frykten for at jødene ville drive politisk undergravende virksom- 
het kom den norske bondebevegelsen seiglivede tro på at jødene var en 


415 I motsetning til i majoriteten av andre land i Europa, er religiøse nordmenn mer positive til innvandring 
enn ikke-religiøse. Pew Research Center, «Being Christian». 
416 Storhaug, Men størst av alt er friheten, 15. Og her er Carl I. Hagen: «Jeg frykter et muslimsk flertall i Norge 
[...], med sharialover og det som verre er» («Spanjoler må lære seg norsk». Dagbladet, 22. apr. 2006). Et 
annet eksempel på liknende retorikk finner vi hos Hallgrim Berg i boken Demokrati eller islamisme. Se 
for øvrig Fangen og Vaage, «Frp-politikeres innvandringspolitiske retorikk», 41ff., og videre Orgad, The 
Cultural Defense, 32ff. 
417 Jf. seksjon 3.2. 
418 For en mer generell kritikk av Storhaugs argumentasjonsmåte, se Fuglerud, Migrasjonsforståelse, 198ff. 
419 Falsen sitert etter Harket, Paragrafen, 120. Jf. Mendelsohn, Jødenes historie, 55f. Med liknende retorikk 
advarte en av USAs grunnleggere Thomas Jefferson mot å slippe inn «monarkister» til landet: «To [«our» 
principles] nothing can be more opposed than the maxims of absolute monarchies. Yet, from such, we are 
to expect the greatest numbers of emigrants. They will bring with them the principles of the governments 
they leave, imbibed in their early youth [...] These principles, withe their language, they will transmit to 
their children. In proportion to their numbers, they will share with us the legislation. They will infuse 
into it their spirit, warp and bias its direction, and render it a heterogeneous, incoherent, distracted mass». 
Jefferson, «Notes on the State of Virginia», 124f. Jf. Gibney, Ethics, 29. 

trussel mot norsk kultur mer generelt.” 


På 1930-tallet argumenterte man 
likeledes med at katolikker ikke kunne være demokrater fordi de var under- 
lagt en ekstern autoritet, nemlig paven.*” I dag er målet for en slik skepsis 
andre kategorier mennesker, men det er slående hvor lik retorikken er. Og 
like slående som det er for oss i dag hvor ubegrunnet denne skepsisen var, 
like slående er det hvor ubegrunnet manges skepsis overfor norske musli- 
mers politiske holdninger er. Selv om islamsk tradisjon utvilsomt inneholder 
forestillinger som kan brukes til å begrunne antidemokratiske holdninger, 
muslimske stater som med Kairo-erklæringen distanserte seg fra mennes- 
kerettighetserklæringens likeverdstanke, og hvor mange av dem i dag ikke 
har demokratiske styreformer, er ikke dette nok til å begrunne hvorfor det å 
være demokrat og norsk muslim ikke kan være mulig. For det første forut- 
setter en slik konklusjon at politisk organisering følger med en eller annen 
form for nødvendighet av ideer, og at bestemte ideer kun kan gi opphav til 
én bestemt statsform. Historiefaget har lært oss at dette sjelden eller aldri 
er tilfellet. For det andre gav ikke det politiske bildet i det kristne Europa 
frem til 1800-tallet utvetydige indikasjoner på det demokratiske potensialet 
i kristen tradisjon. Heller ikke gav den sterke fremveksten av sekularisme i 
den vestlige verden ved overgangen til det tjuende århundret inntrykk av at 
ikke-religiøse politiske ideologier nødvendigvis var mer demokratiske enn 
sine religiøst orienterte forløpere. For det andre har verken Norge, Europa, 
eller USA en historie med antidemokratiske muslimske demonstrasjoner og 
opprør. I Norge er ikke muslimer en politisk organisert gruppe, men en kate- 
gori mennesker uten en felles politisk agenda.” Som Cora Døving skriver: 
«[E]mpiri forteller at graden av religiøsitet, moralske forskjeller, politiske 
interesser og ideer om hva et godt liv er, ofte går på tvers av trosgrenser.»*” 
Videre viser holdningsundersøkelser at en overveldende majoritet av euro- 
peiske og norske muslimer er demokrater.*” Hva gjelder islams rolle viser 


420 Simonsen, «Nasjonalitetens antitese». Se også den antijødiske retorikken til den bredt leste boken Jøder 
og Gojim fra 1910/22 skrevet av høyesterettsadvokat Eivind Saxlund (Saxlund, Jøder og Gojim). I motset- 
ning til hva gjelder dagens muslimer bestod imidlertid denne trusselen i at jødene var for liberale og 
materialistiske. Ibid., 104. Jf. Døving, Integrering, 136ff., og Westlie, Mørke år. 

421 Brochmann og Kjeldstadli, Innvandringen til Norge, 431. 

422 For distinksjonen mellom gruppe og kategori, se Døving, Integrering, 110f. 

423 Ibid., 84. Hun gjengir også en undersøkelse fra TNS-gallup der 78 % av den muslimske befolkningen 
avviste at det norske samfunnet er umoralsk, mot 72 % i den øvrige befolkningen! 

424 IMDi, Integreringsbarometeret 2013/2014, 54ff. Det samme gjelder for øvrig muslimer i Midtøsten og 
Nord-Afrika (Ishaq, Hvem snakker?, 49f., 69, 81, 97, 225ff., 235ff.). Anne Sofie Roald skriver at for unge 
muslimer har islam blitt en fellesbetegnelse for verdier som er riktige eller gode, slik som demokrati, 
likestilling og toleranse. Slike verdier forstås som islamske verdier (Roald, Muslimer i nya samhållen, 20f.). 
For to velskrevne diskusjoner av det demokratiske potensialet i islams tradisjon, se An-Naim, Toward 
and Islamic Reformation, og el-Fadl, «Democratic Commitment» (jf. NOU 2017: 2, 161ff.). Sjansen er, for 

muslimers migrasjonserfaringer at religionen er svært tilpasningsdyktig 
til nye samfunnsforhold. Migrasjon innebærer ofte en dekonstruksjon av 
tradisjonen ned i dens enkelte bestanddeler, og så en påfølgende rekonstruk- 
sjon av en «ny» form for islam — amerikansk islam, europeisk islam, norsk 
islam.*” I Statistisk sentralbyrås anslag fra 2016 utgjorde norske muslimer 
rundt fire prosent av landets befolkning.” At disse norske «hverdagsmus- 
limene», i kraft av sin religiøsitet alene, utgjør en trussel mot det norske 
demokratiet, er svært lite plausibelt. 

Hadde tilslutning til et sett politiske (liberaldemokratiske) verdier vært 
eneste kriterium for å få innvilget permanent opphold eller statsborgerskap 
i Norge, ville innvandringspolitikken vår vært svært liberal. Det er mange 
mennesker utenfor Vesten som holder demokratiske verdier høyt. Norske 
innvandrere, muslimer eller ei, har «stemt med føttene» når de har valgt 
Norge som sitt nye hjemland. Mange har kommet til Norge nettopp fordi 
de har et ønske om å leve i et demokratisk land, de appellerer til liberalde- 
mokratiske verdier når de opplever diskriminering, og eksporterer demo- 
kratiske verdier til sine opphavsland. Ved å migrere til Norge har de bidratt 
til at flere mennesker enn før bor i et demokratisk land, og slik sett gjort 
verden mer rettferdig.” I de tilfeller der en asylsoknad ikke nødvendigvis 
uttrykker et ønske om personlig å delta i demokratisk praksis, uttrykker 
den like fullt et ønske om å bli medlem av et samfunn med mulighet for 
kollektiv selvbestemmelse.”* Og selv om valgdeltakelse relativt sett er lavere 
blant innvandrere enn blant innfødte nordmenn, viser empirien også at 
deltakelsen øker med tiden.” Blant dem som ikke bruker sin stemmerett 
er ikke mistillit til demokratiske institusjoner høyere enn blant nordmenn 
uten innvandrerbakgrunn som avstår fra å stemme." 


øvrig, betydelig større for at kulturen mer generelt endrer seg som følge av innvandring, enn at den poli- 
tiske kulturen mer spesifikt gjennomgår grunnleggende forandring, dvs. at den politiske institusjonelle 
strukturen (det konstitusjonelle demokratiet) forvitrer. Seglow, «Ethics of Immigration», 321. 

425 Jf. Nielsen og Otterbeck, Muslims in Western Europe, 131, Rana, Norsk islam. Fenomenet «norsk islam», 
og Ranas bok, blir diskutert i Fuglerud, Migrasjonsforståelse, 244ff. 

426 Østby og Dalgård, «4 prosent muslimer i Norge?». Jf. Gripsrud, Norsk hamskifte?, 185. 

427 Blake, Justice, 174ff. 

428 Jf. Bauböck, Transnational Citizenship, 215. Det at andre rettigheter enn de politiske er de viktigste (trygg- 
het, religionsfrihet, livsunderhold osv.), for noen grupper innvandrere, betyr ikke at de er antidemokrater. 
Det kan simpelthen bety at de verdsetter politisk medbestemmelse mindre enn andre goder. Jf. Hart, 
«Rawls on Liberty», 554f. 

429 Dette henger både sammen med at innvandrerne over tid blir sosialisert inn i en demokratisk kultur, 
men også at flere og flere personer med innvandrerbakgrunn over tid også stiller til valg (se Bjørklund 
og Bergh, Minoritetsbefolkningens møte, 93). Generelt finnes det også tydelig tegn på sterk verdimessig 
assimilering hos ungdom med innvandrerbakgrunn. Friberg, Assimilering på norsk. 

430 Kleven, «Innvandrere og stortingsvalget 2017», 51f. 

Retten til å velge sin politiske (og religiøse) posisjon er for øvrig en 
fundamental demokratisk verdi, så lenge det å praktisere denne ikke bryter 
med landets lover (jf. ICCPR, art. 18 og 19).”' I Norge er det ingen para- 
graf i loven som sier at du må være liberal og sosialdemokrat for å bo her, 
eller være norsk statsborger for den saks skyld.”* En norsk statsborger har 
valgrett, men ingen valgplikt.” Hvis vi ikke mener det er etisk legitimt å 
kreve liberaldemokratiske holdninger og demokratisk deltakelse av norske 
statsborgere, hvorfor er det da legitimt å kreve dette av mennesker som 
søker permanent opphold i Norge? Mer spesifikt må vi spørre hvor stor 
grad av ideologisk mangfold en stat fundert på demokratiske idealer tillater. 
Det er i det minste ikke etisk dekning for at staten kan virke som tankepo- 
liti, og at mennesker kan nektes eller fratas statsborgerskap på grunnlag 
av hva de tenker.”* Det eneste man kan kreve, er at de anerkjenner og 
følger lovene i landet de ønsker permanent opphold. Men igjen; at staten 
ikke kan sette seg til dommer over hva folk tenker og føler, betyr ikke at 
den skal unnlate å fremme verdier som bryter med det antidemokratiske 
personer måtte mene. Snarere tvert imot. Staten har en demokratisk for- 
pliktelse til gjennom sine institusjoner å fostre samfunnsmedlemmer med 
verdier som støtter opp under en demokratisk politisk kultur og samfunns- 
ordning. Selv om den norske stat med god grunn bør legge til rette for 
bevaring og utvikling av en demokratisk etos, kan den ikke kreve at alle, 
norskfødte som innvandrere, lar seg overbevise om at dette er det beste for 
samfunnet.” Men i de svært sjeldne tilfeller der migrasjon faktisk utgjør 
forsøk på å oppnå politisk kontroll, slik eksempelvis Israel i dag bruker 
bosetting på Vestbredden, eller han-kinesere gjennom sitt inntog i Tibet, 
vil staten ha en legitim rett til å stenge dem ute.” I vårt samfunn er imid- 
lertid aggressiv nativisme en større trussel mot et liberalt demokrati enn 
innvandring i seg selv.” Men selv ikke mennesker som stiller seg bak argu- 
mentet om at vi bør stenge ute innvandrere med udemokratiske holdninger, 


431 Til dette og følgende, se Carens, Ethics of Immigration, 52f. 

432 Jehovas vitner er kanskje det livssyn som mest prinsipielt er motstander av direkte deltakelse i demokra- 
tisk politikk. 

433 Jf. mer generelt om viktigheten av denne distinksjonen i en liberal statsborgerskapskonsepsjon, Bader, 
«Citizenship», 227. 

434 Habermas, Between Naturalism and Religion, 91, og Joppke, «Citizenship Tests?», 2f. 

435 En kullkasting av demokratiet er kun legitimt dersom det skjer gjennom demokratiske prosedyrer, og 
ikke gjennom tvang. Stilz, Territorial Sovereignty, 193. 

436 Ibid., 194, Miller, Strangers, 107, og Hendrickson, «Migration in Law and Ethics», 217. 

437 Zolberg, «Why not?», 1212. For eksempler på dette i norsk sammenheng se Gripsrud, Norsk hamskifte?, 
212ff. For internasjonale paralleller, se Thorleifsson, Nationalist Responses. 

vil anse nativisters opphold og statsborgerskap i Norge som illegitimt. En 
analogi kan her være til hjelp for å gjøre problemene med rasjonalet i dette 
argumentet enda tydeligere. Vi kan nemlig spørre oss hvilke midler det 
generelt er legitimt for en demokratisk stat å bruke for å bevare sin politiske 
kultur. Det som da er klart, er at vi ikke kan hindre mennesker i å få barn, 
eller i å forlate landet, dersom ikke dette utgjør en potensiell trussel mot 
vår evne til å realisere sivil rettferdighet.” 

Argumentet rammer for øvrig ikke bare asylsøkere skjevt («muslimer»), 
men også nordmenn med innvandrerbakgrunn som deler religiøse eller 
kulturelle karakteristika med dem som kritiseres.” De blir implisitt vur- 
dert som uverdige til det statsborgerskap de eventuelt har blitt innvilget, 
noe som potensielt kan svekke deres evne til å se seg selv som fullverdige 
medlemmer av det norske samfunnet. Hvordan legitimitetsspørsmål blir 
besvart, har derfor brede integrasjonspolitiske konsekvenser. Over tid kan 
det å stadig ytre mistanke om at enkelte grupper innvandrere er antidemo- 
kratiske bli en selvoppfyllende profeti. 

Hva så med kriterier knyttet til slektskapsbånd? Mens det tidligere ble 
sett på som positivt for innvandrerne (primært menn) å få hentet familien 
sin til sitt nye land, har innvandrerfamilien, i kraft av sin påståtte «lukkede» 
og patriarkalske karakter, blitt sett på som et hinder for integrering." Til 
dette er det også blitt lagt bekymringer knyttet til den økonomiske inte- 
grasjonen av familieinnvandrere. 

Gjennom å ha ratifisert ICCPR med det vern den gir familielivet (art. 17 
og 23,1-2), den europeiske menneskerettighetskonvensjonen (art. 8), flykt- 
ningkonvensjonen med dens anbefaling om at stater bør ta hensyn til flykt- 
ningers behov for vern om familiens enhet (sluttakten, seksjon B), samt 
barnekonvensjonen (art. 3, 9 og 10), har den norske stat historisk pålagt 
seg selv bestemte begrensninger i forhold til hvordan de forholder seg til 


438 Jf. Kim Angells og Robert Husebys kritikk av kommunitaristisk kulturkonservatisme i kontekst av 
spørsmålet om naturalisering av irregulære innvandrere, Huseby og Angell, «Irregular Immigrants», 
370. 

439 Blake, Justice, 127ff. Innvandrede muslimers utfordringer blir ofte knyttet til at islamsk ideologi er et 
hinder for integrering. Selv om dette i enkelte tilfeller kan stemme, er innvandrernes sosio-demografiske 
bakgrunn viktigere. Mange muslimske innvandrere har sitt opphav i bondesamfunn og har ingen formell 
utdanning (Nielsen og Otterbeck, Muslims in Western Europe, 115). Det er også stor variasjon i eksem- 
pelvis synet på kvinners rolle osv. avhengig av hvor man kommer fra i den muslimske verden. Kvinner 
fra Tyrkia har eksempelvis mye høyere utdanning og er mer aktive i samfunnet for øvrig enn muslimer 
fra andre regioner. Ibid., 128. 

440 Kraler og Kofman, Family Migration in Europe. 

familiegjenforening.*” I 2014 ble retten til familieliv gitt vern i Grunnloven 
($ 102). Personer som står i visse typer familierelasjoner til mennesker uten 
oppholdstillatelse i Norge er på dette grunnlag innvilget rett til å hente 
dem til Norge dersom bestemte vilkår er oppfylt.“ Ettersom det ikke er 
familiemedlemmet som oppholder seg utenfor Norge, men personen med 
oppholdstillatelse i Norge som har denne rettigheten, er den beskyttet av 
diskrimineringsvernet."* Men denne rettigheten gjelder først og fremst 
familiegjenforening, ikke familieetablering. Flyktninger og humanitære 
migranter som ikke hadde barn eller var i et fast samlivsforhold da de fikk 
opphold i Norge må ha vært i heltidsarbeid eller under utdanning i minst 
fire år for å få innvilget retten til å hente familien sin hit.““* I begge tilfeller 
gjelder også et inntektskrav.** Reglene for familieinnvandring har altså 
flere dimensjoner som må gjøres til gjenstand for etisk drøfting. 

Retten til familiegjenforening har sin etiske begrunnelse i den men- 
neskelige betydningen av bestemte familierelasjoner.*** Utfordringen blir 
da videre å vise hvordan slike relasjoner skiller seg fra andre relasjoner 


som mennesker verdsetter høyt.” 


Hvor går grensen mellom internasjo- 
nale personlige relasjoner som tilbyr en etisk grunn til å gi mennesker 
retten til å realisere dem, og relasjoner som ikke gjør det? Inkluderes 
besteforeldre, onkler, tanter, barnebarn, kusiner, fettere, nevøer og nieser? 
Familiestrukturer er ofte mer omfattende i mange ikke-vestlige land enn 
den tradisjonelle norske kjernefamilien.*** Eller hva med kjærester eller 
gode venner, som, for å si det litt flåsete, kanskje er menneskelig sett vik- 
tigere for deg enn en sur og bitter bestemor, eller en «gal» onkel? En krys- 
tallklar linje kan her ikke trekkes med basis i rettferdighetsprinsipper, men 
må involvere vurderinger av hvert enkelt tilfelle basert på moralsk skjønn. 
Normalt sett vil dette bety at familierelasjoner anses som en avgjørende 


441 Jf. også VM, art. 16, samt FNs konvensjon for beskyttelse av rettighetene til alle migrasjonsarbeidere og deres 
familier som Norge ikke har ratifisert. 

442 Utlendingsloven $ 40-45. Disse rettighetene er ikke absolutte. Jf. Furuseth, «Familieinnvandring», 
116ff. 

443 Grunnloven $ 98. Jf. de Vries, «Private and Family Life», 715. Jeg mener det finnes gode moralske grun- 
ner til at rettigheten også bør omfatte irregulære innvandrere som inngår partnerskap/ekteskap med 
mennesker med oppholdstillatelse/statsborgerskap i Norge. 

444 Utlendingsloven $ 40a og Utlendingsforskriften 9-1. I 2015 ble det fremmet forslag om å utvide kravet til 
også å gjelde eksisterende familiemedlemmer, men forslaget ble nedstemt. Eggebo og Balke Staver, «Mer 
midlertidighet», fotnote 2. 

445 Se nedenfor. 

446 Jf. Lister, «Rights of Families», 156ff. 

447 Ferracioli, «Family Migration». 

448 Jf. Shacknove og Byrne, «The Safe Country Notion», 206. 

etisk grunn til at en søknad om familieinnvandring bør anses som juridisk 
legitim, mens vennskapsrelasjoner ikke gjør det. Selv om lovverket må 
utformes ut ifra hva som er normaltilfellet, betyr ikke det at det ikke bør 
finnes prosedurale muligheter for å fange opp unntakene.” Ordlyden i 
utlendingsloven $ 49 kan på overflaten se ut til å gi slike muligheter. Men 
som utlendingsforskriften $ 9-7 viser, er de i realiteten svært begrenset.*” 
Det moralsk sett avgjørende i en slik vurdering er hvor viktig den aktuelle 
relasjonen er for at grunnleggende menneskelige behov blir ivaretatt. Mens 
det for selvstendige voksne individer er personen som bor i Norge som 
kan gjøre krav på denne moralske retten, kan personer som står i en særlig 
materiell og emosjonell avhengighetsrelasjon til den som er bosatt i Norge 
forankre retten i sine egne grunnleggende behov.” Denne kategorien bør 
kunne omfatte både barn, unge voksne og syke og/eller sårbare eldre som 
har sin primære omsorgsperson boende i Norge, og omsorgen ikke kan 
utøves på annet vis enn at de får opphold i Norge. Når utlendingsloven 
$ 46 åpner for at enslige eldre uten relevante familierelasjoner i hjemlandet 


449 Jf. vurderingene i NOU: 2004: 20, 223ff., og videre Lister, «Rights of Families», 159f. Foreldre som vil 
kunne bistå en aleneforsørger i Norge, slik at sistnevnte eksempelvis kan jobbe høyere stillingspro- 
senter eller få ta seg en utdannelse, kan det være hensiktsmessig å gi opphold med utgangspunkt i en 
unntaksbestemmelse. 

450 Det er særlig kontrolltekniske grunner til dette. 

451 Yong, «Caring Relationships», 71ff. Noen har ment at et slikt resonnement kan nøre opp under bruken av 
såkalte «ankerbarn», dvs. barn som sendes alene til Norge for så å utnytte retten til familiegjenforening 
for å hente foreldrene sine til Norge (Prop. L 90 (2015-2016), 67. Jf. Engebrigtsen, «Forlatte barn, 44ff. og 
Ot. prp. 75 (2006-2007), 215). Dette er en av hovedgrunnene til at barn som har fått opphold på huma- 
nitært grunnlag i dag ikke har rett til å hente sine foreldre til Norge (Furuseth, «Familieinnvandring», 
137). Det er imidlertid ikke empirisk dekning for å si at denne praksisen er utbredt (ibid., Engebrigtsen, 
«Ankerbarn», 45, Vatne Pettersen, «Enslige mindreårige asylsøkere», UDI, Utlendingsdirektoratets kom- 
mentarer, 9. feb. 2016, 25, og Puntervold Bø og Fuglestad Bø, Rettighetstap, 49). Enslige mindreårige 
asylsøkere fortsetter å komme selv om familiegjenforening er bortimot umulig å oppnå. Etisk sett er det 
problematisk å hindre barn med beskyttelsesbehov fra muligheten til å søke asyl fordi en svært liten pro- 
sentandel sendes som ankerbarn (Amnesty International, Høringssvar, 9. feb. 2016, 9). Det må også legges 
til at en begrensning av retten til familiegjenforening motivert av signaleffekt vil få negative konsekvenser 
for barn som allerede er her, og som uansett vil komme i fremtiden (Bufdir, Høringssvar, 9. feb. 2016, 5). I 
Innst. 391 L (2015-2016) presiserte departementet at det var «økonomiske ankerfester» man ønsket å frata 
insentiver til å søke asyl (36). Antallet mindreårige asylsøkere har imidlertid ikke sunket siden begrenset 
opphold for asylsøkere mellom 16 og 18 år ble innført i 2009, noe som tyder på at økonomiske motiver 
som oftest ikke er avgjørende for beslutningen om å migrere (UDI, Utlendingsdirektoratets kommentarer, 
9. feb. 2016, 26, og empirien presentert i Vergeforeningen følgesvennen, Høring, 9. feb. 2016, 7, 15ff.). De 
aller fleste av dem får også innvilget beskyttelse (for statistikk, se udi.no, «Statistikk om innvandring»). 
Jf. også kritikken av det empiriske grunnlaget for dette argumentet i NOAS, Høring, 9. feb. 2016, 23ff, og 
UNICEF. Høring, 9 feb. 2016, 4f. Det er generelt nokså paradoksalt at det er en omsorgsretorikk som ligger 
til grunn for å ville innføre restriksjoner overfor denne gruppen (Prop. L 90 (2015-2016), 66, 68, 72, 74, 
og Innst. 391 L (2015-2016), 45), all den tid den innebærer å sende barna tilbake til foreldre som åpenbart 
er villige til å sette dem i situasjoner som innebærer livsfare (Engebrigtsen, «Ankerbarn», 46f.). Enten 
er disse barna offer for omsorgssvikt i utgangspunktet, eller så er situasjonen for familien så desperat at 
emigrasjon vurderes som til barnets beste. Det er derfor tvilsomt om det er verre for disse barna å dra 
på flukt, enn å bli værende i hjemlandet (jf. kommentaren til representantene fra Venstre og SV i Innst. 
391 L (2015-2016), 48. 

kan få innvilget opphold, er det nettopp slike vurderinger som ligger til 
grunn.“ I den grad omsorgsbehovene er å anse som sterke menneskelige 
behov vil det også være naturlig at det kan gis opphold på humanitært 
grunnlag i tilfeller som ikke er dekket av denne paragrafen." 

Dette resonnementet i sin helhet innebærer også at det å innvilge inn- 
vandrere rett til familiegjenforening, men ikke familieetablering, i mange 
tilfeller vil være moralsk tvilsomt. Er tidspunktet en relasjon ble inn- 
gått på virkelig en relevant grunn til forskjellsbehandling mellom disse 
sakstypene?*” Det som i alle fall er sikkert, er at tidspunktet alene ikke kan 
si oss det vi trenger for å vurdere den menneskelige betydningen av den 
aktuelle relasjonen i hvert enkelt tilfelle. Det er først og fremst mulighetene 
for misbruk (proforma-ekteskap og serieekteskap) som i norsk rett har blitt 
ført som grunn for at søknader om familieetablering bør vurderes med 
utgangspunkt i det juridiske «kan-skjonnet».*” Dersom en rettighet med 
unntaksbestemmelse vil kunne ta høyde for slike muligheter, mener jeg at 
resonnementet ovenfor taler for innføringen av dette.” 

I 2017 ble det innført et krav om at begge parter må være fylt 24 år 
dersom man ønsker å etablere en familierelasjon til et menneske som bor 
utenfor Norge."” Intensjonen bak lovendringen var å unngå tvangsekte- 
skap.“ Unntak kan innvilges dersom det er «åpenbart» at relasjonen er 
fritt inngått av begge de involverte parter. Men utgangspunktet er at dette 
ikke er tilfellet, og bevisbyrden ligger hos den som ønsker fritak fra regelen, 
særlig dersom partene kommer fra kulturer med tradisjon for tvangsek- 
teskap.*” Ifølge forarbeidene skal det svært mye til for at en søknad skal 
lykkes med å gjøre bruk av unntaksbestemmelsen.**" Kommer begge parter 
fra et land der tvangsekteskap er utbredt, vil dette være tilnærmet umulig. 


452 Furuseth, «Familieinnvandring», 139f. Dublin-forordningen legger opp til at asylsøkere og familiemed- 
lemmer man er avhengig av hjelp fra skal få innvilget opphold i samme land (art. 16), forutsatt at begge 
har lovlig opphold i EU (jf. Vevstad og Schultz, «Dublin-samarbeidet», 416). Jeg innser at vurderingen 
av hvilke relasjoner som er «relevante» kan være kontrollteknisk krevende. Jf. Ot. prp. 75 (2006-2007), 
222, 226. 

453 Jf. departementets vurdering i Ot. prp. 75 (2006-2007), 102. 

454 Jf. rettens vurdering i Hode og Abdi mot Storbritannia, avsnitt 50. 

455 Jf. NOU: 2004: 20, 231ff., og Ot. prp. 75 (2006-2007), 184. 

456 Inntekts- og aktivitetskravet er vanligvis enklere å tilfredsstille for personer som søker familieetablering 
fordi de ofte har en lengre botid bak seg. UDI, Utlendingsdirektoratets kommentarer, 9. feb. 2016, 43. 

457 Utlendingsloven $ 41a. 

458 Furuseth, «Familieinnvandring», 120ff. Jf. Prop. 90 L (2015-2016), 98ff, 109ff. 

459 Til dette og følgende, se Puntervold Bø og Fuglestad Bø, Rettighetstap, 50f., 125. 

460 Furuseth, «Familieinnvandring», 20 (fotnote 188). 

Det er flere problemer som her gjør seg gjeldende. For det første er det 
usikkert om bestemmelsen er tilstrekkelig egnet til å oppnå formålet.*" Den 
forutsetter at evnen til å motstå press øker med alder, og at personer som 
utsetter unge voksne for tvang ikke kan, eller vil, vente til aldersgrensen er 
nådd med å gifte dem bort. Begge premissene er tvilsomme.*® Tall fra UDI 
viser at tvangsekteskap forekommer vel så ofte blant personer over 24 år." 
Av de 51 sakene om tvangsekteskap UDI behandlet i 2014, involverte 40 av 
disse referansepersoner over 24 år. Når det empiriske grunnlaget er såpass 
usikkert, er det grunn til å spørre seg om en så inngripende forskjellsbe- 
handling er berettiget. For det andre stiller den høyere krav til bevisbyrden 
enn det som er normalt i sivile saker.'** En annen grunnleggende utfor- 
dring ved et generelt alderskrav med svært strenge krav for å få innvilget 
unntak, er at tilgangen til individuell vurdering risikerer å bli borte. Målet 
om å unngå tvangsekteskap er legitimt i seg selv,“ men dersom det hin- 
drer tilgangen til individuell vurdering svekkes rettssikkerheten, og mange 
søkere vil kunne bli gjenstand for statistisk diskriminering.“ Bak innven- 
dingene ligger en anklage om diskriminering på grunn av etnisk tilhørighet 
og kulturelle røtter som vil føre til at mennesker tilhørende visse grupper i 
samfunnet ikke innvilges samme frihet som andre mellom 18 og 24 år til å 
etablere samliv. Konsekvensen kan da bli en opplevelse av stigmatisering, 
og medfølgende tap av tillit til statlige institusjoner." At alderskravet får 
såpass drastiske konsekvenser for en del unge voksne innvandrere, og med 


461 Til dette og følgende se Zarabi, «Unntaket fra 24-årskravet». Jf. Prop. 90 L (2015-2016), 105f. 

462 Jf. Juridisk rådgivning for kvinner sitt høringsinnspill gjengitt i Ot. prp. 75 (2006-2007), 200. 

463 Zarabi, «Unntaket fra 24-årskravet», 151. 

464 At beviskravene burde vært lavere kan også begrunnes med at den ufrie part vil ha rett til skilsmisse 
i Norge (i motsetning til hva som ofte vil være tilfellet i hens hjemland), uten at man dermed mister 
oppholdstillatelsen (Ekteskapsloven $$ 16 og 23. Jf. Utlendingsloven $ 53b). Jeg forutsetter her at tvangs- 
ekteskap vil defineres som mishandling. Det kan da også utgjøre et tilfelle av umenneskelig behandling 
hvor offeret har krav på vern etter $ 28b av Utlendingsloven. For øvrig har Advokatforeningen ment at 
alderskravet bryter den med den såkalte «uskyldspresumpsjonen» som er et grunnleggende rettsprin- 
sipp (Advokatforeningen, Høring, 8. okt. 2014, 2). Departementet var uenig fordi de mente kravet var 
regulerende, og ikke en straffereaksjon (Prop. 90 L (2015-2016), 113). 

465 Jf. ICCPR art. 23.4 og ICESCR, art. 10.1. Slik også er tilfellet med lovbestemmelser knyttet til familie- 
innvandring som har som hensikt å verne barn og ektefeller fra mishandling og hindre bi- og polygami. 
Utlendingsloven $ 40. 

466 Dersom en person bosatt i Norge gifter seg i utlandet er personen lovpålagt til å la seg intervjue av nor- 
ske utlendingsmyndigheter slik at disse kan vurdere om personen har blitt tvangsgiftet (Utlendingsloven 
§ 56, jf. Furuseth, «Familieinnvandring», 131f.). Et slikt tiltak sikrer en individuell vurdering, og vil 
derfor både være mer treffsikkert og rettssikkert. Man kunne likeledes etablert en intervjuprosedyre 
også for mennesker i Norge som gifter seg med en utlending, slik det skjer i saker der man mistenker 
proformaekteskap (ibid., 120). Dette betyr ikke at intervjuet alene er nok til å hindre tvangsekteskap 
fra å forekomme (ibid., 134, og Bredal, «Forced Marriages, 101ff). Ettersom bestemmelsen ikke gjelder 
faglærte arbeidsinnvandrere er den heller ikke egnet til å fange opp tvang i slike tilfeller. Et slikt unntak 
kan forsterke inntrykket av at den er diskriminerende. Jf. Ot. prp. 75 (2006-2007), 201. 

467 Jf. IMDis høringssvar gjengitt i Prop. 90 L (2015-2016), 107. 

stor sannsynlighet vil ramme for bredt, betyr at andre, mer treffsikre tiltak 
mot tvangsekteskap heller bør prioriteres.“ Det avgjørende vil være om 
alle andre tiltak har vist seg ikke å ha tilstrekkelig effekt, og hvordan unn- 
taksbestemmelsen praktiseres. 

I Norge kan en søknad om familieinnvandring også avslås dersom 
familielivet kan utøves på trygt vis i et tredjeland som familien, samlet 
sett, har sterkere tilknytning til.**” Kravet gjelder ikke arbeidsinnvandrere 
fra Schengen-området. Heller enn å forskjellsbehandle til fordel for den 
svakere part, slik rettspraksis tidligere har vært, velger man altså her å 
gjøre det vanskeligere for de meste sårbare menneskene å realisere retten 
til familieliv.” Dersom opphold i et tredjeland legger begrensninger på 
rettighetene flyktninger skal innvilges under flyktningkonvensjonen, eller 
skyver ansvaret for flyktningene over på et land som har tatt en større del 
av ansvaret for å gi flyktninger beskyttelse enn Norge har, er det vanskelig 
å se hvordan en slik forskjellsbehandling kan være etisk forsvarlig.” Det 
er imidlertid uklart om paragrafen i det hele tatt vil komme til anvendelse, 
all den tid flyktninger flest ikke har oppholdstillatelse i nærområdene og 
bori flyktningleirer som ikke danner grunnlag for den form for tilknytning 
som her er relevant. Og de få som faktisk har tilgang til et trygt tredjeland 
de har sterkere tilknytning til, vil normalt sett ikke innvilges asyl i Norge.” 

Hva da med inntektskrav? Burde vi ikke kunne kreve at mennesker som 
kommer til landet kan forsørge seg selv, eventuelt kan sannsynliggjøre at 
de innen relativt kort tid vil kunne gjøre det?”? Utlendingsloven $ 17 bok- 
stav f sier at innvandrere som «ikke kan sannsynliggjøre å ha eller være 
sikret tilstrekkelig midler til opphold i riket eller i annet Schengenland og 
til hjemreise skal bortvises». Den åpenbare begrunnelsen for bestemmel- 
sen er at innvandrere som ikke kan forsørge seg selv vil bety en betyde- 
lig samfunnsøkonomisk belastning. Problemet løses ikke simpelthen ved 


468 Lovutvalget bak den nye Utlendingsloven mente at et lavere (men absolutt) alderskrav satt til 21 år ville 
unngå noe av problemet knyttet til treffsikkerhet, men grunnen til dette er noe uklar (NOU 2004: 20, 
247f.). Kravet er i samsvar med art. 4(2), femte ledd i Europarådet, «Council Directive 2003/86/EC» 
(EUs familiegjenforeningsdirektiv). 

469 Utlendingsloven $ 51. Jf. Utlendingsforskriften $ 9-9. Jf. Furuseth, «Familieinnvandring», 117, og Bjørnsund 
Hosar, «Arbeids- og studieinnvandring», 73. 

470 Praksis er i så måte i konflikt med vurderingen gjort i Tanda-Muzinga mot Frankrike, avsnitt 75. 

471 Puntervold Bø og Fuglestad Bø, Rettighetstap, 45. 

472 Ibid., 47. Men det kan nok finnes tilfeller der en person som har fått opphold som flyktning i Norge, 
har familie som har oppholdt seg i nærområdene like lenge som førstnevnte har i Norge. Både UDI og 
NOAS har stilt spørsmål ved hvordan samlet tilknytning skal vurderes i slike tilfeller, hvor det ofte vil 
være urimelig å ikke innvilge familiegjenforening i Norge. UDI, Utlendingsdirektoratets kommentarer, 9. 
feb. 2016, 47 og NOAS, Høring, 9. feb. 2016, 37f. 

473 Jf. Utlendingsloven $$ 58, 111-112, og videre Utlendingsforskriften $ 10-7 til 10-12. 

at potensielle innvandrere eksplisitt slutter seg til den (høyreorienterte) 
sosialdemokratiske «arbeidslinja».”* Ofte er det et stort gap mellom den 
kompetansen mange innvandrere bærer med seg, og kravene i det norske 
arbeidslivet. Kompetansekravet i arbeidslivet i Norge er stadig økende, og 
antallet jobber med lave kvalifikasjonskrav synkende. Selv om en strikt 
operasjonalisering av dette kriteriet ikke er et uttrykk for en særlig raus 
holdning, anser jeg det som etisk forsvarlig å anvende det dersom det er 
nødvendig for å opprettholde en liberal innvandringspolitikk over tid, 
og å sikre at statens evne til å realisere sivil rettferdighet ikke betydelig 
svekkes. Norge er ikke tjent med å utvikle en etnisk betinget sosioøkono- 
misk underklasse av førstegenerasjons innvandrere fra land med dårlige, 
eller ikke-eksisterende, utdanningsinstitusjoner.”” Selv den mest innvan- 
dringsliberale vil være skeptisk til en slik utvikling, som over tid vil kunne 
føre til forvitring av både demokratiske institusjoner og velferdsstaten, 
begge strukturelle mulighetsbetingelser for realiseringen av sivil rettfer- 
dighet.*” Etisk sett er det relativt uproblematisk å anvende kriteriet på 
arbeidsmigrasjon.*” I Norge eksisterer det imidlertid ikke noe krav om 
at arbeidsmigranter fra EU skal forsørge seg selv av den inntekten de får 
i Norge dersom de ønsker å oppholde seg her i mer enn tre måneder.” 
Hva gjelder reglene for innvandrere fra land utenfor EU, stiller saken seg 
annerledes. 

Utlendingsloven $ 62 første ledd bokstav f slår fast at en innvandrer 
tilhørende denne gruppen må ha vært selvforsørget siste 12 måneder for 
å kunne få innvilget permanent opphold.*” I skrivende stund (september 
2022) er inntektskravet på 278 693 inneværende år, og søkeren må ikke ha 


474 Arbeidslinja ble lansert av Brundtland-regjeringen i 1992, men har i dag bred politisk støtte. Halvorsen 
og Stjernø, Ulikhet, 119, 128. 

475 En bekymring først formulert av Ap-politikeren Tønnes Andenæs i 1971 (Gripsrud, Norsk hamskifte?, 191), 
og videreutviklet av Wikan i Mot en ny norsk underklasse, 7ff. Hos Wikan var ikke denne rent etnoreligiøst 
definerte underklassen enda en faktisk størrelse. Den var til dels et symbol brukt innvandringskritisk. Jf. 
Brox, Arbeidskraftimport, 14, 11741. 

476 Noe som bl.a. kommer til uttrykk i motviljen også innvandringsliberale har for å la sine barn gå på skoler 
i områder hvor en slik underklasse er i ferd med å utvikle seg. Allan Buchanan hevder med bestemthet at 
det juridiske korpuset av internasjonale menneskerettigheter gir individer krav på å leve i en velferdsstat 
(Buchanan, The Heart of Human Rights, 32, 41). Jf. for øvrig Stilz, Territorial Sovereignty, 197. 

477 Carens, Ethics of Immigration, 178, 183. 

478 Utlendingsloven $$ 112 og 115. Unntaket er dersom man er student eller kommer med egne midler som 
ikke er arbeidsinntekt fra Norge. Jf. Utlendingsloven $ 112c, og videre Bjørnsund Hosar, «Arbeids- og 
studieinnvandring», 107f. 

479 Furuseth, «Permanent oppholdstillatelse», 163. For unntak, se Utlendingsforskriften $ 11-12. Ifølge 
Utlendingsloven $ 58 må innvandreren også være selvforsørget for å få innvilget midlertidig oppholds- 
tillatelse. Kravet gjelder ikke flyktninger. Jf. Utlendingsforskriften $ 10-8 til 10-10. 

vært avhengig av sosialhjelp siste 12 maneder.**° Intensjonen bak innførin- 
gen av kravene var å gi insentiver til arbeidsmarkedsdeltakelse. Problemet 
er at inntektskravet hindrer sårbare innvandrergrupper med midlertidig 
opphold i Norge fra å oppnå like rettigheter som andre innbyggere. Når tal- 
lene viser at mange flyktninger ikke når en tilstrekkelig medianinntekt etter 
10 år i Norge, hensettes mange mennesker i denne gruppen i en tilstand 
av permanent midlertidighet, noe som i seg selv vil være et hinder for å få 
fast jobb.**' Det er særlig kvinner fra land utenfor Schengen-området som 
rammes av denne innstrammingen. De har ofte ikke hatt samme utdan- 
ningsmuligheter som menn i landene de kommer fra, møter større struktu- 
relle hindre for å få seg (fulltids) jobb, har som regel større omsorgsansvar, 
oftere helseproblemer," nektes oftere å ta jobb av ektefelle, og bringer med 
seg en kulturell verdi der hjemmearbeid er knyttet til deres kvinnelighet. 
Å underlegge dem det som nærmest fremstår som en plikt til å ta lønnet 
arbeid fremstår som like urimelig som det ville ha vært om vi hadde krevd 
det av alle norske kvinner i likestillingens navn." Blant innvandrerkvinner 
som lykkes i å få jobb, er et ikke ubetydelig antall utsatt for sosial dum- 
ping. Selv med heltidsarbeid vil de ikke kunne tilfredsstille kravet.*** Andre 
arbeider fulltid på deltidskontrakter, men klarer ikke å dokumentere dette 
på grunn av manglende vilje til å fremskaffe dette hos en del arbeidsgivere 
i lavlonnsyrker.*” Manglende evne til å oppfylle inntektskravet vil kunne 
føre til at kvinner i denne gruppen avstår fra å bryte ut av både tvilsomme 
arbeidsforhold og voldelige nære relasjoner i frykt for å miste muligheten 
for permanent opphold.*"* Et tilsynelatende «nøytralt» og ikke-diskrimine- 
rende kriterium som begrunner avslag på søknad om permanent opphold 
med henvisning til manglende forsørgelsesevne vil altså kunne få svært 


480 Udi.no, «Krav til å forsørge deg selv». Unntak gjelder dersom man har vært i fulltids jobb til lovlig 
minstelønn, men likevel ikke tilfredsstiller inntektskravet. 

481 Eggebø og Balke Staver, «Mer midlertidighet», 130, 132. En av grunnene til dette er at inntektskravet 
tvinger dem til å prioritere deltidsarbeid ved siden introduksjonsprogrammet, heller enn å legge opp et 
kompetanseløp som på sikt vil gi dem høyere lønn. Lillevik og Tyldum, «En mulighet for kvalifisering». 

482 Man er unntatt kravet dersom man er arbeidsufør. Utlendingsforskriften $ 11-12, første ledd bokstav a. 

483 Jf. Juridisk rådgivning for kvinner (JURK), Høring, 9. mai, 2017, 3, og Likestillings- og diskriminerings- 
ombudet, Høringssvar endringer i utlendingsloven (innstramninger II), 9. feb. 2016, 3ff. 

484 Jussformidlingen, Høringssvar, 9. mai 2017, 1. 

485 SEIF, Høringssvar, 9. feb. 2016, 3. 

486 Innst. 391 L (2015-2016), 72 (kommentar fra SVs representant), Eggebø og Balke Staver, «Mer midlertidig- 
het», 130, «Follow the Money», 140f., og Puntervold Bø og Fuglestad Bø, Rettighetstap, 105ff. Retten til å 
skille seg uten å miste oppholdstillatelsen er ett år for EØS-borgere som har vært partnere i tre år eller 
lengre, mens det er 5 år for flyktninger. Unntaket er tilfeller hvor den ene part er utsatt for mishandling 
av nær familie (Utlendingsloven $ 53b. Jf. Furuseth, «Familieinnvandring», 145). Dagens håndhevelse av 
$ 53 har blitt kritisert for ikke å tilstrekkelig beskytte utsatte kvinner. Se f.eks. SEIF, Høringssvar, 9. feb. 
2016, 6, samt referansen til Mira-senteret sin høringsuttalelse i Innst. 391 L (2015-2016), 92. 

diskriminerende utfall for ressurssvake kvinner fra bestemte geografiske 
områder."” Med dette som bakgrunn er det derfor på sin plass å minne 
om at FNs kvinnediskrimineringskonvensjon (CEDAW) er tatt inn i norsk 
rett og gitt forrang ved motstrid.“ I 2014 pekte CEDAWs komité nettopp 
på faren for indirekte kvinnediskriminering ved bruk av inntektskrav som 
innvandringspolitisk virkemiddel: 


Naturalization requirements may also indirectly discriminate against women because 
they may require the fulfilment of conditions or criteria that may be more difficult to 


meet for women than for men [...] [R]equirements such as economic self-sufficiency 


[...] may [...] be more difficult for women to meet as individuals.*” 


Det er viktig 4 huske pa at kvinnene inntektskravene i dag rammer hardest 
befinner seg i en situasjon som i sveert liten grad er et resultat av reelle 
valg. Skal den faktiske forskjellsbehandlingen inntektskravet innebærer 
kvalifisere som forholdsmessig, må den derfor kunne begrunnes av svært 
tungtveiende hensyn. Kravene ble, som sagt, innført for å gi insentiver til 
deltakelse på arbeidsmarkedet, et formål som i seg selv må kunne sies å 
ha betydelig vekt. Det er likevel mange grunner til å spørre seg om denne 
begrunnelsen er holdbar. En viktig forutsetning for arbeidsmarkedsdel- 
takelse er psykisk trivsel. Et liv i permanent midlertidighet vil utgjøre en 
svært stor psykisk belastning for de aller fleste innvandrerkvinner, noe som 
i mange tilfeller heller vil hemme integrering enn å fremme den.” 

Men mangel på permanent oppholdstillatelse vil selvsagt ikke bare gå 
ut over kvinner. Mange innvandrermenn vil også slite med å tilfredsstille 
kravene, noe som vil kunne få negative psykiske ringvirkninger også for 
dem, samt for eventuelt involverte barn.” Legg så til at flere familier vil 
nøle med å benytte seg av sosialhjelpen de behøver i frykt for å miste 


487 Jf. forbudet mot institusjonalisert offentlig diskriminering i art. 2 (1) FNs konvensjon mot rasediskrimi- 
nering (ICERD), og videre Watson, «Equal Justice», 984f., Ellermann og Goenaga, «Discrimination», 
Eggebø og Balke Staver, «Follow the Money», 144, Eggebø, «Dependency», 307, 311, samt Puntervold 
Bø og Fuglestad Bø, Rettighetstap, 99f. 

488 Menneskerettsloven $ 3. 

489 Committee on the Elimination of Discrimination against Women, General recommendation no. 32, avsnitt 
55. Jf. 62 og 63(g), og videre Likestillings- og diskrimineringsombudet, Høringssvar, 9. feb. 2016, 3f. 

490 Brekke, Birkvad og Bivand Erdal, «Losing the Right to Stay», 80ff., og Puntervold Bø og Fuglestad 

Bø, Rettighetstap, 27f., 43. Jf. Eggebø og Balke Staver, «Mer midlertidighet», 129, Høgskolen i Oslo og 

Akershus (v/ professor i psykisk helsearbeid Sverre Varvin), Høringsuttalelse, des. 2015, IMDi, høringssvar, 

6f., NAKMI, Høringssvar, 9. feb. 2016, samt kommentarene til Krf, Venstre og SV i Innst. 391 L, 2016, 97. 

Se f.eks. erfaringene med dette som kom til uttrykk i Bergen kommunes Høringsuttalelse, 19. jan. 2016, 

5, og Bufdir, Høringssvar, 9. feb. 2016, 5. Jf. Paulsen, Michelsen og Brochmann, Barnevernets arbeid, 52ff. 

Her er det verdt å minne om Grunnloven $ 104 og CRC art. 3 (som ifølge Menneskerettsloven har forrang 

ved motstrid), som fastslår at barnets beste skal være et grunnleggende hensyn i norsk lov. 

muligheten til å oppnå permanent opphold.” Til de allerede eksisterende 
økonomiske bekymringene legges nå en mer eksistensiell utrygghet - en 
utrygghet som har blitt forsterket de senere årene, hvor muligheten for 
mennesker med midlertidig opphold å få oppholdstillatelsen tilbakekalt 
er blitt mer reell.” 
er ikke så lett å se. 
Alt i alt anser jeg det som moralsk problematisk å anvende inntektskrav 


Hvordan slike påkjenninger skal fremme integrering, 


som virkemiddel til å svekke muligheten mennesker som har sin primære 
sosiale tilhørighet i Norge, og/eller har rett til beskyttelse eller opphold 
på grunnlag av sterke menneskelige hensyn, har til å søke om permanent 
opphold (og deretter statsborgerskap).””* Hovedgrunnen til at tid er hoved- 
kriteriet for når et menneske mottar rett til å søke permanent opphold (og 
statsborgerskap) i de aller fleste land, er at det er et kriterium som ikke 
diskriminerer.” Heller enn å sikre integrering og dermed motvirke inn- 
vandringsskepsis, vil en slik praksis svekke integrering og nøre opp under 
innvandringsskepsis. Når i tillegg statens evne til å sikre sivil rettferdighet 
ikke på langt nær er truet, mener jeg innføringen av disse kravene er etisk 
svært betenkelig. Med tanke på de psykiske belastningene det vil påføre 
mange innvandrere, vil kravene, heller enn å styrke vår evne til å realisere 
sivil rettferdighet, over tid svekke den. Innvilgelse av permanent opphold 
gir en eksistensiell trygghet som gjør det mulig å planlegge fremtiden, og 
åpner også for å delta i samfunnet gjennom å stemme ved lokalvalg. 

Som nevnt ovenfor stiller man i Norge også økonomiske krav til 
dem som søker familiegjenforening med personer fra land utenfor EU.” 
Kravene er de strengeste i Europa.*” Inntektskravet gjelder i utgangspunk- 
tet ikke flyktninger.“ For flyktninger holder det å fremme søknaden sin 
elektronisk innen 6 måneder etter at oppholdstillatelse er innvilget, samt 
betale et søknadsgebyr på 10 500 kroner. For de fleste flyktninger er imid- 
lertid dette åpenbart en høy sum. Det er derfor nærliggende å anta at en del 


492 Bufdir, Høringssvar, 9. feb., 2016, 9. 

493 Justis- og beredskapsdepartementet, GI-15/2020. 

494 Jf. for eksempel Jussbuss, Høringsuttalelse, 3f., og Advokatforeningen, Høring, 12. feb. 2016, 15f. Se videre 
også diskusjonen om kriterier for statsborgerskap nedenfor seksjon 4.4. 

495 For mer argumentativ støtte til dette poenget, se nedenfor, seksjon 4.4. 

496 For EØS-borgere som ikke kommer hit som arbeidstakere, selvstendig næringsdrivende eller tjenesteyt- 
ere gjelder et mer generelt krav om «tilstrekkelige midler» til å forsørge medfølgende familie dersom man 
oppholder seg i Norge i mer enn tre måneder. Utlendingsloven § 112c. Jf. Utlendingsforskriften $ 19-13, og 
Bjørnsund Hosar, «Arbeids- og studieinnvandring», 110f. 

497 Eggebø og Balke Staver, «Follow the Money», 132. 

498 I det opprinnelige endringsutkastet var dette ikke tilfellet. Prop. 90 L (2015-2016), 79. Jf. West Pedersen, 
«New Legislation», samt Eggebø og Balke Staver, «Follow the Money», 130f., 136. 

i praksis ikke vil ha mulighet til å innhente dette beløpet innen tidsfristen, 
og blir da tvunget til å innfri det generelle inntektskravet.*” 

Det er flere grunner til at inntektskrav også i denne sammenhengen 
er problematisk. Kombinerer man kravet med den økte terskelen for å 
få permanent opphold i Norge, vil mange i lang tid (kanskje permanent) 
fratas muligheten til å hente familien sin til Norge.”" Inntektskravet blir på 
denne måten et svært uforholdsmessig inngrep i retten til familieliv. Kravet 


rammer også skjevt.*" 


Det gjelder kun familieinnvandrere fra land uten- 
for EU, og rammer særlig innvandrerkvinner i denne gruppen.” Mange 
innvandrerkvinner som kommer til Norge har lav, eller ingen, utdanning 
fra hjemlandet, og får som en konsekvens av dette ofte i beste fall lavløn- 
nede deltidsstillinger som ikke lar dem innfri kravet, eller må gå lenger 
på introduksjonsprogram og vente i opptil 4 år før de kan begi seg ut i et 
jobbmarked der de møter mange hindre for å få en jobb med tilstrekkelig 
inntekt.” For dem som i tillegg er aleneforsørgere virker det i det minste 
urimelig at ikke engang en 80 prosent stilling er tilstrekkelig.””* Med en 
ektefelle (eller forelder) i Norge vil den reelle muligheten for å arbeide i en 
100 prosent stilling være langt større for innvandrerkvinner flest. Kravet 
vil derfor uforholdsmessig gå ut over innvandrerkvinner fra land utenfor 
Europa, og vil ofte føre til barnefattigdom og sosiale problemer.” Igjen er 
det verdt å hente frem CEDAW, denne gangen artikkel 16(1), som pålegger 
konvensjonspartene å «treffe alle egnete tiltak for å avskaffe diskriminering 
av kvinner i alle saker vedrørende ekteskap og familieforhold», og minne 
om barnekonvensjonens artikkel 27(1), som slår fast «ethvert barns rett til 
en levestandard som er tilstrekkelig for barnets fysiske, psykiske, åndelige, 
moralske og sosiale utvikling». Også denne konvensjonen har forrang ved 
motstrid i norsk lov. Selv om hensynet til barnets beste skal være ett grunn- 
leggende hensyn i norsk lovpraksis ifølge Grunnloven $ 104, og dermed 


499 Puntervold Bø og Fuglestad Bø, Rettighetstap, 43f. På toppen av dette kommer også krav om doku- 
mentasjon som det kan være vanskelig å fremskaffe, både på kort og lang sikt, i et samfunn med svake 
institusjoner, korrupsjon og generell uro. Eksakte tall på hvor mange flyktninger som klarer å søke om 
familiegjenforening innen fristen på 6 måneder har ikke vært mulig å oppdrive hos UDI (informasjon 
gitt i personlig kommunikasjon (e-post), 28. nov., 2022), men se nedenfor fotnote 520. 

500 Jf. særlig IMDi, Høringssvar, 9. feb. 2016, 15, og JURK, Høring, 9. feb. 2016. 

501 Staver, «Restriktiv eller selektiv?», 192, og videre Prop. 90 L (2015-2016), 85. 

502 Familieinnvandrere som kommer fra land utenfor EU som er gift med EU-borgere har gunstigere regler. 
Utlendingsloven $$ 114 og 116. Jf. Bjørnsund Hosar, «Arbeids- og studieinnvandring», 111. 

503 Puntervold Bø og Fuglestad Bø, Rettighetstap, 53, Bufdir, Høringssvar, 9. feb. 2016, 10f. 

504 Furuseth, «Familieinnvandring», 131. 

505 Puntervold Bø og Fuglestad Bø, Rettighetstap, 16, og Bufdir, Høringssvar, 9. feb. 2016, 7. 

ikke alltid det avgjørende hensyn, tilsier paragrafen at det skal lite til før en 
forskjellsbehandling til ugunst for barn er uforholdsmessig. 

Inntektskravet vil også ramme familiemedlemmene som lever i uvisse 
og vanskelige livsomstendigheter i sine hjemland, eller i en flyktningleir i 
nærområdene.” Å etablere juridiske (og økonomiske) hindre for familie- 
gjenforening for asylsøkere vil realistisk sett bety at flere menn(esker) med 
beskyttelsesbehov vil ta med seg partnere og barn på flukt.*” 

Men mest grunnleggende handler dette om forskjellsbehandling på svik- 
tende grunnlag. Retten til familieliv har, som nevnt, sin etiske begrunnelse 
i den menneskelige betydningen av familierelasjoner. Familierelasjoner 
betyr like mye for humanitære migranter og flyktninger som for arbeids- 
innvandrere fra EU eller høyt utdannede innvandrere.*™ Å forskjellsbe- 
handle til særlig ulempe for de mest sårbare gruppene som selv ikke har 
valgt den livssituasjonen som har gitt dem den rettslige statusen de har, 
må anses som moralsk svært tvilsomt.” Rent humanitært vurdert vil det 
også ofte være urimelig å forskjellsbehandle flyktninger og humanitære 
migranter.” I sin veiledning til bruk av EUs familiegjenforeningsdirektiv 
formulerte Europakommisjonen i 2014 et resonnement jeg slutter meg til: 


The Commission considers that the humanitarian protection needs of persons benefi- 
ting from subsidiary protection do not differ from those of refugees, and encourages 
MSs to adopt rules that grant similar rights to refugees and beneficiaries of temporary 


or subsidiary protection.” 


Hadde vi anvendt inntektskravet pa (szerlig sarbare) nordmenn som ikke 
er innvandrere ville det blitt oppfattet som dypt diskriminerende, noe som 
er grunnen til at retten til familieliv har fatt grunnlovsmessig vern i norsk 
lov. Gitt dagens holdninger til innvandring, vare folkerettslige forpliktelser 


506 Praksis i norsk rett har vært at det er «en presumpsjon om avledet forfolgelsesfare for flyktningers 
nære familiemedlemmer, og at disse også bør får oppholdstillatelse». Advokatforeningen, Høring, 
12. feb. 2016, 10. 

507 Amnesty International, Horingssvar, 9. feb. 2016, 7, 10. Forutsetningen her er at søknadsfristen og søk- 
nadsgebyret faktisk utgjør en hindring. 

508 Arbeidsinnvandrere fra EU, og høyt utdannede innvandrere med kompetanse som er etterspurt i det 
norske arbeidsmarkedet, er unntatt i inntektskravene. Staver, «Hard Work for Love», 1460f., 1465. 

509 Jf. begrunnelsen domstolen anførte til støtte for de saksøkende i Hode og Abdi mot Storbritannia, avsnitt 
44-56 og Tanda-Muzinga mot Frankrike, avsnitt 75. Se videre Furuseth, «Familieinnvandring», 118. 

510 Jf. NOU 2004: 20, 215, og diskusjonen av dette i seksjon 4.3. Dette innrømmes også i Justis- og bered- 
skapsdepartementets Høringsnotat, des. 2015, 73, men da som argument for at også flyktninger burde 
omfattes av det økte inntektskravet. 

511 Europakommisjonen, Communication from the Commission on the Right to Family Reunification, 24. Jf. 
UNHCR, Høring, 12. feb. 2016, 30. 

og at vår evne til å realisere sivil rettferdighet ikke på langt nær er truet, 
vil jeg argumentere for at med innvilgelsen av opphold som flyktning eller 
humanitær migrant er det kun svært tungtveiende moralske grunner som 
kan frata dem samme rett til familieliv som andre innbyggere i Norge.” 

Innføringen av inntektskravene var i hovedsak motivert av at disse 
innvandrergruppene er en større belastning på velferdsstaten enn andre 
grupper.” Man har argumentert for at det finnes hjemmel for på denne 
måten å innskrenke retten til familieliv i den europeiske menneskerettig- 
hetskonvensjonen artikkel 8(2) som slår fast at begrensninger i retten til 
familieliv vil være legitim dersom det er nødvendig for å sikre innbyggeres 
økonomiske velferd og sivile rettigheter og friheter." Problemet med dette 
argumentet er at det ikke er tilstrekkelig relevant så lenge vi per dags dato 
ikke tar imot så mange flyktninger og humanitære migranter som hadde 
vært rettferdig dersom alle land tok det ansvaret de har ut i fra deres for- 
pliktelser på flyktningkonvensjonen og moralske forpliktelser for øvrig, 
ikke mulighetene vi har for å realisere sivil rettferdighet rent faktisk er 
truet, og fraværet av kravet ikke vekker varige politiske motreaksjoner til 
ugunst for dem.”” Med de menneskelige omkostningene inntektskravene 
i dag har, er det mye som tyder på at de forverrer integrasjonsproblemene 
heller enn å løse dem. I sitt høringssvar til Innstramminger II formulerte 
Juridisk rådgivning for kvinner (JURK) en innsikt som for mange vil være 
innlysende: 


Da familieliv er et gode som befolkningen ellers har tilgang til, kan en tvungen 
separasjon fra familien [...] bidra til å skape større avstand mellom flyktningen og 


samfunnet hen skal integreres inni. Vi kan heller ikke se at å frarøve mennesker i en 


512 Jf. Carens, Ethics of Immigration, 187, 204. Retten til familiegjenforening bør også gjelde personer med 
midlertidig opphold. Jf. art. 15(3) i Europarådets direktiv om midlertidig beskyttelse, «Council Directive, 
2001/55/EC», og det påfølgende punktet som viser til vekten av hensynet til barnets beste. 

513 Prop. 90 L (2015-2016), 89f., 94f. Jf. Staver, «Hard Work», 1459, og Eggebo og Balke Staver, «Follow the 
Money», 136f., 142. Jeg skriver «i hovedsak» fordi dersom dette utelukkende hadde vært tilfellet ville man 
også ta familieinnvandrerens inntekt med i beregningen, slik tilfellet var i Norge før 2010 (Ellermann og 
Goenaga, «Immigrant Selection», 101, og Eggebø, «Dependency», 296, 303). En annen uttalt grunn var 
å gjøre innvandrere (særlig andregenerasjons kvinner) bedre rustet til å motstå press til tvangsekteskap 
fra familien (ibid., 302.). Men ettersom de aller fleste referansepersoner er menn, og en stor majoritet av 
familieinnvandrerne kvinner, er det lettere paradoksalt at de nye inntektskravene forutsetter at familie- 
innvandreren er økonomisk avhengig av referansepersonen. Ibid., 311, 313f. 

514 Jf. NOU 2004: 20, 209, 211. I forslag til innstramminger i inntektskravene argumenteres det ofte med 
at dette gir staten en «vid» skjønnsmargin til å regulere familiegjenforening (Prop. 90 L (2015-2016), 
81. Justis- og beredskapsdepartementet, Høringsnotat, 27. jan. 2021, 7). Som begrunnelse siteres ofte 
EMDs storkammerdom Jeunesse mot Nederland, avsnitt 106, hvor staten innvilges «a certain margin of 
appreciation» i slike saker. Det engelske uttrykket «certain» bør her ikke oversettes med «vid», men med 
«viss» (mots. Prop. 90 L (2015-2016), 81£., 89). 

515 For en videre utpakking av disse prinsippene, se neste seksjon. 

sårbar situasjon muligheten til familieliv skal være motiverende. Det forutsetter i så 
fall at ensomhet og mangel på et nettverk, skal påvirke flyktninger annerledes enn 


befolkningen for øvrig." 


Forskning viser (selvsagt) at det å gjenforenes med sin familie fremmer del- 
takelse i arbeidsmarkedet.” Men selv om jeg, mot formodning, tar feil om 
dette, vil forskjellsbehandling på økonomisk grunnlag uansett kun la seg 
moralsk forsvare dersom den er nødvendig for å sikre en vedvarende liberal 
innvandringspolitikk og sivil rettferdighet, og samme krav måtte i så fall 
stilles til alle innvandrergrupper. I en slik situasjon ville våre menneskeret- 
tighetsforpliktelser undergrave institusjoner som muliggjør å innfri dem.” 
I normaltilfeller er den samfunnsøkonomiske belastningen av humanitær 
migrasjon og flyktning- og familieinnvandring relativt liten.”” Hvor mange 
flyktninger som i realiteten rammes av inntektskravene, er uklart. UDI har 
ingen tall på dette.” Hva gjelder mennesker som har fått opphold etter 
utlendingsloven $ 38 siden 2012, er antallet 1 244.” At et så lavt antall 
er vurdert til å utgjøre en belastning på velferdsstaten tilstrekkelig til å 
begrunne såpass inngripende forskjellsbehandling som inntektskravene i 
realiteten er, synes jeg er underlig. De samfunnsøkonomiske gevinstene er 
i beste fall usikre, og med stor sannsynlighet heller magre. I del II av regje- 
ringens innstrammingsforslag i forbindelse med krisen i Syria i 2015-2016 
bekreftes dette: «Dersom tiltakene [inntektskravene] bare skulle gjelde de 
med subsidiær beskyttelse, ville de ha liten effekt i dagens situasjon.»”” 


516 JURK, Høring, 9. feb, 2016, 2. Jf. videre Prop. 90 L (2015-2016), 85. Uttalelsen fra JURK støttes av forskning. 
Se f.eks. Strik, de Hart og Nissen, Family Reunification, 110f. 

517 Huddleston, Tjaden, og Callier, Immigrant Citizens Survey, 58. Jf. IMDi, Høringssvar, 9. feb. 2016, 14f. 
Hindrene for muligheten til familiegjenforening som ble lagt for de irakiske flyktningene som kom til 
Norge på 90-tallet er et tankevekkende historisk eksempel på dette. Jeg utelukker ikke at inntektskrav 
kan ha en motsatt (kortsiktig) gevinst (Raaum og Bratsberg, «Effekter») dersom kravet er oppnåelig for 
mange, men jeg vil anta at varig familiegjenforening for de fleste minst vil ha en tilsvarende (langvarig) 
positiv effekt. 

518 Harjeg rett i at lovgiver på dette punktet ikke fører tilstrekkelig relevante grunner for en slik forskjellsbe- 
handling, kan EMKs art. 14 tale for å fjerne inntektskravene. Ved motstrid har EMK forrang foran norsk 
lov (Menneskerettighetsloven $ 3. Jf. Øyen, «Rettskilder», 33). Det samme gjelder CEDAW som også er 
av relevans her. 

519 Se kapittel 5 nedenfor for øvrig belegg for påstanden om at et innvandringsnivå i et normalår har marginal 
betydning for velferdsstatens «bærekraft». 

520 Informasjon gitt i personlig kommunikasjon (e-post), 28. nov., 2022. I Høringsnotat, 27. jan. 2021 skriver 
imidlertid Justis- og beredskapsdepartementet følgende: «I de aller fleste tilfellene får imidlertid familien 
søkt om familiegjenforening innen fristene. Det forekommer bare unntaksvis at dette ikke skjer» (13). 
Det er uklart hva som er kilden til denne informasjonen, men jeg vil anta at den er pålitelig. 

521 Ibid. 

522 Prop. 90 L (2015-2016), 91. Det er noe uklart om det her snakkes om signaleffekt, eller om det snakkes 
om samfunnsøkonomiske konsekvenser. Konteksten kan tyde på at det er det siste som er tilfellet. Jf. 
Justis- og beredskapsdepartementet, Høringsnotat, 27. jan. 2021, 14. 

I fraværet av en situasjon der statens evne til å sikre sivil rettferdighet 
ikke er truet, er det å utforme strenge regler å indirekte skyve ansvaret for 
flyktninger og humanitære migranter over på andre land både urettferdig, 
umoralsk og i en del tilfeller konvensjonsstridig. Det er også verdt å minne 
om at i tillegg til kvoteflyktningordningen, er familieinnvandring måten de 
fleste beskyttelsestrengende får lovlig tilgang til asylinstituttet i Norge pa.” 

Det underliggende premisset bak inntektskravene er at innvandrere 
mangler tilstrekkelig motivasjon til å komme seg ut i jobb, og derfor tren- 
ger økonomiske tilleggsinsentiver. Dette premisset er det grunn til å stille 
spørsmål ved. Ifølge OECD viser statistikk at mens en av fire arbeidsledige 
innvandrere i arbeidsaktiv alder ønsker å arbeide, så ønsker bare en av 
seks innfødte som ikke er i jobb. I Norge er det 10 prosent flere ufrivil- 
lig arbeidsledige innvandrere enn innfodte.™ Interesseorganisasjonen for 
driftsoperatører for statlige asylmottak skrev følgende i sin høringsuttalelse 
i forbindelse med innstrammingene foreslått i 2015/2016: «Vår [...] erfaring 
er at mennesker, inkludert asylsøkere, ønsker å lære, ønsker å bidra, ønsker 
å jobbe, kort sagt; ønsker å yte.»”” En kartlegging av erfaringene blant 
Nav-ansatte utført av Fafo i 2011 konkluderte stort sett med det samme.” 
Utfordringen med å få innvandrere over i jobb må derfor løses på annet 
vis enn ved å økonomisere kravene som stilles for permanent opphold og 
familieinnvandring. Fafos undersøkelse tydet på at det først og fremst var 
mer presis kompetansekartlegging og tettere individuell oppfølging som 
kreves.”” For en mer detaljert utfoldelse av hvor mange vi er juridisk og 
moralsk forpliktet til å innvilge opphold, se neste seksjon, og for en langt 
mer omfattende drøfting av innvandringens innvirkning på de økonomiske 
betingelsene for sivil rettferdighet, og de migrasjonsetiske implikasjonene 
av dette, se kapittel 5.” 

Før vi oppsummerer er det også verdt å reflektere kort over muligheten 
for å at en oppholdstillatelse går tapt.” Det er da primært situasjonen til to 
grupper innvandrere som må gjøres til gjenstand for refleksjon - innvandrere 


523 Dette har også et viktig kjønnsperspektiv, ettersom kvinner i større grad enn menn kommer som fami- 
lieinnvandrere. For statistisk belegg, se udi.no, «Statistikk om innvandring», og ssb.no, «Innvandrere 
etter innvandringsgrunn». 

524 OECD/EU, Settling in 2018, 13, 65, 78. 

525 Drifsoperatørforum, Høring, 8. feb. 2016, 3. Se også KS, Høringsuttalelse, 4. feb. 2016, 3, og NHO Service, 
Høringsuttalelse, 9. feb. 2016, 3. 

526 Djuve og Tronstad, «Innvandrere i praksis», 61. 

527 Ibid., 65. 

528 Se også seksjon 6.3. 

529 Til dette og følgende, se Carens, Ethics of Immigration, 102ff. 

som har flyktningstatus eller opphold på humanitært grunnlag, men hvor 
oppholdstillatelsen gjelder midlertidig, og situasjonen i hjemlandet har 
forbedret seg så mye at det opprinnelige grunnlaget for opphold har falt 
bort. Flyktningrettseksperten James Hathaway har argumentert for at 
oppholdstillatelsen kan trekkes tilbake når tilstanden i hjemlandet igjen 
er trygg.” I Norge har dette tradisjonelt ikke vært praksis. Det endret 
seg med innstrammingene som fulgte av «flyktningkrisen» i 2016, hvor 
Justis- og beredskapsdepartementet gav instruks om at midlertidig opp- 
holdstillatelse skulle tilbakekalles dersom situasjonen i hjemlandet hadde 
forbedret seg tilstrekkelig.” Her er det særlig to momenter som har etisk 
relevans. For det første vil det i mange tilfeller være inhumant å sende 
dypt traumatiserte mennesker tilbake til et land der de har opplevd forføl- 
gelse og/eller brutale krigshandlinger, selv om den «ytre» situasjonen som 


1° Dersom 


utløste beskyttelsesbehovet ikke lenger utgjør samme trusse 
en flyktning har «tvingende grunner» for ikke å sendes tilbake, skal dette 
ifølge flyktningkonvensjonen 1C (5) andre ledd tas hensyn til. I samsvar 
med dette kan en tidligere flyktning ifølge norsk lov påberope seg slike 
«tvingende grunner» ifølge utlendingsloven $ 37 andre ledd.”” For det 
andre er det i mine øyne etisk sett avgjørende i slike tilfeller hvor lenge 
flyktningen eller den humanitære migranten har bodd i Norge, samt flykt- 
ningens alder. Voksne mennesker som gjennom et tiår har vokst «inn» i 
det norske samfunnet, kan ikke uten videre forventes å flytte tilbake til et 
land som har blitt mer og mer fremmed gjennom årene. I Norge var dette 
situasjonen for bosnierne som kom til Norge som flyktninger tidlig på 
nittitallet.”* Hathaway har rett i at flyktningstatus i utgangspunktet er en 
midlertidig status. Men denne bør gå over til å bli permanent på et bestemt 
tidspunkt. Å sette så strenge krav til permanent oppholdstillatelse som 
Norge gjør med inntektskrav og språk- og kunnskapstester for flyktninger 
og humanitære migranter vil, som nevnt, gjøre at mange lever i en tilstand 
av permanent midlertidighet som gjør tap av opphold til en vedvarende 
mulighet for mange mennesker med sin primære sosiale tilhørighet til 


530 Hathaway og Neve, «International Refugee Law», 185. 

531 Justis og beredskapsdepartementet, GI-01/2016. Jf. Justis- og beredskapsdepartementet, GI-15/2020, 
og videre Furuseth, «Fornyelse av oppholdstillatelse», 157. Gjelder ikke flyktninger med permanent 
oppholdstillatelse. 

532 NOAS, Høring, 12. mai 2015, 4, og Ot. prp. 75 (2006-2007), 106. 

533 Jf. UNCHR, Guidelines on international protection no. 3, avsnitt 20. 

534 Brekke, «Innvandring og flukt», 71, 114. 

Norge.”” Belastningene dette påfører dem vil være svært integrasjonshem- 
mende, og rammer ofte de mest sårbare.” Etisk sett er det verdt å spørre 
om ikke fordelene er større enn ulempene med moderate krav. For voksne 
mennesker bør ti år anslagsvis være en øvre grense for hvor lenge man bør 
leve i Norge før man betingelsesløst får innvilget permanent opphold. Var 
det noe den langvarige midlertidigheten som ble påført «mufferne»>” fra 
Irak på 90-tallet lærte oss, så var det vel nettopp at en ventetid som nærmet 
seg ti år vanskelig lot seg forsvare.” Dagens grense på 5 år anser jeg som 
adekvat, om enn noe streng dersom det er snakk om familier med barn født 
i Norge. Jeg ser imidlertid ingen moralsk legitim grunn til at EU-borgere 
skal ha et lavere botidskrav, slik tilfellet er i dag. Det er også grunn til å 
spørre seg hvor stor praktisk betydning innstramminger på dette området 
vil ha, all den tid de aller fleste flyktninger og humanitære migranter vil ha 
fått innvilget permanent opphold før situasjonen i hjemlandet er tilstrek- 
kelig trygg til at retur er rimelig å kreve.” 

Men hva da med kriminelle delborgere? Har vi ikke rett til å deportere 
dem til sitt opphavsland? Begår man kriminalitet av moderat til alvorlig 
karakter i løpet av det første året etter at man har kommet til Norge (i vok- 
sen alder), kan deportasjon forsvares. Har de kriminelle imidlertid mottatt 
(størstedelen av) sin sosiale dannelse i Norge, snakker norsk, bor, arbeider 
og betaler skatt i Norge, har familie, venner og naboer her og er aktive på 
ulike sosiale arenaer, er utvisning ikke etisk legitimt, og juridisk sett et 
uforholdsmessig inngrep.”" Selv om de skulle være statsborgere i et annet 
land enn Norge, er det her de de facto hører til. Det er derfor heller ikke 
holdbart å argumentere med at de har valgt bort sin tilhørighet til Norge. 
Man kan ikke velge bort en sosial realitet, og som de også i de fleste tilfeller 


535 Det er i denne sammenheng verdt å understreke at kravene ikke gjelder EU-borgere og deres familie, samt 
andre faglærte arbeidsinnvandrere. Det er vanskelig å forstå hvorfor språkbeherskelse er viktigere for en 
afghaner enn for en Schengen-borger i sin alminnelighet (jf. NOU 2022: 18, 264, 274ff., og Puntervold 
Bø og Fuglestad Bø, Rettighetstap, 125). For en mer detaljert diskusjon av språk- og kunnskapskrav til 
permanent opphold og statsborgerskap, se nedenfor seksjon 4.4. 

536 Brekke, Birkvad og Bivand Erdal, «Losing the Right to Stay», 80ff. 

537 «Muffer» refererte da til personer med midlertidig opphold uten rett til familiegjenforening. 

538 Brekke, «Kosovo - Norge, tur og retur». 

539 Jf. Ot. prp. 75 (2006-2007), 156. Ved et eventuelt opphør av flyktningstatus vil man kunne søke fortsatt 
opphold med henvisning til Utlendingsloven $ 38 (jf. Utlendingsforskriften $ 8-5) pga. sterke mennes- 
kelig hensyn, og/eller tilknytning til riket (Ot. prp. 75 (2006-2007), 106). I denne forbindelse kan det 
også være verdt å minne om at det i kjølvannet av krigen i Syria i 2015-2016 ble bestemt å oppheve det 
såkalte «rimelighetsvilkåret» ved vurdering av muligheten for internflukt, og referere søkeren til å søke 
med henvisning til nevnte $ 38 (Prop. L 90 (2015-2016), 48, 51f.). Dersom denne endringen fører til en 
svekkelse av asylsøkeres rettsstilling er det grunn til å hevde at denne endringen var folkerettsstridig. Jf. 
UNE, Høring, 9. feb. 2016, 13f. For motsatt syn, se Prop. L 90 (2015-2016), 50f. 

540 Norsk lov åpner for å gjøre samme vurdering. Havre, «Utvisning», 359ff. 

har en interesse av å bevare — en interesse de deler med sin familie som 
ikke har gjort noe galt. Å lempe våre problemer over på et samfunn som 
en kriminell bare har en formell tilknytning til (gjennom foreldrenes stats- 
borgerskap), vil ikke være rimelig. Men sosial tilhørighet kommer i grader. 
Hvor lenge man må ha bodd i Norge for å ha rett til å unngå deportasjon, 
er ikke mulig å teoretisk fastsette. For barn mellom 6 og 18 år burde noen 
få år være nok, mens dette kravet svekkes direkte proporsjonalt med tiden 
man har tilbrakt i et annet samfunn. 

La oss oppsummere. Når vi skal vurdere den moralske og juridiske 
legitimiteten av søknader er det viktig at vi ikke utvisker forskjellene mel- 
lom ulike grupper innvandrere. Vi må ta høyde for at deres migrasjon i 
ulik grad skyldes strategiske vurderinger. Noen er tvunget, for andre er 
den en økonomisk investering fra mennesker tilhørende middelklassen 
i opphavslandene.™ Det er derfor viktig å holde asylpolitikk og generell 
innvandringspolitikk adskilt. Gjør vi ikke dette, vil flyktningbeskyttelsen 
lide. Ser vi bort fra arbeidsmigranter med rett til å bevege seg (relativt) fritt 
innenfor Schengen-området, kan migranter enten begrunne sine søknader 
om opphold ved å henvise til sine rettigheter, eller til interesser de mener er 
etisk sett mer tungtveiende enn grunnene den norske stat har for å nekte 
dem opphold. Tilfredsstiller migranten kriteriene for å få status som flykt- 
ning, og andre mindre belastede land ikke er villig til å gi dem beskyttelse, 
er vi moralsk forpliktet til å gi dem opphold inntil det utløses reaksjoner 
i befolkningen som gjør at færre vil få beskyttelse over tid, eller innvand- 
ringen utgjør en trussel mot statens evne til å realisere sivil rettferdighet. 
Norge har, i likhet med en rekke andre Schengen-land, de senere år sukses- 
sivt gjort det vanskeligere for mennesker å få tilgang til å søke asyl, i strid 
med folkeretten. Selv om asylretten kun kan hevdes ubetinget overfor det 
kollektiv av stater som har ratifisert den, og ikke overfor den enkelte stat, 
er denne utviklingen dypt betenkelig.” Kun dersom evnen den norske stat 
har til å realisere sivil rettferdighet svekkes tilstrekkelig, eller utløser sterke 
innvandringspolitiske motreaksjoner som over tid vil svekke legitimiteten 
og funksjonsevnen til asylinstituttet, er vi moralsk berettiget til ikke å inn- 
vilge dem opphold her, også der andre ikke tar sitt moralske ansvar for å 


541 Streeck, «Between Charity and Justice», 15ff. Det kan argumenteres for at få mennesker i streng for- 
stand er tvunget, dersom tvunget forstås som synonymt med ufrivillig. Ettersom det alltid er mennesker 
under stort press som ikke flykter, er det alltid et valg involvert. Keely, «Demography and International 
Migration», 50. 

542 Mer om dette, se seksjon 4.3. 

innvilge dem asyl." Vi er ikke i nærheten av å ha nådd dette punktet i dag. 
Selv om mennesker som søker opphold på humanitært grunnlag ikke kan 
begrunne sin søknad i våre internasjonale forpliktelser, betyr ikke dette 
at deres søknad nødvendigvis står moralsk sett svakere enn flyktninger.”" 
Begge kategoriene søknader får sin legitimitet fra ulike menneskerettslige 
hensyn. 

Jeg har også brukt en god del plass på å argumentere mot inntektskra- 
vene som stilles opp for at innvandrere kan få permanent opphold og rett til 
å hente nære familiemedlemmer til landet. Den fundamentale menneske- 
lige betydningen av eksistensiell trygghet og familieliv gjør inntektskravene 
etisk problematiske, og fører i mange tilfeller til indirekte diskriminering 
av sårbare grupper, særlig kvinner fra bestemte geografiske områder. I de 
politiske prosessene som har ledet frem til innføringen av disse kravene 
har forskjellsbehandlingen som de nye kravene innebærer blitt vurdert som 
nødvendig og forholdsmessig fordi den gir insentiver til integrasjon og 
sikrer velferdsstatens bærekraft. Ved nærmere ettersyn har disse argumen- 
tene ikke vist seg å være særlig overbevisende. De samfunnsøkonomiske 
premissene som Justis- og beredskapsdepartementets argumentasjon hviler 
på vil jeg gå ytterligere etter i sømmene i kapittel 5. Jeg har videre sådd tvil 
rundt hvorvidt 24-årskravet ved familieetablering er hensiktsmessig og 
forholdsmessig. 

For migranter som faller utenfor disse kategoriene kan staten legitimt 
hindre mennesker som utgjør en nasjonal sikkerhetstrussel i å innvandre til 
Norge, men må hele tiden vokte seg for misbruk av en slik rett. Mennesker 
som har ikke har plettfri vandel sett i lys av norsk lov bør, med visse forbe- 
hold, også kunne nektes opphold. Hva gjelder henvisning til særskilte kjen- 
netegn ved migranten, vil bare kjennetegn som er relevant for rettigheten 
som hevdes, eller godet som tildeles, utgjøre en legitim grunn for å stenge 
folk ute. Kjønn, etnisk tilhørighet, religiøs overbevisning, legning og så 
videre vil ikke kvalifisere, mens utdanningsnivå kan gjøre det dersom det 
er nødvendig for å opprettholde en liberal innvandringspolitikk og hindrer 
staten i å realisere sine grunnleggende formål. 

I en situasjon der staten kan utvise mer eller mindre raushet uten å 
komme i konflikt med sin grunnleggende selvpålagte forpliktelse på å 
fremme sivil rettferdighet innad og global rettferdighet utad, finnes det 


543 Til spørsmålet om hvorvidt dette er folkerettslig berettiget, se seksjon 4.2. 
544 Jf. diskusjonen i seksjon 4.3. 

gode grunner til at man bør lene seg i raus retning. Å aldri gjøre mer enn 
det våre moralske forpliktelser krever, vil føre til en moralsk utarming av 
politikken?” 

En søknad om opphold er ikke avgjort så snart norske utlendingsmyn- 
digheter har vurdert søknader om opphold som velbegrunnet. Gjør antallet 
slike søknader det umulig for den norske stat å opprettholde en liberal inn- 
vandringspolitikk og realisere sivil rettferdighet, og internasjonal ombo- 
setting ikke er mulig, bør det settes et tak på antallet, og det må gjøres 
prioriteringer blant dem hvis søknader har blitt vurdert som velbegrun- 
nede. Hvordan bør vi sette et slikt tak, og på hvilket grunnlag bør vi prio- 
ritere? Det er disse spørsmålene jeg vil drøfte i de to neste seksjonene. 


4.2 Hvor mange innvandrere bør 
Norge ta imot? 


Nestoren i norsk innvandringsforskning Grethe Brochmann skriver: «Det 
finnes ikke noe slikt [absolutt] rettferdighetsprinsipp som kan hjelpe oss 
med å bestemme hvor mange innvandrere som bør kunne slippe inn i 
landet.»”** Brochmann får støtte av professor i jus ved universitetet i 
Oxford, Richard Ekins: «[T]here is no fair share’ of refugees which each 
state should accept.»”” Stemmer dette? Har vi ingen mulighet til å vur- 
dere ulike innvandringspolitiske forslag til tallfesting ut i fra hva som er 
(absolutt)?** rettferdig? 

Jeg vil i denne seksjonen forsøke å vise hvorfor Brochmann og Ekins 
kun delvis har rett i sine påstander (som Brochmann selv ikke utfolder 
argumentativt). Selv om det ikke er mulig å utlede et eksakt antall fra rett- 
ferdighetsprinsipper, kan de hjelpe oss å gi upresise relative vurderinger. 
Med upresise relative vurderinger mener jeg at to tall kan vurderes som 
bedre/verre, like gode eller i paritet. Dette gjelder også for innvandrer- 
grupper hvor fastsettelsen av antall skjer på grunnlag av moralske vurde- 
ringer som går ut over rettferdighetshensyn. Sier vi at det ikke er mulig å 
begrunne hvor taket på antallet innvilgede søknader om permanent opp- 
hold er ut ifra rettferdighetshensyn eller andre moralske normer/verdier, 
innrømmer vi også at kriteriene vi bruker for å vurdere hvem som legitimt 


545 Blake, Justice, 188ff. 

546 Brochmann og Kjeldstadli, Innvandringen til Norge, 319. Jf. NOU 2004: 20, 37. 

547 Ekins, «Right to Exclude», 52. 

548 Jeg tolker Brochmanns uttrykk «absolutt» som at det refererer til rettferdighetsidealer. 

har krav på opphold i realiteten ikke er etiske kriterier, men kriterier for- 
mulert med utgangspunkt i ikke-etiske hensyn.” Mot dette vil jeg hevde at 
etiske hensyn kan, og bør, spille en rolle når vi fastsetter et antall. Dersom 
vi kan vise at antallet asylsøkere vi gir opphold er bestemt i samsvar med 
koherente moralske prinsipper, er det også lettere for oss å godta ansvaret 
de pålegger oss. 

Før jeg tar fått på drøftingen av Brochmanns og Ekins påstander, er 
det viktig å understreke at diskusjonen om antallet innvandrere Norge 
bør slippe inn ikke involverer arbeidsmigranter fra Schengen-området. 
Antallet migranter fra denne gruppen er i liten grad regulert.” Selv om 
det primært er handelspolitiske grunner til dette, vil jeg ikke utelukke at 
også rettferdighetshensyn kan tale for (eller mot) fri bevegelse av arbeids- 
kraft. Her vil jeg imidlertid legge denne diskusjonen til side, og fokusere på 
grupper innvandrere hvor spørsmålet om antall tydeligst gjør seg gjeldende, 
nemlig flyktninger, humanitære migranter og arbeidsmigranter fra utenfor 
Schengen-området. For en mer inngående drøfting av hvorvidt rettfer- 
dighetsprinsipper dypest sett krever en rett til fri bevegelse for «normale» 
arbeidsmigranter, henviser jeg leseren til kapittel 5 og 7. 

Hva mener jeg så med rettferdighetsprinsipper? I vår sammenheng er 
det primært fire typer prinsipper som gjør seg gjeldende. For det første, 
prinsipper som sier noe om hva som skal til for at innvandrere behandles 
rettferdig som individer og/eller som tilhørende en bestemt kategori men- 
nesker. For det andre, prinsipper som formulerer hvordan en rettferdig 
fordeling av asylsøkere land imellom bør se ut. For det tredje, prinsipper 
som forteller oss hvilket ansvar vi har for å gjøre opp for urett, og, for det 
fjerde, idealet om sivil rettferdighet som ble formulert ovenfor i seksjon 3.2. 

Det første prinsippet handler om likebehandling, hvilket innebærer at 
utvalget av mennesker vi gir opphold ikke utformes på en måte som dis- 
kriminerer enkelte (grupper) asylsøkere. Ettersom dette primært handler 
om den den interne sammensetningen av innvandrere som gruppe, vil jeg 
drøfte dette i neste seksjon, hvor jeg tar for meg spørsmålet om hvordan vi 
bør prioritere blant dem som tilfredsstiller de krav vi med rimelighet kan 
stille for at mennesker skal kunne få opphold i Norge.” 


549 Rawls kaller slike prosesser for «rent prosedurale». Rawls, A Theory of Justice, 73ff. 

550 Lind og Tyler, Psychology of Procedural Justice, 156f1. 

551 Se kapittel 3 i Utlendingsloven. 

552 Jf. også seksjon 8.1, hvor jeg argumenterer for hvorfor dette ideelt sett krever upartiske internasjonale 
domstoler. 

Hvilken betydning har så rettferdighetsprinsipper for fordelingen av 
ansvar i det internasjonale samfunn? Skal vi kunne vite hvor mange flykt- 
ninger som har et moralsk krav på opphold i Norge må vi, for det første, 
vite hvor mange flyktninger det totalt sett er i verden. Dette tallet bestem- 
mes simpelthen av hvem som faktisk er flyktninger.” Folkerettslig sett er 
det totale antallet flyktninger i verden gitt for land som har forpliktet seg 
på flyktningkonvensjonen. Dette betyr ikke at vi, uten videre, er moralsk 
forpliktet til selv å yte beskyttelse til alle søkere som oppfyller kriteriene 
for å få innvilget status som flyktning. Selv om ethvert hjelpetrengende 
menneske tilskrives universelle rettigheter, betyr ikke det at enhver moralsk 
aktør har perfekte positive universelle forpliktelser.””* Verken ethvert indi- 
vid eller enhver stat har ansvar for aktivt å oppfylle alt det som skal til for 
å sikre de positive rettighetene til hvert enkelt menneske på kloden. Det er 
nok at ansvaret er fordelt innad i statssystemet som helhet på en måte som 
gjør at alles rettigheter oppfylles. Flyktninger vi selv mener oss ute av stand 
til å ta imot opphører ikke å være flyktninger, men vil måtte overføres til 
andre land hvor de kan motta beskyttelse. Uten en rettferdig internasjonal 
ansvarsfordeling vil vi i praksis ikke kunne oppfylle flyktningkonvensjo- 
nens krav.” Prinsipper om fordelingsrettferdighet vil her kunne begrunne 
hvorfor det selv ikke å ta imot alle som trenger beskyttelse ikke nødven- 
digvis er å behandle flyktninger (osv.) urettferdig. 

Selv om argumentene for antallsbegrensninger ut ifra rettferdighets- 
prinsipper kan synes opplagt fra et moralfilosofisk perspektiv, er det ikke 
like opplagt hvordan dette forholder seg til folkeretten. Mange eksperter i 
flyktningrett vil hevde at forbudet mot å sende flyktninger tilbake til land 
der de risikerer forfølgelse ikke kan fravikes, selv ikke i ekstraordinære 
situasjoner. I det som har blitt et av standardverkene i internasjonal flykt- 
ningrett skriver Guy Goodwin-Gill og Jane McAdam eksempelvis følgende: 


The principle of non-refoulement applies irrespective of the number of refugees who 
arrive. Nothing in the 1951 Convention, relevant human rights treaties, or the regional 
refugee instruments suggests that the principle is inapplicable in situations of mass 
influx [...] [I]n a situation of mass influx, states must ensure that their actions or 


omissions do not expose people to a risk of persecution or other serious harm, no 


553 Larsen, «Asyl», 200. 
554 Shue, «Mediating Duties», 689. 
555 Jf. fortalen til Flyktningkonvensjonen, avsn. 4. 

matter how debilitating a sudden influx of refugees might be on a states resources, 


economy, or political situation >> 


I den mest brukte kommentarutgaven til flyktningkonvensjonen bekreftes 
dette synet av Walter Kålin, Martina Caroni og Lukas Heim, og presise- 
rer at dette blant annet innebærer at «[i]ts applicability is not dependent 
on international assistance, or on burden or responsibility sharing». De 
argumenterer alle med at en slik tolkning er i pakt med både ordlyden i 
konvensjonen, samt dens humanitære verdigrunnlag og formål. Dersom 
dette stemmer vil altså forbudet mot tilbakesendelse gjelde ubetinget for 
det enkelte land. Stater kan ikke nekte mennesker på flukt midlertidig 
beskyttelse på eget territorium, selv om det skulle utløse fullskala institu- 
sjonell kollaps. 

Wien-konvensjonen om traktatretten har som formål å «establish con- 
ditions under which justice and respect for the obligations arising from 
treaties can be maintained».”” Når den foreskriver at traktater skal holdes 
«i god tro» (art. 26 og 31(1)), betyr dette blant annet at reglene traktatene 


setter opp ikke skal anvendes i strid med sitt formål.” 


Formålet med flykt- 
ningkonvensjonen er å beskytte mennesker som risikerer forfølgelse i sitt 
hjemland. I lys av sitatene gjengitt ovenfor er spørsmålet om en tolkning 
av prinsippet om non-refoulement som ubetinget gyldig overfor det enkelte 
land vil undergrave konvensjonens formål dersom den bryter ned insti- 
tusjonene som gjør det mulig å innfri det. Ifølge Wien-konvensjonen kan 
en traktatpart «invoke the impossibility of performing a treaty as a ground 
for terminating or withdrawing from it if the impossibility results from the 
permanent disappearance or destruction of an object indispensable for the 
execution of the treaty». Ettersom kollaps av statlige institusjoner som 
muliggjør rettighetsoppfyllelse vil innebære at man befinner seg i en verre 


ro 


situasjon enn situasjonen man skaper ved (midlertidig)”” å stenge noen ute, 


556 Goodwin-Gill, McAdam, The Refugee, 287. Min kursivering. Andre fremstående fagfolk følger samme 
linje. Se for eksempel Lauterpacht og Bethlehem «The Scope and Content», 119ff., Costello og Foster, 
«Non-refoulement», 310f., og Hurwitz, Collective Responsibility, 208. 

557 Kalin, Caroni og Heim, «Article 33, para.», 1379 (avsn. 136). 

558 Jf. avsn. 5 i fortalen til Flyktningkonvensjonen. 

559 Bartels og Paddeu «Introduction», 2, og Linderfalk, «Good Faith», 266, 270ff. 

560 Art. 61(1). Jf. unntaksbestemmelsen i ICCPR 4(1). 

561 Wien-konvensjonen omtaler her tilfeller hvor en stat med god grunn kan trekke seg ut av et traktat- 
samarbeid, men man kan også tenke seg at det kan være snakk om derogasjon, dvs. en midlertidig 
opphevelse (suspensjon) av en regels anvendelse når anvendelsen av den kommer i konflikt med en 
regel som har høyere juridisk rang (Hage, Waltermann og Arosemena, «Exceptions in International 
Law», 23, og Vifiuales, «Seven Ways», 72f.). Det er den begrensede tidsdimensjonen som skiller den fra 
en unntaksbestemmelse. Innholdet i non-refoulement-prinsippet forblir det samme, men man hevder 

er det rimelig å anta at en slik kollaps vil kunne forstås som et slikt tap.”* 
En tolkning av prinsippet om non-refoulement slik den er gitt ovenfor vil 
i ekstremtilfeller kunne bety at den fullt ut realisert overfor en enkelt stat 
i realiteten vil undergrave seg selv. Ja, innebærer ikke en slik tolkning at 
utlendingsloven er grunnlovsstridig? Den vil jo da anerkjenne en norm 
som vil kunne hevdes som gyldig også når den (blant annet) undergraver 
de institusjonelle betingelsene for menneskerettighetene, demokratiet og 
rettsstaten ($ 2). 

Så vidt meg bekjent finnes det også fremstående flyktningrettseksperter 
som antyder at dette resonnementet kan ha et poeng. I en tidligere utgave 
av sin mye leste bok, skrev endatil Goodwin-Gill selv følgende: 


It can be argued that a mass influx is not itself sufficient to justify refoulement, given 
the likelihood of an international response to offset any potential threat to national 
security [...] [I]t must be admitted that the prospect of a massive influx of refugees 
and asylum-seekers exposes the limits of the State’s obligation otherwise not to return 


or refuse admission to refugees.*” 


Og nar James Hathaway legger frem begrunnelsen for at enkeltpersoner 
med flyktningstatus som utgjør en sikkerhetstrussel (art. 33(2)) kan sendes 
tilbake, ser den ut til å være basert pa en liknende logikk: 


Because the objective of Art. 33(2) is protection of the most fundamental interests of 
the host state and its community, a clear risk to such collective interests defeats the ref- 
ugee's right to invoke the duty of non-refoulement [...] This conviction that the estab- 
lishment and maintenance of a relatively open refugee protection system requires a 
strong safeguard of the basic security interests of receiving states was precisely the 
reason that the Conference of Plenipotentiaries rejected the Ad Hoc Committee's 


unconditional insistence on strict observance of the duty of non-refoulement.*%* 


Unntaket fra forbudet mot refoulement formulert i flyktningkonvensjo- 
nens art. 33.2 indikerer at selv mindre alvorlige konsekvenser enn institu- 
sjonell kollaps kan begrense rekkevidden av forbudet. Hvorfor ikke ogsa 
en massefluktsituasjon som påfører staten kritisk institusjonell belastning 


sin rett til ikke å anvende det til fulle. Når en handling er berettiget under en derogasjon, defineres ikke 
handlingen teknisk sett som et menneskerettighetsbrudd. 

562 Trapp, «Exemptions, Qualifications, Derogations, and Excuses», 323. 

563 Goodwin-Gill, Refugee in International Law (2. utg.), 141. Min kursivering. Jf. Hathaway, The Rights of 
Refugees, 357ff. 

564 Hathaway, The Rights of Refugees, 354. 

skulle kunne begrunne en midlertidig suspensjon av forbudet er derfor 
uklart. Hathaways gjennomgang av det relevante flyktningrettslige mate- 
rialet avdekker at det ikke gis et klart svar på dette spørsmålet, og viser til 
at UNHCR har uttrykt et behov for at en slik avklaring må folkerettslig 
formaliseres i form av en autoritativ tekst.” 

Faren for misbruk av et resonnement som dette (eller liknende), slik det 
eksempelvis skjedde her i Norge (og Europa for øvrig) i 2015/2016 overfor 
de syriske flyktningene, er betraktelig. Det er derfor viktig å understreke at 
en tolkning av prinsippet om non-refoulement som betinget gyldig overfor 
det enkelte land, har sin hovedbegrunnelse i mulighetene for å sørge for 
beskyttelse. Det er også viktig å notere at tolkningsspørsmålet gjelder den 
minimale forpliktelse som følger av prinsippet om non-refoulement,** det 
vil si plikten til å slippe flyktninger midlertidig inn på territoriet, ikke for- 
pliktelsen til å sikre «varige løsninger», eksempelvis i form av permanent 
opphold. Det siste er det allmenn enighet om at er en kollektiv forpliktelse 
for det internasjonale samfunn, og ikke noe som nødvendigvis må inn- 
vilges i det landet asylsøkeren fremmer søknaden i. Terskelen for å nekte 
flyktninger midlertidig beskyttelse, og terskelen et bestemt land kan ha for 
å nekte dem asyl, vil derfor naturlig nok være ulik.°” 

Så hvor står vi? Hvorvidt et prinsipp om rettferdig fordeling av ansvar 
kan begrunne begrensninger i antallet flyktninger man gir beskyttelse er 
folkerettslig sett et relativt åpent spørsmål. Uansett hva svaret skulle vise 
seg å være, vil det fra et moralfilosofisk perspektiv være avgjørende hvilken 
tolkning av prinsippet om non-refoulement som fører til at flest flyktninger 
får beskyttelse. Hvorvidt det er en tolkning av prinsippet som ubetinget 
(ikke-derogerbart) overfor den enkelte stat i en massefluktsituasjon som 
vil vekke det internasjonale samfunn til ansvar, eller om det først er når det 
internasjonale samfunn forstår at det gjelder betinget overfor det enkelte 
land at det innser sitt ubetingede kollektive ansvar, er vanskelig å si sikkert. 
Det videre moralfilosofiske resonnementet i denne seksjonen er basert 


565 Ibid., 362. 

566 UNHCR, EXCOM Conclusions nr. 22, para. II. A.2. 

567 Hvor terskelen settes vil avhenge av hvor omfattende rettigheter som folkerettslig følger av forbudet 
mot ikke å returnere mennesker til forfølgelse. Dette kan fremstå som noe uklart (Hurwitz, Collective 
Responsibility, 215). Våre forpliktelser på ICCPR tyder på at et relativt tykt sett av rettigheter følger, 
ettersom rettighetene i konvensjonen eksplisitt gjelder alle som befinner seg på territoriet (art. 2(1), jf. 
kap 3 og 4 i Flyktningkonvensjonen og ECHR, art. I, UNCHR, EXCOM Conclusions nr. 22, para. II. B, og 
Europarådet, «Council Directive 2003/9/EC»). Men så vidt jeg kan se fungerer i praksis prinsippet om 
non-refoulement med en implisitt antakelse om at et tykt sett med rettigheter først følger av en «varig 
løsning» i form av permanent oppholdstillatelse. 

på at det siste vil være tilfellet, uten at det gir seg ut for å ha folkerettslig 
belegg. Dersom et slikt belegg viser seg å ikke finnes, kan resonnementet 
brukes til å hevde at det kan finnes situasjoner hvor det å bryte folkeretten 
vil være moralsk forsvarlig. 

Hvor mange flyktninger som får opphold i Norge blir i dag bestemt av to 
forhold: (1) hvor mange mennesker med beskyttelsesbehov som ankommer 
norsk grense, og (2) hvilken kvote for overføringsflyktninger som fastsettes 
av regjeringen. Justis- og beredskapsdepartementet gir retningslinjer for 
prioriteringer innenfor kvoten basert på ulike hensyn. Mens det er upro- 
blematisk å sørge for at kvoten for overføringsflyktninger ikke overskrides, 
er det adskillig mer utfordrende å regulere antallet mennesker som søker 
opphold ved Norges grenser. Det avhenger dels av evnen det internasjo- 
nale samfunn har til å regulere hvor asylsøknader blir fremmet, dels av 
mulighetene Norge har for å sørge for retur av personer som har fått sin 
søknad avslått, og dels av mulighetene det internasjonale samfunn har for å 
(om)fordele mennesker med rett til asyl. Og folkerettslig er det, som 
nevnt, svært kontroversielt å operere med kvoter for ordinære flyktninger. 
Spørsmålet er da om det finnes et rettferdighetsprinsipp som kan hjelpe 
oss til å fastsette hvor langt vårt moralske ansvar strekker seg. 

Anvender vi et slikt prinsipp vil det, for det første, bety at vi ikke begår 
det Peter Singer kaller «the all-or-nothing fallacy».*** Noen vil kanskje 
tenke at det å innvilge noen få mennesker opphold når så mange står foran 
døren og banker på, ikke er noe poeng. Det blir bare en liten dråpe i havet. 
Gitt at antallet flyktninger i verden er tilstrekkelig høyt, vil det rettferdig- 
hetsteoretisk være innlysende at Norge handler mer rettferdig overfor det 
internasjonale samfunn dersom vi tar imot én flyktning enn ingen. Dette 
anser jeg som ukontroversielt. 

Men selv om asylpolitikk altså ikke er et spørsmål om enten-eller, kan 
både distributive og korrektive rettferdighetsprinsipper brukes til å anslå 
når det å slippe inn flere asylsøkere ikke lenger er noe vi er moralsk forplik- 
tet til å gjøre. I en situasjon hvor det er uklart hvem som har ansvar for hva 
overfor hvem, vil kollektive handlingsproblemer gjøre seg gjeldende med 
stor kraft. Skal slike problemer løses på en etisk forsvarlig måte kreves det 
at aktørene, gjennom demokratisk prosedyrer, tegner opp en idealsituasjon 
hvor menneskerettigheter som her og nå er innholdsmessig for ubestemt 
til å kunne realiseres, eller for krevende å handle på, blir fullt bestemte og 


568 Singer og Singer, «The Ethics of Refugee Policy», 121. 

mulig å realisere. Anerkjenner aktørene idealet, men avstår fra å forsøke å 
handle i samsvar med det, handler de moralsk klanderverdig.**” Hvordan 
kan et slikt ideal se ut? 

Slik jeg ser det, vil et slikt ideal gjøre Norge klanderverdig ut ifra rett- 
ferdighetshensyn dersom vi ikke åpner dørene for så mange som vi burde 
tatt imot dersom alle andre aktører innfridde sitt ansvar overfor flyktninger 
fra og med i dag, og alt annet var likt.”" I et slikt ideelt scenario burde hver 
enkelt stat tatt imot så mange som mulig innenfor rammene av deres mot- 
takskapasitet, med en viss korreksjon for tidligere ansvarsfraskrivelse, samt 
for det ansvar hver enkelt stat har hatt for å skape behov for mennesker til 
å flytte fra et land til et annet.” Her måtte både enkeltstående utenrikspo- 
litiske handlinger som skaper krisesituasjoner i andre land, samt bidrag til 
strukturelle skjevheter i det internasjonale samfunn som skaper kroniske 
emigrasjonsbehov, blitt tatt med i betraktning.” Selv med et ansvarsforde- 
lingskriterium som dette vil man ikke kunne gjøre annet enn å gi et anslag 
i god tro for hvor mange vi matte ha sluppet inn.” Idealet gir oss et kun et 
instrument til å foreta en grovkornet rettferdighetsteoretisk vurdering av 
dagens internasjonale fordeling. Men så lenge det hjelper oss til å utføre 
en mer spesifikk vurdering enn andre alternativ, kan vi ikke kreve at det 
må kunne gi oss eksakte tall. Til det er saken for kompleks. 

Vi befinner oss imidlertid i et ikke-ideelt scenario, hvor mange land 
ikke innfrir kravet et slikt ansvarsfordelingskriterium pålegger dem. Betyr 
dette at et Norge som tok sin rettmessige del av ansvaret, ikke er moralsk 


569 Stater som ikke anerkjenner idealet kan også handle klanderverdig, men da primært moralsk. 

570 Jf. Murphy, «Demands of Justice», 290f., og «Demands of Beneficence», 277ff. Se videre Cohen, Self- 
Ownership, 223ff. (inkludert fotnote 90), Cohen, «Who is Starving Whom?», samt Murphy, Moral 
Demands, 74ff. Murphy understreker at dette kun gjelder i et upartisk perspektiv, ettersom det kun 
er der alle stater har samme mål (ibid., 94ff.). Presiseringen «og alt annet var likt» er også viktig fordi 
rimelig fordeling av ansvar kun er en verdi blant flere potensielt relevante i en overordnet vurdering 
(Ridge, «Fairness», 197, 215). Tim Mulgan kritiserer Murphys kriterium for de ekstreme variasjonene 
i forpliktelser det kan begrunne (Mulgan, Demands, 107ff.). Hvor mye vi bør gjøre er betinget av hvor 
mange migranter som finnes, samt hvor mange aktører vi kan dele ansvaret på. Var det veldig mange 
flere eller veldig mange færre migranter, ville kriteriet vært urimelig. Og dersom det var få, i en ideell 
situasjon, som hadde mulighet til å ta imot migranter, ville kravet til hvor mange vi burde slippe inn øke 
tilsvarende (ekstremt). Mulgan synes dette er urimelig. Jeg slutter meg til denne kritikken, men mener 
at Murphys kriterium er til hjelp i den konteksten vi befinner oss i nå. Endrer betingelsene seg, er det 
ikke sikkert prinsippet lenger vil være til hjelp. 

571 Jf. Davis, «Utilitarianism and Responsibility», 21, og Wilcox, «The Open Borders Debate», 818f. 

572 Hvilke faktorer som bør tas med i den anslagsvise beregningen av et lands (ideelle og reelle) integra- 
sjonskapasitet blir drøftet nedenfor, i kapittel 6. 

573 Mulgan mener det er så radikale erkjennelsesmessige problemer knyttet til å anslå hvor mye vi hadde 
måttet ofre dersom alle tok sitt ansvar, at Murphys kriterium ikke er til hjelp når vi skal bestemme hvor 
langt vårt ansvar som nasjon strekker seg (Mulgan, Demands, 115). I motsetning til Mulgan mener jeg 
en grovkornet vurdering er mulig. 

forpliktet til å ta opp noe av slakket ansvarsløse stater etterlater seg, der- 
som det ville bety lave/moderate samfunnsmessige kostnader?”" Svarer 
vi ja på dette spørsmålet, betyr det at flyktningene, som tross alt er dår- 
ligere stilt enn oss, må bære alle kostnadene for andre staters manglende 
ansvarstaken.”” Dette virker intuitivt urimelig, særlig der de samfunns- 
messige omkostningene er lave. Samtidig kunne man spørre seg om det 
ville være Norge, eller det moralske prinsippet som tillater stater ikke å ta 
sitt ansvar, som ville hatt skylden for å pålegge flyktningene denne byrden, 
eller om det ikke heller vil være de uansvarlige statene som sådan som var 
klanderverdige?”* 
Norges forpliktelser til å bistå mennesker i behov av beskyttelse kan ikke 


At det siste vil være tilfellet stemmer unektelig. Men 


reduseres til forpliktelser begrunnet i rettferdighetshensyn.”” Skal hjel- 
petrengendes interesser få tilstrekkelig beskyttelse mener jeg vi må skille 
mellom politiske handlinger Norge er forpliktet til ut ifra rettferdighetshen- 
syn, og politiske handlinger vi er forpliktet til å utføre av andre moralske 
grunner, for eksempel med referanse til det faktum at flyktninger (osv.) er 
mennesker som oss, med samme rett på et verdig og godt liv.”* Er ikke 
omfordeling politisk mulig, behovene til migrantene prekære nok og Norge 
kun må påta seg moderate samfunnsmessige kostnader, vil vi, etter mitt syn, 
være moralsk forpliktet av menneskelig hensyn til å ta imot flere enn vi er 
forpliktet til ut ifra rettferdighetshensyn, både permanent og midlertidig.” 
Ideelt sett vil det å ta mer ansvar enn det som er rimelig gi unnaslun- 
trerne dårlig samvittighet — et insitament til å gjøre det som rimelig kan for- 
ventes av dem. I den virkelige verden, derimot, kan også det motsatte skje, 
nemlig at land som gjør for lite, gjør enda mindre fordi de vet at andre vil 
gjøre «jobben» for dem.”* Det er ikke sjelden vi hører politikere begrunne 
en restriktiv innvandringspolitikk med den negative signaleffekten en mer 
liberal innvandringspolitikk vil gi.” Hvorvidt andre land vil ta hintet og 


574 Cruft, «Basic Rights», 51, Barry, Responding to Global Poverty, 19f., 55ff., og Brezger, «So viele wie nötig», 
65É. 

575 Jf. kritikken formulert av Paul Hurley, «Fairness and Beneficence», 856f. 

576 Murphy, Moral Ideals, 92. Jf. Cohen, «Who is Starving Whom?», 73ff., Miller, «Taking up the Slack?», 
239ff., og Ridge, «Fairness», 200, 212. 

577 Ibid., 200. 

578 David Miller opererer med et analogt skille mellom «reasons of justice» og «humanitarian reasons». 
Miller, «Taking up the Slack?», 243. 

579 Dersom Norge allerede tar imot det antall flyktninger fra Tyrkias leire som er rimelig, blir ikke verden 
mer rettferdig dersom Norge tar imot enda flere. Forholdet mellom Tyrkia og Norge blir mer rettferdig, 
men ikke den internasjonale ansvarsfordelingen for øvrig. Hoesch, «Taking up the Slack», 1714. 

580 Ridge, «Fairness», 204, 215f., og Cohen, «Who is Starving Whom?», 78. 

581 Jf. Ot.prp. 75 (2006-2007), 152, og Justis- og beredskapsdepartementet, Høringsnotat, des. 2015, 49. 

påta seg større ansvar, eller om det settes i gang et «kappløp mot bunnen» 
som gjør mennesker på flukt til evige kasteballer stater imellom (refugees 
in orbit), er ikke gitt.” Det som imidlertid er sikkert er at jo mer ansvar 
andres unnlatelsessynder påfører Norge, desto mer er det i Norges interesse 
å utøve politisk press mot dem som ikke tar sin del av ansvaret. Selv om 
Norges forsøk på å bidra til en harmonisering av europeisk innvandrings- 
regulering kan ha hatt sin realpolitiske hovedmotivasjon i å hindre flere i 
å søke asyl i Norge, må den moralsk sett være drevet av ønsket om at alle, 
inklusive oss selv, skal ta sitt rettmessige ansvar. Når utlendingsloven $ 32 
slår fast at den norske stat kan nekte å realitetsbehandle en søknad om opp- 
hold dersom søkeren ankommer Norge fra et land der hen ikke risikerer 
forfølgelse (f.eks. andre nordiske eller europeiske land), vil dette kun være 
rettferdig dersom landene søkeren reiser fra i mindre grad enn Norge tar 
imot det antall en rettferdig fordeling krever.” Når Norge i 2015 hindret 
mennesker som ankom fra Sverige i å få realitetsbehandlet sin søknad om 
asyl, var dette et åpenbart brudd med dette prinsippet. Sverige tok da imot 
omtrent fem ganger så mange asylsøkere som oss.” 

Den norske stat kan sette antallsbegrensninger som behandler flykt- 
ninger (osv.) rettferdig, men like fullt umoralsk.” I situasjoner der det 
vil kreve høye samfunnsmessige kostnader å kompensere for andre lands 
manglende vilje til å ta imot det antall migranter som ville vært rettferdig, 
og behovene hos mottakeren ikke er prekære nok, vil vi derimot verken 
begå urett eller være moralsk klanderverdige av menneskelige hensyn der- 
som vi avstår fra å ta imot flere.” Men jo mer prekære behov migranten 
har, jo sterkere moralske grunner har vi til å strekke oss lenger enn det vi 
strengt tatt hadde måttet gjøre i en situasjon der alle gjorde sitt. 

Joseph Carens mener at vi «nesten aldri» bør avvise en flyktning.” 
Selv om folkeretten kanskje vil gi Carens rett, i det minste dersom nor- 
men begrenser seg til forbudet mot retur og eventuelt er rettet mot det 
internasjonale samfunn som helhet og ikke den enkelte stat, går han etter 
min mening for langt moralsk sett. Norges moralske forpliktelser er mer 


582 Dette var situasjonen i Europa på 1980-tallet, og bakgrunnen for innføringen av Dublin-forordningen. 

583 12016 kritiserte Sverige da også Norge og andre europeiske land for å ikke gjøre dette. Hagelund, «After 
the Refugee Crisis», 9. 

584 Det bør også her nevnes at Flyktningkonvensjonen artikkel 31(2) forutsetter at retten til å søke asyl ikke 
er begrenset til første trygge land. Jf. oppfordringen til ansvarfordeling som uttrykkes i konvensjonens 
sluttakt, seksjon D. 

585 Jf. Davis, «Responsibility», 30. 

586 Mulgan, Demands, 288. 

587 Carens, Ethics of Immigration, 219. 

begrensede enn det han ser for seg, selv overfor migranter med prekære 
behov. Dersom antallet vi er moralsk forpliktet til å slippe inn overskrider 
grensen for hva det norske folk vil akseptere, mener jeg at vi ikke bør inn- 
fri alle våre prima facie moralske forpliktelser overfor flyktninger. I mine 
øyne er det altavgjørende hvor mange som får hjelp, og dersom det å ikke 
innfri alle våre humanitære forpliktelser er det som skal til for å føre en 
mest mulig liberal asylpolitikk, vil det være å foretrekke. Dersom få eller 
ingen vil stemme på politikere som vil ofre mye for å gi migranter tilgang 
til goder i Norge, kan det være bedre, alt tatt i betraktning, å utforme poli- 
tikk som er mer restriktiv enn idealet, men som likevel lener seg så mye 
som mulig i retning av dette.” Med dette sagt, mener jeg også vi har en 
dynamisk forpliktelse til å motvirke en restriktiv innvandringsretorikk som 
overdriver truslene innvandring utgjør for det norske samfunnet, og vekke 
så mye frykt blant folk at det ikke lenger er mulig å innfri våre humanitære 
forpliktelser. 

I en situasjon der det å innfri humanitære forpliktelser ikke slår negativt 
ut på den politiske opinionen, vil vi stå fritt til å innvilge flere permanent 
opphold enn det slike forpliktelser pålegger oss inntil det øyeblikk antal- 
let blir så høyt at det utløser sosiale dynamikker som truer de struktu- 
relle betingelsene for å realisere sivil rettferdighet.” Overskrides denne 
grensen, blir innvandringspolitikken moralsk klanderverdig. Det er da 
særlig to betingelser jeg tenker på. For det første, anerkjennelsen av alle 
menneskers likeverd og de generelle rettighetene som verner om dette. For 
det andre, demokratiske prosedyrer for å løse uenighet om hvordan men- 
neskerettighetene konkret bør realiseres gjennom kollektiv samhandling. 
Analysen av de sosiale dynamikkene som over tid skaper en trussel mot 
disse betingelsene er svært kompleks, og vil derfor ikke kunne gi opphav 
til eksakte prediksjoner. Det finnes derfor heller ikke i denne sammenhen- 
gen et moralsk prinsipp som eksakt kan tallfeste hvor mange det er etisk 
forsvarlig å slippe inn i Norge.” 

Det mange analyser likevel vil være enige om, er at antidemokratiske 
krefter av ulik art vinner lettere frem i et samfunn preget av stor sosial og 
økonomisk ulikhet. Dagens USA er et nærliggende eksempel. Hvor vi setter 
grensen for hvor mange det vil være etisk forsvarlig å slippe inn i Norge 


588 Carter, «Utilitarian Morality», 175. 

589 Terskelen for å nekte opphold vil være høyere dersom det kun er snakk om å gi dem midlertidig opphold. 

590 Jf. Chang, Comparisons, 32ff., 145ff. Jf. Parfit, Reasons and Persons, 431, samt Habermas, «Citizenship», 
303. 

mener jeg derfor henger nært sammen med evnen staten har til å sørge 
for sosial utjevning. I et rikt land med en universell velferdsstat og høye 
kompetansekrav på arbeidsmarkedet vil det å ta imot flyktninger poten- 
sielt gi mer sosial ulikhet. Når ulikheten blir tilstrekkelig stor, vil økning 
av tallet gå over fra å være bestemt av moralske forpliktelser til å bli noe 
vi står fritt til å gjøre eller ikke å gjøre, så lenge det ikke medfører en mer 
restriktiv opinion enn det som vil gjør det mulig å innfri våre moralske for- 
pliktelser. Det vil da være godt å øke antallet, uten at vi må gjøre det. Øker 
de samfunnsmessige kostnadene ytterligere, vil vi befinne oss i en såkalt 
paritetssituasjon. Paritet betyr at det ene alternativet ikke er bedre/dårligere 
begrunnet i valgøyeblikket enn det andre. Dette betyr ikke at vi blir stående 
overfor et uløselig dilemma hvor valget mellom de ulike forslagene blir 
rasjonelt sett vilkårlig. Paritet betyr at vi har gode grunner til både å velge 


om vi vil ta imot flere, og til ikke å gjøre det." 


Ettersom ulike tungtvei- 
ende grunner taler for hvert av handlingsalternativene er det ikke tydelig 
hvilket alternativ som er best helhetlig vurdert. I en slik situasjon vil ikke 
vår politiske rasjonalitet tvinge oss til å handle på en bestemt måte, eller 
tvinge oss til å slå kron og mynt, slik det ville vært fornuftig å gjøre dersom 
alternativene var like gode. Den vil åpne opp for at vi står fritt til å velge, og 
at valget vi tar uttrykker hvilke verdier vi i praksis vil la veie tyngst - hvilke 
verdier som uttrykker hvem vi vil være som nasjon. Kontekstuelle forhold 
vil ofte være avgjørende for hvilke aspekter av de ulike handlingsalternati- 
vene vi vil vurdere som de viktigste for oss.” I en paritetssituasjon vil ikke 
gevinsten for den ene part kunne kompensere for tapet for den andre part, 
uansett hvilket valg vi tar.” I vår verden vil dette bety at mange mennesker 
vil lide selv om Norge var etisk uklanderlige i sin innvandringspolitikk. 
Utfordringen for staten som etisk aktør i en paritetssituasjon er at den må 
ta et valg som uttrykker hvilken lidelse som er mest akseptabel for Norge. 
Hvorvidt vi faktisk står overfor en situasjon der vi er moralske forpliktet av 
humanitære hensyn å ta imot flere migranter eller en situasjon hvor vi kan 
velge om vi vil ta imot flere uten å bryte med våre moralske forpliktelser, 
er et skjønnsspørsmål. Eksakt hvor mye mer som må stå på spill for migran- 
tene før det å stenge dem ute bryter med humanitære forpliktelser er ikke 
mulig å angi eksakt - dobbelt så mye, fem ganger så mye, ti ganger?” 


591 Chang, Comparisons, 121ff. 

592 Lenard og Moore, «Moderate Cosmopolitanism», 63f. 
593 Jf. Dancy, Moral Reasons, 121ff. 

Svaret vil avhenge av hvor høye samfunnsmessige kostnader det til enhver 
tid vil innebære for Norge. Men så lenge antallet ikke medfører en trussel 
mot realiseringen av sivil rettferdighet, vil det økende tallet fore til at det å 
prioritere legitime norske interesser fremfor migrantenes interesser ikke 
lenger vil være noe vi står fritt til å gjøre.” I en slik avveining mener jeg 
vi som regel bør etterstrebe raushet overfor migrantene, ettersom vi har en 
naturlig psykologisk tendens til å tone ned de moralske fordringene «frem- 
mede» stiller oss overfor, og overdrive trusselen innvandringen utgjør mot 
den demokratiske velferdsstatens funksjonsevne. 

I utøvelsen av moralsk skjønn vil etiske prinsipper altså måtte ta hen- 
syn til empiriske vurderinger av evnen et land har til å ta imot migranter 
samtidig som evnen til å realisere sivil rettferdighet ikke reduseres for mye, 
det vil si dets integrasjonskapasitet. Et tall i seg selv sier oss lite om sosiale 
konsekvenser av innvandring, fordi de faktiske konsekvensene er betinget 
av en rekke kontekstuelle faktorer.” Å anerkjenne at faktapremisser spiller 
en viktig rolle i utøvelsen av moralsk skjønn er ikke det samme som å si 
at etisk refleksjon er overflødig, eller at den, når alt kommer til alt og poli- 
tiske beslutninger skal fattes, må vike for politikernes vurderinger av hva 
som til enhver tid er i vår nasjonale egeninteresse.” Det er en anerkjen- 
nelse av at etiske argumenter må ta hensyn til de økonomiske, kulturelle 
og sosiale fordelene og ulempene som hefter ved innvandringspolitiske 
beslutninger. Men det er også et etisk spørsmål hvordan vi vurderer vekten 
av disse fordelene og ulempene, alt tatt i betraktning. Er vi eksempelvis 
villig til å senke antall personer vi gir opphold for å bevare et gode dersom 
det medfører en erodering av grunnleggende liberale og sosiale verdier, 
kan de kulturelle omkostningene bli for store. Defineres smerteterskelen 
alternativt av risikoen for økt støtte til innvandringsskeptiske partier og 
grupper i befolkningen, legger vi samtidig til rette for at innvandrings- 
skeptikere vil senke antallet innvilgede søknader under en terskel som 
målt på andre kriterier ikke vil være fullt ut akseptabel.””* Spørsmålet om 
hvordan integrasjonskapasitet bør fastsettes vil jeg drøfte mer inngående i 
kapittel 6. Der vil jeg også understreke at dette spørsmålet må holdes adskilt 
fra spørsmålet om vår beskyttelseskapasitet. 


595 Jf. Murphy, Moral Ideals, 65, 67, og Mulgan, Demands, 151f. Grensen for å prioritere nordmenn behø- 
ver ikke ha en pliktetisk skranke, den kan også ha en ren konsekvensialistisk begrunnelse. Smith, 
«Consequentialism», 263f. 

596 For en mer utdypende drøfting av hvordan man bør vurdere Norges integrasjonskapasitet, se kap. 6. 

597 Scanlan og Kent, «The Force of Moral Arguments», 89. 

598 Bauböck, Transnational Citizenship, 323. 

Å anerkjenne en øvre grense for antallet mennesker som innvilges per- 
manent opphold vil ikke bety at man har måttet gi opp etiske prinsipper, 
men at man heller har vist at slike prinsipper har en etisk funksjon i prak- 
tisk politikk uten at det betyr åpne grenser.” Det beste må ikke bli det 
godes fiende. Igjen: Dersom mer godt vil komme av å følge en «ikke-ideell» 
regel i fastsettelser av antall som flere vil praktisere, og som lener seg så 
langt som praktisk-politisk mulig i retning idealet, så bør man foretrekke 
sistnevnte.” 

At antallsbegrensninger settes gjennom demokratiske prosedyrer betyr 
ikke at resultatet er rasjonelt begrunnet som rettferdig eller moralsk opti- 
malt. Det er derimot et resultat begrunnet av folkesuverenitetsprinsippet, 
med andre ord et folks viljesbeslutning. I denne seksjonen har jeg argu- 
mentert for at slike viljesbeslutninger bør kritisk etterprøves gjennom bruk 
av etiske kriterier, både med tanke på hvordan en rettferdig fordeling av 
ansvar stater imellom bør se ut, men også med tanke på hva vi er moralsk 
forpliktet til, hva som kan være moralske godt ut over dette, hva vi står fritt 
til å gjøre i en paritetssituasjon, og når politiske handlinger går over til å 
bli moralsk klanderverdige. 

Ettersom skjønnsutøvelse spiller en rolle på flere nivåer av en slik reflek- 
sjon vil ikke etikken kunne hjelpe oss til eksakt å tallfeste hvor mange 
Norge har ansvar for å gi opphold, men vil måtte begrense seg til å gi 
upresise relative vurderinger. Men selv om det ikke er mulig å angi med 
matematisk presisjon når norsk innvandringspolitikk går over fra å være 
etisk forsvarlig til å være etisk uforsvarlig, betyr ikke dette at det ikke er 
mulig å gjøre velinformerte omtrentlige anslag av hvor tungt ulike interes- 
ser veier." Som Amartya Sen så berømt formulerte det: «It is better to be 
vaguely right, than precisely wrong.»*” 

Sa, hvordan kan da et omtrentlig forslag se ut? Et svar pa dette spørsmå- 
let avhenger som sagt blant annet av hvordan de politiske betingelsene for 
norsk innvandringspolitikk er til enhver tid. Et etisk forsvarlig forslag må 
alltid ta høyde for hvordan det vil påvirke folks holdning til innvandring. 
Et tallforslag vil også se ulikt ut alt etter hvor mange personer av ulike 
kategorier innvandrere som søker opphold i Norge. Det har unektelig noe 
å si hvorvidt 50 000 mennesker som står på grensen er arbeidsinnvandrere 


599 Scanlan og Kent, «The Force of Moral Arguments», 89. 

600 Carter, «Utilitarian Morality», 175ff. Jf. Driver, Consequentialism, 48f., 137ff. 
601 Chang, Comparisons, 32ff., 145ff. 

fra Schengen-området, eller om de er flyktninger. Tar vi utgangspunkt i 
en prosentfordeling basert på medianverdiene for årlig innvandring av 
ulike kategorier innvandrere sortert etter innvandringsgrunn fra og med 
at Norges assosieringsavtale med Schengen-landene ble revidert i 2001 


(arbeid: 67,7 prosent; familie: 23,9 prosent; flukt: 8,4 prosent), 9 


og hvor- 
dan holdningen til innvandring er i Norge per dags dato, så kunne et mode- 
rat forslag til totalsum per år kanskje vært 1,5 prosent av befolkningen.“ 
For Norges del vil dette utgjøre ca. 75 000 mennesker, hvorav da 50 775 vil 
være arbeidsinnvandrere, 17 925 familieinnvandrere og 6 300 flyktninger. 
Endres sammensetningen av innvandrere betydelig, eksempelvis fordi det 
må til for å innfri våre konvensjonsforpliktelser i en ekstraordinær situa- 
sjon, eller fordi viljen til å opprettholde en såpass liberal innvandringspo- 
litikk svekkes tilstrekkelig, vil prosentandelen innvandrere per år måtte 
revideres.” Den gjenstående utfordringen er å tenke gjennom hvordan 
den interne sammensetningen ideelt sett burde sett ut dersom den skal 
være etisk holdbar. Neste seksjon er et forsøk på å gjøre nettopp dette. 


4.3 Hvem bør prioriteres blant personer som 
søker opphold i Norge? 


I et land med åpne grenser bortfaller spørsmålet om hvem Norge bør prio- 
ritere blant dem som ønsker å komme inn i landet.” I dagens verden er 
dette åpne landet i beste fall et ideal. Som nevnt innledningsvis kan ikke en 
ansvarlig migrasjonsetikk nøye seg med å etablere idealer.” Den må også 


603 Medianverdiene er basert på tall fra 2001-2021 og er som følger: arbeid: 42 579; familie: 15 016; flukt: 
5 276. Tallene er basert på statistikk fra SSB. Kirkeberg, «Innvandring». 

604 Jf. Bader, «Fairly Open Borders», 50f. Baders forslag tar imidlertid ikke høyde for endrede politiske 
betingelser og sammensetningen av innvandrerne. En oversikt over den seneste utviklingen i holdninger 
til innvandring finnes hos Strøm og Molstad, «Stabilt positive holdninger». 

605 At ekstraordinært høye tall ikke i seg selv behøver å virke negativt inn på folks holdninger til innvandring 
kommer tydelig frem i SSBs kartlegging av slike holdninger etter at krigen i Ukraina begynte (ibid.). 
For øvrig er det heller ikke slik at vi i en situasjon med uvanlig høy flyktninginnvandring nødvendigvis 
bør skalere ned antallet arbeidsinnvandrere, i det minste ikke dersom vi ser det fra en ren økonomisk 
synsvinkel. Arbeidsinnvandring er samfunnsøkonomisk gunstig for Norge. Samtidig kan det skape økt 
ulikhet som igjen påvirker holdningene i befolkningen til innvandring. For mer om dette, se kap. 5. 

606 Dersom migrasjon i en slik verden ble sett på som en grunnleggende frihet i Rawls' forstand, ville bevegel- 
sesfrihet hatt prinsipiell forrang fremfor distributive hensyn, dvs. prioriteringer av ulike migrantgrupper 
med utgangspunkt i hvor godt/dårlig stilt de er. Lister, «Who are Refugees?», 654. 

607 Jeg skriver her «i beste fall» fordi det strengt tatt er et spørsmål om ikke nødvendigheten av seleksjon er 
bygd inn i våre politiske livsvilkår. Jacques Derrida skriver: «This collusion [between ordinary hospitality 
and power] is also power in its finitude, which is the necessity, for the host, for the one who receives, of 
choosing, electing, filtering, selecting their invitees, visitors, or guests, those to whom they decide to 
grant asylum, the right to visiting, or hospitality. No hospitality, in the classic sense, without sovereignty 
of oneself over one's home, but since there is also no hospitality without finitude, sovereignty can only be 

reflektere over hvordan vi kan nærme oss disse idealene i møte med kon- 
krete utfordringer vi står overfor i en ikke-ideell situasjon, hvor behovet for 
seleksjon med nødvendighet melder seg.*” Blant de viktigste er spørsmålet 
om hvem Norge bør prioritere å slippe inn blant dem som har et ubestemt 
moralsk (eller folkerettslig) krav på opphold i annet land. Mer bestemt: 
Hvilke grupper innvandrere bør vi prioritere når vi spesifiserer hvordan 
gruppen med personer som får opphold bør settes sammen? Prioritering 
er et svært ømtålig tema ettersom en stats prioriteringspraksis uttrykker 
noe om hvem den regner som marginale og hvem som ikke er det, hvem 
som er ønsket og viktige, og hvem som ikke er det. Den uttrykker noe 
om hvem en stat vil være. 

I kristenhumanistisk tradisjon har Bibelens fortelling om den barm- 
hjertige samaritan (Luk 10,25-37) bidratt til at hensynet til hjelpetren- 
gende veier tungt i etiske vurderinger (jf. 3. Mos 25,35; Sal 82,3f.; Jes 10,1f.; 
Luk 4,18).°° Men selv om fortellingen oppfordrer oss til å hjelpe selv når 
vi må ofre noen av våre goder, gir den oss ingen kriterier for hvem vi bør 
velge å hjelpe dersom vi befinner oss i en situasjon der vi ikke har mulighet 
til å hjelpe alle som trenger det. I historien møter samaritanen ett skadet 
menneske, ikke flere hjelpetrengende mennesker med ulike historier og 
ulike egenskaper, som lider på ulike måter av ulike årsaker, som derfor 
har ulike behov, og stiller ham under konkurrerende etiske forpliktelser. 
Samaritanen er unikt situert, og har i utgangspunktet ingen andre å dele 
ansvaret med. Han er et enkeltmenneske og ingen moderne stat i et inter- 
nasjonalt samfunn, og sier ingenting om hvilke etiske prioriteringer vi bør 
gjøre for mest effektiv å hjelpe flest mulig. Som i de fleste andre relevante 
bibeltekstene forholder denne fortellingen seg primært til fremmede som 
«de nære», og ikke til de «anonyme» fremmede som vi forholder oss indi- 
rekte til gjennom et statlig, eller mellomstatlig, byråkrati. Hvilke etiske 
prinsipper skal vi styre etter når vi vurderer hvem vi bør prioritere å hjelpe 
i disse mer komplekse «upersonlige» sammenhengene? 


exercised by filtering, choosing, and thus by excluding and doing violence. Injustice, a certain injustice, 
and even a certain perjury, begins right away, from the very threshold of the right to hospitality.» Derrida 
og Dufourmantelle, Of Hospitality, 55. 

608 EØS-avtalen, samt Norges deltakelse i Schengen-samarbeidet, viser vel nettopp at spørsmålet om hvem 
som innvandrer til landet kanskje er mer presserende enn hvor mange som kommer. NOU 2011: 7, 16. 

609 Blake, Justice, 3f. 

610 Gibney, Ethics, 231. Luther formulerte eksempelvis i sin tid menneskets første og høyeste moralske kall 
slik: «There is no greater worship or service of God than Christian love which helps and serves the needy 
[...].» Luther, «Ordinance», 172. 

I dag har mange humanitære bevegelser tatt til orde for at Norge bør 
prioritere å slippe inn mennesker som kun kan unngå alvorlig diskrimi- 
nering, og få sine grunnleggende menneskelige behov dekket, ved å søke 
tilflukt i et annet land." I politisk praksis er dette imidlertid alt annet enn 
en selvfølge. Det er i dag primært menneskesmuglere som sikrer flykt- 
ninger adgang til asylinstituttet i Europa. Flyktninger er særlig sårbare i 
konkurransen om oppholdstillatelse fordi mange i utgangspunktet ikke har 
en ressursprofil som umiddelbart gjør dem i stand til å bidra positivt til 
samfunnet som økonomisk prosjekt. Mennesker med ingen eller lav utdan- 
nelse, fysiske og psykiske lidelser, høy alder (osv.) innebærer ofte høye inte- 
greringskostnader, og har derfor også en svakere lobby til å tale sin sak enn 
andre innvandrergrupper.°” De kommer også ofte fra kulturer som er svært 
ulike den såkalte «tradisjonelle norske», og utfordrer dermed i større grad 
enn andre innvandrergrupper nordmenns opplevelse av intergenerasjonell 
kulturell kontinuitet. Mange nordmenn har derfor en tvetydig holdning 
til flyktninger. På den ene side ønsker man å hjelpe dem. På den andre, 
mistenkes de for å belaste samfunnet med sin problematiske bagasje.*” Vi 
fremhever idealet, så lenge vi selv slipper å ofre noe særlig for å oppfylle 
det. Og selv om norsk lovverk har forpliktet seg til flyktningkonvensjonen 
og tilleggsprotokollen fra 1967, forplikter disse Norge strengt tatt kun til 
å sørge for at flyktninger får (midlertidig) beskyttelse, ikke at de mottar 
denne (permanent) i Norge." Dette er noen av de viktigste grunnene til at 
flyktninger utgjør rundt 19 prosent av det totale antallet innvandrere som 
har fått innvilget opphold i Norge de siste 30 årene.”” Arbeidsmigranter fra 
EU-land, og mennesker som kommer via familiegjenforeningsordningen, 
utgjør den store majoriteten (ca. 70 prosent). Til tross for at våre folkeretts- 
lige forpliktelser til flyktningkonvensjonen i utgangspunktet ikke er betin- 
get av antallet flyktninger, møter ofte politikere økende antall asylsøkere 
med argumenter om et lavere antall overføringsflyktninger, at vi bør skjerpe 


611 For kristnes del uttalte pave Frans endatil nylig at «you cannot reject refugees and call yourself a Christian». 
(usuncut.com). En svært liberal holdning finner vi også blant protestanter.: «We are Lutherans and we 
are pro-immigrant» proklamerer Bouman og Deffenbaugh, They are us, 4. 

612 NOU 2017: 2, 83. Jf. Hampshire, Politics, 43. 

613 Gibney, Ethics, 2. Jf. Gibney, Critique, 4. 

614 Jf. Bröcker, Die externen Dimensionen, 45ff. 

615 Ssb.no, «Innvandrere etter innvandringsgrunn». Jf. «Personer med flyktningbakgrunn», Haugen 
Ordemann, «Mange innvandret til arbeid og familie», og Strøm «Fortsatt svak vekst». Flyktninger flest 
kommer fra Afrika, Latin-Amerika og Midtøsten/ Vest-Asia. Av det totale antallet innvandrere fra denne 
gruppen som har ankommet siden år 2000 er det imidlertid bare 30 % som er flyktninger. Leknes mfl., 
«Befolkningsframskrivingene 2018», 100. 


praksisen med å returnere asylsøkere til et såkalt «trygt tredjeland», 

616 øke 


botidskravet, «fjernstyre» migrasjonen ved å innskjerpe visumpolitikken, 
inngå avtaler med land som utgjør den primære porten til Schengen- 
området, gjøre forholdene på asylmottakene mindre komfortable, eller 
bidra til at flyktningene mottar beskyttelse i hjemlandet eller på andre 
lands territorium.” Thomas Gammeltoft-Hansen beskriver de nordiske 
landenes forhold til flyktningkonvensjonen og asylretten som «skizofrent»: 


På den ene side, hævder vi at respektere konventionerne i forhold til dem, det er lyk- 
kedes at komme hertil. På den ene side gør vi alt, hvad vi kan, for at nægte flyktninge 
adgang til den mest nødvendige rettighed: adgangen til at søge asyl [...]. Ved at 
rykke grænsekontrollen ud på internationalt farvand, lave aftaler med transitstater- 
nes myndigheder eller outsource kontrollen til private aktører kan de nordiske og 
europæiske lande dermed i praksis isolere seg fra det ansvar, de ellers ville ifalde, hvis 


de pågældende flyktninge frit havde kunnet rejse hertil." 


Et fallende antall asylsøknader betyr derfor som regel ikke at færre trenger 
beskyttelse, men at hindrene for å søke har blitt høyere. De stadig pågå- 
ende politiske diskusjonene rundt de årlige asylkvotene, og sammensetnin- 
gen av dem, viser tydelig at også denne gruppen innvandrere er gjenstand 
for realpolitiske vurderinger. Er man derimot en person fra Vesten som 


616 

Mens norske myndigheter før 2015 kun returnerte asylsøkere som ville få søknaden behandlet i tredje- 
land, er det nå kun en forutsetning at de ikke blir forfulgt (Vevstad og Schultz, «Felles yttergrense», 403). 
Faren er derfor reell for at vi bidrar til at asylsøkere på ny blir kasteballer mellom land som ikke ønsker 

å vurdere asylsøknaden («Dublin-samarbeidet», 411). At man i dag med hjemmel i Utlendingsloven 

$ 32d kan nekte å realitetsbehandle søknader fra personer som ankommer Norge fra et land man ikke 

er forfulgt er fundert i en presumpsjon basert på informasjon om generelle forhold. Terje Einarsen har 

påpekt problemene med en slik praksis, med henvisning til at en søker må kunne få anledning til å argu- 
mentere for at den generelle presumpsjonen ikke dekker hans/hennes tilfelle. Dette krever individuell 

vurdering. Brudd med asylretten kan ikke begrunnes med en presumpsjon om trygt tredjeland. UIB v/ 

Terje Einarsen, Høringsuttalelse, 9. feb. 2016, 4f., og UNHCR, Høring, 12. feb. 2016, 11. 

Jf. Carling, «The European Paradox», 36ff., og Puntervold Bø, «Den grenseløse innvandringskontrollen». 
Gammeltoft-Hansen, «Paradigmeskifte?», 27f. 

Å praktisere slik fjernstyring uten å sikre migrantenes rettssikkerhet er et tydelig brudd på non-refou- 
lement-prinsippet, og utgjør en sterk etisk og folkerettslig utfordring for dagens norske og europeiske 

forsøk på å eksternalisere innvandringskontroll (jf. Bendel, Fliichtlingpolitik, 13, 17, og Puntervold Bø, 
«Et rettssikkerhetsproblem?»). Cecilia Bailliet har kritisert praksisen med å sende asylsøkere tilbake til 
«trygge tredjeland», og mener at asylsøkere ofte sendes tilbake til land som ikke garanterer asylantene 

tilstrekkelig rettssikkerhet (f.eks. Russland), og som derfor øker sannsynligheten for refoulement, noe 

som bryter med Norges konvensjonsforpliktelser (Bailliet, «Alienation», 685f). Til øvrige utfordringer 
ved å sikre flyktningers rettssikkerhet se Puntervold Bø, «Et rettssikkerhetsproblem?», Shacknove og 
Byrne, «The Safe Country Notion», 217f., Bailliet, «Alienation», Jaya, Schoenholtz, og Schrag, «Refugee 
Roulette», 372ff., Legomsky, «Unequal Justice», O’Nions, Asylum, 95, 122f., Rowlands, «Temptations», 856, 
Byrne, «Future Perspectives», 403ff. og Sicakkan, Citizenship Requirements. En rekke av horingssvarene 
på regjeringens forslag til innstramminger i 2015/2016 er også instruktive. Se f.eks. Advokatforeningen, 
Høring, 12. feb. 2016. 

bringer med seg mye menneskelig og materiell kapital møter man få, om 
ingen, hindringer på veien mot å bli en del av det norske samfunn. 
Norges geografiske plassering gjør at vi har en «buffer» mot situasjoner 
som setter våre konvensjonsforpliktelser på like store, og like direkte, prø- 
ver som mange andre land. Dublin-avtalene har blitt sett på som gunstig 
for Norge, nettopp fordi vi så sjelden er det første trygge landet flyktninger 
kommer til. Hadde EU-land latt asylsøkere reise med ordinær transport 
(fly, tog, rutebåter osv.) til Europa for der å få sin sak prøvet, ville man 
både kunne oppnå en bedre og mer rettferdig administrativ fordeling av 
søknadsbehandlingen, samt unngått mye av den illegale og farlige migra- 
sjonen over Middelhavet.” Den administrative byrden ville nok totalt sett 
blitt større, men de moralske problemene ville blitt adskillig færre. Heller 
enn å bevege seg i denne retning, har Norge og europeiske land for øvrig 
suksessivt og systematisk gjort det vanskeligere for mennesker å søke asyl. 
Å etablere flere, og høyere, hindre for mennesker med et antatt beskyttel- 
sesbehov å søke asyl, betyr i praksis at illegal grensekryssing ofte vil være 
den eneste tilgjengelige måten de kan få gjøre bruk av sin juridiske rett 
til å søke asyl og motta en rettssikker saksbehandling.” I Norge er Bente 
Puntervold Bø blant dem som ved flere anledninger har argumentert for at 
dette er konvensjonsstridig, og derfor i strid med lovens formål som ifølge 
utlendingsloven $ 1 er å gi «grunnlag for vern for utlendinger som har krav 
på beskyttelse etter alminnelig folkerett eller internasjonale avtaler som 
Norge er bundet av».*” Ifølge Wien-konvensjonen om traktatretten, som 
danner grunnlaget for internasjonalt samarbeid, skal stater overholde sine 
internasjonale forpliktelser i «god tro» (art. 26), hvilket innebærer at de skal 


620 Jf. Brekke og Staver, «Renationalisation», 2174f. og Vevstad og Schultz, «Dublin-samarbeidet», 409. 

621 Jf. saken mellom Paolo Mengozzi og den belgiske stat referert til i Petra Bendel, EU-Fliichtlingpolitik, 8f. 
Hva gjelder mennesker som åpenbart flykter fra krig og forfølgelse, har vi ikke bare en forpliktelse til å 
ta imot dem, men til å hjelpe dem ut av landet. Mange syrere kunne vært reddet fra farlige båtreiser på 
Middelhavet på denne måten. Jf. Blake, Justice, 104f., 115f., Bloom og Risse, «Examining Hidden Coercion» 
og Puntervold Bø, Søkelys, 13, 16, 48ff. 

622 Norges tilslutning til Det europeiske grense- og kystvaktbyrået (EBCG, også kalt «Frontex) hvor 
«[b]yråansatte som utplasseres skal etter fullmakt fra vertsstaten blant annet kunne kontrollere personers 
identitet, tillate og nekte innreise, stemple reisedokumenter, utstede eller avslå søknad om visum på 
grensen» (Prop. 108 S (2021-2022), 9) er et eksempel på hvordan en slik praksis vil svekke rettssikkerheten 
til asylsøkere. Selv med «fullstendig opplæring i relevant [...] folkerett» (ibid., 10) vil rettsikkerheten 
knapt kunne sammenliknes med den de ville motta dersom de kom i kontakt med hele det norske retts- 
systemet. Jf. nedenfor for min kritikk av eksternalisering av juridisk beslutningsmyndighet. For en kritikk 
av Frontex sin virkemåte i migrasjonshåndtering, se O’Nions, Asylum, 79ff., 194f. 

623 Puntervold Bø, «Et rettssikkerhetsproblem?», og Immigration Control, 464ff., passim. Forslaget om 
å innføre visumkrav for flyktninger som ble fremmet i 2015-2016 (Prop. 90 L (2015-2016), 22ff.) var 
ifølge Terje Einarsen folkerettsstridig, og ville bidra til «systematisk refoulement». UIB/Terje Einarsen, 
Høringsuttalelse, 9. feb. 2016, 5. Jf. UNHCR, Høring, 12. feb. 2016, 8. 

handle i samsvar med traktatenes formål. Selv om Norge ikke har ratifisert 
konvensjonen regnes den, i kraft av sin status som folkerettslig sedvanerett, 
også for å være bindende for Norge.™ Så lenge konvensjonsforpliktelsene 
har demokratisk legitimitet, er det moralsk og juridisk svært problematisk 
å praktisere lovverket for øvrig på en måte som forsøker å omgå den. Selv 
om man skulle mene at flyktningkonvensjonen begrenser Norges juridiske 
forpliktelser overfor flyktninger til ikke å sende dem tilbake til situasjoner 
som utsetter dem for forfølgelse, er det fra et etisk ståsted problematisk 
å redusere våre forpliktelser på flyktningkonvensjonen til våre juri- 
diske forpliktelser overfor asylsøkere som står på grensen.” Puntervold 
Bø skriver: 


Even though the legal right to asylum is conditioned by the presence of the asylum 
seeker in the country or at the border, it does not follow that the moral right to asylum 
is conditioned by the geographical situation of the applicant. In moral terms, the only 


condition for asylum is the need for protection against persecution. 


En rett til å søke om asyl er ikke verdt mer enn papiret den er skrevet pa 
dersom man ikke har tilgang til juridiske prosedyrer som kan ta stilling til 
om status som flyktning bør gis eller ei. Å bruke vår geografiske plassering 
til å omgå det ansvar vi ifølge rettferdighetshensyn har er umoralsk og i 
strid med flyktningkonvensjonens formål. I artikkel 28 av menneskerettig- 
hetserklæringen leser vi at ethvert menneske har rett på en «internasjonal 
orden som fullt ut kan virkeliggjøre de rettigheter og friheter som er nevnt 
i denne erklæring», og flyktningkonvensjonens sluttakt oppfordrer stater 
til sammen å handle «in a true spirit of international cooperation in order 
that these refugees may find asylum and the possibility of resettlement» 
(seksjon D).*” Det er på denne folkerettslige bakgrunn at Norge som stat 
er moralsk forpliktet til å ta sin del av ansvaret for å bidra til at mennesker 
får tilgang til å søke internasjonal beskyttelse.” 


624 Rt. 2010, 858, avsnitt 38. 

625 Puntervold Bø, Immigration Control, 354. James Hathaway argumenterer for at prinsippet om non- 
refoulement ikke i seg selv forbyr stater å sette opp ekstra-territorielle hindre for at mennesker får tilgang 
til asylinstituttet. Dette utelukker ikke at andre folkerettslige normer kan tale mot dette (f.eks. ICCPR, 
art. 6(1), 7, og 12(2). Hathaway, The Rights of Refugees, 307ff., 367, 369. 

626 Ibid., 467. 

627 Se også FN-charteret, art. 1(3), og fjerde avsnitt i konvensjonstekstens forord (preambel). 

628 Forpliktelsen gjelder like fullt selv om Norge ikke har noen direkte skyld i at mennesker blir flyktnin- 
ger. Enkelte menneskerettsteoretikere vil hevde at folkeretten primært pålegger oss særforpliktelser 
overfor flyktninger. Andrew Shacknove skriver eksempelvis: «[W]here no special or contextual relation 
exists, no duty to protect or to aid is incurred. Acting may be laudable, but it is not morally mandatory. 

Men hva er det med flyktningers situasjon som gjør at vi bør prio- 
ritere å gi akkurat dem opphold, fremfor de utallige fattige rundt om i 
verden som har vel så prekære udekkede behov?" Det mest naturlige vil 
være å søke svar på dette spørsmålet ved å se på flyktningkonvensjonens 
flyktningdefinisjon. Men konvensjonsformuleringene er åpne for mange 
tolkninger. Ved ikke uten videre å tilby presise, operasjonaliserbare selek- 
sjonskriterier, er den ikke immun mot realpolitikk.” Det pågår daglig 


forhandlinger i utlendingsforvaltningen om hvordan man skal dra gren- 


631 


sene mellom hvem som er flyktning og hvem som ikke er det.” Også 


internasjonalt er det stor variasjon i hvordan denne grenseoppgangen 


bestemmes.*” Flyktningdefinisjonen norsk rettsvesen har som utgangs- 


punkt for sin behandling av asylsaker er tilnærmet lik den vi finner i 
flyktningkonvensjonen, og lyder som følger ($ 28a): 


En utlending som er i riket eller på norsk grense, skal etter søknad anerkjennes som 
flyktning dersom utlendingen har en velbegrunnet frykt for forfølgelse på grunn av 
etnisitet, avstamning, hudfarge, religion, nasjonalitet, medlemskap i en sosial gruppe 
eller på grunn av politisk oppfatning, og er ute av stand til, eller på grunn av slik frykt 


er uvillig til, å påberope seg sitt hjemlands beskyttelse.” 


Man innvilges altså ikke status som konvensjonsflyktning som følge av 
generelt dårlige livsvilkår, men fordi staten flyktningene tilhører enten 
aktivt diskriminerer dem på måter som hindrer dem i få dekket sine 


Thus, whereas the United States was obligated to assist refugees from Vietnam, Norway and Nigeria were 
not.» (Shacknove, «American Duties», 141. Jf. Davis, «Responsibility», 21, og Wilcox, «Open Borders», 
27). Mot Shacknove vil jeg hevde at vi også har generelle folkerettslige forpliktelser overfor flyktninger. 
Disse følger både av VM, flyktningkonvensjonen og av det faktum at Norge, gjennom sin handelspolitikk 
bidrar til å skape dårlige livsvilkår for mennesker andre steder i verden. At vi bidrar til dette er hevet 
over enhver tvil, men ettersom årsaksforholdene er så komplekse, er det umulig å si eksakt hvem Norge 
har voldt skade. Norge har derfor en generell forpliktelse overfor flyktninger, som sin tur må spesifiseres 
gjennom internasjonal ansvarfordeling. Noe annet ville være å løpe fra ansvaret alle stater har for at 
verden er organisert som den er. Enhver moderne stat har politisk legitimitet i kraft av det nettverk av 
internasjonale relasjoner den inngår i, og fordi dette nettverket er etablert og opprettholdt av gjensidig 
statlig aktørskap er det også dette nettverket av aktører som helhet som har ansvar for de negative kon- 
sekvensene av hvordan det er organisert. 

629 Owen, «In Loco Civitatis», 272, 286ff., og Brock, Justice, 56ff. 

630 Det var særlig i og med innvandringsstoppen som ble innført i 1975 at behovet for å utvikle ulike 
operasjonaliserbare kategorier og tydelige seleksjonskriterier meldte seg (Brochmann og Kjeldstadli, 
Innvandringen til Norge, 253). For øvrig til utfordringene med vurdering av asylsøker se Liodden, 
«Usikkerhet». 

631 Liodden, «Usikkerhet», 216. Se også den videre diskusjonen nedenfor. 

632 Ulikhetene har ikke bare realpolitiske forklaringer. De har også prosedurale betingelser. Jf. Sicakkan, 

Citizenship Requirements. 

Dette betyr ikke at rett til flyktningstatus kun kan begrunnes i flyktningkonvensjonen. Av andre relevante 

konvensjoner er særlig EMK art. 3, CAT $ 3, og ICCPR. 

mest grunnleggende behov, eller er ute av stand til å sørge for at de blir 
tilfredsstilt. 

Flyktningkonvensjonens definisjon har blitt problematisert med 
utgangspunkt i flere forhold. Først og fremst er den blitt kritisert for ikke 
å fange opp internt fordrevne, «tilfeldige» ofre for krig,” klimakatastrofer, 
fattigdom eller sult, ofre for strukturell vold som ikke uten videre kan 
kobles direkte til aktørers bevisste handlinger, mennesker som befinner 
seg i utlandet men som frykter å reise tilbake på grunn av politiske end- 
ringer med antatte negative konsekvenser for dem, mennesker som ikke 
har opplevd direkte å skades av undertrykkelse men som har stor risiko 
for å bli utsatt for dette, og sist, men ikke minst, fokuserer den primært på 
mennesker som forfølges på grunn av bestemte «aktiviteter», og risikerer 
dermed å miste for øye de mennesker som simpelthen er ofre.”* Mens 
konvensjonens flyktningdefinisjon ofte blir tatt for kun å omfatte mennes- 
ker som personlig har vært utsatt for trusler, og ikke mennesker som bor 
i land der det generelt er utrygt å bo, er det gode grunner til at man fra et 
etisk ståsted bør tillegge sistnevnte større vekt. Hvis ikke ville konvensjo- 
nen åpne for at politiske dissidenter som har vært fengslet i noen uker vil 
kvalifisere som flyktninger, mens mennesker som lever i land med borger- 
krig ikke gjør det. Som migrasjonsetikkens pioner Joseph Carens skriver: 
«From a moral perspective, what is most important is the severity of the 
threat to basic human rights and the degree of risk rather than the source or 
character of the threat».*” Arbeids- og inkluderingsdepartementet gjorde 


634 Lister, «Who are Refugees?», 659. Jf. Shacknove, «Who is a Refugee?», 281. 

635 Med tilfeldige ofre menes her mennesker som ikke har havnet i skuddlinjen pga. sin politiske, nasjo- 
nale, etniske, religiøse eller sosiale tilhørighet. Jf. Einarsen, Retten til vern som flyktning, 323, 331, 
Flyktningkonvensjonen $ 1 A2, og Gibney, Ethics, 6f. 

636 Fuglerud, Migrasjonsforståelse, 107ff. Dette siste poenget har blitt forklart med at definisjonen er ten- 
densiøst utformet med tanke på kjønn og alder. Det er den mannlige voksne (politiske) flyktning, og 
ikke barnespesifikke og kvinnespesifikke forfølgelsesformer, som står i fokus (f.eks. kjønnslemlesting 
og tvangsekteskap, Elisabeth Gording Stang, «Barn, tortur og retur», og Cusimano Love, Global Issues, 
190ff.)). Norsk lov har forsøkt å bøte på dette med å presisere hva som ligger i begrepet forfølgelse vha. 
EUs statusdirektiv, og spesifikt innordne handlinger rettet mot barn og kvinner ($$ 29f, 30c, 38). Da EUs 
kvalifikasjonsdirektiv av 2004 forsøkte å konkretisere hvilke trusler som gir gode grunner til beskyttelse 
(ikke-retur), gjaldt dette også ikke-statlige handlinger ($ 6c) som er kjønnsmotivert og rettet mot barn 
($ 9, 2f). Mao. skal kvinner og barn som lever i familieforhold der de mangler beskyttelse fra vold og 
overgrep innvilges flyktningstatus. Jf. for øvrig diskusjonen rundt flyktningdefinisjonens rekkevidde hos 
Larsen, «Asyl», 206ff., Øyen, «Flyktningstatus», 241ff., Sicakkan, Citizenship Requirements, 389ff., Owen, 
«In Loco Civitatis», 276ff., Kukathas, «Are Refugees Special?», 255ff., Dallmann, «Migration», 6, Bader, 
«Ethics of Immigration», 340, Zolberg, Suhrke, og Aguayo, Escape from Violence, 30ff. og Blake, Justice, 
nof. 

637 Carens, Ethics of Immigration, 201. Jf. Gibney, «Refugees and Justice between States», 252f., Shacknove, 
«Who is a Refugee?», 275ff. og Gesang, «Obergrenzen», 85f. FNs høykommissær for flyktninger har til en 
viss grad tatt innover seg dette poenget. UNHCR Resettlement Handbook, 80f., 88f. Jf. UNHCR, Guidelines 
on International Protection no. 12, avsnitt 6-8, 76, 78, 83, 86-88, UNCHR, Håndbok, pkt. 53, 17. Mennesker 


147 


148 


KAPITTEL 4 


bruk av dette poenget da de i den nye utlendingsloven som ble vedtatt i 
2010 innførte et mer ekspansivt flyktningbegrep enn det som tidligere var 
tolkningsnormen.”* Mens det tidligere kun var mennesker som kunne 
påberope seg beskyttelse under flyktningkonvensjonen ($ 1A (2)) som fikk 
flyktningstatus, kunne nå også mennesker få innvilget status som flyktning 
med basis i den europeiske menneskerettighetskonvensjonen artikkel 3, 
som forbyr stater å sende mennesker som risikerer tortur, umenneskelig 
eller nedverdigende behandling tilbake til opphavslandet.® Det er per i 
dag kun Norge blant europeiske land som har inkorporert en slik utvidelse 
eksplisitt i sitt lovverk.“ I motsetning til flyktningkonvensjonen åpner 
den nye paragrafen for å gi beskyttelse til utsatte mennesker som ikke kan 
påberope seg bestemte forfølgelsesgrunner, men som for eksempel risikerer 
å bli utsatt for tilfeldige voldshandlinger på grunn av krig i hjemlandet.™ 
Endringen betyr en innsnevring av mulighetene for skjønnsutøvelse hva 
gjelder personer som ikke er konvensjonsflyktninger men som likevel har 
et beskyttelsesbehov, noe som stadig gjør den til gjenstand for realpolitisk 
press.** Allerede i 2016 fremmet den sittende regjeringen forslag om å 
annullere utvidelsen av flyktningbegrepet foretatt i 2010.°” 

Norsk rett opererer imidlertid fortsatt med et juridisk skille mellom 
mennesker med beskyttelsesbehov og mennesker som «tilfeldigvis» lider 
alvorlig nød av andre grunner, som alvorlig sykdom, mangel på omsorgs- 
personer (0.1.).** Sistnevnte kategori har fått innvilget opphold på såkalt 
«humanitært grunnlag» i samsvar med $ 8 i den tidligere og $ 38 i den 


som ikke har opplevd forfølgelse, men som risikerer det ved retur, faller, i henhold til UNHCRs hånd- 
bok inn under flyktningbegrepet. De er såkalte flyktninger «sur-place» (ibid., pkt. 94ff., 24. Jf. Einarsen, 
Retten til vern som flyktning, 273ff.). Med den nye Utlendingsloven er norsk lov også i samsvar med denne 
tolkningen ($ 28 fjerde ledd). Einarsen, Utlendingsloven - med kommentarer, 71. 

638 Ot. prp. 75 (2006-2007), 14f., 95, 144ff. Se også Einarsen, Utlendingsloven - med kommentarer, 38, 60, 72, 
og videre Taraku, Innvandringsrealisme, 192ff. 

639 Utlendingsloven $ 28, første ledd, bokstav b. Jf. Grunnloven $ 93, og videre Øyen, «Flyktningstatus», 177f., 
259ff., og Puntervold Bø og Fuglestad Bø, Rettighetstap, 55f. 

640 Jf. Øyen, «Rettskilder», 38f. Selv om EMK art. 3 og $ 28, første ledd bokstav bi Utlendingsloven i utgangs- 
punktet har samme rekkevidde finnes det noen unntak. Du kan ha rett på vern etter EMK uten at du har 
rett til flyktningstatus, men derimot subsidiær beskyttelse (Øyen, «Flyktningstatus», 260). For øvrig bør 
det i denne sammenheng nevnes at en vid tolkning av flyktningdefinisjonen i Flyktningkonvensjonen 
synes å være i samsvar med traktatforfatternes opprinnelige formål. Einarsen, Retten til vern som flykt- 
ning, 177, 653ff. 

Øyen, «Flyktningstatus», 260. I EUs statusdirektiv kvalifiserer disse for subsidiær beskyttelse (art. 15c). 

Jf. Vevstad og Schultz, «Felles europeisk asylsystem», 397f. 

642 Martnes, Barnets beste, 46, 49, 52, 57f. Da NOAS i 2020 klaget på asylvedtak i UNE omgjorde tingretten 
de fleste av de 46 sakene fordi de mente at skjønnsbedømmelse ikke var blitt brukt, eller at den var utøvd 
på en problematisk måte. Tveter, «Utlendingssaker og Nav-skandalen». 

643 Prop. 90 L (2015-2016), 38ff. 

644 Larsen, «Asyl», 205. Fattigdom og hungersned kan som regel ikke danne grunnlag for opphold. 

gjeldende utlendingsloven, men da med noe begrensede rettigheter sam- 
menliknet med dem som faller inn i flyktningkategorien.*” Men dersom 

Carens har rett i at menneskerettighetskrenkelsenes grunn, eller karakter, 
ikke er det etisk sett avgjørende for om et menneske behøver beskyttelse 

av en ny stat, hvorfor opprettholder man da denne juridiske distinksjo- 
nen? Så vidt jeg kan vurdere, er det ønsket om å bevare en viss realpolitisk 
kontroll over innvandringen som ligger til grunn for dette.”'* Vurderinger 
av opphold på humanitært grunnlag åpner i større grad for skjønnsutø- 
velse som er sensitiv overfor politiske avveininger i møte med varierende 

innvandringspress.*” I 2020 formulerte Ap, Sp og Frp et anmodningsved- 
tak om at man burde innføre et enda tydeligere skille mellom flyktninger og 

humanitære migranter, blant annet gjennom å utvide bruken av midlerti- 
dige oppholdstillatelser og ved å innskjerpe kravene til familiegjenforening 

for sistnevnte gruppe.** 

Men innebærer ikke Carens’ poeng at vi tvert imot burde utvide forstå- 
elsen av hvem som trenger beskyttelse til også å omfatte mennesker som 
migrerer fordi de simpelthen ikke får sine mest grunnleggende menneske- 
lige behov dekket, for eksempel på grunn av fattigdom, sykdom og sult? 
Det kan anføres gode grunner for at så burde skje. For det første, sett fra 
et humanitært perspektiv, har en økonomisk migrant det ofte verre enn 
en politisk flyktning.“ Og dersom eksempelvis sult er grunnen til at man 
emigrerer, er man da flyktning eller humanitær (økonomisk) migrant?” 
Ofte er det jo slik at mangel på evne til økonomisk selvopprettholdelse 
skyldes politisk ustabilitet, sosial uro og i noen tilfeller (borger)krig. Sult 


645 Foruten ulik rett til familiegjenforening, gjelder bl.a. ulikt krav om botid for rett til permanent opphold 
og statsborgerskap, og ulike opptjeningsregler i folketrygden. Det bør også nevnes at internt fordrevne 
mennesker lenge falt utenfor begge kategoriene, og var henvist til å kreve vern etter retten på annet vis 
(jf. Einarsen, Retten til vern som flyktning, 272f., 663.) Dersom det ikke foreligger et rimelig alternativ til 

beskyttelse i hjemlandet vil internt fordrevne i dag kunne få opphold på humanitært grunnlag (Øyen, 

«Flyktningstatus», 270f.). Mennesker med et visst beskyttelsesbehov, men som ikke er tilstrekkelig sterkt 

til å få status som flyktning, får også ofte opphold på humanitært grunnlag, særlig dersom andre faktorer 

sykdom, osv.) også legges til grunn. NOU 2004: 20, 22, og Martnes, Barnets beste, 60. 

646 Utlendingsloven $38. Jf. Ot. prp. 75 (2006-2007), 152, 300ff. 

647 Øyen, «Opphold på humanitært grunnlag», 301f., Martnes, Barnets beste, 48f., og videre Ot. prp. 75 

(2006-2007), 153. Her bør det understrekes at utøvelsen av kan-skjønnet ikke er helt fritt. Det er begrenset 

både av forarbeider, tidligere praksis (presedens, osv.) og av prinsippet om likebehandling (Liodden, 

«Usikkerhet», 203). Det må også tillegges at mennesker som påberoper seg lovens beskyttelse (som flykt- 

ning) etter $ 28 i Utlendingsloven, kan få sin søknad om realitetsbehandling midlertidig nektet dersom 

presset er «ekstraordinært». Jf. Utlendingsloven $ 32. 

648 Puntervold Bø og Fuglestad Bø, Rettighetstap, 54. Forslaget om å oppheve den uthevede flyktningdefini- 
sjonen som ble fremmet i 2016 var også motivert av å svekke retten til familiegjenforening for mennesker 
som fikk beskyttelse etter $ 28b. Jf. Advokatforeningen, Høring, 12. feb. 2016, 6f. 

649 Pogge, «Migration and Poverty», 15. 

650 Gibney, Ethics, 12f. Jf. Einarsen, Retten til vern som flyktning, 310. 

skyldes heller ikke nødvendigvis aktiv forfølgelse, men unnlatelsessyn- 
der fra statens side.”* Omvendt kan også politisk ustabilitet skyldes øko- 
nomiske faktorer.” Er en person som utvandrer fra et slikt land politisk 
flyktning eller humanitær (økonomisk) migrant?*” Det er heller ikke alltid 
risiko for skade på liv og helse er størst for innvandrere selv, men for dem 
hen har forlatt hjemlandet for å hjelpe. Disse menneskene kvalifiserer som 
oftest ikke som flyktninger, men som økonomiske innvandrere, til tross for 
at risiko for (andres) liv og helse er det som har drevet dem til å emigrere. 
Det er derfor ikke overraskende at motiver som omfattes av konvensjons- 
formuleringene og humanitære (inkl. økonomiske) motiver ofte opptrer 
side om side hos migrantene selv.** 

Selv dersom vi begrenser oss til forfulgte mennesker, støter vi på flere 
avgrensningsutfordringer.”” Hva som skal gjelde som forfølgelse er nem- 
lig notorisk vanskelig å ta stilling til. Det er ikke et enten-eller-spørsmål. 
Forfølgelse skjer med ulik grad av alvor, og risiko er alltid knyttet til for- 
skjellige farer, noe som gjør det til en skjønnsmessig vurdering om hvem 
som er flyktninger dersom dette kriteriet alene skal anvendes.” 

Ut av disse utfordringene med å utvikle en operasjonaliserbar grense- 
oppgang mellom flyktninger og mennesker som søker opphold på grunn- 
lag av sterke menneskelige behov, vokser det frem et generelt definitorisk 
dilemma: Gjør vi definisjonen for smal, utelukkes mange mennesker i stor 
nød. Gjør vi den for bred, blir grensen mellom humanitære migranter 
og flyktninger for vag. Det grunnleggende problemet er at årsakene til at 
mennesker opplever nød ikke er enkle å identifisere, isolere og rangere 


651 Eller situasjoner som når Robert Mugabe kun gav mat til sine politiske støttespillere. Se Mercedes 
Sayagues, «Zimbabwe's Food Crisis: What went Wrong». Tilgjengelig her: https://www.zimbabwesitua- 
tion.com/old/augl0_2002.html#link9 

652 Castles, de Haas, og Miller, The Age of Migration, 26. 

653 UNHCRs håndbok for fastsettelse av flyktningstatus anerkjenner eksplisitt denne uklarheten. UNHCR, 
Håndbok, pkt. 63f., 19. 

654 Bailliet, «The Grey Zone», 55, 158ff. Se også Worm, Fluchtmigration, 154, Hamlin, The Politics of 
International Refugee Law, 107ff., og Hatton, Seeking Asylum, 31, 34f. 

655 Hovedintensjonen med å begrense flyktningkategorien til å gjelde forfulgte mennesker/grupper er å 
avgrense den fra ofre for klimakatastrofer, tilfeldig vold, statsløse, internt fordrevne, og andre med et 
personlig migrasjonsbehov som ikke er drevet frem av alvorlige menneskerettighetskrenkelser. Einarsen, 
Retten til vern som flyktning, 127, 264, 287. Jf. ibid., 250, og Einarsen, Utlendingsloven - med kommentarer, 
72f. 

656 Øyen, «Flyktningstatus», 210ff. og UNHCR, Håndbok, 16f. Jf. Shacknove, «Duties to Refugees», 158f., 
Einarsen, Retten til vern som flyktning, 266ff., 285ff., og Larsen, «Asyl», 204. 

657 Kukathas, «Are Refugees Special?», 257. Jf. også UNHCR, Håndbok, 17, og Einarsen, Retten til vern som 
flyktning, 2874. I tilfeller der man ikke kan isolere en enkeltstående avgjørende risikofaktor opererer 
man derfor ofte juridisk med et akkumuleringsprinsipp (jf. Utlendingsloven, $ 29b). En vurdering av 
fremtidig risiko er også utfordrende fordi mennesker som søker opphold som flyktninger ofte kommer 
fra uforutsigbare regimer hvor fremtiden er vanskelig å spå. Liodden, «Usikkerhet», 199. 

med tanke hvor stor trusselen mot deres grunnleggende menneskeret- 
tigheter utgjør. Asylsøkere er i stor grad «bærere av ambivalens», og gren- 
seoppgangen mellom flyktninger og humanitære migranter utgjør derfor 
en juridisk gråsone.** 

Dersom grunnintensjonen bak asylpolitikken er å prioritere vern av 
mennesker som de facto ikke har en stat å henvende seg til for vern mot 
alvorlige menneskerettslige krenkelser uavhengig av hva som er grunnen 
for dette, og en dobbel forankring i både flyktningkonvensjonen og den 
europeiske menneskerettighetskonvensjonen skaper et bedre juridisk vern 
mot realpolitiske vurderinger, mener jeg at utvidelsen som ble gjort i den 
nye utlendingsloven er en forbedring sett fra et prinsipielt etisk ståsted.” 
Likevel er det etisk sett mer avgjørende hvordan den vil fungere i praksis. 
Fra et politisk-strategisk perspektiv er nemlig spørsmålet om en reformu- 
lering av flyktningbegrepet i denne retning i praksis vil føre til at færre 
land vil binde seg til den, og at fordelingen av ansvar vil bli enda skjevere 
enn den er i dag.*" En slik utvikling vil kunne medføre en generelt mer 
restriktiv praksis, og derfor til syvende og sist vil gå ut over menneskene 
med beskyttelsesbehov.*" Dersom få, eller ingen, vil følge den etiske rege- 
len som ville fått de beste konsekvensene om alle fulgte den, og mer godt 
vil komme av å følge en «ikke-ideell» regel som flere vil praktisere, og som 


658 Fuglerud, «Kontroll og korrupsjon», 140, og Bailliet, «The Grey Zone». 

659 Hovedbegrunnelsen for utvidelsen var at det var få som fikk opphold av konvensjonsgrunner, mens 
mange fikk opphold på humanitært grunnlag av beskyttelsesgrunner. En slik sondring mente man ikke 
gav mening sett i lys av våre internasjonale forpliktelser (jf. NOU 2004: 20, 145ff.). Terje Einarsen har 
argumentert for at logikken i den tidligere sondringen gav mening all den tid det ikke er trekk ved den 
ytre situasjonen (f.eks. krig, sult osv.) som er det avgjørende for å skulle få innvilget beskyttelse av konven- 
sjonsgrunner, men derimot diskrimineringsaspektet. En stat kan nemlig ha lite ressurser, og dermed ikke 
kunne dekke befolkningens behov, uten at det foregår diskriminering. I slike tilfeller er ikke menneskene 
som lider konvensjonsflyktninger ifølge Einarsen. Når konvensjonen henviser til forfølgelsesgrunn er det 
nettopp denne grensedragning som blir gjort. Vi bør altså, ifølge Einarsen, prioritere vern av mennesker 
som lider pga. (alvorlig) diskriminering, fremfor dem som lider like mye av andre ikke-diskriminerende 
grunner (Einarsen, Retten til vern som flyktning, 310, 323f., 655, og Utlendingsloven - med kommentarer, 
73). Den eneste etiske grunnen jeg kan se taler for en slik prioritering er at muligheten for forbedring 
av sistnevntes situasjon gjennom bistandspolitikk (osv.) er større enn for førstnevntes del. En stat som 
(tilsynelatende) vil, men er ute av stand til å sørge for at befolkningen får dekket sine behov, er lettere å 
bistå, enn en stat som i utgangspunktet ikke er villig til det. I sistnevnte tilfelle er menneskene i behov for 
en ny stats beskyttelse. Det avgjørende for å opprettholde distinksjonen vil da være om bistand faktisk 
har den effekten som her forespeiles, eller om mange mennesker som lever i land der de lider av ikke- 
diskriminerende grunner de facto er i behov av en ny stats beskyttelse. 

660 Jf. Goldsmith og Posner, The Limits of International Law, 203. 

661 Jf. Retten til vern som flyktning, 663f., og Schotel, Exclusion, 12. En annen fare ved å opprettholde skillet 
er at man kan skape et inntrykk av at mennesker som får opphold på humanitært grunnlag ikke er i 
like stort behov for opphold i Norge som mennesker som får status som flyktning. Puntervold Bø og 
Fuglestad Bø, Rettighetstap, 56. 

lener seg så langt som praktisk-politisk mulig i retning idealet, bør man 
foretrekke sistnevnte.*” 

Til tross for sin høye folkerettslige status, har flyktningkonvensjonens 
flyktningbegrep aldri vært immunt mot realpolitikk." Staters praksis har 
vært svært ulik med tanke på hvordan definisjonen skal tolkes og juridisk 
operasjonaliseres.°* Som Terje Einarsen påpeker er dette traktatsrettslig en 
anomali, ettersom en avtale av denne typen ikke gir den ene part frihet til 
ensidig 4 tolke avtalen for a innskrenke sine forpliktelser, men tvert imot 
skal gjelde likt for alle parter. En uniform tolkningspraksis som følger 
opp konvensjonens humanitære ambisjon er derfor juridisk påkrevet. 
Flyktningkonvensjonen formulerer tross alt menneskers rettigheter 
vis-a-vis staten.” Var det utelukkende opp til hver enkelt stat å bestemme 
hvem som skulle få opphold som flyktning ville ikke etableringen av en kon- 
vensjon ha noe formål." Konvensjonens flyktningbegrep må derfor tenkes 
slik at den formulerer et felles definerbart innhold som er like bindende for 
alle medlemsstater.” En tydelig avklaring av dette felles innholdet er viktig 
fordi det institusjonelle politiske apparatet som regulerer innvandring pri- 
mært ønsker å beskytte statens interesser.”" Dette er ingen kontroversiell 
påpekning i og for seg. Det ligger i selve statens natur å skulle beskytte sine 
medlemmers interesser. Den er imidlertid sjelden direkte uttalt. En felles 
innholdsavklaring vil også være gunstig for et relativt raust asylland som 
Norge ettersom den vil kunne bidra til en jevnere ansvarfordeling mellom 


662 Carter, «Utilitarian Morality», 175ff. Jf. Driver, Consequentialism, 48f., 137ff. Det bør imidlertid nevnes 
her at et utvidet flyktningbegrep som tydeliggjør hvem som får opphold av beskyttelsesgrunner kan føre 
til større aksept for at flere får opphold. 

663 For Norges del, foreslo da også regjeringen som nevnt å oppheve den utvidede flyktningdefinisjonen i 
møte med det sterkt økende innvandringspresset fra Syria. Jf. også Cecilia Bailliets analyser av tidligere 
praksis, i Bailliet, «The Grey Zone», 171. 

664 «Alienation», 697ff., Hamlin, The Politics of International Refugee Law, 107ff., og Tone Lioddens studie 
av skjønnsutøvelse i behandling av asylsøknader i UDI i Liodden, «Making the Right Decision, 247ff., 
258f. Jf. Angenendt, Engler, og Schneider, «Europäische Fluchtlingspolitik», 2. 

665 Einarsen, Retten til vern som flyktning, 79. Det er verdt å merke seg at forfatterne av Prop. 90 L (2015-2016) 
argumenterte nettopp med at revisjonen ville føre til økt harmonisering. Behovet for dette understreker 
imidlertid det realpolitiske navigasjonsrommet som eksisterer innenfor et felt som juridisk sett strengt 
tatt ikke tillater det. 

666 Bailliet, «The Grey Zone», 62, og Øyen, «Rettskilder», 40. Ifølge Terje Einarsen betyr ikke språklig vaghet 
at konvensjonens flyktningdefinisjon er folkerettslig ubestemt. Gjennom anvendelsen av juridisk metode 
er det mulig å gjøre den presist operasjonaliserbar. Han vedkjenner imidlertid at dette ikke er en enkel 
metodisk øvelse, noe som nok kan være en del av forklaringen på hvorfor saksbehandlere oftere gir 
opphold på humanitært grunnlag (Einarsen, Retten til vern som flyktning, 37f.). Et konkret grep kunne 
her vært å begynne med å utarbeide en felles regional/global liste over hvilke tredjeland som anses som 
sikre. 

667 Retten til vern som flyktning, 628. 

668 Ibid., 81. 

669 Ibid., 264. Vevstad og Schultz, «Felles europeisk asylsystem», 396. 

670 Kukathas, «Are Refugees Special?», 259. 

stater enn det som i dag er tilfelle.” Det har derfor vært naturlig for Norge 
å gjøre utstrakt bruk av EUs forsøk på å bidra til en slik avklaring gjennom 
utformingen av det såkalte «statusdirektivet» fra 2011.°7 

Et realpolitisk resonnement som dette illustrerer også hvorfor det er 
så viktig å opprettholde distinksjonen mellom migranter som kun kan få 
sine mest grunnleggende behov dekket ved å få innvilget asyl i et annet 
land, og mennesker som kan motta hjelp gjennom internasjonal bistand i 
sitt hjemland.” Selv om våre moralske forpliktelser overfor flyktninger og 
fattige er forankret i det samme menneskesynet, må de ofte, av praktiske 
hensyn, innfris på ulike måter.”* Som Einarsen påpeker er det juridisk og 
politisk sett lite hensiktsmessig å gi ethvert offer for negative omstendighe- 
ter flyktningstatus. En distinksjon mellom mennesker med flyktningstatus, 
personer med krav om opphold på humanitært grunnlag og mennesker 
vi bør yte humanitær assistanse i hjemlandet angir tydeligere det juridiske 
og politiske ansvaret.” Skulle asylretten utvides til å omfatte alle fattige og 
nødlidende mennesker i verden, ville mange hundre millioner mennesker 
kunne påberope seg denne, og asylsystemet ville kollapse.” 

Her vil jeg imidlertid understreke at det avgjørende ikke er hvorvidt 
mennesker som ikke er forfulgt kan få hjelp i sitt hjemland, men hvorvidt 
denne hjelpen faktisk ytes.”” Mottar de ikke hjelp i sitt hjemland har de en 
moralsk rett på opphold i et annet land. For Norges del vil det innebære at 
de bør få opphold på humanitært grunnlag så fremt de i antall ikke gjør det 
umulig for Norge å opprettholde en liberal innvandringspolitikk og ikke 
utgjør en trussel mot vår evne til å realisere sivil rettferdighet. Humanitære 
migranter som av ulike grunner ikke kan motta hjelp i sitt hjemland har, 
etisk sett, et like sterkt krav på opphold i Norge som en flyktning, og der- 
som de innvilges opphold bør de få nyte godt av de samme medfølgende 
rettighetene.”* Norges svært restriktive bruk av $ 38 i utlendingsloven 


671 Dette gjelder særlig dersom en del av denne innholdsavklaringen også inkluderte en stipulasjon av hvilke 
minimumsrettigheter flyktningene kan gjøre krav på i medlemsstatene. Einarsen, Retten til vern som 
flyktning, 137. 

672 Europakommisjonen ønsker å gjøre direktivet til en forordning som medfører juridiske forpliktelser for 
medlemslandene (Vevstad og Schultz, «Felles europeisk asylsystem», 398). Det må understrekes at disse 
direktivene formulerer minimumsstandarder som det kan være moralsk riktig å gå utover. 

673 Lister, «Who are Refugees?», 659ff. 

674 Ot. prp. 75 (2006-2007), 152. Jf. det jeg skriver om integrasjonskapasitet og beskyttelseskapasitet i seksjon 
6.1. 

675 Einarsen, Retten til vern som flyktning, 28. 

676 Lister, «Who are Refugees?», 652. 

677 Twele, «Von Menschenrechten», 34f., og Miller, Strangers, 168. 

678 Jf. UNHCR, Horing, 12. feb. 2016, 16f. og Europakommisjonen, Family reunification. 

etter at den nye loven kom, og den senere tids svekkelse av humanitære 
migranters rettigheter vis-a-vis flyktninger her i Norge, lar seg vanskelig 
forsvare etisk. Det svært lave antallet som innvilges opphold på huma- 
nitært grunnlag de senere år tilsier at samfunnsøkonomiske argumenter 
for å gi dem begrensede rettigheter ikke er særlig relevant.”” Like rettig- 
heter vil motvirke segregering og dermed fremme integrering og svekke 
innvandringsskepsis. 

Med alt dette sagt, kvalifiserer ikke et menneske for asyl bare fordi 
landet det bor i ikke har like mange rettigheter og muligheter til livsut- 
foldelse som statsborgere i andre land. Så lenge det er trygt å bo der og 
deres grunnleggende menneskerettigheter er ivaretatt, yter ikke verdens- 
samfunnet dem urett ved å nekte dem flyktningstatus eller opphold på 
humanitært grunnlag. * 

Så langt har jeg slått fast at det er etisk legitimt å opprettholde en dis- 
tinksjon mellom flyktninger og humanitære migranter når vi skal gjøre 
innvandringspolitiske prioriteringer, og at det i en del tilfeller vil være 
politisk mest hensiktsmessig å gi personer som tilhører førstnevnte kate- 
gori forrang. Men det er flere grensedragninger som potensielt er relevante 
når vi skal utforme asylpolitikk på en etisk reflektert måte. Hvordan bør vi 
eksempelvis prioritere mellom mennesker som søker asyl på riksgrensen, 
og mennesker andre steder i verden som lider forfølgelse, og som ofte 
er enda mer prekært stilt fordi de ikke har ressursene de trenger for å 
flykte - enten de befinner seg i hjemlandet eller i en av FNs flyktningleirer 
i nærområdene? Spørsmålet er altså hvordan vi bør prioritere blant ulike 
grupper flyktninger. 

I 1990 kritiserte menneskerettighetsteoretikeren Mark Gibney Norge 
for kun å forholde seg reaktivt til mennesker med beskyttelsesbehov.™ 
Skulle Norges asylpraksis være etisk forsvarlig mente Gibney man ikke 
bare kunne forholde seg til asylsøkere, men aktivt oppsøke mennesker 
med beskyttelsesbehov utenfor landets grenser og foreta utvalget der.*” 
En rettferdig seleksjonspraksis krever at man sammenlikner situasjonen til 
menneskene som står på grensen med mennesker som ikke har vært så hel- 
dig å komme seg så langt, og som enten fortsatt befinner seg i hjemlandet 


679 For tall, se seksjon 4.1. 

680 Carens, Ethics of Immigration, 204, og Blake, Justice, 109f. 

681 Gibney, Critique, 19ff. Jf. Gibney, Ethics, 2391. 

682 Jf. de beslektede forslagene til Hathaway og Neve, «A Proposal», 144ff. og Noll, Fagerlund og Liebaut, 
Processing Asylum Claims outside the EU. 


PRINSIPPER FOR INNVANDRING 


eller i et annet land i nærområdet med utbredt sosial nød.*” Ofte er det jo 

slik at det ikke er mennesker i den mest prekære nød som evner å komme 

seg til Norge (eldre, syke, fattige osv.). For mange flyktninger er det for 
farlig, ja ofte umulig, å komme seg ut av landet eller nærområdet. Skal 

vi fange opp de som har det verst, er det nødvendig ikke å være reaktiv, 
men oppsøkende. En slik praksis ville ha en rekke praktiske fordeler, ifølge 

Gibney. Reguleringen vil bli billigere å gjennomføre, mer forutsigbar, gjøre 

det enklere å få i stand en rettferdig fordeling mottakslandene imellom og 

hindre at en god del mennesker vil ta den store risikoen det er å bruke alle 

sine ressurser til å reise på risikabelt vis til et land der de ikke har noen 

som helst garanti for å kunne få permanent opphold. Man ville også kom- 
met nærmere en løsning på problemet med menneskesmugling, redusere 

regionale politiske spenninger og bidra til å senke mistanken mange nord- 
menn har om at asylsøkere ikke er genuine flyktninger, men mennesker 
som forsøker å «utnytte systemet».** Forståelsen av hvem som kvalifiserer 
som flyktning burde derfor, ifølge Gibney, løsrives fra asylsøkerbegrepet 

og reformuleres til også å gjelde forfulgte mennesker som oppholder seg 

utenfor Norges grenser. 

Ekstraterritoriell behandling av asylsøknader kan anta ulik form. En 
mulighet vil være å la mennesker søke om asyl fra sitt hjemland. Problemet 
med en slik løsning er at det vanskelig lar seg gjøre å etablere og drive asyl- 
institusjoner i land hvor nettopp staten er forfølgeren av menneskene som 
søker beskyttelse. Konsulater kan eksempelvis være bemannet av lokalt 
personell som angir søkere til myndighetene.*” En slik prosess forutsetter 
at mennesker med beskyttelsesbehov lar seg identifisere som nettopp dette 
i en situasjon der søknaden deres er uavklart, hvilket kan sette dem i fare. 

En annen mulighet kunne være å åpne muligheter for å søke asyl i nær- 
områdene. Både Canada, Australia, USA og Danmark har i dag slike ord- 
ninger for et utvalg land. Tony Blair fremmet i sin tid et forslag til EU om å 
åpne for denne muligheten. Hovedintensjonen var å unngå skjevfordeling 
av belastningen med å behandle asylsøknader mellom europeiske land, 
og at det ville være lettere å skille velbegrunnede fra «falske» soknader.**° 
Norge støttet forslaget. Det ble imidlertid avvist i Europakommisjonen, 
med hovedargumentet om at det ville bety at nærområdene fikk enda større 


683 Gibney, Critique, 16. Jf. Singer og Singer, «The Ethics of Refugee Policy», 119f. 
684 Jf. Kumin, «In-Country?», 80, og Ekins, «Right to Exclude», 51. 

685 Puntervold Bø, Immigration Control, 360. 

686 Fuglerud, Migrasjonsforståelse, 170. 

belastning enn det som per da var tilfellet. Forslaget lå ikke lenge i skuffen. 
På EUs krisemøte i Brussel i 2018 ble det igjen diskutert, og daværende 
statsminister Erna Solberg stilte seg positiv til forslaget, på visse vilkår.*” 
I en instruks vedrørende opphør og tilbakekallelse av flyktningstatus i 2020 
skrev Justis- og beredskapsdepartementet følgende: 


Generelt er det [...] ønskelig å oppmuntre personer på flukt til å oppsøke UNHCR 
i sine nærområder, slik at personer med beskyttelsesbehov kan overføres gjennom 
FN-systemet til Norge og andre land gjennom kvoteordningen istedenfor å komme til 
Norge på egenhånd. Dette vil også kunne bidra til at flere av dem som har størst behov 


for beskyttelse, men som ikke har ressurser til å reise til Europa, får beskyttelse.* 


Ekkoet fra Gibneys resonnement er tydelig. Ettersom antallet asylsøkere 
primært påvirkes av dårlige livsvilkår i Europas nærområder, kan man 
imidlertid spørre seg om denne strategien vil ha noen som helst effekt 
på hvor mange asylanter som dukker opp på grensen.” Mennesker på 
flukt foretrekker selv å fremme sin søknad i Norge fordi søknader frem- 
met utenfor Norges grenser fratar dem muligheten til å påberope seg hele 
det juridiske systemets beskyttelse.” Det er tilgang til dette systemet som 
forklarer hvorfor terskelen til å foreta deportasjon eller bortvisning er 
betydelig høyere enn å avvise en søknad fremmet utenfor Norges grenser. 
Ettersom det å søke om asyl vil aktivere nye deler av det juridiske syste- 
met, vil det å søke på falskt grunnlag forsterke søkerens juridiske status. 
Skulle migranten klage inn sitt avslag, vil den juridiske støtten hen mot- 
tar være mye mer omfattende dersom hen befinner seg innenfor landets 
grenser. Og ved å simpelthen å befinne seg innenfor grensene blir søkeren 
juridisk relevant for andre juridiske områder (kriminallovgivningen, avta- 
leloven, familielovgivning, eiendomsloven, helseloven, arbeidsmiljøloven 
osv.). En ekstraterritoriell utøvelse av loven hindrer søkeren i å komme i 
kontakt med de deler av lovverket som kan formulere grunnene hen har 
for å søke opphold. I motsetning til hva intensjonen ofte har vært, har 


687 «Advarer mot alenegang i asylpolitikken», Dagbladet, 26. jun. 2018. Også Aps innvandringspolitiske 
utvalg ledet av Masud Gharahkhani ønsket å gjøre dette («Slik er arbeiderpartiets nye innvandringspo- 
litikk». Dagbladet, 5. apr. 2019). I sitt partiprogram fra 2021 fremmet også Frp dette forslaget. «Listhaug 
til flyktninger: reis hjem», Dagbladet, 3. mai, 2021. 

688 Justis- og beredskapsdepartementet, GI-15/2020, 3. 

689 Jf. O'Nions, Asylum, 23f. 

690 Schotel, Exclusion, 134f. 

ekstraterritoriell behandling av søknader også vist seg å være svært tid- og 
ressurskrevende.™ 

I dag apner Norge kun i sveert begrenset grad for muligheten til a 
fremme asylsoknader ekstraterritorielt. Utlendingsloven apner for at inter- 
nasjonale humanitære organisasjoner kan fremme søknader på vegne av 
flyktninger som ikke befinner seg i Norge.” I 2021 utgjorde slike overfø- 
ringsflyktninger i underkant av 24 prosent av alle personer med flyktning- 
bakgrunn i Norge.” Det er primært UNHCR som fremmer søknadene 
på vegne av flyktningene, hvorpå Norge gjør et utvalg basert på integra- 
sjonsforutsetninger (språk, utdanning, yrkeserfaring, m.m.), og hvorvidt 
søkeren tilhører en særlig utsatt gruppe (barnefamilier, utsatte kvinner 
og seksuelle minoriteter).°* Mens UNHCR advarer mot å anvende inte- 
grasjonspotensial som seleksjonskriterium, har jeg allerede argumentert 
for hvorfor jeg mener siling innad blant flyktninger er moralsk forsvar- 
lig, alt annet likt.°° Men dette gir ikke automatisk overføringsflyktninger 
normativ forrang fremfor mennesker som for egen maskin evner å ta seg 
til Norges grenser. Eksistensen av en lovlig kanal for å søke asyl fra nær- 
områdene vil uansett ikke kunne begrunne avslag på legitime søknader 
som kommer gjennom andre kanaler. Så heller enn å fremme regulær 
migrasjon, vil det å gjøre et allerede underbemannet og underfinansiert 
UNHCR til eneste legitime kanal flyktningene kan søke beskyttelse gjen- 
nom svekke flyktningers mulighet for å få beskyttelse betydelig, og tvinge 
mange til i enda større grad å reise til, og oppholde seg i, destinasjonslan- 
dene på ureglementert vis.*” 

At mennesker i nød mangler ressurser til å bevege seg internasjonalt, 
betyr ikke nødvendigvis at de er mer trengende enn dem som har slike 


698 


ressurser tilgjengelig.” Menneskerettighetskrenkelsene kan være like 


alvorlige for ordinære asylsøkere som for overføringsflyktninger. Jeg 
mener derfor at det ikke er grunn til å prioritere overføringsflyktninger 


fremfor flyktninger som søker asyl ved grensen, gitt at alt annet er likt. 


691 Goodwin-Gill og McAdam, The Refugee, 465, 559. 

692 Med støtte i Utlendingsloven, $ 35. Jf. Øyen, «Flyktningstatus», 181f. 

693 Ssb.no, «Personer med flyktningbakgrunn». 

694 Justis- og beredeskapsdepartementet, GI-15/2020 

695 Se ovenfor, seksjon 4.1. Jf. UNHCR Resettlement Handbook, 245. 

696 Til dette og følgende, Kumin, «In-Country», 80. 

697 Loescher og Milner, «The Missing Link, 601ff., og Hathaway, The Rights of Refugees, 996. 

698 Jf. Hathaway, «Why Refugee Law Still Matters», 95. 

699 Dette betyr eksempelvis at jeg er uenig med Aps partiprogram for 2017-2021 som slo fast at 
«Kvoteflyktninger er den sikreste og mest rettferdige ordningen for å sikre mottak av mennesker som skal 
ha varig beskyttelse». Sitert etter det migrasjonspolitiske styringsdokumentet vedtatt på Aps landsmøte 

Innvilgelse av flyktningstatus er i seg selv en ikke-komparativ vurdering. 
Alle flyktninger har rett på beskyttelse uavhengig av hvilke styrker/svakhe- 
ter de har relativt til andre asylsøkere. Komparative vurderinger kan kun 
spille en rolle for å bestemme hvor flyktningene får beskyttelse. Dersom 
det eksempelvis finnes bedre integrasjonsforutsetninger for alenemødre 
eller seksuelle minoriteter i Norge enn i Iran, kan det være forsvarlig å 
prioritere å hente dem hit fremfor enslige menn eller heterofile, alt annet 
likt. Ekstraterritoriell behandling av asylsøknader vil derfor kun være etisk 
forsvarlig som et supplement til asylsøknader fremmet på norsk grense, 
ikke en erstatning.” 

Hva med flyktninger som kommer til Norge med mangelfull dokumen- 
tasjon, og det ofte med viten og vilje? Burde disse stille bakerst i asylkøen, 
alt annet likt? I norsk lov anses brudd på utlendingslovens regler knyttet 
til dokumentasjon som særlig viktige for å ivareta de kontrollhensyn som 
er et av lovens sentrale formal.” Joseph Carens har utfordret dem som 
vurderer slike overtredelser av loven som alvorlige til å tenke på om de 
ville gjort det samme med alle jødene under krigen som passerte grensen 
på nettopp denne måten.”” Etterpåklokskap kan være viktig for å unngå å 
gjenta fortidens feilgrep. Fravær av dokumentasjon skyldes ofte at asylsø- 
kere ikke stoler på myndighetene, og dette kan det være forståelige grunner 
til, både med tanke på den utrygge bakgrunnen de har flyktet fra og fordi 
de ofte blir møtt med skepsis fra myndighetene i landet de kommer til. 
Det skyldes frykt, sjelden karakterbrister eller mangel på moralsk rygg- 
rad. Det avgjørende vil hele tiden måtte være om den aktuelle asylsøkeren 
faktisk har et beskyttelsesbehov. Problemet er selvsagt at så lenge søkeren 
ikke lar seg identifisere, lar ikke dette seg avgjøre så lett. Men å klage på 
at behandlingen av slike saker er ressurskrevende, fremstår som ynkelig 
sammenliknet med de dramatiske konsekvensene et feilaktig avslag kan 
få for mennesker — tortur, umenneskelig behandling, fengsel og i verste 


i 2019. Tilgjengelig her: https://res.cloudinary.com/arbeiderpartiet/image/upload/vl/ievv filestore/479 
76da3c64c4453a53d0cf3cea6b230dca2bf725d5f4abc928e3d0e4c4913bb, 8. 

700 Jf. Noll, Fagerlund og Liebaut, Feasibility, 3f. I Norge har staten begrunnet den restriktive holdningen 
til muligheten for å få vurdert asylsøknader ved norske utenriksstasjoner med at det ville medføre at 
antallet søknader ville eksplodert (jf. Ot. prp. 75 (2006-2007), 130). Her er det verdt å minne om det som 
ble skrevet i forrige seksjon. Norge er ikke forpliktet til å vurdere flere søknader enn det som ville vært 
rimelig dersom alle stater oppfylte sine forpliktelser. 

701 Utlendingsloven $$ 17a, 21, 63, 108a. Jf. Utlendingsforskriften $ 8-5, og videre Havre, «Utvisning», 356f. 
samt Martnes, Barnets beste, 76. Det er særlig aktiv motarbeiding av forsøk på identifikasjon som anses 
som problematisk. 

702 Carens, Ethics of Immigration, 192f., 211. 

fall død.”” Så kan man argumentere med at rettsbehandling nettopp er 
designet for å vurdere risikoen for at dette kan skje.”* Vi kan ikke vite 

hva som står på spill i forkant.”” Det er nettopp det retten skal avgjøre. 
Dette er utvilsomt riktig, men ettersom en feil avgjørelse kan få så fatale 

konsekvenser, bør vi gjøre alt vi kan for å forsikre oss om at vi ikke sender 
mennesker med godt begrunnede asylsøknader tilbake til eksistensielt tru- 
ende situasjoner.” Dette er grunnen til at vi ikke bør legge for stor vekt på 

antallet asylsøknader som er grunnløse, eller som er vanskelige å avgjøre. 
Gjør vi dette, nedvurderer vi konsekvensene av feil avgjørelser.” Dette er jo 

selve hovedgrunnen til at vi har så strenge krav til bevis i rettssaker — det er 
bedre at ti skyldige går fri, enn at én uskyldig blir dømt. I dette spørsmålet, 
som i prioriteringsspørsmål generelt, er det beskyttelsesbehovet alene som 

bør være det avgjørende, og ikke hvordan man har passert Norges grenser 
i og for seg. 

En annen aktuell gruppe som mange intuitivt vil sette høyt opp på 
prioriteringslisten, er familiemedlemmer av mennesker som er permanent 
bosatt i Norge. Ser vi bort fra mennesker som misbruker mulighetene for 
familieinnvandring (tvangsekteskap, proformaekteskap, polygami), har jeg 
ovenfor argumentert for at mennesker som søker familiegjenforening har 
et sterkt humanitært krav om å få komme til Norge, ettersom det å ivareta 
familierelasjoner er av grunnleggende verdi for de aller fleste mennesker. 
Ettersom det er urimelig å kreve at mennesker med sin primære sosial 
tilhørighet i Norge skal forlate landet, er det viktig å sørge for at familie- 
gjenforening får skje. Som argumentert ovenfor, veier retten til familie- 
gjenforening tyngre enn kravet om å beherske språket, og det økonomiske 
potensialet man eventuelt skulle ha i en normalsituasjon. Det bør også i en 
del tilfeller inkludere enslige (gamle) foreldre, som det i mange kulturer er 
tradisjon for at skal tas hand om av sine barn, og ikke av staten.” Selv om 
en raus familiegjenforeningspolitikk ikke uten videre vil gi Norge direkte 
økonomiske gevinster, vil det gagne samfunnet fordi det skaper mer 


703 Aleinikoff, «Due Process», 248. 

704 Jf. Øyen, «Flyktningstatus», 186f. 

705 På samme måte vil det å hindre mennesker man mistenker har liten sjanse for å få asylsøknaden god- 
kjent til å søke om asyl bety at man ofrer ansvarlighet for effektivitetshensyn. Prisen for uaktsomhet er 
potensielt svært høy. Lindahl, «Jus Includendi et Excludendi», 243. 

706 Aleinikoff, «Due Process», 248f. 

707 Ibid., 252. Jf. Larsen, «Asyl», 214. 

708 Jf. Utlendingsloven, $$ 46 og 49. 

stabilitet for innvandrere og gir dem bedre fysisk og psykisk helse, og der- 

med øker sannsynligheten for konstruktiv deltakelse i samfunnslivet.” 
Hva så med mennesker som ikke er flyktninger, humanitære migran- 

ter eller søker familiegjenforening, og som ikke omfattes av EØS-avtalens 


2710 


regelverk for fri bevegelse av arbeidskraft?” Står vi helt fritt til å priori- 
tere dem bort, og det på grunnlag av hvilke som helst seleksjonskriterier? 
Hvordan kan vi være selektive overfor denne innvandrergruppen uten å bli 
diskriminerende? Grunnleggende sett handler det da om å vurdere søkna- 
der om opphold med utgangspunkt i hva de bringer til Norge, og ikke på 
hvem de er. Sagt på en annen måte: Vi bør anvende et sett seleksjonskrite- 
rier som migrantene selv kan godta som fornuftig uten å måtte innrømme 
sin mindreverdighet vis-a-vis andre migranter som står i samme forhold 


til den norske stat.” 


Velferdstjenester er dyre goder. Enkelte argumente- 
rer derfor for at det er etisk legitimt å foretrekke mennesker som beher- 
sker språket og har kompetanse det norske arbeidsmarked trenger.” A 
foretrekke disse fremfor mennesker som, relativt sett, er mer økonomisk 
vanskeligstilte er kanskje ikke raust, men det er likevel etisk forsvarlig.”” 
Spørsmålet er her hva man vil bruke sin frihet til å være: en nasjon som 
ikke bare gjør det rette, men også det gode? Samtidig er det viktig å under- 
streke at dersom arbeidsinnvandring utgjør en nettogevinst for staten, vil 
de også kunne bidra til å øke våre muligheter til å ta imot flyktninger og 
humanitære migranter. 

Hvordan skal vi sammenfatte resonnementene som har blitt utført i 
denne seksjonen? Det er mange etiske avveininger som må gjøres når vi 
skal bestemme hvordan vi skal prioritere blant dem som tilfredsstiller de 
krav vi med rimelighet kan stille for å få innvilget opphold i Norge. Hva 
gjelder arbeidsinnvandringspolitikken, mener jeg den bør utformes slik at 
den gir rom for en mest mulig liberal politikk overfor mennesker med rent 
menneskerettslige begrunnelser for opphold i Norge. Blant sistnevnte er 
det klart at mennesker som trenger internasjonal beskyttelse bør prioriteres 


709 Undersøkelser fra USA har også vist at mange enslige gifte innvandrere benytter seg av prostitusjon med 
den risiko det har for å pådra seg seksuelt overførbare sykdommer (Heyer, Kinship across Borders, 68). 
Det er ikke usannsynlig at dette også er tilfelle blant denne kategorien innvandrere i Norge. 

710 Det bør her noteres at den store majoriteten av mennesker som kommer til Norge gjennom familie- 
gjenforeningsordningen, kommer til andre enn flyktninger (21 % mellom 1990 og 2018). Østby, «Setter 
familieinnvandrere opp mot flyktninger». 

711 Blake, Justice, 121f. 

712 Macedo, «The Moral Dilemma». Se også Carens, Ethics of Immigration, 183. 

713 I den kristne bakgrunnskulturen til Grunnloven finnes det for eksempel mange ressurser for å motivere 
en raushet som går ut over det som strengt tatt moralsk eller juridisk kreves (oppfordringen til å gå «den 
andre mil» og å gi genseren når noen ber om ytterjakken (Matt 5,40f.)). 

høyest. Men innad i denne gruppen er det også grunn til å differensiere. 
Noen er mer sårbare enn andre. Alt annet likt, finnes det gode grunner til 
at man fra et etisk ståsted bør prioritere å gi beskyttelse til de mest sår- 
bare blant dem (ofte kvinner med små barn, eldre, syke og fattige). Status 
som overføringsflyktning utgjør i seg selv ingen grunn til å prioritere dem 
fremfor søkere som fremmer sine søknader ved grensen, men i den grad 
det forteller oss at de selv ikke har ressurser til å forlate nærområdet, kan 
dette ofte være en indikator på særlig sårbarhet. Blant de øvrige søkerne 
kan det være grunn til å vurdere å prioritere personer med biologiske eller 
kulturelle slektskapsbånd til mennesker som bor i Norge.” Og jo flere slike 
bånd, jo mer grunn har vi for å gjøre dette. Begrensningene i antallet av 
de mest sårbare vi tar imot lar seg først og fremst begrunne i pragmatisk- 
politiske hensyn til å bevare en innvandringsvennlig politisk opinion, samt 
de strukturelle betingelsene for realiseringen av sivil rettferdighet. Dette 
er nemlig også gruppen som har vanskeligst for å ta seg inn i det norske 
arbeidsmarkedet. 

Det er imidlertid viktig å minne om at Norges beskyttelseskapasitet 
overskrider vår integrasjonskapasitet. Vårt ansvar overfor flyktninger og 
humanitære migranter stopper ikke når vi ikke har kapasitet til å ta imot 
flere. Å bidra med subsidier til bistands- og integrasjonstiltak i nærområ- 
dene vil her også kunne inngå som økonomiske prioriteringer rettet mot å 
ivareta våre folkerettslige og moralske forpliktelser. Norges innvandrings- 
politikk er bare én måte å innfri slike forpliktelser, og de vil derfor på et 
generelt plan måtte balanseres opp mot andre sider ved vårt internasjonale 
ansvar, slik som nødhjelp, bistand og klimatiltak, for å nevne noe.”” Som 
stat bør Norge derfor ha en holistisk tilnærming til vårt ansvar for å gjøre 
verden bedre. Taket vi setter på antallet flyktninger og humanitære migran- 
ter vi er forpliktet til å ta imot eller yte bistand bør bestemmes ut ifra en 
rettferdig internasjonal ansvarsfordeling. Jeg har allerede indikert hvordan 
dette bør skje ovenfor, og vil vende tilbake til spørsmålet om hvordan dette 
bør skje ved flere anledninger videre i boken, da særlig i avslutningskapitlet. 

Jeg har argumentert for at selv om en definitorisk og juridisk distink- 
sjon mellom flyktninger og humanitære migranter tjener en viss hensikt, 
forutsetter prioriteringen av førstnevnte gruppe at man kan avhjelpe per- 
soner tilhørende sistnevnte i deres hjemland. Av praktiske årsaker bør i 


714 Jf. Gibney, «Refugees», 259f. 
715 Jf. Brock, Justice, 213ff. 

utgangspunktet de moralske kravene innfris på ulikt vis. Dersom dette ikke 
lar seg gjøre mener jeg at de moralske kravene de to gruppene innvandrere 
stiller oss ofte vil være like sterke, og de bør derfor også ha krav på samme 
rettigheter dersom de får innvilget opphold. Ettersom grenseoppgangen 
mellom kategoriene er såpass kompleks og omstridt, bør man etterstrebe 
det nivå av raushet overfor humanitære migranter som tillater oss å føre 
en mest mulig liberal innvandringspolitikk over tid så fremt det ikke truer 
vår evne til å realisere sivil rettferdighet. 

Dernest følger gruppen mennesker om søker familiegjenforening, og 
som ikke kvalifiserer til beskyttelse eller humanitært opphold på selvsten- 
dig grunnlag. Disse har en rettighetsbegrunnet prioritering forankret i 
retten til familieliv. Personer som søker familieetablering vil i en del tilfeller 
ha et tilnærmet like sterkt moralsk krav, uten at det kan sies normalt sett å 
være tilfelle. Hva gjelder arbeidsinnvandrere fra utenfor EU bør man, for å 
sikre lik respekt, jobbe ut ifra antall, ikke ut ifra kvalitet.”° Men denne prio- 
riteringsrekkefølgen er ikke absolutt. At den norske stat må gjøre tragiske 
valg der disse gruppenes interesser ofres til fordel for statens muligheter 
for å sikre støtte til en mest mulig liberal innvandringspolitikk og for å 
realisere sivil rettferdighet, er ikke til å unngå. Den gir likevel en hjelp til å 
utforme sammensetningene av gruppen mennesker vi gir opphold på en 
etisk velbegrunnet måte. 


4.4 Hvilke krav bør vi stille til mennesker 
som ønsker norsk statsborgerskap? 


«Immigration is not just about crossing borders; it is also about entering 
communities», skriver Ayelet Shachar.” Formell anerkjennelse som fullt 
medlem av samfunnet får mennesker først gjennom innvilgning av stats- 
borgerskap. I Norge bor det mange innvandrere som ikke har status som 
statsborgere, og som derfor heller ikke har fulle politiske rettigheter.” 
Noen har fast bosted her, uten å ha sin primære sosiale tilhørighet i Norge. 


716 Bauböck, Transnational Citizenship, 330. 

717 Shachar, «Selecting by Merit», 196. 

718 Det er først og fremst retten til å delta i stortingsvalg, og retten til å kunne stille til valg, som er betinget 
av at man har norsk statsborgerskap. Men også enkelte andre rettigheter er inkludert, slik som retten 
til å ha norsk pass, og retten til opphold i Norge. Ettersom økonomiske og sosiale rettigheter i økende 
grad har blitt knyttet til bosted heller enn statstilhørighet, og nå blir menneskerettslig begrunnet, har 
insentivene for å søke statsborgerskap blitt færre og svakere. Midtbøen, «Divergens», 312ff., og videre 
NOU 2000: 32, 56f. 

).”° Andre er såkalte «med- 


Disse kalles gjerne «delborgere» (eng. denizens 
borgere». Denne gruppen har sin primære tilhørighet her, men har ikke 
nødvendigvis statsborgerskap. Status som full samfunnsborger har man 
først med innvilgelse av statsborgerskap. Statsborgerskap er en forutsetning 
for opplevelsen av å være en likeverdig deltaker i det politiske fellesskapet. 
Det er derfor et grunnleggende gode for alle som har slått seg ned i et land.” 
Men å være statsborger i et liberalt demokrati er et privilegium relativt få 
forunt i vår verden. I Norge har vi de siste årene sett en kontinuerlig skjer- 
ping av kravene for naturalisering. Hva er det da som, fra et etisk ståsted, 
skal til for at delborgere og medborgere bør innvilges muligheten til å bli 
fullverdige samfunnsmedlemmer? 

Man kan oppnå status som statsborger på to måter: gjennom fødsel 
eller naturalisering. Konstitusjonelt demokrati blir historisk sett på som 
en reaksjon mot ordninger av samfunnet basert på arvede privilegier. 
Samtidig er det slik at alle demokratiske stater innvilger statsborgerskap 
til barn født av statsborgere som bor i landet.” Dette prinsippet kan virke 
innlysende, men er det ikke. Statsborgerskap er ikke et naturgitt fenomen 
forankret i genetiske koblinger mellom et barn og dets biologiske foreldre, 
men en sosial konstruksjon med et bestemt etisk rasjonale som kan gjøres 
til gjenstand for kritisk etterprøving.”” Barn av norske statsborgere har 
ikke gjort seg fortjent til samme status som foreldrene ved å anerkjenne 
samfunnets politiske orden, bidra til statskassen, delta i sivilsamfunnet og 
så videre. Når et barn av norske foreldre mottar norsk statsborgerskap ved 
fødsel er det ikke primært statens interesser som skal ivaretas, men barnets. 
Barnets moralske krav på statsborgerskap er begrunnet i dets tilhørighet 
til det sosiale nettverket det er født inn i og som det har en grunnleggende 
interesse av kontinuerlig å tilhøre. Kriteriet for statsborgerskap er altså 
sosial tilhørighet.” 

Gitt at vi aksepterer at sosial tilhørighet de facto er kriteriet som begrun- 
ner hvorfor barn født av norske foreldre skal ha rett til statsborgerskap, 
hva er da grunnen til at ikke også barn av innvandrerforeldre uten norsk 
statsborgerskap som har slått seg ned i det norske samfunnet innvilges 
statsborgerskap ved fødsel (inkluderer altså ikke barn født av turister (som 


719 Til disse distinksjonene, se f.eks. Brochmann, «Statsborgerskap». 

720 Walzer, «Membership», 146, Heisler og Heisler, «Citizenship», 101ff., og Becka, «Zugehörigkeit», 85. 

721 Knudsen, «Erverv og tap av norsk statsborgerskap», 240. 

722 Carens, Ethics of Immigration, 21ff. 

723 Til dette og følgende, se ibid., 158ff. Jf. også Celikates, «Demokratische Inklusion: Wahlrecht oder 
Biirgerschaft?». 

i f.eks. USA) eller andre med korttidsopphold)? Disse barna vil motta sin 
sosiale dannelse i det norske samfunnet, og den norske stat legger de poli- 
tiske premissene for hvilke livsvalg de kan ta. Det er godt for et barn å vite 
at det fra det er født har mulighetene til å la sin stemme bli hørt og tatt på 
alvor av omgivelsene, og at samfunnet det er født og oppvokst i er dets eget. 
Sosial tilhørighet er imidlertid et spørsmål om grad, og det er derfor ikke 
problematisk å si at barn av norske statsborgere har et sterkere etisk krav 
på statsborgerskap. Det er likevel viktig å fastholde at dette ikke skyldes 
blodsbånd (ius sanguinis), men de sosiale båndene det har til samfunnet 
det er født i, og bor i (ius domicili).”* Den formelle politisk-juridiske status 
barnets foreldre har er kun etisk relevant fordi den indikerer graden av 
tilhørighet et barn har til samfunnet. Barn født av innvandrere uten norsk 
statsborgerskap har derfor et sterkere etisk krav om å få innvilget statsbor- 
gerskap enn barn født av foreldre med norsk statsborgerskap som har slått 
seg ned i utlandet.” Akkurat hvor stor sannsynlighet det må være for at 
barn av innvandrere uten norsk statsborgerskap kommer til å vokse opp i 
det norske samfunnet, er umulig teoretisk å fastsette. For barn med lovlig 
opphold som kom til Norge for de ble 18 år er kravet at de skal ha bodd i 
Norge fem av de syv siste årene. Så vidt jeg kan bedømme er kravet rimelig. 

Men hvordan bør et kriterium for rettigheten til statsborgerskap basert 
på sosial tilhørighet anvendes på innvandrere som kommer til Norge i vok- 
sen alder, og som ikke har mottatt sin sosiale dannelse i det norske samfun- 
net? Sosial tilhørighet handler ikke bare om hvor man mottar sin sosiale 
dannelse.” Det er noe som vokser frem hos voksne innvandrere jo lenger 
ens livsvalg har blitt formet av de muligheter og begrensninger samfunnets 
geografi, politikk og lovverk gir. Menneskers identitet og interesser skapes 
i relasjon til de geografiske, sosiale og politiske omgivelsene de lever i. I 
tillegg kommer det fundamentale demokratiske prinsippet om at ethvert 
myndig menneske med sosial tilhørighet i et samfunn har rett til å være 


med å bestemme hvem som skal utforme lovene de over tid er underlagt.”” 


724 Jf. Bauböck, Transnational Citizenship, 32. 

725 Gitt kriteriet om sosial tilhørighet vil også andregenerasjons utvandrere ha et legitimt krav på å få 
innvilget statsborgerskap i landet foreldrene kom fra, men kravet blir svakere for hver generasjon som 
går uten at disse flytter tilbake. Graden av sosial tilhørighet er også her det avgjørende. Carens, Ethics of 
Immigration, 26ff. 

726 Til dette og følgende, se ibid., 50. 

727 Walzer, Spheres of Justice, 62ff. Jf. Habermas, Between Facts and Norms, 124f. To forhold bør her kort 
utdypes. For det første kan ikke det at man betaler skatt i seg selv være en tilstrekkelig grunn til at man 
burde innvilges statsborgerskap, ettersom den er begrunnet i inntekt og forbruk (Möhring-Hesse, «Aus 
Migranten werden Birger?», 120). For det andre kan ikke statsborgerskap begrunnes alene i det forhold 
at man er underlagt et bestemt lovverk som påvirker ens livsmuligheter. Dette prinsippet kan eksempelvis 

Det moralske kravet om å få innvilget statsborgerskap dersom man 
ønsker det får altså sin legitimitet intensivert jo lengre tid innvandrere i alle 
aldersgrupper lever i det norske samfunnet.”* Tiden er altså ikke primært 
et hjelpemiddel for norske myndigheter til å avgjøre om en innvandrer er 
verdt statsborgerskap, men primært en periode hvor innvandreren får et 
erfaringsgrunnlag for å vurdere hvorvidt hen ønsker naturalisering.”” Igjen 
er det ikke mulig teoretisk å fastsette hvor lang tid dette tar. Også dette må 
lovgiverne gjøre ved bruk av praktisk skjønn. EU kom for en tid tilbake 
med et direktiv som slår fast at innvandrere fra land utenfor EU kan søke 
om permanent opphold” dersom de har oppholdt seg lovlig i et EU-land 
i fem ar.” En slik tidsramme er relativt raus, men det hadde ikke vært 
helt urimelig om den hadde vært noe høyere. I dag har de fleste EU-land 
et botidskrav på mellom fem og ti år.” For Norges del har botidskravet 
ligget stabilt på syv år for søkere fra land utenfor EU som har lovlig opp- 
hold, og har med det ligget på det europeiske gjennomsnittet.” Kravet ble 
imidlertid nylig hevet til åtte av siste elleve ar.” For flyktninger er botids- 
kravet fortsatt syv av siste ti år, for innvandrere fra Schengenområdet tre 
år, mens nordiske statsborgere kun må ha bodd heri to år for å kunne søke 
statsborgerskap.” Akkurat hvor grensen går må som sagt være et spørs- 
mål om praktisk skjønn. Vi kunne kanskje anslå ti år som en øvre grense for 
hva som er etisk forsvarlig, men samtidig understreke at jo strengere ter- 
skel, jo høyere er risikoen for at deler av innvandrerbefolkningen anses (ev. 
anser seg selv) som annenrangs borgere, med de negative ringvirkninger 


ikke begrunne hvorfor mennesker skal kunne inneha doble statsborgerskap (Bauböck, «Diaspora und 

transnationale Demokratie», 31ff.). Her er tilhørighetskriteriet avgjørende. Jf. resonnementet i tilknytning 

til doble statsborgerskap nedenfor. 

Walzer, Spheres of Justice, 60f. Kriteriet gir innvandrere en rett, ikke en plikt, til å bli statsborgere. Bauböck, 

Transnational Citizenship, 88ff. 

729 Bauböck, Transnational Citizenship, 94. 

730 Direktivet omhandler reglene for permanent opphold, men har blitt tolket som å åpne for en subsidiær 
form for statsborgerskap i EU. Acosta Arcarazo, The Long-Term Residence Status. 

731 Europaradet/Europaparlamentet, «Directive 2004/38/EC». Jf. Guild, Peers, og Tomkin, The EU Citizenship 
Directive, 19741. 

732 Europakonvensjonen om statsborgerskap av 1997 slår i art. 6 (3) fast at 10 år skal være en øvre grense for 
hvor lenge man må ha bodd i et land for å få rett til å søke statsborgerskap. 

733 IOM, World Migration Report 2020, 200. 

734 Statsborgerloven $ 7e, Jf. Knudsen, «Norsk statsborgerskap», 246f. Kravet kan reduseres med to år der- 

som søkeren kan dokumentere inntekt over en bestemt terskel på søketidspunktet (Lov om endringer i 

statsborgerloven og integreringsloven, $ 10). Innvandrere som har oppholdt seg sammenhengende i Norge 

i 3 år med midlertidig oppholdstillatelse har rett til permanent bosetting (Utlendingsloven $ 62). Antall 

år innvandrere har måttet bo permanent i Norge for å få innvilget statsborgerskap har steget i takt med 

endringer i hvilke land innvandrerne har kommet fra. Midtbøen, «Divergens», 317ff. 

Statsborgerloven $$ 13 og 14, 16a. 

det vil få for opplevelsen av sosialt og politisk samhold.” Hensynet til 
likebehandling tilsier også at botidskravet bør være det samme uavhengig 
av oppholdsgrunnlag.”” 

Men er tiden den eneste indikator på sosial tilhørighet? Burde vi ikke 
også kunne kreve at innvandrere til Norge har et minimum av norsk 
språkkompetanse og kunnskap om den norske samfunnsordningen for 
å få innvilget fulle rettigheter til demokratisk deltakelse? I 2016 vedtok 
Stortinget at permanent opphold og statsborgerskap kun kan innvilges 
til innvandrere fra utenfor EØS-området som kan dokumentere muntlig 
kompetanse i norsk og har bestått en prøve i samfunnskunnskap.” I den 
nye integreringsloven som ble vedtatt i 2020 med virkning fra 1. januar 
2021 bortfalt kravet om et visst antall timer til opplæring til fordel for et 
rent nivåkrav.”” 

Det er selvsagt en fordel at innvandrere får muligheten til å tilegne 
seg slik kompetanse, og at de får oppmuntring til å benytte seg av et slikt 
tilbud. Der dette ikke skjer, svekkes innvandrernes mulighet for å tilegne 
seg sivil kompetanse og evne til demokratisk deltakelse. Muligheten for 
opplæring i norsk og samfunnsfag er derfor et viktig innvandringspolitisk 
ansvar.”° De fleste innvandrere består slike tester, og opplever det endatil 
som verdifullt å forberede seg til dem.”" Er det virkelig noe ved et slikt 
krav som er urimelig? 

Fra et etisk ståsted er det relativt uproblematisk å forsvare idealet som 
ligger til grunn for en slik integreringsstrategi, nemlig et demokratisk sam- 
funn der alle er optimalt rustet til deltakelse. Spørsmålet som imidlertid 


736 I Norge ble et forslag om å øke kravet til 10 år nedstemt i 2019 (jf. Carens, Ethics of Immigration, 104, og 
vurderingen i NOU 2000: 32, 6). Utfordringen her er at det ikke foreligger symmetri mellom tidspunktet 
for når et menneske mister statsborgerskapet i landet det er født i, og når det mottar sitt nye statsborger- 
skap i landet det bor i. Dersom man kun anvender ius domicili som kriterium for statsborgerskap kan 
dette altså resultere i at mennesker enten blir midlertidig statsløse eller tilegner seg flere statsborgerskap 
(Bauböck, Transnational Citizenship, 33f.). For første generasjons emigranter vil prinsippet om ius solis 
(og ius sanguinis) sikre at de ikke ender opp som statsløse. Ibid. 49. 

737 Jf. Ot. prp. 75 (2006-2007), 248. 

738 Statsborgerloven $ 8. Gjelder aldersgruppen 18-67 år. Jf. oversikten i NOU 2017: 2, 45, 73, og videre 
Introduksjonsloven, særlig $$ 2, 4, 17, og 19, Integreringsloven $ 8, samt forarbeidet i Prop. 144 L (2015-2015), 
19. For en filosofisk begrunnelse for en slik naturaliseringspolitikk, se Miller, Strangers, 128, 136ff. Antallet 
europeiske land som har innført språkkrav har økt kraftig de siste 30 årene, fra ett i 1990 til 18 i 2014. 
IOM, World Migration Report 2020, 192. Jf. Hamnes Carlsen, «Språkkrav», 108f. 

739 Nivåkravet er imidlertid ulikt for innvandrere med ulik utdanningsbakgrunn. Integreringsforskriften, $ 28. 

740 Dette betyr ikke at norskopplæring sikrer full tilgang til det sivile liv. Som Marko Valenta påpeker er det 
en rekke tilleggsforutsetninger som må være på plass. Arbeidsmarkedet må fremfor alt være strukturert 
slik at det unngår etnisk og klassemessig segregering. Valenta, «Hindringer», 358. Jf. nedenfor, kap. 6. 

741 Midtbøen og medarbeideres undersøkelse om unge voksnes holdninger til norsk naturaliseringspolitikk, 
viser at unge innvandrere selv mener slike tester er et rimelig krav. Midtbøen mfl., «Assessments of 
Citizenship Criteria», 14ff. 

bør stilles, er hvorvidt kravet om å bestå slike tester er moralsk legitimt 
som middel for å nå dette målet. Vi krever tross alt ikke at norske stats- 
borgere skal avlegge en slik test for å kunne stemme ved valg.”” Hvorfor 
skulle vi kreve noe av andre som vi ikke krever av oss selv? Selv med et 
velfungerende obligatorisk skolesystem er det ikke mulig å sikre at alle 
stemmeberettigede har evnen til å orientere seg i det politiske landskap på 
en måte som gjør at de kan ta veloverveide valg. I Norge er det fullt lov- 
lig å stemme selv om man er fullstendig politisk uinformert og stemmer 
mot egne interesser." I et liberalt demokrati er staten forpliktet til også å 
verne om rettighetene til mennesker som ikke ønsker å benytte seg av alle 
de valgmuligheter statsborgerskapet gir.”“* Hadde noen våget å fremme et 
forslag om å innføre en språk- og kunnskapstest for norskfødte ville man 
formodentlig ganske raskt blitt stemplet som elitistisk, diskriminerende, 
udemokratisk og så videre. Dette skjer fordi mange har en dypt forankret 
moralsk intuisjon om at enhver person som bor fast i Norge har rett til å 
være med å påvirke lover og politiske prioriteringer som legger rammer for 
hvordan man lever sitt liv i det norske samfunnet. For å unngå sortering 
ut ifra evner og kunnskap har alle demokratiske stater innført et kriterium 
for deltakelse som ikke tillater gradert bestemmelse, nemlig alder. Dette til 
tross for at vi vet at evne til å tilegne seg kunnskapen som er ønskelig for 
god demokratisk deltakelse ikke automatisk følger alder. Blir man gammel 
nok er alder endatil et hinder for læring. 

Dernest kan man også stille seg spørsmålet om hvorvidt slike tester 
faktisk måler evnen eller viljen til demokratisk deltakelse. For det første 
kan vi ikke slutte fra kunnskapen en person har om norske samfunnsfor- 
hold til om personen har viljen til å delta.”” For det andre kan vi heller 
ikke vite om et menneske som kjenner til de liberale verdiene det norske 
samfunn er basert på, rent faktisk har slike verdier.”° For det tredje kan 
mennesker stryke på slike tester av grunner som ikke er knyttet til deres 
kunnskap (f.eks. psykologisk stress eller dårlig kvalitet på opplæringen), 


742 Til dette og følgende, se Carens, Ethics of Immigration, 57f1. Jf. Huseby og Angell, «Irregular Immigrants», 
366, og Cole, «Open Borders», 274ff. Asle Toje har argumentert for at aksept av en «tykk» liberal verdi- 
kultur bør være en betingelse for statsborgerskap (NOU 2017: 2, 187). Bør dette være et krav for alle som 
ønsker å stemme ved valg, også dem av oss som allerede er norske statsborgere? Spørsmålet er om det 
er moralsk forsvarlig å ekskludere samfunnsmedlemmer fra å stemme på grunnlag av kriteriene man 
bruker for å inkludere ikke-medlemmer. Rettferdighet krever at man behandler like saker likt, og disse 
sakene er ikke like. 

743 Hamnes Carlsen, «Språkkrav», 113. 

744 Bauböck, Transnational Citizenship, 96f., og Bader, «Citizenship», 227. 

745 Universitetet i Bergen, Høyringssvar, 4. feb. 2016, 1f. 

746 Joppke, Citizenship and Immigration, 141. 

og man mister da muligheten for demokratisk deltakelse på falskt 
grunnlag.”” For det fjerde går vurderingsevner man trenger for å gjøre 
kloke politiske valg ofte langt ut over kompetanse i majoritetsspråket og 
kunnskap om hvordan det demokratiske samfunnet er institusjonelt orga- 
nisert. Spørsmål knyttet til vurdering av ulike verdier og ulike politikeres 
troverdighet, krever andre og mer sammensatte menneskelige evner enn 
språkkompetanse og samfunnskunnskap.”** Men hvordan kan innvandrere 
tilegne seg kunnskap om disse verdiene, og danne seg et godt inntrykk av 
de aktuelle politikerne, hvis de ikke behersker majoritetsspråket? Her er 
mulighetene mange: venner, familie, naboer, etno-religiøse organisasjoner 
og mediekanaler på morsmålet, for å nevne noe.” Ok, vil noen si, men 
dette er tross alt indirekte, kanskje ofte tendensiøs, tilgang. Det er nok 
riktig, men er det ikke til syvende og sist også slik at innfødte nordmenn 
flest tilegner seg politisk informasjon gjennom liknende filtrerte kanaler? 
Til sist, dersom formålet er å sikre evnen til å ta veloverveide politiske valg, 
vil man måtte kreve en språkbeherskelse som gjør innvandrere i stand til 
å skille Høyre og Frp, Venstre og KrF sin politikk fra hverandre. Et slikt 
nivåkrav ville bety at man utelukket så å si alle dem som i dag søker fra 
muligheten å bli statsborgere.” Hva gjelder den mer generelle kunnskapen 
om det norske politiske system, kunne man tenke seg et introduksjonskurs 
på innvandrernes morsmål, og slik hindre at den er betinget av språk- 
kunnskap.”” I den nye integreringsloven gis innvandrerne nettopp denne 
muligheten når de skal avlegge prøven i samfunnskunnskap som kreves 
for å få permanent oppholdstillatelse, men i skrivende stund gjelder ikke 
tilsvarende for søknad om statsborgerskap.” 

Det viktigste poenget er imidlertid et annet. Husk at vi her diskuterer 
hvorvidt innvandrere med permanent opphold skal få innvilget statsbor- 
gerskap, og med det medbestemmelse i saker som angår deres liv i et sam- 
funn hvor de også har sin primære sosiale tilhørighet. Kriteriet for fulle 


747 Huseby og Angell, «Irregular Immigrants», 366, og Puntervold Bø og Fuglestad Bø, Rettighetstap, 96f. Det 
bør bemerkes at søkere kan få fritak dersom det foreligger særlige helsemessige eller andre tungtveiende 
årsaker som hindrer deltakelse i opplæringen. Statsborgerforskriften 4-1 og 4-2 (jf. Integreringsloven, $ 29). 

748 Mot dette skriver Randall Hansen: «There can be no meaningful political participation without know- 
ledge of the national language.» Hansen, «Citizenship tests», 26. 

749 Dette underbygges til dels empirisk av at valgdeltakelse for en del etniske gruppers tilfelle øker i takt 
med styrken på det etno-kulturelle nettverket i bydeler der innvandrere bor. Bjørklund og Bergh, 
Minoritetsbefolkningens møte, 90ff. 

750 Hamnes Carlsen, «Språkkrav», 113. 

751 Huseby og Angell, «Irregular Immigrants», 366. For statistisk belegg for at nettopp slike informasjons- 
kanaler er viktige i forbindelse med valg, se Kleven, «Innvandrere og stortingsvalget 2017», 46f. 

752 Integreringsloven, $ 33. 

demokratiske rettigheter bør ikke være relatert til kunnskap og evner, men 
til hvor lenge innvandrerne har vært en del av det norske samfunnet. Som 
Avishai Margalit og Joseph Raz skriver: «Membership is a matter of belon- 
ging, not of achievement.»”” I 2017 fremmet Justis- og beredskapsdeparte- 
mentet forslag om å heve botidskravet for å kunne søke om statsborgerskap 
med begrunnelse i at «[nJorsk statsborgerskap skal henge hoyt».”* Mot 
denne grunnholdningen vil jeg hevde at statsborgerinstitusjonen er til for 
å sikre likhet, og likhet er ikke noe som bør være gjenstand for evaluering 
og knyttet til fortjeneste.” Er det virkelig riktig å si til et menneske som 
ikke består testen, at «Joda, du kan nok bo her, men politisk deltakelse er 
du ikke kunnskapsrik nok til å få tilgang til»? 

En gangbar mellomløsning kan være å oppmuntre innvandrere til å 
delta i opplæring i norsk og samfunnskunnskap ved å love raskere tilgang til 
fulle demokratiske rettigheter, men samtidig sette et tak på hvor lenge man 
må ha bodd i Norge for å få disse, helt uavhengig av om man benytter seg 
at et slikt tilbud eller ikke.” Å gjøre en slik test til et absolutt krav er både 
kontraproduktivt og uetisk.”” Heller enn at flere tilegner seg tilstrekkelig 
kunnskap setter man opp et permanent hinder for deler av innvandrer- 
befolkningen til å bli fulle medlemmer, kanskje særlig innvandrerkvinner 
som ofte mangler grunnutdanning fra landene de kommer fra.” At antallet 
som søker statsborgerskap sank etter innføringen av de nye språkkravene, 
kan være en indikasjon på dette.” Mer enn kunnskapstester er det selve 
valget om å søke å bli norsk statsborger som er det tydeligste uttrykk for at 
et menneske har gjort seg til kjenne med det politiske systemet og ønsker å 
ta del i dette på lik linje med andre samfunnsborgere.”* Oppfatningen om 


753 Margalit og Raz, «National Self-Determination», 189. Jf. Bauböck, Transnational Citizenship, 173. I dansk 
statsborgerlovgivning er dette motsatt. Der er naturalisering en belønning for integrering, ikke et resultat 
av sosial tilhørighet. Se Midtbøen, «Statsborgerrettslig revisjon», 533f., og Kriegbaum Jensen, Fernåndez 
og Brochmann, «Naturalization», 609ff. 

754 Justis- og beredskapsdepartementet, Høringsnotat, jul. 2017, 4, 9, 13. Jf. Prop. 144 L (2014-2015), 24. 

755 Joppke, «Earned Citizenship», og «From Liberal to Neoliberal Citizenship». Jf. Universitetet i Bergen, 
Høyringssvar, 4. feb. 2016, 1. 

756 Forslaget ble vurdert, men avvist pga. antatt liten nytteeffekt. NOU 2000: 32, 200. Det samme skjedde i 
Sverige nå senest i 2013. Kriegbaum Jensen, Fernåndez og Brochmann, «Naturalization», 617. 

757 Jf. også flertallets innstilling i NOU 2000: 32, 6. Mindretallet, representert ved Alf-Inge Jansen, argumen- 
terer på den ene side mot muligheten for dobbelt statsborgerskap fordi det skaper forskjeller borgerne 
imellom (ibid., 122ff.), og på den andre siden, argumenterer han for språk- og kunnskapskravet, som 
empirisk sett hindrer personer (særlig flyktninger) fra å søke statsborgerskap (ibid., 201f.). Jeg har van- 
skelig for å se hvordan denne argumentasjonen kan gjøres konsistent. 

758 Bauböck, Transnational Citizenship, 99. Jf. også flertallets vurdering i NOU 2000: 32, 141, 199. 

759 Vatne Pettersen, «Overgang til norsk statsborgerskap». 

760 Bauböck, Transnational Citizenship, 92. Det å ikke benytte seg av muligheten til å søke statsborgerskap 
er ikke nødvendigvis et uttrykk for at man ikke har kunnskap om det politiske systemet, eller at man 

at testene måler evnen og viljen til integrering har ikke forskningsmessig 
støtte.“ Er testene gratis, enkle, tilpasset søkergruppenes forutsetninger og 
mulig å ta flere ganger, er imidlertid ikke kravet om å avlegge dem et stort 
etisk problem. Dersom 30 prosent stryker, slik tilfellet var i 2017-2018, og 
ny test må betales av innvandreren selv, mener jeg derimot problemet etisk 
sett er betydelig.”” Testene vil da ekskludere større grupper innvandrere 
fra majoritetssamfunnet, og da kanskje særlig de som trenger trygghet og 


opplevelsen av å få et nytt hjem mest.”” 


Er tallet derimot 97 prosent, slik 
tilfellet var i Tyskland, er det mindre å si på ordningen.””* Kommer inn- 
vandreren som flyktning, gjennom familiegjenforeningsordningen, eller 
har særlige læringsutfordringer, mener jeg vi er moralsk forpliktet til ikke 
å anse språk- og kunnskapskravet som absolutt.”” Med særlige lærings- 
utfordringer sikter jeg ikke kun til dyslektikere, analfabeter, mennesker 
med helseutfordringer eller eldre, men også til mennesker som på grunn 
av sin utdanningshistorikk ikke vil ha mulighet til å oppfylle de ordinære 
nivakravene, som må anses å være meget strenge.”** Norskkravet tilsva- 
rer nivået som elever som har gått i norsk skole skal være på etter ti års 
skolegang.”” Dersom språk- og kunnskapskravene viser seg å utgjøre et 
permanent hinder for flyktninger til å få statsborgerskap, vil det stride mot 
flyktningkonvensjonens $ 34, som sier at «De kontraherende stater skal så 
vidt mulig lette flyktningers [...] erverv av statsborgerskap»."* 

Hva da med irregulære innvandrere, det vil si mennesker som opphol- 
der seg i Norge uten juridisk oppholdstillatelse? Bør disse også innvilges 
permanent opphold/statsborgerskap basert på hvor lenge man har bodd i 
Norge? Mange vil nok intuitivt svare et definitivt nei på dette spørsmålet, og 


avviser det. Grunnen kan simpelthen være at man har sterkere interesser knyttet til opphavslandet og 
ønsker å returnere (selv om det ikke skulle skje). Ibid., 93. 

761 Rocca, Hamnes Carlsen og Deygers, «Linguistic Integration», 61, 67. Jf. Prop. 144 L (2014-2015), 20. 

762 Forskning.no, «Tre av ti strøk på statsborgerprøven». Da testene ble innført uttalte Barne-, likestillings- og 
inkluderingsdepartementet at det var tilstrekkelig at kun «majoriteten av de som ønsker det» ville innfri 
kravene. Prop. 144 L (2014-2015), 23. 

763 En studie fra SSB viste at det først og fremst var mennesker med bakgrunn fra ustabile stater med svake 
utdanningssystem som søkte statsborgerskap (Vatne Pettersen, «Overgang til norsk statsborgerskap», 
17). Et poeng også gjort i flere høringsuttalelser gjengitt i Prop. 144 L (2014-2015), 22. 

764 VOX, Endringer, 14. okt. 2009, 9. 

765 Rocca, Hamnes Carlsen og Deygers, «Linguistic Integration», 61f., 68f. 

766 Unntaksbestemmelsene finnes i Statsborgerforskriften 4-1 og 4-2. 

767 Jf. Puntervold Bø og Fuglestad Bø, Rettighetstap, 112ff. Norges Dialog og Fredsforum minner i denne 
forbindelse om at kartlegging av selv moderate lærevansker er svært komplisert hva gjelder fremmed- 
språklige med andre referanserammer og begrepsforståelse. Se høringsuttalelse, gjengitt i Prop. 144 L 
(2014-2015), 18. 

768 Jf. Committee on the Elimination of Discrimination against Women, General recommendation no. 32, 
avsnitt 55. 

eventuelt legge til at heller enn å bli «premiert» for sine illegale handlinger 
ved å få permanent opphold og statsborgerskap, bør slike innvandrere få 
strengere straff jo lenger de har bodd ulovlig i Norge. 

Her mener jeg man bør tenke seg mer nøye om. Aller først er det viktig 
å skille mellom hva staten juridisk har rett til å bestemme, og hva som er 
moralsk riktig å gjøre. Selv om irregulære innvandrere som har fått sin 
sak prøvd for de relevante juridiske instansene ikke har rett til opphold 
og naturalisering, er det liten tvil om at den moralske styrken i et krav om 
å få innvilget permanent opphold og mulighet for naturalisering, under 
normale omstendigheter, ”” blir sterkere jo lengre tid man har bodd i 
landet.” Et betydelig antall innvandrere som har fått avslag på asylsøknad 
uten å kunne tvangsutsendes bor i lang tid i Norge uten rett til skolegang og 
muligheter for å arbeide (osv.).’” Samfunnsmessig vil det være et mindre 
onde å innvilge dem amnesti enn det vil være å opprettholde eksistensen 
av en illegal underklasse. Kriteriet om sosial tilhørighet har særlig moralsk 
styrke for barn av irregulære innvandrere som har mottatt sin sosiale dan- 
nelse i Norge. Men i kraft av båndene de har til barna (og til samfunnet 
for øvrig), vil et argument som tar utgangspunkt i tiden de har hatt til å 
knytte bånd til sine sosiale og naturlige omgivelser også gjelde barnas for- 
eldre: Jo lenger de har bodd i landet, jo sterkere moralsk grunn har de til 
å forvente at deres sosiale tilhørighet blir juridisk anerkjent. Å deportere 
dem vil være inhumant.” 

Men hvorfor er tid så viktig? Er det ikke viktigere å vurdere hvor inte- 
grert/assimilert den aktuelle innvandreren faktisk er, hvorvidt hen har 
utført (alvorlige) kriminelle handlinger ut over det å oppholde seg ulovlig 
i Norge, er i arbeid, snakker språket, «skjønner» samfunnet (osv.)? Er ikke 
dette, tross alt, de beste konkrete målene på faktisk sosial tilhørighet? Det 
finnes gode grunner til hvorfor vi burde begrense oss til generelle indika- 
torer som hvor lenge man har bodd i landet.” For det første fordi tid, til 
forskjell fra andre alternativ, er lett målbart. Ingen av de ovennevnte 


769 I en situasjon der irregulære innvandrere utgjør en form for ublodig invasjon, gjelder selvsagt ikke dette 
kriteriet. Huseby og Angell, «Irregular Inmigrants,» 369. 

770 Til dette og følgende, se Carens, Ethics of Immigration, 147ff., og presiseringene hos Blake, Justice, 155ff. 

771 For anslag, se Zhang, Unauthorized Foreigners in Norway. Jf. Estimatet til NOAS oppgitt på noas.no, 
«Norges papirløse underklasse». 

772 Jf. VM art. 3, CAT. Dersom deportasjon medfører at barn skilles fra sine foreldre, er det et alvorlig brudd 
på barns rettigheter. Blake, Justice, 153f. 

773 Carens, Ethics of Immigration, 163. Også i den kristne tradisjon formative skrifter ble rettigheter gradert 
ut ifra hvor lenge man hadde bodd et sted. Rajendra, Migrants and Citizens, 100. 

faktorene kan måle graden av sosial tilhørighet med særlig stor nøyak- 
tighet.””* Man kan være lavt utdannet, uten jobb, beherske språket relativt 
dårlig og ha et kriminelt rulleblad — og samtidig ha sterke sosiale band til 
(deler av) samfunnet. 

Retten til å delta i valg er utelukkende knyttet til alder fordi alder nor- 
malt sett er et godt mål for sosial tilhørighet og evne til å ta ansvarlige valg. 
I tillegg er det et kriterium som kan anvendes på samme måte overfor alle 
individer (til forskjell fra f.eks. kjønn, hudfarge, sosioøkonomisk status, 
religion, verdier, estetiske preferanser osv.). Et alderskriterium nøytraliserer 
alle former for tendensiøs og diskriminerende anvendelse.” 

Men finnes det ikke mange eksempler på mennesker som har levd lenge 
i et samfunn uten å etablere noen form for tilknytning til samfunnet rundt? 
De spiser den samme maten, snakker det samme språket, går kledd i de 
samme klærne, følger de samme reglene for sosialt samkvem og forfekter 
de samme verdiene som de gjorde før de kom til Norge. Et slikt argument 
er dypt problematisk, og det av flere grunner. For det første forutsetter det 
at omgang med innvandrere med samme kulturelle bakgrunn ikke er å 
omgås «ordentlige» nordmenn. For det andre er argumentet basert på en 
overforenkling, og grov fortegning, av den faktiske sosiale virkeligheten. 
Som Carens skriver: 


The air people breathe, the streets they walk, the buildings in which they live and 
work, the money they use, the taxes they pay, the laws they must obey, the language 
in which most social institutions function - all these are concrete realities linking 


the lives of immigrants to the new society where they live.” 


Sosial tilhørighet er et svært sammensatt nettverk av erfaringer og prak- 
siser. Selv om den sosiale virkeligheten til en somalisk innvandrer er ulik 
de sosiale virkelighetene mange nordmenn uten innvandrerbakgrunn kan 
identifisere seg med, er den da også unik sammenliknet med den sosiale 
virkeligheten til mennesker i Somalia. For det tredje, selv ikke de ytterst 
få mennesker som har få og svake bånd til samfunnet rundt seg (og blant 
disse finnes det også mennesker uten innvandrerbakgrunn) vil vi med rette 
kunne frata politiske rettigheter. Vi vil begå en dyp urett ved å ekskludere 


774 Dette betyr også at vi ikke bør overvurdere betydningen av strategisk integrasjonspolitikk. Innvandrings- 
historie har lært oss at tiden er den beste integrasjonsfaktor. Hampshire, Politics, 152. 

775 Historisk sett var dette også en av de gunstige effektene av ius sanguinis. Bauböck, Transnational 
Citizenship, 45. 

776 Carens, Ethics of Immigration, 167. 

dem fra et fellesskap de gjennom valget om å søke naturalisering uttrykker 
et ønske om å delta i på samme linje som alle andre samfunnsmedlemmer. 
Ved å anerkjenne dem som samfunnsmedlemmer utfordrer vi margina- 
lisering i et forsøk på å opprettholde det sosiale grunnlaget for et liberalt 
demokrati.” Samtidig er koblingen mellom statsborgerskap og opplevd 
tilhørighet komplekst sett fra et fenomenologisk perspektiv. For noen er 
det en tett kobling, mens det for andre ikke er det.”* Men selv om man 
ikke opplever tilhørighet til «norsk» kultur, gir muligheten for statsborger- 
skap like fullt den politiske status som utgjør benbygningen i demokratisk 
kultur.” 

Kan rettighetskrav knyttet til sosial tilhørighet annullere det faktum 
at irregulære innvandrere er kriminelle? De har da tross alt brutt Norges 
lover? Undergraver vi ikke den norske rettsstaten ved å la dem bli og med 
tiden erverve rett til statsborgerskap? Mark Amstutz argumenterer eksem- 
pelvis langs en slik linje.”* Han er ikke alene. Ifølge Vigdis Vevstad ser vi 
internasjonalt en tydelig tendens mot å kriminalisere migranter som for- 
søker å passere grenser ulovlig.” Også i Norge ser vi tydelige tendenser i 
denne retning.”” Her er det mange problemer å ta tak i. 


777 Bauböck, Transnational Citizenship, 173. Gillian Brock kritiserer Carens' forsøk på å forankre retten til 
statsborgerskap i opplevelsen av tilhørighet ved å snu argumentet på hodet. Vil det at man ikke lenger 
føler tilhørighet (f.eks. på grunn av «fremmede» kulturers inntog) føre til bortfall av naturaliseringsret- 
ten, og vil det i de mest radikale tilfeller oppstå en sesesjonsrett (Brock, Justice, 98f.)? Teoretisk sett vil 
ikke dette skje før mangelen på opplevelsen av sosial tilhørighet forårsaker en opplevelse av manglende 
politisk tilhørighet, dvs. hvor man ikke lenger føler seg «hjemme» i den politiske kulturen, og dens 
konstitusjonelle forankring. I praksis vil det grunnlovsmessige vernet av minoritetskultur normalt sett 
hindre at dette skjer i en liberal demokratisk kultur. I de sjeldne tilfeller der en slik total fremmedgjøring 
vedvarer for en stabil befolkningsgruppe over lang tid, så oppstår det en sesesjonsrett (Stilz, Territorial 
Sovereignty, 136ff.), som da Norge gikk ut av union med Sverige i 1905. Marginaliseringen kan også bli 
juridisk, slik at mennesker som ikke oppholder seg lovlig i Norge, ikke gjør bruk av mulighetene de har 
for å sikre sine grunnleggende menneskerettigheter i frykt for å bli sendt ut av landet. For å unngå at 
dette skjer mener Carens at staten bør gjøre juridisk bruk av det såkalte «brannmurprinsippet» (Carens, 
Ethics of Immigration, 132ff.). Prinsippet sier at ingen informasjon innhentet av dem som arbeider for å 
sikre ivaretakelsen av de irregulære innvandrernes rettigheter kan deles med innvandringsmyndighetene. 
Irregulære innvandrere får slik en juridisk garanti mot utsendelse dersom de kontakter myndighetene 
for hjelp til å få ivaretatt sine generelle menneskerettigheter. Har disse innvandrerne eksempelvis blitt 
utsatt for kriminelle handlinger skal de kunne søke hjelp fra politi og rettsmyndigheter uten at informa- 
sjonen om deres oppholdsstatus blir videreformidlet. I tilfeller der innvandringsmyndighetene anvender 
informasjon som har blitt gjort tilgjengelig fordi en irregulær innvandrer søkte rettshjelp, bør denne 
informasjonen ses som ugyldig grunn for utvisning (tainted evidence). Uten en slik brannmur vil irre- 
gulære innvandrere, i realiteten, ikke få anerkjent sine menneskerettigheter. 

778 Bivand Erdal, Doeland og Tellander, «How Citizenship Matters (or not)», 712ff. 

779 Joppke, «Transformation of Citizenship», og Citizenship, 5f., 8f., 31f. Jf. diskusjonen av «norskhet» 
nedenfor i seksjon 7.5. 

780 Amstutz, Just Immigration, 148f., 151. 

781 Jf. Vevstad, «Grensekontroll», 188. 

782 Til dette og følgende, se Puntervold Bø, «Et rettssikkerhetsproblem?», 249ff. 

For det første bidrar Norge selv til irregularisering av innvandrere ved 
å etablere en rekke hindre som gjør det nærmest umulig å lovlig bevege 
seg til Norge for å få sitt beskyttelsesbehov vurdert, for eksempel ved å 
innføre flyrestriksjoner og legge inn returforutsetninger for innvilgelse av 
visum. I fraværet av reelle muligheter til å søke gjennom konsulater eller 
ambassader i utlandet, blir ulovlig grensepassering den eneste måten å få 
tilgang til asylretten på for de aller fleste beskyttelsessøkende mennesker.” 

Både genuine flyktninger og mange mennesker som lider nød i sine 
hjemland har en rekke sterke etisk legitime insentiver til å bryte reglene for 


normal innvandringskontroll.”™ 


De bryter loven motivert av selvrespekt 
og kjærligheten til sine nærmeste. Selv om migranter har en presumptiv 
forpliktelse til å respektere norsk og internasjonal lov, gis det omstendig- 
heter som utgjør gode etiske grunner til at de bør bryte dem.”” Hva ville 
vi gjort dersom vi var jøder i Nazi-Tyskland under krigen, eller en libe- 
ral afghaner? Ville vi ansett det som etisk legitimt å flykte, og selv søkt 
hjelp fra menneskesmuglere dersom annen assistanse ikke var tilgjengelig? 
Flyktningkonvensjonens artikkel 31 slår da også fast at man ikke skal straffe 
flyktninger som har kommet inn på ens territorium uten tillatelse. Men 
hva med migranter som ikke er flyktninger? Delegitimerer vi de deler av 
lovverket som ekskluderer dem ved ikke å straffeforfølge dem?””° 

Skal vi ta velbegrunnet stilling til dette spørsmålet, må vi reflektere over 
ulike lovers faktiske funksjon. Selv om mennesker som kjører for fort har 
brutt norsk lov, vurderer vi dem ikke som en trussel mot rettsstaten. Vi kal- 
ler dem heller ikke «kriminelle», og det gjør vi med god grunn, nemlig fordi 
lover er ulike med tanke på hva de er designet for å forhindre. Noen lover er 
utformet for å forhindre handlinger med alvorlige samfunnsmessige kon- 
sekvenser (voldtekt, mord, terrorisme, spionasje osv.), mens overtredelse 
av andre lover får mindre alvorlige følger. Dette betyr ikke at sistnevnte 
type lover mangler legitimitet. Det betyr bare at vi ikke er avhengige av 
at de håndheves strengt, og med stor ressursbruk, for at de skal tjene sin 
samfunnsmessige funksjon. Det er nok at de er der, og at et visst tilsyn er på 
plass. Vi trenger altså et nyansert vokabular for mennesker som begår lov- 
brudd. Det er dette sammenlikningen mellom brudd på innvandringsloven 


783 Unntaket er de ytterst få som med hjelp av UNHCR får mulighet til søke om status som konvensjonsf- 
lyktninger. Se nedenfor. 

784 Shacknove og Byrne, «The Safe Country Notion», 190. 

785 Blake, Justice, 166ff. 

786 En slik posisjon hevdes i Amstutz, Just Immigration, 104. 

og brudd på trafikkreglene illustrerer viktigheten av.”” 


dingsloven bør derfor ikke regnes som en forbrytelse som gir migranten 


Brudd på utlen- 


status som kriminell, men er et eksempel på en mindre sivil forseelse som 
bør ha relativt kort foreldelsestid (3-5 år for normale tilfeller). Fengsling 
eller utvisning som straff vil være urimelig, ettersom det er en form for 
straff som ikke bare uttrykker juridisk fordømmelse, men også moralsk 
fordømmelse. I Norge har praksis tidligere vært å ikke straffeforfølge men- 
nesker som har kommet til Norge på ulovlig vis.” Norge har også bundet 
seg til flyktningkonvensjonen, som slår fast at flyktninger ikke skal straffes 
for ulovlig innreise ($ 31) så fremt de gir seg til kjenne for myndighetene 
innen rimelig tid.”” Oppgir man imidlertid uriktige opplysninger om egen 
eller familiemedlemmers identitet (osv.) betraktes dette som et alvorlig 
lovbrudd fordi det rammer kontrollhensynene loven har som formål å 
ivareta, og er til hinder for likebehandling av asylsokere.” Slike hensyn er 
viktige, men jeg mener også det må tas høyde for at irregulære migranter 
ofte er drevet av etisk legitime motiver, og at de bryter loven fordi de opp- 
lever at den ikke lever opp til sine idealer.” De har også mange grunner 
til ikke å stole på politiske myndigheter. Slike motiver mener jeg bør ha 
tung juridisk vekt.” Som Michael Blake skriver: «We cannot mark others 
out as uniquely immoral, when their crime is one that [we] would expect 
ourselves to do, were we in their shoes.»”” Dersom vi selv (eller våre barn) 
stod på andre siden av grensen og søkte om opphold, hvilke argumenter 
ville vi da ansett som moralsk legitime?””* Verken det å krysse en grense 
ulovlig, med manglende/misvisende identitetspapirer, eller kriminell fortid 
i et dysfunksjonelt samfunn utgjør derfor nødvendigvis et godt grunnlag 
for å forutsi fremtidig kriminell atferd.” Anerkjennelsen av at grunnene 
mange irregulære migranter har for å krysse grenser er etisk legitime åpner 
også opp muligheten for å gi dem amnesti.”° Har migrantene oppholdt 


787 Til dette og følgende, se Carens, Ethics of Immigration, 155f. Jf. også Huseby og Angell, «Irregular 
Immigrants», 368. 

788 Jf. Øyen, «Flyktningstatus», 175. 

789 Vevstad, «Grensekontroll», 188, og Fuglerud, Migrasjonsforståelse, 16. 

790 Jf. Martnes, Barnets beste, 74ff., og Utlendingsforskriften $ 8-5, tredje ledd. 

791 Gibney, «The Duties of Refugees», 149f. 

792 Jf. EMDs vurdering i saken som omhandlet Nunez og Kaplan gjengitt i Martnes, Barnets beste, 75. 

793 Blake, Justice, 182. Jf. Brock, Justice, 97f. 

794 Jf. Puntervold Bø, Søkelys, 165. 

795 O’Nions, Asylum, 45f. 

796 Det er verdt å påpeke at det også finne irregulære migranter som ikke har et ønske om å bli innvilget lovlig 
opphold i Norge, som oftest personer som bedriver sirkulær arbeidsmigrasjon. Fangen og Andreassen 
Kjærre, «Ekskludert av staten, inkludert i hva?», 28. 

seg irregulært i Norge over lang tid, burde opphold og statsborgerskap 
innvilges på grunnlag av deres primære sosiale tilhørighet — selv etter tid- 
ligere avslått asylsøknad, og uavhengig av om man aktivt har motarbeidet 
utsendelse eller ikke.” I mine øyne vil de samfunnsmessige fordelene ved å 
regularisere dem veie opp for den negative signaleffekten det gir med tanke 
på innvandringskontroll og likebehandling, da særlig dersom barn er invol- 
vert.”” Slike migranter bør innvilges «virtuelt amnesti».”” Da tenker jeg 
på mye omtalte tilfeller som for eksempel Lula Tekle, Mustafa Hassan eller 
Madina Salamova (bedre kjent som Maria Amelie). For de to sistnevnte 
endte saken godt.*" Thomas Ugelvik beskrev utgangen av Amelie-saken 
på en måte som også passer for Mustafa Hassans skjebne: «Staten viste seg 
samtidig som en effektiv grensekontrollør med et menneskelig ansikt.»*” 
Men hva da med innvandrere som begår kriminelle handlinger i Norge? 
Dansk lov ekskluderer personer med fengselsstraff på over 18 måneder per- 
manent fra muligheten til naturalisering.”” Burde ikke Norge følge samme 
praksis? Her er det selvsagt viktig å skille mellom utenlandske kriminelle 
som ikke er permanent bosatt i Norge, og mennesker med rulleblad som 
har bodd lenge nok i landet til at vi med rimelighet kan si at de har sin 
primære sosiale tilhørighet til Norge. For førstnevnte gruppe er avslag på 
søknad om statsborgerskap et juridisk verktøy for å opprettholde politiets 
deportasjonsrett i møte med alvorlig kriminalitet.” Dersom en kriminell 
innvandrer som er fast bosatt i Norge søker statsborgerskap kan man med 
rette vente til eventuell straffer sonet. Norge opererer med en viss karenstid 


797 Hva som skal gjelde som tegn på tilstrekkelig sosial tilhørighet er ikke lett å si. David Miller trekker 
frem arbeidsvilje og medlemskap i frivillige organisasjoner som eksempler (Miller, Strangers, 125). Som 
argumentert for ovenfor mener jeg det er tiden som primært er avgjørende. Tidsaspektet er innreflektert 
i$6i Statsborgerskapsloven, som omhandler betingelsene for dispensasjon for barn som har fått stats- 
borgerskap på falskt grunnlag. Jf. Ot. prp. 75 (2006-2007), 158, 163. 

798 Jf. Ot. prp. 75 (2006-2007), 166. 

799 Uttrykket ble opprinnelig brukt om migranter som ikke hadde fått behandlet sin søknad innen rimelig 
tid. Amstutz, Just Immigration, 65. 

800 For Maria Amelie og Mustafa Hassan veier i tillegg det faktum at de kom til Norge som barn særlig tungt 
som argument for at de burde innvilges opphold (jf. Utlendingsforskriften $ 8-5, første ledd). I saker som 
dette skal ikke barn straffes for foreldres handlinger (CRC art. 2(2)). Hva gjelder foreldrenes handlinger 
er det ikke alltid at migrantens sivile ulydighet utgjør en «protest» rettet mot en bestemt lov. Den kan 
simpelthen være rettet mot tolkningen av den i en bestemt sak (jf. Birnie, «The Ethics of Resisting», 196, 
205). Maria Amelies mor fikk opphold gjennom familiegjenforening. Se for øvrig vurderingen flertallet 
gjorde vedrørende utvisning av utlendinger som har brutt utlendingsloven men som har barn i Norge i 
Justis- og beredskapsdepartementets utredning Terskelen for utvisning i saker som berører barn, 176ff. 

801 Hassan-saken medførte en endring i Statsborgerloven ($ 26). Lula Tekle har i skrivende stund fått innvilget 
midlertidig opphold med mulighet for årlig fornyelse. 

802 Ugelvik, «Hvem er Maria Amelie?», 83. 

803 Midtbøen, «Statsborgerrettslig revisjon», 533. Jf. Statsborgerloven $ 9. 

804 Til dette og følgende, se Bauböck, Transnational Citizenship, 100. 

etter soning, noe som ikke er helt urimelig. Etter at karenstiden er utløpt, 
derimot, vil det fortsatt å nekte innvandrere med rulleblad naturalisering 
forsterke opplevelsen av utenforskap og hindre reintegrering i samfunnet.” 
Her bør det etiske kriteriet knyttet til sosial tilhørighet reaktiveres. 

Innvandreres opplevelse av sosial tilhørighet i det norske samfunnet 
følger ikke automatisk av innvilgelse av like rettigheter som øvrige med- 
lemmer av det norske samfunnet. Det finnes et utall mer eller mindre 
formelle ekskluderingsmekanismer som svekker god integrasjon. Bestemte 
krav til sosial væremåte, utseende, estetisk stil, beherskelse av kulturelle 
«koder» og så videre kan føre til at mange innvandrere føler seg utenfor 
selv om de formelt sett er «innenfor». De opplever at ens kroppsspråk, 
talemåte, høflighetsnormer, humor, musikksmak, kleskoder og lignende 
gjør at folk holder dem på avstand. Integrasjon handler om mye mer enn 
at lover, formelle prosedyrer og adgangene til samfunnsinstitusjoner er 
like for alle. Et velfungerende demokratisk flerkulturelt samfunn krever 
at en ikke-diskriminerende etos preger samfunnsmedlemmenes måte å 
omgå hverandre.” 

Men dette handler ikke bare om hvordan majoritetsbefolkningen for- 
holder seg til innvandrere. Det handler også om hvordan innvandrere 
forholder seg til majoritetsbefolkningen. Mens majoritetsbefolkningen 
må forsøke å unngå majoritetstyranni (i den grad det er mulig innenfor 
en konstitusjonelt forankret statsorden), er det urimelig at storsamfunnet 
alltid skal tilpasse sine lover på måter som imøtekommer innvandrermino- 
ritetenes preferanser. Der uenigheten angår saker som er viktige for begge 
parter, må det forhandles frem rimelige kompromisser. Den gjensidige 
tillit som kreves for at en samfunnsordning skal være stabil, krever at alle 
behandler hverandres interesser som likeverdige og etterstreber å finne 
løsninger som er tilfredsstillende (om ikke alltid opplevd som ideelle) for 
alle parter gjennom demokratiske prosesser. 

Utfordringen med å «måle» tilhørighet kan belyses gjennom et velkjent 
eksempel. Det er ikke uvanlig å argumentere for at bosettingsmønsteret til 
forstegenerasjons innvandrere bør reguleres for å unngå gettodannelser.*” 
Man vil unngå etniske enklaver organisert rundt uformelle antiliberale 


805 Statsborgerloven $$ 7 og 9. Jf. Knudsen, «Norsk statsborgerskap», 250. Utenforskap i relasjon til majori- 
tetskulturen er ikke nødvendigvis et tegn på manglende sosial tilhørighet. Kriminalitet blant innvandrere 
kan like gjerne tolkes som et tegn på at disse innvandrerne har sin primære sosiale tilhørighet i den 
kriminelle norske underverden. Joppke, «The Nation-State», 36f. 

806 Carens, Ethics of Immigration, 62ff. 

807 Brattbakk, Vaattovaara og Andersson, «Natives Opinions». 

sosiale og politiske strukturer med en justis basert på kulturelle normer 
og sosiale autoritetsformer importert fra opphavslandene.”* I Norge blir 
ofte bydeler i Göteborg eller Malmö (f.eks. Rosengård) trukket frem som 
eksempler til skrekk og advarsel.” Fra majoritetsbefolkningens perspektiv 
vil gettodannelser svekke det tillitsforholdet mellom ulike befolknings- 
grupper som samfunnet er avhengig av for å sikre god samhandling. Staten 
har derfor en betydelig interesse av å unngå en slik utvikling. Hvordan 
fremstår en slik statlig styring for innvandrerne? Oppleves det som et stat- 
lig overgrep mot et ønske om ikke å delta i det norske samfunnet? Eller er 
det kanskje slik at førstegenerasjons innvandrere opplever det å bo sammen 
med mennesker med liknende kulturell bakgrunn som en ressurs for inte- 
grering? At valgdeltakelse for en del etniske grupper i Norge øker i takt 
med konsentrasjonen av innvandrere fra samme etnisitet er et eksempel på 
hvordan sosiale nettverk kan gi positive effekter for innvandrere både fordi 
velgermobilisering er enklere, og fordi disse innvandrerne opplever mindre 
krysspress som skaper handlingslammelse.*” Det å bosette seg i et sam- 
funn er tross alt en svært krevende tilpasningsprosess. I en slik situasjon 
kan kontakt med mennesker med samme språk og beslektet kulturell refe- 
ranseramme føre til at de opplever overgangen mer skånsom, og dermed 
som lettere å mestre.” Selv mennesker fra kulturer med nært slektskap 
til norsk kultur kan ha et sterkt behov for et slikt støttende nettverk. De 
britiske krigsbrudenes problemer med å bli integrert i etterkrigstidens nor- 
ske samfunn kan eksempelvis knyttes til mangelen på kontakt med andre i 
samme situasjon.” I sine detaljerte analyser av integrasjon i Storbritannia 
og Frankrike, har statsviter Rashaan Maxwell vist at personer som er sosi- 
alt integrerte (dvs. ikke bor i gettoer, som gifter seg med personer uten 
innvandringsbakgrunn og er kulturelt assimilert) under visse betingelser 
faktisk er mindre politisk og økonomisk integrerte (dvs. har lavere utdan- 
ning og oftere arbeidsledige) fordi de mangler støtte i grupper som 
mobiliserer politisk innflytelse, og som kan gi ressurser til økonomisk 
integrasjon.” Tilgangen til sosiale og kulturelle «brobyggere» er bedre 
i etniske og kulturelt familiære omgivelser - mennesker som kan hjelpe 


808 Streeck, «Between Charity and Justice», 1f. 

809 Se f.eks. Meld. St. 30 (2015-2016), 9. 

810 Se Bjørklund og Bergh, Minoritetsbefolkningens møte, 8781. 

811 Søholt, «Pathways to Integration». Se også Foner og Alba, «Immigrant Religion», 362f. 

812 Brochmann og Kjeldstadli, Innvandringen til Norge, 198. 

813 Maxwell, Ethnic Minority Migrants, 4. Unntaket er dersom de ikke tilhører grupper som er sårbare for 
diskriminering, og/eller har tilgang til uavhengige økonomiske ressurser. 

dem til å forstå det norske samfunnet i alle dets kriker og kroker.” Så 
lenge slike nettverk komplementerer, men ikke fullt ut erstatter, relasjoner 
til norskfødte mennesker, vil de kunne være integrasjonsfremmende.*” 
Hva da med mennesker som har doble statsborgerskap? Er det etisk 
legitimt å kreve at de sier opp sitt opprinnelige statsborgerskap før de får 
mulighet til å naturaliseres, slik som norsk lov, med støtte i folkeretten, har 
krevd frem til nylig?” Tradisjonelt har dette vært et av de viktigste natura- 
liseringskriteriene. Kravet er problematisk av følgende grunner. 


Sosial tilhørighet er ikke et enten-eller-sporsmal.*” 


Den kan krysse 
grenser. I den grad vår sosiale tilhørighet gir opphav til politiske interes- 
ser, er det naturlig at førstegenerasjons innvandrere ikke uten videre gir 
opp sitt opprinnelige statsborgerskap.” Og selv om få innvandrere gjør 
bruk av sine politiske rettigheter i opprinnelseslandet, kan det å bevare 
sitt opprinnelige statsborgerskap, samtidig som man søker naturalisering 
i landet man emigrerer til, fungere som et symbolsk uttrykk for denne 
sammensatte opplevelsen av tilhørighet.”” Muligheten for å beholde sitt 
opprinnelige statsborgerskap kan formelt sikre muligheten for reetablering 
i opprinnelseslandet dersom dette blir mulig («hjernesirkulasjon»), og i 
kraft av sine sosiale relasjoner til hjemlandet (slektninger osv.) er innvan- 
dreres fremtid både faktisk og potensielt delvis påvirket av politiske forhold 
i opphavslandet.*” Rainer Bauböck kaller dette et stakeholder-kriterium for 


814 En av grunnene til at man har unngått gettodannelser kan være at Norge har en variert boligstruktur 
i innvandrertette områder. Dette har gjort at innvandrere kan avansere sosialt uten å endre bosted. 
Mønsteret i Norge er multietniske, heller enn etnisk homogene, nabolag (bortsett fra hva gjelder 
etniske nordmenn), både hva gjelder preferanser og faktisk foreliggende forhold. Søholt og Lynnebakke, 
«Neighbourhood Qualities», 2319. Jf. Kristin Clemets analyse i intervjuet hun gav til Sven Egil Omdal, 
gjengitt i Skandinavisk uro. 

815 I norsk kontekst finnes det kvalitative undersøkelser som viser at innvandrere selv ikke uttrykker et 

tydelig ønske om å bo i byområder med mange mennesker av samme kulturelle (eller etniske) bakgrunn. 

Støtten de søker fra disse, får de enkelt dekket på bynivå. For øvrig er det andre forhold som var mer 

avgjørende når de skulle velge bosted. Søholt og Lynnebakke, «Neighbourhood Qualities», 2327ff. 

816 Statsborgerloven, $ 10. Jf. Knudsen, «Norsk statsborgerskap», 240, 52ff., og NOU 2000: 32, 108f. Unntak 

fra kravet om løsning fra opprinnelig statsborgerskap ble normalt gitt til mennesker med flyktningstatus, 

og dersom myndighetene i hjemlandet stilte urimelig strenge krav for å bli løst fra statsborgerskap. 

817 Fuglerud, Migrasjonsforståelse, 146ff. 

818 Bauböck, Transnational Citizenship, 91, 126, «Migrant Transnationalism», og Aleinikoff og Klusmeyer, 

Citizenship Policies, 36. 

819 Da Sverige i 2001 innførte muligheten for doble statsborgerskap, var det nettopp aksept for slike doble 
identiteter som var den viktigste drivkraften (Midtbøen, «Divergens», 319, og videre Bauböck, «Migrant 
Transnationalism», 716). Det at flyktninger i mye større grad søker om overgang til norsk statsborgerskap, 
mens arbeidsinnvandrere fra EU i mindre grad gjør det, er et tydelig uttrykk for at kombinasjonen av 
migrantenes fremtidsutsikter i Norge og forholdet til opphavslandet er det avgjørende. Se Vatne Pettersen, 
«Overgang til norsk statsborgerskap». 

820 Erdal, Doeland og Tellander, «How Citizenship Matters», 717. Selv om de ikke selv må bære de umiddel- 
bare konsekvensene av sin bruk av stemmeretten i opphavslandet, kan de ha en rekke legitime interesser 
i landet som stemmeretten gjør det mulig å ta ansvar for å sikre. 

statsborgerskap, men i bunn og grunn handler det om den politiske vekten 
av sosial tilhørighet. Som Bauböck skriver: 


Territorial movements of people and territorial shifts of their interests are completely 
synchronized only in nomadic societies [...] Basic interests and identities of people 
on the move are still related to social networks which remain fixed in the locations 
of the sending and the receiving area [...] If citizenship were strictly determined by 
one’s present territorial location, there would be no more tourists and all migrants 


would be like refugees.®” 


Men krever ikke naturalisering at innvandrere viser udelt lojalitet til nasjo- 
nen Norge? Dersom statsborgerskap primært handler om retten til å delta 
i kollektiv politisk selvbestemmelse, vil ikke da doble statsborgerskap bety 
at man deltar i to politiske «herredømmer» (som potensielt kan komme i 
konflikt med hverandre)?*” 

Her er det viktig først å skille mellom valgrett og valgbarhetsrett. Å 
inneha høyere politiske verv i sitt opphavsland samtidig som man er stats- 
borger i et annet, er ikke forenlig med tanken om demokratisk represen- 
tasjon.”” Politikere har et ansvar overfor velgerne å dedikere seg fullt og 
helt til landet det har politiske verv i.” For disse bør derfor ikke dobbel 
valgbarhet være en mulighet. Men i et representativt demokrati der folk 
flest selv ikke direkte utøver politisk makt, er det ikke strengt nødvendig 
å kreve at en statsborger kun er medlem av ett folk.” Selv om det skulle 
være prinsipielle grunner til å nekte norske statsborgere å inneha dobbelt 
statsborgerskap, har de doble valgrettighetene dobbelt statsborgerskap gjør 
mulig så å si ingen praktisk betydning.” Ytterst få vil formodentlig gjøre 
bruk av dem. I de tilfeller det faktisk skulle oppstå konflikt mellom stats- 
borgerlige forpliktelser, kan det gis forrang til medlemskapet i landet man 
har sin faste bopel, eller det man har sterkest tilknytning til.”” Hva gjelder 
valgrett, har dette også liten praktisk betydning ettersom mange land legger 


821 Bauböck, Transnational Citizenship, 32. 

822 Jf. Joppke, Citizenship, 48. 

823 Aleinikoff og Klusmeyer, Citizenship Policies, 41. Jf. Bauböck, «Migrant Transnationalism», 717f. 

824 Song, «The Significance of Territorial Presence», 245. 

825 Bauböck, Transnational Citizenship, 85. Heller ikke i middelalderen, da politiske forpliktelser var direkte 
og personlige, var lojalitet udelt, eller ordnet i et hierarkisk system (Spruyt, The Sovereign State, 38ff.). 
I særtilfeller der motstridende politiske krav er knyttet til statsborgerskapet, er det tvilsomt om lojali- 
tetsforholdet vil bli entydig avklart gjennom et krav om bare ett statsborgerskap. NOU 2000: 32, 118. 

826 Ibid., 119, og videre Bauböck, «Migrant Transnationalism», 706. 

827 NOU 2000: 32, 108, og Aleinikoff and Klusmeyer, Citizenship Policies, 40. Dette kan f.eks. gjelde retten 
til diplomatisk beskyttelse eller avtjening av verneplikt. 

sterke begrensninger på hvordan den kan brukes av emigranter.” Det er 
imidlertid viktig å understreke at tilhørighetskriteriet innebærer at kravet 
om doble statsborgerlige rettigheter svekkes allerede i neste slektsledd, og 
har helt mistet sin relevans for barn av norskfødte som har foreldre med 
innvandrerbakgrunn. 

Grenseoverskridende politiske interesser blir ikke borte ved å hindre 
migranter dobbelt statsborgerskap.” I kraft av å gi innvandrere med stats- 
borgerskap i andre land tilgang til fulle politiske rettigheter vil tilgang til 
norsk statsborgerskap for mange være tillitsskapende og integreringsfrem- 
mende, og slik bidra til å styrke det norske demokratiet. På samme måte 
som språk- og kunnskapskravet, vil kravet om å oppgi sitt opprinnelige 
statsborgerskap kunne føre til at mange nøler med å søke naturalisering, og 
dermed tilgang til fulle rettigheter i det norske samfunnet.” Da Bondevik- 
regjeringen i 2004 vedtok å opprettholde prinsippet om ett statsborgerskap, 
gjorde de det mot flertallet i utvalget bak NOU 2000:32, Lov om erverv og 
tap av norsk statsborgerskap.” Resonnementet mitt støtter forslaget om å 
innføre muligheten om doble statsborgerskap som flertallet i utvalget den 
gang argumenterte for, og som i 2018 endelig ble vedtatt i Stortinget.” Den 
nye lovparagrafen trådde i kraft 1. januar 2020. Som ventet, ble resultatet 
en kraftig økning i antall mennesker som søkte norsk statsborgerskap.” 

Så langt har jeg argumentert med utgangspunkt i en forståelse av stats- 
borgerskap som utelukkende en rettighet. Men statsborgerskap medfører 
også ansvar. I Norge er det for eksempel bare statsborgere som avtjener 
verneplikt. Ettersom dette ansvaret burde fordeles likt på alle dem som 
nyter godt av fruktene, har Helder De Schutter og Lea Ypi argumentert 


828 Ellis mfl., Voting from Abroad, 11ff. 

829 Jf. NOU 2000: 32, 89. 

830 Erdal, Doeland og Tellander, «How Citizenship Matters», 717. Som Erdal påpeker betyr ikke dette at 
statsborgerskap utgjør den siste manglende puslebiten i følelsen av tilhørighet. Mange innvandrere 
opplever at rase fortsatt blir brukt av mange (bevisst eller ikke) som markør for full tilhørighet til det 
norske samfunnet. Ibid., 16. 

831 NOU 2000: 32, 121ff. Norge fulgte altså lenge samme praksis som Danmark, mens den svenske utred- 
ningskomiteens anbefaling om å innføre muligheten for doble statsborgerskap ble fulgt opp med en lov- 
endring som åpnet for dette i 2001 (se f.eks. Midtbøen, «Statsborgerrettslig revisjon», 529ff. og Kriegbaum 
Jensen, Fernåndez og Brochmann, «Naturalization», 613f). I sine intervjuer med involverte i prosessen, 
finner Brochmann og Midtbøen tegn på at terrorangrepene i New York i 2001 førte til en holdnings- 
endring blant de ansvarlige politikerne i restriktiv retning. Brochmann og Midtbøen, «Philosophies of 
Integration», 156f. 

832 Midtbøen, «Dual Citizenship», 303. Jf. Prop. 111 L (2017-2018). Sylvi Listhaugs begrunnelse for at hun 
som innvandrings- og integreringsminister ønsket forslaget velkommen var at en ordning med doble 
statsborgerskap ville gjøre det lettere å utvise terrormistenkte fra Norge - en heller tvilsom begrunnelse 
i mine øyne. Ibid. Jf. Statsborgerloven, $$ 26a og b. 

833 Sørlien Molstad og Naz, «Sterk økning i antall overganger til norsk statsborgerskap». 

for at statsborgerskap burde være en juridisk forpliktelse for innvandrere 
som har bodd lenge nok i Norge.” De aller fleste byrdene statsborgerska- 
pet medfører er imidlertid, slik jeg ser det, et moralsk ansvar. Argumentet 
understreker likevel at en innvandrer er moralsk klanderverdig dersom det 
å fraskrive seg dette ansvaret ikke er basert på tilstrekkelig gode grunner. 

I denne seksjonen har jeg pakket ut Joseph Carens’ argument for at 
sosial tilhørighet bør være det avgjørende kriteriet for hvorvidt en innvan- 
drer har krav på politiske, sivile og sosiale rettigheter normalt forbeholdt 
statsborgere. Mark Amstutz karakteriserer Carens’ posisjon som kosmopo- 
litisk orientert, det vil si en rettighetstenkning der alle rettigheter et men- 
neske bør tilskrives er begrunnet i forhold som ikke er knyttet til hvilket 
samfunn det tilhører.” Dette er imidlertid ikke en adekvat beskrivelse.” 
Carens’ teori om sosial tilhørighet skiller seg fra en renskåret kosmopoli- 
tisk posisjon blant annet fordi den ikke er avhengig av et argument om at 
alle mennesker har like rettigheter.” Uten å avvise gyldigheten av univer- 
selle menneskerettigheter, mener Carens at slike rettigheter bare utgjør en 
brøkdel av de juridiske rettigheter som gjelder for mennesker som lever i 
demokratiske stater. En rekke juridiske rettigheter er avhengig av sosial til- 
hørighet, det vil si at de er gruppebaserte rettigheter som er knyttet til måter 
man deltar i et bestemt politisk fellesskap på (f.eks. rett til sosialytelser 
osv.). Disse rettighetene er utformet for å beskytte et menneskes interesse 
av å være knyttet til et bestemt politisk fellesskap basert på idealet om sivil 
rettferdighet. Carens forsøker bare å etablere et argument for at et samfunn 
er moralsk forpliktet til ikke å diskriminere mennesker som gjennom sin 
sosiale dannelse hører til i et samfunn, uavhengig av om de er statsborgere 
eller ikke. Teorien er et forsøk på å forankre gruppebaserte rettigheter i 
noe mer grunnleggende enn statsborgerskap. Problemet for Carens er altså 
ikke ordningen med arvede statsborgerskap, men hindrene for å skifte 
statsborgerskap.” 

Den canadiske politiske filosofen Arash Abizadeh mener likevel 
at Carens’ teori om sosial tilhørighet er situert i en mer fundamental 


834 De Schutter og Ypi, «Mandatory Citizenship». 

835 Amstutz, Just Immigration, 95. 

836 Riktignok gyldig for en rekke andre migrasjonsetikere. De mest kjente er Soysal, Limits of Citizenship, 
og Jacobson, Rights across Borders. 

837 Carens, Ethics of Immigration, 109, 161. Matthew Gibneys kritikk mot Carens' «upartiske» posisjon på 
dette punktet treffer derfor heller ikke (Gibney, Ethics, 77ff.). Carens’ posisjon skiller seg også fra en 
(radikal) kosmopolitisk posisjon fordi den ikke ønsker å avskaffe grenser mellom stater, men derimot i 
normale omstendigheter alltid motivere åpnere grenser. Carens, Ethics of Immigration, 231. 

838 Joseph Carens, «Birthright Citizenship», 205, 222. 

kosmopolitisk grunnholdning.*” 


Mens Carens argumenterer for at en 

stat har visse moralske forpliktelser overfor medlemmer som den ikke har 
overfor ikke-medlemmer, mener Abizadeh at medlemmer har slike krav 
fordi en stat er forpliktet overfor ethvert menneske som er underlagt dens 

jurisdiksjon. Grunnen til at medlemmer i et samfunn har visse rettigheter 
overfor staten, er at alle mennesker har rett til vern om grunnleggende inter- 
esser fra den politiske enheten de tilhører. For Carens er imidlertid ikke 

medlemsspesifikke menneskerettigheter et enten-eller-spørsmål (medlem/ 
ikke-medlem), slik generelle menneskerettigheter er det (menneske/ikke- 
menneske). Medlemsspesifikke rettigheter vokser frem over tid.®® Hvilke 

moralske krav man har overfor en stat er også bestemt av valg man har gjort 

(dvs. valget å migrere), og ikke noe man har i kraft av å være menneske 

(rett til arbeid, men ikke rett til arbeid der). 

Hvorvidt et land har en restriktiv eller liberal naturaliseringspolitikk, 
har historisk vist seg ofte å korrelere med hvor lenge et land har vært pre- 
get av en demokratisk kultur." Det ligger i selve den liberaldemokratiske 
forestillingen om statsborgerskap at den skal være inkluderende. Det nor- 
ske samfunnet bør være et politisk fellesskap som etterstreber at alle men- 
nesker med sin primære sosial tilhørighet i landet bør ha samme mulighet 
til deltakelse. En naturaliseringspraksis som utgjør en åpenbar trussel mot 
denne grunnleggende inklusiviteten er etisk uforsvarlig.”” Dette betyr ikke 
at alle som har bodd en viss tid i Norge må engasjere seg i det politiske liv 
på lik linje, men at det politiske rom er åpent for lik deltakelse.“ Valgfri 
naturalisering uttrykker både en anerkjennelse av innvandrerens rettig- 
heter uavhengig av statsborgerskapsstatus, men bidrar også til å forsterke 
opplevelsen av naturalisering som en personlig forpliktelse til en bestemt 
politisk kultur.*“* Det er imidlertid naivt å tro at en slik naturaliserings- 
politikk vil medføre full de facto inkludering. For at dette skal skje, kreves 


839 Til dette og følgende, se Abizadeh, «The Rights of Migrants», 382. 

840 Joseph Carens, «Alternative Approaches», 410. 

841 Hampshire, Politics, 119. 

842 Til dette og følgende, se Bauböck, Transnational Citizenship, 94, 102, 114f. 

843 Den lave valgdeltakelsen blant naturaliserte innvandrere, tyder også på at det like gjerne kan være beho- 
vet for tryggheten det norske passet gir som er motivasjonen for å søke statsborgerskap, og ikke bare 
deltakelse. 

844 Med dette sagt kan også en nedbygging av forskjellen i rettigheter mellom statsborgere og andre med 
permanent opphold fjerne et viktig insentiv for sistnevnte gruppe til å søke statsborgerskap (Heisler 
og Heisler, «Citizenship», 116f. Jf. Erdal, Doeland og Tellander, «How Citizenship Matters», 715f. Se De 
Schutter og Ypis argument om at naturalisering bør gjøres til en juridisk forpliktelse i De Schutter og 
Ypi, «Mandatory Citizenship»). Sistnevnte argumenterer blant annet for at dette vil styrke det sosiale 
samholdet. Men vil ikke det motsatte skje? Dessuten er ikke det å stille til valg, eller å bruke stemmeretten, 
juridiske forpliktelser, men rettigheter norske statsborgere har. 

også en liberaldemokratisk etos som hindrer negative fordommer og 
usikkerhet i møte med de «fremmede» i å komme til uttrykk i rasistiske 
holdninger og diskriminerende praksiser i det sivile liv.” Men her ligger 
det også et ansvar på innvandrerne selv. Prisen for å ikke velge naturalise- 
ring er tap av representasjon, noe som over tid vil kunne føre til politisk 


marginalisering." 


4.5 Er emigrasjon moralsk klanderverdig? 


En viktig forutsetning for det jeg har sagt så langt i dette kapitlet, er at men- 
nesker faktisk har rett til å forlate sitt opphavsland. Men dette er ingen selv- 
følge. Selv om mennesker som lever under dårlige menneskerettslige kår i 
sitt hjemland har en prima facie moralsk legitim grunn og juridisk rett til å 
emigrere (ICCPR, art. 12.2), kan det likevel være verdt å reflektere over om 
ikke disse menneskene har et mer grunnleggende moralsk ansvar overfor 
sine medborgere til arbeide for å motvirke årsakene som skaper behovet 
for å reise ut av landet. Selv om det ikke er folkerettsstridig, kan man like 
fullt spørre seg om det ikke er uetisk å dra fra et sted som trenger deg.”” Og 
selv om man ikke skulle ha moralske og politiske forpliktelser til politiske 
institusjoner som ikke følger opp sine forpliktelser til befolkningen, kan 
man vel likevel ha moralske forpliktelser overfor de menneskene som er 
underlagt slike institusjoner? En rekke andre generelle faktorer har også 
blitt fremhevet som grunner til at mennesker bør avstå fra å emigrere.” 
For det første er det økonomisk kostbart. For det andre er det farlig. For det 
tredje er det knyttet høye integreringskostnader til dem i et nytt land, og 
for det fjerde pådrar migrantene seg tap av kulturelle røtter og identitet.” 

Disse etiske innvendingene kan problematiseres ved å anvende dem 
på intern migrasjon.” Ville vi ansett det som politisk forsvarlig å hindre 
mennesker i å flytte fra en sosialt og økonomisk belastet del av Norge til 


845 Jf. nedenfor, seksjon 6.4. 

846 Bauböck, Transnational Citizenship, 65. 

847 Retten til emigrasjon kan forsvares uten retten til immigrasjon, akkurat som retten til religionsfrihet kan 
forsvares uten at man forsvarer retten til å anvende andres ressurser for å få den realisert (f.eks. å dra 
på en dyr pilegrimsreise). Retten til emigrasjon er begrunnet i at en stat ikke kan forhindre meg i å dra. 
Retten til immigrasjon er forsøkt begrunnet i plikten en annen stat har til å ta meg imot. Selv om både 
nordmenn og asylsøkere har rettigheter mot den norske stat, er de ulike, og krever ulik begrunnelse. Det 
er ikke bare den opplevde vekten av interessene for de ulike gruppene som er avgjørende, men hvorvidt 
den spesifikke begrunnelsen for maktutøvelse holder vann. Blake, Justice, 44ff. 

848 Nida-Riimelin, Uber Grenzen denken, 24. 

849 Collier, Exodus, 173ff. 

850 Til dette og følgende, se Clemens, «The Biggest Idea», 33. 

en landsdel med færre sosiale problemer og bedre økonomiske utsikter? 
Er disse menneskene moralsk klanderverdige dersom de ikke ønsker å bli, 
og å arbeide for sosial forbedring og økonomisk utvikling? Utvandring fra 
belastede områder er ikke en årsak til problemene, men et symptom på 
komplekse underliggende utfordringer. Er slike utfordringer komplekse 
lokalt og nasjonalt, er de det i enda større grad globalt. På samme måte 
som fri intern mobilitet har skapt mange nye muligheter til sosiale mobi- 
litet for mennesker i lavere sosiale lag i vårt eget land, vil åpnere interna- 
sjonale grenser skape nye muligheter for mange mennesker i den globale 
underklassen.” 

Dernest er det viktig å ta inn over seg distinksjonen mellom etikk og 
jus. Selv om det ikke nødvendigvis er etisk riktig å flytte til et annet land 
dersom ditt opphavsland er i dårlig stand, er det langt fra denne dom- 
men til konklusjonen at det bør være ulovlig, i det minste under normale 
omstendigheter. Det finnes mange eksempler på at det ikke er ulovlig å 
gjøre noe moralsk klanderverdig.*” Selv om forbud mot emigrasjon kan 
legitimt innføres i visse unntakstilstander, har et generelt forbud i nyere 
tid kun vært innført i totalitære regimer, som kommuniststater i den kalde 
krigens Europa og pa Cuba, eller i Iran, Kina og Nord-Korea.” 

Hvor store ofre man kan forvente at mennesker tar på seg overfor sin 
egen befolkning, er situasjonsbetinget.*” Er landet relativt stabilt og vel- 
fungerende, vil det være et mindre offer å bli enn dersom landet er plaget 
av borgerkrig. Det å bli værende for å hjelpe ens egen befolkning kan nok 
være moralsk godt uten at man er moralsk forpliktet til det, det vil si det 
er ingen som har en rett til å at akkurat du skal bli værende, men du kan 
likevel gjøre noe moralsk godt dersom du gjør det. Har man en rett til å 
emigrere betyr dette at man ikke er (moralsk eller juridisk) forpliktet til 
ikke å gjøre det.” En lege som valgte å forbli i Syria i 2015 var ikke moralsk 
forpliktet til det, men gjorde likevel en god gjerning dersom hun blei landet 
for å hjelpe sin egen befolkning, eventuelt dersom man tolker dette som et 


851 Whelan, «Free Movement», 13. 

852 Jf. Wolterstorff, Justice, 253. 

853 Retten en stat har til å hindre emigrasjon i en unntakstilstand er også nedfelt i ICCPR, art. 4 og 12.3 
(jf. Cole, «Open Borders», 304f., og Torpey, The Invention of the Passport, 64, 105, og Zapata-Barrero, 
«European Migration Governance», 12). Frem til 1860 hadde også Norge forbud mot å forlate landet. 
Grunnen var den knappe tilgangen på arbeidskraft og soldater (Puntervold Bø, Søkelys, 21), en begrun- 
nelse vi nylig har sett anvendt av den ukrainske stat da krigen mot Russland brøt ut. Se også Ricard 
Zapata-Barreros nevnte skisse til en etisk praksiskode (ECP) for migrasjonsstyring i EU, hvor da avtaler 
med autoritære regimer for å hindre emigrasjon blir sett på som et brudd på fundamentale etiske normer. 

854 Brock, «Responsibilities», 165. 

855 Gibney, «Duties», 143. Jf. Wolterstorff, Justice, 251f., og Bauböck, Transnational Citizenship, 142. 

eksempel på paritet så stod hun i det minste fritt til å gjøre det. Hvorvidt det 
å (midlertidig) ofre noen av sine interesser for opphavslandet er en moralsk 
forpliktelse eller en supererogatorisk (frihets-/paritets)handling kommer 
altså an på situasjonen og hvor stort offeret er. Merk også at det finnes 
mange måter å støtte kampen for menneskerettigheter (osv.) på som ikke 
innebærer at man bor i sitt hjemland. Man kan for eksempel vitne om men- 
neskerettskrenkelser eller yte økonomisk støtte til frigjøringsbevegelser.”* 

Peter Higgins argumenterer for at emigrasjonsretten ikke bør gjelde 
dersom opphavslandet blir drenert for menneskelige ressurser det tren- 
ger for å bedre de generelle livsvilkårene i landet.”” Man kan derfor legi- 
timt hindre høyt utdannede mennesker i å utvandre til Norge fordi deres 
landsmenn og -kvinner vil lide som en konsekvens av det. Problemet med 
Higgins’ argument er at emigrasjonsretten er begrunnet i det demokrati- 
teoretisk grunnleggende kravet om at en legitim stat skal basere sitt styre på 
folkeviljen. Emigrasjonsretten beskytter med andre ord retten til å motsette 
seg undertrykkende styringssett.”* Det betyr imidlertid ikke at emigra- 
sjonsretten bør anses som ubetinget, moralsk sett. Selv om ens personlige 
valg skal veie tungt, følger det visse moralske forpliktelser med å forlate 
en legitim stat, det vil si et land som har sikret ivaretakelsen av en persons 
grunnleggende rettigheter (f.eks. til helsetjenester, tilgang til mat, skole- 
gang osv.), og hvor man har sin primære sosiale tilhørighet.” Ifølge Gillian 
Brock finnes det gode grunner for at en stat hvor det er alvorlig mangel 
på den kompetansen migranten besitter, som har finansiert migrantens 
høyere utdanning (samtidig som private alternativ finnes),*” og som ikke 
vil motta en netto gevinst på at migranten drar (remittering osv.), kan ha 
rett på rimelig kompensasjon i en overgangsperiode.” Kompensasjonen 


856 Gibney, «Duties», 151. 

857 Higgins, Immigration Justice, 70ff., 225ff. 

858 Whelan, «Free Movement», 250. 

859 Stilz, «Right to Leave?». 

860 De fleste filippinske sykepleiere har f.eks. selv betalt for sin høyere utdanning. Da faller den filippinske 
statens rett på kompensasjon bort. Dersom det ikke finnes private alternativ av tilstrekkelig god kvalitet 
har ikke menneskene som søker utdannelse et valg (f.eks. Sør-Afrika). Det har de heller ikke dersom 
disse finnes, men der fraværet av kredittordninger gjør at de ikke kan tilbakebetale studiegjelden etter 
at de har fått jobb i utlandet. I slike tilfeller vil en kompensasjon for tapt menneskelig kapital være uri- 
melig (Clemens, «Skill Flow», 19). Det må understrekes at dette gjelder høyere utdanning, og ikke hele 
utdanningsløpet. 

Jf. Brocks argument i Blake og Brock, Debating Brain Drain, 51ff., 69ff., 87ff., 252f., Brock, «Responsibilities», 
167f. og Nida-Riimelin, Uber Grenzen denken, 27, 141, 152, samt Bhagwati og Wilson, Income Taxation. 
Her bor det bemerkes at grunnskoleutdanning er i de aller fleste utviklingsland offentlig finansiert (Schiff, 
«Brain Gain», 17). Ifølge Collier utgjør gevinsten for industriland ca. 0,4 % av nasjonale inntekter per år, 
en sum som ofte er høyere enn det industrilandene faktisk yter i bistand per år (Collier, Exodus, 226f.). 
For Norges del er ikke dette tilfellet (1 %). 

kan enten bestå i en viss skatteprosent på migrantenes inntekt, gunstigere 
handelsbetingelser med mottakerlandet eller en bestemt kvote migranter. 
At kompensasjonen er rimelig betyr blant annet at den ikke må bli til hinder 
for at personen kan emigrere. En slik form for redistribusjon bidrar også til 
å begrense muligheten for at all (menneskelig og finansiell) kapital samler 
seg ett sted i verden. Mangler opphavslandet derimot institusjonene som 
gjør det mulig for potensielle emigranter å gjøre bruk av sin kompetanse i 
hjemlandet, eller dersom landet er preget av korrupsjon, sosial uro og øko- 
nomisk diskriminering, er ikke en slik kompensasjon rimelig.” I realiteten 
finnes det imidlertid få land med høye emigrasjonstall hvor dette ikke er 
tilfellet. Michael Clemens viser også til tall som tyder på at mange høyt 
utdannede i fattige land enten betaler utdanningen sin selv, tar utdannin- 
gen sin i utlandet (ofte gjennom utenlandsfinansierte stipendordninger), 
og har jobbet en lengre tid i hjemlandet før de emigrerer. På denne måten 
gir de myndighetene tilbake en del av investeringen de har gjort.*” Er ikke 
dette tilfellet, kan de også «betale tilbake» gjennom remitteringer som er 
mye høyere enn de ville ha tjent dersom de hadde forblitt i hjemlandet, og 
som i tillegg omgår korrupsjonsfiltre.** 

Det finnes også mange grunner til å mistenke at en slik kompensa- 
sjonsstrategi vil være kontraproduktiv i de få tilfellene det gjelder. For det 
første vil det resultere i lavere remittering. Ser vi på dagens remitteringstall, 
sender utdannede migranter betydelig mer penger tilbake til hjemlandet 
enn det opphavslandet har brukt på å utdanne dem.*® Selv om de reelle 
tallene er usikre, er det ikke urimelig å anta at noe av disse pengene vil 
føre til en økning i opphavslandets BNP. For det andre kan det innebære 
at insentivene til å utvandre blir svekket for altfor mange mennesker, og at 
utviklingen av menneskelig kapital dermed hemmes i det lengre løp." For 
det tredje vil den virke mot sin hensikt dersom den hindrer returmigrasjon/ 
sirkulærmigrasjon, og bidrar til at mennesker sier fra seg sitt opprinnelige 
statsborgerskap.” En fjerde risikofaktor er at fattige land kan ende opp 
med å bli leverandører av helsearbeidere til rike land innenfor rammer som 
utnytter maktasymmetrien både på stats- og individnivå." For det femte, 


862 Docquier, «The Brain Drain», 9. 

863 Clemens, og McKenzie, «Think Again: Brain Drain». 
864 Ibid. 

865 Clemens, «A Case Against Taxes». 

866 Docquier og Rapoport, «Skilled Migration». 

867 Docquier, «The Brain Drain», 9. 

868 Cole, «Open Borders», 257. 

dersom kompensasjonen ikke kanaliseres inn i utdanning av nytt helse- 
personell, vil den bidra til utarming av arbeidsstokken. Sammenlikner vi 
nivået på bistand til fattige land med summen som brukes på utdanning av 
helsepersonell, kan det virke nærliggende å konkludere med at slik utdan- 
ning er langt nede på prioriteringslisten. Fra et amerikansk perspektiv har 
Michael Clemens analysert dette forholdet i relasjon til ni afrikanske land, 
og konkluderer med følgende: 


In the last five years, the same nine countries have received over $82 billion in Official 
Development Assistance. Suppose again that the marginal cost of public funds in 
Africa is $1.2 per $1. This means that just the last six weeks of development aid to those 
same nine countries would have been sufficient to pay for the full education, since 


childhood, of every physician who ever trained there and emigrated.**” 


Sa lenge kompensasjonen ikke gar direkte til utdanning av erstattere for 
emigrert helsepersonell eller investeres pa mater som oker den mennes- 
kelige kapitalen tilsvarende det som har gått tapt gjennom emigrasjon, vil 
begrunnelsen for kompensasjon svekkes betydelig.” Å konvertere tilgjen- 
gelige ressurser (inkl. ev. kompensasjon) til samfunnsutvikling er en svært 
kompleks utfordring for mange fattige land.” Selv om disse reservasjonene 
skulle vise seg å være ubegrunnet, gjenstår det likevel å vise at kompen- 
sasjonsordningen vil være praktisk gjennomførbar. Det er det grunn til å 
tvile på at den er.”” For å kunne sette en presis kompensasjonssats kreves 
blant annet omfattende informasjon om hvilke positive og negative effekter 
høyt utdannede migranter har for sin yrkesgruppe, og sitt land, det året 
utvandringen finner sted. 

Det finnes også andre etisk problematiske sider ved kompensasjons- 
ordningen. Michael Clemens illustrerer hovedproblemet med et eksempel: 


Consider the hypothetical case of a proposed tax on women who become lawyers. A 
large literature has shown, for example, that the skills and qualifications of school- 
teachers in the US have declined sharply over the last half century because skilled 
women now have a much broader range of career choices available to them [...]. The 
exodus of skilled women from the classroom might plausibly be the cause, in some 


sense, of a loss of positive externalities to schoolchildren. An observer with no regard 


869 Clemens, «A Case Against Taxes», 16. 
870 Ibid., 33. 

871 Higgins, Immigration Justice, 224f. 
872 Clemens, «A Case Against Taxes», 20f. 

for women's ambitions and fundamental rights might define this exodus pejoratively 
as «school drain». That observer might recommend a tax on female lawyers to com- 
pensate schools for the loss; a penalty for law firms that recruit women; or a «ceiling» 
on the number of women that law firms may hire. The same observer might consider 


it a virtuous side-effect of these policies that women's expected wages are reduced in 


general, forcing them to be more likely to seek out teaching jobs.” 


Det finnes ingen måte etisk å forsvare det å skattlegge kvinner for å ta egne 
karrierevalg, å straffe arbeidsgiverne deres for uetisk rekrutteringspraksis, 
og å sette et tak på hvor mange de fikk ansette. Og skulle kompensasjons- 
tapet for lærere være alvorlig nok, betyr ikke dette at kvinnene var den 
gruppen som var forpliktet til å bære ansvaret alene. Det ville være et 
felles ansvar. Slik er det også hva gjelder migrasjon av høyt utdannede 
mennesker. I møte med utfordringen om at menneskelig kapital samler 
seg i rike land hviler ansvaret like mye på innbyggerne i rike land. Like lite 
som kvinner har valgt sitt kjønn, har migranter valgt sitt opphavsland. Mer 
grunnleggende er det viktig å spørre seg om det er etisk riktig å skattlegge 
mennesker for å ikke utnytte sitt produktivitetspotensial optimalt i hjem- 
landet. Like lite som det vil være etisk riktig å kreve kompensasjon av en 
hjemmeværende lege, vil det være etisk riktig å kreve kompensasjon fra en 
emigrert lege. Til sist er det også grunn til å stille spørsmål ved hvor etisk 
det er å belaste migranter, som ofte befinner seg nederst på lønnsstigen i 
mottakerlandene, med ekstra skatt.”* 

I denne seksjonen har jeg argumentert for at mennesker bør stå fritt til 
å emigrere eller ei, både juridisk og moralsk, dersom ofrene ved å avstå fra 
å gjøre det er betydelige. Hvor store ofre man er forpliktet til å ta på seg er 
avhengig av om den enkelte befinner seg i en unik situasjon til å hjelpe, og 
om behovene er prekære nok. Jeg har også uttrykt betydelig skepsis mot 
forslaget om at emigranter bør yte kompensasjon overfor opphavslandet 
sitt dersom det har prekær mangel på kompetansen emigranten besitter, 
har finansiert emigrantens utdanning og ikke mottar en netto gevinst på at 
migranten drar. Kompensasjonsordningen vil i de alle fleste tilfeller være 
både kontraproduktiv, ha problematiske etiske sider og være praktisk van- 
skelig å gjennomføre. 


873 Clemens, «A Case Against Taxes», 28. Global Commission on International Migration, Migration in an 
Interconnected World, 25. 
874 Collier, Exodus, 152. 

Økonomisk optimering 
som migrasjonsetisk 
argument 


Migrasjon er i dag vevd inn i globale økonomiske dynamikker. Siden andre 
verdenskrig har betingelsene for nasjonalstatenes økonomi gjennomgått 
omfattende endringer. Integreringen av nasjonale økonomier i regionale og 
globale markeder har akselerert, bevegelsen av kapital mellom landegrenser 
har blitt deregulert, og vi har vært vitne til etablering av store multinasjo- 
nale selskaper. Selv om det først og fremst er varer og finansiell kapital som 
beveger seg på det internasjonale markedet, har denne utviklingen også 
bidratt til å øke bevegelsen av ulike former for menneskelig kapital.” Ifølge 
ekspert på de økonomiske aspektene ved migrasjon Hélène Pellerin har 
den globale utbredelsen av kapital gjennom dereguleringer og konstitusjo- 
nelle reformer gjort arbeidermobilitet til en «strukturell nødvendighet».”* 
For å styrke sin internasjonale konkurransekraft har velstående land hatt 
behov for å tiltrekke seg både høyt utdannet og mindre, eller ikke-, utdan- 
net arbeidskraft. For Norges del var det særlig revisjonen av assosierings- 
avtalen med Schengen-landene som ble foretatt i 2001, kombinert med 
de etterfølgende EU-utvidelsene østover, som førte til en sterk økning i 
arbeidsinnvandringen.” I tillegg har Norge i de senere år støtt på en rekke 
utfordringer med å integrere et betydelig antall flyktninger i det norske 
arbeidslivet. 

Men hvilken rolle spiller økonomiske vurderinger når det norske folk 
tar stilling til innvandringspolitikk? Innvandringsstoppen 1975/1981 var, 


875 Hampshire, Politics, 38. 

876 Pellerin, «International Labour Migration», 159. Jf. Bodvarsson og van den Berg, The Economics of 
Immigration, 263. 

877 Ssb.no, «Fakta om innvandring». Jf. Cappelen, Skjerpen og Tønnessen, «Politikkens betydning». 

ifølge Grethe Brochmann, hovedsakelig motivert av ønsket om å verne nor- 
ske arbeidsplasser fra økt konkurranse.*” Nyere statistiske analyser utført 
på grunnlag av data fra Nord-Europa og Nord-Amerika viser imidlertid at 
ønsket om å bevare «den nasjonale kulturen» har blitt viktigere enn ønsket 
om å beskytte arbeidsplasser.”” En av hovedgrunnene til at disse faktorene 
ikke er tett sammenkoblet i nordmenns bevissthet er nok det faktum at ni 
av ti økonomiske migranter kommer fra Europa.” Konkrete økonomiske 
analyser er også mer gjennomsiktige, noe som gjør at de i mindre grad 
lar seg retorisk politisere, til forskjell fra noe såpass diffust som «nasjonal 
kultur» eller «norske verdier». I tillegg føyer denne endringen av vektleg- 
ging seg inn i en mer generell «stille revolusjon» i nordatlantisk politikk 
de siste 40-50 årene, hvor materielle interesser spiller en avtakende rolle 
vis-a-vis ikke-materielle interesser når borgere går til valgurnene.*” Samlet 
sett er dette viktige grunner til at debatten rundt ikke-vestlig innvandring 
har vært mer opphetet enn debatten knyttet til europeisk arbeidsinnvand- 
ring. I den grad økonomiske vurderinger tas med i betraktning er det pri- 
mært bekymringer knyttet til hvordan innvandring vil påvirke samfunnets 
økonomiske styrke som helhet som gjør seg gjeldende, og ikke hvordan 
innvandring direkte vil endre nordmenns privatøkonomi.” Likevel, som 
medieoppstyret rundt det såkalte «innvandrerregnskapet» her hjemme har 
vist, er både samfunns- og privatøkonomiske konsekvenser av innvand- 
ring en del av bildet som preger folkemeningen.” Det er derfor påkrevd 
å reflektere etisk over flere typer økonomiske argumenter for/mot ulike 
former for innvandring. 

Det som da først må avklares, er hva vi her forstår som et økonomisk 
argument.” Grunnspørsmålet i klassisk økonomisk tenkning er hvordan 
en økonomisk aktør kan få mest mulig utbytte av minst mulig innsats. 
Økonomisk rasjonalitet er produktivitetsoptimerende. Men hvem er den 


878 Brochmann og Kjeldstadli, Innvandringen til Norge, 231. Se også ovenfor kap. 2. 

879 Hampshire, Politics, 23. For Norges del, se Brekke og Mohn, Integreringsbarometeret 2018, 8, 40ff., og 
Brekke, Fladmoe og Wollebæk, Integreringsbarometeret 2020, 116ff. Jf. ssb.no, «Holdninger til innvandrere 
og innvandring», Oesch, «Explaining Workers’ Support» og Hollifield, «The Politics of International 
Migration», 162. 

880 Haugen Ordemann, «Mange innvandret til arbeid og familie». 

881 Tesen ble opprinnelig formulert i Inglehart, The Silent Revolution, hvor de postmaterialistiske verdiene 
i fokus var knyttet til en generell kosmopolitisk optimisme. Det var først på 80-tallet at den postmate- 
rialistiske vendingen tok en mer konservativ form. Jf. Angeli, Migration, 55f. 

882 Hellevik og Hellevik, «Utviklingen», 274. Jf. Brekke og Mohn, Integreringsbarometeret 2018, 123f. 

883 Initiativet til et slikt regnskap ble tatt av Frps Øystein Hedstrøm i 1995, men de to store Brochmann- 
utredningene ble igangsatt av henholdsvis Jens Stoltenbergs andre regjering, og koalisjonsregjeringen til 
Erna Solberg, hvilket viser at partier over hele det politiske spekteret har fulgt opp Hedstrøms initiativ. 

884 Til dette og følgende, se Nida-Rimelin, Die Optimierungsfalle, 21ff. 

økonomiske aktøren i denne definisjonen? Er det individet eller en eller 
annen form for kollektiv størrelse — familien, lokalsamfunnet, en bestemt 
sosial klasse, nasjonen eller verdenssamfunnet? Og hvordan skal utbyttet 
for disse ulike aktørene veies mot hverandre? Som vi skal se er svaret vi gir 
på disse spørsmålene helt avgjørende for hvordan vi etisk vurderer ulike 
former for innvandringspolitikk fra et økonomisk perspektiv.” 

En av nytteetikkens pionerer, John Stuart Mill, formulerte kriteriet han 
mente man burde anvende når man skal velge blant mulige handlings- 
alternativ slik: 


[T]he happiness which forms the utilitarian standard of what is right in conduct, 
is not the agent's own happiness, but that of all concerned. As between his own 
happiness and that of others, utilitarianism requires him to be as strictly impartial as 


a disinterested and benevolent spectator.** 


Mill forstod altsa nytteetikkens horisont som global og objektiv: Det er 
den totale nettonytten sett fra et upartisk perspektiv som bør være det 
avgjørende kriteriet for hvordan vi velger å handle.*” I vår sammenheng 
betyr dette først å stille spørsmålet om hvordan ulike former for innvan- 
dringspolitikk påvirker tilstanden i verdensøkonomien som helhet uten at 


Norges interesser tillegges uforholdsmessig vekt.*** 


51 Norsk arbeidsinnvandringspolitikk i et 
globalt nytteperspektiv 


Følger vi standard nyklassisk økonomisk teori synes fri arbeidsmigrasjon å 
være positivt for verdensøkonomien fordi migrasjon fører til at arbeidere 
trekker til land med høyt lønnsnivå hvor deres innsats er mest produktiv.*” 


885 Jf. Hadfield, «Just Borders», 204f. 

886 Mill, «Utilitarianism», 268. Jf. Godwin, Enquiry Concerning Political Justice, 183, og i senere tid Scheffler, 
Rejection of Consequentialism, 1, samt Parfit, On What Matters 1, 168. 

887 Det er for ovrig ikke alle former for konsekvensetikk som har denne upartiske dimensjonen. Jf. Driver, 
Consequentialism, 2, og Skorupski, «Agent-Neutrality». 

888 Også for en økonom vil dette normalt sett være utgangspunktet. Hadfield, «Just Borders», 207, og Collier, 
Exodus, 58. 

889 Sidgwick, The Elements of Politics, 303ff. Se videre Hamilton og Whalley, «Labour Mobility», Chang, 
«Liberalized Immigration as Free trade», «The Economic Analysis of Immigration Law», 207, Nowrasteh 
og Powell, Wretched Refuse, 9ff., Clemens og Pritchett, «The New Economic Case», Legrain, Immigrants, 
Clemens, «Economics and Emigration», Kennan, «Open Borders», 11, og Sykes, «The Welfare Economics 
of Immigration Law», 164ff. Uttrykket «høyt lønnsnivå» er her ikke brukt for å si noe om et absolutt 
nivå, men er et uttrykk for kvaliteten på utdannings- og arbeidsmarkedsstrukturene migrantene kan 
gjøre bruk av for å øke sin produktivitet. Det bør også noteres at «fri migrasjon» her ikke nødvendigvis 

Restriksjoner på arbeidsinnvandring vil bidra til økt global økonomisk 
ulikhet fordi arbeiderne fratas muligheten til å få optimal avkastning på 
arbeidskraften de er i besittelse av. Denne effekten forsterkes av at restrik- 
sjonene svekker arbeidernes forhandlingsmakt på det hjemlige arbeids- 
markedet, og dermed synker også produksjonskostnadene på varer som 
rike land importerer. De utenlandske arbeiderne må dermed betale for 
at vi kan importere billigere varer.” Ved å hindre maksimal utnyttelse av 
den globale arbeidsstokken bidrar altså en restriktiv arbeidsinnvandrings- 
politikk til svekket global produktivitet, og til å opprettholde økonomisk 
ulikhet i verdenssamfunnet. 

Med utgangspunkt i liknende resonnementer som dette hevder eksem- 
pelvis Nigel Harris at åpne(re) grenser gir oss «the greatest opportunity 
for the eradication of world poverty».*” Harris kan se ut til å få støtte av 
Verdensbankens beregning fra 2006, som slo fast at migrasjon fra utvi- 
klingsland til høyinntektsland som øker sistnevntes arbeidsstokk med 
3 prosent fra 2002 til 2025 vil øke den sammenlagte globale inntekten 
med 356 milliarder dollar, eller 0,6 prosent.” Den prosentvise økningen 
ville være på 1,8 prosent i utviklingsland, mot 0,4 prosent i høyinntekts- 
land. Årsaken til førstnevnte økning skyldes at arbeidskraftmangel på det 
hjemlige arbeidsmarkedet svekker konkurransen om jobbene og skaper 
lønnspress, samt tilbakeføring av penger fra de som har utvandret til fami- 
lie som fortsatt bor i opphavslandet, såkalt «remittering».”” Økonomene 
fra Verdensbanken skriver: 


[R]emittances raise the incomes of migrant households and increase the recipient 
country's foreign exchange reserves. At the household level, the literature suggests 
that remittance income helps meet a variety of family needs, such as increased con- 
sumption - of food, housing, and durable items — and increased investment — in 


business, microenterprise, education, and financial enterprises. Through these means 


innebærer at vi bør avskaffe grensene mellom land i vår verden. Grenser kan fortsatt være økonomisk 
gunstige fordi de minsker de politiske administrasjonskostnadene og demper innbyggeres frykt for å bli 
«oversvømt» av migranter. Hadfield, «Just Borders», 208. 

890 Sykes, «International Cooperation», 323. 

891 Harris, Thinking the Unthinkable, 91. Jf. Parikh, «Chronic Hunger», 140ff., Pritchett, Let their People 
Come, Kukathas, «The Case for Open Immigration», 212, «Development Goals», 22, Clemens, «The 
Biggest Idea», Clemens og Pritchett, «New Economic Case», 7, og Ratha, «Reckless Reommendations». 
Som Kirit Parikh papeker er utviklingshjelp som skjer utenfor markedet det mest effektive alternativet 
til migrasjon. Parikh, «Chronic Hunger», 144. 

892 Verdensbanken, Global Economic Prospects 2006, 31. 

893 Dolvik, «European Movements of Labour», 45, og Mishra, «Emigration and Wages». Remittering er en 
form for «utbytte» på en utenlandsinvestering (Clemens og Ogden, «Household Finance», 3ff.). Jf. også 
Verdensbanken, Migration and Remittances Factbook 2016. 

remittances support a wide variety of development purposes: improving family wel- 
fare, reducing economic vulnerability, and boosting the local economy, while increas- 
ing the use of formal banking services by the poor. If remittances are invested in 


productive activities such as local business and the education of young children, they 


can contribute to output growth and generate positive multiplier effects.” 


Dersom tallene fra Verdensbanken stemmer, overstiger remittering den 
totale (skattefinansierte) bistanden og summen av direkte investeringer 
som gjøres i disse landene.” I motsetning til bistandspenger, unngår slike 
pengeoverføringer korrupsjonsfiltre, og gjør migrantene selv til de primære 
subjektene i sine liv. Så lenge innvandring bidrar til en overføring av øko- 
nomiske ressurser til hjemlandet som langt overskrider den økonomiske 
bistand Norge yter, hjelper vi fattige land mer ved å la mennesker derfra 
komme hit for å arbeide enn ved å yte økonomisk bistand «der de er».”* 
Åpner man i tillegg for muligheten for sirkulær migrasjon, vil verdiover- 
føringen bli desto høyere.” For utvandrede vil den snittvise inntektsøk- 
ningen, ifølge rapportens stipulering, være enorm (200 %). Overføring av 
teknologi, demokratiske normer” og mer egalitære kjønnsrollemønstre, 
samt økt stimuli til utenlandsinvesteringer, kan også bidra til økonomisk 
vekst i opphavslandet.*” For mottakerlandene vil migrasjon kunne bidra 
til økt oppmerksomhet rundt problemer i migrasjonsproduserende land, 
og skape vilje til ulike former for utviklingshjelp. 

Dersom global nytte alene er målestokken for hva som er etisk riktig, og 
denne analysen er adekvat, utgjør resonnementet et tungtveiende klassisk 


894 Munzele Maimbo mfl., Migrant Labor Remittances in South Asia, 4, og Özden og Schiff, «Overview», 

6ff. I sin forskningsoversikt konkluderer imidlertid Remus G. Anghel og medarbeidere med at den 

fattigdomsreduserende effekten er positiv, men likevel lav. Anghel, Piracha og Randazzo, «Migrants' 

Remittances», 239ff. 

Basert pa tall fra Verdensbanken oppgir IOM i sin World Migration Report 2020 at 689 milliarder dollar 

ble remittert i 2018. IOM, World Migration Report 2020, 35f. 

896 Jf. diskusjonen nedenfor, i seksjon 6.1. 

897 Ruhs, The Price of Rights, 125. Barbara Schmitter Heisler argumenterer for at midlertidige langtidsopphold 

er høyest for migranter som har bodd i utlandet i 3-12 år) (Schmitter Heisler, «Sending Countries», 472). 
Selv om det er større grad av sirkulær mobilitet blant arbeidsinnvandrere fra EU er tendensen tydelig i 
retning av at flere bosetter seg fast i Norge (bl.a. pga. nettverkseffekten). Friberg, Arbeidsmigrasjon, 20f. 

898 Collier, Exodus, 183ff. Radiokanalen «Democratic Voice of Burma» her i Norge er et godt eksempel pa 
denne formen for politisk påvirkning. Et annet eksempel er etableringen av det sosialdemokratiske 
partiet For rettferdighet og utvikling av to finsk-somaliere, et parti som har fått betydelig oppslutning i 
Somaliland. 

899 Stark, «Losses and Gains», 265ff., Kerr, «Ethnic Scientific Communities», Javorcik mfl., «Migrant 
Networks», Beine, Docquier og Schiff, «International Migration», Spilimbergo, «Democracy and Foreign 

oppnås ikke bare i utviklingsland. Gozdziak og Main, «Socio-Cultural Remittances». 

nytteetisk argument for en liberal arbeidsinnvandringspolitikk.”*" Dersom 
det å slippe inn flere innvandrere vil øke deres velferd mer enn innfødte 
vil tape, vil den totale nytten bli høyere.” Mellom 1850 og 1914 var migra- 
sjon en av de viktigste drivkreftene til økonomisk utjevning mellom fattige 
og rike land.”” Denne prosessen stoppet opp, og ble etter hvert reversert, 
i og med innvandringsrestriksjonene som ble innført i forbindelse med 
verdenskrigene. Spørsmålet er altså om ikke vi må søke etter en politikk 
for arbeidsmigrasjon som kan gjenskape de ulikhets- og fattigdomsredu- 
serende dynamikkene vi så utspille seg for 120 år siden. 

Selv om det er liten tvil om at fri arbeidsmigrasjon vil bety sterk vel- 
standsøkning for den enkelte innvandrer som evner å ta seg til høypro- 
duktive land med høye lønninger, er det også momenter som taler mot en 
generell optimistisk konklusjon. For det første vil mer bevegelsesfrihet kun 
være til fordel for den delen av verdens fattige som har nok ressurser til å 
bevege seg internasjonalt. Relativt sett er dette en liten andel.”” Majoriteten 
av verdens internasjonale migranter kommer fra mellominntektsland.””* 
For det andre er det omstridt hvorvidt remittering faktisk fører til øko- 
nomisk vekst i migrantenes opphavsland.”” Ikke bare peker empirien i 
ulike retninger, men det er også mange problemer knyttet til hvordan man 
måler remittering som bidragsyter til økning av BNP per innbygger. Tar vi 
imidlertid utgangspunkt i tilbakeføringsgevinsten Verdensbanken opererer 
med kommer denne stort sett større (lavere) mellominntektsland til gode, 
og ikke de fattigste landene, selv om den her kan ha mest marginalnytte.””° 
Og i de tilfeller penger faktisk blir tilbakeført til lavinntektsland er det 
først og fremst middelklassen som nyter godt av det (i det minste på kort 
sikt), ettersom det primært er fra dette samfunnslaget arbeidsmigranter 
kommer fra.”” På grunn av institusjonelle defekter, eksempelvis i form av 


900 Friberg, Arbeidsmigrasjon, 20f. 

901 For en drøfting av innvandringspolitikkens konsekvenser for innfødte, se neste seksjon. 

905 Anghel, Piracha og Randazzo, «Migrants Remittances», 244f. og Clemens og McKenzie, «Why don’t 

109. For et noe annet bilde, se Pendleton mfl., Migration, Remittances and Development. 

et lite gunstig investeringsmiljø, kommer disse pengene bare i begrenset 
grad de fattige i disse landene til gode, og risikerer å føre til større økono- 
misk ulikhet fordi tilførselen av remitterte penger gir prisstigning (f.eks. 
på eiendom).”** Selv om mulighetene for arbeidsmigrasjon tidligere har 
ført til økonomisk utjevning mellom fattig og rik i vår verden, er de geo- 
politiske og økonomiske strukturene i dag så forskjellige, at det er tvilsomt 
om betingelsene for at de samme dynamikkene vil kunne utspille seg på 
ny er til stede. Det spørs vel om prosessene i det hele tatt lar seg reversere. 

Videre kan høye emigrasjonstall bidra til å forverre levekårene i opp- 
havslandet ved å drenere det for menneskelig kapital.” Sentralt i dette star 
selvsagt tapet av høyt utdannede mennesker til bedre betalte jobber i nord- 
vest, såkalt «hjerneflukt».”" Det er først og fremst utvandringen av helse- 
og undervisningspersonell som har vært fremhevet som et stort problem, 
særlig for små, fattige øystater og land i Afrika sør for Sahara.”" Mer gene- 
relt mener man at opphavsland taper på at majoriteten av emigranter kom- 
mer fra de deler av befolkningen som er netto bidragsytere til statskassen.” 
Ettersom de også komplementerer ikke-utdannede i produksjonskjeden, 
vil tap av slik arbeidskraft lede til lavere produktivitet, lavere lønninger og 
større ulikhet.” Og mens de som har lik kompetanse som emigrantene vil 
oppleve mindre konkurranse på arbeidsmarkedet og få høyere lønn, vil de 
som har komplementær kompetanse bli mindre etterspurt. Dersom mange 
leger emigrerer, vil det bli knapphet på leger i hjemlandet, og disse vil få 


908 Barajas mfl., «Workers' Remittances». Se også de Haas, «Pendulum», 20, Philips, «Migration as 
Development Strategy?, Yabuuchi og Chaudhuri, «International Migration», Higgins, Immigration 
Justice, 69f., Robles-Silva, «Transnational Care», og Wouterse, «Migration, Poverty, and Inequality». 
David McKenzie og Hillel Rapoport mener imidlertid at denne effekten blir lavere jo høyere antallet 
migranter blir over tid, gitt at visse betingelser er på plass (McKenzie og Rapoport, «Network Effects»). 
Det bør også nevnes at emigrasjon kan føre til lønnsvekst i opphavslandene dersom det fører til mangel 
på arbeidskraft. Men dersom lønnsveksten fører til større ulikhet (målt som total relativ deprivasjon), 
er det også en viktig årsak til økt migrasjon (Stark, Byra og Kosiorowski, «The Precarious Link»). Det er 
også uklart om den remitterte summen den enkelte innvandrer sender tilbake i snitt overstiger det hen 
ville ha tjent dersom hen tok arbeid i hjemlandet. Collier, Exodus, 208. 

909 Nida-Riimelin, Uber Grenzen denken, 102, 139f., Higgins, Immigration Justice, 67ff., Anghel, Piracha og 
Randazzo, «Migrants' Remittances», 243f., og Bhagwati og Wilson, Income Taxation. Fenomenet ser vi 
også tydelig på bynivå hva gjelder intern migrasjon. Byer som mister menneskelig kapital, utarmes. 

910 Goldin, Cameron og Balarajan, Exceptional People, 179ff. Da nordmenn frem til 1860 ikke kunne forlate 

landet uten tillatelse, var det nettopp i frykt for å miste tilgang på arbeidskraft. Puntervold Bø, Søkelys, 21. 

Connell, «Toward a Global Health Care System?», 16f., Chikanda, «Health Professionals», 122ff., Chen 

og Boufford, «Fatal Flows», Bach, «International Mobility», 209, og Docquier, «The Brain Drain», 5. Som 

Docquier påpeker kan dette også føre til at staten fjerner støtte for denne typen portabel kompetanse, og 

heller legger vekt på å finansiere ikke-portabel kompetanse. Man kan da ende opp med en overproduk- 

sjon av advokater, og enda større mangel på medisinsk personell. Jf. også Levatino og Pécoud, «Ethical 

Dilemmas», 1265. 

912 Til dette og følgende, se Docquier and Rapoport, «Skilled Migration», 3. 

913 Større ulikhet kan også skyldes at man, i et forsøk på å beholde dem som tjener best, senker skattenivået 
for denne gruppen. Desai, Kapur og McHale, «Sharing the Spoils», 676. 

økte jobbmuligheter og bedre lønnsvilkår, samtidig som det vil bli mindre 
behov for sykepleiere. I land der høyere utdanning er offentlig finansiert, vil 
hjerneflukt innebære at denne investeringen går tapt.”™ Det har også blitt 
påpekt at høy emigrasjonsrate reduserer lands attraksjonskraft på uten- 
landsinvesteringer og satsing på forskning og utvikling, noe som skaper 
større globale ulikheter. På mikronivå betyr utvandring av et familiemed- 
lem ikke bare et stort menneskelig tap for gjenværende foreldre, partnere 
eller barn, men kan også medføre at disse må dekke produktivitetsgapet 


% For barnas del kan 


emigrantene etterlater seg, i det minste på kort sikt. 
dette gå ut over mulighetene de har for å ta utdannelse, noe som rammer 
jenter mer enn gutter.” 

Hva gjelder remittering kan denne føre til at mottakere trekker seg 
tilbake fra arbeidsmarkedet i sitt hjemland, eller investerer den remitterte 
kapitalen i andre familiemedlemmers emigrasjon.” Tapet av menneske- 
lig kapital gjelder ikke bare land utenfor Europa. Mange land i Europa 
mangler reguleringer av arbeidsmarked og et lønnsnivå som er tilpas- 
set kostnadsnivå og landets produksjonsprofil, noe som gir et ugunstig 
investeringsmiljø.”"* Bedrifter i rikere land med overlegne kapitalfond og 
sosiale ressurser vil utkonkurrere dem. Arbeiderne i land uten et effektivt 
reguleringsregime vil da forflytte seg gjennom det internasjonale marke- 
det til disse landene som i sin tur vil dra nytte av billigere arbeidskraft.” 
Mindre velstående land blir slik degradert til leverandører av arbeidskraft 
for mer produktive land med ytterligere økonomisk og sosial utarming 
som et resultat.” I sum vil da økningen i global velferd ikke være en såkalt 
Pareto-forbedring - mange vil få det verre.” 

Når det gjelder sosial remittering, det vil si overføring av mer liberale 
sosiale og politiske normer, er heller ikke bildet utvetydig. Det er ingen 


914 Lucas, International Migration and Economic Development, 117. 

915 Anghel, Piracha og Randazzo, «Migrants’ Remittances», 240. Jf. Mazzucato og Schans, «Transnational 
Families», Antman, «Families Left Behind», Kittay, «The Moral Harm», Lutz og Palenga-Möllenbeck, 
«Care Workers». 

916 McKenzie og Rapoport, «Network Effects», og Piper, «Gendered Political Economy», 74. Dette kan 
forsterkes av at landets utdanningskultur svekkes dersom bærerne av en slik kultur emigrerer. Ifølge 
CRC art. 28 har barn rett på utdannelse. 

917 Anghel, Piracha og Randazzo, «Migrants' Remittances», 243, Mendola, «Rural Out-Migration», 110f., og 
Agadjanian og Sevoyan, «Embedding or Uprooting?», 35. 

918 Til dette og følgende, se Dølvik, «Movements of Labour», 47. 

919 Det er særlig de øvre samfunnslagene som vil tjene på denne stadige tilførselen av billig arbeidskraft. 
Streeck, «Between Charity and Justice», 20. 

920 Her bør det nevnes at høyere utdannede internasjonale migranter ikke uten videre får godkjent sin utdan- 
ning fra hjemlandet i mottakerlandet, og enten havner i andre jobber eller må gjennom ny kvalifisering. 

921 En nyansert definisjon av Pareto-prinsippet finnes i Cohen, «The Pareto Argument for Inequality». 

automatikk i at mennesker som utvandrer til mer liberale samfunn adop- 
terer liberale verdier. Det motsatte kan også skje, nemlig at de konsoliderer 
sin identitet i mer konservativ retning i møte med de psykososiale utfor- 
dringene en liberal kultur utgjør.” Dette gjelder kanskje særlig mennesker 
tvunget til å emigrere. 

Betyr dette at vi hindrer en slik utvikling ved å blokkere muligheten for 
mennesker til å emigrere? Ifølge Michael Clemens og Justin Sandefur man- 
gler en slik slutning enhver støtte i virkeligheten: «[T]here is no country, 
region, district or city on earth where coercive policies to restrict departure 
have been shown to trigger economic growth.»”” Tilgang på kompetente 
arbeidere er en nødvendig, men ikke tilstrekkelig, betingelse for økono- 
misk modernisering. Å blokkere muligheten for emigrasjon er ikke bare 
illiberalt, og menneskerettslig svært problematisk, men vil heller ikke gjøre 
noe med de underliggende årsakene til at mennesker velger å emigrere.” 
Hjerneflukt er ikke årsaken til problemene, men et symptom pa dem.” 
Clemens gir et eksempel: 


A Mozambician physician's positive externalities, for example, might be shaped by 
low wages in Mozambique's public health service, few rural service initiatives, few 
performance incentives of any kind, a lack of adequate medical supplies and pharma- 
ceuticals, a mismatch between her medical training and the health problems of the 
poorest, the absence of good schools for her children in rural areas, poor transpor- 
tation infrastructure to reach patients in most need, or an abysmal sanitation system 


that makes attempts at primary care ineffective, among other forces.” 


Mange av Mosambiks leger flytter internt i landet i jakt på bedre livsvil- 
kår. Selv om hovedstaden Maputo kun huser 8 prosent av befolkningen, 


922 Anghel, Piracha og Randazzo, «Migrants' Remittances», 249, 251f., og Collier, Exodus, 101. Hos majo- 
riteten av førstegenerasjons innvandrere i Norge ses derimot tydelig tegn på verdimessig assimilering 
(Friberg, «Assimilering på norsk»). Innvandreres skepsis mot politisk liberalisme kommer ofte som 
reaksjon på illiberale assimileringsfremstøt og diskrimineringspraksiser som har ført til sosial margi- 
nalisering. Bader, «Ethics of Immigration», 350. 

923 Clemens, «Let the People Go», 157. Jf. også resonnementet UNDP, Human Development Report 2009, 3, 
og Ruhs, Price of Rights, 172. 

924 Som Michael Blake påpeker kan det tenkes unntakstilstander der staten kunne påberope seg en nødrett 
til å hindre emigrasjon (pandemi f.eks.), men å innføre en slik regel inviterer for lett til misbruk. Det 
blir for lett for en stat å forsvare sine handlinger med at denne spesifikke situasjonen krevde det. Blake, 
«Emigration», 159. 

925 Clemens, «Skill Flow», 1, 14ff. Jf. eksempelvis Leila S. Talanis analyse av situasjonen i Egypt og Tunisia 

for og etter den arabiske våren. Talani, «The Political Economy of Migration», 340ff. 

Clemens, «Skill Flow», 15. Jf. Bueno de Mesquita og Gordon, The International Migration of Health 

Workers, 29f. 

bor 51 prosent av landets leger der.”” Det er de samme underliggende meka- 
nismene som gjør at noen av disse legene velger å oppsøke det internasjo- 
nale arbeidsmarkedet. Mer generelt er det også slik at fattige land mangler 
institusjonene og teknologien til å utnytte den menneskelige kapitalen 
(høyt) utdannede mennesker utgjør.” På grunn av dysfunksjonelle insti- 
tusjoner går mange kvalifiserte helsearbeidere arbeidsledige selv i land med 
prekær underbemanning i helsevesenet.”” Selv om helsearbeiderne skulle 
velge å bli, er det slett ikke sikkert at de velger å arbeide steder i hjemlandet 
der deres kompetanse vil ha mest nytte, ei heller at det er mulig for dem 
å gjøre det.”” I mer gunstige omgivelser vil ikke denne kapitalen gå (like 
mye) til spille.” 

Men er det ikke i det minste umoralsk av helsearbeiderne i disse landene 
som har mulighet til å hjelpe sine medborgere, å forlate landet? Svaret på 
dette spørsmålet er nettopp betinget av om emigrasjon er blant hovedår- 
sakene til dårlig folkehelse. Slik det komplekse årsaksbildet ser ut, er det 
alt annet enn tydelig at det å frata mennesker valget å emigrere, bidrar til 
at hovedbetingelsene for at slike gunstige omgivelser for helsearbeid ska- 
pes i hjemlandet. Selv om det å bli værende kan være moralsk rosverdig, 
er det derfor i det minste ingen moralsk forpliktelse.” Like lite som at en 
sykepleier i Mosambik er moralsk forpliktet til å avstå fra å omskolere seg 
til journalist dersom det er hva hun ønsker, er hun forpliktet til å avstå fra 
å emigrere.” Fra en antropologisk synsvinkel er det viktig å ikke redusere 
migrantene dette handler om til kapital som bør la seg forvalte av staten 
etter dens eget forgodtbefinnende, men la dem bevare retten til å sette seg 
sine egne mål i frihet.” 

Det er ikke bare årsakene til emigrasjon som er komplekse, det er også 
konsekvensene emigrasjonen har for opphavslandene. Nyere økonomisk 


927 Clemens, «Skill Flow», 16. 

928 Stark, «Losses and Gains», 260f., Connell, «Global Health Care», 23, Goldin, Cameron og Balarajan, 
Exceptional People, 181, og Collier, Exodus, 29f. 

929 Clemens, «Skill Flow», 31, «Do Visas Kill», og Skeldon, «Reinterpreting Migration», 113. 

930 Ibidem, Sager, «Methodological Nationalism», 226. 

931 Puerto Rico er et interessant tilfelle i så måte. Ettersom landet premierer høy utdanning mer enn i USA, 
og evner å utnytte den, er innvandrerne til landet ofte utdannede, mens majoriteten av emigrantene 
består av ikke-utdannede (Belot og Hatton, «Immigrant Selection», 1107f.). Det bør også nevnes her at 
mange høyt utdannede migranter ikke får jobber tilsvarende sitt kompetansenivå i mottakerlandene. 
«Brain-waste»-effekten er differansen mellom inntekten migranten ville fått i en jobb han eller hun var 
kvalifisert for (f.eks. lege, sykepleier, ingeniør) vs. det hen får i jobber de er overkvalifisert for (taxisjåfør, 
vaskehjelp osv.). Schiff, «Brain Gain», 14. 

932 Jf. ovenfor, seksjon 4.5. 

933 Wellman, «Freedom of Association», 152. 

934 Sager, «Methodological Nationalism», 222. 

forskning har eksempelvis vist at muligheter for emigrasjon kan bidra til 
utvikling av menneskelig kapital i et land. Dersom den faktiske utvandring 
av høyere utdannede til høyinntektsland er tilstrekkelig lav (15—20 prosent), 
forsterker muligheten til emigrasjon insentivene til å ta høyere utdanning 
og landene får slik en gevinst i menneskelig kapital.”” Ettersom ikke alle 
som tar utdannelse under et insentiv om å emigrere faktisk vil gjøre det, 
vil produktivitetspotensialet i opphavslandet øke.” Der denne utviklingen 
ledsages av institusjonelle og politiske reformer som gjør at man kan utnytte 
dette potensialet, vil mulighetene for emigrasjon kunne bidra til økning i 
BNP per innbygger. Et godt eksempel er India. Indias sterke økonomiske 
vekst de siste tiårene har i stor grad vært drevet frem av IT-sektoren, som 
til dels fikk insentivene til å utvikle sin kompetanse gjennom utsikter om 
jobbi utlandet. Mulighetene for arbeidsemigrasjon har vært en katalysator 
for omformingen av India fra å være en jordbruksøkonomi til i dag å ha 
en stor finans-, IT- og serviceindustri.”” En liknende dynamikk kan vi se 
på Filippinene, hvor den store internasjonale etterspørselen etter sykeplei- 
ere har ført til at mange flere tar sykepleierutdanning enn de som faktisk 
forlater landet. Selv om mange emigrerer, har mulighetene landet gir sine 
innbyggere til å oppsøke det internasjonale helsearbeidsmarkedet styr- 


l 938 


ket den interne tilgangen på menneskelig kapital.” Dette kan være en 


935 Stark, «Rethinking the Brain Drain», «Losses and Gains», «Policy Repercussions», 7f., Sorger, Stark 
og Wang, «Migration and Dynamics», Rapoport, «Who is Afraid?», Docquier og Rapoport, «Skilled 
Migration», 11, 16ff., Docquier, «The Brain Drain», 6, og Batista, Lacuesta og Vicente, «Brain Drain or 
Brain Gain». Det motsatte gjelder også. Dersom det er stor etterspørsel etter ikke-kvalifisert arbeidskraft 
utenlands vil dette ta bort insentivene til å ta utdannelse (Stark og Byra, «A Back-Door Brain-Drain»). 
Stark påpeker at insentivene til å ta utdannelse i hjemlandet vil ha en paradoksal effekt på mottaker- 
landenes innvandringspolitikk. For å få en netto gevinst av innvandring bør mottakerlandene generere 
insentiver til utdanning i form av økt antall innvandrere generelt, ettersom mottakerlandene i utgangs- 
punktet ikke kan identifisere utdanningsnivået til hver enkelt migrantarbeider. For å overvinne ulempene 
med høy innvandring av ikke-utdannede må altså flere ikke-utdannede gis muligheten til å innvandre 
(Stark, «Policy Repercussions», 8f.). 

936 Som Maurice Schiff har påpekt vil ikke denne økningen i menneskelig kapital fortsette i det uendelige. 
Den vil til slutt nå et nivå der effekten ikke lenger er til stede. Det er heller ikke slik, ifølge Schiff, at 
effekten kompenserer for tapet av naturlig talent (Schiff, «Brain Gain», 5f, 8ff.). Clemens og Chand 
presenterer imidlertid kvasi-eksperimentelle data som kan indikere at emigrasjon av høyt utdannede 
ikke nødvendigvis tapper land for naturtalent. Clemens og Chand, «Human Capital», 22. 

937 Stark, «Losses and Gains», 265f. I land med en mindre åpen økonomi vil disse effektene bli svekket eller 
utebli, slik tilfellet eksempelvis har vært med Iran, Vietnam og Russland. Clemens, «Skill Flow», 25. 

938 «Skill Flow», 23. Jf. Batista, Lacuesta og Vicente, «Brain Drain or Brain Gain?», og Clemens og Chand, 
«Human Capital». Liknende utvikling kan også ses i India og Nigeria. Dersom etterspørselen inter- 
nasjonalt var større for ikke-utdannet arbeidskraft ville ikke denne effekten følge, slik eksempelvis er 
tilfellet for USA der det er høy etterspørsel etter ikke-utdannet arbeidskraft fra Mexico (McKenzie og 
Rapoport, «Network Effects», Schiff, «Brain Gain», 14f.). Et mulig problem vil jo her være at kompetan- 
seutviklingen i disse landene i stor grad vil styres av etterspørselen etter bestemt kompetanse i rikere 
land. Eksempelvis at legestudenter hopper av utdanningen for heller å studere til å bli sykepleier pga. 
den større internasjonale etterspørselen etter slik kompetanse, slik tilfellet har vært på Filippinene. Eller 
at man ser en overproduksjon av mennesker som driver med geriatrisk behandling fremfor utvikling 

delforklaring på at Clemens, i sin studie av hvilke konsekvenser utvandring 
av helsepersonell fra Afrika har, ikke evner å finne en årsaksforbindelse 
mellom antallet utvandrede på den ene siden og folkehelsen i de rammede 
landene på den andre.” 

Dersom myndighetene i opphavslandet anså det som i deres disfavør 
med emigrasjon, ville de forsøke å hindre denne. At dette i liten grad skjer, 
tyder på at mange land anser (et visst nivå av) emigrasjon som mer positivt 
enn negativt, i det minste på lang sikt. For staten kan emigrasjon fungere 
både som en måte å senke velferdsutgiftene, tiltrekke seg ressurser gjen- 
nom remittering, styrke befolkningens motivasjon til å ta høyere utdan- 
ning, samt håndtere sysselsettingsproblemer og den sosiale og politiske 
uro som kan følge av dette.” Insentiv til å emigrere er tross alt sterkest for 
mennesker som bor i land med stor politisk og økonomisk ustabilitet.”" 
Dersom det finnes emigrasjonsmuligheter, vil flere ta utdanning i et forsøk 
på å spre risiko, noe som vil være til gunst for hjemlandet enten de velger 
å emigrere eller ei.”” 

Det er heller ikke påvist, ifølge Clemens, at remittering skaper avhen- 
gighet og lavere arbeidsdeltakelse i mottakerfamiliene.”” Er remittering 
én inntektskilde blant flere kan det bidra til risikospredning og mindre 
økonomisk sårbarhet, som igjen kan gi gjenværende større muligheter, 
og sterkere insentiver, for selv å ta utdanning, særlig for jenter.”* Dersom 
mannen i familien er den som migrerer, kan emigrasjon i en del tilfeller 
også gi kvinner rom til å innta en mer aktiv rolle, både i familien og i 
arbeidslivet i hjemlandet.”” En mer aktiv rolle kan kvinnen også oppnå 


av medisiner for tropiske sykdommer. Muligheten for å styrke kompetanse med stor lokal, men mindre 
global, relevans følger altså ikke av mulighetene for å utvandre. Gibson og McKenzie, «Eight Questions». 
Jf. Clemens, «Skill Flow», 30f. 

939 Clemens, «Do Visas Kill?», 19, 31, 36. Hovedforklaringen er imidlertid at landene er i stand til å produsere 
helsearbeidere, men uten et fungerende arbeidsmarked som evner a gjore bruk av dem. 

940 Haller, «The Expat-Sensitive State?», 211. Filippinene er kanskje det beste eksempelet pa en stat som aktivt 
har gjort migrasjon til en del av sin utviklingsstrategi — et land der de hver juni-måned feirer «Migrant 
Heroes Week». Ibid., 224ff. 

941 Clemens, «Skill Flow», 11, 45, og Kaelin, «Care Drain», 491. 

942 Rapoport, «Who is Afraid?», 127. I mange tilfeller oppgir internasjonale migranter de samme grunnene 
for å flytte på seg, som innenlands migranter. Clemens, «Skill Flow», 12f., 46. 

943 Clemens og Ogden, «Remittances», 9. 

944 Carling mfl., Legal, Rapid, and Reasonably Priced?, 14, Verdensbanken, Global Economics Prospect 2006, 
126, og Mendola, «Rural», 109. 

945 Anghel, Piracha og Randazzo, «Migrants' Remittances», 240f., 251f. Dersom kvinnen er den som emigre- 
rer er det imidlertid ikke et fremtredende mønster at menn involverer seg mer i familielivet, ettersom det 
mange steder blir sett på som et tap av sosial status. Paradoksalt nok er det ofte kvinnene som har blitt 
fremstilt som «forsømmende» og moralsk klanderverdige (Lutz og Palenga-Möllenbeck, «Care Workers», 
21f., 27). Det er heller ikke gitt at mannlig emigrasjon øker kvinners livskvalitet. Tvert imot tyder en 
god del empiri på at kvinner ofte fremstår som taperne, fordi de presses inn i lavstatusyrker menn ikke 

ved selv å emigrere, både fordi hun kommer seg ut på arbeidsmarkedet, 
men også fordi hun ikke i samme grad er underlagt patriarkale familie- 
strukturer.” Ved familiegjenforening vil derimot mye av insentivet til å 
remittere falle bort.” 

Hva da med den økte ulikheten emigrasjon fra middel- og overklassen 
skaper i opphavslandene? Er det moralsk forsvarlig å «kjøpe» økt global 
velferd og økt individuell velferd for migrantene til prisen av større ulik- 
het i opphavslandet (og mottakerlandet)? Vi må altså ta stilling til hvilken 
ulikhet som etisk sett er mest problematisk.” Menneskerettslig kan det 
være gode grunner til å ofre noe av økningen i velferd som er «kjøpt» gjen- 
nom større ulikhet for større likhet. Men dette vil ha en grense. Likhet er 
ikke den eneste etiske verdien som er relevant i en helhetlig vurdering. Er 
det ikke tross alt bedre med god velferd for de fleste i et verdenssamfunn 
med store ulikheter, enn et verdenssamfunn med stor grad av likhet, men 
der velferdsnivået knapt overstiger det man trenger for å overleve?”” Jeg 
vil drøfte dette spørsmålet mer inngående i neste seksjon, og utdype min 
vurdering der. Her vil jeg begrense meg til å slå fast at uansett hvordan 
man lander i dette spørsmålet, vil argumentet være avhengig av om emi- 
grasjon faktisk fører til problematiske ulikheter i senderlandene. Det er 
dette premisset Clemens bestrider. Selv om han tar feil om dette, vil ikke 
argumentet være relevant for emigrasjon fra de samfunnsgrupper som 
ikke bidrar til økt ulikhet. 

Men skal man adressere de strukturelle problemene som ligger bak 
hjerneflukten, er det ikke da i det minste viktig å hindre utvandring av 
politisk opposisjonelle grupper? Tallene viser imidlertid at det stort sett er 
folk fra middelklassen som ikke representerer de fattige og undertryktes 
interesser som emigrerer, og for dem som faktisk gjør det, behøver ikke 
emigrasjon være til hinder for opposisjonell virksomhet.” 

Hvordan ser da helhetsbildet ut? Det første som er viktig å understreke, 
er at det er vanskelig å isolere årsakene som bidrar til å hindre utvikling i 


vil ha, og de eldre døtrene i huset må ta ansvar for sine yngre søsken heller enn å ta utdanning. Piper, 
«Gendered Political Economy», 63ff. 

946 Kittay, «Migrant Carework», 60ff. Jeg skriver her bevisst «i samme grad», fordi kvinnelige emigrasjon 
også kan være fremtvunget av patriarkale familiestrukturer. Jf. Salazar Parrefias, Servants of Globalization, 
28ff. 

947 Collier, Exodus, 212. 

948 Huseby og Angell, «Global Luck», 186f. 

949 Jf. Parfit, Reasons and Persons, 386ff., og «Equality and Priority», 211ff. 

950 Castles, Haas og Miller, Age of Migration, 77f., og Collier, Exodus, 183ff. 

fattige land, deriblant også emigrasjon.”" Gitt at det finnes en årsakssam- 
menheng mellom utvandring og utvikling, er det i det minste klart at emi- 
grasjon ikke gir ubetinget positive ringvirkninger for alle opphavsland.”” 
Det er mange variabler som påvirker hvorvidt dette faktisk blir tilfellet. 
Basert på Frederic Docquiers anerkjente beregninger, er det mange flere 
land som taper på emigrasjon av høyt utdannede (88 av 108 utviklingsland), 
enn det er som vinner på det (20).”” Landene som taper mest, taper også 
relativt sett mer enn dem som vinner på det. Til tross for dette, er det i 
absolutte tall flere vinnere enn tapere. Grunnen til dette er at det primært 
er små fattige land som utgjør taperne.””* Når Surinam eksempelvis taper 
20 prosent av sin menneskelige kapital gjennom emigrasjon, mens Kina 
bare taper I prosent, er det mange flere tapere regnet i absolutte tall i Kina 
enn i Surinam. Dersom mulighetene for emigrasjon øker den menneske- 
lige kapitalen i utviklingsland totalt sett, er dette gunstig sett fra et klassisk 
nytteetisk perspektiv. 

Spørsmålet er også om ikke små fattige land med liten befolkning som i 
dag pådrar seg netto tap av emigrasjon, heller enn å forby emigrasjon (eller 
gjøre den betinget), bør søke å etablere institusjoner som gjør at landet kan 
dra nytte av emigrasjon, ettersom et (ubetinget) forbud mot utvandring 
ikke lar seg menneskerettslig legitimere.”” Det er jo nettopp en slik strategi 
vi også ville valgt her i Norge, dersom en liten region med mangel på men- 
neskelig kapital opplevde høy utflytting.” Heller enn å hindre mennesker 
i å flytte fra regionen, ville vi forsøkt å bøte på årsaken til at dette ønsket 
oppstår hos mange mennesker, og eventuelt søke etter måter å utnytte 
de mulighetene for verdiskapning det ville gitt. For mottakerlandene er 
utfordringen å utvikle en innvandringspolitikk som er skreddersydd til å 
minimere de landspesifikke problemene emigrasjon skaper, eksempelvis 
ved å legge til rette for sirkulær migrasjon for landene som taper mest 
på at menneskelig kapital forlater landet for godt, sørge for at eventuell 


951 Clemens, «Skill Flow», 5ff. 

952 Rapoport, «Who is Afraid?», 125, Docquier og Rapoport, «Skilled Migration», 18, 23, Docquier, 
«The Brain Drain», og videre Brock, «Responsibilities», 179. 

953 Docquier, «The Brain Drain», 6. Se også Schiff, «Brain Gain». 

954 Docquier og Rapoport, «Skilled Migration», 6. Se også Schiff og Wang, «Brain Drain and Productivity 
Growth», Beine, Docquier og Schiff, «A Major Issue». Men her finnes også unntak. Se f.eks. Batista, 
Lacuesta og Vicente, «Brain Drain or Brain Gain?». 

955 Rapoport, «Who is Afraid?», 120. Frykten for «hjerneflukt» er uansett ikke særlig relevant for fattige land 
med stor befolkningstetthet (f.eks. Bangladesh og Malawi). Det er imidlertid ofte slik at utvandringen 
av høyt utdannede er høyere i land med mindre befolkning enn i folkerike land. Se Beine, Docquier og 
Schiff, «A Major Issue». 

956 Jf. anbefalingene i NOU 2020: 15, 178ff. 

rekruttering skjer på etisk forsvarlig vis,” subsidiere returmigrasjon for 
høyt utdannede i krisetider, samt, der det er mulig, å sammen med opp- 
havslandene søke måter å skape strukturer på som gjør at både migrantene 
og opphavs- og mottakerlandene står igjen som vinnere.” 

I dagens verden er det fortsatt slik at emigrasjon gir fattige mennesker 
best mulighet til å øke sin inntekt og heve sin levestandard.”” Ettersom 
migranter med høyere utdanning remitterer mer, vil en såkalt «hjerneflukt» 
også kunne bidra positivt med tanke på redistribusjon.”” Grunntanken i 
et egalitaristisk menneskesyn er å bekjempe ufrivillig komparativ under- 


961 


legenhet.”” Rawls sitt forskjellsprinsipp er et såkalt «flaks-egalitaristisk» 
prinsipp som skal reflektere «[a] conception of justice that prevents the 
use of the accidents of natural endowment and the contingencies of social 
circumstance as counters in a quest for political and economic advantage».”” 
Prinsippet er relevant for migranter fordi deres ufordelaktige utgangspunkt 
nettopp skyldes slike vilkarlige forhold. At levestandard i stor grad er basert 


pa tilfeldigheter understrekes av at rundt 60 prosent av var inntekt skyldes 


957 Jf. Helsedirektoratet, Brukerveiledning, 12. Begrenser vi oss til rekruttering av helsepersonell, er det 
flere sporsmal som melder seg her. For det forste, er det, som nevnt, ikke pavist at fattige land med 
hoy utvandring av helsepersonell lider under mangel pa tilgang til slikt personell, og at slik utvandring 
svekker folkehelsen i disse landene (Clemens, «Do Visas Kill?», 19, 31, 36). Clemens mener et forbud 
mot rekruttering i beste fall ikke gjor at noen far det bedre, og i verste fall at mange far det verre (ibid., 
38). Et annet sporsmal som melder seg til disse retningslinjene er advarselen mot «aktiv rekruttering» av 
helsearbeidere. Hva som ligger i dette uttrykket er uklart, men dersom det innebærer en hindring mot 
å utvide valgmulighetene til utenlandsk helsepersonell, så fremstår det som moralsk tvilsomt. Å f.eks. 
informere om internasjonale jobbmuligheter også i land med kritisk mangel på helsepersonell vil jeg 
mene er etisk forsvarlig, all den tid det øker personellets valgmuligheter. Hvorvidt hver enkelt helsear- 
beider vurderer å heller prioritere en karriere utenlands fremfor å arbeide blant fattige på landsbygden i 
sitt hjemland er et moralsk valg den enkelte helsearbeider bør få ta. Det ville vært helt utenkelig at vi her 
i Norge skulle (juridisk eller moralsk) forby helsearbeidere ved sykehus som sliter med rekrutteringen å 
motta informasjon om jobbmuligheter andre steder i landet. Et slikt problem måtte da heller blitt løst på 
insentivnivå (moralsk, økonomisk, osv. Jf. «Skill Flow», 26ff., Sager, «Methodological Nationalism», 225f., 
og Clemens, «A Case Against Taxes», 34f.). Jeg vil samtidig understreke at det er mange andre sider ved 
rekruttering av migrantarbeidere som er dypt problematiske (se f.eks. International Labour Conference, 
Addressing Governance Challenges, 60f1.). Dersom rekruttering virkelig var uetisk, kan man jo til slutt 
spørre seg om ikke den mest opplagte løsningen vil være å sørge for å utdanne flere sykepleiere selv, og 
slik gjøre den delen av arbeidsmarkedet (hvor mange arbeidsinnvandrere jobber) mindre attraktivt for 
arbeidsinnvandring. Carens, «Expanding», 138, 141. 

958 Utfordringene bor her ikke underspilles. Problemet for mange migranter er at de ikke har tilstrekkelig 
insentiver til å returnere. Bare I av 10 migranter planlegger å returnere (Bollard mfl., «Remittances»). 
Heller enn at returmigrasjon skaper utvikling, er den ofte betinget av at opphavslandet opplever sterk 
økning i velstand (Docquier og Rapoport, «Skilled Migration», 15). Ønsket om returmigrasjon har også 
vært et politisk ønske i Norge. I 1907 sendte statsminister Christian Michelsen oberst Morten Magnus 
til USA for å forsøke å overtale norske utvandrere til å returnere til Norge for å bygge opp landet. The 
Wahpeton Times, 10. okt. 1907. 

959 Se også Parikh, «Chronic Hunger», 140ff. 

960 Bollard mfl., «Remittances», 16. 

961 Parfit, «Equality and Priority», 217. 

962 Rawls, A Theory of Justice, 14. Jf. ibid., 87ff. For mer om forskjellsprinsippets relevans for vurderingen av 
okonomiske argumenter for og mot innvandring, se nedenfor i denne seksjonen. 

hvor vi er født.** 


faktorer (medfødt talent, utdanning osv.) kombinert. I en mer radikal ega- 


Ifølge Branko Milanovic betyr fødested mer enn alle andre 


litaristisk ramme, vil selv fordelaktig ulikhet som skyldes vilkårlige forhold, 
men som er til alles fordel, ikke kunne forsvares som rettferdig i og for seg. 
Alle fordeler som skyldes tilfeldig gitte talenter og sosiale omstendigheter 
bør her utliknes for at fordeling av goder skal være rettferdig. Så enten vi 
følger en klassisk nytteetisk kalkyle, Rawls eller en mer radikal egalitarisme, 
kan det se ut som om raus arbeidsmigrasjon vil være etisk å anbefale. 

Anser man arbeidsinnvandring som en bidragsyter til å løse det globale 
fattigdomsproblemet, er utfordringen å designe arbeidsinnvandringspoli- 
tikken slik at den kommer dem som har størst marginalnytte av å arbeide 
til gode (gjennom kvoteordninger e.1.).”% Slik det norske systemet er i dag 
skjer ikke dette, og gitt de høye kompetansekravene i norsk arbeidsliv er 
det også omdiskutert om det lar seg gjøre. Heller ikke remittering alene 
kan løse utviklingsutfordringene fattige land står overfor. Land med svake 
økonomiske og politiske institusjoner vil ikke kunne dra nytte av de mulig- 
hetene remitterte midler gir.” Og remitterte penger kan derfor like gjerne 
brukes til å finansiere ytterligere migrasjon blant familiemedlemmer og/ 
eller slektninger. Så selv om dette bildet demper de samfunnsmessige og 
etiske problemene med emigrasjon, fratar det oss ikke alt ansvar i den grad 
det er mulig for Norge, som rikt land, å bidra til at land med høye emigra- 
sjonstall kan stable på beina et politisk system og en næringskultur som i 
det lange løp demper ønsket om utvandring i befolkningen.?* 

Generelt vil mange tenke at en politikk som fører til at de dårligst stilte 
får det mye bedre er å foretrekke fremfor en politikk der de nest dårligst 
stilte får det litt bedre.” Samtidig vil mange mene at det er etisk legitimt 
å tillegge interessene til mennesker i ens eget land mer vekt enn de vil 
ha fra et upartisk standpunkt, eksempelvis med henvisningen til verdien 
av sivil rettferdighet.” For Norges del vil dette åpne for at vi kan priori- 


963 Milanovic, «Global Inequality of Opportunity», 456. For 2008 var tallet 59 %, men det har ligget relativt 
stabilt rundt 60 % i lang tid. 

964 Med kvoteordninger ville man da også i større grad sikret at asylretten kun kan brukes av mennesker som 
har satt liv og helse på spill, og har anvendt menneskesmuglere for å komme seg hit. Jf. resonnementet 
i Taraku, Innvandringsrealisme, 241f. 

965 Skeldon, «Reinterpreting Migration», 111. 

966 Mer om dette i seksjon 6.1. 

967 Schefller, Rejection of Consequentialism, 31. 

968 En klassisk nyttekalkyle er som nevnt prinsipielt upartisk. Det finnes imidlertid konsekvensetiske model- 
ler som vil legge større vekt på aktør-relative konsekvenser, dvs. der konsekvensene for den enkelte stats 
innbyggere kan tillegges større enn proporsjonal vekt. Se for eksempel Sen, «Rights and Agency», 19ff., 
Broome, Weighing Goods, Hurka og Shubert, «Permissions», og Portmore, «Agent-Relative». 

tere å gjøre livet litt bedre for de nest dårligst stilte (Norges lavlønnede, 
arbeidsledige, uføre osv.), heller enn mye bedre for de dårligst stilte. Det 
vanskelige spørsmålet er dette: Hvor mye større vekt skal man legge på 
at de nest dårligst stilte får det (litt) bedre? For å få et tydeligere bilde av 
hvilke interessekonflikter som er i spill, vender vi oss nå mot spørsmålet 
om hvilken rolle nasjonale økonomiske vurderinger bør spille i en etisk 
vurdering av migrasjon. 


5.2 Innvandring og de økonomiske 
betingelsene for sivil rettferdighet 
i Norge 


Samtidig som økonomien stadig mer avnasjonaliseres, har vi de senere 
år også sett tendenser til renasjonalisering av politikken (brexit!).”* Hva 
da med de nasjonale ringvirkningene av en mer globalisert økonomisk 
dynamikk? La oss for argumentets skyld akseptere at analysen referert 
ovenfor er adekvat: Vil da kostnaden for disse økonomisk gunstige glo- 
bale virkningene måtte bæres av det nasjonale fellesskapet? Hvis dette er 
tilfellet, vil den politiske gjennomslagskraften av en mer liberal holdning til 
arbeidsinnvandring bli betydelig svekket. I norsk offentlighet møter vi ofte 
argumenter om at det å ta imot innvandrere er en dyr affære.”" Det såkalte 
«introduksjonsprogrammet» koster mye og har liten reell effekt på nivået 
for arbeidsdeltakelse, mange innvandrere er/blir av ulike grunner arbeids- 
udyktige og avhengige av sosiale stønader, BNP per capita faller, lettere til- 
gang på billig arbeidskraft hemmer arbeidsbesparende teknologiutvikling 


969 Sassen, Losing Control?, 59. Disse utviklingstrekkene behøver ikke eksklusivt å forstås som motsetninger. 
For det første, selv om finansielle markeder dereguleres og globaliseres, forutsetter staten og den globale 
kapitalistiske økonomien hverandre. Staten er helt avgjørende for å skape og opprettholde internasjonale 
markeder. Devin Singh skriver: «The prevalence of financial capitalism cannot easily mean the state's 
undoing, if the state guarantees the very value of that market's sole commodity [...] Money is a tool of 
sovereignty [...]» (Singh, «Incarnating the Money-Sign», 134f. Jf. Streeck, «The Fourth Power?», 143). 
Dernest styrker internasjonalisering av økonomien de utøvende statsorganenes rolle vis-a-vis parlamen- 
tariske organ og nasjonale interesseorganisasjoner innad i landene ved å fremstille sin innenrikspolitikk 
som basert på internasjonale forpliktelser (Streeck, «Einleitung», 11f.). Likevel, som Wolfgang Streeck 
understreker, finnes det tydelige trekk ved utviklingen som peker i retning av at en internasjonalisering av 
økonomien styrker sivilsamfunnets rolle overfor staten. En deregulering av statens rolle i den internasjo- 
nale økonomien øker de individuelle sivile aktørenes spillerom utenfor statens overoppsyn. Altså: Mens 
internasjonalisering av økonomien styrker det liberale og formale demokratiet, svekker den det sosiale 
og substansielle demokratiet (ibid.,12f.). For det tredje skaper økonomisk og kulturell globalisering et 
forsterket emosjonelt behov for å høre til i et samfunn med klare institusjonelle og kulturelle «rammer». 
Guhénno, «Communities of Choice», 142. 

970 Se f.eks. Hustad, Farvel Norge, 127ff. 

som fremmer internasjonal konkurransekraft, oljefondet må fordeles på 
flere mennesker,” kampen om arbeidsplassene øker og lønningene presses 
nedover, flere mennesker krever utbygging av dyr infrastruktur, muligheter 
til eksport av velferdsytelser åpner seg - og så videre.” Hvordan skal vi 
etisk vurdere slike argumenter? Anerkjenner vi relevansen av samfunns- 
økonomiske argumenter for innvandring, må vi vel også kunne anerkjenne 
relevansen av denne typen motargumenter?”” 

Kaster vi et blikk på de relevante empiriske data som foreligger, gis det 
ikke et entydig bilde hva gjelder de samfunnsøkonomiske konsekvensene 
av innvandring generelt. Brochmann II-rapporten konkluderer med at 
majoriteten av analysene som er blitt utført tyder på at arbeidsinnvand- 
ring fra Europa er gunstig for norsk økonomi, i det minste på kort sikt.” 
Resonnementet er som følger. Denne typen arbeidsinnvandring har 
en lønnsdempende effekt, noe som har ført til lavere priser og sterkere 
kjøpekraft.” Restriksjoner gjør derimot at prisen på arbeidskraft øker, og 
med det også prisnivået på varer og tjenester. Økning i befolkningstallet 
vil føre til at etterspørselen vokser, og staten får høyere skatteinntekter. 
Arbeidsmarkedet vil også få økt kompetansebredde, noe som stimulerer til 
spesialisering, innovasjon og produktivitetsvekst, og landet vil potensielt 
bli tilført ekspertise som vil kunne komme samfunnet til gode.” Nesten 


971 Dette var hovedbudskapet i den mye diskuterte Holmøy-rapporten (Holmøy og Strøm, Makroøkonomi, 
7,58, 94, 110). I motsetning til hva som er tilfellet for Norge vil gjeldtyngede land få flere mennesker til 
å dele utgiftene på i og med innvandring. Jf. NOU 2017: 2, 146. 

972 En del av utfordringene oppsummeres i NOU 2011: 7, 9ff. og NOU 2017: 2, 1f. 

973 Chwaszcza, Moral Responsibility, 177. 

974 NOU 2011: 7, 14f., NOU 2017: 2, 14, 145ff. Jf. Holmøy og Strøm, Makroøkonomi, 10, 14f., 76, 92, Longhi, 
Nijkamp og Poot, «The Economic Impact», Djuve og Grødem Arbeidsmarkedsintegrering, 102f., Ortega 
og Peri, «Openness and Income», Chang, «The Economic Analysis of Immigration Law», 208ff. og 
Friedberg og Hunt, «The Impact of Immigrants». Pa lengre sikt kan denne gruppen, som omfatter bade 
arbeidsinnvandrere fra Øst-Europa og land i det nordvestatlantiske området, få en (forbigående) negativ 
balanse i statsregnskapet. Holmøy og Strøm, Makroøkonomi, 59ft. 

975 Her kan det også legges til at en slik lønnsutvikling vil styrke norske bedrifters internasjonale kon- 
kurransekraft (jf. Longhi, Nijkamp og Poot, «The Economic Impact»). En omfattende studie utført av 
Foged og Peri for Danmark har vist at innvandring i verste fall har ført til at antallet arbeidsledige og 
lønnsnivå er uendret totalt sett (Foged og Peri, «Immigrants' Effect on Native Workers», Jf. Kifle, «The 
Effect of Immigration»). De fleste analyser viser en nøytral eller mildt negativ effekt på lønningene blant 
lavlønnede yrker nye innvandrere står i direkte konkurranse med, mens lønnsnivået på komplementære 
yrker er mildt positiv (LaLonde og Topel, «Labor Market Adjustments», Card, «Immigrant Inflows», 
Cohen-Goldnera og Paserman, «The Dynamic Impact», Dustmann, Frattini og Preston, «The Effect 
of Immigration» og Holmøy og Strøm, Makroøkonomi, 19). Men det finnes også studier som avdekker 
større negative effekter (Borjas og Monras, «The Labour Market Consequences», Borjas, «The Wage 
Impact», og Kennan, «Open Borders», 11). Erling Holmøy og Birger Strøm understreker også at for 
Norges del er lønnsnedgang positivt for statsfinansene fordi «lønn betyr mer for offentlige utgifter enn 
for offentlige inntektskilder, gitt handlingsregelen for bruk av petroleumsformuen». Holmøy og Strøm, 
Makroøkonomi, 21. 

976 Jf. Lewis og Peri, «Immigration and the Economy», 652f. Denne ekspertisen er også ofte ferdig utdannet, 
noe som gjør at staten sparer penger. Stark, «Policy Repercussions», 5. 

hele veksten i sysselsettingen i Norge siden 2004 har kommet gjennom 
arbeidsinnvandring fra Europa, og det er lite som tyder på at etterspør- 
selen etter arbeidskraft vil bli lavere i årene som kommer.” Strengere 
restriksjoner på arbeidsinnvandring har en liknende effekt som økono- 
misk proteksjonisme: Man kutter kapitalflyten og avskjærer seg dermed 
fra den økonomiske gevinsten internasjonal flyt av kapital gir.””* Så lenge 
de nyankomne faktisk kommer seg inn på arbeidsmarkedet, vil BNP per 
innbygger øke.” Dersom faktapremissene er sanne og slutningene gyldige, 
viser dette resonnementet at europeisk arbeidsinnvandring har gunstige 
ringvirkninger for den nasjonale økonomien som helhet på kort sikt. 

Skulle det imidlertid vise seg at store grupper innvandrere over tid faller 
utenfor arbeidsmarkedet, vil BNP per innbygger synke og de økonomiske 
fordelene bli mindre, i verste fall oppveies av ulempene.”” Ifølge utvalget 
bak Brochmann II vil imidlertid ikke dette skje før innvandring av men- 
nesker som har vansker med å komme inn i arbeidslivet blir «meget høy».*" 
I dag er det primært arbeidsinnvandrere, familieinnvandrere, humanitære 
migranter og flyktninger fra deler av Asia og Afrika som strever mest med 
økonomisk integrasjon. For disse gruppene er det da også oftest humani- 
tære forhold som blir brukt som begrunnelse for å innvilge dem permanent 
opphold, og ikke samfunnsøkonomisk lønnsomhet.” Fafos rapport Den 
nordiske modellen mot 2030 er mer negativ, og ser for seg at vi allerede i 
2030 vil se et norsk samfunn som ikke klarer å opprettholde sin samfunns- 
modell i møte med utfordringene synkende BNP per innbygger gir oss som 
følge av blant annet innvandring fra lavinntektsland.”*” 


977 NOU 2015: 1, 14, 51, 57, 59. Jf. NOU 2021: 9, 87. 

978 Til dette kan det også tillegges at rigid beskyttelse av tradisjonelle arbeidsplasser, heller enn å sette inn 
ressurser på å skape nye, ikke er en konstruktiv økonomisk strategi. Skal man gjøre dette spørs det om vi 
ikke må akseptere større sosiale forskjeller. Scharpf, «Economic Changes», 124, og Benner og Bundgaard 
Vad, «The Welfare State», 460f. 

979 Jf. NOU 2017: 2, 148. 

980 Holmøy og Strøm, Makroøkonomi 10, 65ff., 89ff. Brochmann II bemerker i denne sammenheng at inn- 

vandrermenn fra landgruppe 3 vil innebære en mindre byrde for velferdsordningene enn norskfødte 

kvinner. NOU 2017: 2, 156. 

Ibid., 150. Jf. ibid., 220, NOU 2011: 7, 22f., Holmøy og Strøm, Makroøkonomi, 111, og Clemens og Pritchett, 

«New Economic Case», 30, 44. For en oversikt over internasjonale data for de fiskale ringvirkningene 

av migrasjon, se Rowthorn, «The Fiscal Impact». Rowthorns konklusjon er at disse ringvirkningene er 

så små (+/- 1 % av BNP) at de verken leverer grunner for en raus eller restriktiv innvandringspolitikk. 

Selv om de negative estimatene kan høres avskrekkende ut som absolutte tall, er de relativt små hele 

økonomen sett under ett. 

982 Brochmann og Skevik Grødem, «Et regime i endring», 377. Jf. Joppke, «Asylum and State Sovereignty», 
140. 

983 Dølvik mfl., Den nordiske modellen. Jf. også Hustad, Farvel Norge, 127ff. Dette henger blant annet sammen 
med at innvandrere som kommer til Norge primært for å arbeide eller ta utdanning har høyere sann- 
synlighet for returmigrasjon enn flyktninger, humanitære migranter og familiegjenforente (Kolsrud mfl. 

Slike fremskrivinger er beheftet med usikkerhet, særlig med tanke på 
hvilke komplimentæreffekter arbeidsinnvandringen har. Uten tilførsel 
av arbeidskraft gjennom innvandring, måtte innfødte nordmenn ta de 
lavlønnede jobbene som i dag betyr et netto tap for staten. Dersom norske 
arbeidere ikke var villige til å ta disse jobbene på de samme betingelsene, 
ville arbeidsplassene måtte legges ned, med de store negative konsekvenser 
det ville få for norsk økonomi over tid. Lavere bidrag til offentlige finanser 
blant innvandrere kan derfor vel så mye tolkes som et resultat av klassetil- 
horighet, eller aldersprofil, som et resultat av hvor de kommer fra.”” 

Felles for både europeisk arbeidsinnvandring og ikke-europeisk inn- 
vandring som ikke primært er drevet frem av økonomiske motiver er at 
de øker tilgangen på billig arbeidskraft. I norsk offentlighet, sterkt preget 
som den har vært av sosialdemokratiske idealer, har man ofte fokusert på 
hvordan tilgang på slik arbeidskraft vil presse lønningene nedover i lavløn- 
nede yrker, mens de som befinner seg høyere på lønnsstigen vil nyte godt 
av billigere varer og tjenester, og slik generere større økonomisk ulikhet.” 
Norge er særlig sårbare for lavlonnskonkurranse fordi man, i motsetning 
til i mange andre europeiske land, ikke har lovbestemt minstelønn, men 
baserer seg i stor grad på lønnssetting gjennom trepartsmodellen.”” At 
innvandring har bidratt til økt ulikhet er relativt godt empirisk belagt.”* 
Men her er det også en rekke andre faktorer som spiller inn, eksempelvis 
eierforhold, lønnspolitikk, teknologisk utvikling, skattepolitikk, sysselset- 
tingsvern, kompensasjonsnivået i trygdeytelser, alderssammensetning i 


Bidrag og belønning, 107f£.). Ifølge Holmøy-rapporten vil imidlertid virkningen på offentlige finanser pa 
lang sikt være relativt lik for ulike innvandrergrupper. Holmøy og Strøm, Makroøkonomi, 78. 

984 Friberg, Arbeidsmigrasjon, 32f. Friberg nevner også lavere forventet levealder blant førstegenerasjons 
nordmenn som en faktor man må ta med i beregningen av fremtidige pensjonsutgifter, men som ble 
utelatt fra Holmøy-rapporten. For øvrige kritiske bemerkninger til rapporten, se f.eks. morgenbladet. 
no, «Her er kritikken mot Holmøys regnskap», 2. nov. 2017. Ola Vestad mener eksempelvis at dersom 
modellen som genererer rapportens prediksjoner hadde blitt testet mot historiske forløp, så ville den 
kommet dårlig ut. 

985 Holmøy og Strøm mener eksempelvis at størrelsen på bidraget i større grad henger sammen med alder 
enn landbakgrunn. Holmøy og Strøm, Makroøkonomi, 112. 

986 Se f.eks. Brox, Arbeidskraftimport, Bratsberg og Raaum, «Immigration and Wages», Bratsberg mfl., 
«Immigration Wage», og NOU 2017: 2, 147ff. 

987 Friberg, «New Patterns», 36. 

988 Friberg, Arbeidsmigrasjon 37. Ortega og Peri finner imidlertid ikke statistisk belegg for at innvandring 
fører til økt ulikhet (Ortega og Peri, «Openness and Income», 245. Jf. Collier, Exodus, 123). En av Norges 
fremste eksperter på ulikhetsforskning uttalte til NRK i 2019 at «Den viktigste grunnen til økonomisk 
ulikhet er økningen i inntekten til de aller rikeste». Sitert fra dagbladet.no, «Innsikt? Er innvandring 
hovedårsaken til økt ulikhet?», 1. mar. 2019. 

befolkningen, andel aleneforsørgere, utdanningspolitikk, boligbyggings- 
politikk, politiske styrkeforhold, handelspolitikk, med mer.”” 

Dersom arbeidsinnvandrere simpelthen overtar jobber som ellers ville 
blitt utført av nordmenn, er det isolert sett ingen grunn til at det ville skape 
større økonomisk ulikhet. Det ville «bare» bety at inntektsfordelingen i 
større grad ville følge etniske skillelinjer." Spørsmålet er om ikke ulikhe- 
ten forsterkes av at personene som nå har inntatt lavlønnsyrkene er min- 
dre produktive enn bedre kvalifiserte innfødte som ellers ville hatt disse 
jobbene. Dersom produktivitet måles i lønnsnivå, vil eventuelt synkende 
produktivitet ikke primært være knyttet til at mennesker med lavere kva- 
lifikasjoner overtar jobbene fra høyere kvalifiserte, men til at lønnsnivået 
for bestemte typer arbeidsoppgaver synker.”” Produktiviteten i de relevante 
yrkesgruppene er altså betinget av arbeidsoppgavenes produktivitet, og ikke 
av hvorvidt personene som utfører dem er norskfødte eller ikke.”” 

Antakelser om lavere produktivitet blant innvandrere som gruppe 
kan også føre til at de diskrimineres i arbeidsmarkedet. Ifølge Arnfinn 
Midtbøen, gjelder dette også norskfødte barn av innvandrere.” Med 
utgangspunkt i sine empiriske studier skriver han følgende: «Widespread 
among the informants and consistent with previous research [...] was 
the idea that to be considered equally qualified for the same positions 
ethnic minorities must prove more productive than majority applicants.»””* 


989 Halvorsen og Stjernø, Ulikhet, 50ff., og Flotten mfl., Velferdsstatsutfordringer, 19ff. Jf. Pareliussen og 
Robling, «Demographic Change», og faktisk.no, «Er innvandring hovedarsaken til okt ulikhet?». 
1. sept. 2021. 

990 Friberg, Arbeidsmigrasjon, 37. 

991 Jf. Tony Johanssons kritikk av Hustad i «Ubegrunnet frykt for velferdsstatens undergang». Hvorvidt lonn 
er et godt mål på produktivitet er omstridt, særlig for lavlønnede yrker (se Lawrence, «Does Productivity 
still Determine Worker Compensation?», Coyle, The Economics of Enough, 199ff., Baker, «Marginally 
True», Strain, «The Link»). Den mye omdiskuterte rapporten levert av Erling Holmøy og Birger Strøm 
i 2012 forutsetter at lønn reflekterer produktivitet (Holmøy og Strøm, Makroøkonomi, 11, 83). I innvan- 
dringspolitisk sammenheng er det imidlertid absolutt verdt å tenke gjennom om ikke innvandreres 
lønnsnivå (produktivitet) i stor grad handler om forhandlingsmakt, og at de ofte er sysselsatt i service- 
industrien, ikke i produktindustrien. Coyle, The Economics of Enough, 200f. 

992 NOU 2017: 2, 112ff. Det er da også naturlig å spørre seg om ikke det er disse arbeidsoppgavenes tendens 
til å påføre menneskene som utfører dem høy slitasje som gjør at innvandrere i høyere aldersgrupper 
blir overrepresentert som mottaker av sykelønn og uføretrygd, ikke deres tvilsomme arbeidsmoral eller 
manglende evner. Dersom innvandrere mottar mer sykepenger/uføretrygd relativt til norskfødte innad i 
sitt yrke, vil dette kunne tale mot at dette alene er forklaringen. Ifølge FHIs levekårsundersøkelse fra 2016 
var det ikke en like tydelig kobling mellom utdanning, inntekt og helse som i den øvrige befolkningen. 
Kjøllesdal mfl. Helse blant innvandrere, 143. 

993 Midtbøen, «The Invisible». Studien kan, av metodiske grunner, også sies å tegne et for positivt bilde 
(ibid., 1663) fordi de som er mest positivt innstilt også vil være de som responderer på forespørselen 
om å delta, og at disse fremstiller seg selv i et mer positiv lys enn hva praksis faktisk tilsier. Midtbøen 
selv mener imidlertid at inntrykket var at de fleste var åpne og ærlige om holdningene som lå bak den 
diskriminerende praksisen av norskfødte innvandrerbarn. 

994 Ibid., 1668. 

Hovedgrunnen til at førstegenerasjons innvandrere er høyt etterspurt i 
visse bransjer er nettopp fordi de er like/mer produktive, men godtar lavere 
lønn enn innfødte. Samtidig finnes det empirisk belegg for at svak lønns- 
utvikling i enkelte bransjer som anvender mye innvandret arbeidskraft 
også skyldes svekket arbeidsproduktivitet og produksjonsflyt som følge av 
koordinasjonsutfordringer.”” 

Hva gjelder den generelle arbeidsledigheten i Norge bør ikke betyd- 
ningen av innvandring overdrives.””* Den desidert viktigste faktoren som 
påvirker dette er internasjonale økonomiske konjunkturer.”” Norges olje- 
inntekter har også hindret økonomisk lavkonjunktur i å resultere i utbredt 
langtidsledighet.””” Men selv med dagens innvandringsnivå har vi empirisk 
støtte for å si at arbeidsinnvandring kan være negativt for norskfødtes jobb- 
muligheter i enkelte sektorer, for eksempel overnattings- og serveringsvirk- 
somhet, bemanningstjenester, sjømannsvirksomhet, rengjøringsbransjen, 
bygg- og anleggsnæringen, og i transportsektoren, særlig i geografiske 
områder med høy konsentrasjon av innvandrere.”” Det empiriske grunnla- 
get er imidlertid omstridt. For Norges del argumenterer eksempelvis Orten 
og Solli for at det primært er de mest sårbare gruppene blant førstegene- 
rasjons innvandrere (særlig yngre) som opplever økt konkurranse og (en 
liten) negativ lønnseffekt.'""" Økt arbeidsinnvandring fra Øst-Europa fører 


995 Friberg, «New Patterns», 34. 

996 I dag er arbeidsledigheten veldig lav, relativt sett. I november 2022 lå den på 3,3 prosent. ssb.no, 
«Arbeidskraftundersøkelsen». Man må også huske på at ledighet under 4,5% anses blant mange øko- 
nomer å være ugunstig for inflasjonsnivået (Brox, Arbeidskraftimport, 25, 57). Brox mener selv at inn- 
vandrere ikke kan utgjør en «buffer» av reservearbeidskraft. Ibid., 58f. 

997 OECD, International Migration Outlook, 161. 

998 Halvorsen og Stjernø, Ulikhet, 62. 

999 Se eksempelvis Hoen, Markussen, og Røed, «Immigration and Social Mobility». Jf. Bratsberg og Raaum, 
«Immigration and Wages», og Bratsberg mfl., «Immigration Wage». 

1000 Orten og Solli, «Konsekvenser av innvandring». Konklusjonen stemmer overens med Brochmann-II 
rapportens vurdering (NOU 2017: 2, 102, 146f., 149, 152. Jf. metaanalysene i Longhi, Nijkamp, og Poot, 
«Economic Impact», 823ff., Lewis og Peri, «Immigration and the Economy», 651, Nowrasteh og Powell, 
Wretched Refuse?, 24f.). I andre land har man derimot sett at tilgang på lavt kvalifisert arbeidskraft ikke 
har ført til lavere lønn for hjemlige arbeidere, men heller til at man har ansetter flere slike arbeidere. 
(Sumption og Somerville, «The UK's New Europeans», 39). Er lønnsnivået for lavt vil et åpenbart 
problem melde seg. Dersom trygdenivået forblir det samme, vil det være mindre lønnsomt å arbeide. 
For at det å arbeide fortsatt skal lønne seg krever en slik utvikling også fallende velferdsytelser til 
denne gruppen (Brochmann og Skevik Grødem, «Et regime i endring», 8f., Brochmann, «Innvandring 
og velferdspolitikk», 98f., NOU 2016: 15, 93, Djuve og Grødem, Arbeidsmarkedsintegrering, 99). Blir 
velferdsytelsene for lave, mister man imidlertid også forhandlingskraft vis-a-vis arbeidsgivere og dette 
bidrar til å presse lønnene enda lenger ned med større økonomisk ulikhet som resultat (jf. NOU 2017: 
2, 163). Generelt er problemet for mange arbeidsledige innvandrere ikke manglende vilje til å arbeide, 
men manglende kompetanse. Dette innebærer at fallende velferdsytelser med stor sannsynlighet vil bety 
at flere innvandrergrupper bare blir fattigere (NOU 2017: 2, 211f., 217). En mulig løsning som foreslås i 
Brochmann-II (jf. også NOU 2011:7, 336) er å erstatte kontantytelser med tjenester slik at man demper 
følgene av fattigdom samtidig som man opprettholder insentivene til å arbeide. 

til at både tidligere arbeidsinnvandrere med lav eller ingen utdanning, samt 
flyktninger, får vanskeligere kår på arbeidsmarkedet." Innfødte rammes 
primært av arbeidsinnvandring fra nordiske land.” Men til forskjell fra 
hva som er tilfelle for innvandrere, fører arbeidsinnvandring til at innfødte 
søker mot andre sektorer med høyere lønn (og status).""” Dette innebærer 
visse omstillingskostnader for en relativt liten del av arbeidsstyrken, men 
vil lede til samfunnsøkonomiske gevinster for mange i det lengre løp." 
Hvorvidt arbeidsinnvandring faktisk forårsaker en slik omstillingen i den 
innfødte arbeidsstokken er imidlertid usikkert, og kan nok variere noe fra 
bransje til bransje.” For eksempel argumenterer Maria Hoen og hennes 
medarbeidere ved Frisch-senteret med basis i robust empiri at innvandring 
fra lavinntektsland reduserer sannsynligheten for at innfødte nordmenn 
fra lavinntektsfamilier vil klatre opp inntektsstigen fra en generasjon til 
den neste.” 

Norske arbeidere som ikke står i et konkurranseforhold til arbeidsinn- 
vandrere, men derimot kompletterer dem, vil kunne tjene på arbeidsinn- 
vandring fordi etterspørselen etter deres tjenester øker: Når skipsverftene 
får tilgang på billigere arbeidskraft vil flere skip kunne bygges, og etterspør- 
selen etter ingeniører (osv.) oker.""” De deler av den norske befolkning som 
verken konkurrerer med innvandrerne eller komplementerer dem vil også 
nyte godt av arbeidsinnvandringen, ettersom den både vil senke prisene 
på varer og tjenester innvandrerne tilbyr, og gjør det mulig å holde renta 
nede på grunn av økt makroøkonomisk fleksibilitet. 

Når politiske beslutninger skaper strukturelle skjevheter i fordeling 
av goder, sørger re-distribusjon for rettferdighet. Så dersom bekym- 
ringen består i hvilken effekt arbeidsinnvandring vil ha på lavlønnede 
førstegenerasjons innvandrere, vil ikke løsningen simpelthen være 


1001 Bratsberg, Raaum og Røed, «Minority Labor Migrants», Friberg, Arbeidsmigrasjon, 25f., og Skevik 
Grødem og Brochmann, «Absorption Capacity», 18. 

1002 Friberg, «New Patterns», 34. 

1003 NOU 2017: 2, 149f. Jf. Friberg, Arbeidsmigrasjon, 12. Denne generelle effekten er godt beskrevet i Lewis 
og Peri, «Immigration and the Economy», passim. 

1004 NOU 2017: 2, 149, og Ruhs, Price of Rights, 28. Som Brochmann II også påpeker vil kostnadene for min- 
dretallet være større og tydelig merkbare, mens det for flertallet vil være mindre og dermed også uopp- 
levd. Tapene vil derfor få større politisk fokus, noe som kan påvirke maktbalansen mellom arbeidsgiver 
og arbeidstaker. Den beskrevne utviklingen holdes noe i sjakk av bestemmelsene i Utlendingsloven $ 23 
som krever behovsprøving av arbeidskraft som ikke har fått sitt opphold legitimert av kvoteordninger 
eller av lovverket for øvrig (f.eks. flyktninger, arbeidskraft fra EØS/EU). 

1005 Jf. Bratsberg og Raaum, «Immigration and Wages», Bratsberg mfl., «Immigration Wage», og Friberg, 
Arbeidsmigrasjon, 25ff. 

1006 Hoen, Markussen og Røed, «Immigration and Economic Mobility». 

1007 Friberg, «New Patterns», 24, 34f. Jf. NOU 2011: 7, 15. 

omfordelingspolitikk?"""* Man kunne vel tenke seg at den beste måten å 
redistribuere penger til lavlønnede ikke nødvendigvis er å hindre konkur- 
ranse ved hjelp av innvandringsrestriksjoner, men å sørge for at statens 
skatteinntekter øker, slik at flere penger kan omfordeles til dem som tren- 
ger det. Med økte inntekter vil staten kunne kompensere for lønnstapet 
til lavlønnede førstegenerasjons innvandrere ved å senke skattenivået for 
denne gruppen.” Lavlonnede vil da også få sterkere insentiver til å arbeide. 
Resultatet blir da en Pareto-forbedring, det vil si at alle for det bedre uten 
at noen far det verre.” 

Skal vi stole på Brochmann II-rapportens vurdering, har en slik skat- 
tepolitikk realistisk sett sine begrensninger. Ifølge utvalget bak rapporten er 
mulighetene for målrettede skattelettelser for en mottakergruppe av denne 
typen svært begrensede.'”" Hva bedrifts- og kapitalskatt angår gjør risikoen 
for kapitalflukt at vi neppe har råd til å øke denne vesentlig, og hva gjel- 
der personskatt kan ytterligere økning være politisk kostbart.”* Så lenge 
ikke dette betyr urimelige byrder, vil en egalitær etos ideelt sett motivere 
mennesker med kompetanse til å arbeide i høyproduktive yrker (med høy 
bruttolønn), selv om dette ikke betyr at de vil sitte igjen med mer penger 
etter skatt.” Skal velferdsstaten være funksjonsdyktig er en slik etos noe vi 
bør holde fast på og fremelske. Vår skattevilje er ikke objektivt gitt. Etiske 


1008 Djuve og Skevik Grødem, «Arbeidsmarkedsintegrering», 103. Jf. Twele, «Von Menschenrechten», 39f. 

1009 Jf. Clemens og Pritchett, «New Economic Case», 9. 

1010 Pareto-kriteriet er her kombinert med (en bestemt tolkning av) det såkalte Kaldor-Hicks-kriteriet 
som sier at en endring som ikke er Pareto-effektiv kan være å anbefale så lenge endringen medfører 
muligheten for å kompensere tapet påført dem som blir dårligere stilt, og slik resultere i et Pareto- 
effektivt endelig utfall (Hadfield, «Just Borders», 203). Her bør det også understrekes at dersom en slik 
omfordeling fører til at de dårligst stilte får det bedre på kort sikt, men verre på lang sikt, så vil den ikke 
være en Pareto-forbedring. 

1011 NOU 2017: 2, 214. 

1012 Hustad, Farvel Norge, 185. Jf. Halvorsen og Stjernø, Ulikhet, 28, 154. Hva gjelder kapitalflukt kan det 
nok finnes løsninger, men det spørs hvor realistiske de er (ibid., 156f.) Av denne grunn mener enkelte 
politiske økonomer at universelle velferdsordninger bidrar mer til sosial utjevning enn omfordeling 
gjennom proporsjonal eller progressiv skatt, eller mer presist sagt: viljen til å skatte er betinget av 
solidaritetsbånd samfunnsmedlemmer imellom, og dette igjen er resultatet av sosial og økonomisk 
likhet (Rothstein og Uslaner, «All for all», 59, 70. Jf. også Brochmann og Skevik Grødem, «Et regime i 
endring», 373ff). I debatten om innvandrerregnskapet har spørsmålet om hvem som er, og hvem som 
ikke er, netto bidragsytere til velferdsordningene stått sentralt. I den forbindelse kan det være verdt å 
bemerke at hvor mye den enkelte skattebetaler mottar fra staten, ikke kan regnes slik at det de tar ut 
bare er offentlige tjenester. De tar også ut en rekke indirekte gevinster av å betale høyere skatt, nemlig 
lavere kriminalitet, bedre utdannet arbeidskraft, billigere arbeidskraft (ettersom tilgangen på arbeidere 
blir høyere), gunstig investeringsmiljø (de tjener på hvordan det økonomiske systemet er designet og 
opprettholdt). Skattesystemet handler altså ikke nødvendigvis om redistribusjon, men er simpelthen 
en måte å sikre en rettferdig distribusjon av byrder og gevinster i utgangspunktet. 

1013 Carens, «The Egalitarian Ethos», 54ff., 71, og «The Socialist Principle of Distribution», 150, 172. Jf. Cohen, 
Rescuing Justice and Equality, 10, 208f. Det moralske kravet handler ikke om å gjøre maksimal bruk av 
sine evner, men å gjøre god bruk av dem. 

insentiver kan minske behovet for økonomiske insentiver, om enn kanskje 
ikke helt erstatte dem. Skattenivået vil i mange tilfeller påvirke insentivene 
til produktivitet, men jo sterkere den egalitære etos er, jo mindre vil utslaget 
bli.'"* Skal samfunnet kunne opprettholde en egalitær omfordelingspoli- 
tikk må den altså være produktiv nok, og når insentivene til produktivitet 
ikke primært ligger i lønn etter skatt, krever velferdsstaten en egalitær etos 
som motivator.'”” 

Realistisk sett har viljen til å etterleve en slik etos sin begrensning i 
dagens Norge. Manges forestilling om hvor sterkt egalitære vi er har ikke 
sin rot i virkeligheten. '”"* Selv om motstanden mot økonomisk ulikhet har 
hatt stort flertall i Norge de siste 15-20 årene, anser bare de færreste dette 
som det mest avgjørende for sin stemmegivning. "” Dette er kanskje noe 
av forklaringen på hvorfor Norge både har stor grad av inntektslikhet og 
stor grad av ulikhet i formue. I sin nyere studie av økonomisk og sosial 
ulikhet i Norge beskriver Knut Halvorsen og Steinar Stjernø egalitarismen 
i Norge som «moderat». 

Med utviklingen på innvandringsfeltet vi har hatt siden årtusenskiftet, 
har enkelte ment at vi må øke skatteprosenten med 18 prosent innen 2060 
dersom vi ønsker å opprettholde nivået på dagens velferdsordninger.'”” 
Uavhengig av om dette anslaget er presist, og med den moderate egalitære 
etos vi har i Norge, vil en betydelig hardere omfordelingspolitikk kunne få 
negative konsekvenser både for arbeidsgivernes muligheter til å skape flere 
arbeidsplasser og opprettholde lønnsnivået, og for folks motivasjon til å 
gjøre god bruk av sitt produktivitetspotensial, samt arbeide for bedre lønns- 
betingelser. ””" Prisen man da betaler er økt ulikhet, og et netto velferdstap. 
Noen vil derfor heller argumentere for at generell skattelette vil være et 
mer effektivt virkemiddel mot økonomisk ulikhet, fordi det vil resultere 
i høyere investeringer i produktiv virksomhet blant de rike, økt sysselset- 
ting, flere skattebetalere og lavere velferdsutgifter.”” Men også innføring 
av eiendomsskatt og arveavgift kan være mer hensiktsmessig ettersom det 
genererer inntekter uten å fjerne insentiver til å arbeide. 


1014 Joseph Carens, «Rights and Duties», 41f. 

1015 Joseph Carens, «The Socialist Principle of Distribution», 172. 

1016 Halvorsen og Stjernø, Ulikhet, 128, 131. 

1017 Ibid., 122ff. 

1018 Ibid., 131. 

1019 Hustad, Farvel Norge, 185. 

1020 Kukathas, «The Labor Theory of Justice», 241f., og Stark, Kosiorowski, og Jakubek, «Relative Deprivation». 
1021 NOU 2017: 2, 214f., 222. 

Selv om høyre- og venstresiden begge kan være forenet om at innvand- 
ring er gunstig for Norge, er det med ulike begrunnelser og på ulike betin- 
gelser.'””? Venstresidens innvandringspolitikk krever en stor velferdsstat, 
mens høyresidens krever en liten.” Med alt dette sagt, hvorvidt skattepo- 
litikk er et mulig kompensasjonsverktøy for belastningen som høy arbeids- 
innvandring utgjør for den norske velferdsstaten har jeg ikke kompetanse 
til å svare på.” Mitt resonnement her har kun hatt til hensikt å illustrere 
at svaret på dette spørsmålet ikke er innlysende.” 

Det er også flere dyptgripende strukturelle utfordringer knyttet til 
hvordan de mest sårbare sjiktene av arbeidsmarkedet skal få sikret sine 
interesser. Transnasjonale pendlere og førstegenerasjons innvandrere er 
ofte fornøyd med et lavt lønnsnivå, og gjør lite bruk av fagforeninger for å 
endre dette." I etterkrigstiden har mangel på arbeidskraft vært en viktigere 
pådriver for sosial utjevning enn omfordeling, fordi den har gitt fagforenin- 
gene mer makt.” Ifølge Statistisk sentralbyrå er ledighetsnivået i skrivende 
stund svært lavt (3,3 prosent).'”* Likevel har ikke dette fort til lønnsvekst 
i det nevnte sjiktet av arbeidsmarkedet, eller til at flere blir fagorganiserte. 
Grunnen til dette er at tilgangen på arbeidskraft fra Schengen-området 
er så god. De mest utsatte gruppene på det norske arbeidsmarkedet blir 
i dag i stadig økende grad utsatt for konkurranse fra uorganisert mobil 
internasjonal arbeidskraft som godtar helt andre arbeidsvilkår enn det 


som tradisjonelt har blitt sikret gjennom det norske avtalesystemet.'” 


1022 Sandvik, «Større solidaritet», 66. 

1023 Tino Sanandaji, Masseutfordring, 307. 

1024 Jeg registrerer imidlertid at skattelette for de rike ikke uten videre fører til økte investeringer i produktiv 
virksomhet. Det kan også føre til økt ulikhet, lavere motivasjon blant mennesker med lav inntekt til å 
ta utdanning, redusert forbruk og lavere økonomisk vekst. Stiglitz, The Price of Inequality, Wilkinson 
og Pickett, The Spirit Level, samt Hope og Limberg, «The Economic Consequences». 

1025 Lønnspolitikk og stønadspolitikk er også mulige omfordelingsmekanismer. Beregningen som ble utført 
av forfatterne av Meld. St. 13 (2018-2019) mente stonadsordninger hadde hatt mer effekt enn skatt på 
økonomisk utjevning mellom 1995-2013. Jf. Halvorsen og Stjernø, Ulikhet, 56. 

1026 Dette gjelder arbeidsinnvandrere mer enn flyktninger (Friberg, «New Patterns», 21, NOU 2011: 7, 21. 
Jf. Djuve og Skevik Grødem, Arbeidsmarkedsintegrering, 100f., og NOU 2017: 2, 205). En av grunnene 
til dette kan være den aktive omfordelingspolitikken velferdsstaten står for (Stark, Kosiorowski og 
Jakubek, «Relative Deprivation», 22). Mange innvandrere er påfallende tilfredse med livet, til tross for 
deres lave inntektsnivå (Barstad, «Livskvalitet blant innvandrere»). For førstegenerasjons nordmenn 
kan det også skyldes at de oftere jobber i yrker der det er mindre vanlig å organisere seg, og at mange 
har midlertidige stillinger hvor man er løsere tilknyttet arbeidsmarkedet. Cools, Finseraas og Bergli 
Rasmussen, «The Immigrant-Native Gap in Union Membership». 

1027 Brox, Arbeidskraftimport, 25, 33, 48f., 79. 

1028 Ssb.no, «Arbeidskraftundersøkelsen». 

1029 Dølvik, «Movements of Labour», 41fT., 48f., Friberg, «New Patterns», 21, Ruhs, Price of Rights, 8, 50, 148ff. 
Jf. NOU 2011: 7, 20f., NOU 2017: 2, 205. Ottar Brox bruker dette som sitt hovedargument mot lavkvali- 
fisert arbeidsinnvandring (Brox, Arbeidskraftimport, 14f., 75ff.). Å gi migrantarbeidere lavere lønn enn 
avtalt (og som er lavere enn lovlig minstelønn), er også en praksis vi til stadig støter på. Frifagbevelse.no, 
«Jordbærplukkere får under minstelønn». 31. jul. 2020. 


ØKONOMISK OPTIMERING SOM MIGRASJONSETISK ARGUMENT 


I et internasjonalisert arbeidsmarked kan arbeidsinnvandrere paradoksalt 
nok kun gjøre bruk av sin frihet og unnslippe utbytting dersom andre 
arbeidsinnvandrere ikke tar sin frihet i bruk på samme måte.” Fri flyt av 
menneskelig kapital svekker arbeidernes forhandlingsposisjon og rettsvern, 
noe en velferdsstat som Norge tradisjonelt har ønsket å beskytte."”' Den 
store utfordringen er altså hvordan vi kan beskytte interessene til både 
nasjonale og internasjonale arbeidere. 

Selv om utlendingsloven setter lønns- og arbeidsvilkår etter gjeldende 
tariff eller regulativ for bransjen som betingelse for oppholdstillatelse for 
arbeidere, og norske myndigheter har utvidet lønnstariff til å gjelde i 
flere bransjer, legger EØS-avtalen begrensninger på hvordan loven kan 
håndheves.” Til tross for en slik utvidelse, vil den store tilgangen på 
billig arbeidskraft i Schengen-området fortsatt gjøre arbeidsmarkedet til 
et kjøpers marked og holde lønningene nede. Å utarbeide effektive virke- 
midler for å regulere lavlønnskonkurranse, samt styrke strategiske poli- 
tiske og sivile aktører som arbeider for å sikre interessene til disse sårbare 
menneskene - som Guy Standing betegnende kaller «prekariatet» "> - er 
en stor strukturell utfordring for det norske velferdssamfunnet. Denne 
utfordringen krever for Norges del at EUs arbeidsmarkedspolitikk endres 
radikalt, samt at både viljen og evnen til europeisk koordinasjon styrkes.'"* 
Alternativet er at arbeidsinnvandringspolitikken strammes kraftig inn, 
slik at norske arbeidsgivere innenfor de aktuelle bransjene blir nødt til å 
tiltrekke seg innenlands arbeidskraft ved å øke lønningene og forbedre 
arbeidsforholdene.'”” Man ville da fått flere små produsenter, men også 
bedret muligheten for at produsenter i andre land kunne konkurrere på 
det norske markedet.'” En restriktiv arbeidsinnvandringspolitikk vil slik 
kunne fremme økonomisk utvikling i landene arbeidsinnvandrerne kom- 
mer fra. 


1030 Cohen, «The Structure of Proletarian Unfreedom». 

1031 Bader, «Ethics of Immigration», 338. Nida-Rimelin, Uber Grenzen denken, 150. 

1032 Det juridiske grunnlaget for kampen mot sosial dumping forårsaket av innvandring er nedfelt i 
Utlendingsloven $ 23b. Jf. Utlendingsforskriften $ 6-1, 10 og 13, Bjørnsund Hosar, «Arbeids- og studie- 
innvandring», 76f., 88f. 

1033 Standing, «The Precariat». 

1034 Dølvik, «Movements of Labour», 50, og Dølvik, «Den nordiske modellen», 76ff. Jf. Friberg, 
Arbeidsmigrasjon, 27ff. NOU 2021: 9, 89ff. Minimumslønn (som i realiteten vil være mye lavere enn 
avtalefestet sats) vil i realiteten knuse grunnlaget for avtalesystemet i Norge. 

1035 Ottar Brox argumenterer godt for en slik løsning i Brox, Arbeidskraftimport. 

1036 Ibid., 147f. Det er selvsagt ikke alle bransjer hvor det er mulig å flytte produksjon utenlands (helse, 
utdanning, bygg- og anlegg osv.). 

Når norske arbeidsgivere hevder at det er mangel på fleksible arbei- 
dere med lav utdanning, hva er det de egentlig sier?” Jo, at de ønsker seg 
arbeidere som er villige til å arbeide midlertidig til lønn lavere enn den 
markedsprisen som er gjeldende i det norske samfunnet. Nordmenn er 
ikke villige til dette, fordi slike jobber er usikre og for dårlig betalt. Med 
tilstrekkelig lønn er de fleste villig til å ta «drittjobbene», også i rike land. 
Tjener vi for lite på det, eksempelvis fordi vi vet at vi ikke kommer til å 
lide nød selv om vi takker nei til en jobb, har vi ikke grunn god nok til å ta 
en slik jobb. Den som tar en «kjip jobb» gjør det først når hen ikke har et 
bedre alternativ. Løsningen på problemet kan virke ganske opplagt, nem- 
lig å redusere tilgangen på arbeidskraft. I dagens situasjon gjør imidlertid 
EØS-avtalen en slik løsning lite realistisk.” I denne anledning kan det 
være på sin plass å registrere hvor påfallende det er at utfordringene med 
europeisk arbeidsinnvandring i så liten grad er på den politiske dagsor- 
den i Norge, sammenliknet med regulær ikke-vestlig innvandring, all den 
tid sistnevnte gruppe kan gjøre bruk av beskyttelsen trepartssamarbeidet 
utgjør mot lavlønnskonkurranse. "> 

Et alternativ til økt omfordeling, eller strengere innvandringsrestriksjo- 
ner (ved bl.a. å si opp EØS-avtalen), kan være å nedskalere velferdsstaten 
med dens redistributive ordninger, akseptere større sosiale forskjeller og 
risikere at inntektsnivå følger etniske skillelinjer. Et annet alternativ vurdert 
i Brochmann-utredningene, er tosporsmodellen.'”*" Tosporsmodellen betyr 
at retten til å nyte velferdsytelser forbeholdes norske statsborgere, eller 
betinges av hvor lenge den enkelte innvandrer har betalt skatt til den nor- 
ske stat (f.eks. 5 år).'"" Modellen er tenkt å gi innvandrere økte insentiver 
til å komme seg ut i arbeid. Problemet med modellen er at den med stor 
sannsynlighet vil føre til at lønnsnivået for denne gruppen synker under 
nivået for velferdsytelser, som så igjen må senkes for å opprettholde 
insentiver til å arbeide.” Dette går ikke bare ut over innvandrerne, men 
vil ramme alle som omfattes av velferdsordningene. Ettersom innvandrerne 
som faller utenfor velferdsordningene tvinges over i lavlønnsarbeid, vil de 


1037 Carens, Ethics of Immigration, 123f. Jf. Brox, Arbeidskraftimport, 7f., 27ff., og Friberg, «New Patterns», 28. 

1038 Det ville også med stor sannsynlighet ført til inflasjon, en konsekvens som ofte kommer med store 
politiske kostnader. Walzer, Spheres of Justice, 56. 

1039 Friberg, «New Patterns», 21. 

1040 NOU 2011:7, 7, 17f., 326ff. Jf. Brochmann og Skevik Grødem, «Et regime i endring», 377f., og Røed, 
«Velferd og migrasjon», 20f. 

1041 Jf. The Stanford Encyclopaedia of Philosophy, «Immigration», Chrisopher H. Wellman. 21. okt. 2019. 
https://plato.stanford.edu/entries/immigration/. 

1042 Brochmann og Skevik Grodem, «Et regime i endring», 377f. Jf. NOU 2017: 2, 210ff. 

forårsake lavlønnskonkurranse som også vil gå ut over lønningene til dem 
som omfattes av velferdsordningene, og som da vil rammes av reduksjonen 
i velferdsytelsene som vil måtte innføres for å unngå at de ser det som mer 
tjenlig ikke å arbeide. For familier der det finnes kulturelt betingede hindre 
for at kvinner tar lønnsarbeid, vil begge disse modellene også kunne føre 
til at kvinner blir mer avhengig av menn for å forsørge seg. Brochmann- 
rapportene avviser både innstrammings- og tosporsalternativet fordi disse 
vil medføre økt fattigdom og en påfølgende økt mistillit til samfunnets 
institusjoner, samt økt polarisering og samarbeidsproblemer. Dypest sett 
handler dette om skader som påføres menneskers selvoppfatning. Samuel 
Scheffler beskriver problemet godt: 


Because of the profound and formative influence of basic political institutions, more- 
over, patterns of deference and privilege that are politically entrenched spill over into 
personal relationships of all kinds. They distort people’s attitudes toward themselves, 
undermining the self-respect of some and encouraging an insidious sense of supe- 
riority in others. Furthermore social hierarchies require stabilizing and sustaining 
myths, and the necessity of perpetuating and enforcing such myths discourages truth- 
ful relations among people and makes genuine self-understanding more difficult to 
achieve. In all of these ways, inegalitarian societies compromise human flourishing; 
they limit personal freedom, corrupt human relationships, undermine self-respect 
and inhibit truthful living. ®® 


Pa denne maten skader ulikhet bade de pa toppen og de pa bunnen i og for 
seg, men det skader ogsa samfunnet som helhet. Utvalgene bak rappor- 
tene foretrekker derfor et tredje alternativ, nemlig «aktiveringsmodellen», 
hvor overforbruk av passive stonader motvirkes ved 4 tilby inntektssik- 
ring gjennom deltakelse i arbeidslivet. De apenbare utfordringene er 4 
operasjonalisere modellen blant innvandrergrupper som stiller med store 
«handikap» pa arbeidsmarkedet i form av sprakbarrierer, helseproblemer 
og manglende grunnutdanning, eller hvor kulturelt betinget motstand 
mot at kvinner arbeider er utbredt, og en del utsettes for diskriminering. 
Alt dette i en situasjon hvor fa er fagorganiserte, og staten har betydelige 
utfordringer knyttet til å unngå lavlonnskonkurransen EØS-avtalen har 
forsterket. Ser vi på den faktiske velferdspolitikken de siste ti årene har 
mange tiltak hatt som mål å aktivere innvandrerne. Men det finnes også 


1043 Scheffler, «The Value of Equality», 19. 

eksempler på tosporstenkning, eksempelvis forlengelsen av botidskravet 
for en del velferdsytelser."° 

Sett under ett er det liten tvil om at innvandring skaper økonomiske 
tapere i enkelte sjikt av det norske arbeidsmarkedet.” Selv om norske 
myndigheter delvis har lykkes med å etablere et lønnsgulv, har man ikke 
lykkes like godt med å unngå økt lønnsgap mellom innvandrere og norske 
(og vesteuropeiske) arbeidere.'"* Det er primært førstegenerasjons innvan- 
drere og nordmenn med liten eller ingen utdanning som fremstår som 
de største taperne.” Det er imidlertid viktig å understreke at førstnevnte 
gruppe primært er å betrakte som tapere relativt til andre på det norske 
arbeidsmarkedet. Sysselsettingsgraden for innvandrermenn generelt lig- 
ger omtrent på OECD-snittet, mens det for innvandrerkvinner er bety- 
delig høyere.'"" I en helhetlig nytteetisk vurdering må vi derfor veie den 
nasjonale kollektive nytteverdien opp mot interessene til disse gruppene 
i samfunnet, veie de motstridende interessene mellom førstegenerasjons 
nordmenn, nordmenn i lavlønnsyrker, nye innvandrere og internasjonale 
arbeidere opp mot hverandre, samt vurdere om økte nasjonale forskjeller 
er en pris vi tross alt bør betale for at verdenssamfunnet som helhet skal 
oppleve bedring i levestandard. 

På et overordnet plan utfordrer arbeidsinnvandringen det proteksjo- 
nistiske elementet ved den norske velferdsstatstenkningen. Gary Freeman 
skriver: 


[I]t is no accident that state-sponsored social protection schemes first emerged in 
countries pursuing essentially mercantilist economic policies. The same impulses 
that lay behind tariffs [...] and other protectionist measures designed to preserve 
and enhance national wealth drive the effort to insulate national populations from 
the disruption to their livelihoods caused by world business cycles. In this sense, the 


welfare state may be seen as the pursuit of protectionism by other means.” 


1044 Puntervold Bø og Fuglestad Bø, Rettighetstap, 65ff. 

1045 Det er sjelden de som agiterer mest for å vise solidaritet med den internasjonale arbeiderklassen som 
vil oppleve økt konkurranse. Her settes lavlønnede førstegenerasjons innvandreres interesser opp mot 
interessene til nye arbeidsinnvandrere. Jf. Streeck, «Between Charity and Justice», 6 (fotnote 9). 

1046 Friberg, Arbeidsmigrasjon, 30. 

1047 At dette er mennesker som selv har akseptert risikoen de utsetter seg for i et norsk arbeidsmarked, hvor 
europeisk arbeidsmigrasjon preger konkurransebetingelsene, slik Abizadeh og medarbeidere påpeker, 
hjelper lite når ambisjonen er å sikre den norske arbeidslivsmodellen. Abizadeh, Pandey og Abizadeh, 
«Wage Competition», 261. 

1048 Skevik Grødem, «Migration as a Challenge», 157f. Grødem understreker at de komparative dataene er 
belemret med betydelig usikkerhet. 

1049 Freeman, «The Welfare State», 53f. 

Velferdsstaten er bygd rundt en motsetning mellom sosiale forpliktelser 
innad og utad. Innad vektlegges individets ansvar for fellesskapets beste, 
mens man utad forsvarer sosialdemokratiet mot innvandringstrykket 
med henvisning til nasjonal egeninteresse. Mens den nasjonale politik- 
ken er sosialdemokratisk er vi proteksjonistiske liberalister i internasjonal 
sammenheng. **" Mer teknisk formulert jobber vi altså for nasjonal Pareto- 
forbedring på bekostning av global Pareto-forverring. Spørsmålet er, som 
nevnt, om det virkelig er konsistent å avvise ulikhet nasjonalt, men aksep- 
tere det globalt? Mange politiske etikere vil svare nei på dette spørsmålet, 
men begrunne det på noe ulikt vis. 

Fra sitt konsekvensialistiske og såkalte prioritarianske ståsted argumen- 
terer Richard Arneson sterkt mot at vi kjøper nasjonal likhet med global 
ulikhet.'””" Et proteksjonistisk argument vil i dette perspektivet være avhen- 
gig av å kunne begrunne hvorfor mennesker som befinner seg lavest på 
den sosiale og økonomiske rangstigen i Norge har rett til ikke å få det litt 
verre, når så mange dårligere stilte vil nyte godt av mindre arbeidsmarkeds- 
proteksjonisme. ”” Selv om det å prioritere interessene til fattige nordmenn 
fremfor interessene til fattige(re) mennesker fra andre land kan være et 
rasjonelt valg basert på tilstrekkelig gode grunner, betyr ikke det at dette 
uten videre vil være det etisk beste valget.” Konsekvensene er tross alt 
som oftest verre for sistnevnte gruppe enn førstnevnte. Man kunne derfor 
tenke seg at det mest plausible er at det eneste begge grupper rasjonelt 
kan samtykke i, er å prioritere interessene til dem som har det verst." 
Innvandrere kan ikke ha tilstrekkelige grunner til å gi opp kravet om et 
bedre liv fordi noen som har det mye bedre kan ha det like godt som de nå 
har det, eller få det litt bedre. Fattige nordmenn kan derimot ha tilstrek- 
kelige grunner til å oppgi kravet om ikke å få det verre for at andre skal få 
det mye bedre. Er ikke det klassiske nytteetiske prinsippet Henry Sidgwick 


1050 For velferdsstaten er kapitalflukt en mye større trussel enn innvandring (Streeck, «Einleitung», 33ff., og 
Scharpf og Schmidt, «Introdution», 6). I Norge motvirkes dette delvis av høy etterspørsel etter oljerelaterte 
tjenester, og generelt sterk vekst i økonomien (NOU 2015: 1, 18), men også av strukturelle forhold slik som 
inklusive valginstitusjoner og sterke samarbeidsstrukturer. Jf. Swank, «Withering Welfare?», 72f. 

1051 Arneson, «Patriotic Ties», 1143f. 

1052 Se f.eks. argumentet i Macedo, «The Moral Dilemma». Mot et slikt argument kan det være nærliggende 
å minne om at det i sin tid ble brukt for å holde kvinner ute av arbeidslivet (Clemens, «The Biggest 
Idea», 37). Forskjellen er at kompetansegapet som skapte lønnskonkurransen for kvinnenes del ble 
utliknet på kort tid da jentene fikk samme utdanning som den mannlige befolkningen. I en situasjon 
med kontinuerlig tilsig av arbeidskraft uten tilstrekkelig kompetanse vil dette kompetansegapet ikke 
innhentes i samme utstrekning. 

1053 Parfit, On What Matters 1, 186. 

1054 For en god systematisk fremstilling av grunntrekkene i en prioritansk modell, se Holtug, Persons, 
Interests, and Justice, 202ff. 

i sin tid formulerte som sier at «another's greater good is to be preferred 
to one's own lesser good» intuitivt plausibelt som etisk rettesnor også for 
Norges handlinger som stat i det internasjonale samfunn?” 

Et resonnement som ender opp med omtrent samme konklusjon har 
også blitt ført fra liberalistisk hold, blant annet gjennom å anvende John 
Rawls’ såkalte «forskjellsprinsipp».'°”° Ifølge dette prinsippet bør grunn- 
leggende goder som det er knapphet på institusjonelt fordeles ulikt kun 
dersom menneskene som er dårligst stilt grunnet naturlige eller sosiale 
tilfeldigheter (genetikk, fødested, oppvekstmiljø, m.m.) har det bedre 
under en slik fordeling enn de ville hatt det under ethvert annet alternativ. 
Arbeids- og oppholdstillatelse i et rikt land kan tolkes som analogt til et slikt 
knapt (økonomisk) gode, og mennesker som søker opphold i Norge vil ofte 
være blant de dårligst stilte på grunn av forhold utenfor deres kontroll.” 
Dersom innvandring fører til økt ulikhet i Norge, vil dette likevel være 
rasjonelt å foretrekke dersom de dårligst stilte, altså innvandrerne, får det 
bedre enn de ville hatt det under ethvert annet alternativ. Joseph Carens 
mener konklusjonen av et liberalt resonnement som dette er like utvetydig 
som det er radikalt i norsk sammenheng: 


[V]ast economic inequalities undermine the argument that it is fair to restrict entry 
in order to preserve the capacity for collective self-determination [...] Exclusion then 
becomes the means of protecting differences in resources rather than preserving the 
ability to make different choices [...] Therefore, despite my sympathy for the project 
of preserving the welfare state, I am driven back to the conclusion of my analysis of 
liberal theory. Preservation of the welfare state does not justify restriction of immi- 


gration from poor countries to rich ones." 


På samme måte som vi også innad i Norge er beredt på å ofre noe av velferds- 
statens finansielle grunnlag for å verne om menneskers frihet (f.eks. ved å 


1055 Sidgwick, «Some Fundamental Ethical Controversies», 483. 

1056 Beitz, «Justice and International Relations» og Joseph Carens, «The Welfare State», 214f. John Rawls 
selv er noe mer tilbakeholden med å anvende prinsipper formulert for å regulere forholdet mellom 
individer i en stat til også å gjelde forholdet mellom stater. Rawls, «The Law of Peoples», 424, 428. 

1057 Jeg skriver «analogt» her fordi det også er åpenbare forskjeller på et opptjent økonomisk gode som kan 
inngå i kontinuerlige transaksjoner, og ikke opptjente goder slik som oppholdstillatelse og statsborger- 
skap som ikke kan selges/kjøpes. Man kan selvsagt gi avkall på slike goder, men i et liberalt demokrati 
inngår de ikke i en distributiv markedsstruktur. Bauböck, Transnational Citizenship, 219, 250. 

1058 Carens, «The Welfare State», 227. For Carens betyr ikke dette at vi er forpliktet til å la mennesker som 
kommer fra stater med liknende ressurser som Norge, men et mer restriktivt velferdsprogram, komme 
til Norge for å nyte velferdsgoder. Rike land kan ikke bruke det generøse norske velferdssystemet som 
dumpingplass for trengende mennesker de selv ikke tar vare på til tross for mulighetene de har til å 
gjøre det selv. Ibid., 220ff., 227. 

senke skattenivået), mener Carens vi bør ofre noen av våre goder for å sikre 
mennesker likere muligheter i global sammenheng. Velferdssamfunnets 
moralske status bestemmes av hvordan det behandler de mest trengende i 
vår verden. Tar vi utgangspunkt i tanken om at alle mennesker er likever- 
dige, vil det være moralsk galt å ofre andres frihet (verdighet) for egen øko- 
nomiske velstands skyld.” Vi kan kun kreve at andre begrenser sin egen 
bevegelsesfrihet dersom det fratar oss muligheten til å utfolde vår egen 
frihet på lik måte. I så fall måtte innvandringen føre til at de økonomisk sett 
svakest stilte i vårt samfunn fikk det verre enn innvandrerne hadde det før 
de kom til Norge. Fattige mennesker vil tross alt ofte ha flere muligheter i 
et velstående Norge med en nedskalert velferdsstat enn i landene de nå bor. 
Kravene om å tenke globalt om omfordelingspolitikk er særlig betydelig 
som moralsk anliggende i norsk sammenheng, all den tid finansieringen 
av den sosialdemokratiske velferdsstaten muliggjøres av et internasjonalt 
markedsliberalistisk økonomisk system der fattige land tappes for ressurser, 
og slik bidrar til stadig å innskrenke fattige menneskers valgmuligheter." 

For en nytteetiker som har summen av opplevd velferd globalt som mål 
vil derimot det ideelle være å løse problemet med global ulikhet uten inn- 
vandring, for eksempel gjennom globale omfordelingsordninger kombi- 
nert med egalitær omfordeling i innvandringsproduserende land. Dersom 
total nytte er lik summen, eller gjennomsnittet, av individenes opplevde 
velferd, må vi nemlig ta individenes opplevelse av lav relativ status med i 
beregningen. '"" Ettersom innvandring vil føre til større ulikhet innad bade 
i mottakerlandene og i opphavslandene, vil den opplevde velferden i begge 
sammenhenger påvirkes negativt. Er denne sosialpsykologiske analysen 
riktig, vil innvandring føre til tap av opplevd velferd selv dersom BNP per 
innbygger øker både her i Norge og i innvandrernes opphavsland som 
følge av innvandring. Men ettersom en løsning som dette nok er utopisk i 
dagens verden, må en nytteetiker ta stilling til hvilken ulikhet som virker 
mest negativt inn på den totale summen av opplevd velferd. 

Ettersom ulikhet oppleves mer negativt på individnivå i et relativt ega- 
litært samfunn som Norge enn det som vil være tilfellet i mange andre 
land, vil både en nytteetiker og en Rawls-inspirert egalitarist være skeptisk 


1059Carens, «The Welfare State», 216. 
1060Jf. Beitz, «Justice», 34. 
1061 Stark, Jakubek og Szczygielski, «Social Preferences», 134. Jf. Driver, Consequentialism, 77f. 

til en innvandringspolitikk som øker ulikheten i Norge.” I den grad det 
er de dårligst stilte i Norge som taper mest på høy innvandring, vil man 
foretrekke moderat eller lav innvandring. Men vil ikke dårlig stilte nord- 
menn vurdere sin egen situasjon som bedre dersom Norge tok imot inn- 
vandrere som var dårligere stilt enn dem selv, slik tilfellet ofte er, ettersom 
de nå ikke lenger ser seg selv som den dårligst stilte gruppen i samfunnet? 
Sosialpsykologisk og økonomisk forskning viser imidlertid at mennesker 
primært sammenlikner seg med mennesker over seg i det sosioøkono- 
miske hierarkiet, og at opplevelsen av relativ deprivasjon vil dempes i møte 
med innvandring kun dersom det fører til at andelen bedre stilte i befolk- 
ningen som helhet synker." Dersom integrasjonskostnadene (skattenivået 
som dekker dette) ikke overstiger en viss terskel, kan de bedre stilte bli 
mer villige til å skattlegges tyngre i en slik situasjon, noe som også vil være 
gunstig for innfødte i lavere sosiale lag. 

Her er det minst to problemer som melder seg. For det første må vi 
spørre om opplevd velferd bør være avgjørende for vår vurdering av hvilket 
handlingsalternativ som er det etisk beste, i det minste dersom man ikke er 
fullt ut informert om andres velferdsnivå. Vil det for eksempel være etisk 
riktig å begrense menneskers tilgang til kunnskap om andres velferdsnivå 
for å unngå at deres opplevde velferd ble svekket? For det andre; innenfor 
rammene av en likeverdsorientert antropologi vil verdien av opplevd vel- 
ferd som sådan være betinget av om den går på bekostning av menneskers 
likeverd eller ikke.'"* Selv om mennesker som lever uten noen rikere å 


1062 Stark, Jakubek og Falniowski, «Reconciling», og Stark og Jakubek, «Concern for Status». Jf. Broome, 
Weighing Goods, 182, og Halvorsen og Stjernø, Ulikhet, 146f. Stark estimerer at det kritiske nivået for 
egativ opplevelse av lav relativ status nås når individets aversjon har en intensitetsgrad som er minst 
alvparten så høy som dets positive innstilling til inntekt. Stark og Jakubek, «Concern for Status», 244. 
ark, Jakubek og Szczygielski, «Social Preferences», 136ff. 

n vanlig innvending mot prinsippet om total nytte er at enhver økning i den totale gevinsten vil veie 
pp for selv store ulikheter på individnivå (Sen, «Utilitarianism and Welfarism», 468ff., og On Economic 
Inequality, 15). En foreslått nytteetisk løsning på denne innvendingen er å innføre det regulerende 
prinsippet om at ethvert individ bidrar like mye til økningen av total nytte slik at den totale nytten 
øker direkte proporsjonalt med ethvert individs lykke (se for eksempel Hooker, «When is Impartiality 
Morally Appropriate?», 40, og Driver, Consequentialism, 78). Dette forutsetter imidlertid at det ikke 
finnes (sterke) insentiver til å opprettholde ulikheter på individnivå, og at det faktisk er slik at men- 
nesker er (tilnærmet) like lette å tilfredsstille (Hart, «Between Utility and Rights», 830). Det er ikke 
lett å finne empirisk støtte for at så er tilfellet. Våre behov er i stor grad et produkt av sosialisering (de 
Jouvenel, The Ethics of Redistribution, 307). Når alt kommer til alt er ikke nytteetikkens forsvar for vernet 
om menneskers likeverd forankret i en grunnleggende respekt for ethvert menneskes person, men en 
forestilling som i beste fall er anerkjent som et instrument for global velferdsmaksimering (Scheffler, 
Rejection of Consequentialism, 26ff., 73, Arneson, «What, if anything?», 18, Sen, «Rights and Agency», 
4, og Driver, Consequentialism, 80). Klassisk nytteetisk tenkning avviste menneskerettighetstenkningens 
vern mot grunnleggende ulikheter. Jeremy Bentham kalte endatil forstillingen om iboende naturlige 
rettigheter for «rhetorical nonsense, - nonsense upon stilts». Bentham, «Anarchical Fallacies», 501. 

sammenlikne seg med i ens umiddelbare nærhet ikke er like misfornøyde 
som dem som har noen slike å sammenlikne seg med, betyr ikke dette at 
førstnevnte gruppe, til tross for mangelen på sterke nok preferanser om å 
få det bedre, ikke har det dårlig på en måte som er etisk relevant. Dette er 
nok en viktig grunn til at globale egalitarister som Carens, og prioritaria- 
nere av konsekvensialistisk støpning som Arneson, tenker at vi bør ofre 
noe av likheten i velferd innad i vår egen stat dersom det betyr at mange 
dårligere stilte i verden får det bedre. En mer rettferdig verden krever en 
liberal innvandringspolitikk i et mindre egalitært Norge.” 

I et nytteetisk resonnement vil det å prioritere de økonomiske behovene 
til vanskeligstilte medlemmer av en stat altså kun være etisk forsvarlig 
dersom det er et større gode totalt sett å forsvare dagens velferdsmodell 
enn det er å ta imot nye medlemmer." 

Et slikt resonnement må vise at strengere innvandringsrestriksjoner er 
den eneste måten å hjelpe trengende mennesker i ens eget samfunn, det 
vil si når økt omfordeling eller en restrukturering av den norske velferds- 
modellen ikke lenger er politisk mulig eller moralsk forsvarlig. I en slik 
tilnærming vil det ikke være konsistent å argumentere for lav innvandring 
med henvisning til hjemlige økonomiske forpliktelser overfor dem som 
befinner seg lavest på den økonomiske rangstigen dersom forskjellene 
innad i Norge øker, og da særlig dersom de økte forskjellene primært er 
lokalisert i de øvre økonomiske sjiktene av befolkningen (f.eks. mellom 
universitetsutdannede og personer med bare videregående, og ikke mellom 
sistnevnte gruppe og dem som ikke fullfører videregående). 

De bedre stilte i et samfunn tjener mest på et scenario med moderat 
innvandring hvor økningen i ulikhet ikke er for sterk, og hvor de tjener 
penger på billigere arbeidskraft, samtidig som belastningen på velferds- 
ordningene ikke blir for stor. Dersom gevinsten for de bedre stilte i sum 
er større enn det de dårligst stilte i Norge taper, vil det være en gevinst for 
en nytteetiker som kun tar det totale velferdsnivået i Norge med i bereg- 
ningen. Utvider vi derimot det nytteetiske perspektivet til å omfatte alle 


1065 Dette utelukker imidlertid ikke at opplevd relativ deprivasjon er en faktor vi bør ta med i den innvan- 
dringspolitiske beregningen, ikke minst med tanke på hvilken betydning det kan ha for å vekke sympati 
for innvandringsskeptiske partier. 

1066 Abizadeh, «The Special Obligation Challenge», 122. 

1067 Bader, «Ethics of Immigration», 350. Bruker vi Gini-koeffisienten som mål er det tydelig at ulikhetene 
har økt i Norge (jf. NOU 2017: 2, 151, og de viktige presiseringene i Rolf Aaberge, «Inntektsulikhet»). Det 
er særlig ulikheten i formue som har akselerert siden millenniumskiftet. Se også den bredere analysen 
i Halvorsen og Stjernø, Ulikhet, og Aaberge mfl., Økonomisk ulikhet i Norge. 

mennesker, er spørsmålet om vi bør endre den norske samfunnsmodellen 
på en måte som tilgodeser individene som kan bidra til størst økning i den 
globale velferd.” Det siste alternativet innebærer ikke nødvendigvis at vi 
bør prioritere å gjøre livet bedre for de dårligst stilte." I vår verden er det 
ikke alltid slik at maksimal nytte innebærer at vi bør maksimere velferden 
til de dårligst stilte. Ei heller står likhet nødvendigvis i et direkte proporsjo- 
nalt forhold til nytte: Mer likhet betyr ikke nødvendigvis mer nytte — eller 
motsatt.'”" I en redistributiv ordning utformet på egalitære prinsipper kan 
man derfor måtte ofre maksimal nytte til fordel for en bedre distribusjon av 
goder.'”" Man vil da prioritere å tilfredsstille behovene til de dårligst stilte 
selv om det ikke betyr at den totale velferdsgevinsten blir høyere. En kon- 
sekvensialistisk versjon av et slikt fordelingsprinsipp vil imidlertid unngå 
å gjøre prioriteringen av de dårligst stilte til et absolutt krav. Dersom man 
eksempelvis må velge mellom å gjøre situasjonen noe bedre for verdens 
fattigste, men betydelig bedre for internasjonale migranter eller fattige i 
Norge, vil disse kunne forsvare å velge det siste alternativet.” Tilsvarende 
vil handlingsalternativet som betyr mest velferdsøkning for de dårligst 
stilte kunne vike dersom det innebærer en uvanlig høy kostnad for en 
betydelig mengde andre mennesker. I et slikt paradigme er det moralsk 
tillatt å handle slik at det, totalt sett, beste scenarioet realiseres. 

Hvor mye velferd et bestemt menneske i utgangspunktet har, er ikke 
relevant for den klassiske nytteetikeren. Det avgjørende er kun hvor mye 
velferden økes. Dersom migranter i et bestemt innvandringspolitisk scena- 
rio får en velferdsøkning som er lavere totalt sett enn det bedre stilte nord- 
menn taper, vil dette, som nevnt, være et tap i en nytteetisk beregning.” 
Innebærer scenarioet at nordmenn eksempelvis går fra en snittvis velferd 
på 200 til 150, mens innvandrere i snitt øker sin velferd fra 5 til 50, er ikke 
dette alternativet å foretrekke. For John Rawls var det derimot avgjørende 
for mye velferd personen i utgangspunktet har. Selv om velferdsøkningen 
«kvantitativt» er lavere for de dårligst stilte, veier den mer moralsk enn 
tapet for de bedre stilte.” Dersom vi fra et utgangspunkt i en inegalitær 


1068 Jf. Goodin, «What is so Special?», 268f., 273. Mer generelt er spørsmålet om hvor man skal sette grensen 
rundt den relevante totaliteten et dyptgående problem i nytteetisk tenkning. Oldenquist, «Loyalties», 181f. 

1069 Liam Murphy, «Why does Inequality Matter?», 619. 

1070 Dette synet kalles pluralistisk egalitarisme (i motsetning til ren utilitarisme og ren egalitarisme). Parfit, 
«Equality and Priority», 205. 

1071 Ibid., 203. 

1072 Scheffler, Rejection of Consequentialism, 31f. 

1073 Parfit, «Equality and Priority», 221. 

1074 Jf. ibid., 213. 

fordeling hvor de bedre stilte har 200 i velferd og de dårligst stilte har en 
velferd på 101, vil en fordeling hvor alle har en velferd på 150 være bedre i 
en rawlsiansk (og prioritariansk) modell, mens den vil være dårligere i en 
nytteetisk kalkyle. Finnes det en inegalitær alternativ fordeling der de bedre 
stilte har 300 i velferd, mens de dårligst stilte har 151, ville også dette blitt 
foretrukket av Rawls. For Rawls var ikke likhet i velferd hovedmålet, men 
at de dårligst stilte skulle ha det best mulig. Mens den klassiske nytteetikken 
kun vurderer politiske handlinger ut ifra hvor effektivt de øker størrelsen 
på velferdskaka, var Rawls opptatt av å identifisere en måte å organisere 
samfunnet på hvor forsøk på å øke egen, total eller gjennomsnittlig, velferd 
ikke går på bekostning av de dårligst stilte.” 

Men også Rawls sin modell har bygd inn restriksjoner mot forsøk på å 
maksimere fordelene til de dårligst stilte. Medfører en fordeling til fordel 
for de dårligst stilte et tap i grunnleggende sivile friheter for andre (stem- 
merett, religionsfrihet, talefrihet, yrkesfrihet m.m.), er ikke prinsippet etisk 
forpliktende.'”* Dette mener jeg også bør gjelde på det innvandringspoli- 
tiske området. Som jeg argumenterte for i seksjon 3.2, kan ikke spørsmålet 
om vi burde ofre noe likhet nasjonalt for større global likhet avgjøres av en 
rent komparativ vurdering av menneskers velferdsnivå hvor alle mennes- 
kers interesser teller likt, og så simpelthen aggregere individenes nytte slik 
den fremstår for hvert handlingsalternativ.”” Verdien av sivil rettferdighet 
gjør at vi med rette kan tilskrive interessene til dem som tilhører det norske 
politiske fellesskapet mer vekt enn interessene til mennesker som ikke er en 
del av det. Et innvandringsnivå og -tempo som vil bety en betydelig økning 
i innvandringsskepsis og en sterk svekkelse av det norske samfunnets evne 
til å realisere sivil rettferdighet, er ikke etisk forsvarlig. Idealet om sivil rett- 
ferdighet har, som nevnt, sin menneskerettslige begrunnelse i dens evne til 
å løse kollektive handlingsproblemer knyttet til hvem som bør sikre rettig- 
hetene til hvem og på hvilken måte. Det vil derfor være et menneskerettslig 


1075 Rawls, A Theory of Justice, 13, 19ff., 52ff., 67ff., og Political Liberalism, 28911. Jf. Scheffler, Rejection of 
Consequentialism, 30. Til problemene utilitarismen har med å begrunne en egalitær fordeling av goder, 
se Sen, «Equality of What?», 64f. Et av problemene i en etisk beregning hvor total velferd er målet, er 
at gigantiske velferdstap for noen få veies opp av en minimal velferdsøkning for andre dersom de er 
mange nok (Brennan, «The Structure of Thresholds», 199). Man kunne imidlertid tenke seg at gevinster 
må over en viss terskel for å bli tatt med i den totale beregningen, i det minste når det er snakk om 
moralsk forpliktende handlinger (ibid., 203ff.). Da vil Norge ikke måtte demontere velferdsstaten for at 
internasjonale migranter ikke skal få forbigående hodepine. Skal den globalt orienterte nytteetikeren 
se seg forpliktet til å nedjustere velferdsstaten, må velferdsgevinsten av en slik omstilling være stor nok 
for mange nok. Jf. Kamm, Intricate Ethics, 297f. 

1076 Rawls, A Theory of Justice, 54f., 474ff. Jf. Grey, «Property and Need», 880. 

1077 Nida-Rimelin, Structural Rationality, 69f. 

tap å ofre sivil rettferdighet på (de underbestemte) menneskerettighetenes 
alter. Hensynet til de dårligst stilte i Norge har derfor mer moralsk vekt enn 
det ville hatt i en rent komparativ vurdering opp mot behovene til fattige 
mennesker utenfor Norge hvor de politisk-strukturelle betingelsene for 
realiseringen av menneskerettighetene ikke ble tatt hensyn til. 

I kontekst av temaet i denne seksjonen bør den tette koblingen mel- 
lom sivil rettferdighet og så vel nasjonal som global økonomisk effektivi- 
tet understrekes. For å se denne koblingen kan det igjen være nyttig å ta 
utgangspunkt i Rawls. Et av poengene med hans argument for å foretrekke 
den organiseringen av samfunnets basisinstitusjoner man ville vurdert som 
mest rasjonell bak et «uvitenhetens slør», hvor man selv ikke vet hvilken 
posisjon man vil innta i samfunnet, er å sikre at alle parters interesser tilreg- 
nes lik vekt før resultatet tas i betraktning."* Men betyr dette at økonomisk 
effektivitet ikke er forenlig med en rettferdig samfunnsorden? Svaret er nei. 
Rettferdighet impliserer effektivitet, men ikke motsatt. Selv om all (fornuf- 
tig) rettferdig fordeling er effektiv, er ikke all effektiv fordeling rettferdig.” 
Rawls’ forskjellsprinsipp illustrerer nettopp dette poenget." Fordi ulik for- 
deling av knappe goder er rettferdig dersom den hever levestandarden til 
de dårligst stilte (inequality surplus), er den et bedre alternativ (for alle) enn 
radikal egalitarisme der alle far like mye." Rawls rettferdighetsprinsipp er 
Pareto-inklusivt (dvs. det utelukker ikke Pareto-optimalitet), men hjelper 
oss til å velge mellom ulike Pareto-effektive scenarier. Dette er grunnen til 
at rettferdighetsidealer motiverer oss til å samarbeide. En Pareto-effektiv 
fordeling som ikke er rettferdig vil de fleste mennesker ikke godta, selv om 
de skulle få det bedre i en slik situasjon. 

At rettferdig fordeling er Pareto-inklusivt gir oss en strukturell grunn 
til at høy arbeidsmigrasjon ikke faller gunstig ut for et netto mottaker- 
land som Norge. Som Julian Nida-Rimelin påpeker er funksjonsevnen 
til økonomiske markeder avhengig av en felles etos som gjør samarbeid 
knyttet til utveksling og fordeling av goder mulig. Den norske treparts- 
modellen er et uttrykk for en slik etos.””* Mangler man en felles etos vil 


1078 Rawls, A Theory of Justice, 13, 27f., 102ff., 118ff. Jf. Outka, «Universal Love», 17. 

1079 Nida-Rimelin, Die Optimierungsfalle, 270f. 

1080 Rawls, A Theory of Justice, 59ff., 69. 

1081 Jf. også Nils Holtugs diskusjon av den såkalte «Levelling-Down Objection» mot egalitarisme, i Holtug, 
Persons, Interests, and Justice, 169ff. 

1082 Nida-Rimelin, Uber Grenzen denken, 130, 144, Die Optimierungsfalle, 16. Denne etosen er en av hoved- 
grunnene til at Norge har klart seg såpass bra gjennom økonomiske krisetider, slik landet eksempelvis 
opplevde på 70-tallet og i overgangen til 90-tallet. Jf. Dølvik, «Den nordiske modellen», 30ff. 

samarbeidsstrukturene gå tapt, og markedet undergrave seg selv." Vi vil få 
en ekstrem konsentrasjon av kapital og medfølgende makt, med gigantiske 
inntektsforskjeller, sosiale spenninger, politisk ustabilitet, lav etterspørsel 
og økonomisk stagnasjon.'"* Både lokalt, nasjonalt og globalt er det i dag 
staten som er konteksten hvor samarbeidsstrukturer opprettholdes av en 
felles etos. Den moderne statens, og herunder særlig velferdsstatens, beret- 
tigelse ligger først og fremst i at den kan sikre redistribusjon og sosial utjev- 
ning på en effektiv måte med det formål å skape selvstendige, ansvarlige 
og kompetente markedsdeltakere av alle samfunnsmedlemmer, uavhen- 
gig av naturlig utrustning eller sosiale forutsetninger. "” Et velfungerende 
dynamisk marked forutsetter en kontinuerlig utjevning av markedsaktø- 
renes konkurransebetingelser, og det er nettopp dette den omfordelende 
sosialstaten sikrer.” Markedet er altså ikke bare til for velferdsstaten, 
velferdsstaten er også til for markedet." Frikobler vi markedet fra den 
om-/fordelende sosialstaten, basert som den er på individuelle arbeider- 
rettigheter og sosiale rettigheter, kobles det fra instansen som legitimerer 
og muliggjør dets fortsatte eksistens i det lengre løp. ”* I det rene globale 
arbeidsmarkedet går rettighetene sosialdemokratiet verner om tapt, og 
med det også den sammenbindende etos som et velfungerende og bære- 
kraftig (balansert) økonomisk system er basert på. Det store nettverket av 
internasjonale politiske institusjoner utgjør et «privat» rettssystem som 
ikke er sentrert rundt statlige interesser." Sosialdemokratiske stater har et 
konkurransefortrinn i det globale økonomiske systemet nettopp fordi sta- 
ten omfordeler så mye penger. Historisk sett har ikke en sterk velferdsstat 
vært et hinder for økonomisk vekst. Snarere tvert imot.” Norsk innvan- 
dringspolitikk bør derfor utformes på en måte som ivaretar kontinuiteten 


1083 Finanskrisen som inntraff i 2008 er et godt eksempel på hva som kan skje dersom markedsaktørene 
ikke opptrer pålitelig. Jf. Nida-Rimelin, Die Optimierungsfalle, 25, og videre Carens, «The Egalitarian 
Ethos», 61. 

1084 Jf. Wilkinson og Pickett, The Spirit Level, og Stiglitz, Inequality. 

1085 Brochmann og Skevik Grødem, «Et regime i endring», og Gellner, Nations and Nationalism, 63f. Jf. 
Taylor, «Democratic Exclusion», 87, og Streeck, Gekaufte Zeit, 236f. 

1086 For Norges del er dette eksempelvis belyst i Aaberge, «Inntektsulikhet». For en motstander av refor- 
deling er inntekt et uttrykk for produksjonskapasitet — «til enhver ut i fra evner ...». Problemet er at 
nåværende distribusjon av goder ikke reflekterer arbeidsmengde/verdiskapning. Redistribusjon må til 
for å utjevne ulike utgangspunkt som påvirker inntekt, slik at enhver arbeider er sin lønn verdt, verken 
mer eller mindre. Inntektsjustering er insentivkontroll. 

1087 Kersting, «Internationale Solidaritåt», 425. 

1088 Nida-Rimelin, Die Optimierungsfalle, 289, 299f., 306. Spenningsforholdet mellom det rene internasjo- 
nale markedet og det nasjonale demokratiet er også grundig analysert i Streeck, Gekaufte Zeit. 

1089 Sassen, «Immigration Policy», 54f. 

1090 Kuhnle og Kildal, «Velferdsstatens idégrunnlag», 31. 

av samarbeidsstrukturene som sikrer sosial og økonomisk utjevning.” 
Dersom høy arbeidsinnvandring fører til en forvitring av disse strukturene, 
vil det også med stor sannsynlighet føre til en styrkning av høyrepopulis- 
tiske og/eller venstreradikale partier, og medfølgende politisk ustabilitet i 
det lengre løp.” 

Å verne om de strukturelle betingelsene for omfordeling av goder rea- 
liserer altså både sivil rettferdighet og sikrer økonomisk effektivitet, både 
nasjonalt og globalt. Hvis arbeidsinnvandringen når et nivå som utløser 
sosiale dynamikker som gjør det vanskelig over tid å opprettholde en libe- 
ral innvandringspolitikk og undergraver de strukturelle betingelsene for 
realiseringen av sivil rettferdighet, har man nådd grensen for hva som er 
etisk forsvarlig. I mine øyne er det da særlig arbeidsmarkedsdynamikker 
som fører til en stadig økning i en sosial og økonomisk ulikhet som følger 
etniske «grenser», og hvor mulighetene for økonomisk mobilitet er liten, 
som er mest relevante å ta hensyn til. En slik utvikling har gått for langt i 
det øyeblikk samfunnsmedlemmene ikke lenger har tilstrekkelig motiva- 
sjon til å samarbeide for å reversere den på demokratisk vis. 

I dette resonnementet kan det virke som om sosialstatens rettighetsetos 
bare innehar instrumentell verdi. Det er ikke tilfellet. Som argumentert for 
i seksjon 3.2 verner en sosial rettighetsetos om menneskers likeverd, det vil 
si den inkluderer også mennesker som ikke er potensielle markedsaktører. 
Mer grunnleggende sett er de sosiale rettighetene i Norge et produkt av 
demokratiske forhandlinger, som jo nettopp er en måte å løse interesse- 
konflikter på som respekterer alle samfunnsmedlemmers likeverd. Det 
sosiale rettighetsregimet i Norge har altså en grunnleggende antropologisk 
forankring.'”” Nettopp dette er grunnen til at det internasjonale juridiske 


1091 Nida-Rimelin, Uber Grenzen denken, 149. Jf. Bader, «Ethics of Immigration», 351. I dagens globaliserte 
arbeidsmarked er disse under sterkt press også i Norge. Jf. Dølvik, «Den nordiske modellen», 80ff. og 
Brochmann og Skevik Grødem, «Et regime i endring». 

1092 Thorleifsson, «Høyreradikale responser». Denne populistiske tendensen kan vi se mange steder i dagens 
Europa, men i Norge foreløpig mindre enn i våre naboland Sverige og Danmark. 

1093 Campbell, «Humanity before Justice», 16. Med tanke på Grunnlovens henvisning til kristen tradisjon 
som en av røttene for sin verdiorientering, kan det her noteres at den rettighetsbaserte velferdsstaten i 
utstrakt grad er et produkt av reformasjonen (Manow, «The Good, the Bad, and the Ugly»), Habermas, 
Time of Transitions, 150f., Opielka, «Christian Foundations of the Welfare State», og Streeck, «Between 
Charity and Justice», 9). Det er særlig lutherdommens kobling av kirke og statsmakt, verdsettelse 
av arbeid, støtte til (offentlig) fattighjelp, samt pietistiske fromhetsidealer for embetsutøvelse som 
har vært med på å utforme velferdsstatens grunnprinsipper i Norden (Tønnessen, «Velferdsstaten»). 
Med sin religiøse homogenitet har nordiske land også unngått at arbeiderklassen har blitt splittet, og 
slik gitt grobunn for større politisk slagkraft (van Kersbergen, «From Charity to Social Justice», 97£). 
I motsetning til (særlig luthersk) reformatorisk kristen tradisjon har katolsk tradisjon, ifølge Kees van 
Kersbergen, hatt problemer med å legitimere velferdsstaten fordi den primært har forstått de troendes 
moralske kall som forpliktelser til å gi til trengende, uten å begrunne disse forpliktelsene i de trengendes 

menneskerettighetskorpuset gir alle mennesker en positiv rett til å leve i 
en universell velferdsstat.” 

Fra retten til å leve i en demokratisk velferdsstat følger plikten til ikke 
å undergrave den. Men betyr dette at vi er forpliktet til å ta imot enhver 
arbeidsinnvandrer som ikke utgjør en trussel mot en slik statsform? Jeg 
mener svaret på dette spørsmålet er nei. I fraværet av demokratiske interna- 
sjonale forhandlingsinstitusjoner som legitimt kan spesifisere det moralske 
ansvaret enhver stat har for å realisere menneskerettighetene, mener jeg det 
stå betydelig mer på spill for migranter enn det gjør for våre medborgere før 
vi må gi førstnevnte prioritet.” Star det ikke nok på spill for migrantene, 
mener jeg vi står fritt til å nekte dem tilgang til det norske arbeidsmarkedet. 
Det kan likevel være moralsk godt å gi dem tilgang. Som tidligere nevnt 
mener jeg at vi bør etterstrebe det nivå av raushet som vil bety en mest 
mulig liberal arbeidsinnvandringspolitikk over tid, noe som normalt sett 
betyr en mindre raus politikk enn den som dypest sett er etisk optimal.” 
Det er særlig viktig å ha syn for hvordan globaliseringsprosessenes dyna- 
mikk påvirker muligheten for en liberal innvandringspolitikk. På den ene 
siden har de økt mulighetene for mennesker å migrere, og å slik forbedre 
sin livssituasjon. På den andre siden har prosessene forsterket konkurran- 
sen på de vestlige arbeidsmarkedene, og gjort det lettere å flytte produksjon 
ut av vestlige land. Det var kombinasjonen av disse siste to faktorene som 
skapte den eksplosive misnøyen i den nordvestlige lavere middelklassen 
som førte Storbritannia ut av EU, og Trump til makten i USA. 

Resonnementet jeg har utført i denne seksjonen anerkjenner altså at det 
er moralsk forsvarlig å tillegge nasjonale prioriteringer større vekt enn det 
de kan tillegges fra et rent upartisk nytteetisk standpunkt, men ilegger sam- 
tidig slike prioriteringer visse begrensninger. Utfordringen her er å unngå 
en form for moralsk schizofreni der statens politikk ikke evner koherent 
å begrunne prioritering av nasjonale interesser knyttet til realiseringen 
av sivil rettferdighet, samtidig som man forsøker å fremme etableringen 
av et internasjonalt samfunn i tråd med samme ideal.'"” Grunnlovens 


(allmenne) rett til å bli behandlet på en bestemt måte (ibid., 87ff.). Flere sider ved denne tolkningen av 
lutherdommens innvirkning på utviklingen av den nordiske velferdsstaten er imidlertid omstridt, og 
Norge har også sett profilert luthersk motstand mot velferdsstaten. Tønnessen, Et trygt og godt hjem 
for alle?, og Markkola, «The Lutheran Nordic Welfare States», 108. 

1094 Buchanan, The Heart of Human Rights, 32, 41. 

1095 Hurka og Shubert, «Permissions», 5. 

1096 Jf. seksjon, 4.2. 

1097 Jf. det individualetiske poenget Samuel Scheffler formulerer i Rejection of Consequentialism, 18. 

forpliktelse på folkeretten og menneskerettighetene, og utlendingslovens 
forankring i flyktningkonvensjonen, betyr at vi ikke kun kan anerkjenne 
asylsøkeres rettigheter når det tjener nasjonale økonomiske interesser. Men 
i en markedsøkonomisk finansiert velferdsstat som den norske har en soli- 
darisk innvandringspolitikk like fullt strukturelle begrensninger i form av 
lavlønnskonkurransen høy innvandring skaper. Som Ottar Brox har påpekt 
var det arbeidskraftmangel som sikret fagbevegelsen en sterk posisjon i 
Norge etter krigen, og som gjorde det lett for de første ikke-europeiske 
arbeidsinnvandrerne å få innpass i det norske arbeidsmarkedet uten at 
det skapte lavlønnskonkurranse."”” Et internasjonalisert arbeidsmarked 
gjør at tilgangen på arbeidere blir tilnærmet ubegrenset. Som et resultat av 
dette mister de sin markedsmakt, og lavlønnskonkurransen eskalerer. Skal 
det norske samfunn unngå å utvikle en underklasse betinget av etnisk og 
kulturelt opphav, må innvandringstempo og sammensetningen av hvem 
som får opphold reguleres. I vår sammenheng har spørsmålet vært hvor 
høye kostnader det etisk sett er påkrevd å underlegge nordmenn når man 
forsøker å gjøre livet bedre for internasjonale migranter. Svaret jeg har 
gitt, er at prisen blir for høy dersom arbeidsinnvandringen gjør det umu- 
lig å opprettholde en liberal innvandringspolitikk og institusjonene som 
sikrer sivil rettferdighet betydelig svekkes. På det mest grunnleggende plan 
handler dette om å bevare demokratiske institusjoner som løser konflikter 
på en måte som respekterer menneskers likeverd og verdighet. Dagens 
norske samfunn er nok et godt stykke unna at innvandring medfører at 
de økonomiske betingelsene for å opprettholde sivil rettferdighet ikke len- 
ger er til stede. Erling Holmøy og Birger Strøm skrev i sine avsluttende 
bemerkninger til rapporten om makroøkonomiske konsekvenser av ulike 
innvandringsscenarioer publisert i 2012 at «[e]n oppblåsing av den årlige 
innvandringen ville også blåst opp effektene, men for å få betydelige effek- 
ter, måtte innvandringen økes hinsides det som i dag fortoner seg som 
realistisk»."”? Men også før vi når et slikt punkt finnes det rom for skjonns- 
utøvelse hvor vi står fritt til å velge mellom en mer eller en mindre restriktiv 
arbeidsinnvandringspolitikk. I en slik situasjon mener jeg vi bør velge den 
arbeidsinnvandringspolitikken som gjør det mulig å føre en mest mulig 
liberal innvandringspolitikk over tid. 


1098 Brox, Arbeidskraftimport, 176. 
1099 Holmøy og Strøm, Makroøkonomi, 111. 

5.3 Oppsummering 


Sammenfattende kan vi slå fast følgende. Ingen hensyn er fundamentale 
i streng forstand. Økonomiske vurderinger kan ikke gjøres absolutt uav- 
hengig av rettighetsspørsmål, og rettighetsspørsmål kan ikke avgjøres helt 
uavhengig av økonomiske vurderinger — ulike rettigheter har ulik pris."°° 
Rettigheter er ikke hevet over enhver forhandling. Ulike interesser må 
kontinuerlig veies mot hverandre, og rettigheter må defineres slik at de 
reflekterer våre relative vurderinger av ulike interessers vekt. Dersom en 
rettighet er definert slik at den har for høye økonomiske omkostninger, 
det vil si at den ikke reflekterer vår relative veiing av interesser, bør den 
redefineres, eksempelvis ved å få mer begrenset rekkevidde. Grunnen til 
dette er at rettigheter, i motsetning til interesser, ikke veies opp mot hver- 
andre. Som T.M. Scanlon skriver: «The only balancing is balancing of inte- 
rests. Rights are not balanced, but are defined, or redefined, in light of the 
balance of interests and of empirical facts about how these interests can be 
best protected.»"" Rettighetsgevinst kan ikke veies opp mot rettighetstap 
innenfor rammene av et rettighetshierarki. Rettigheter må altså defineres 
slik at de på best mulig reflekterer måten vi veier bestemte interesser opp 
mot hverandre. Dette utfordrer politikere til å beherske en krevende etisk 
balansegang. 

Som vi har sett, er spørsmål om migrasjon nært knyttet til spørsmål om 
fordelingsrettferdighet, både nasjonalt og globalt. Selv om åpen arbeidsmi- 
grasjon kan være gunstig sett fra et globalt nytteperspektiv, og man analy- 
serer markedet som en ren økonomisk sfære, vil markedet undergrave seg 
selv dersom det ikke sikrer etableringen og kontinuiteten av demokratisk 
legitime samarbeidsstrukturer mellom marked og stat. Svekkelsen av den 
omfordelende sosialstaten vil i det lange løp være et tap for alle, både fordi 
det er økonomisk ineffektivt nasjonalt så vel som globalt, og fordi det svek- 
ker de institusjonaliserte prosedyrene for håndtering av interessekonflikter 
som verner om vårt likeverd. Hvor mange mennesker slike strukturer kan 
inkludere uten at det går på bekostning av samfunnets evne til å sikre 
økonomisk effektivitet og sivil rettferdighet, er imidlertid et relativt åpent, 
og dynamisk, spørsmål." 


1100 Ruhs, Price of Rights, og Holmes og Sunstein, The Cost of Right, Joppke, Immigration and the Nation- 
State, 6, Sen, «Rights and Agency», 15ff., Scanlon, «Rights and Interests», 35, og Nida-Rimelin, Uber 
Grenzen denken, 59f. Jf. også merknaden til Asle Toje i NOU 2017: 2, 210. 

1101 Scanlon, «Rights and Interests», 78. 

1102 Jf. seksjon 4.2. 

Spørsmålet om velferdsstatens «bærekraft» handler dypest sett om hva 
som skal til for å bevare de institusjonelle og sosiale betingelsene for sivil 
rettferdighet. I møte med de humanitære utfordringene migrasjon stiller 
oss overfor, er det likevel viktig ikke å overdrive trusselen innvandring har 
for muligheten til å videreføre en raus velferdsstat og opprettholde den 
økonomiske velstanden vi mer generelt har i Norge i dag." Marginalnytten 
av økt velferd og materiell velstand er relativt liten i dagens Norge sammen- 
liknet med hva den er for de fleste migranter i vår verden, også for mennes- 
ker som tilhører lavere sosiale lag. Vi er for eksempel ikke i nærheten av å 
skape «u-landsforhold for arbeiderklassen» i Norge." Det klassiske nytte- 
etiske argumentet for fri innvandring hviler på nettopp dette faktapremisset. 
I et land der få, om ingen, lever under den absolutte fattigdomsgrensen,"” 
er det dessuten ingen entydig sammenheng mellom økt materiell velstand 
og økt tilfredshet.""* Det er også tankevekkende at i en situasjon der vel- 
ferdsstatens funksjonsevne ofte blir brukt som hovedargumentet mot ytter- 
ligere økning i tallet på innvandrere med lav eller ingen utdanning, er 
mange av oss mer villig til å betale dyrt for ferier, underholdning og nye 
teknologiske duppeditter enn til å øke skattesatsene for å bedre kvaliteten 
på helsevesenet eller skolen."” Dette er ikke en observasjon som begrunner 
hvorfor vi bør akseptere lavere økonomisk vekst til fordel for høyere inn- 
vandring. Vekst er en strukturell nødvendighet i moderne internasjonal 


økonomi.""* Uten vekst vil en stats økonomi bli fanget i en gjeldsfelle." 


1103 Velferdsrettigheter er blant de rettighetstypene det lettest går inflasjon i. Buchanan, The Heart of Human 
Rights, 287. 

1104 Ottar Brox uttrykte i sin tid denne bekymringen i møte med det han oppfattet som en innvandringsli- 
beral middelklassemoral i Norge. Brox, Arbeidskraftimport, 74. 

1105 Dersom vi her definerer fattigdom absolutt i henhold til grensen Verdensbanken har satt (inntekt under 
$1,90 om dagen). Følger vi derimot OECD eller EUs definisjon av relativ fattigdom (henholdsvis 50 
og 60 % av medianinntekten), var det henholdsvis 5,6 og 14,2 % av den norske befolkning som regnes 
som fattige i 2018 (Sandvik, I jobb, men fattig, 13. Jf. Epland, «Lavinntekt og inntektsfordeling»). Slike 
begrensinger har imidlertid blitt kritisert for å gi urimelig høye anslag av hvor mange fattige det er i 
et land, blant annet fordi medianinntekten sier lite om hva som er tilstrekkelig for å nå en anstendig 
levestandard. 

1106 Se worlddatabaseofhappiness.eur.nl. Det bør bemerkes at disse dataene er basert på opplevd lykke. 
Dette belyser ikke hvordan konteksten påvirker vurderingen av ens egen situasjon. Er du en rik person 
som omgir seg med andre mye rikere mennesker (dvs. lever i en misunnelseskultur), eller en fagar- 
beider i et fattig nabolag, vil sammenhengen påvirke vurderingen (jf. analysen i Nida-Riimelin, Die 
Optimierungsfalle, 243f., 308f.). Denne tanken om marginalnytte er omstridt ettersom ulike mennesker 
har ulik nytte av samme inntekt. Det er kun når marginalnytten er lik for alle, at fordelingen er globalt 
nyttemaksimerende. Men en slik fordeling er ikke egalitaristisk fordi den da vil gi mer ressurser til den 
som er mer effektiv til å konvertere disse til velferd, og mindre til dem som ikke evner det (f.eks. pga. 
et handikap). Broome, Weighing Goods, 176f. 

1107 Coyle, Enough, 193. 

1108 Det betyr ikke at vekst er normaltilstanden. Bodvarsson og Van den Berg, Economics of Immigration, 265. 

1109 Coyle, Enough, 267. 


ØKONOMISK OPTIMERING SOM MIGRASJONSETISK ARGUMENT 


Det observasjonen derimot kan få oss til å innse, er at økonomisk vekst i 
fremtiden bør handle mer om å realisere verdier som ikke så lett lar seg 
måle i form av materiell velstand." Det kan koste materiell velstand å gjøre 
godt, og det er ikke alltid belønningen kommer tilbake til oss i samme 
valuta. Det virkelig gode liv lever den som gleder seg over at verden blir litt 
mer rettferdig midt i alle tragedier, og ikke den som seiler av gårde på en 
rosa materialistisk velferdssky i en verden av lidelse og urett. For det folk 
som har sin glede i rettferdighet er åket godt og byrden lettere enn for de 
politiske fellesskap som kun tenker på stadig å få det materielt sett litt bedre 
selv på andres bekostning." Jakten på å optimere den nasjonale materielle 
velferden er kun etisk godt innenfor rettferdige internasjonale strukturer. 
Men selv om vi burde knytte velferdsøkning til bedre global distribusjon 
av livsgoder, er det ikke selvsagt at vi faktisk gjør det. Heri ligger begrens- 
ningen i en ren konsekvensialistisk begrunnelse for redistribusjon og nød- 
vendigheten av rettighetsskranker. Jo, vi har gode grunner til å vektlegge 
nasjonale interesser mer enn proporsjonal vekt. Verdien av sivil rettferdig- 
het gjør at vi er etisk berettiget til ikke å redusere migrasjonspolitiske valg 
til en rent komparativ vurdering av hvor godt nordmenns og migranters 
grunnleggende behov er tilfredsstilt. Men retten til å styrke velferdsord- 
ninger er da også betinget av hvorvidt den er nødvendig for realiseringen 
av sivil rettferdighet."* Selv om ansvaret vi har overfor migranter ikke er 
ubegrenset, er ei heller ansvaret for verne om vår egen velferd ubegrenset. 
Ovenfor argumenterte jeg for at det uten internasjonale demokratiske pro- 
sedyrer og folkerettslige kontrollinstanser som kan løse kollektive hand- 
lingsproblemer ikke er mulig å angi eksakt hvor mye velferd vi bør ofre 
for å minske global ulikhet. I fraværet av dette må vi utøve et upresist 
moralsk skjønn." I utøvelsen av slikt skjønn har jeg konkludert med at vi 


1110 Ibid., 189ff., 270f.. Jf. Nida-Rimelin, Die Optimierungsfalle, 208f., 243ff. Det er i denne sammenheng 
viktig å understreke at våre forstillinger om det gode liv er kulturelt betinget. Om det ikke skulle 
foreligge stor empirisk variasjon, behøver ikke dette bety annet enn at den foreliggende kulturen har 
formet våre preferanser på en bestemt måte, ikke at det ikke finnes mulige alternativ. Se f.eks. Heller, 
Beyond Justice, 31. 

1111 ‘Jf. Ordspr. 21,15; Matt 11,30 

1112 Til dette, se for eksempel Huseby, «Sufficiency». 

1113 Kant skriver: «Det er ikke mulig å angi eksakte grenser for hvor mye av min velferd jeg burde ofre til 
fordel for andre uten tanke på å få noe tilbake. Det kommer særlig an på hva en person oppfatter som 
sanne behov, og det må overlates til enhver selv å bestemme. For en regel [Maxime] som sier at man 
bør ofre sin egen lykke og sine egne sanne behov for andres lykke, er en selvmotsigende regel dersom 
man gjør den til en allmenn lov. Denne plikten er derfor vid, den har et spillerom for å gjøre mer eller 
mindre, uten at bestemte grenser kan angis for hvor mye man burde gjøre.» Kant, Metaphysik, 227f. 
Min oversettelse. Jf. Cottingham, «Impartiality», 74f. 

bør utvise den grad av raushet som vil bety en mest mulig liberal arbeids- 
innvandringspolitikk over tid. 

Som Gary Freeman påpeker er noe av problemet med politisk-strategisk 
økonomisk integrasjon av innvandrere at den skjer innenfor institusjonelle 
strukturer og prosesser som ikke er primært designet for dette formålet, 
nemlig arbeidsmarkedet og velferdsstaten."* Hvorvidt en innvandrer blir 
en del av arbeidsmarkedet er betinget av hvordan og hvorvidt dette er 
regulert, og hvorvidt velferdssystemet gir nok insentiver til å arbeide. Man 
kunne tenke seg at økt regulering med tanke på lover mot diskriminering i 
arbeidslivet, eventuelt insentiver til å ansette innvandrere (og deres barn), 
ville bidra til åpne arbeidsmarkedet for flere innvandrere." Statistikkene 
viser imidlertid at landene som har lavest arbeidsledighet blant innvan- 
drere er liberale markedsøkonomier med svake velferdsordninger (f.eks. 
USA, Australia, Storbritannia og Canada)." Jo mer velferdsstat, jo lavere 
sysselsetting blant innvandrere. At rause rettigheter for arbeidsmigranter 
innebærer lavere etterspørsel etter deres tjenester, gjør at arbeidsemigranter 
flest ønsker seg til rike land med sterke rettighetsbegrensninger."” Det er 
altså den generelle strukturen i den nasjonale økonomien som er det avgjø- 
rende, ikke hvilke strategiske tiltak som gjøres i retning økonomisk integra- 
sjon.""* Nasjonale økonomier utgjør et finjustert økosystem bestående av 
utdanningsinstitusjoner, finansinstitusjoner, industrielle produksjonsmåter 
og økonomiske (om)fordelingsmekanismer, og er ideologisk dypt forankret 
i en nasjonal selvforståelse utviklet over lang tid."” Fra et nytteetisk ståsted 
stiller derfor innvandring den norske samfunnsmodellen overfor grunn- 
leggende utfordringer. Men selv om grunnstrukturene i velferdsstaten er 
svært motstandsdyktige overfor endring, viser økonomihistoriske studier 
av europeiske velferdsstaters utvikling i etterkrigstiden at de er også har et 


1114 Freeman, «Immigrant Integration», 954ff. 

1115 Jf. forslagene i NOU 2017: 2, 206ff. 

1116 For USA har Lewis og Peri vist at innvandring har medført uendret lønnsnivå/marginal lønnsøkning og 
signifikant høyere produktivitet (Lewis og Peri, «Immigration and the Economy,» 670ff). Velferdskaka 
blir med andre ord større, men den sosiale og økonomiske ulikhetet øker tilsvarende. I EU har inn- 
vandrere som kom til landet på 90-tallet og tidlig på 2000-tallet «tatt igjen» innfødte etter 20 år (The 
Economist, 14. juli, 2018). I et land med så få sosiale rettigheter som i USA er, for øvrig, distinksjonen 
mellom flyktning og arbeidsinnvandrer bortimot irrelevant. Brox, Arbeidskraftimport, 23, 65f. 

1117 Ruhs, Price of Rights, 129. 

1118 Hampshire, Politics, 144. Man kunne tenke seg at forklaringen på de høye sysselsettingstallene skyldes 
seleksjonskriterier innvandringspolitikken disse landene anvender (utdannelse, språkkunnskaper, alder, 
etterspørsel i (sektorer av) arbeidsmarkedet osv.) I USAs tilfelle er det ikke slik, ettersom majoriteten 
av innvandrere kommer via familiegjenforening. Jf. Collier, Exodus, 164f. 

1119 Endringer i en bestanddel av dette økosystemet vil få ringvirkninger i alle de andre. Se f.eks. Barth og 
Moene, «The Equality Multiplier». 

betydelig dynamisk potensial.” Den norske velferdsstatens levedyktighet 
i det lengre løp er betinget av hvor institusjonelt og politisk fleksibel den 
er i møte med nye regionale og globale sosiale, politiske og økonomiske 
utviklingstrekk."” 

Men selv om velferdsstaten historisk sett har vært sentral i å bryte kob- 
lingen mellom etnisitet og sosioøkonomisk status, utgjør den i seg selv 
ingen tilstrekkelig betingelse for sosial utjevning.” Dens etablering og 
opprettholdelse har alltid vært betinget av økonomisk vekst.” I økono- 
miske nedgangstider kommer konfliktpotensialet i strukturelle asymme- 
trier knyttet til interessevariasjoner mellom samfunnsklasser, regioner og 
etnisiteter frem. Jeg har derfor argumentert for at vi må unngå utviklingen 
av et arbeidsmarked der tilgangen på lav- og ikke kvalifisert arbeidskraft er 
så stor at det fører til lavlønnskonkurranse og at sosioøkonomisk ulikhet 
følger etniske «grenser». I perioder med lavkonjunktur vil dette kunne 
utløse svært destruktive sosiale dynamikker. 

Som argumentert ovenfor er våre internasjonale etiske forpliktelser 
betinget av vår tilhørighet til internasjonale institusjoner som realiserer 
bestemte demokratisk legitimerte verdier." Slike verdier kan være begrun- 
net i interesser vi anerkjenner som gjeldende for hver enkeltstat, men også 
i hva som er i verdenssamfunnets (kollektive) interesse. Denne distinksjo- 
nen er ekstremt viktig. Det er nemlig ikke slik at det som er i alle staters 
kollektive interesse er identisk med det som er i enhver stats egeninteresse."” 
Det kan eksempelvis være økonomisk optimalt for verdenssamfunnet at 
antallet migranter er fordelt slik at både produktivitet og økonomisk utjev- 
ning er globalt optimal, mens det kan være økonomisk suboptimalt for 
enkeltstater å la dette skje. Liksom det for et samfunn som helhet er øko- 
nomisk optimalt at ingen stjeler fra hverandre, er det ikke nødvendigvis 
økonomisk optimalt for ethvert enkeltindivid å ikke stjele. Men vil ikke alle 
enkeltnasjoners økonomiske interesser bli ivaretatt dersom enhver stat tar 


1120 Hemerijck og Schludi, «Responses». Jf. Hampshire, Politics, 144f., og for Norges del f.eks. Dølvik, «Den 
nordiske modellen», 27ff. 

1121 Scharpf og Schmidt, «Introduction», 19. For Norges del, se Dølvik, «Den nordiske modellen», 145, 156. 
Endringene vil formodentlig først finne sted på makroøkonomisk nivå (ettersom dette har lavere poli- 
tiske kostnader), men blir situasjonen prekær nok vil også sosialytelser (osv.) måtte slankes (Hemerijck 
og Schludi, «Responses», 226). Vivien Schmidt påpeker i denne sammenhengen viktigheten av en 
koherent legitimerende verdidiskurs rundt slike endringer. Schmidt, «Values and Discourse», 308f. Jeg 
håper denne boken kan bidra til dette. 

1122 Heisler og Heisler, «Citizenship,» 99, 106. 

1123 Ibid., 105ff. 

1124 Se seksjon 3.2. 

1125 Nida-Riimelin, Die Optimierungsfalle, 75. 

ansvar for sine egne økonomiske interesser? Problemet med dette reson- 
nementet er at det globale kollektiv av stater har en interesse av at enkelt- 
stater ikke bare tar ansvar for seg selv. Den innvandringspolitikken som 
er økonomisk mest gunstig for den norske stat lar seg ikke kun realisere 
gjennom handlinger den norske stat selv utfører. For å få dette til, er vi 
avhengige av å kunne samarbeide med andre om å koordinere migrasjon 
og økonomi. På den ene side har vi som stat en interesse av at det etableres 
et internasjonalt regelverk for samarbeid i slike spørsmål, samtidig som 
det, på den andre side, er i vår interesse som enkeltstat å ikke følge disse 
reglene (gratispassasjermentalitet). Samarbeid forutsetter derfor at vi som 
enkeltstat setter til side nok egeninteresse til at vi kan delta i en praksis som 
alle, også vi, vil nyte godt av.”™ I en verden der alle stater kun søker det 
som er optimalt for seg, vil alle tape i det lange løp. 


1126 Ibid., 88. 


KAPITTEL 6 


Integrasjonsevne 
som migrasjonsetisk 
argument 


Mange vil hevde at antallet innvandrere som kommer til Norge ikke må 
overstige evnen vi har til å sørge for at de blir godt integrert.” God inte- 
grasjon forstår jeg her som evnen til å delta i samfunnslivet på en måte 
som gjør staten vedvarende i stand til å sikre sivil rettferdighet. Ettersom 
god integrasjon er en forutsetning for sivil rettferdighet, må hensynet til 
global og regional rettferdighet veies mot Norges «tåleevne»."” Men hva er 
det egentlig som avgjør hvor god evne et samfunn har til å ta imot inn- 
vandrere? Hva er, med andre ord, de viktigste strukturelle betingelsene for 
sivil rettferdighet? 

Det er ikke uten videre en enkel øvelse å bestemme hva et lands integra- 
sjonskapasitet faktisk er. Selv om en rekke faktorer mer eller mindre utenfor 
politisk kontroll påvirker dette (f.eks. folkeopinionen, befolkningsvekst, 
økonomiske konjunkturer, kostnader knyttet til vurdering av asylsøknader, 
m.m.), er et lands integreringsevne til dels også en politisk konstruksjon, 
ofte i større grad enn mange politikere vil være villige til å innrømme." 
Manglende integreringsevne er en motstandsdyktig unnskyldning for å 
senke antallet mennesker som får slippe inn i landet. I et politisk klima 
der folkeopinionen ofte er preget av utbredt innvandringsskepsis, er dette 
fullt forståelig."”" Det er derfor viktig å reflektere over hvor stor etisk vekt 
man kan legge på de ulike faktorene som utgjør et lands integreringsevne. 


1127 NOU 2017: 2, 18f. 

1128 Brochmann og Kjeldstadli, Innvandringen til Norge, 318f. 

1129 Gibney, Ethics, 241. 

1130 Dette trekket ved folkeopinionen har vært mer eller mindre konstant historisk sett. Jf. Hampshire, 
Politics, 20ff. 

Blant disse faktorene finner vi blant annet politisk profil, innbyggertall, 
befolkningstetthet, statens økonomiske struktur og situasjon, kulturelt og/ 
eller etnisk slektskap, befolkningshistorie, samt evne til å unngå segrege- 
ring og sikre sosial utjevning."" Hvilke av disse faktorene er etisk legitime 
variabler for et nøkternt anslag av et samfunns integreringsevne?"” For vi 
går løs på dette spørsmålet, må vi imidlertid først spørre oss hvor det er 
mest hensiktsmessig å arbeide for at mennesker andre steder i verden skal 
kunne leve et verdig liv. 


6.1 Integrasjonsevne og beskyttelsesevne: 
Hvor bør vi hjelpe? 


Verken våre folkerettslige forpliktelser eller nivået på Norges BNP per 
innbygger betyr at vi nødvendigvis må oppfylle våre forpliktelser til et 
bestemt antall flyktninger eller humanitære migranter på norsk territorium. 
Man kan også se for seg at dette skjer på andre lands territorier. Kostnader 
knyttet til ivaretakelse av innvandreres behov regnes tross alt ut relativt til 
prisnivå i det aktuelle mottakerlandet. Det koster derfor mer å sørge for 
en adekvat standard for asylsøkere i rike nordvestlige land enn i fattigere 
land i sør og øst. Bør man da overføre midler til land der det er billig å 
sørge for at de oppnår en levestandard normal for det aktuelle landet, eller 
er det etisk riktige å la dem komme til Norge, og leve med samme standard 
som nordmenn flest? Skal vi hjelpe flest mulig er vel det mest rasjonelle å 
bruke pengene i fattige land? Er ikke dette det mest solidariske? Heller ikke 
den barmhjertige samaritan tok med seg den nødlidende til Samaria, men 
betalte et lokalt herberge for å ta seg av hen. Bistand i nærområdene vil 
både kunne hjelpe flere mennesker, og gjøre det enklere for flyktningene å 
returnere til sitt hjemland dersom det blir mulig. I Norge har Frp ofte argu- 
mentert langs denne linjen. På spørsmål om vi ikke burde la flere afghanere 
få asyl i Norge etter Talibans gjenerobring av Afghanistan sensommeren 
2021, responderte Sylvi Listhaug slik: «Vi har en moralsk forpliktelse til å 
hjelpe flest mulig. Det gjør vi ikke ved å hente flest mulig til Norge, men 
å hjelpe veldig mange flere i nærområdene. Vi må bruke mye penger på å 


1131 Jf. EUs fordelingskriterier formulert i Europakommisjonens «Commissions Recommendation EU 
2015/914». 
1132 Til dette og følgende, se Carens, Ethics of Immigration, 2141. 

hjelpe mange, fremfor noen få.»"” En slik strategi forfektes ikke bare på 


høyresiden i norsk politikk. Arbeiderpartiets innvandringspolitiske tals- 


person, nå stortingspresident, Masud Gharahkhani, uttalte for noen få år 


tilbake at «det vi driver med i dag er, brutalt sagt, å ta maten ut av mun- 


nen på barn i flyktningleirer for å fø på norske asyladvokater. Forskjellen i 


penger brukt pr. person er nær ufattelig.» ™* Begge får støtte av den svenske 


samfunnsøkonomen Tino Sanandaji, som resonnerer slik: 


1133 


1134 


1135 


Sveriges kostnader för asylmottagning samt långsiktig försörjning av flyktingar år 
minst 80 miljarder kr för ett antal tio tusen flyktingar per år. FNs samlade finan- 
sieringsmål för 12 miljoner Syriska flyktingar år samtidigt ca 70 miljarder kronor 
(de brukar inte få in allt de åskar). Detta år en resursallokering som ingen rationell 
humanist kan försvara [...] Den medmånskliga reaktionen för dem som ser situa- 
tion i Mellanöstern år att försöka rådda alla, eller i varje fall så många som möjligt. 
Sverige och Norge år små, rika och dyra lånder. Det vore dårför omöjligt för Sverige 
eller Norge att med invandring lösa flyktingkrisen för 12 miljoner syrier eller de 
drygt 50 miljoner på flykt i vårlden totalt. Det skulle dåremot vara fullt realistiskt att 
ensamt fördubbla UNHCRs budget för samtliga 12 miljoner syriska flyktingar. Det 
skulle kosta 70 miljarder kronor per år. Att fördubbla Libanons budget för 1.8 miljo- 
ner flyktingar skulle kosta 6 miljarder kronor [...] Mitt skissartade förslag år dårför 
att Sverige ska ge två kronor till FNs flyktingprogram för varje krona som sparas 
på reducerad invandring. Detta kan kombineras med åtagande om kvotflyktingar 
och temporära uppehallstillstand till dem med skyddsbehov. Om exempelvis Norge 
följer med kan stödet till världens drygt 50 miljoner flyktingar två- eller tredubblas. 
En irrationell flyktingpolitik som till stor påfrestning för det egna samhållet hjålper 
en bråkdel av dem på flykt år inte det enda alternativet som står till buds. Om viljan 
och förnuftet fanns vore det inte omöjligt för Sverige att agera som en åkta moralisk 


stormakt och faktiskt lösa den globala flyktingkrisen."” 


Vg.no, «Listhaug advarer mot ny flyktningstrøm», 16. aug. 2021. Listhaug mener endatil at dette var det 
Jesus ville ha gjort (Dagbladet.no, «Hva ville Jesus gjort?», 23. aug. 2017). Også Hordalands stortingsre- 
presentant, Ove Trellevik, uttalte i 2020 støtte til Listhaugs (og Jesu?) linje (Tv2.no, «Høyretopp vil ha 
full stans i inntak av kvoteflyktninger», 15. mai 2020). Erna Solberg argumenterte langs liknende linje i 
forbindelse med krisen i Syria i 2015 (Hagelund, «After the Refugee Crisis», 13), og Brochmann II stiller 
et nært beslektet spørsmål: Skal vi anvende pengene som er satt av til integrasjonstiltak for flyktninger 
slik at vi tilby raus hjelp til få, eller til nøktern hjelp for mange? NOU 2017: 2, 19. 

Gharahkhani, «Innvandringspolitikken er urettferdig». Jf. også Hurdals-plattformen for den sittende 
regjeringen som slår fast at «Den internasjonale innsatsen for å hjelpe flest mulig i nærheten av deres 
hjem må styrkes». Tilgjengelig her: https://www.regjeringen.no/contentassets/cb0adb6c6fee428caa 
81bd5b339501b0/no/pdfs/hurdalsplattformen.pdf, 72. 

Tino.us, «Intervjuas av Norsk stats-TV om invandringens ekonomi», 27. mai. 2015. Jf. Sanandaji, 
Masseutfordring, 323, og videre Hustad, Farvel Norge, 164, Taraku, Innvandringsrealisme, 242, 276f., 
Pogge, «Migration and Poverty», 18f., 25, Gesang, «Obergrenzen», 87, Ekins, «Right to Exclude», 51f. 
og Schuck, «Refugee Burden-Sharing», 285. 

Det er flere måter å problematisere Sanandajis, Listhaugs og Gharahkhanis 
resonnement på. Vi kan peke på praktiske utfordringer med forslaget, eller 
vi kan kritisere dets moralfilosofiske grunnlag. La oss ta de praktiske utfor- 
dringene først. 

Ettersom asylretten pålegger Norge å behandle alle søknader om asyl, 
vil en omlegging av strategien i retning Sanandajis forslag være avhengig 
av at adgangen til å søke asyl i Norge måtte blitt innskjerpet gjennom 
fjernstyring av innvandringsstrømmen, og at antallet mennesker som får 
innvilget opphold ble kraftig nedjustert. Er det virkelig realistisk å oppnå et 
slikt nivå av kontroll? Det finnes unektelig eksempler på land som langt på 
vei har lyktes i konsekvent å følge Sanandajis strategi — Japan er kanskje det 
beste." Selv om Norge i mindre grad får hjelp av sin geografiske beliggenhet 
enn Japan til å regulere migrasjonsstrømmer, viser det enkle faktum at vi 
mottar langt færre asylsøkere enn det er mennesker som ønsker å komme 
til Norge, at vi har betydelig kontroll på antallet søkere. Hvorvidt denne 
praktiske utfordringen kan møtes er et empirisk spørsmål, og selv om det 
vil kreve omfattende politisk arbeid å gjennomføre, vil jeg ikke kategorisk 
utelukke at en slik mulighet eksisterer for et land som Norge. 

Den neste praktiske utfordringen omhandler det politiske mulighets- 
rommet den norske stat har for å hjelpe utsatte mennesker i nærområdene 
over tid. Selv om Sanandajis strategiske omlegging på kort sikt vil kunne 
hjelpe flere mennesker, eksempelvis gjennom å heve standarden på noto- 
risk underfinansierte flyktningleirer, vil den sjelden være en varig løsning 
(durable solution), og vil heller ikke bidra til å fjerne de mer vedvarende 
årsakene til migrasjon."” 

Norsk bistandsarbeid har klare begrensinger hva gjelder mulighetene 
for å sikre gode styresett i migrasjonsproduserende land, og heller ikke 
nevneverdige ambisjoner i den retning." Heller ikke utenrikspolitiske 
virkemidler har vist seg særlig effektive. Forsøkene det internasjonale 
samfunn har satt i verk for å få i stand politisk-strukturelle forbedrin- 
ger i andre land har stort sett vært (svært) mislykket (f.eks. Afghanistan, 


1136 Jf. «Refugee Burden-Sharing», 270. Dette kan nå være i endring. Strøm, «Nå er ikke innvandring lenger 
et tabu». 

1137 Hva som ligger i «varige løsninger» kan være så mangt, men det primære målet må jo være at flyktnin- 
gene selv får en varig løsning på sitt primære problem, nemlig det ikke å ha en stat å henvende seg til 
for å få sine mest grunnleggende behov dekket. Jf. Bradley, «Unresolved and Unresolvable?», 51f., og 
Cole, «Open Borders», 249f. 

1138 Jf. Hegertun og Eggen, Internasjonal migrasjon, 32ff., og mer generelt Cusimano Love, Global Issues, 
198f. 

Irak, Sør-Sudan, Libya). Maktbruken blir ofte disproporsjonal i forhold 
til problemene den er tenkt å adressere, og får en rekke ikke-intenderte 
kontraproduktive virkninger - man skaper flere problemer enn man løser. 
Problemene kan også sjelden reduseres til én lett identifiserbar årsak. Selv i 
fredelige utviklingsland med relativt sett velfungerende demokratiske insti- 
tusjoner som mottar betydelig økonomisk bistand, er emigrasjonsnivået 
høyt (f.eks. Malawi). Selv om økt velstand for fattige i utviklingsland vil 
fjerne insentiver mange har for å utvandre på lang sikt, vil de på kort sikt 
kunne føre til økt utvandring, ettersom flere fattige får midler til å reise ut 
av landet. Og i land med dysfunksjonelle politiske institusjoner har vansty- 
ret ofte dype røtter i kulturelle tradisjoner og sosiale forhold som overlever 
regimeendringer. Slike røtter er alt annet enn lett å rykke opp gjennom 
bistands- og/eller utenrikspolitikk." Selv om en stats politiske selvbestem- 
melse er betinget av hvorvidt den sikrer menneskers grunnleggende ret- 
tigheter på en tilfredsstillende måte, setter folkerettens prinsipp om statlig 
suverenitet sterke begrensninger på hvordan andre land legitimt kan bidra 
til etableringen de vedvarende institusjonelle strukturene som kreves for at 
menneskerettighetene sikres over tid i de respektive samfunn de tilhører." 
Flyktningproduksjon skyldes heller ikke bare handlingene til fattige land. 
Skjev global handelsbalanse har i årevis gjort fattige land fattigere og rike 
land rikere." Disse urettferdige handelsstrukturene har gjennom årenes 
løp utviklet en så høy grad av kompleksitet at de nærmest fremstår som 
irreversible. En rekke av de godene mennesker behøver for å leve et verdig 
liv er derfor simpelthen ikke eksporterbare. Migrasjonspolitisk innebærer 
det at å bruke skattepenger på integrasjon av flyktninger ofte er det nær- 
meste vi kommer en restitusjon for institusjonalisert økonomisk urett med 
dype historiske røtter. Konfrontert med de mange utfordringene i å adres- 
sere root causes endret UNHCR i løpet av 1990-tallet sitt mål til simpelthen 
å arbeide for å gi internasjonal beskyttelse til alle som har behov for det." 

Mange av de samme begrensningene gjelder også overfor naboland 
hvor flyktninger stort sett oppholder seg. Selv om antallet mennesker 
i flyktningleirer som gjenbosettes relativt sett er svært lavt, og gir inn- 
trykk av at mange land forholder seg til flyktningleirer som et permanent 


1139 Schuck, «Refugee Burden-Sharing», 261f. 

1140 Det er derfor ofte mest hensiktsmessig at det er ikke-statlige hjelpeorganisasjoner som bidrar til å 
etablere og drifte flyktningleirer. 

1141 Pogge, World Poverty, 18ff., 118ff. 

1142 Fuglerud, Migrasjonsforståelse, 101. 

«lagringssted», sier folkeretten at opphold i slike leirer skal være midlerti- 
dig.” Det tar imidlertid ofte lang tid før situasjonen i flyktningenes hjem- 
land er så stabil at det er forsvarlig å returnere dem. Medianlengden på 
flyktninger i eksil har siden den kalde krigens slutt ligget mellom 4 og 14 
ar."“* Gjennomsnittet har de siste 20 årene ligget på rundt 10 år."” Tar vi 
asylretten på alvor har derfor mange flyktninger rett på å bli en del av et 
nytt samfunn. Selv om det er siste utvei, er det ofte eneste utvei."“° Retur 
er også ofte svært vanskelig å gjennomføre på en forsvarlig måte både 
politisk, juridisk og logistisk-praktisk.""” Dersom retur ikke viser seg mulig 
innen rimelig tid, vil opphold i flyktningleirer i naboland over tid ofte 
generere varig høye integreringskostnader (f.eks. knyttet til sikkerhet og 
arbeidsmarkedsregulering). I et illiberalt samfunn uten en institusjonell 
infrastruktur for integrering vil disse kostnadene, økonomisk, politisk, så 
vel som menneskelig, presumptivt være høyere enn det Sanandajis reg- 
nestykke gir inntrykk av."** Selv om det lot seg gjøre å kombinere nær- 
hetsprinsippet med en kvoteordning, vil flyktningene i nabolandene ofte 
møte på en rekke, nærmest uoverstigelige, hindre i sitt ønske om å få leve 
et verdig liv utenfor den limbotilværelse som en flyktningleir utgjør." På 
tross av flyktningkonvensjonens fokus på flyktningenes sosioøkonomiske 
rettigheter, har de i flere land verken tilgang til arbeidsmarkedet eller skole- 
gang." De er beskyttet mot tilbakesendelse, men ikke så mye mer. Det var 
først når de syriske flyktningene forstod at fortsatt opphold i Tyrkia ikke 
ville kunne gi dem og barna deres et anstendig liv at de satte kursen for 
Europa."” Når den syriske kurderen Maruf Hamo eksempelvis, i et intervju 
med den tyske sosiologen Arne Worm, skulle forklare hvorfor han ønsket 
å reise videre fra Algerie til Europa, viste han til de kaotiske tilstandene 


1143 Turner, «What is a Refugee Camp?», 142. 

44 Devictor, «How Long do Refugees Stay?». 

1145 Det bør imidlertid bemerkes her at gjennomsnittsberegninger her kan være misledende ettersom tallet 
vil øke i år med få nye flyktninger, mens det vil synke i år med sterk økning i antallet. 

46 Schuck, «Refugee Burden-Sharing», 260. 

47 Vevstad og Schultz, «Felles europeisk asylsystem», 390ff. Dette gjelder også i Norge (Taraku, 
Innvandringsrealisme, 225ff). Av menneskene som har fått avslag er det få som faktisk returnerer 
(Sønsterudbråten mfl. Retur som avtalt, 45ff.). Kosovoalbanerne som fikk midlertidig opphold i 1999 
viser imidlertid at dette kan skje. Bare et fåtall av de 6 000 som fikk opphold ble værende. 

1148 Tyrkia skårer f.eks. svært lavt på inkluderingsevne i Migration Integration Policy Index 2015, mens 

nordiske land skårer høyt. Tilgjengelig her: http://2015.mipex.eu/key-findings 

1149 For eksempler se, Betts og Milner, The Externalisation of EU Asylum Policy, 4ff., Seufert, «Die Türkei 
als Partner», 2, Bendel, EU-Fliichtlingpolitik, 13ff., og Worm, Fluchtmigration, 165. Jf. Goodwin-Gill og 
McAdam, The Refugee, 556. 

50 Betts og Collier, Refuge, 156, 169f. 

51 Gibney, «Duties», 149. 

i «arabiske land», deres mangel på «menneskelighet» og vilje til å se, lytte 
og hjelpe." I Algerie ble syriske flyktninger, ifølge Hamo, behandlet som 
«insekt», ikke mennesker."” Å overføre penger til UNHCR vil ikke løse 
disse problemene. Mulighetene for integrering er ikke bare et spørsmål om 
økonomiske kostnader, men er betinget av mulighetene som det politiske 
og kulturelle miljøet flyktningleirene ligger i gir. Kommer migrantene til 
Norge er de institusjonelle strukturene for integrasjon allerede etablert og 
relativt velfungerende, og vi har en velutviklet humanitær kultur." I mot- 
setning til hva som er tilfellet i Norge mottar lokale hjelpeorganisasjoner 
i flyktningers nærområder så å si ingen økonomisk støtte fra det offent- 
lige. Tvert imot mistenkeliggjøres de og motarbeides av styresmaktene." 
Forskjellen i beskyttelseskvalitet mellom Norge og fattige mottakerland i 
nærområdene, er enorm."”* Vurdert fra et globalt nytteperspektiv er det 
også utvilsomt at land med høyt utdanningsnivå i befolkningen vil kunne 
utnytte produktivitetspotensialet hos flyktningene bedre enn i land med 
svake(re) utdanningsinstitusjoner."” I tillegg er det nok adskillig vanskeli- 
gere å mobilisere skattebetaleres vilje til finansiere utviklingshjelp enn det 
er å bidra til integrasjonstiltak her hjemme." Dette skyldes ikke nødven- 
digvis manglende respekt for menneskers likeverd, men kan like gjerne ha 
med manglende tillit til at utviklingshjelpen faktisk blir brukt til integre- 
ringstiltak i landene hvor flyktningene oppholder seg. Forskjellene i moti- 
vasjon mellom disse to alternativene vil jeg anta er betydelig. Selv innad 
i EU har det vært mangel på solidaritet i finansieringen av flyktninghjelp. 
Standarden på europeiske flyktningleirer har vært svært kritikkverdig. Det 
må til slutt også understrekes at Sanandajis argumentasjonslinje ikke er 
relevant for sirkulær arbeidsmigrasjon, verken innad i Schengen-området 
eller mellom Norge og land utenfor Europa." 

På dette punkt vil jeg understreke at mitt resonnement så langt ikke 
innebærer en kategorisk avvisning av muligheten for å fremme varige 
løsninger for flyktninger i nærområdene, hvor den store majoriteten av 
verdens flyktninger tross alt oppholder seg. Er de lokale økonomiske, 


= 


52 Worm, Fluchtmigration, 176f. Jf. Fuglerud, Migrasjonsforståelse, 164f. 

53 Worm, Fluchtmigration, 193. 

54 Norges bidrag til å fremme menneskerettigheter er i verdenstoppen (Center for Global Development, 
The Committment to Development Index 2021). Jf. Brock, Justice, 60. 

55 Loescher og Milner, «The Missing Link», 608. 

56 Gibney, «Engineered Regionalism», 64. 

57 Empirisk belegg for dette finnes hos Ortega og Peri, «Openness and Income», 243. 

58 Jf. Seidman, «Fear and Loathing», 142f. 

59 Hegertun og Eggen, «Internasjonal migrasjon», 50. 

politiske og kulturelle vilkårene gunstige, kan det finnes gode alternativ 
til å gi flyktningene asyl i Norge, eller å samle opp og holde dem i leirer 
hvor fremtidsutsiktene er heller dystre. Ugandas forsøk på å unngå eta- 
bleringen av flyktningleirer og heller skape muligheter for selvsysselset- 
ting for flyktninger, samt Jordans eksperiment med særskilte økonomiske 
soner for flyktninger, støttet av både Storbritannia, EU og Verdensbanken, 
er to eksempler på hvordan politikere og næringsliv i nærområder kan 
gjøre bruk av de ressurser flyktningene utgjør på måter som er fordel- 
aktige for alle involverte parter."*" I slike eksperimenter kan den enkelte 
flyktning potensielt gå fra simpelthen å være et offer som skal hjelpes, til 
en aktør med ressurser til å skape sin egen fremtid i et kulturelt miljø der 
hen kjenner seg mer hjemme enn her i Norge. Får mottakerlandene støtte 
fra utenlandske aktører til slike strategiske eksperiment, kan de avhjelpe 
belastningen på interne institusjoner. 

Slike løsninger har imidlertid blitt kraftig kritisert, blant annet for å 
være et skalkeskjul hvor store globale selskap kan skaffe seg billige landres- 
surser, utnytte fattige arbeidere og forårsake miljømessige ødeleggelser." 
Men de kan også være utilgjengelige av andre grunner (f.eks. politiske). 
Reetablering i mer velstående land vil fortsatt måtte være et alternativ for 
mange. Mange av landene der flyktningene først ankommer er ikke å anse 
som trygge. Å «outsource» ansvaret for flyktninger til autoritære land 
som ikke viser vilje til å gi flyktningene tilstrekkelig rettssikkerhet vil føre 
til at Norge både bidrar til brudd på flyktningkonvensjonen, samt andre 
menneskerettighetskrenkelser."” 

Det er heller ikke nok at det simpelthen er mulig å løse utfordringene på 
denne måten. Potensielle mottakerland som Norge må med faktisk politikk 
vise at de bidrar til slike løsninger." Før det skjer at midler som brukes til 
integrasjon i Norge overføres til drift av flyktningleirer og eventuelt inte- 
grasjonstiltak i landene leirene ligger i, fremstår ikke Sanandajis, Listhaugs 


1160 Betts og Collier, Refuge, 160ff., og Brock, Justice, 117ff. Det er fortsatt uklart hvor vellykkede disse eksperi- 
mentene har vært (Huang og Gough, «The Jordan Compact»). Liknende eksperimenter finnes i Thailand 
(newmandala.org, «Ominuous Signs for Migrant Workers in Thailand», 15. jun. 2014), Filippinene 
(refugeecamps.net, «The Bataan Refugee Camp 1980-1995, Philippines»), og faktisk også Nord-Korea 
(Roscini, Werker og Yeo, «The Kaesong Industrial Complex»). 

1161 Crawley, «Refugee Economics». At noen eksperimenter ikke har vist seg å være problemfrie betyr ikke 
at det er noe galt med den generelle strategien. Brock, Justice, 128. 

1162 Et ofte brukt eksempel er tilbaketakelsesavtalene EU har hatt, og har, med Libya, et land som ikke har 
ratifisert flyktningkonvensjonen (Vevstad og Schultz, «Felles europeisk asylsystem», 392). Norge har 
også slike avtaler med land i denne kategorien (f.eks. Pakistan, Irak og Vietnam). 

1163 Miller, Strangers, 168. 

og Gharahkhanis strategi særlig troverdig."* Vi må også vise større vilje 
til å løfte frem de strukturelle grunnene til at det produseres så mange 
flyktninger, og da kanskje mest prekært det nyliberale globale økonomiske 
systemet." I den grad dette ikke gjøres, eller lar seg gjøre, er vi dømt til å 
behandle symptomer, og ulike løsninger vil hele tiden måtte vurderes for 
ulike grupper migranter. 

Likevel, selv om de praktiske utfordringene Sanandajis strategi støter pa 
kunne overvinnes, er det også et etisk problem ved den. Likeverdstanken 
utelukker nemlig at vi kan begrunne etableringen av praktiske hindre til 
å søke asyl, og asylavslag, med godene det vil sikre for andre hjelpetren- 
gende andre steder. En lege kan ikke bare avvise en pasient som sitter på 
venterommet fordi et annet menneske, et eller annet sted i verden, er mer 
hjelpetrengende.” Mennesker har rett til å tillegge sine egne interesser, slik 
de fremstår fra deres egen posisjon, mer vekt enn de ville hatt i en upartisk 
kalkyle. Grunnleggende sett handler dette om respekt for enkeltindividets 
moralske rett til å sette seg sine egne mål i frihet."” Et menneske som søker 
opphold i Norge kan derfor ikke få tilgangen til å søke asyl, eller avslaget 
på asylsøknaden, begrunnet med at det bidrar til store goder for andre 
mennesker." Asylretten er nemlig designet for å sikre at mennesker som 
ikke får sine rettigheter innfridd får beskyttelse av en ny stat. I motsetning 
til asylretten er ikke internasjonal fordeling av byrden for beskyttelse i 
nærområdene beskyttet av et bindende institusjonelt rammeverk, men har 
mer karakter av bilaterale ad hoc-løsninger, noe som svekker deres status 
som fullgode alternativ til asylinstituttet."” 

Sanandajis resonnement gir imidlertid anledningen til å minne om en 
viktig presisering, som jeg også har berørt tidligere. Flyktningkonvensjonen 
pålegger bare Norge å gi midlertidig beskyttelse til flyktninger. ™”” Folkeretten 
stiller kun krav om å sørge for at flyktningers grunnleggende behov skal 
dekkes frem til de kan returneres, ikke at vi skal arbeide for varig inte- 
grering. Og disse behovene behøver man ikke dekke på eget territorium, 
men kan, som nevnt, dekkes ved at vi tilfører relevante ressurser til andre 


1164 I 2020 foreslo Frp eksempelvis å kutte bistanden til fra 1 til 0,7 % av BNI. Dagbladet.no, «Her starter 
forhandlingene», 9. nov. 2020. 

1165 Buchanan, The Heart of Human Rights, 284f. 

1166 Jf. Nida-Rimelin, Uber Grenzen denken, 107f. 

1167 Kant, Metaphysik, 225f. Jf. Scheffler, Rejection of Consequentialism. 

1168 Blake, Justice, 83. 

1169 Betts, «The Refugee Regime Complex», 18f. 

1170 Øyen, «Flyktningstatus», 294, og Wellman, «Freedom of Association», 122. 

m Ja, er ikke denne 


begrensningen en av forutsetningene for at det internasjonale fordelingsre- 


land som kan bistå flyktningene på sitt territorium. 


gimet skal kunne implementeres? At så utvilsomt er tilfelle, betyr at Norges 
beskyttelsesevne går ut over vår integreringsevne."” Vårt etiske ansvar som 
stat overfor mennesker med behov for midlertidig opphold er ikke kun 
betinget av vår integreringskapasitet, men av vår økonomiske evne, sam- 
menliknet med andre land, til å bidra, så langt det er praktisk mulig, til å 
dekke menneskers grunnleggende behov der disse ikke er dekket.” Hvor 
mange flyktninger vi er forpliktet til å ta imot, er derfor delvis avhen- 
gig av hvor mye vi bidrar til å ivareta flyktningers behov andre steder i 
verden.” Listhaug, Sanandaji og Gharahkhani har rett i at solidaritet ikke 
nødvendigvis betyr en mer liberal innvandringspolitikk, men kan komme 
til uttrykk også gjennom viljen til å hjelpe fattige og nødlidende i sine 
hjemland eller i nærområdene.” Med det sagt skal det veldig mye til for at 
et land kan nekte en flyktning opphold. Og ettersom innvandringspolitikk 
er et nullsumspill hvor høy evne til kontroll ledsaget av strenge restriksjoner 
skyver byrdene over på andre land, skapes det lett store skjevheter land 
imellom. Det er vanskelig ikke å gi Tyrkias president Erdogan rett når han 
for kort tid siden uttalte at «Tyrkia har ingen plikt, ansvar eller forpliktelse 
til å være Europas flyktninglager», og forstå hvorfor «den tyrkiske mur» 
er i ferd med å bygges på grensen til Iran."”* Vårt ansvar for å følge opp 
våre globale distributive forpliktelser øker derfor proporsjonalt med hvor 
streng innvandringspolitikk vi har.” Skjer ikke dette, økes faren for at land 
i områder med høyt flyktningmigrasjon vil lukke grensene, med de fatale 
humanitære konsekvenser det måtte fa."”* Norge er ikke i nærheten av å ha 


1171 Schuck, «Refugee Burden-Sharing», 280ff. Jf. Field, «Bridging the Gap», 528f. Med ressurser menes her 
ikke nødvendigvis bare penger, men også andre former for støtte, f.eks. politisk støtte. Under en slik 
ordning har staten også et ansvar for å forsikre seg om at pengene blir brukt slik at de faktisk dekker 
behovene til den tildelte kvoten flyktninger, eksempelvis i samarbeid med UNHCR. Schuck, «Refugee 
Burden-Sharing», 294. 

1172 Denne forutsetningen bekreftes i forordet til flyktningkonvensjonen. 

1173 Ettersom integrasjonsevne i stor grad bør måles mot økonomisk styrke, kunne man tenke seg at andre 
land, som ikke ønsket å ta imot innvandrere, kompenserte Norge for å ta imot flere. Er kompensasjo- 
nen høy nok kan Norge faktisk bli forpliktet til å ta imot dem, fordi den høye agent-nøytrale verdien 
da ikke kan slås ut av agent-sentrerte prerogativ lenger. Det vil heller ikke skape mer ulikhet dersom 
kompensasjonen blir redistribuert. Men hvem er det kompenserende subjektet her, og til hvem skal 
kompensasjonen redistribueres til for at det ikke skal bli økt global ulikhet? David Estlund, «I Will if 
You Will». 

1174 Wellman, «Freedom of Association», 129. 

1175 Taraku, Innvandringsrealisme, 5. 

1176 Vg.no, «Bygger mur mot afghanske flyktninger», 9. sept. 2021. 

1177 Bader, Ethics of Immigration, 352, og Bader, «Citizenship» 47. 

1178 Gammeltoft-Hansen, «Paradigmeskifte?», 30f., og Betts, «Externalization», 4ff. 

nådd grensen for hvor mange flyktninger det kan ta imot før det opplever 


nevneverdige sosiale og strukturelle problemer."”? 


6.2 Befolkningstetthet, befolkningstall 
og ressursrikdom 


Med alt dette sagt, kan vi nå vende blikket mot kapitlets hovedspørsmål, 
nemlig hvilke faktorer som er gode indikatorer på et lands evne til å sikre 

sivil rettferdighet. Noen vil argumentere med at et samfunn har en grense 

for hvor stor befolkningstetthet det kan tillate hvis det skal bevare sin øko- 
nomiske og sosiale bærekraft."*" I Norge vil ikke dette bli et problem i over- 
skuelig fremtid."" For det første er Norge tynt befolket.” For det andre, og 

til tross for at Norge, i større grad enn for eksempel Sverige, styrer boset- 
tingsmønsteret til nyankomne innvandrere og sprer dem ut i kommunene, 
er innvandrerkonsentrasjonen størst i byene." Det er vel tross alt også slik 
at økt urbanisering både kan generere mer økonomisk vekst (større mar- 
keder øker bl.a. mulighetene for levedyktig spesialisering), og er mindre 

skadelig for jordens økologi, enn spredte befolkningsmønstre."** På et mer 
grunnleggende plan er det ikke gitt hvor mye territorium ethvert menneske, 
eller enhver stat, har rett på. Ulike folks kulturelle praksiser har ulike behov 
knyttet til bruk av fysisk territorium. Så lenge mennesker/stater har nok 
territorium å utfolde sine kulturelle prosjekter på, er det ikke et etisk krav 
at alle skal ha like mye." Integrasjonsevne kan derfor ikke beregnes ut ifra 

hvor mye territorium et gitt land disponerer per innbygger. 


1179 Jf. Hathaway, «Refugee Law», 91. 

1180 Collier, Exodus, 118, 137. Se også Hathaway og Neve, «A Proposal», 204, og Bodvarsson og Van den 

Berg, Economics of Immigration, 271. 

1181 I andre land er dette et mer tungtveiende element i en helhetlig vurdering. Rike, små land med høy 

befolkningstetthet og sosiale spenninger (f.eks. Malaysia og Singapore) vil ha gode grunner til heller å 

betale andre land for å ta imot det antall flyktninger de ville blitt tilskrevet med utgangspunkt i andre 

faktorer knyttet til integreringskapasitet, f.eks. økonomisk velstand. Schuck, «Refugee Burden-Sharing», 

281. 

1182 Jf. Perry, «Immigration», 103f. Dersom de ikke-befolkede områdene av Norge var underlagt et bestemt 

vern, og ikke migrantenes behov veide tyngre enn interessen for å bevare dette vernet, ville ikke dette 

argumentet nødvendigvis vært gyldig (Stilz, Territorial Sovereignty, 163ff.). Det er imidlertid ikke tilfellet 

for Norges del. 

1183 Henningsen og Søholt, «Avtalt selvbosetting», 13. Selv om kommunene i Norge bosetter flyktninger 

frivillig (i motsetning til i Danmark), kan ikke flyktningene selv velge hvilken kommune de vil bo i de 

første to årene. 

1184 Rainer Bauböck, «Refugee Protection», 145, og Bodvarsson og Van den Berg, Economics of Immigration, 

259ff. 

1185 Stilz, Territorial Sovereignty, 161ff. Jf. også Miller, Strangers, 43f., og Michael Blakes kritikk av Mathias 
Risses argument i Blake, Justice, 53ff. Risses argument presenteres i Risse, On Global Justice, 152ff. 

Hva så med befolkningstall? Europarådet foreslo for noen år tilbake 
å fordele asylsøkere på land ut i fra befolkningstall, et forslag som senere 
ble forkastet. Men også i det endelige forslaget beholdt denne faktoren 
betydelig vekt (40 %)."*° En av hovedgrunnene til at befolkningstall fikk 
spille en såpass stor rolle, var at det er en objektiv og kvantifiserbar faktor. 
Isolert sett sier imidlertid ikke et slikt tall mye om et lands integrerings- 
evne."” Kombinerer man derimot et slikt tall med en angivelse av hvilken 
tilgang et bestemt antall mennesker har på territorielle ressurser, vil dette 
ha betydelig relevans." Et land som Norge, med lavt befolkningstall, men 
rik tilgang på naturressurser, vil da ha sterkere integreringsevne enn et 
folkerikt land med lite tilgang på naturressurser." 

Men bør vi ikke da også ta med i betraktningen hvilke muligheter for- 
valtningen av disse ressursene har skapt? Mens mange ressursrike land i 
verden er politisk og økonomisk dysfunksjonelle, har Norges forvaltning av 
sine naturressurser gjort landet økonomisk sett velstående. Rettighetsvern 
koster, og intuitivt virker det derfor rimelig at et rikt land som Norge skal 
ta på seg en større del av den totale internasjonale økonomiske byrden 
det er å ta imot migranter som i snitt utgjør et netto tap for staten enn 
fattigere land.” Økonomisk styrke er lett å tallfeste, og prestisjen som er 
knyttet til nasjonal velstand gjør det også mindre sannsynlig at land vil 
forsøke å fremstille den som dårligere enn den er i et forsøk på å unnslippe 
ansvar.” Men dette spørsmålet handler også om hvordan økonomien i 
Norge er strukturert. Som raus universalistisk velferdsstat står vi overfor 
andre utfordringer enn samfunn med færre og svakere velferdsordninger. 
Jeg har allerede drøftet de etiske implikasjonene av en rekke økonomisk- 
etiske vurderinger Norge må ta i denne sammenheng, og vil derfor her kun 
nevne noen relevante tilleggsmomenter. 


86 Europakommisjonen, Å European Agenda on Migration, 19. 

87 Motsatt, Brezger, «So viele wie nötig», 67. 

88 Hoesch, «Allgemeine Hilfspflicht», 21, og Miller, Strangers, 44. 

89 Dette betyr selvsagt ikke at tilgangen på naturressurser relativt til befolkningsstorrelse er en nødvendig 
betingelse for økonomisk vekst. Ressurser kan ikke reduseres til naturressurser. Historien har vist at 
land med få naturressurser kan bli velstående fordi de har evnet å utnytte andre ressurser. Australia er 
et godt eksempel på dette. 

1190 Se forslaget til Atle Grahl-Madsen i «Further Development», 12f. Dette innebærer at vi ikke kan «måle» 

Norges generøsitet overfor asylsøkere med å se på antall innvilgede asylsøknader per innbygger. Jf. 

Taraku, Innvandringsrealisme, 212f. 

1191 Schuck, «Refugee Burden-Sharing», 280. 

6.3 Sosioøkonomisk mobilitet 


Velferdsstaten er i Norge fremstilt som både integrasjonsfremmende og 
integrasjonshemmende."” Fremmende fordi sosiale rettigheter øker tilliten 
til staten og skaper vilje til å bidra til fellesskapet. Hemmende fordi sosiale 
stønader kan virke stigmatiserende, pasifiserende eller klientifiserende, og 
gjør at mennesker ikke får sterke nok insentiver til å komme seg inn på 
arbeidsmarkedet. Arbeidsmarkedets funksjon er med andre ord en viktig 
indikator på integreringsevne."” Den generelle holdningen til innvandrere 
henger til dels sammen med hvordan tilgangen på jobber er. I nedgangs- 
tider vokser skepsisen fordi innvandrerne oppleves som konkurrenter på 
arbeidsmarkedet."”" Dette til tross for at det, rent empirisk, i beste er en fall 
marginal sammenheng mellom antallet innvandrere som kommer til et 
land og den generelle arbeidsledigheten i det aktuelle landet."” Det er først 
og fremst internasjonale økonomiske konjunkturer som bestemmer dette. 
Ja, det kan endatil være en finanspolitisk fordel med innvandring i perioder 
med lavkonjunktur, i det minste på kort sikt.” Tilsig av innvandrere stimu- 
lerer nemlig økonomien ved å øke etterspørselen på ulike typer tjenester, 
uten å fortrenge annen etterspørsel. Men, som vist i seksjon 5.2, er det ikke 
til å unngå at visse sjikt av arbeidsmarkedet (primært førstegenerasjons 
nordmenn), vil oppleve økt konkurranse og lavlønnspress av høy arbeids- 
innvandring. Arbeidsmarkedets integrasjonsevne er derfor dels betinget 
av å kunne sikre hurtig og effektiv vertikal sosioøkonomisk mobilitet for 
gruppene i dette sjiktet.” 

Det er altså ikke bare antallet tilgjengelige jobber som er avgjørende 
for den økonomiske integrasjonsevnen. Den er også betinget av sysselset- 
tingsgraden man faktisk evner å oppnå for innvandrere, som i sin tur er 
avhengig av at innvandrerne tilegner seg kompetansen som skal til for å 


1192 Ihle, «Framing Integration». 

1193 Skevik Grodem og Brochmann, «Absorption Capacity», 12ff. 

1194 Fetzer, «Public Opinion and Populism», 308f. Arbeidsledige er generelt ikke veldig opptatt av andres 
velferdsrettigheter (som gir dem økt konkurranse, og mer risiko for nedskjæringer), verken eldre eller 
innvandrere, men faktisk mindre for førstnevnte enn sistnevnte gruppe, og ligger omtrent på nivå med 
hvitsnipparbeidere i sin relative vurdering. Van Oorschot og Uunk, «Welfare Spending», 75f. 

1195 Til dette, jf. ovenfor seksjon 5.2. 

1196 Til dette og følgende se NOU 2017: 2, 147. Mens arbeidsledighetsnivået ikke har mye å si for migra- 
sjonstrykket fra landgruppe 3, har den noe å si for trykket fra landgruppe 1 og 2 (ibid., 56, fotnote 44). 

1197 Atmange enkeltindivider gjør en «klassereise» betyr ikke at underklassen som sådan får bedre livsvilkår. 
Sosioøkonomisk utjevning skjer primært der mangel på arbeidskraft styrker forhandlingsposisjonen 
til «underklassen» vis-a-vis arbeidsgiverne. Har arbeidsgivere tilgang på billig arbeidskraft fra utlandet 
vil de sosioøkonomiske ulikhetene opprettholdes eller forverres. Brox, Arbeidskraftimport, 114f. 

kvalifisere seg til de tilgjengelige jobbene."”* Med høy inngangslønn og et 
stadig synkende behov for ikke-kvalifisert og lavkvalifisert arbeidskraft i 
Norge, øker terskelen for at innvandrere fra land med svake utdanningsin- 
stitusjoner, og ideologiske hindre for kvinner til å utdanne seg, å komme 
seg inn på arbeidsmarkedet."”” Selv om staten kan gjøre det obligatorisk 
med et visst minimumskrav av kvalifikasjoner gjennom introduksjons- 
programmet, og tilrettelegge for videre kvalifiseringsmuligheter for denne 
gruppen innvandrere, ligger også mye av ansvaret på innvandrerne selv.’° 
Så lenge det ikke legges urimelige byrder på dem, har innvandrere en 
moralsk forpliktelse til å gjøre god bruk av sitt produktivitetspotensial. 
Men selv med en godt utviklet kultur for kompetanseutvikling, og der 
det blant innvandrere, også kvinner, finnes et sterkt ønske om å arbeide, 
stiller noen grupper førstegangs innvandrere med så store «handikap» i 
utgangspunktet at de ikke vil kunne konkurrere på lik linje med innfødte 
på arbeidsmarkedet.” Skal den rause norske velferdsmodellen være bære- 
kraftig, er den avhengig av høy sysselsetting og relativt jevnt lønnsnivå.” 
Denne lønnspolitikken medfører at folk med lave kvalifikasjoner har rela- 
tivt høy lønn, noe som igjen krever høy produktivitet. Utfordringen for 
førstegenerasjons innvandrere er, som nevnt, å tilfredsstille dette kravet gitt 
tilleggsutfordringene de har med tanke på integrering, slik som språk- og 
kulturbarrierer, og behovet for å etablere ny, og utvide tidligere, fagkom- 
petanse. Selv med mange og varierte aktive arbeidsmarkedstiltak for å få 


1198 NOU 2011:7, 9, 13f., NOU 2017: 2, 189, 223ff., og Skevik Grødem, «Migration as a Challenge» 154ff. 

1199 Jf. Cappelen mfl., Forecasting, 2013, Taraku, Innvandringsrealisme, 117ff., Djuve og Skevik Grødem, 
Arbeidsmarkedsintegrering, 98ff., Brochmann og Skevik Grødem, «Et regime i endring», 378, Grødem 
og Brochmann, «Absorption Capacity», 13, og NOU 2021: 9, 92ff. Det finnes tegn til at synet på kvinners 
arbeidsdeltakelse blant innvandrere er i endring, og at det foregår en sterk verdimessig assimilering blant 
ungdom med innvandrerbakgrunn i synet på hvor viktig utdanning er for kvinner (Kavli, «Adapting», 846, 
849ff., Nadim, «Motherhood and Paid Work», «The Male Breadwinner Ideal?», Friberg, Arbeidsmigrasjon, 
62f.). Det bør bemerkes at selv om de tradisjonelle arbeideryrkene er i ferd med å bli borte, har det i de 
senere årene vært en sterk vekst i lavlønnede tjenesteyrker, slik at man kanskje i dag kan snakke om at 
arbeiderklassen har blitt erstattet av en tjenesteklasse. Dølvik, «Den nordiske modellen», 42f. 

1200 Taraku, Innvandringsrealisme, 127. Brochmann II mener det er urealistisk å få lavt kvalifiserte første- 
generasjons innvandrere opp på samme sysselsettingsnivå som befolkningen for øvrig (NOU 2017: 2, 
152). Det bør imidlertid nevnes at ikke-vestlige innvandrerkvinner i Norden har høyere sysselsetting 
enn majoritetskvinner i Italia (Djuve og Skevik Grødem, Arbeidsmarkedsintegrering, 98). Det er ikke 
lett å identifisere hvorfor noen havner innenfor/utenfor arbeidsmarkedet. Mennesker fra naboland 
som Eritrea og Somalia viser eksempelvis stor forskjell i evne til å komme inn på arbeidsmarkedet ved 
avsluttet introduksjonsprogram (68 vs. 46 %). NOU 2017: 2, 75. 

1201 Som nevnt i seksjon 4.1 viser OECDs statistikk at mens en av fire arbeidsledige innvandrere i arbeids- 
aktiv alder ønsker å arbeide, ønsker bare en av seks innfødte. I Norge er det 10 % flere ufrivillig arbeids- 
ledige innvandrere enn innfødte (OECD/EU, Settling in 2018, 13, 65, 78). Interesseorganisasjonen for 
driftsoperatører, for statlige asylmottak, Driftsoperatørforum, skrev følgende i Høring, 8. feb. 2016, 3: 
«Vår [...] erfaring er at mennesker, inkludert asylsøkere, ønsker å lære, ønsker å bidra, ønsker å jobbe, 
kort sagt; ønsker å yte.» Jf. Djuve og Rose Tronstad, «Innvandrere i praksis», 61. 

1202 NOU 2017: 2, 13. 

flere lavt kvalifiserte innvandrere i jobb i Norden, har få vist seg som særlig 
virksomme.” Forskning viser at flyktninger har høyest risiko for vedva- 
rende arbeidsløshet eller lav inntekt.” Selv om sysselsettingstallene viser 
en økning de første årene etter ankomst, flater disse ut, og endatil synker, 
etter at flyktningene har vært i Norge i 7-10 år. Det er særlig kvinner som 
havner utenfor arbeidsmarkedet.” En av grunnen til at sysselsettingen 
synker med årene for flyktninger, er at de første jobbene de får ofte er 
usikre og midlertidige. Få får tilbud om fast jobb, og de blir derfor svært 
sårbare for økonomiske konjunkturer. Lang saksbehandlingsprosess for 
oppholdssøknad kan også virke negativt inn på evnen og motivasjonen 
flyktninger har til å komme ut i arbeid. En studie fra Sveits fra 2016 viste 
at for hvert år man må vente, synker sannsynligheten for å få jobb med 20 
prosent.” De havner også ofte i jobber med høy helseslitasje, både psykisk 
og fysisk. I tillegg kan diskriminering spille en rolle. Selv om idealet om like 
muligheter står sterkt i Norge, er det lett å bli blinde for vår egen fortreffe- 
lighet, og det særlig i møte med mennesker fra andre kulturer. Vi lever ikke 
alltid opp til de likhetsidealer vi krever at innvandrere skal tilegne seg.” 
Diskrimineringen kan også skyldes at arbeidsgivere foretrekker europeiske 
sesongarbeidere under påskudd av at disse er mer hardtarbeidende. Dette 
inntrykket skyldes at de med sin permanente returmulighet til hjemlandet 
er mer villige til å ta på seg midlertidige jobber med lav lønn og dårlige 
arbeidsforhold, og at den begrensede tidshorisonten gjør det mulig å ha 
høyere arbeidsintensitet.’”° 

Ideelt sett bør ikke bedriftskulturen i Norge bare tenke profitt i møte 
med innvandrere (særlig flyktninginnvandrere), men bør også bruke 


1203 Evalueringer av arbeidsmarkedstiltak for å få flere innvandrere i arbeid viser at disse kun har «moderat 
effekt». Effekten er imidlertid vanskelig å måle. At Norge viser, til dels betydelig, lavere ledighetstall for 
innvandrere enn andre land i Europa kan derfor heller forklares med generelle trekk ved norsk økonomi, 
og den norske arbeidslivs- og velferdsmodellen (Djuve og Skevik Grødem, Arbeidsmarkedsintegrering, 
89). Noe av forklaringen er også at sysselsettingsgraden i Norge er høy i utgangspunktet, og de som 
havner utenfor er derfor i utgangspunktet lengre borte fra arbeidsmarkedet enn i andre land (Fløtten 
mfl., Velferdsstatsutfordringer 48ff., 133). Konkurransen om arbeidsplassene innenfor yrker som krever 
lave kvalifikasjoner blir også særlig stor i nedgangstider, og aktiveringstiltakene vil derfor ikke ha like 
store muligheter for å lykkes. Det er imidlertid viktig å understreke at det primært er den lave kompe- 
tansen innvandrerne har som er avgjørende, ikke at de er innvandrere i og for seg. Olsen «Utdanning». 

1204 Bratsberg, Raaum og Røed, «Immigrant Labor Market Integration», 33f., NOU 2017: 2, 15, og Friberg, 
«New Patterns», 32. Dette er ikke bare tilfellet i Norge. Chiswick, «Are Immigrants Favorably Self- 
Selected», 68f. 

1205 NOU 2017: 2, 25f., 86. 

1206 Hainmueller, Hangartner og Lawrence, «When Lives are Put on Hold». 

1207 Selv om Norge utmerker seg internasjonalt med høy grad av inntektslikhet, gjør vi det ikke hva gjelder 
formuelikhet. Jf. Halvorsen og Stjernø, Ulikhet, 25, 35f. 

1208 Friberg og Midtbøen, «Ethnicity as Skill», 1475. 

ressurser på å fordre kollektive goder, særlig gjennom tiltak mot diskri- 
minering og sosial dumping.” Utfordringen her ligger i systemtvangen i 
kapitalistiske markedsmekanismer hvor bedrifter som forsøker å realisere 
slike kollektive goder mister konkurransekraft. Selv om det kan finnes 
muligheter for vinn-vinn her, er det vel offentlige støtteordninger til fordel 
for de mest utsatte arbeidstakerne som er den mest realistiske løsningen 
på slike utfordringer. 

Enkelte studier peker også på at arbeidslivsdiskriminering i Norge også 
har rasistiske elementer.” Cora Døving gjengir opplevelsen en kvinnelig 
somalisk flyktning fikk i møte med norsk arbeidsliv: 


Jeg fikk god hjelp og veldig god opplæring de første årene. Men jeg oppdaget fort at 
nordmenn har lettere for å forholde seg til de fremmede når de fremmede trenger 
hjelp. Min opplevelse av å være lite integrert kom med erfaringen av å bli diskriminert 
i møte med arbeidslivet. Den gangen jeg trengte hjelp følte jeg meg som en del av 
samfunnet, men da jeg hadde noe å bidra med selv, da jeg hadde en utdannelse jeg 
kunne bruke, da var jeg ikke like velkommen [...] Som profesjonell blir jeg rett og slett 
ikke behandlet som likeverdig. Jeg skulle ønske de kunne se bak hudfarge og hijab. 
Bak min hud og bak min hijab står det en person som skal holde foredrag og ikke 
noe mer! Det er som kollega på et profesjonelt nivå at nordmenn ikke takler at man 


1211 


er forskjellig. 


Døving gjengir også fortellingen til en arbeidsinnvandrer fra Pakistan som 
ikke fikk jobb på tross av gode norskkunnskaper. Her var skepsisen knyttet 
til navn, hudfarge og stereotype forestillinger om personens livssyn.” Selv 
blant mennesker som er så assimilert inn i «det norske» levesettet at det 
kun er hudfarge som skiller dem fra den tradisjonelle norske, opplever man 
diskriminering, noe fjernadopterte barn i Norge også bevitner.”” Dette 
kan tyde på at kulturrasismen som ofte kommer til uttrykk i norsk offent- 
lighet til dels er en form for maskert biologisk rasisme. Ettersom det er 
majoritetskulturen som i stor grad sitter med definisjonsmakten som setter 
diskriminering i system, er det primært majoritetskulturen som har ansvar 
for å hindre at dette skjer. ”** Høye kompetanseterskeler og diskriminering 


1209 Taraku, Innvandringsrealisme, 124, og NOU 2017: 2, 206f. 

1210 NOU 2017: 2, 12, Midtbøen, «Second Generation», samt Bore, Djuve og Rose Tronstad, Etnisk mangfold 
og likestilling i arbeidslivet, 2341. 

1211 Gjengitt i Døving, Integrering, 27. 

1212 Ibid., 32, 41. 

1213 Midtbøen, «Second Generation». 

1214 Jf. Døving, Integrering, 150f., og Friberg og Midtbøen, «Ethnicity as Skill». 

vil for mange føre til økt frustrasjon og tilbaketrekning, noe som vil bety et 
tap av produktive ressurser fortsatt drift av en raus velferdsstat behover.’”” 
Hvor utbredt arbeidslivsdiskriminering er i Norge, er imidlertid omstridt. 
Forfatterne bak Brochmann II-rapporten mener eksempelvis at det faktum 
at sysselsettingen i Norge ligger på samme nivå (ev. er marginalt høyere) 
for innvandrere og innfødte med samme ferdighetsnivå i lesing, tyder på at 
diskriminering basert på etnisitet spiller en liten rolle for hvem arbeidsgi- 
vere ansetter. ”* Andre henviser til erfaringer de mener viser det motsatte.” 

Det kan selvsagt finnes tiltak for arbeidslivsintegrering som er mer 
effektive enn de som har blitt forsøkt implementert så langt. For alminne- 
lige arbeidsmigranter kunne man eksempelvis forsøke å minske kompe- 
tansegapet mellom senderlandene og Norge ved å finansiere, og bidra til å 
kvalitetssikre, utdanning av mennesker i senderlandene, særlig dersom vi 
investerer mest penger på utdanning til yrker vi har manko på. Ettersom 
flere tar utdanning enn dem som emigrerer, vil dette også ha positive 
ringvirkninger for senderlandene, slik tilfellet eksempelvis har vært for 
Filippinene og deres helsesektor. Men heller ikke dette er uproblematisk. 
Ikke bare kan det føre til at fattige land utdanner personer for det norske 
heller enn sitt eget arbeidsmarked, men det svekker forhandlingskraften 
til innfødte arbeidere i lønnsforhandlinger.”" Likevel, at det eksisterer så 
store kommunale forskjeller i evne til å integrere nyankomne innvandrere 
i arbeidslivet viser at det også kan finnes andre, mer lokale, løsninger, samt 
at årsakene til sysselsettingsproblemene ikke bare ligger på innvandrernes 
side." 

I forlengelsen av denne problematikken er det verdt 4 kort minne om 
at Norges integreringsevne ogsa er betinget av hvor godt man evner a 
utnytte den utdanningskompetansen migranten bringer med seg. Betydelig 
produktivitet gar tapt pa at mange migranter er overkvalifiserte for job- 
bene de har. ”” Hele 15 prosent av innvandrere har mer enn 4 års høyere 


1215 Skevik Grødem og Brochmann, «Absorption Capacity», 24. Jf. Dagsvik, Kornstad og Skjerpen, 
«Discouraged Worker Effects». 

1216 NOU 2017: 2, 91. Argumentasjonen i Brochmann II utelukker ikke at rasisme kan prege relasjoner mel- 
lom arbeidsgiver og arbeidstaker ut over forhold som gjelder ansettelse. Valenta, «Hindringer», 357. 

1217 Se f.eks. Likestillings- og diskrimineringsombudet, CERD 2014, 14ff., Djuve og Rose Tronstad, 
«Innvandrere i praksis», 65, og Puntervold Bo og Fuglestad Bø, Rettighetstap, 26, 71f. I OECDs under- 
søkelse oppgir rundt 8 % av innvandrere i Norge at de har blitt utsatt for en eller annen form for 
diskriminering. OECD/EU, Settling in 2018, 137, 257. 

1218 Brox, Arbeidskraftimport, 61. 

1219 NOU 2017: 2, 75. 

1220 International Labour Organization, Skills Mismatch in Europe, International Labour Conference, 
Addressing Governance Challenges, 22f., og Valenta, «Hindringer», 361. A sorge for bade fleksibel og 

utdanning (mastergrad, doktorgrad), mot 8 prosent i befolkningen for 
øvrig.”” Norske myndigheter har begynt å ta grep for å bøte på dette.” 

Dette siste poenget, som angår maksimal utnyttelse av kompetanse, 
leder oss over til en annen mulig strategisk satsing som kan styrke Norges 
integreringsevne, nemlig investering i forskning og utvikling.” Fallende 
produktivitet som følge av lavkvalifisert innvandring kan delvis kompen- 
seres med produktivitetsvekst som følge av økt innvandring av høykva- 
lifiserte arbeidere samt teknologisk utvikling som gjør det mulig for lavt 
utdannede å utføre høyproduktive arbeidsoppgaver.” 

Men selv om det finnes tiltak som vil føre til at flere innvandrere kom- 
mer i arbeid enn det vi ser i dag, vil de ikke bli netto bidragsytere til vel- 
ferdsstaten før de har gjennomgått betydelig sosial mobilitet oppad. Man 
bør derfor ha et innvandringstempo som ikke langt overskrider mobili- 
tetstempoet fra lavinntekt til middels- og høyinntekt.”” Skulle dette vise 
seg vanskelig å gjennomføre, og man vil unngå utviklingen av permanente 
underklasser betinget av etnisk og kulturelt opphav, mener jeg at det er 
etisk forsvarlig av norske utlendingsmyndigheter å ta hensyn til forutset- 
ningene for kompetanseutvikling til innvandrerne som ikke omfattes av 
lovgivningen for flyktninger, humanitære migranter og familiegjenfore- 
ning når de vurderer søknader om opphold i Norge.” Det er etisk legitimt 
å unngå at gruppen med lavt eller ikke-kvalifiserte arbeidsinnvandrere blir 
for stor. Verken norskfødte eller førstegenerasjons innvandrere vil være 
tjent med at Norge utvikler en statsfinansiert underklasse av lavlønnede 
eller arbeidsløse mennesker bosatt i egne gettoer.”” Blir en slik underklasse 


politisk isolert samtidig som staten blir ute av stand til å opprettholde 


treffsikker konvertering av kompetanse er utfordrende, men kan potensielt få relativt betydelig utslag 
på produktivitetsvekst, så vel som andelen migranter med høyere utdannelse som søkere seg til Norge. 
Jf. Belot og Hatton, «Immigrant Selection», 1123ff. 

1221 NOU 2017: 2, 61. Jf. OECD/EU, Settling in 2018, 14. 

1222 OECD, International Migration Outlook 2018, 262. Jf. anbefalingene i NOU 2017: 2, 202. 

1223 Sanandaji, Masseutfordring, 302. 

1224 Friberg og Midtbøen finner eksempelvis i sin kvalitative empiriske forskning antydninger om at tekno- 
logi i norske (fiske)bedrifter, ifølge arbeidsgiverne, ikke er tilpasset innvandrernes kompetanseprofil, og 
derfor krever «norsk» ekspertise for å kunne driftes. Selv ikke universitetsutdannede søkere (fra Afrika) 
ble tiltrodd evnen til å drifte teknisk utstyr. Friberg og Midtbøen, «Ethnicity as Skill», 1470f. 

1225 Den sosiale mobiliteten oppad blant etterkommere av arbeidsinnvandrere er vesentlig bedre enn hos 
barn fra lavere sosiale lag i den øvrige befolkningen (NOU 2017: 2, 18). Dette er ikke bare tilfellet i Norge 
(Chiswick, «Are Immigrants Favorably Self-Selected?», 70f.). Forklaringen på dette er at arbeidsinnvandrere 
er såkalt «favorably self-selected» med tanke på human kapital (evner osv.), mens flyktninger ikke er det. 

1226 Jf. Taraku, Innvandringsrealisme, 125, 279, og merknaden til Asle Toje i NOU 2017: 2, 210. Dersom 
hjerneflukt-argumenter har empirisk støtte så må man også her reflektere over hvorvidt det er etisk 
akseptabelt å ta imot kompetanse fra land som er avhengig av nettopp dette for å kunne utvikle seg. Jf. 
Clemens, «Let the People Go», 158. 

1227 Brox, Arbeidskraftimport, 112. 

velferdsordningene, vil vi få en økt konsentrasjon av kapital og makt, 
samt sosiale spenninger, politisk ustabilitet, lav etterspørsel og økono- 
misk stagnasjon. En slik utvikling vil raskt sementere seg. Barnefattigdom 
er nært knyttet til innvandringsbakgrunn, noe som senere også preger 
deres evne til i voksenalder å få innpass i arbeidslivet.” Dette bidrar 
til bostedssegregering og økt sosial uro, med påfølgende økt innvandrings- 
skepsis i den øvrige befolkningen. Selv om hver tredje innbygger i Oslo 
har innvandrerbakgrunn har ikke bokonsentrasjonen fått et sterkt getto- 
preg enda, slik den til dels har fått i Danmark og Sverige, og i større grad i 
andre europeiske land.” Men dette kan endre seg over tid. Skjer dette vil 
skepsisen mot innvandring øke år for år, antidemokratiske krefter vinne 
frem, og de strukturelle betingelsene for sivil rettferdighet forvitre.” Det 
beste blir da det godes fiende. Selv om satsing på kompetanseutvikling 
for innvandrere er helt avgjørende for å kunne opprettholde et høyt inn- 
vandringsnivå i en universalistisk velferdsstat, bør innvandringstempo og 
sammensetningen av innvandrere reguleres med tanke på å unngå et slikt 


scenario. 


6.4 Kulturell integrasjonskapasitet 


Dernest kan man også spørre om ikke integreringsevne øker jo større 
historisk, kulturelt, språklig, religiøst og etnisk slektskap det er mellom 
mottakerlandet og innvandrerne.” Sammenlikner vi den panikkartede 
reaksjonen norske politikere møtte syriske flyktninger med, med måten de 
i skrivende stund stoisk forholder seg til tilnærmet samme antall flyktnin- 
ger fra Ukraina, er det grunn til å mistenke at de taust svarer ja på dette 
spørsmålet. Har de rett? 


1228 NOU 2017: 2, 15. Jf. Halvorsen og Stjernø, Ulikhet, 34, 142f. 

1229 NOU 2017: 2, 15, 26, 128ff. 

1230 Fetzer, «Public Opinion and Populism», 308. Undersøkelser Brochmann II viser til tyder på at støtten 
til universelle omfordelingsordninger svekkes med større økonomisk ulikhet (NOU 2017: 2, 180). I til- 
legg oppleves det også psykologisk mye mer negativt å miste goder enn det oppleves positivt å oppnå 
tilgang til nye goder (eng. loss aversion). Det er altså plausibelt å anta at flere nordmenn vil kjempe 
mye hardere mot en nedskalering av velferdsstaten enn dem som vil ønske at den nedskaleres for å gi 
tilgang til flere. Kahneman, Thinking, Fast and Slow, 284, 305. 

1231 Jf. NOU 2011: 7, 7, 188. Som rapporten også understreker er det ikke tilrådelig med en «ubegrenset 
satsing på høy lang utdanning av alle voksne flyktninger da dette trolig vil gi høy kostnad i forhold til 
nytten». Jf. NOU 2017: 2, 203. 

1232 Collier, Exodus, 88ff. Historisk sett har det vært vanlig å anvende nettopp slike seleksjonskriterier i 
innvandringsreguleringen. For Norges del, se kap. 2. For et utvalg andre lands del, se Coleman og 
Harding, «Citizenship», 20ff. 

Det er hevet over enhver tvil at integreringsprosessen vil være mindre 
komplisert jo nærmere slike slektskap det er. Israel er et godt eksempel på 
dette. Selv med sin lille befolkning og relativt sett svake økonomi evnet de 
å bosette over 200 000 sovjetiske jøder i 1992. Redaktøren av Jerusalem Post, 
David Bar-Illan, uttrykte da sin eufori over muligheten over at så mange 
som en og en halv million ville kunne ankomme i løpet av de neste to til 
tre årene.” Men dette betyr ikke uten videre at en stat kan gjøre religiøst, 
etnisk, kulturelt og lignende slektskap til seleksjons-/eksklusjonskriterier 
uten å bryte med demokratiske verdier knyttet til vern mot diskrimine- 
ring.” Hvem som omfattes av dette kulturelle slektskapet er ikke absolutt 
gitt, men konstrueres på forskjellige måter i folks bevissthet til ulike tider. 
Kategorier med mennesker som før tilhørte fremmede og truende kulturer 
regnes i dag som en del av det nasjonale fellesskapet. I tidligere tiders Norge 
utgjorde innvandrede svensker, jøder og katolikker slike ikke-assimilerbare 
grupper.” I dag regnes disse gruppene som «naturlige» bestanddeler av 
det norske folk, mens (enkelte grupper) muslimer har blitt tildelt rollen 
som bærere av en kulturelt undergravende trussel.” 

Integrasjonsevne har altså kulturelle forutsetninger. En av de viktigste 
variablene i så måte er den norske befolkningens integreringsvilje. Denne 
viljen er ikke et naturgitt sosialt faktum, men er høyst påvirkelig. I tiden 
rundt de innvandringspolitiske innstrammingene på 1970-tallet opplevde 
mange innvandrere til Norge arbeidslivet som åpent og inkluderende. 
Dette bildet endret seg i løpet av 90-tallet. Nå ble arbeidsmarkedet i langt 
større grad segregert etter etniske skillelinjer, også innad på arbeidsplas- 
sene.”” Denne utviklingen er svært beklagelig, all den tid demografiske 
studier viser at integrasjon primært handler om å skape muligheter for økt 
interaksjon mellom ulike samfunnsgrupperinger - i nabolaget, på arbeids- 
plassen, i idrettslagene og i familielivet (blandede samliv). ”* Zygmunt 
Bauman skriver: «Commitment to immoral acts [...] becomes easier with 


1233 Weiner, «Security», 104, fotnote 31. 

1234 Se, ovenfor, seksjon 4.1, og videre Clemens, «Let the People Go», 158. Selv om FNs konvensjon mot 
diskriminering også omfatter diskriminering på bakgrunn av nasjonal tilhørighet gjelder dette primært 
innenfor en stat. Dette innebærer at eksklusjon på bakgrunn av hvem som tilhører nasjonen er moralsk 
legitimt. O’Nions, Asylum, 50f. 

1235 Skepsisen til katolikker var ikke helt uten grunn. I 1832 hadde Pave Gregor XVI, i sin ensyklika, Mirari 
Vos, like bestemt og temperamentsfullt som moderne tids ayatollaer forkastet republikanisme og demo- 
krati. Jf. Zolberg, «Modes», 148. 

1236 Fuglerud, Migrasjonsforståelse, 18741. Jf. Tvedt, Gjennombruddet, 162ff. 

1237 Brochmann og Kjeldstadli, Innvandringen til Norge, 233. 

1238 Integrering handler altså ikke først og fremst om å bli en del av en abstrakt og halvt mytologisk forestil- 
ling om «norsk kultur». Fuglerud, Migrasjonsforståelse, 160. 

every inch of social distance.»”” En norsk holdningsundersøkelse fra 
2005 så ut til å understøtte dette poenget. Denne viste, på den ene side, 
at nordmenn flest var positive til innvandrerne som faktisk bor i Norge, 
og betraktet dem som «arbeidsomme og hyggelige», mens den, på den 
andre side, viste at folk flest er negative til potensielle innvandrere utenfor 
landet.” Fenomenet er ikke særnorsk. Tyskland er landet med flest mus- 
limske innbyggere i Europa, og Frankrike har størst andel muslimer 
relativt til befolkningen. Ifølge Pew Research Centers holdningsunder- 
søkelse fra 2019 var disse blant landene i Europa der andelen mennesker 
med negative holdninger til muslimer var lavest.”" De seneste tallene 
fra Statistisk sentralbyrå tyder på at andelen nordmenn med positive 
holdninger til innvandrere har økt i takt med at kontakten med inn- 
vandrere blir hyppigere.”” Mange mennesker erfarer altså den virkelige 
trusselen ikke som den nære, men at den fjerne skal bli den nære - en 
rival til vårt kulturelle territorium. ”” Men det er heller ingen automa- 
tikk i at sosial kontakt skaper økt tillit. I boken Norsk innvandringshis- 
torie gjengir Grethe Brochmann et godt eksempel på akkurat dette." 
Kutting og pakking av fisk hadde tradisjonelt sett vært et kvinneyrke i 
Finnmark. Mot slutten av 80-tallet opplevde dette yrket et betydelig tilsig 
av tamiler. Møtet mellom disse to gruppene ble alt annet enn harmonisk. 
Heller enn at de nordnorske kvinnene ble vant til sine nye «arbeid- 
somme og hyggelige» landsmenn, forsterket det inntrykket av kulturell 
«distanse». 

Det norske samfunn har historisk sett vært preget av et ganske sterkt 
assimileringspress. Også innvandrere som virkelig har lagt seg i selen for 
å bli så «norske» som mulig har opplevd manglende anerkjennelse.” Skal 
kulturmøter motvirke mistillit, må de være preget av kommunikativ inter- 
aksjon og gjensidig tilpasning. At Norge har en historie som et kulturelt 
homogent samfunn kan ikke brukes som et argument for at andre land med 
en lengre innvandringshistorie har bedre integrasjonskapasitet.”** Som 


1239 Bauman, Modernity and the Holocaust, 192. 

1240 Brochmann og Kjeldstadli, Innvandringen til Norge, 400. 

1241 Pew Research Center, «Minority Groups». En eldre undersøkelse viser også at europeiske muslimer 
er mer positive til «vestlig kultur» enn muslimer som bor utenfor Europa. Pew Research Center, 
«Widespread Negativity». 

1242 Strøm og Sørlien Molstad, «Stabilt positive holdninger». 

1243 Smith, Relating Religion, 275. 

1244 Brochmann og Kjeldstadli, Innvandringen til Norge, 305f. 

1245 Ibid., 209. 

1246 Carens, Ethics of Immigration, 215. 

også forfatterne av Brochmann II-rapporten sier, handler ikke Norges kul- 
turelle integreringsevne om evnen til å forme andre i vårt bilde. Den er en 
«toveisprosess».?” Kulturell ulikhet tolkes av mange som et kommunikativt 
hinder (jf. nikab-debatten).”** Dette skjer fordi man har en bakgrunnsan- 
takelse om at likhet er det som muliggjør kommunikasjon. ?” Men er det 
ikke heller motsatt? At det nettopp er ulikhet, innenfor visse rammer, som 
skaper muligheter og behov for kommunikasjon? I en verden der alle var 
like, ville man ikke hatt noe å snakke om. 

Både staten og det sivile organisasjonsliv bør derfor ta ansvar for å 
bidra til utviklingen og utbredelsen av et verdisett der det å åpne seg for 
mennesker fra andre kulturer blir høyt verdsatt (gjennom politisk reto- 
rikk, skoler, informasjonskampanjer, etablering av kulturelle møteplasser, 
osv.). Mer enn å øve «godhetstyranni» handler dette først og fremst om 
å fostre et informasjonsregime som nøkternt og vitenskapelig angir de 
økonomiske og sosiale omkostningene av innvandring, i den grad det er 
mulig, samtidig som det behandler innvandrere som enkeltmennesker med 
sine egne følelsesliv, motiver og livshistorier, og ikke som representanter 
for en abstrakt kategori (f.eks. «muslimer», «somaliere» eller «fremmed- 
kulturelle») som utgjør sentrum i et slikt verdisett.”” Ettersom politiske 
beslutninger uttrykker bestemmelser for generelle kategorier av mennes- 
ker, ligger det i selve politikkens vesen å nivellere særtrekk ved individers 
livshistorie. Innvandringspolitikk er intet unntak i så måte. Den holder 
det enkelte menneske på avstand. De franske filosofene Jacques Derrida 
og Emmanuel Levinas har begge vært opptatt av spørsmålet om man kan 
avlede juridiske og makroetiske bestemmelser fra mikroetiske imperativer 
som vokser ut av erfaringer vi gjør oss ansikt til ansikt, eventuelt motsatt. 
Fenomenologisk vokser et ønske om å sikre global rettferdighet ut av venn- 
skap mellom to mennesker fordi det ikke kan fullbyrdes før det deles med 
en tredje og så videre, ad infinitum.” Den relasjonelle dynamikken mel- 
lom to mennesker som deler kjærlighet er potensielt del av en universell 


1247 NOU 2017: 2, 15. I Norge har assimileringspresset historisk sett vært sterkt. Brochmann og Kjeldstadli, 
Innvandringen til Norge, 452. 

1248 Døving, Integrering, 59. I den nye integrasjonsloven er det også lovfestet forbud mot å bruke nikab i 
introduksjonskurset ($ 40). 

1249 Empiri viser også at assimilasjon som politisk strategi heller fungerer fremmedgjørende og tillitssvek- 
kende enn tillitsskapende (sett fra minoritetenes perspektiv), og at majoritetssamfunnet ikke nødven- 
digvis anerkjenner assimilerte innvandrere som likeverdige. Ibid., 74. 

1250 Grue, Sandvig Bytingsvik og Hjelen Stige, «Ingen vet hvem du er’». Det norske mediebildet ser ikke 
ut til å utmerke seg negativt i så måte, verken i skandinavisk eller i europeisk sammenheng. Gripsrud, 
Norsk hamskifte?, 257ff. Jf. Pannenberg, Ethics, 165f. 

1251 Jf. det teologiske poenget formulert i seksjon 3.1. 

bevegelse. Men denne bevegelsen møter utfordringer når den får en politisk 
dimensjon. Levinas skriver: 


[T]he relation to the other, is accomplished as service and as hospitality. Insofar as 
the face of the Other relates us to the third, the metaphysical relation of the I to the 
Other moves into the form of the We, aspires to a State, institutions, laws, which are 
the source of universality. But politics left to itself bears a tyranny within itself; it 
deforms the I and the other who have given rise to it, for it judges them according to 


universal rules, and thus in absentia. The particular relationship becomes invisible 


when it moves into the public sphere.” 


Mens fremveksten av demokratiske politiske institusjoner har bidratt til 
en «humanisering» av statens forhold til sin egen befolkning, har ikke 
denne prosessen hatt samme entydige resultat i statens omgang med 
andre land og folk.” Det er ofte først når vi blir direkte konfrontert med 
hvordan generelle innvandringspolitiske bestemmelser slår ut i enkelt- 
saker (ofte plukket ut av media) at de kommer oss nær og oppleves å 
angå oss personlig. Det er da vi skjønner at politikk virkelig handler om 
nestekjærlighet — at våre stemmesedler og våre skattepenger angår andre 
individer som oss. Fra et moralfilosofisk ståsted er det tankevekkende at 
mange mennesker forholder seg ulikt til innvandreren som er nær og den 
som er fjern. Mange mennesker som i utgangspunktet støtter politiske 
initiativ for en mer restriktiv innvandringspolitikk vil praktisere større 
åpenhet, raushet og gjestfrihet overfor innvandrerne de møter ansikt til 
ansikt. Vi har alle godt av å bli gjort oppmerksom på hvilke moralske 
verdier vi faktisk anvender som kompass i møte med nære fremmede, og 
slik bli utfordret til også å gjøre disse gjeldende i våre politiske valg. Det 
bør derfor settes inn ressurser som korrigerer falske og stereotype bilder 
av asylsøkere ved å tegne sanne bilder av det fulle eksistensielle alvor som 
disse menneskene lever i. På denne måten kan velgerne gis muligheter til 
å ta inn over seg utfordringer asylsøkere daglig møter før de gjør sine inn- 
vandringspolitiske vurderinger. Gjør vi det, vil vår motivasjon til å hjelpe 
mennesker i nød øke, og vi vil være villige til å ofre mer for å realisere det 


1252 Levinas, Totality and Infinity, 300. Jf. Derrida, Adieu to Emmanuel Levinas, 97ff. Dette betyr ikke, verken 
for Levinas eller forfatteren av denne boken, at statens nivellering av individuelle forskjeller alltid er 
moralsk klanderverdig. Tvert imot. Jf. Maus, «Zum Verhåltnis von Recht und Moral», 199. 

1253 Gibney, Ethics, 206. 

gode.” Heller enn at vårt positive selvbilde bygges opp ved å snakke ned 
folk fra andre land og kulturer, bør vi basere det på å snakke opp andre 
mennesker fra andre land, og sette vår ære i å legge til rette for integrering 
av så mange mennesker som et rettferdig internasjonalt fordelingsregime 
ville pålagt oss, og som det ut over dette vil være moralsk riktig og godt 
å ta imot. Å yte slik hjelp bør fremstå som en mulighet vi søker, og ikke 
noe som vi motvillig påtar oss. Sann nestekjærlighet til andre mennes- 
ker er ikke bare reaktiv. Den er også aktiv.” Dette handler ikke bare 
om «distansert» altruisme, men om behovet mange innvandrere har for 
nære vennskap med innfødte nordmenn.” I den tradisjonelle norske 
homogene utkantkulturen hvor mange har en innadvendt væremåte vil 
dette være en utfordring for mange. Ikke desto mindre er det viktig å la 
noen «fremmede» bli «de nære». 

Som Michael Blake påpeker er imidlertid ikke holdningsendringer rent 
kognitive prosesser.”” Som både kvinnekampen og kampen for seksuelle 
minoriteters rettigheter har vist oss, er holdningsendringer en subtil pro- 
sess som blant annet handler om eksponering over tid i et psykologisk 
håndterbart tempo. En slik eksponering vil kunne gi grobunn for en felles 
kulturell plattform for mennesker av ulike kulturer, religioner og etnisi- 
teter - en nasjonsdefinerende «myte» som velkomstkultur.” Kraften av 
kulturelle narrativer knyttet til innvandring kan ikke undervurderes.” 
Det er derfor debatter som den mellom Terje Tvedt og Jostein Gripsrud 
er så viktige.”*" Uten støtte i et kulturelt narrativ vil verken normer eller 
faktakunnskap være særlig virkningsfulle i det konkrete politiske liv. I vår 
norske kultur er de politiske fortellingene om innvandring ofte negative. 
De alternative positive fortellingene er få. Utfordringen er å skape rom for 
innvandrernes mange «små» livshistorier, på godt og vondt. Det vil ta tid 


1254 Kagan, The Limits of Morality, 283ff., 394. Det er imidlertid ingen automatikk i dette. Som Pannenberg 
påpeker er ikke vår erfaring av andres lidelse noe som faller alle mennesker naturlig, og som natur- 
lig utgjør en «taus» moralsk fordring (jf. Løgstrup, Den etiske fordring, 42ff.). Som Jesu fortelling om 
den barmhjertige samaritan lærer oss, krever erfaring av lidelse en kreativ hensettelse i den andres 
situasjon (Pannenberg, Ethics, 65). Og som Kagan påpeker, har en slik hensettelse også psykologiske 
begrensninger. Vi kan ikke ta inn over oss for mye av våre medmenneskers nød, og vi bør heller ikke 
gjøre det. Utsetter vi oss for mye for andres lidelse vil vi bli handlingslammet og tape evnen til å hjelpe. 

1255 Pannenberg, Ethics, 65f. 

1256 Bygnes, «Welcome to Norway!». 

1257 Blake, Justice, 141. 

1258 Jf. Brock, Justice, 220f., og Gripsrud, Norsk hamskifte?, 33. En slik velkomstkultur består ikke bare i dis- 
tansert filantropi, men åpenheten mot å inngå nære vennskap med nye landsmenn og kvinner. Bygnes, 
«Welcome to Norway!». 

1259 Angeli, Migration, 64ff. 

1260 Tvedt, Gjennombruddet, og Gripsrud, Norsk hamskifte? 

for disse småhistoriene å skape en ny stor positiv fortelling om innvandring, 
men lykkes man med dette, vil opinionen adskillig lettere kunne akseptere 
omkostningene innvandring medfører." Det vil også høyne terskelen for 
å klage på at reguleringen ikke alltid praktiseres på fullkomment vis. 

For det tredje bør man forsøke å oppnå politisk enighet om at det å slå 
politisk mynt på flyktningpolitikk er noe man bør unngå. Politikere bør 
være seg bevisst at selv etisk legitime påstander kan brukes til moralsk 
klanderverdige formål gjennom den symbolske og politiske funksjonen 
de har i innvandringssporsmal.”” For det fjerde bør vi forsøke å utvikle en 
selvkritisk mediekultur som tar sitt samfunnsoppdrag på alvor. Her dreier 
mye seg om å ta i bruk et språk som gjør rett mot menneskene blant oss 
med røtter i andre land, og ikke skaper populære myter som, lik de gamle 
folkeeventyrene, får sin appell fra frykten de skaper. Om vi eksempelvis 
velger å omtale et menneske som «illegal», «udokumentert» eller «irregu- 
lær» har faktisk en del å si. Innvandring må ikke kun bli gjort til tema når 
integrering støter på utfordringer. 

Mange nordmenn er redde for at høy innvandring vil medføre at vi 
mister de bærebjelkene i vår nasjonale liberale og sosiale verdiarv som har 
sveiset oss sammen som nasjon. Vi bør imidlertid heller ikke undervurdere 
risikoen for at dette også kan skje med en for hard politikk overfor innvan- 
drere. En slik linje vil også gjøre noe med den sosiale og liberale ryggmar- 
gen i vårt demokrati. ”” Hardhet utad har ofte en tendens til å forvandle seg 
til hardhet innad. En slik politikk vil også skape en opplevelse blant norske 
statsborgere med innvandrerbakgrunn av at majoritetsbefolkningen egent- 
lig ikke vil ha dem her. Slik hindres utviklingen av den gjensidige tilliten 
samfunnet trenger for å kunne fungere godt. Dette siste momentet peker 
i retning av en annen faktor mange har fremhevet som sentral når vi skal 
vurdere Norges integrasjonskapasitet. 


6.5 Tillitsnivå 


Spørsmålet om de kulturelle forutsetningene for Norges integrasjonsevne 
er også knyttet til den universalistiske velferdsstatens virkemåte. Flere 
migrasjonsforskere har argumentert for at velferdsstatens funksjonsevne 


1261 Jf. Gibney, Ethics, 245. 
1262 Carens, «A Contextual Approach», 129. 
1263 O'Nions, Asylum, 207. 

er avhengig av eksistensen av tilstrekkelig gjensidig tillit samfunnsmedlem- 
mene imellom, og mellom disse og staten.'** Gjensidighetsprinsippet star 
sentralt i moderne rettferdighetsteori. John Rawls skriver: 


[W]hen a number of persons engage in a mutually advantageous cooperative venture 
according to rules, and thus restrict their liberty in ways necessary to yield advan- 
tages for all, those who have submitted to these restrictions have a right to a similar 


acquiescence on the part of those who have benefited from their submission. We 


are not to gain from the cooperative labors of others without doing our fair share.” 


Den norske velferdsstaten er også tuftet på prinsippet «gjør din plikt - krev 
din rett», som et av arbeiderbevegelsens gamle slagord uttrykte det.” Vi 
betaler skatt, og tilbake får vi en rekke velferdsordninger som vi kan dra 
nytte av ved behov. I tilfeller hvor grupperinger som i utgangspunktet ikke 
er forhindret fra å delta i samfunnet likevel ikke gjør det, bryter disse 
gjensidighetsprinsippet på en måte som oppfattes som illegitim. Tilliten 
til disse gruppene svekkes, og oppslutningen om universelle velferdsord- 
ninger forvitrer. ”” Det en del norskfødte opplever som innvandreres man- 
glende evne eller vilje til å betale skatt, kombinert med høyt forbruk av 
sosiale stønader, kan tolkes som et slikt brudd på gjensidighet, og krav om 
mindre rause velferdsordninger blir fremmet i offentligheten.” Forslag 
om strengere, og mer detaljerte, regler for å unngå misbruk av 


1264 NOU 2017: 2, 161ff. Jf. Freeman, «The Welfare State», 52, Skevik Grødem og Brochmann, «Absorption 
Capacity», 19ff., Gibney, Ethics, 30f. 46, 73, og Carens, «The Egalitarian Ethos». En av liberalismens 
opphavsmenn, John Locke, argumenterte i sin tid mot at ateisme (og katolisisme) burde tillates i (det 
engelske) samfunnet fordi det ville undergrave den gjensidige tillit samfunnsmedlemmene må ha til 
hverandre for å kunne leve i fredelig sameksistens. Grunnen er at ateister, ifølge Locke, kun er opptatt 
av sine egne interesser, og ikke det felles beste slik (den protestantiske) religionen er det. Locke, «A 
Letter Concerning Toleration», 47. Jf. Kurun, Theological Origins, 116. 

1265 Rawls, A Theory of Justice, 96. Jf. Bayertz, «Solidaritåt», 12, og Claeys, «Socialism», 226f. 

1266 Også bibelvers har blitt brukt for å understøtte dette prinsippet: «Den som ikke vil arbeide, skal heller 
ikke spise» (2. Tess 3,10). Det var kanskje særlig innføringen av integreringslovene i 2003 som gjorde 
prinsippet gjeldende i innvandringspolitisk sammenheng. Skjelbostad og Hernes, «Strekk i laget», 145. 

1267 Særlig lave sysselsettingstall blant kvinner i deler av innvandrerbefolkningen med generelt lavt inn- 
tektsnivå blir ofte brukt som eksempel på dette (se f.eks. merknadene til Erling Holmøy og Asle Toje 
i NOU 2017: 2, 187). En av informantene i Arnfinn Midtbøens studie av diskriminering av norskfødte 
innvandrerbarn i ansettelsesprosesser sa det slik: «I vår industri vil mange innvandrere bare arbeide 
frem til de har tilegnet seg sine rettigheter. Da slutter de å arbeide og begynner å utnytte systemet». 
Midtbøen, «Second Generation», 1664. 

1268 Det er naturlig å anta at mennesker som tar ut mye av velferdsinstitusjoner vil være mest skeptiske til 
at migranter kommer til landet og forårsaker nedskalering av velferdsstaten. Empiriske analyser basert 
på europeiske data viser imidlertid at arbeidere i nedre inntektssjikt er mer skeptiske mot innvandreres 
velferdsrettigheter enn arbeidsledige (van Oorschot, «Welfare Spending», 74). Arbeidsledige, kvinner 
og eldre støtter generelt omfordeling (Sumino, «Does Immigration Erode?», 446). For en oversikt 
over internasjonale data som viser en negativ sammenheng mellom heterogenitet og folkelig støtte til 
generøse velferdsordninger, se Freeman, «Thirty Years Later», 21ff. Denne sammenhengen er ikke like 
tydelig for Norges del, eller Europa for øvrig. Jf. Brochmann og Skevik Grødem, «Migration and Welfare 


INTEGRASJONSEVNE SOM MIGRASJONSETISK ARGUMENT 


velferdsordningene har latt seg høre i den norske offentligheten de siste 
årene, men også en velferdsnasjonalistisk (ev. velferdssjåvinistisk) holdning 
som sier at nyankomne som ikke har jobbet lenge nok, eller som ikke har 
statsborgerskap, bør få lavere sosiale ytelser enn befolkningen for øvrig, har 
fått en viss utbredelse.” Opplevd diskriminering eller ydmykelse i møte 
med samfunnsinstitusjoner vil tilsvarende svekke tilliten fra innvandrerne 
vis-a-vis staten og majoritetsbefolkningen. 

Å sørge for å opprettholde en universell velferdsstat er viktig av mange 
grunner. Her vil jeg ikke gå inn på alle, men primært fokusere på dem som 
er relevante for å Norges integrasjonskapasitet. 

Utviklingen og vedlikeholdelsen av institusjoner som sikrer like mulig- 
heter for innfødte og innvandrere (rettssystemet, utdanningssystemet, 
arbeidsmarkedet osv.), og omfordelingsmekanismer som sikrer rettferdig 
fordeling av basisgoder er viktig for å unngå sosiale spenninger.” En ned- 
skalering av velferdsstaten vil, med all sannsynlighet, føre til økt konflikt, 
både mellom dem som nyter godt av velferdsordningene og dem som faller 
utenfor, og innad blant gruppene i sistnevnte kategori. Det er nærliggende 
å tro at velferdsstaten virker tillitsskapende fordi den utvisker skillet mel- 
lom netto bidragsytere og netto mottakere av velferdstjenester, mellom rik 
og fattig.” 

Men er ikke velferdsstatens institusjoner etablert for ikke å gjøre 
samhandling avhengig av om man har personlig tillit til hverandre?” Er 
ikke den universalistiske velferdsstaten et solidaritetsfellesskap mellom 
fremmede?” Beredskapen til å bistå mennesker man ikke kjenner er ikke 
nødvendigvis et uttrykk for at velferdsstatsentusiaster er sosiale vesener 
beredt på å ofre sin egeninteresse til fordel for andres interesser. Rawls 
mener eksempelvis at hans forskjellsprinsipp ville blitt foretrukket fra et 


rasjonelt standpunkt som betrakter en interessekonflikt upartisk utenfra.” 


Sustainability», 69f., Grødem, «Migration as a Challenge», 159ff., Brochmann og Skevik Grødem, «Et 
regime i endring», 373f., og videre Bay og West Pedersen, «The Limits of Social Solidarity». 

1269 Nrk.no, «Her er Frps sjokktiltak mot innvandring», 21. aug. 2013. Jf. Brochmann og Skevik Grødem, 
«Europes Immigration Challenge», 70, 178ff., «Et regime i endring», 374, Djuve og Skevik Grødem, 
Arbeidsmarkedsintegrering, 106, Halvorsen og Stjernø, Ulikhet, 145f., Puntervold Bø og Fuglestad Bø, 
Rettighetstap, 65ff., og Bay, Finseraas og West Pedersen, «Welfare Dualism». 

1270 Se for eksempel Elgvin og Friberg, «Når velferdsstaten bryter tilliten ned». Jf. også Wolff, «Fairness», 113ff. 

1271 Rothstein og Uslaner, «All for all». Jf. NOU 2017: 2, 185. 

1272 Jordan, «Institutional Feedback», 875ff., og Cole, «Open Borders», 269f. 

1273 Clemens og Pritchett, «New Economic Case», 27. 

1274 Kersting, «Internationale Solidaritåt», 421f. 

1275 Rawls, A Theory of Justice, 161f.. Jf. Bayertz, «Solidarität», 40. Andre steder begrunner han forskjellsprin- 
sippet i at det ville blitt valgt av familiemedlemmer av solidaritetsgrunner, dvs. av grunner som går 
utover ens desinteresse (For en slik lesning av Rawls, se Grey, «Property and Need», 896). Selv om 

Viljen til å vise solidaritet behøver ikke være betinget av gjensidig personlig 
tillit, men simpelthen av ønsket om å sikre sosial stabilitet, et rent prag- 
matisk politisk hensyn.”” Det er derfor ingen automatikk i at innvandrere 
som har lav tillit til andre som bor i Norge, nødvendigvis har lav tillit til 
statlige institusjoner, ei heller motsatt.” 

Likevel, selv om en velferdsstatlig institusjonalisering av upartisk solida- 
ritet er nødvendig for å sikre høy tillit til statlige institusjoner i befolkningen, 
er den ikke en tilstrekkelig betingelse over tid.” Det generelle tillitsnivået 
er også betinget av bestemte kulturelt fikserte handlingsmønstre som ikke 
er like lett å påvirke gjennom politisk handling. ”” Omfordelende velferds- 
institusjoner vil mangle demokratisk legitimitet uten at vi på forhånd har 
en gjensidig tro på at mennesker vi omgir oss med ikke ønsker å være 
gratispassasjerer, men står sammen med oss i en felles søken etter det beste 
for samfunnet.”® Selv om styrken i en slik felles tro kan variere fra tid til 
annen, er velferdsstaten over tid altså avhengig av en bestemt verdikultur 
orientert rundt rettferdighets- og solidaritetsnormer.’ Hvordan vi kan 
sikre at en slik felles kultur utvikler seg og vedlikeholdes i et flerkulturelt 
samfunn, er et sammensatt spørsmål. Den er ikke kun av politisk art, men 
er også knyttet til hvordan sivilsamfunnet legger til rette for gode formelle 
og uformelle kulturmøter, både på individ- og gruppenivå, i større og min- 
dre skala. Fra både innvandrerhold og fra innfødte nordmenns side er en 
viss empirisk dekning for å hevde at mistillit gruppene imellom skyldes 
sosial og kulturell «avstand».”” Usikkerhet knyttet til hvem «de andre» er 
og hva de står for, kan skape frykt og erosjon av tillit.” Men, som nevnt 


upartiskhet tillater at man behandler folk ulikt (eks. ut i fra ulike behov), krever et slikt normativt 
perspektiv at man gjør det. Outka, Agape, 21. 

1276 Jf. Clemens, «The Biggest Idea», 40. 

1277 Wergeland, «Politisk integrasjon», 57ff. 

1278 Jf. Gibney, Ethics, 73. 

1279 Bergh og Bjørnskov, «Trust Levels». Til kulturbegrepet jeg her anvender, se Bader, «Cultural Conditions», 
786. 

1280 Dette kan forklare hvorfor nordiske utvandrere utviser høyere tillitsnivå enn sine medborgere. Bergh 
og Bjørnskov, «Trust Levels», 3. 

1281 Carens, «The Egalitarian Ethos». 

1282 Friberg, Assimilering på norsk, 43. Jf. NOU 2017: 2, 169. 

1283 For empirisk belegg for at det eksisterer en korrelasjon mellom kontakt og positive holdninger til inn- 
vandrere, se NOU 2011: 7, 318, og Friberg, Assimilering på norsk, 76. Jf. Collier, Exodus, 63ff., Putnam, 
«E Pluribus Unum», Amstutz, «Two Theories of Immigration», 38, og Just Immigration, 91. Empirisk 
støtte får de fleste fra undersøkelser av hvordan dette forholder seg i USA (Costa og Kahn, «Civic 
Engagement», og Stolle, Soroka og Johnston, «When Does Diversity Erode Trust?»), men enkelte stu- 
dier har også konkludert med at det samme er tilfellet for Europa (Gerritsen og Lubbers, «Unknown is 
Unloved?», 284). Takanori Sumino mener imidlertid at graden av etnisk heterogenitet i seg selv ikke er 
generelt korrelert med høy/lav støtte for omfordelingspolitikk i OECD (Sumino, «Does Immigration 
Erode?», 449). Keith Banting mener noe av forklaringen på forskjellen mellom USA og Europa skyldes 

ovenfor, er det imidlertid ingen automatikk i at økt sosial kontakt skaper 
gjensidig tillit. Den må pågå over tid og være preget av genuin, mangeartet 
interaksjon, samt vilje til gjensidig tilpasning. 

Det er viktig å sette opplevd tillit mellom ulike samfunnsgrupper på et 
gitt tidspunkt inn i et dynamisk perspektiv. Et velferdsregime er, som sagt, 
ikke bare et politisk og økonomisk regime, men kulturelle strukturer hvor 
man drar opp grenser for hvem som er utenfor og innenfor, hvem som for- 
tjener å dra nytte av velferdsordningene og hvem som ikke gjør det.”* Disse 
grensene er foranderlige størrelser. Mens man eksempelvis i tidligere tider 
mente det etisk riktige var å forbeholde disse ordninger for dem som var 
netto bidragsytere til statskassen, opererer vi i dag med en helt annen for- 
ståelse av hvem som legitimt kan gjøre bruk av velferdsytelsene. I de gamle 
ordningene ville majoriteten av dagens norske befolkning blitt degradert til 
velferdssnyltere og behandlet med mistillit. Mistanker om trygdesnylting i 
deler av befolkningen var da også utbredt før innvandringen til Norge for 
alvor skjøt fart.”® Generelle tillitsnivaer er betinget av hvilke symbolske 
standarder vi til enhver tid anvender for å vurdere hvem som legitimt bør 
ha tilgang til velferdsytelsene og hvem om ikke bør ha det. 

Dernest, hvorvidt sosialt samhold utelukkende er fundert på grad av 
opplevd gjensidig tillit, er et omstridt spørsmål." Empirien har blitt karak- 
terisert som en «kakofoni» av funn.” Flere forskere mener at økonomisk 
ulikhet (forsterket gjennom kobling til «rase» eller etnisitet), styrken på 
demokratiske tradisjoner, mønstre knyttet til demokratisk deltakelse, hvor- 
dan regjeringen på et gitt tidspunkt er partipolitisk komponert, arbeidsle- 
dighetsrate, type velferdsregime og ikke minst nivået på BNP per innbygger, 
er langt viktigere faktorer for etablering av sosialt samhold enn opplevd 
gjensidig tillit. ”* Som påpekt i Brochmann II er graden av sosial uro i Oslo 


at heterogenitet som ikke går langs raseskiller ikke minsker den generelle tilliten mellom medlemmer 
i en stat. Banting, «Ethnic Diversity and the Welfare State». 

1284 Sciortino og Finotelli, «Closed Membership», 190. 

1285 Kuhnle og Kildal, «Velferdsstatens idégrunnlag», 28. 

1286 Se for eksempel Per Mouritsens oversikt over den empiriske forskningen i sitt notat utarbeidet i forbin- 
delse med Brochmann II. Mouritsen, «Notat». 

1287 van der Meer og Tolsma, «Ethnic Diversity», 460, 466. Jf. Skevik Grødem og Brochmann, «Absorption 
Capacity», 19. 

1288 Ivarsflaten og Strømsnes, «Social Trust in Norwegian Communities», Mau og Burkhardt, «Welfare State 
Solidarity», Sumino, «Does Immigration Erode?», 449f., Gesthuizen, van der Meer og Scheepers, «Social 
Capital», og Gerritsen og Lubbers, «Unknown is Unloved?» 282, 284. I sin gjennomgang av empirien 
mener van der Meer mfl. at det primært er i USA (Putnams empiri) hvor heterogenitet virker negativt 
på generalisert tillit. Det er ikke usannsynlig at det er økonomisk ulikhet langs raselinjer som er skyld 
i dette. Van der Meer og Tolsma, «Ethnic Diversity», 471f., 474, Gesthuizen, van der Meer og Scheepers, 
«Social Capital», og Castles og Schierup, «Welfare States», 404ff., 414ff. 

primært betinget av konsentrasjon av mennesker med lav sysselsetting 
og lav inntekt, ikke antallet innvandrere.” Det er også knyttet metodiske 
utfordringer til hvordan man måler tillit, og når man kompenserer for 
andre faktorer, er ikke gjensidig tillit utvetydig et fremtredende trekk ved 
sosialt samhold.” 

I et kort perspektiv kan det rett nok være liten tvil om at økt inn- 
vandring vil påvirke den opplevde tilliten samfunnsmedlemmene 
imellom, men med utbredt sosial kontakt vil tillit ofte vokse frem med 
tiden.” Tillit er knyttet til opplevelsen av at «den Andre» vil oss godt. 
Det handler altså dypest sett om å etablere en felles forståelse av de 
strukturelle betingelsene for sivil rettferdighet og den individuelle søken 
etter det gode liv som dette muliggjør. En del av dette handler om å 
utvikle en felles verdsetting av likhet.” Her spiller utdanning en stor 
rolle. Som nevnt er det en sterk sammenheng mellom utdanningsnivå og 
opplevd tillit.” 

Den generelle tilliten til statlige institusjoner har dype historiske røtter 
i Norge, og oppslutningen om velferdsstaten og de høye tillitsnivåene har 
vist seg veldig robust i møte med innvandring.” De solide norske poli- 
tiske institusjonene vil med stor sannsynlighet begrense betydningen av 
innvandring og mangfold for svekkelse av tillit.”” I et land som Norge, der 
den store majoriteten stoler på at statlige institusjoner opererer på pålitelig 
og rettferdig vis, vil mistanken om misbruk være adskillig lavere. Selv om 
innvandrere i mange nordmenns øyne kan ha tvilsom moralsk karakter, har 
ikke dette noe å si for deres institusjonelle tillit, ettersom de aller fleste anser 
institusjonene som ikke-manipulerbare og ukorrumperbare.”” Det finnes 
imidlertid visse tegn på at motstand mot velferdsordninger innvandrere 


1289 NOU 2017: 2, 129. Jf. Demireva og Heath, «Minority Embeddedness». 

1290 Nannestad, «What Have we Learned?», og Beugelsdijk og Maseland, Culture in Economics, 213ff. 

1291 Hellevik og Hellevik, «Utvikling». At netto innvandring, heller enn etnisk mangfold i en befolkning, 
er korrelert med synkende tillit viser analysen hos Gesthuizen, van der Meer og Scheepers, «Social 
Capital», 135. Jf. Sturgis mfl., «Ethnic Diversity». Kontakthypotesen har også empirisk støtte på grup- 
penivå (van der Meer og Tolsma, «Ethnic Diversity», 469), og fra ulike felt. Man kan eksempelvis tenke 
på hvordan voksende eksponering for ulike seksuelle identiteter har ført til økt toleranse over tid (Blake, 
Justice, 141). 

1292 Hellevik og Hellevik, «Utvikling», 272ff. 

1293 Ibid., Ljunge, «Trust Issues», 180. Jf. NOU 2017: 2, 60, og videre Mouritsen, «Notat», 24f. 

1294 Djuve og Skevik Grødem, Arbeidsmarkedsintegrering, 105f., Skevik Grødem, «Migration as a Challenge», 
160. Jf. Lind Haase Svendsen og Tinggaard Svendsen, «Trade Norms». Tilliten til innvandrere har økt 
jevnt de siste 20 årene. Strøm og Molstad, «Økt tillit til innvandrere». 

1295 Crepaz, Trust beyond Borders, 251ff. For konklusjoner som drar i en annen retning, se Kemp Salter, 
Welfare, Ethnicity and Altruism. 

1296 Skevik Grødem og Brochmann, «Absorption Capacity», 20. 

gjør mer bruk av (arbeidsledighetstrygd, uføretrygd, bostøtte, m.m.) kan 
øke på lokalt plan med økt innvandring, mens støtten til velferdsordninger 
innfødte forventer å gjøre bruk av selv (pensjon, helse, skole og barneha- 
ger), ikke endrer seg.” 

Det er svært lite sannsynlig at mistillit blant enkelte grupper i befolknin- 
gen skal erodere den liberale sosialdemokratiske politiske kulturen i Norge 
på kort sikt. Til det er maktforholdene mellom den sosialdemokratiske 
majoritetskulturen og ulike illiberale og «usosiale» minoritetskulturer for 
asymmetrisk. Selv i et samfunn med en illiberal majoritet kan den politiske 
kulturen sikres/endres drastisk av en minoritet kun dersom denne siste 
har overlegen (økonomisk, militær, kulturell) makt, noe vi både har sett 
historisk gjennom koloniseringsprosesser, men også i enkelte av vår tids 
diktaturer. 

Gjensidighetsprinsippet kan forstås på en måte som skaper spenning til 
et annet sentralt etisk prinsipp i norsk sosialdemokratisk tradisjon, nemlig 
at man skal utvise en solidarisk holdning overfor dem som ikke har hatt 
mulighet for å yte noe til fellesskapet og som trenger hjelp.””* Den såkalte 
«arbeidslinja» i den norske velferdsmodellen har hatt omsorgen for dem 
som ikke kan arbeide som en av sine motivasjoner.””” Dette ansvaret aner- 
kjenner vi på tross av de økonomiske kostnader det innebærer. Vi opere- 
rer ikke med et produktivitetskriterium for velferdsrettigheter. I Norge er 
det bred politisk oppslutning rundt et relativt høyt skattenivå og en aktiv 
omfordelingspolitikk.” Den sterke moralske fordømmelsen av dem som 
har vegret seg for å bidra viser at omsorgen for arbeidsudyktige og arbeids- 
ledige ikke bare har vært en klok strategi styrt av ønsket om selv å få hjelp 
dersom man selv skulle trenge det.” Også i den kristne bakgrunnskulturen 
til Grunnloven har denne holdningen stått sterkt. I Bibelen møter vi en 
Jesus som gir følgende oppfordring til sine venner: «Når du skal ha gjes- 
ter til middag eller kveldsmåltid, skal du ikke be venner eller søsken eller 
slektninger eller rike naboer. For de kommer til å be deg igjen, og dermed 


1297 Skevik Grodem, «Migration as a Challenge», 161. 

1298 Brochmann og Kjeldstadli, Innvandringen til Norge, 273, og videre Buchanan, «Justice as Reciprocity», 
231f. 

1299 Sen, «Rational Fools», 326ff. Sen skiller mellom sympati og forpliktelser i denne sammenheng. Lar vi 
vare handlinger styres av sympati skjer dette fordi var behandling av andre pavirker var egen velferd. 
Styres vi derimot av forpliktelser så er vår egen velferd irrelevant for våre valg. Jf. også Kamm, Intricate 
Ethics, 253ff., Campbell, «Humanity», Scheffler, Rejection of Consequentialism, 25f., og Arneson, «Why 
not Capitalism?», 224f. 

1300 Flotten mfl., Befolkningsendringer, 53ff. 

1301 Jf. Bayertz, «Solidaritat», 42. 

får du gjengjeld. Nei, når du skal holde selskap, så innby fattige og uføre, 
lamme og blinde. Da er du lykkelig, for de kan ikke gi deg noe igjen [...]» 
(Luk 14,12-14a, jf. også Matt 5,46). Å gi for å kunne kreve er grådighet, 
ikke kjærlighet. 

Enkelte har argumentert mot denne holdningen med at mennesker vi 
lar nyte uten å yte noe tilbake vil fratas sin verdighet og selvrespekt.” 
Respekt er ikke bare knyttet til anerkjennelsen av et annet menneskes fri- 
het, men også til forventningen om at den andre kan ta ansvar og handle 
etisk godt.’ Dette argumentet rammer ikke mennesker som ikke har hatt 
mulighet til å yte, til tross for et uttrykt ønske og en iboende evne til å bidra. 
Men hva da med dem som kommer til landet og som har ingen, eventuelt 
nedsatt, evne til å yte grunnet psykiske og/eller fysiske skader påført dem 
av livsuvennlige omstendigheter i sine opphavsland, eller dersom gapet 
mellom medbrakt og etterspurt kompetanse simpelthen er for stort? Den 
filosofiske rammen jeg opererer innenfor forstår menneskers verdighet 
ikke som betinget av evnen til å yte, men knyttet til det generelle potensialet 
man har for å bli verdsatt i kraft av det man er.” Verdighet og selvrespekt 
bør altså ikke kun knyttes til ytelse, men også til et aspekt ved det men- 
nesket er gjennom relasjonene det eksisterer i. Retten til velferdsytelser er 
derfor knyttet til det faktum at de er mennesker tilhørende et fellesskap 
preget av sivil rettferdighet.” Hvor dette er tilfellet vil ikke det å motta 
hjelp bety sosialt stigma og tap av selvrespekt.” Det å ta imot hjelp er 
uttrykk for en anerkjennelse av at ens menneskelighet er «verdt noe», med 
andre ord et uttrykk for selvrespekt. 

I denne seksjonen har jeg argumentert for at nivå av tillit, både på indi- 
vid- og samfunnsplan, på ulike måter er relevante faktorer når vi skal ta 
stilling til et lands evne til å ta imot innvandrere. Høy sosial tillit er statistisk 
korrelert med høy demokratisk deltakelse, sivilt engasjement, sterk soli- 
daritet, høyt toleransenivå, god krisehåndtering og generell trivsel.” Lav 


1302 Ibid., 38. Som Ulrik Steinvorth understreker så kan det også stilles spørsmål ved om alle samfunns- 
medlemmer er like avhengig av solidaritetshandlinger fra andre for å sikre seg hjelp ved behov, og at 
alle derfor har lik (strategisk) motivasjon for selv å handle solidarisk. Jf. Steinvorth, «Kann Solidaritåt 
erzwingbar sein?» ibid., 59f. 

1303 Carens, «Rights and Duties», 46. 

1304 Søvik, A Basic Theory of Everything, 426ff. Jf. seksjon 1.3. Dette innebærer at man ikke er avhengig av 
at enkeltmennesker faktisk verdsetter oss, men at noen kan gjøre det. 

1305 For en kritikk av opplevelsen av verdighet som knyttet til det å være menneske, og en serie argumenter 
for hvorfor det er knyttet til prestasjoner vurdert ut ifra bestemte standarder, se Moon, «The Moral 
Basis», 33ff. 

1306 Plant, Lesser og Taylor-Gooby, Political Philosophy, 23ff. 

1307 Rothstein og Uslaner, «All for all», 41. 

tillit internt i et samfunn har historisk sett vært korrelert med autoritære 
regimer. Det er samtidig liten grunn til å tro at innvandringen til Norge så 
langt har skapt et nivå av generell mistillit som gjør enhver økning i årlig 
innvandring risikabelt. Tilliten til de strukturer og praksiser som sikrer 
sivil rettferdighet er ikke akutt truet. Det at tilliten til velferdsstaten ikke 
har falt nevneverdig med dagens innvandringstall tyder på at verdien av 
solidaritet fortsatt står sterkt i det norske folk.” 


6.6 Sluttrefleksjoner 


Det finnes flere historiske eksempler på at høy akutt intern migrasjon av 
lavt utdannede og kulturelt og språklig svært forskjellige minoriteter, ikke 
har medført kulturell forvitring, økonomisk eller institusjonell kollaps og 
sosial uro. Ta Sør-Afrika ved sammenbruddet av apartheid-regimet som 
et eksempel.” Nærmest over natten ble alle sørafrikanere innvilget alle de 
samme rettighetene, uavhengig av hudfarge. De neste ti årene destabiliserte 
ikke samfunnet. Tvert imot førte det til en sterk sosial og økonomisk utjev- 
ning. Michael Clemens setter denne utviklingen inn i et globalt perspektiv: 
«The people to whom South Africa granted not just free movement and 
labour-force participation, but full citizenship, were relatively neither no 
less poor nor less numerous than the entire population of the developing 
world relative to the developed world.» Jeg nevner dette eksempelet kun 
som en advarsel mot å gjøre en nødvendig kobling mellom akutte integre- 
ringsutfordringer og dommedagsscenarioer. De rike landenes integrerings- 
evne som helhet er lett å undervurdere. 

Mitt anliggende i denne seksjonen har vært å reflektere etisk over 
ulike variabler ved Norges integreringsevne. Etisk sett bør det være et 
mål å gjøre denne god. Norge bør aspirere mot å bli et godt integrerings- 
samfunn. Men selv under optimale forhold vil både innvandringstempo 
og sammensetningen av innvandrere måtte reguleres, i den grad det er 
juridiske hjemler og etiske grunner for det. Integrasjonskapasitet kan ikke 
fastsettes overfor innvandrere som en generell gruppe, men må vurderes 
i relasjon til ulike typer innvandrere (opphavsland, innvandringsgrunn 
osv.). Selv med optimal integrasjonsevne er det grenser for hvor mange 


1308 Kleven, «Nordmenn på tillitstoppen». 
1309 Clemens, «The Biggest Idea», 40f. 
1310 Ibid., 41. 

innvandrere av ulike typer det norske samfunn kan ta imot årlig. Selv 
med en grenseløs vilje til å ta imot innvandrere, er vi ikke i stand til å 
ta imot alle som ønsker å komme dersom sivil rettferdighet skal kunne 
realiseres også i fremtiden. Den store, vedvarende utfordringen er å gjen- 
nomføre seleksjon samtidig som man opprettholder diskrimineringsver- 
net. Mitt håp er at diskusjonen i seksjonene 4.1 til 4.3 kan hjelpe både 
utlendingsmyndighetene og velgerne de står til ansvar overfor til nettopp 
det. Med dette sagt, er det til stor ettertanke å konstatere at det er landene 
i det fattige sør som tar imot flest migranter beregnet ut i fra de fleste 
indikatorene for integrasjonskapasitet. 

Etter i flere kapitler å ha dvelt ved det konkrete, vil jeg nå vende tilbake 
til en mer prinsipiell politisk-filosofisk diskusjon knyttet til innvandrings- 
regulering, og ta opp spørsmålet om Norge har en dynamisk forpliktelse 
til å arbeide for åpnere grenser land imellom. 


KAPITTEL 7 


Åpne grenser - et ideal 
verdt å etterstrebe? 


Rapporten fra Brochmann II-utvalget slår fast at «[d]et er [...] ubetinget 
viktig å legge til rette for at innvandreres barn og norskfødte etterkommere 
skal sikres de samme mulighetene som barn i den øvrige befolkningen». 
Det er ikke vanskelig å si seg enig i den egalitære grunntanken som denne 
uttalelsen uttrykker. Man kan imidlertid spørre seg hvorfor dette etiske 
prinsippet kun gjelder nasjonalt, ikke også globalt.” Kan vi med basis i 
konsistente etiske prinsipper fremme likhet innad og ulikhet utad? I det 
følgende vil jeg diskutere hvorvidt det er etisk forsvarlig å hindre «normale» 
migranter (ikke flyktninger og humanitære migranter) i å komme til Norge 
for å gjøre bruk av de sosiale, politiske og økonomiske mulighetene det 
norske samfunnet tilbyr. Hvordan kan vi, dypest sett, legitimere vår rett 
til å begrense slik innvandring til landet, all den tid et menneskes livsmu- 
ligheter på så grunnleggende vis er betinget av hvor i verden man er født, 
et forhold helt utenfor dets kontroll? 

Som nevnt var etableringen av konstitusjonelt demokrati i Europa en 
reaksjon på en samfunnsorden der ens sosiale posisjon ble bestemt av 
arvede privilegier.” Fordi bevegelse på tvers av føydalsamfunnets små 
politiske enheter var en trussel mot en slik ordning, forsøkte hver føy- 
dale struktur å hindre migrasjon. Selv om alle borgere av moderne demo- 
kratiske stater har full bevegelsesfrihet innenfor statens grenser, er også 
elementer ved den moderne statsform basert på en liknende logikk som 
føydalsamfunnet: Tilgangen til et lands territorium er forbeholdt dets 


1311 NOU 2017: 2, 16. 

1312 Tilbake i 2007 kritiserte Mette Andersson norsk sosiologi, hvor Brochmann har vært en sterk stemme, 
for lenge å ha vært preget av metodologisk nasjonalisme i sine studier av ulikhetsfeltet. Andersson, 
«Migrasjon som utfordring». 

1313 Se over, seksjon 4.4 

medlemmer, statsborgerskap er et privilegium som går i arv, og tilgangen 
til dette reguleres strengt for å unngå sosialt «anarki», politisk oppløsning, 
kulturell forvitring, økonomisk destabilisering og så videre. 

Samtidig er mange moderne demokratiske stater fundert på et men- 
neskesyn som tilskriver mennesker universelle rettigheter. Prinsippet om 
at alle mennesker har lik verdighet brukes til å begrunne en pro tanto 
universell rett til like muligheter til å sette seg livsmål i frihet." Dette 
er da også begrunnelsen for at mennesker i dagens demokratiske stater 
har innvilget bevegelsesfrihet til mennesker som oppholder seg på sitt 
territorium.”” Et egalitært menneskesyn problematiserer alle former for 
diskriminering, også diskriminering foretatt på grunnlag av fødested. At 
mennesker ikke skal diskrimineres betyr ikke at alle mennesker uten videre 
bør ha ubegrenset frihet til å leve hvor og hvordan de måtte ønske. Det 
betyr imidlertid at enhver innskrenking av et menneskes frihet krever en 
god etisk begrunnelse. 

I dette kapitlet vil jeg først ta leseren med gjennom to argumentasjons- 
linjer som forsøker å begrunne retten til fri migrasjon, og deretter gå gjen- 
nom flere måter denne retten kan problematiseres på. Jeg avslutter med å 
argumentere for hvorfor jeg likevel mener Norge har en dynamisk forplik- 
telse til å arbeide for åpnere grenser land imellom. 


71 Retten til like muligheter 


Den vanligste måten å begrunne innvandringsrestriksjoner på er å vise til 
den internasjonale politiske orden, organisert som et system av stater med 
høy grad av selvbestemmelse og med mandat til først og fremst å ivareta 
egne innbyggeres interesser. Mennesker som ikke er medlem av den norske 
stat kan ikke påberope seg sivile rettigheter nordmenn har, men må vise 
til universelle menneskerettigheter for å sikre sine interesser i møte med 
statens maktutøvelse. Hva er det som etisk sett legitimerer et slikt skille 
mellom medlemsspesifikke og universelle menneskerettigheter? Og når 
disse står i et spenningsforhold til hverandre, hva skal vi da basere våre 
innvandringspolitiske valg på? 


1314 Frihet til å bevege seg kan her tenkes som en verdi i seg selv, dvs. som konstitutivt for menneskers 
autonomi (Carens, «Migration and Morality», 26), men også som et middel for å utfolde vår autonomi 
(f.eks. å emigrere for å få den utdannelsen/jobben man ønsker seg). 

1315 Schotel, Exclusion, 153. 

Mange politiske etikere vil argumentere for at vi, i slike tilfeller, er nødt 
til å ordne våre prioriteringer hierarkisk, det vil si vi må skille mellom 
grunnleggende og mindre grunnleggende interesser.” I et slikt hierarki 
er vern om et menneskes valgfrihet og prinsippet om likebehandling for 
mange grunnleggende. Joseph Carens har argumentert grundig for at en 
rasjonell aktør som aksepterer dette må innvilge alle mennesker lik mulig- 
het til å søke sosial tilhørighet på tvers av stater.”” Kun på denne måten 
unngår vi at menneskers muligheter til å leve et godt liv juridisk forankres 
i en sosial bestemmelse som utelukkende går i arv innenfor rammene av 
en mer eller mindre lukket stat. Ønsker vi å sikre, så langt det er mulig, at 
alle mennesker skal ha relativt like sosiale, politiske og økonomiske mulig- 
heter, må vi jobbe for å gi alle mennesker bevegelsesfrihet.” Ja, enkelte 
vil hevde at bevegelsesfrihet er blant de mest grunnleggende rettighetene 
vi har fordi den er en forutsetning for personlig frihet som sådan.” Uten 
den har vi eksempelvis ikke rett til å stifte familie med hvem vi vil eller nyte 
like muligheter i utdanning og arbeidsliv. 

Carens understreker imidlertid at åpne grenser kun kan bli et realistisk 
politisk alternativ dersom behovet mennesker har for å flytte på seg dem- 
pes betraktelig i vår verden.” Økt velferd for fattige, økonomisk utjevning 
av forskjeller stater imellom og utvikling av demokratisk kultur i defekte 
stater, vil formodentlig bidra til dette.’ Selv om en slik utvikling kanskje 
vil føre til økt emigrasjon i det korte løp ettersom flere vil få ressurser nok 
til å reise, er det mye som tyder på at det i det lengre løp vil bety lavere 
migrasjonspress.”” Da EU ventet med å inkludere Portugal, Spania, Italia, 
Polen og Tsjekkia i Schengen-avtalen, var det nettopp fordi de ønsket at 
økonomien i disse landene først skulle nå et nivå hvor de økonomiske 
insentivene til at innbyggerne i disse landene ønsket å flytte på seg 
hadde blitt mindre, og at mulighetene for faktisk å få jobb på tvers av 


1316 Blake, Justice, 14. For at disse verdiene skal være praktisk håndterbare er det også et poeng at vi bør 
formulere dem på en måte som gjør at de sjelden gjensidig utelukker hverandre. Miller, «Is There a 
Human Right to Immigrate?», 18 (fotnote 18). 

1317 Til dette og følgende, se Carens, Ethics of Immigration, 226ff. 

1318 Jf. Bader, «Ethics of Immigration», 338. Jf. Shue, Basic Rights, 81f. 

1319 Cranston, What are Human Rights?, 31ff. 

1320 Carens, Ethics of Immigration, 272f. 

1321 John Rawls mener de første to faktorene er mindre viktig enn den siste, ettersom de aller fleste stater 
har nok ressurser til å dekke grunnbehovene i sin befolkning. Det avgjørende er at landet har utviklet 
en velfungerende politisk kultur, politiske og sivile dyder, samt institusjonelle strukturer som fordeler 
ressursene mer effektivt og mer rettferdig. Rawls, «$15 and $16 of the Law of Peoples», 433f., 441. 

1322 Brubaker, «International Migration», 949. Jf. Walzer, «Membership», 152, og Stark, «Global Integration», 
61. Stark mener kombinasjonen av disse faktorene er stadig mer virksom. I en globalisert verden spiller 
relativ deprivasjon en stadig større rolle i forhold til absolutt deprivasjon. 

landegrensene ble lettere.” Til tross for nærmest åpne grenser, er antallet 
mennesker som migrerer mellom EU-land i dag relativt lavt, og for Norges 
del forventes det lavere innvandringstall fra Øst-Europa i årene som kom- 
mer som følge av økonomisk vekst der.” 

Mange fattige land er imidlertid langt unna det økonomiske utviklings- 
nivået som trengs for at utvandringsbehovet skal falle til et nivå der det kan 
bli aktuelt å åpne grensene. Ifølge beregninger fra Verdensbanken og FN må 
BNP per innbygger komme opp til mellom 7 000 og 8 000 dollar.” Frem 
til man når dette nivået vil emigrasjon drevet av i hovedsak økonomiske 
motiver øke i takt med den økonomiske veksten.” I dagens verden er det 
dessverre en fjern utopi for de fleste utviklingsland å nå nivået hvor behovet 
for emigrasjon avtar betydelig. Skal det skje kreves det grunnleggende struk- 
turelle endringer i verdensøkonomien og dyptgående politisk-kulturelle end- 
ringer i mange fattige land. 

Det bør også sies at heller ikke i en verden med likere muligheter vil 
alle insentiver til å migrere falle bort. Migrasjon drevet av klimaendringer, 
sosiale nettverk eller markedsstruktur og internasjonale produksjonsfor- 
hold vil fortsatt gjøre seg gjeldende.”” 

Likevel, argumentet om å åpne grensene har sin moralfilosofiske legiti- 
mitet uavhengig av hvorvidt det er politisk gjennomførbart per dags dato 
eller ei. Det er nok å vise hvordan regulerte grenser bidrar til å hindre 
mange mennesker i å kunne endre den sosiale og økonomiske posisjon de 
tilfeldigvis er født med i retning av et mer anstendig liv, og at det derfor 
bryter med sentrale liberale verdier. Liberalismen bærer i seg en univer- 
saliserende drivkraft mot at så mange mennesker som mulig skal få nyte 
godt av like muligheter til livsutfoldelse. Enhver innvandrer til et liberalt 


land vil potensielt bidra til å virkeliggjøre denne aspirasjonen. >” 


1323 EUs politikk var her ikke reaktiv, men proaktiv. Medlemslandene satt ikke bare og ventet på at disse 
landene skulle tilfredsstille EUs standarder, men bistod dem aktivt for at de skulle innfri kravene. 
Bauböck, «Political Boundaries», 105. 

1324 Leknes mfl., Befolkningsframskrivingene 2018, 108f. Men er ikke den høye innvandringen fra Sverige et 
godt eksempel på at dette ikke alltid vil være tilfellet? Sverige er et eksempel på at selv høy innvand- 
ring fra land som befinner seg på omtrent samme økonomiske utviklingsnivå, ikke oppleves som så 
problematisk. 

1325 Clemens, «Does Development Reduce Migration?», 156f., 174. Til dette og følgende se også Hegertun 
og Eggen, «Internasjonal migrasjon», 33f. 

1326 Neoklassiske migrasjonsteorier som forklarer migrasjon vha. økonomisk ulikhet (se f.eks. Collier, 
Exodus, 37ff.) støttes imidlertid ikke uten forbehold av empiri (Massey, Worlds in Motion, 8ff.). For 
flyktningmigrasjonens del viser Hattons datagjennomgang at en økning på 1 000 dollar i BNP vil føre 
til en reduksjon av asylemigranter på 15-20 %. Hatton, Seeking Asylum, 35f. 

1327 Higgins, Immigration Justice, 15ft. 

1328 Jf. Whelan, «Free Movement», 23. 

David Miller påpeker at argumentet om at alle mennesker har rett på 
like muligheter uavhengig av hvor de er født ikke uten videre impliserer 
åpne grenser.”” Det er mulig å sikre adekvate muligheter for handling uten 
at mennesker fritt får velge hvilket samfunnsprosjekt de kan delta i. Et 
vanntett argument for idealet om åpne grenser må derfor vise hvordan 
en slik politikk vil være den eneste (eller mest effektive) måten å ivareta 
valgfrihet på innenfor de områder som er viktigst for oss som mennesker. 

Spørsmålet her er hvordan «adekvat» skal forstås. Det er ikke vanskelig 
å forestille seg hvordan et slikt argument kan brukes til å snevre inn hvilke 
sivile rettigheter samfunnsmedlemmer bør ha på en måte som vil bryte 
med grunnleggende menneskerettigheter. Kieran Oberman skriver: 


Judaism could be banned, without any violation of the human right to freedom of reli- 
gion, as long as an «adequate» range of religions went unrepressed. The government 
could burn books in the town square without any violation of the right to freedom 
of expression, as long as there was an «adequate» range of books left on the shelves. 
Public meetings could be shut down and social clubs closed without any violation of 


the human right to freedom of association, as long as an «adequate» range of meetings 


and clubs remained open.” 


Følger vi Millers argument er det viktigere å ha muligheten til å velge 
mellom et rimelig antall livssyn, politiske partier, kjærlighetspartnere, 
jobbmuligheter og så videre enn å ha frihet til å velge en spesifikk sådan. 
Problemet Oberman peker på er at slike preferanser ikke er utbyttbare. 
Miller anerkjenner dette poenget, men tar ikke innover seg det fulle alvoret 
i det, ifølge Oberman. Eksempelvis mener Miller at mennesker som ikke 
har tilgang til en bestemt form for religionsutøvelse i sitt hjemland «has to 
search for another way to pursue her underlying interest in faith». ”™ Med 
tanke pa hvor eksistensielt viktig religiose preferanser er for mennesker, er 
denne konklusjonen ifølge Oberman urimelig. ”” I mange tilfeller er åpne 
grenser den eneste måten å sikre at mennesker får mulighet til å få leve ut 
sine spesifikke subjektive preferanser knyttet til sannhet, godhet og skjønn- 
het. Dette er jo også grunnen til at vi ville sett det som en krenkelse av våre 
interesser dersom vi ble nektet å flytte til en annen del av Norge for å ta 


1329 Til dette og følgende, Miller, «Is There a Human Right to Immigrate?», 19ff., og Strangers, 51f. En lik- 
nende argumentasjon finnes også i Wellman, «Freedom of Movement», 92. 

1330 Oberman, «Immigration as a Human Right», 39. 

1331 Miller, «Is There a Human Right to Immigrate?», 21. 

1332 Jf. Holtug, «The Ethics of Immigration», 8. 

en bestemt utdanning, inngå samlivsforhold, praktisere vårt livssyn eller 
lignende. Og selv om jeg ikke skulle gjøre bruk av muligheten til å flytte 
på meg for å virkeliggjøre slike interesser, er det like fullt viktig for meg at 
muligheten for å gjøre det ikke tas fra meg.” 

Problemet med Obermans respons er, for det første, at et sett med 
muligheter ikke mottar sin moralske vekt fra antallet muligheter det inne- 
holder.” Ulike muligheter er knyttet til ulike interesser med ulik moralsk 
vekt vis-a-vis andres interesser. ”” Ulike menneskelige interesser får sin spe- 
sifikke vekt fra i hvilken grad de sikrer grunnleggende aspekter ved vår 
autonomi.” Muligheten for å utøve sin religion i frihet vil da eksempelvis 
kunne oppveies av en stats rett til å sikre sivil rettferdighet, men ikke av 
ønsket om å bevare kulturell «renhet». En interesse for å flytte til et land 
med bedre vær veier heller ikke like tungt som interessen for å flytte dit 
den øvrige familien bor, og ingen av disse veier like tungt som interessen 
av å få tilfredsstilt våre mest grunnleggende behov. Våre frihetsinteresser 
kan derfor verken begrunne idealet om åpne grenser generelt, eller en stats 
ubetingede rett til eksklusjon. 

Dernest, hvorvidt en politisk instans har rett til å frata oss muligheter 
avhenger av måten det gjøres på, og grunnen til at det gjøres.” Vi ville 
protestert dersom den norske stat forbød folk å flytte fra Vestlandet til 
Østlandet fordi vestlendinger dermed ville få samme muligheter til religi- 
onsutøvelse som østlendinger, men protesten ville mistet mye av sin legi- 
timitet dersom Vestlandet og Østlandet ble selvstendige stater. Og hva er 
grunnen til det? Jo, i det første tilfellet ville migrasjon produsert ulikhet 
innad i et land, og dermed svekket mulighetene for å realisere sivil rett- 
ferdighet, mens det i det siste ville produsert ulikheter mellom land, hvor 
både de strukturelle betingelsene for realiseringen av rettferdighet i stor 
grad mangler. Mens vestlendingenes protest legitimt kunnet bli rettet mot 
den norske stat i det første tilfellet, ville den primært måtte bli rettet mot 
staten Vestlandet i det siste. Protesten får sin legitimitet fra de strukturelle 
betingelsene for realiseringen av sivile rettigheter den er underlagt. 

Denne siste kritikken har imidlertid begrenset relevans, all den tid den 
kun avviser legitimiteten av åpne grenser i en verden politisk organisert slik 


1333 Jf. Stilz, «Right to Leave?», 65. 

1334 Blake, Justice, 38. 

1335 Som David Miller påpeker er det også utfordrende å tilskrive en objektiv vekt til en rekke ulike interesser. 
Miller, Strangers, 46f. 

1336 Stilz, Territorial Sovereignty, 204ff. 

1337 Blake, Justice, 39. 

den er i dag. Den er basert på historisk kontingente forhold, og angriper 
derfor ikke det etiske prinsippet Carens og Oberman baserer argumentet 
sitt på som sådan. 


7.2 Brekkstangargumentet 


Den andre argumentasjonslinjen jeg vil forfølge i dette kapitlet, er Carens 
sitt såkalte «brekkstangargument» (eng. cantilever argument) for åpne gren- 
ser. Argumentet forsøker å vise hvordan retten til fri bevegelse mellom 
landegrenser har en liknende moralsk begrunnelse som retten til å bevege 
seg fritt innenfor et lands grenser.” 

Mens man trengte pass fra soknepresten for å kunne bevege seg innen- 
for oldenborgerstatens grenser på 1700-tallet, er retten til full indre bevegel- 
sesfrihet i dag en selvfølge for alle som oppholder seg i Norge.” Artikkel 13 i 
menneskerettighetserklæringen slår fast at «[e]nhver har rett til å bevege seg 
fritt og til fritt å velge oppholdssted innenfor en stats grenser».'**° Spørsmålet 
blir da om begrunnelsen for denne rettigheten er basert på argumenter som 
gjør denne retten bedre begrunnet enn retten til å bevege seg fritt mellom 
stater. I Norge er det en moralsk forventning at ethvert menneske skal 
kunne jobbe hvor det vil, at det skal kunne forelske seg i hvem det måtte 
være, at det skal kunne oppsøke livssynsmessig og ideologisk likesinnede, 
og kunne glede seg over et annerledes kulturliv andre steder i landet. Hva 
er det som gjør disse moralske intuisjonene kun gyldige nasjonalt, og ikke 
globalt? La oss se på noen mulige svar på dette spørsmålet. 

Et (konsekvensialistisk) argument mot brekkstangargumentet er at de 
samfunnsmessige kostnadene med å flytte fra Stavanger til Oslo normalt 
sett er lavere enn eksempelvis fra Somalia til Norge." Retten til det siste 
krever derfor en sterkere begrunnelse enn den første. Argumentet er imid- 
lertid basert på foranderlige empiriske forhold, og ikke på et etisk prinsipp, 
slik Carens’ argument er. 

En annen mulighet er å argumentere med at full bevegelsesfrihet innen- 
for landegrenser er begrunnet i behovet for å skape nasjonalt samhold. 
Dette behovet er ikke like stort globalt. Men er denne begrunnelsen til- 
strekkelig til å kunne si at intranasjonal bevegelsesfrihet er en menneskerett? 


1338 Carens, Ethics of Immigration, 238ff. Se også Oberman, «Immigration as a Human Right», 35ff. 
1339 Brochmann og Kjeldstadli, Innvandringen til Norge, 75. 

1340 Jf. Grunnloven $ 106, og ICCPR art. 12.1. 

1341 Fabre, Justice, 120f. 

En menneskerett er vel noe du har i kraft av å være menneske, det vil si en 
rettighet som ivaretar ditt likeverd og sikrer dine grunnleggende interes- 
ser som menneske? Argumentets gyldighet er derfor avhengig av om (en 
viss grad av) nasjonalt samhold er en nødvendig betingelse for å realisere 
menneskerettighetene som sivile rettigheter. Ettersom den demokratiske 
staten utgjør strukturelle betingelser for spesifisering, og derfor realisering, 
av menneskerettigheter, og krever at mennesker ofrer egeninteresse for 
fellesskapet, har dette argumentet i mine øyne en viss tyngde. Man må 
jo likevel kunne spørre om ikke mangelen på globalt samhold nettopp er 
grunnen til at mennesker ikke forholder seg til hverandre som likeverdige 
mennesker, og at derfor behovet for internasjonal bevegelsesfrihet nettopp 
er en betingelse for at dette i større grad kan skje. 

En tredje måte å problematisere brekkstangargumentet på, er å argu- 
mentere med at retten til å bevege seg fritt innenfor nasjonale grenser er en 
medlemsspesifikk menneskerett, og ingen universell menneskerett.”” Dette 
argumentet kan virke kontraintuitivt. I Norge er det ikke slik at det bare 
er norske statsborgere som har full bevegelsesfrihet. Enhver person som 
oppholder seg lovlig i Norge har rett til å dra hvor hen vil. På samme måte 
har alle som befinner seg innenfor den norske stats jurisdiksjon ytringsfri- 
het, livssynsfrihet og rett til å beskyttes mot kriminelle handlinger. Ingen 
av disse rettighetene er avhengig av om du har juridisk status som medlem 
av det norske samfunn, slik eksempelvis stemmerett er. Formuleringen av 
retten til nasjonal bevegelsesfrihet i menneskerettighetene er her utvetydig: 
«Alle har rett ...». 

En fjerde mulighet er å nedjustere verdien av å kunne bevege seg fritt 
globalt. Regulering av innvandring kan sammenliknes med trafikkregler 
som begrenser mulighetene for å bevege seg fritt innenfor et lands grenser 
uten at det bryter med grunnleggende menneskerettigheter.”” Noen regler 
er bare til for å gjøre samhandling mer effektiv. Men er ikke slike regler 
til nettopp for å øke bevegelsesfrihet, heller enn å svekke den? Regler som 
hindrer et menneske i å utfolde sin frihet fullstendig uhemmet er til for å 
sikre andre muligheten til å utfolde sin frihet.” Gjensidig selvbegrensning 
er en betingelse for menneskelig frihet, som prinsipper om rettferdighet 
skal sikre. Ethvert menneske har en grunnleggende interesse av å kunne 


1342 Jf. Perry, «Immigration», 108f. og mer nylig, Blake, Justice, 42ff. 
1343 Jf. Griffin, On Human Rights, 195f. Jf. ICCPR, 12.3. 
1344 Carens, Ethics of Immigration, 248. 

utfolde sin frihet så lenge den ikke hindrer andre i å ta i bruk sin rett til 
det samme. Er det da virkelig slik at bevegelsesfrihet innenfor et lands 
grenser sikrer grunnleggende menneskelige interesser på en måte som 
global bevegelsesfrihet ikke gjør det, spør Carens? Ifølge Michael Blake er 
svaret på dette spørsmålet ja." Retten til intern mobilitet overfor en stat er 
begrunnet i moralske forpliktelser man har overfor den politiske makten 
man har latt seg underlegge for å gjøre sivil rettferdighet mulig, og motsatt 
er plikten til å akseptere begrensinger av slik mobilitet begrunnet i statens 
moralsk legitime makt overfor befolkningen den sikrer sivile rettigheter for. 
Igjen er denne kritikkens gyldighet historisk betinget. Den er et argument 
mot at vi har en moralsk forpliktelse til å åpne grensene i en verden politisk 
organisert som den er, og ikke mot at vi har en dynamisk forpliktelse til å 
arbeide for en institusjonell re-organisering av det internasjonale samfunn 
slik at sivile rettigheter kan realiseres globalt. Husk at hos Carens er brekk- 
stangargumentets gyldighet begrenset til en situasjon hvor de strukturelle 
betingelsene for å realisere sivil rettferdighet globalt foreligger. I så fall vil 
Blakes begrunnelse for retten til intern mobilitet kunne være tilstrekkelig 
lik den Carens gir for internasjonal bevegelsesfrihet. 

Veit Bader har utfordret analogien mellom intra- og internasjonal beve- 
gelsesfrihet med å peke på at verdien av demokratisk selvbestemmelse på 
statsnivå har mye høyere grad av etisk relevans enn hva som er tilfellet på 
lokalt nivå innenfor en nasjonal kontekst.”* Igjen blir da spørsmålet om 
hvor tungt den demokratiske retten til eksklusjon som ligger innbakt i 
folkesuverenitetsprinsippet, og som er begrunnet av verdien av sivil rett- 
ferdighet, veier i møte med andre etiske krav. 

Blakes og Baders kritikk av brekkstangsargumentet peker begge i 
retning av et mer generelt argument mot åpne grenser. Argumentet tar 
utgangspunkt i hvordan menneskers likeverd og grunnleggende interesser 
blir ivaretatt av måten det internasjonale politiske systemet er organisert på. 


7.3 Betydningen av folkesuverenitetsprinsippet 


Mark Amstutz hevder at argumentet om åpne grenser bryter med et fun- 
damentalt prinsipp i moderne politisk (kommunitaristisk) teori, nem- 
lig at enhver stat har suveren selvbestemmelse, og at den har en primær 


1345 Blake, Justice, 42ff. 
1346 Bader, «Ethics of Immigration», 339f. 

forpliktelse overfor samfunnets medlemmer å forsvare deres interesser 


vis-a-vis andre staters interesse. 3” 


Ifølge Amstutz er det et direkte propor- 
sjonalt forhold mellom statlig suverenitet og retten til å regulere grenser: Jo 
sterkere retten til å regulere grenser er desto mer suveren er en statsmakt 
både innad og utad.” Svekkes statens mulighet til å regulere innvandring 
innskrenkes også handlingsrommet den trenger for å kunne håndheve 
lover og slik beskytte ethvert individs rettigheter og sikre sosialt samhold 
på en effektiv måte: «Without sovereign control, there is no state, without 
a state, no law enforcement is possible.» ”*” Ettersom det primært er statlige 
institusjoner som er i stand til å sikre at menneskerettighetene realiseres, 
bør arbeidet for internasjonal rettferdighet bestå i å styrke enhver stats 
rett til selvbestemmelse. Selv om Amstutz (i motsetning til realpolitisk 
orienterte statsteoretikere)”” anerkjenner at stater også har moralske for- 
pliktelser ut over det å sikre sin egeninteresse, ligger det i selve statens natur 
å gi sine egne innbyggeres interesser større vekt enn tilsvarende interesser 
hos mennesker fra andre land.” Når migranter har et særlig behov for 
beskyttelse, bør disse få slippe inn, men da som følge av raushet, ikke fordi 
rettferdigheten krever det.” 

Hvordan skal vi vurdere Amstutz sin posisjon? For det første bør vi være 
forsiktige med å overvurdere nasjonalstatsordningens bidrag til verdens- 
freden.”” Selv om ordningens opprinnelige intensjon var å skape fred i et 
splittet Europa, kulminerte nasjonalstatens «gullalder» i to verdenskriger 
som tok livet av flere mennesker enn i hele menneskehetens historie for 
øvrig, og med en påfølgende langvarig kald krig. Og i dag blir nasjonalstat- 
lig ideologi stadig brukt som legitimering av undertrykkelse av «nasjonale» 
minoriteter. Opprettelsen av FN og EU var på hver sin måte uttrykk for en 
erkjennelse av at ubegrenset utfoldelse av nasjonal suverenitet ikke skaper 


1347 Amstutz, Just Immigration, 2, 15, 82, 86ff., 102ff. og «Two Theories», 38. Blant de mest sentrale represen- 
tanter for kommunitaristisk tradisjon finner vi Alasdair MacIntyre, Michael Sandel og Michael Walzer. 
Se MacIntyre, «Is Patriotism a Virtue?», Sandel, Liberalism, og Walzer, Spheres of Justice. 

1348 Jf. Spheres of Justice, 62. 

1349 Amstutz, Just Immigration, 185. Se ogsa ibid., 230, Amstutz, «Two Theories», 38, 41, og Gibney, Ethics, 31f. 

1350 Det klassiske eksempelet er Machiavelli, som i sine «Diskurser» skrev: «For where the very safety of 
the country depends upon resolutions to be taken, no consideration of justice or injustice, humanity or 
cruelty, nor of glory or of shame, should be allowed to prevail. But putting all other considerations aside, 
the only question should be, What course will save the life and liberty of the country.» (Machiavelli, 
The Prince and The Discourses, 528). Et nyere eksempel finnes hos Hendrickson, «A Realist Perspective». 

1351 Den moralske terskelen for at en stat militært intervenerer mot en annen på bakgrunn av det den matte 
oppfatte som alvorlige menneskerettighetsbrudd (osv.) er derfor svært høy - den er kun forsvarlig der 
ingen andre løsninger er mulig. Amstutz, Just Immigration, 87. 

1352 Jf. «Two Theories», 42. 

1353 Jf. Hampton, «Immigration, Identity, and Justice», 86f., og Schuck, «Refugee Burden-Sharing», 247. 

en mer fredelig verden, men innebærer betydelig risiko for konflikt.” 
Prinsippet om at ethvert folk har selvbestemmelse (jf. VM art. 1-2) ble 
formulert i kjølvannet av første verdenskrig som en reaksjon på enkelte 
nasjoners manglende evne til å utfolde sin selvbestemmelse (også) som 


selvbegrensning.””° 


Ja, FNs eksistens er i seg selv en anerkjennelse av at 
verden trenger mer enn absolutt suverene nasjonalstater dersom man vil 
skape mer fred.” Statlig suverenitet er tross alt bare et middel til å nå dette 
målet, og ikke et mål i seg selv.”” Rettferdighetsprinsippers begrunnelse av 
enkeltmenneskers og gruppers autonomi impliserer gjensidig begrensning. 
Et forsøk på å begrunne åpnere grenser med henvisning til rettferdighets- 
prinsipper er begrunnet i et liberalt samfunns selvvalgte forpliktelse på 
slike prinsipper.” 

Den moderne statsordningen er verken objektivt gitt eller selvlegiti- 
merende.”” Den er en sosial konstruksjon som har sin legitimitet fra det 
formelle og uformelle avtalekorpus vi kaller folkeretten (ius gentium). 
Statlig suverenitet som sådan gir altså ikke en stat rettigheter. En stat mot- 
tar sin suverenitet fra folkeretten.”* Det er ikke en ubegrenset rett til selv- 
bestemmelse, men en rett til å delta på lik linje med andre stater i det 
internasjonale statsfellesskapet. Formålet med dagens folkerett er altså ikke 
utelukkende å verne om staters suverenitet, og deres rett til å prioritere sine 
egne interesser, men også å fostre gjensidig solidaritet, hvilket innebærer 
å ta ansvar for at ordningen som helhet sikrer alle mennesker et mest 
mulig verdig liv.”® Med suverenitet kommer ansvar, og plikten til å ofre noe 
egeninteresse til beste for verdenssamfunnet.”” Det er derfor viktig alltid 
å stille spørsmålet om dagens internasjonale statsorden er det global poli- 
tiske systemet som er best skikket for å nå målet. Ser vi på verden i dag er 
det i det minste mange problemer som forblir uløste i et verdenssamfunn 


1354 Innlemmelsen av de østeuropeiske landene i EU rundt millenniumskiftet var ikke et uttrykk for samme 
formål. For disse statene var det heller snakk om å sikre sin selvbestemmelse overfor trykket fra Russland. 

1355 Den klassiske folkeretten kan beskrives som et «suverenitetsanarki» hvor retten til å føre krig inngikk 
som en del av suverenitetsmandatet. Kimminich og Hobe, Völkerrecht, 72ff., og Korman, The Right of 
Conquest, 7ff. 

1356 Amstutz’ prinsipp om at fred kun kan sikres der det finnes en stat som kan regulere samhandling i 
befolkningen gjennom lovverk og håndhevelse av loven, sier ingenting om hvorfor ikke dette prinsip- 
pet også kan gjelde internasjonalt. Uten en suveren global stat, ingen suveren global kontroll, og uten 
suveren global kontroll, ingen håndhevelse av internasjonal lov. Nathanson, Patriotism, 190. 

1357 Jf. Luoma-aho, International Relations, 134. 

1358 Carens, «Aliens and Citizens», 230. 

1359 Jf. Luoma-aho, International Relations, ix, og Stilz, Territorial Sovereignty, 2ff. 

1360 Babo, «Grenzenlose Souverånitåt», 141ff. Jf. Preuss, «Souverånitåt», 320, 324f. 

1361 Jf. VM, art. 28, og videre Brock, Justice, 37ff. 

1362 Elshtain, Sovereignty, 228. Jf. Nida-Riimelin, Uber Grenzen denken, 164. 

organisert på denne måten. Men er den ikke bedre enn en statsløs verden, 
eller en anarkisk verden av suverene nasjonalstater? Dette kan godt være, 
men en slik konklusjon må ikke få hindre utviklingen og utprøvingen av 
revisjonistiske politiske visjoner som sikter mot i større grad å overvinne 
de mange koordinasjonsproblemene som hindrer det internasjonale sam- 
funnet i å realisere menneskerettigheter som sivile rettigheter fullt ut. Her 
er det også verdt å understreke at det å argumentere for åpne(re) grenser 
ikke er et argument for å avskaffe grensene, og dermed oppheve det inter- 
nasjonale statssystemet.” Det er ikke et argument for en klode uten stater. 

Dernest, er det ikke, i motsetning til hva Amstutz hevder, en logisk nød- 
vendig kobling mellom (absolutt) statlig suverenitet og innvandringsrestriksjo- 
ner. Nasjonalstatsordningen eksisterte lenge før man systematisk begynte å 
regulere migrasjon mellom stater.”* På andre halvdel av 1800-tallet opp- 
levde Norge eksempelvis en sterk blomstring av nasjonalistiske strømnin- 
ger samtidig som innvandringspolitikken ble kraftig liberalisert, noe som 
blant annet kom til uttrykk i avviklingen av passordningen i 1860.” Og 
selv om det er bevegelsesfrihet innad i Schengen-området betyr ikke det at 
den enkelte medlemsstat har mistet sin interne jurisdiksjon i mange viktige 
spørsmål, eller sine muligheter til internasjonal innflytelse.” Grenser har 
heller ikke alltid definert jurisdiksjonell eksklusivitet.*” I en liberal stat 
har ikke grenser sin primære funksjon i å kontrollere mobilitet, men å 
organisere befolkninger politisk på en måte som sikrer dem demokratisk 
kontroll over makten de er underlagt.” Spørsmålet om representasjon 
krever en avgrensning av politisk tilhørighet, ikke en avklaring av hvem 
som potensielt kan høre til.’ Mer generelt er oppgavene som konstituerer 
en stats suverenitet heller ikke gitt en gang for alle, men har vært, og er 


1363 Carens, Ethics of Immigration, 231, 271. Jf. feiltolkningen av Carens' posisjon hos Zapata-Barrero (Zapata- 
Barrero, «Theorizing State Behavior», 327). Et eksempel på en som argumenterer for å avskaffe grenser 
mellom stater finner vi hos Harris, «Migration Without Borders». For en argumentasjonsrekke som 
understreker statsgrensenes betydning, se Offe, «Demokratie und Wohlfahrtsstaat», 102. 

1364 Chetail, «Sovereignty», 922. 

1365 Brochmann og Kjeldstadli, Innvandringen til Norge, 118, 24. 

1366 Det er verdt å merke seg at endatil en såpass trendsettende kosmopolitisk orientert politisk filosof 
som Yasemin Soysal er enig i at menneskerettigheter ikke kan sikres effektivt uten statlige institusjo- 
ner (Soysal, Limits, 157, og Joppke, «The Nation-State», 26). Randall Hanson mener likevel at staten 
hos Soysal kun fungerer som en politisk «kelner» for vesener tilhørende den globale menneskeheten. 
Hanson, «Postnationalism», 4. 

1367 Stilz, Territorial Sovereignty, 5. Den katolske kirken er et eksempel på en transterritoriell juridisk orden, 
det samme er de internasjonale menneskerettighetsdomstolene. Schotel, Exclusion, 92. 

1368 Bauböck, Transnational Citizenship, 328. 

1369 Jf. Galloway, «Liberalism», 289. 

fortsatt, et resultat av internasjonale forhandlinger og demokratiske proses- 
ser i stadig bevegelse.” 

Med dette sagt, vil jeg holde fast på verdien av staten som internasjonal 
politisk aktør. Dersom åpne grenser betyr ingen grenser, vil statens aktør- 
skap opphøre, og dermed også dens internasjonale ansvar.” Det er ikke 
verden tjent med. Med sin kombinasjon av historisk konsolidert konsen- 
trasjon av felles politiske normer, institusjoner og makt, samt begrensede 
størrelse og forutsigbarhet, er den moderne staten i dag den institusjonelle 
ordningen som mest effektivt kan handle kollektivt for å håndheve og sikre 
mennesker like sivile rettigheter. ”” Men selv om alle mennesker har en 
moralsk rett til å leve i en stat som sikrer deres verdighet, har ikke ethvert 
menneske de samme rettigheter/forpliktelser overfor enhver stat (f.eks. 
valgrett eller plikt til å betale skatt). Norge er med andre ord ikke moralsk 
forpliktet til å åpne grensene for mennesker fra land der de allerede får inn- 
fridd sine sivile rettigheter. Den norske stat er imidlertid moralsk forpliktet 
til å bidra til å skape en politisk verdensorden der enhver stat arbeider for 
å sikre alle sine innbyggeres sivile rettigheter. Et kriterium for etisk migra- 
sjon er dypest sett et spørsmål om hvordan ulike former for migrasjon 
bidrar til at denne ambisjonen realiseres. 

Ambisjonen krever altså mellomstatlig samarbeid i migrasjonsspørs- 
mål, noe som i sin tur krever en avklaring av hvordan politisk autoritet 
kan reguleres mellom suverene stater. Dette er et svært komplekst spørs- 
mål.” Empirisk sett er ikke politisk autonomi et enten-eller-spørsmål, 
men kommer i grader. ”* Den er sjelden udelt, og kan også komme til 
uttrykk slik at den delegeres både oppad og nedad.”” Delegering av 
beslutningsmyndighet på ulike nivå kan finne sted både internt (i Norge 
eksempelvis mellom kommuner, fylker og stat, samt mellom ulike statlige 


1370 van Ooyen, «Migrationskrise», 84. 

1371 Nida-Rimelin, Uber Grenzen denken, 164f. 

1372 Schuck, «Law», 247. 

1373 Bauböck, «Multilevel Democracy», 91ff. I tillegg til den formelle organiseringen av politisk autoritet 
nasjonalt og internasjonalt, utøver en rekke mer eller mindre uformelle nasjonale og internasjonale 
strukturer innflytelse på innvandringsregulering, eksempelvis kapitalistiske markedskrefter, multina- 
sjonale selskaper, internasjonale finansielle institusjoner osv. 

1374 Jf. Joppke, «Nation-State», 10. 

1375 Bader, «Citizenship», 211f., 221. Det som er viktig å understreke her, er at denne delegeringen ikke 
nødvendigvis innebærer en nedbygging av statlig suverenitet. I den grad staten også i dette scenarioet 
er det suverene subjektet bak delegeringen/selvbegrensningen. Den beholder hele tiden kapasiteten 
til å annullere og endre delegeringen oppad/nedad og innad/utad. Det kan derfor være mer presist 
å kun tilskrive staten suverenitet, mens lokale, regionale og globale politiske institusjoner tilskrives 
en delegert beslutningsmyndighet. 


285 


286 


KAPITTEL 7 


instanser), '”* og eksternt (f.eks. til overnasjonale institusjoner som EU, FN, 
internasjonale domstoler osv.). Mens migrasjon tidligere nesten uteluk- 
kende ble regulert av nasjonalstaten, er bildet i dag mer komplekst. Norges 
forpliktelse på flyktningkonvensjonen er ett eksempel på hvordan mange 
stater i dag begrenser sin jurisdiksjon i innvandringsspørsmål, i alle fall 
i teorien. ”” Slik selvbegrensning kan skje på måter som ikke innebærer 
en gradvis integrering av staten i en global superstat.” Rainer Bauböck 
skriver for eksempel: «A multilevel order [...] with an intermediary layer 
of government between independent states and global political institutions 
(or ‘world structures’) might be the best possible environment for strengt- 
hening the latter.» ”” Erfaringene med EU åpner for at ansvaret for migra- 
sjonspolitikk kan delegeres til slike regionale institusjonelle mellomlag 
(Europakommisjonen og den europeiske menneskerettighetsdomstolen).>* 
Fordelen med regionale løsninger er at de lettere kan funderes i et fel- 
les verdigrunnlag, og administrativt dra nytte av allerede eksisterende 
samarbeidsinstitusjoner. 

Flyktningkrisen i 2015 lærte oss imidlertid at EU, slik det fungerer i 
dag, ikke er en ideell institusjonell ramme for migrasjonsstyring.”" Det 
var kun den svært kontroversielle avtalen med Tyrkia som reddet EU fra 
en fullskala institusjonell krise. Eksperimenteringen med det europeiske 
migrasjonsapparatet kan likevel gi grobunn til å utvikle en forhandlings- 
struktur bestående av gjensidig regulerende myndigheter hvor risiko, 


byrder og ansvar spres på rimelig vis, og ikke kun faller på noen få.” 


1376 Iet konstitusjonelt demokrati ilegger også majoriteten seg selv sterke begrensninger vis-a-vis minorite- 
ter uten at man dermed sier at folkesuverenitetsprinsippet oppgis. Jf. Dreier, «Grenzen demokratischer 
Freiheit», 742. 

1377 Itillegg til internasjonale konvensjoner Norge har bundet seg til, spiller også UNHCRs anbefalinger en 
innflytelsesrik rolle i norsk asylpolitikk (jf. Taraku, Innvandringsrealisme, 198f). At viktigheten av å følge 
UNHCRs anbefalinger ikke akkurat er objektivt gitt ble særlig tydelig i møte med flyktningstrømmen 
fra Syria i 2015, da betydningen av UNHCRs retningslinjer raskt ble forsøkt nedtonet. Brekke og Staver, 
«Renationalisation», 2172. 

1378 Jf. f.eks. forslagene til Held, «Democracy», Lu, «Cosmopolitan Justice», og Sassen, «Immigration Policy». 
For kritikk, se f.eks. Stilz, Territorial Sovereignty, 257. 

1379 Bauböck, «Multilevel Democracy», 108. Kursiv i originalteksten. Jf. Bader, «Ethics of Immigration», 
349, Hooghe, Cohesion Policy, 120ff., og Marks, «Structural Policy», 401ff. Det finnes imidlertid ingen 
innlysende prinsipiell grunn til at en mer radikal (vertikal) global spredning av beslutningsmakt skulle 
være umulig. Jf. Pogge, «Cosmopolitanism», 366ff., og World Poverty, 18, 150, 188ff. 

1380 Til tross for dette har medlemsstatene i EU fortsatt et sterkt suverenitetsvern. O'Nions, Asylum, 76. 

1381 Brekke og Staver, «Renationalisation», 2168ff., 2177, Bauböck, «Refugee Protection», 151ff., og Lutz, 
Kaufmann og Stiinzi, «Humanitarian Protection», 759f. Mange av utfordringene er ikke nye. Se f.eks. 
Byrne, Noll og Vedsted-Hansen, «Understanding Refuge Law». 

1382 Jf. Hampshire, Politics, 99, og Seglow, «Ethics of Immigration», 330. Disse forhandlingsstrukturene er ikke 
demokratiske institusjoner i tradisjonell forstand, men komplekse forhandlingsstrukturer organisert av, 
og rundt, relativt selvstendige og demokratisk legitimerte statlige aktører (Scharpf, «Demokratie», 157ff.). 
Jf. prinsipielt om variasjoner av intraeuropeiske forhandlingsstrukturer, Benz, «Politikverflechtung». 

Sammenliknet med hvordan EU fungerer i dag, tror jeg dette vil måtte 
innebære en viss renasjonalisering av migrasjonsreguleringen.”” Veien fra 
vedtak til praktisk implementering vil være kortere, og evnen til å utforme 
lokale fleksible løsninger større.” Man vil generelt styrke opplevelsen av 
innvandringspolitikkens forankring i det konkret berørte folket, og unngå 
at man da flytter den politiske styringen bort fra nasjonale instanser som 
virker modererende på en mer realpolitisk og teknokratisk håndtering av 
migrasjon (f.eks. domstoler, liberale sivile pressgrupper).”” Håpet mitt 
er at en viss renasjonalisering av migrasjonsstyringen kombinert med 
utviklingen av en mer fleksibel og transparent regional koordinerings- og 
forhandlingsstruktur vil sikre denne balansen. Med sin mellomposisjon i 
det europeiske samarbeidet kan Norge på mange måter være bedre skodd 
til å finne en slik balanse enn medlemslandene i EU. Jeg skriver «en viss 
renasjonalisering» fordi både regionalt og internasjonalt samarbeid bidrar 
til å etablere en form for kollektiv rasjonalitet som gir de involverte statene 
større forutsigbarhet og utvidede handlingsmuligheter.”* I siste kapittel vil 
jeg reflektere noe videre rundt mulighetene for internasjonalt samarbeid 
om migrasjonshåndtering. Her og nå vil jeg vende tilbake til spørsmålet 
hvordan nasjonal selvbestemmelse dypest sett kan begrunne det å priori- 
tere egne medlemmers interesse fremfor andres innenfor en egalitaristisk 
grunntenkning. 

Man kan gjerne argumentere for at en stat har en rekke forpliktelser 
overfor sine borgere som den ikke har overfor ikke-medlemmer uten at 
det følger av dette at grensene bør reguleres. Men selv om sosial tilhørig- 
het har relevans for hvem som har jurisdiksjon over ditt liv, er en stat ikke 
eksklusivt moralsk forpliktet til å sikre sine borgeres egeninteresse og vice 
versa. Joseph Carens anvender en analogi fra familielivet for å illustrere 
dette poenget.”” Selv om enhver forelder er moralsk forpliktet til primært 
å ivareta sine barns interesser i mange sammenhenger, vil ikke dette være 


1383 Også innenfor rammene av EØS-/Schengen-avtalen skjer det nasjonal manøvrering i retning av større 
uavhengig handlekraft i møte med migrasjon. McMahon, «Regional Integration», 294, og Brekke og 
Staver, «Renationalisation». 

1384 Jf. «Renationalisation», 2176. 

1385 Ibid., 2165. Jf. Guiraudon, «European Integration». Denne faren kan faktisk være sterkere for Norge enn 
for andre land, fordi norske sivile organisasjoner har vært skeptiske til å involvere seg i EU systemet 
(Brekke og Staver, «Renationalisation», 2167). Bas Schotel mener at bruken av begrepet «håndtering» 
som beskrivelse på hvordan politikere forholder seg til migrasjon er problematisk fordi det behandler 
migranter som objekter for politikk og ikke som både adressater for lovverket, og subjekter med for- 
pliktelse overfor lovverket. Se Schotel, Exclusion, 21f. 

1386 Rommetvedt, Politikkens allmenngjøring, 112. 

1387 Carens, Ethics of Immigration, 274f. 

rettferdig i alle sammenhenger. Ingen vil reagere om jeg er mer sammen 
med mine barn og følger dem opp i skole, barnehage og så videre på en 
måte jeg ikke gjør med andre barn. Hadde jeg derimot alltid dømt i deres 
favør på fotballbanen eller i en rettssak, hadde nok mange rynket på nesen. 
På samme måte kan jeg være moralsk forpliktet overfor mine medborgere 
på en særskilt måte uten at det betyr at jeg kan moralsk forsvare å hindre 
mennesker fra andre land i å velge sin sosiale og politiske tilhørighet. Den 
internasjonale politiske orden som deler opp ansvaret for mennesker er 
tross alt ikke naturlig gitt og uforanderlig. De juridiske prosedyrene som 
regulerer innvandring fremstår imidlertid ofte slik for mange. Det kan også 
stilles spørsmål ved om bortfall av innvandringsrestriksjoner med nødven- 
dighet medfører svake stater, og at individers rettigheter dermed lettere blir 
truet. Er ikke en stats evne til selvbegrensning både overfor individer og 
andre stater hva gjelder jurisdiksjon i enkelte spørsmål nettopp et uttrykk 
for sterk grad av politisk autonomi, i det minste så lenge den bevarer retten 
til selv å regulere sine begrensninger (en rett britene aktivt gjorde bruk av 
gjennom brexit)?”** Den er et uttrykk for makt delegert av den enkelte stat. 
Vilje til å forplikte seg til internasjonale avtaler er ofte motivert av staters 


ønske om mer forutsigbarhet og dermed større politisk handlingsrom.” 


7.4 Retten til foreningsfrihet 


Dette siste poenget er relevant for Christopher Wellmans argument for 
staters rett til å regulere sine grenser med utgangspunkt i retten til foren- 
ingsfrihet (eng. freedom of association)” Ifølge Wellman har en legitim stat 
rett til selvbestemmelse. ”” Selvbestemmelse impliserer foreningsfrihet, og 
av foreningsfrihet følger det at staten har rett til å regulere hvem som kan 
delta i det samfunnsprosjektet staten utgjør. Liksom mennesker har rett 
til å avvise et frieri eller til å bestemme antallet medlemmer i en golfklubb, 
har også stater rett til å regulere sine grenser. 

Det finnes flere problemer med Wellmans argument. For det første tar 
det ikke tilstrekkelig hensyn til selvbegrensing som et aspekt ved ansvarlig 


1388 Streeck, «Einleitung», 14. Jf. Grunnloven $ 115. Det er også verdt å notere at EU, i motsetning av hva som 
er tilfellet for den norske nasjon, ikke er et produkt av en (europeisk) stat, men av en frivillig tilslutning 
av kulturelt heterogene grupper «nedenfra». Ibid., 23. 

1389 Rommetvedt, Politikkens allmenngjøring, 112. 

1390 Wellman, «Freedom of Movement». Se også Miller, «Is There a Human Right to Immigrate?», 21. 

1391 Jf. ICCPR, art. 1.1. 

politisk selvbestemmelse.” Mens det ville vært moralsk problematisk om 
en person eller institusjon som ikke tilhørte staten Norge skulle tvinge 
oss til å ta imot innvandrere, er det ikke moralsk problematisk at Norge 
selv pålegger seg den begrensningen at grensene, i en normal situasjon, 
holdes åpne for innvandring, eventuelt lar overnasjonale institusjoner 
regulere innvandringen i enkelte tilfeller.” Innvandring er ikke invasjon. 
Innvandringsrestriksjoner er ikke til for å hindre andre land i å ta over et 
annet lands statsapparat.” 

For det andre er friheten til å velge hvem man vil ha fellesskap med først 
og fremst tenkt å verne individer mot tvang i nære relasjoner.” Relasjonene 
som utgjør et politisk fellesskap er av en kvalitativt annen art enn slike rela- 
sjoner.” Det å slippe innvandrere inn i landet opphever ikke vår rett til å 
velge hvem vi som privatpersoner vil inngå vennskap og ekteskap med. Fra 
min rett til å avvise et frieri følger ikke med nødvendighet en rett til å frata 
personen retten til medbestemmelse i det samfunnsprosjektet jeg deltar i 
for øvrig. Og hen kan gjerne flytte til et hus i nabolaget, uten at min rett til 
foreningsfrihet dermed vil bli krenket.”” Foreningsfrihet i nære relasjoner 
er ikke generaliserbar til å gjelde også på det instrumentelt upersonlige 
politisk-institusjonelle nivå.” Ikke bare er ansvaret spredt ut på en helt 
annen måte når et samfunn tar imot innvandrere enn når enkeltmennes- 
ker eller familier blir spurt om å ta seg av en fremmed, i motsetning til i 
en ekteskapsrelasjon krever statens moralske forpliktelse til innvandrere 
kun at disse skal få ivaretatt sine sivile rettigheter (til helse, frihet, likhet 
for loven osv.), er ektefeller gjensidig forpliktet til å ivareta også andre 
interesser (ulike former for fysisk og psykisk nærhet osv.).”” Behovet for 
å få sikret grunnleggende interesser er sterkere enn å få tilfredsstilt mindre 
grunnleggende interesser, og har derfor rettighetsvern. Det første krever 
upartiskhet av den som forvalter godene, det andre ikke." Det er nettopp 
fordi staten er den instans som mest effektivt kan sikre våre grunnleg- 
gende rettigheter at de fleste stater tildeler mennesker statsborgerskap ved 


1392 Jf. Hampshire, Politics, 8. 

1393 Dersom Norge selv var årsaken til innvandringsstrømmen, kan endatil denne retten måtte bortfalle. 

1394 Oberman, «Immigration as a Human Right», 41f. 

1395 Cole, «Open Borders», 243f. 

1396 Ibid., 238ff. 

1397 Fine, «Freedom», 343. Et nabolag er, som Michael Walzer skriver, en «tilfeldig sammenkomst» («random 
association») av mennesker. Walzer, «Membership», 151. 

1398 Blake, Justice, 66. 

1399 Singer og Singer, «The Ethics of Refugee Policy», 119. 

1400 Jf. Seglow, «Ethics of Immigration», 322. 

fødsel, og at de vil handle urett dersom de ikke tar imot mennesker som 
andre stater ikke kan eller vil ta vare på." For flyktninger og humanitære 
migranter er det nettopp utfordringene med å få sikret sitt likeverd og opp- 
fylt grunnleggende sine behov som utgjør den primære begrunnelsen for 
at deres søknad om opphold bør innfris. Men også en innvandrers rett til 
familiegjenforening kan slå ut min rett til å ikke ville ha flere innvandrere 
i landet. Verdiene knyttet til familierelasjoner kan i mange tilfeller ha mer 
vekt enn den norske stats frihet til å bestemme hvem som skal få komme 
inn i landet. For statsløse vil også retten til å beskyttelse i et annet land sla ut 
retten til eksklusjon. Statsløse kan ikke bare fritt etablere sin egen «klubb» 
i det internasjonale samfunnet.” 

Dette er et poeng Wellman selv anerkjenner. Hos ham er retten til å 
ekskludere andre presumptiv, hvilket innebærer at den faller bort dersom 
andre hensyn veier tyngre. Wellmans anliggende er å påpeke at heller ikke 
flyktninger har en ubetinget rett til å få opphold i et annet land enn sitt eget, 
verken midlertidig eller på permanent basis. Om mulig, tar en stat nok 
ansvar dersom den søker å hjelpe dem i hjemlandet. Det er kun når dette 
ikke viser seg mulig at opphold i et annet land blir noe flyktningen har 
moralsk rett til. Men heller ikke i slike tilfeller vil flyktningene ha rett til 
opphold i et bestemt land. Kravet om beskyttelse vil, som nevnt, måtte rettes 
til det internasjonale samfunn. Husk imidlertid at det er innvandrings- 
restriksjoner rettet mot «normale migranter» som er tema i dette kapitlet, 
migranter som ofte ikke har tunge interesser å begrunne sin søknad i. I så 
måte rammer ikke dette siste argumentet Wellman særlig hardt. 

Ekteskapsanalogien er imidlertid problematisk av en tredje grunn. 
Mennesker som skiller seg har muligheten til å «flytte» sitt liv til et annet 
relasjonelt rom. Dette er ikke uten videre mulig for mennesker på flukt 
innenfor den gjeldende internasjonale politiske orden. Det internasjonale 
statssystemet har ikke et sted for mennesker uten statstilhørighet. I motset- 
ning til hva som er tilfelle for et ekteskap, er statstilhørighet noe mennesker 
fødes inn i, og vernet mot denaturalisering er sterkt." Og ettersom alle 
har en medfødt statstilhørighet, har ikke ethvert menneske mulighet til å 


1401 Bauböck, «Free Movement», 4. 

1402 Fine, «Freedom», 351. 

1403 Wellman, «Freedom of Association», 123. Jf. «Freedom of Movement», 92f. 

1404 Altså mer likt det som er tilfellet for et barns relasjon til sine foreldre, besteforeldre og søsken. Jf. Grey, 
«Property and Need», 896. 

være statsløs slik man kan velge ikke å gifte seg.“” Det er urimelig å si at vi 
bør forbli gift med en vi er født inn i ekteskap med. Alt i alt fungerer derfor 
ikke friheten til å velge hvem man vil eller ikke vil ha som livspartner som 
en særlig adekvat analogi for en stats rett til å velge hvem som skal få delta 
i det politiske fellesskapet. 

Mer generelt er det ikke slik at foreningsfrihet alltid impliserer retten 
til å ekskludere. Foreninger kan være utformet slik at man har rett til å 
bli medlem så fremt man oppfyller visse kriterier (f.eks. fagforeninger). 
På politisk nivå gjelder retten til foreningsfrihet primært i relasjon til en 
gruppe, ikke et territorium.” Retten til å ekskludere migranter fra et terri- 
torium følger ikke med nødvendighet av retten til å ekskludere innvandrere 
fra å bli samfunnsmedlemmer. 

En viktig forutsetning for Wellmans argument er at foreningsfrihet 
kun er legitim eksklusjonsgrunn dersom den ikke påfører andre parter 
unngåelig skade.“ Med tanke på hvordan de internasjonale markedene i 
dagens verden fungerer, er det vel heller tvilsomt om rike land i nordvest 
tilfredsstiller dette kravet.” Dersom Norges aktørskap i det internasjonale 
markedet bidrar til økt fattigdom i verden, vekker dette et moralsk ansvar 
retten til foreningsfrihet ikke kan frata oss. 


7.5 Retten til å bevare et nasjonalt 
kulturfellesskap 


Et svært innflytelsesrikt argument mot åpne grenser ble i sin tid formu- 
lert av Michael Walzer. Walzer argumenterer for at verden har godt av 
å være organisert som et system av nasjonalstater med regulerte grenser 
fordi dette skaper «karakterfellesskap» (communities of character), det vil 
si enheter med felles røtter, mange gjensidige sosiale forpliktelser og en 
felles samfunnsforståelse.*'" Åpner vi grensene, vil «karakterfellesskapet» 


1405 Av samme grunn er ikke klubbanalogien særlig god. Jf. Whelan, «Free Movement», 29. Jf. Cole, «Open 
Borders», 203f., 209f. 

1406 Seglow, «Ethics of Immigration», 322. Og i motsetning til hva som er tilfellet for en klubb har ikke en 
nasjon mulighet til å ekskludere samfunnsmedlemmer som bryter normene for samhandling. Whelan, 
«Free Movement», 29. 

1407 Fine, «Freedom», 343, Camacho-Beltrån, «Legitimate Exclusion», 6, og Higgins, Immigration Justice, 
156. 

1408 Cole, «Open Borders», 15f. 

1409 Jf. Higgins, Immigration Justice, 159ff. 

1410 Walzer, Spheres of Justice, 62, og «Membership,» 174. Jf. Rawls, The Law of Peoples, 8, 39, og Ekins, «Right 
to Exclude», 53. Et liknende argument ble ført som dissensnotat av Asle Toje i Brochmann II. NOU 
2017: 2, 187. 

gå tapt. Dette er etisk problematisk fordi medlemmer av en stat har en 
moralsk rett til å bestemme den kulturelle utformingen staten skal ha, og 
politisk risikabelt fordi det kan innebære at staten vil måtte ty til vold for 
å kontrollere minoritetskulturelle prosjekter som bryter med det historisk- 
kulturelle fastlagte samfunnets «karakter». Alternativet til homogenise- 
rende voldsbruk er å oppgi prosjektet om å bevare en nasjonal felleskultur, 
og la en rekke parallelle kulturer få utvikle seg side om side i samfunnet. 
Resultatet vil da ifølge Walzer bli et segregert samfunn bestående av det 
han med en berømt formulering kalte «a thousand petty fortresses». Et 
slikt samfunn vil ikke være levedyktig over tid, men blir et nytt eksplosivt 
Balkan. Hvordan skal vi vurdere Walzers argument? 

Det første som må slås fast, er at bevaringen av et samfunns felles kul- 
turelle identitet har moralsk verdi. "* Om det er noe kritikken av vestlig 
kolonialisme og kulturimperialisme har lært oss, så er det vel nettopp dette? 
Det er utvilsomt tilfellet at et samfunn krever en viss grad av kulturell 
homogenitet og stabilitet for å overleve, og at den stabile felleskulturen vil 
få en større påkjenning ved internasjonal migrasjon enn migrasjon internt 
i et land. Dette innebærer blant annet at en tilstrekkelig høy andel av sam- 
funnets medlemmer må ha levd sammen lenge nok til at de har utviklet 
en gjensidig ansvarsfølelse og en felles samfunnsforståelse. 

Under normale omstendigheter er det imidlertid et åpent spørsmål om 
en lite restriktiv innvandringspolitikk vil resultere i en innvandringsstrøm 
med en størrelse og et tempo som gjør at samfunnets kulturelle stabili- 
tet rokkes fundamentalt. Det er gode grunner til å tro at dette sjelden vil 
skje, særlig hva gjelder den politiske kulturen. Politisk integrasjon foregår 
innenfor et institusjonelt rammeverk majoritetskulturen kontrollerer." Så 
selv om endringer kan forekomme på mange kulturområder, skal det mye 
til for at grunnlinjene i den politiske kulturen endrer seg. Det er, med andre 
ord, en lang vei å gå fra å introdusere nye matretter, klesstiler og helligdager 
til å forårsake en dyptgående endring i et lands politiske kultur. Politikere 


1411 Jf. Gibney, Ethics, 27. 

1412 Walzer, Spheres of Justice, 39. 

1413 For mange mennesker er det å leve for bevaringen av et lands kultur, en måte å ta del i det evige på. En 
klassisk formulering av denne (nasjonalromantiske) erfaringen finner vi hos Fichte: «The belief of the 
noble man in the eternal continuance of his activity even on this earth is accordingly based on the hope 
for the eternal continuance of the people from which he has sprung and on the particularity of that 
same people [...] This particularity is the eternal element to which he entrusts the eternity of his self 
and his continued activity, the eternal order of things in which he lays his own eternity [...].» Fichte, 
Addresses to the German Nation, 103f. 

1414 Zolberg, «Modes», 150f. 

bør derfor vokte seg for å benytte skråplan-argumenter for å nøre opp 
under innvandringsskepsis, hvor politisk-kulturell revolusjon fremstilles 
som en plausibel følge av innvandring. Selv om det kan gi betydelig politisk 
gevinst å spille på velgernes frykt, er en slik strategi en god oppskrift på 
hvordan sober dømmekraft svekkes, og et lands faktiske integrasjonska- 
pasitet tilsløres.*” 

Dernest bør vi konstatere at innvandrere flest ønsker å bli integrert i 
det nasjonale fellesskapet de oppsøker." Og selv om de skulle ønske å øve 
innflytelse på kulturen i landet de migrerer til, betyr ikke dette at de vil 
forsøke å endre den med illiberal makt.” Videre er terskelen for at kultu- 
rell «forvitring» faktisk inntreffer under slik innflytelse avhengig av hvor 
viktig god integreringsevne er for et samfunn. Et samfunn der integrering 
er en sentral del av medlemmenes fellesprosjekt vil være mindre sårbare 
enn samfunn der innvandring ses på som en trussel mot «kulturell ren- 
het». Som Zygmunt Bauman skriver: «Great crimes often start from great 
ideas [...] Among this class of ideas, pride of place belongs to the vision 
of purity.» 

Overfladisk betraktet kan Walzers argument se ut som om det forsøker 
å etablere et forsvar for bevaring av en kulturs distinkte karakter. Men er 
det empirisk plausibelt at dette går tapt med høy migrasjon? Det spørs om 
ikke det Walzers skepsis mot for høy innvandring egentlig er basert på er 
frykten for forandring.” I så fall er problemet med hans posisjon ganske 
åpenbart. 

Selv om grenser mellom stater er med på å definere nasjonal kulturell 
identitet, er ikke nasjonale kulturer internt konsistente og uforanderlige, 
men historisk betingede konstruksjoner som er gjenstand for stadig refor- 
handling. En gang var det å være luthersk kristen et tegn på norskhet. I 
dag er det heldigvis ikke slik lenger.“ Norskhet er ikke en ubevegelig 
overhistorisk størrelse gitt en gang for alle, men stadig i bevegelse.” Luis 
Rivera-Pagan skriver: 


1415 Brock, Justice, 177ff. 

1416 O'Nions, Asylum, 14 og Ishaq, Hvem snakker?, 229f. 

1417 Perry, «Immigration», 120. 

1418 Bauman, Postmodernity, 5. 

1419 Higgins, Immigration Justice, 28. 

1420 Dog må det nevnes at kongen, som representant for «det norske», fortsatt har bekjennelsesplikt til den 
evangelisk-lutherske tro. Jf. debatten om dette analysert i Kraft og Døving, Religion i pressen, 26ff. 

1421 Fuglerud, Migrasjonsforståelse, 15, og Gripsrud, Norsk hamskifte?, 234ff. 

[N]ational identities are historical constructs diachronically constituted by exchanges 
with peoples bearing different cultural heritage, and [...] cultural alterity, the 


exchange with the «other», can and should be a source of renewal and enrichment 


of our own distinct national self-awareness and identity.” 


Nettopp fordi kulturer er — og har alltid vært — «urene», har samfunn vært 
avhengige av kontinuerlige «forhandlinger» samfunnsmedlemmer imellom 
for å bevare kulturell stabilitet. Slike forhandlinger er ikke (alltid) harmo- 
niske og stromlinjeformede prosesser, men kan også være «agonistiske».* 
Kultur endres ikke bare utenfra, men «innenfra». Kulturer er på mange 
områder «uenighetsfellesskap», med aktører som står mot hverandre med 
ulike krav.” Ofte er det utbredt uenighet innad i en stat om hvilke kultu- 
relle trekk som utgjør bestanddelene i dens bærende kultur, jamfør mål- 
saken på 1800-tallet og debatten om «norskhet» i vår offentlighet i dag.” 
Det er ikke nok å henvise til majoritetskulturen fordi denne kan ha blitt 
politisk-strategisk konstruert av statsmakten (ev. visse innflytelsesrike sjikt 
i samfunnet) ved å fortrenge variasjonen i kulturelle former som faktisk 
ligger i folkekulturen.*** Når man da anvender uttrykk som «den norske 
kulturarv» bør vi derfor alltid følge opp med spørsmålet: Hvem sin norske 
kulturarv, hvilken norsk kulturarv? Historisk har den moderne staten igjen 
og igjen tydd til voldsbruk for å undertrykke variasjoner i kulturelle minner 
i en befolkning for å skape en enhetlig nasjonal fortelling. *” Kultur er både 
strategi og prosess som reguleres av foranderlige mål. Dersom vår oppfat- 
ning av hva som er norsk kultur alltid er i endring, er det lite plausibelt at 
nye kulturelle impulser utenfra nødvendigvis utgjør en trussel.” Dersom 
kulturkonservering alene var vår etiske standard, kunne vi legitimt hindre 
nye generasjoner nordmenn å utvide vår forståelse av hva det vil si å være 
norsk. Og vi ville neppe hatt verken et liberalt (sosial)demokrati eller en 
utbredt likestillingskultur i vårt land, endringer som i stor grad skyldes 


1422 Rivera-Pagan, «Xenophilia and Xenophobia», 43. Se også Scheffler, «The Significance of Culture», 102ff., 
og i norsk sammenheng Gripsrud, Norsk hamskifte?, 34. 

1423 Mouffe, The Democratic Paradox, og On the Political. Jf. Bader, «Citizenship», 217f. 

1424 Begrepet «uenighetsfellesskap» har jeg fra Laird Iversen, Uenighetsfellesskap, 2014. 

1425 Lynnebakke og Fangen, «Tre oppfatninger av norskhet», Tvedt, Gjennombruddet, 214ff., og Bivand Erdal 
og Strømsø, «Norskhet i flertall». I fortellingen om den barmhjertige samaritan var bakgrunnsproble- 
matikken knyttet til jødenes forhold til samaritanene nettopp at begge grupper hadde sine røtter i en 
felles arv som de konkurrerte som forvaltere av. Rajendra, Migrants and Citizens, 142f. 

1426 Gibney, Ethics, 47, og Zolberg, «Modes», 141. 

1427 Bader, «Citizenship», 219. 

1428 Miller, On Nationality, 128. 

import av kulturelle impulser.” Å si at en kultur har karakter er ikke det 
samme som 4 si at den er etisk forsvarlig.“ Lukker vi grensene for inn- 
vandring hindrer vi mennesker fra å skape kulturmøter som kan avsløre 
våre ideologiske blindsoner, tilføre nye og (potensielt) bedre livsmuligheter, 
og slik bidra til moralsk å raffinere vårt samfunn - ikke minst ved å lære 
oss hvordan vi kan leve godt sammen med mennesker vi er uenige med. 
Når menneskerettighetene eksempelvis verner om talefrihet, er det nettopp 
slike brytninger det legges til rette for.“ Hvorfor kan ikke kulturell åpen- 
het for ulike stemmer være en verdi som utgjør et samfunns (enhetlige) 
karakter?” Dette innebærer ikke at vi oppgir tradisjonell norsk kultur og 
erstatter den med noe annet, men at vi utvider vårt begrep om hva som er 
norsk gjennom genuint demokratiske prosesser.” 

Nasjonal kultur er også et mer problematisk begrep i dag enn tidligere 
fordi verden i tiltakende grad er strukturert som et globalisert nettverk av 
utveksling av kulturelle impulser. Nordmenns identitet formes ikke ute- 
lukkende av den nasjonale kulturen, men av impulser fra en rekke ulike 
overnasjonale kontekster. Nasjonal kultur er i dag rettere sagt aldri bare 
nasjonal. «Hjemme» er ikke et bare et sted, men et nettverk av relasjoner 
som også strekker seg ut over landegrensene.” En norsk statsborger kan 
være muslim, mann, Barcelona-supporter, aktiv i Røde halvmåne, uten- 
rikspolitisk talsmann for Høyre, medlem av Star Wars-fanklubb, sitte i FAU, 
være barnebarn av en iransk imam, og så videre. Spør du ham hvilken 
kultur han tilhører, er det ikke så lett å gi ett svar.” At summen av disse 
identitetsaspektene eksempelvis skulle gjøre ham til en representant for en 
ferdig fiksert og enhetlig «muslimsk kultur» foreldrene brakte med seg fra 
sitt opphavsland, er ikke treffende. Vi er ikke simpelthen på innsiden eller 
på utsiden av én klart innrammet kultur. Våre kulturelle identiteter er 
mer komplekse enn som så. Will Kymlicka har spurt om det likevel ikke 


1429 Ja, til og med Espen Askeladd er etter sigende ikke «typisk norsk». Tvedt, Gjennombruddet, 242. 

1430 Seglow, «Ethics of Immigration», 322, og Schotel, Exclusion, fotnote 56. 

1431 Oberman, «Immigration as a Human Right», 48. 

1432 Fraenkel, Demokratie und Pluralismus, 74-90, 256-280, 314-343. Jf. von Briinneck, «Ernst Fraenkels 
Konzept der pluralistischen Demokratie», og videre Nida-Rimelin, Uber Grenzen denken, 145ff. 

1433 Jf. Sylo Tarakus kommentar i intervju med Sven Egil Omdal i Taraku, «Vandring», 51. Terje Tvedt 
beskriver etableringen av en politisk «rikskultur» gjennom demokratiske prosesser som en «ovenfra- 
og-ned»-tenking (Tvedt, Gjennombruddet, 142). Så lenge statens kulturpolitiske strategier hele tiden er 
underlagt demokratisk kontroll, er det vanskelig å betrakte en slik beskrivelse som særlig treffende. 

1434 Tulud Cruz, «Between Identity and Security», 371, Fuglerud, Migrasjonsforståelse, 144ff., Kennedy og 
Roudometof, Communities Across Borders. For Norges del, se f.eks. Paasche og Fangen, «Transnational 
Involvement». 

1435 Jf. Griffin, On Human Rights, 268f., og Scheffler, «The Significance of Culture», 97, 101. 

1436 Ibid. 99f. 

er slik at det er den nasjonale kulturen som utgjør rammen for valgene vi 
tar i relasjon til disse «andre» sub-identitetene."” Maren Behrensen har 
imidlertid, overbevisende, vist at det ikke er selvsagt at det er den nasjonale 
kulturen som er den primære konteksten våre valg formes av.“ Hvordan 
ulike aspekt ved vår identitetsforståelse er strukturert, er ikke allment gitt. 
I noen sammenhenger er vi først og fremst «nordmenn», i andre er vi fra 
«Vesten» eller fra Oslo, en akademiker, en mann, eller et barn av våre for- 
eldre. Og vår forståelse av hvem vi er endrer seg også ofte i løpet av et liv. 
På et mer grunnleggende nivå er en forståelse av nasjonal identitet 
som ekskluderer mennesker med innvandrerbakgrunn udemokratisk.” 
Å eksempelvis forankre norskhet i det å ha biologiske røtter i Norge genera- 
sjoner tilbake i tid medfører en gradsbestemmelse som er uforenlig med det 
liberale prinsippet om at borgere i et demokratisk samfunn har lik politisk 
status. Det å stenge ute mennesker fordi de kommer fra en kultur «vi» ikke 
ønsker skal prege oss, vil være sosialt destruktivt dersom mennesker fra 
disse kulturene allerede tar del i vårt samfunnsliv." Tenk for eksempel på 
hvordan den såkalte Muslim Ban påvirker USAs muslimske befolkning. **" A 
arbeide mot innvandring med argumentet om å beholde en kulturell status 
quo blir en selvoppfyllende profeti som bare gjør integrering enda vanskeli- 
gere, og som gjør innvandring enda lettere å kritisere.“ I de sjeldne tilfeller 
der ulike kulturuttrykk inngår i en relativt stabil enhetlig kultur som er 
definerende for to eller flere sosiale grupper, der disse uttrykkene gjensidig 
utelukker hverandre og man samtidig er tvunget til å avgjøre hva man vil 
gi forrang, har vi demokratiske prosedyrer for å avgjøre konflikten.** 
Genuint gode kulturmøter forutsetter imidlertid at staten kan begrense 
antallet innvandrere uten å diskriminere på bakgrunn av kulturelle karak- 
teristikker. Da demper man frykten for det fremmede som ofte oppstår 
når man føler tap av kontroll, samtidig som det muliggjør politisk styring 
av bosettingsmønstre som unngår gettodannelse. Utfordringen er altså å 
finne balansen mellom kulturell stabilitet og en åpenhet som lar endring 


1437 Kymlicka, Multicultural Citizenship, 821. 

1438 Behrensen, «Identity and Immigration», 51. 

1439 Carens, Ethics of Immigration, 86. 

1440 Seglow, «Ethics of Immigration», 321., Blake, Justice, 127ff., og Brock, Justice, 81. 

1441 Jf. Justice, 64ff. 

1442 Zolberg, «Why not?», 1212. Det kan i denne sammenhengen også nevnes at en ambisjon om å bevare 
kulturell homogenitet og kontinuitet ville også kunne legitimere restriksjoner mot utvandring. Cole, 
Philosophies of Exclusion, 75. 

1443 Dersom den kulturelle uoverenskomsten er stabil og dyptgripende og inkluderer sentrale bestanddeler 
av den politiske kulturen, kan det også oppstå en sesesjonsrett. Stilz, Territorial Sovereignty, 104, 41. 

finne sted i et handterbart tempo.’ Dette er i stor grad et spørsmål om 
sosialpsykologi. Men sosialpsykologi er også en dynamisk størrelse, og 
har en rekke kulturelle betingelser.” Et resonnement som dette er ikke et 
argument for verdirelativisme, men for en dynamikk som en vital liberal 
kultur alene vil kunne fostre. 

Hva da med argumentet om at ubegrenset innvandring vil føre til en 
forvitring av de kulturelle bånd som binder en befolkning sammen (språk, 
verdier osy.)?'**° Joseph Carens anerkjenner relevansen av dette argumentet 
i sjeldne tilfeller. *” Under normale forhold vil ikke kulturelle endringspro- 
sesser skape dramatiske sosiale spenninger, og da særlig ikke hvis åpenhet 
og selvkritikk er en del av den sivile kulturen i en stat. De fleste kulturer 
har godt av utfordringer fra mennesker med annen kulturell bakgrunn. 
Slike utfordringer bidrar både til å utvikle etisk selvbevissthet, men også 
til å avdekke moralske blindsoner (eksempelvis biologisk og/eller kultu- 
rell rasisme). Denne boken er i seg selv et forsøk på å forstyrre noe som 
for mange nordmenn er moralske selvfølgeligheter. Resonnementet er en 
god illustrasjon på hvorfor en («nasjonal»)stat bør la verdiene som utgjør 
benbygningen i dets «karakterfellesskap» underlegges filosofisk kritikk. 
Når alt kommer til alt er ikke et ønske om å bevare kulturell homogenitet 
et legitimt argument mot bevegelsesfrihet innad i et land, hvorfor skulle 
det da være det utad?" 

Før vi forlater Walzer må vi også spørre hvilken sosiokulturell dyna- 
mikk som vil prege det internasjonale samfunnet dersom man regulerer 
innvandring slik hans posisjon legger opp til. Walzer frykter altså at åpne 
grenser vil skape et samfunn bestående av segregerte kulturelle gettoer, 
noe som vil føre til at samfunnet forvitrer og til slutt oppløses. Utvider vi 
imidlertid perspektivet fra det nasjonale til det internasjonale samfun- 
net er det vel nettopp en verden preget av «a thousand petty fortresses» 
kommunitaristisk innvandrings-politikk har vært med å skape — fortress 
Europe?” Frykten for å la seg prege av «fremmede» kulturer er nettopp 
det som skaper et segregert verdenssamfunn. Hos Walzer er nasjonal frihet 


1444 Miller, On Nationality, 128 og Perry, «Immigration,» 114. 

1445 Jf. seksjon 6.4. 

1446 Se f.eks. Miller, «Is There a Human Right to Immigrate?», 27f. og Gibney, Ethics, 83. 

1447 Carens, Ethics of Immigration, 286. Se også Oberman, «Immigration as a Human Right», 33, 45ff. 

1448 Eller, som Peter Higgins påpeker, er det ingen liberal person som ville akseptert å stenge ute studenter 
fra et universitet basert på studentenes hudfarge fordi dette kunne føre til at de ble sosialt ekskludert. 
Higgins, Immigration Justice, 26. 

1449 James Hathaway mener at den vestlige verdens innvandringsregulering skaper et globalt «apartheidre- 
gime». Hathaway, «Refugee Law», 89. 

motivert av frykt og avhengig av andres ufrihet.'*”” Idealet om åpnere gren- 
ser vil derimot fordre utviklingen av kulturelle bånd som verdenssam- 
funnet er avhengig av for å kunne utvikle gjensidig tillit mellom folk og 
nasjoner.” Er vi redde for at det skal bygges tusen små fort i vårt eget land, 
bør vi også være redde for det i det internasjonale samfunn. 


7.6 Retten til et bestemt kulturlandskap 


En moderne stat utgjør mer enn en kultur eller et karakterfellesskap. Den 
er en global aktør, og den gjør beslag på et bestemt territorium ved å hevde 
eksklusiv jurisdiksjon der. Walzer anerkjenner dette og skriver: «Nations 
look for countries because in some deep sense they already have countries: 
The link between people and land is a crucial feature of national identity.» 
Over tid blir geografiske territorier en kulturs materielle dimensjon - et 
kulturlandskap, bokstavelig talt. Det er imidlertid ingen nødvendig logisk, 
eller naturgitt, kobling mellom retten til å bevare sin kulturelle egenart og 
retten til å gjennomføre dette prosjektet på et bestemt territorium man 
har eksklusiv tilgang til, og som ofte har blitt gjort til et «folks» eiendom 
gjennom umoralsk bruk av militærmakt.” Selv om et territorium selvsagt 
er nødvendig for kulturell utfoldelse, er ingen kultur knyttet til et bestemt 
territorium med en bestemt lokalisering, størrelse, folketall, befolknings- 
tetthet, tilgang på naturressurser og så videre gjennom naturgitte bånd. 
Ideen om eksistensen av naturgitte koblinger mellom kulturfellesskap, ter- 
ritorium og avstamning er et produkt av nasjonalismen som vokste frem 
i kjølvannet av den franske revolusjonen.” Vi kjenner mange historiske 
eksempler på nomadiske folkeslag med mobile politiske institusjoner.” 
Det mongolske imperiet er kanskje det mest monumentale. En stat har 
altså ingen naturgitt rett til eksklusivt å disponere et bestemt territorium 


1450 Jf. Huysmans, The Politics of Insecurity, 51. 

1451 Behovet for kulturelle bånd i et åpent pluralistisk samfunn understrekes også av Walzer, men da som 
et indre nasjonalt behov, ikke som et globalt (menneskelig) behov. Walzer, «Membership», 152f. 

1452 Gibney, Ethics, 36, og Rawls, Law of Peoples, 8f., 38f. 

1453 Walzer, Spheres of Justice, 44. Jf. Miller, National Responsibility, 218. 

1454 Tushnet, «Immigration Policy», 152f., og Stilz, Territorial Sovereignty, 45. Dersom statens eierskap til et 
territorium blir begrunnet, som hos John Locke, med «arbeidet» befolkningen har lagt ned i forvalt- 
ningen av det, forutsetter det at dagens stat må legitimere sitt eierskap ved å henvise til at det har blitt 
overdratt dem på legitimt vis fra dem som opprinnelig bearbeidet territoriet. Dersom dette var tilfellet, 
ville ingen stat i dag kunne gjøre legitimt krav på sitt nåværende territorium. Selv om et territorium 
har blitt okkupert på urett vis, kan etterkommere ha rett til å bli boende. Ibid., 27, 74ff. 

1455 Bauböck, Transnational Citizenship, 41. Jf. Moyn, «Giuseppe Mazzini», 120ff. 

1456 Bauböck, Transnational Citizenship, 16f. 

simpelthen fordi det er et karakterfellesskap som har en interesse av kultu- 
relt å reprodusere seg selv akkurat der. Filosofen Emmanuel Levinas skriver 
treffende at det enkelte menneske er «more holy than the land, even when 
that land is a Holy Land. Next to a person who has been affronted, this 
land - holy and promised - is but nakedness and desert, a heap of wood 
and stone». 

En rettferdig territoriell verdensorden må gjøre det mulig for alle kul- 
turfellesskap å utfolde seg på territorier med tilnærmet like muligheter til 
å leve et godt liv. Men vil ikke dette kreve at verdens samlede territorium 
ble (kontinuerlig) reorganisert?" Innenfor dagens 184 stater finner vi 600 
levende språk og over 5 000 etniske grupper med stor ulikhet i folketall, 
befolkningstetthet og tilgang på naturressurser.” Mange av verdens stater 
er bokstavelig talt multinasjonale (f.eks. Belgia, India, Canada, Kamerun). 
Også i Norge har vi en rekke nasjonale minoritetskulturer: samer, kvener, 
skogfinner, jøder, romer og romani. I dagens verden sammenfaller ikke 
statlige territorier med etniske eller kulturelle skillelinjer, uansett hvordan 
disse konstrueres. Betyr dette at det etisk riktige ville være at statene som i 
dag faktisk sitter på et bestemt territorium burde oppgi sin eksklusive rett 
til å utfolde sitt kulturprosjekt på akkurat dette territoriet? Nei. En slik løs- 
ning ville gjort det praktisk talt umulig å opprettholde statlige institusjoner 
og den kollektive rett til selvbestemmelse som disse sikrer. **" Og selv om det 
ikke eksisterer naturgitte band mellom en kultur og et territorium, er det 
grunnleggende menneskelige interesser som ivaretas gjennom å sikre men- 
nesker stabil rett på eksklusiv jurisdiksjon over et bestemt territorium.“ 
Alternativet er derfor at statene inkluderer kulturell variasjon og brytninger 
som sentrale verdier i sitt karakterfellesskap.“ Walzers argument er avhen- 
gig av at kultur, nasjon, stat og territorium må være identiske størrelser for 
at et karakterfellesskap skal være absolutt autonomt og levedyktig. Dersom 
et statsprosjekt kan etableres og utvikle seg med stor kulturell og «etnisk» 
(osv.) variasjon, faller argumentet sammen. Også her er det viktig å minne 


1457 Levinas, «Ethics and Politics». 

1458 En slik kontinuerlig refordeling finner vi i den gammelhebraiske forestillingen om «jubelåret» (3 Mos 
25,28). 

1459 Informasjonen stammer fra Kymlicka, Multicultural Citizenship, 1. En slik refordeling vil også kreve en 
global institusjonelle struktur som vi ikke er i nærheten av å etablere. 

1460 Nida-Rimelin, Uber Grenzen denken, 29, og Stilz, Territorial Sovereignty, 10f., 39ff., 209. 

1461 Territorial Sovereignty, 43ff. Individers moralske rettighet til territorium er ikke avledet av gruppers 
(politiske eller moralske) rett til territorium, men motsatt: gruppers rett til territorium er avledet av 
individers rett på territorium. Ibid., 53ff. 

1462 Jf. argumentet ovenfor knyttet til Wellmans argument om foreningsfrihet, seksjon 7.4. 

om poenget jeg formulerte ovenfor; at ingen mennesker simpelthen er på 
innsiden eller utsiden av én klart innrammet nasjonal kultur. Forholdet 
mellom kultur og territorium er derfor mer komplekst enn Walzer legger 
opp til. Det er imidlertid et stort «men» som melder seg her. Skulle det 
skje at en stabil, og relativt stor, minoritet over tid etablerer normer for 
politiske prosedyrer og et felles syn på samfunnets overordnede oppgaver 
forskjellig fra befolkningen for øvrig, kan det oppstå et legitimt krav på 
territoriell autonomi. *” Men i et samfunn der diskrimineringsvernet star 
sterkt, vil ikke slike krav oppstå. 

Der etableringen, eller bevaringen, av et karakterfellesskap hvor men- 
nesker lever godt med, for og fra hverandre i rettferdige institusjoner mis- 
lykkes, er emigrasjon et moralsk legitimt alternativ. ** Et samfunns ønske 
om å bevare sin distinkte kulturarv og ta vare på borgernes særlige interes- 
ser må veies opp mot det moralsk legitime ønsket mange mennesker har 
om å bryte med et destruktivt samfunnsprosjekt, og å delta i et hvor sivil 
rettferdighet realiseres. I møte med slike ønsker har staten et tungt moralsk 
ansvar for å vise hvordan den ikke er i stand til å ivareta den eksisterende 
befolkningens interesser på en god måte dersom de imøtekommer dette 
ønsket, og at disse interessene er moralsk forsvarlige i møte med slike 
ønsker. Hovedfunksjonen til et argument for åpne grenser er å tvinge oss til 
å forankre innvandringsrestriksjoner i etiske prinsipper, og ikke i tilfeldige 
historisk-kulturelle omstendigheter. 


7.7 Hvem har ansvaret for mislykkede 
samfunn? 


Men bør ikke samfunnsmedlemmene heller ta ansvar for sine valg og leve 
med konsekvensene av å være med på å skape et samfunnsprosjekt som 
viser seg destruktivt? Jeg har allerede berørt noen sider ved dette spørsmå- 
let i seksjon 4.5. Her vil jeg begrense meg til å legge til noen få momenter 
spesifikt knyttet til spørsmålet om hvem som har ansvar for mislykkede 
samfunn. 

Carens ser tre problemer med argumentet.” For det første: Selv om 
vanstyre ofte er årsak til at et samfunn får problemer, er det grunn til å 


1463 Stilz, Territorial Sovereignty, 104, 141. Krav på territorium og autonomi vil også være legitime for grupper 
som mister hjemlandet sitt grunnet klimaendringer. Ibid., 1774. 

1464 Carens, Ethics of Immigration, 261. 

1465 Ibid., 263f. 

spørre om det virkelig er slik at ethvert mislykket samfunnsprosjekt kun 
har seg selv å skylde? Ofte kan vanstyre være en konsekvens av forhold som 
befolkningen selv ikke bærer alt ansvaret for. I vår verden bidrar ofte 
skjeve maktforhold mellom stater til at enkelte utvikler en destruktiv sosial, 
politisk og økonomisk dynamikk. I den grad staters interne problemer 
skyldes andre staters illegitime handlinger, vil noe av ansvaret måtte deles 
av disse landene. Burde vi ikke vise forståelse for en lege eller en sykepleier 
som forsvarer sin rett til emigrasjon med å spørre hvorfor hun skal bære 
byrden for andres urett: «Why shouldnt skilled medical personell from 
rich states be the ones with a duty to come and address these problems?» 

Carens peker også på en annen faktor som gjør det problematisk å 
legge all skyld for samfunnets problemer på mennesker som lever i dys- 
funksjonelle stater, nemlig arv. Enhver generasjon arver sosiale, politiske 
og økonomiske problemer. Mange blant dagens generasjon fattige lider 
under problemer de selv ikke har ansvar for å ha skapt.“ Selv om noen 
mennesker ønsker å brukes sitt liv til å løse disse problemene, er ikke alle 
samfunnets medlemmer moralsk forpliktet til å delta i et slikt prosjekt. Det 
nakne faktum at vi er født inn i et dysfunksjonelt politisk fellesskap skaper 
ingen disproporsjonale politiske forpliktelser. Er staten man er født i uvillig, 
eller ute av stand til, å ivareta individets sivile rettigheter, er ikke individet 
moralsk forpliktet til å ofre mer enn andre for at dette endres.” På hvilket 
grunnlag kan vi kreve større ofre av dem, enn vi gjør av oss selv? 

Staters stabilitet er også avhengig av et visst ressurstilfang. Måten res- 
surser er fordelt på land imellom er imidlertid ikke resultat av valg sam- 
funnsmedlemmene har tatt.” Forfatteren av denne boken har eksempelvis 
blitt født på en gullgruve av olje som har gitt Norge en ekstrem økonomisk 
konkurransefordel vis-a-vis andre land hvor innbyggerne ikke har vært 
like heldige.” Vil ikke da rettferdighet kreve at alle mennesker har lik 
tilgang til naturressurser?” Svakheten i dette argumentet er imidlertid 
at det lett reduserer ressurser til naturressurser. Det finnes flere historiske 


1466 Noe som kommer klart til uttrykk i USAs flyktningpolitikk etter krigen. USA har prioritert å slippe inn 
flyktninger de selv har vært med å produsere gjennom militære intervensjoner. Gibney, Ethics, 160. 

1467 Carens, «Expanding», 145. 

1468 Jf. Fabres kritikk av Rawls i Fabre, Justice, 104. 

1469 Blake, Justice, 85f. 

1470 Barry, Liberty and Justice, 235ff. Jf. Caney, «Cosmopolitan Egalitarianism», 516. 

1471 Et faktum som nettopp begrunner nødvendigheten av global refordeling av gevinsten fra slike ressurser. 
Jf. eksempelvis Beitz, «Justice», 30f. 

1472 Barry, Liberty and Justice, 2, 237. 

eksempler på land som er fattige på naturressurser, men likevel politisk 
stabile (f.eks. Australia). 

Et siste moment problem kan også legges til Carens liste.” Det er nem- 
lig ikke uten videre sakssvarende å beskylde den enkelte asylsøker for pro- 
blemer knyttet til politisk vanstyre. Beskyldningen forutsetter at individet 
kommer fra et land hvor det gis mulighet til å ta ansvar for hvordan landet 
styres. Jo mindre demokratisk landet er, jo mindre ansvar kan individet 
tilskrives."”* Og selv om landet er demokratisk, kan det godt være at den 
aktuelle migranten ikke støttet politikken som gav landet de problemene 
det har. Vil vi virkelig ha en verden der tilfeldigheter avgjør hvorvidt 
mennesker kan leve et godt liv når disse (til dels) kan korrigeres ved å la 
mennesker bevege seg til områder med en mindre problematisk sosial, 
politisk og økonomisk arv, mer politisk makt og et bedre ressursgrunnlag? 
Igjen; kjernen i Carens’ argumentasjon er at innvandringsrestriksjoner ma 
begrunnes i etiske prinsipper, ikke i kontingente historiske forhold.” 


7.8 Retten til å forsvare samfunnet 
mot trusler 


Det siste argumentet mot åpne grenser som innvandringspolitisk ideal jeg 
vil ta for meg, fokuserer på statens ansvar for å ivareta befolkningens sik- 
kerhet. Er ikke myndighetene moralsk forpliktet overfor sin befolkning til 
å stenge ute mennesker som de kan dokumentere at utgjør en trussel mot 
nasjonal sikkerhet? Det er utvilsomt tilfelle, men igjen er det viktig å huske 
at argumentet for åpne grenser som politisk ideal gjelder under normale 
omstendigheter, det vil si når det å slippe et menneske inn i Norge ikke vil 
bety en alvorlig og akutt trussel mot samfunnsmedlemmenes liv, helse og 
samfunnets sosiale stabilitet.“ På samme måte som ethvert individ har rett 
til å forsvare seg mot krenkelser av ens kroppslige og psykiske integritet, 


1473 Reinhardt, «A Realistic Utopia?», 177. 

1474 Som Samuel Scheffler påpeker kan også hjelp være på sin plass der ansvaret for et menneskes ulykke 
skyldes dårlige valg de selv har tatt, der det å avstå fra å hjelpe vil være hardhjertet moralisme. Scheffler, 
«The Value of Equality», 15. 

1475 At historisk kontingente forhold spiller stor rolle illustreres av at bade den liberale flyktningpolitikken 
under den kalde krigen, og dagens repatrieringspolitikk, har blitt begrunnet av interne forhold i opphavs- 
landene, alt etter hva som anses som realpolitisk mest tjenlig. Fuglerud, Migrasjonsforståelse, 106f. 

1476 Hvilket betyr at retten til full bevegelsesfrihet ikke er en absolutt rettighet (Oberman, «Immigration as 
a Human Right», 34, 46). I tillegg er rettigheter også grunnleggende knyttet til livsgoder (Wolterstorff, 
Justice, 23ff.). Full bevegelsesfrihet er kun en rettighet dersom det ivaretar grunnleggende goder. Skulle 
eksempelvis en slik rettighet fører til at det nasjonale eller internasjonale politiske system bryter sammen 
er det ikke nødvendigvis en rettighet som ivaretar et gode. Jf. VM, art. 28 og 29.2. 

har et nasjonalt kollektiv rett til å forsvare seg mot terrorister og invasjons- 
hærer.” Dette argumentet kan imidlertid lett misbrukes til å diskriminere 

hele folkegrupper, slik vi eksempelvis har sett i Trump-administrasjonens 

forsøk på å stenge grensene for innvandrere fra bestemte nasjoner. Staten 

er forpliktet på å kunne påvise en kobling mellom individet og miljøer som 

det er god grunn til å anta representerer en sikkerhetsrisiko.'*”* Forutsatt at 

man unngår å overdramatisere og generalisere en trussel ved å kriminali- 
sere hele folkeslag, religioner, kulturer (osv.), er det etisk uproblematisk å 

hindre voldelig migrasjon.” 

Men åpne grenser kan medføre ufred på andre måter enn gjennom 
terrorisme og invasjon. Den kan eksempelvis medføre økt sosial ulikhet, 
økt kriminalitet, sterkere kulturelle spenninger og så videre; utviklings- 
trekk som over tid uunngåelig vil føre til fatal sosial uro. Konsekvensene 
av fri intranasjonal mobilitet er lettere å håndtere enn konsekvensene av 
fri internasjonal mobilitet. ** I mangelen på en velfungerende institusjo- 
nell infrastruktur på internasjonalt nivå, det psykososiale trykket en stats 
befolkning opplever under stort migrasjonstrykk, samt utfordringene det 
skaper for eksisterende statlige institusjoner (velferdsstaten osv.), risikerer 
man å skape omfattende politiske og sosiale problemer ved å åpne grensene 
land imellom. I en verden der de sosiale og økonomiske ulikhetene var 
mindre, ville dette neppe blitt et problem." Insentivene for å flytte på seg 
ville ikke vært sterke nok til at den internasjonale migrasjonen ville nådd 
et kritisk nivå med tanke på sosiale konflikter. Men hva med den verden 
vi faktisk lever i? 

Som jeg gjentatte ganger har understreket er spørsmålet om åpne gren- 
ser, for Carens, et spørsmål om rettferdighet. Et argument som er basert 
på en bestemt forståelse av hva som, dypest sett, er rettferdig, kan ikke 
imøtegås med et argument basert på hva som er politisk realistisk. Man 


1477 Hendrickson, «A Realist Perspective», 217. Jf. Carens, Ethics of Immigration, 175f., 276. 

1478 At fattige innvandrere (ofte marginaliserte i sitt eget samfunn) som individer inngår i en strategisk 
militær eller kulturpolitisk krig bevisst brukt av en fremmed stat, fremstår som et usannsynlig scena- 
rio. I den grad emigrasjon har vært en politisk strategi (slik som på Filippinene, eller dagens regime i 
Eritrea) har det ikke vært som ledd i en global kulturkamp, men som en måte bli kvitt politiske mot- 
standere, og samtidig stimulere økonomien gjennom pengene utvandrerne sender tilbake. Jf. Taraku, 
Innvandringsrealisme, 170ff., og videre Haller, «The Expat-Sensitive State?», 224ff. 

1479 Dette mener jeg også vil gjelde dersom en slik voldelig invasjon vil gjøre verden mer rettferdig. Men 
bare opp til en viss grense. Wendt, «Gerechtigkeit ist nicht alles». 

1480 Miller, Strangers, 54. 

1481 At ulikheter i inntekt er et sentralt insentiv for arbeidsmigrasjon er hevet over enhver tvil (Stark og 
Bloom, «The New Economics of Labor Migration», 177), at sosiale konflikter produserer flyktninger 
og humanitære migranter likeså. 

må i så fall angripe idealene om bevegelsesfrihet og en verden preget av 
relativt lite sosial, politisk og økonomisk ulikhet. Relevansen av dette poen- 
get vil jeg utdype mer i neste seksjon. Dernest må truslene mot samfun- 
nets stabilitet ha sin grunn utelukkende i moralsk illegitime verdier hos 
innvandrerne, og ikke tilsvarende verdier i mottakerbefolkningen. For det 
tredje: Selv om vi anerkjenner at en stat ikke bør ta inn så mange innvan- 
drere at den går i oppløsning, vil terskelen for at dette skal skje i praksis 
ofte være veldig mye høyere enn det mange tror. Da Norge, i møte med 
flyktningstrømmen fra Syria høsten 2015, tok i bruk artikkel 24 i grensere- 
guleringsavtalen for Schengen skjedde dette fordi staten mente at det forelå 
en akutt alvorlig trussel mot nasjonal sikkerhet, og at en gjeninnføring av 
grensekontroll var det eneste tilgjengelige middel for å håndtere trusselen. 
I ettertid er det vanskelig ikke å anse dette som en sterk overreaksjon.*” 
Vi har mange historiske eksempler på at veldig høye innvandringstall ikke 
nødvendigvis fører til sosial ustabilitet." Selv i fattige land der konflikt i 
nabolandene medfører store flyktningstrømmer, er en viss gjestfrihet rege- 
len og umiddelbar retur unntaket. ** Mellom 1820 og 2015 økte Australias 
befolkning fra 334 000 til 24 millioner, og mange av innflytterne var kri- 
minelle. Australia er i dag et sosialt og økonomisk velutviklet samfunn. Et 
krigsherjet Tyskland tok imot 12 millioner innvandrere i etterkrigsårene, 
og langt over halvdelen av den totale innvandringen til EU på 1990-tallet. 
Selv med liten befolkning og svak økonomi evnet Israel å ta inn 200 000 
sovjetiske jøder i 1992. Grunnet enkelte golfstaters intensive rekruttering 
av billig utenlandsk arbeidskraft er innvandrere nå i flertall i befolkningen. 
I De forente arabiske emirater utgjør migrantarbeidere rundt 90 prosent av 
befolkningen." Og ser vi pa det generelle forholdet mellom innvandring 
og kriminalitet over tid, finnes det ikke grunnlag for å si at kriminalitet 
øker i takt med antallet innvandrere." Terskelen for hvor mange inn- 
vandrere som skal til for å overskride et lands «tåleevne» kan altså ikke 
objektivt bestemmes, men er betinget av mange kontekstuelle forhold.*” 
Vi bør derfor alltid forholde oss kritisk til hvor grensene dras. Som Carens 


1482 For en beskrivelse av hva som ble gjort, se Brekke and Staver, «Renationalisation», 2171. 

1483 Til dette og følgende, se Brochmann og Kjeldstadli, Innvandringen til Norge, 320. 

1484 Shacknove, «Duties to Refugees», 138. 

1485 Strabac, Valenta og Mouawiya, «Temporary Labour Migration», og Ruhs, Price of Rights, 97ff. 

1486 Lee og Martinez, «Immigration Reduces Crime». Dette utelukker ikke at innvandring kan medføre økt 
kriminalitet blant bestemte grupper på bestemte steder på bestemte tidspunkt. 

1487 Beveger vi oss ned på bynivå er eksemplene enda mer tallrike på at en kulturelt sett svært sammensatt 
befolkning kan leve fredelig sammen, og opprettholde et godt sosialt og økonomisk funksjonsnivå. Jf. 
Clemens og Pritchett, «New Economic Case», 30. 

skriver: «It does no one any good to take so many people into a lifeboat 
that it is swamped and everyone drowns. We may need a safety margin in a 
lifeboat, but they [some people] want a safety margin of fifty empty spaces 
in a lifeboat built for sixty.»'*** 

Selv om Norge i internasjonal sammenheng er en relativt raus nasjon i 
møte med innvandrere, er vi ikke i nærheten av å ta imot et så høyt antall at 
statens stabilitet er fundamental truet. Å forutsi de sosiale og økonomiske 
konsekvensene av innvandring er imidlertid ingen lett sak, noe som betyr 
at det heller ikke lett lar seg gjøre å «matematisk» identifisere smertegren- 
sen et land har for å ta imot flere innvandrere.” I de ekstraordinære tilfeller 
hvor innvandringsstrømmen skulle nærme seg en slik smertegrense, kan 
man med god grunn etablere en viss sikkerhetsmargin.'*”" Ingen land er 
etisk forpliktet til politiske handlinger som vil skape en risiko for statens 
undergang.” Som også menneskerettighetserklæringen art. 29.2 sier: 


Under utøvelsen av sine rettigheter og friheter skal enhver bare være undergitt slike 
begrensninger som er fastsatt i lov utelukkende i formål å sikre den nødvendige aner- 
kjennelse av og respekt for andres rettigheter og friheter, og de krav som moralen, den 


offentlige orden og den alminnelige velferd i et demokratisk samfunn med rette stiller. 


Med dette sagt har mennesker en iboende tendens til å veie egeninteressen 
høyere enn andres interesse, og smertegrensen blir derfor ofte satt lavere 
når våre egne interesser står på spill enn når dette ikke er tilfellet, det vil si 
nar vi som utenforstående tredjepart skal sette en slik grense for andre.” 
Vi bør derfor under normale omstendigheter lene oss i retning av det mer 
rause alternativet. Bevisbyrden bør ligge på forsvarere av en mer restriktiv 
holdning. 

I norsk innvandringspolitisk diskurs er innvandring også, som vi har 
sett, fremstilt som en trussel mot velferdsstaten. Fremstillingen av denne 
trusselen går langs flere dimensjoner.” For det første får vi høre at økt 
innvandring vil være så kostbart (grunnet økte trygdeytelser osv.) at det 
vil gå ut over kvaliteten på ytelsen til den eksisterende befolkningen. Grete 


1488 Carens, Ethics of Immigration, 279. Jf. Gibney, Ethics, 28. Det klassiske livbåt-eksempelet ble utviklet av 
Garrett Hardin. Hardin, «Lifeboat Ethics». 

1489 Gibney, Ethics, 227. Jf. ovenfor, seksjon 4.2. 

1490 Jf. Hardin, «Lifeboat Ethics», 17. 

1491 Zolberg, «Why Not?», 1218f. 

1492 Outka, Agape, 300. 

1493 Til dette og følgende, se Carens, Ethics of Immigration, 279ff. 

Brochmann skriver eksempelvis: «Den prinsipielt sett sjenerøse velferds- 
modellen; modellen som kan favne alle, men som undermineres ved for 
sterk belastning, fordrer seleksjon og grensesetting overfor potensielt nye 
medlemmer utenfra.»*”* Argumentet er ikke særnorsk. Også i internasjo- 
nal sammenheng ser vi at innvandringsrestriksjoner blir strengere jo mer 
generøs velferdsstaten er, og grensene åpnere jo færre rettigheter innvan- 
drerne får (f.eks. golfstatene)."”” Jeg har drøftet denne tematikken inngå- 
ende ovenfor. Her vil jeg begrense meg til igjen å minne om den idealistiske 
karakteren til argumentet for åpne grenser. 

Det første vi da må gjøre, er å vurdere om argumentet lar seg forsvare 
i en verden der globale ulikheter er relativt små. Første del av argumentet 
er avhengig av at mennesker kommer til Norge for å benytte seg av vel- 
ferdsytelser. I en ideell verden med en viss variasjon mellom kvantitet og 
kvalitet av slike ytelser vil det nok kunne skje at mennesker vil ønske å flytte 
til et sted med det de oppfatter som bedre ytelser, og eventuelt bevege seg 
tilbake/videre dersom det betyr at man unngår byrdene.” Argumentet 
forutsetter imidlertid da at tilbudet av ytelser og ønsket om å være gra- 
tispassasjer sammen utgjør en sterk nok motivasjon til at så mange men- 
nesker vil ønske å emigrere til et annet land at det går nevneverdig ut over 
velferdstilbudet. Selv ikke i dagens verden er det mye som tyder på at beho- 
vet for velferdsytelser er en viktig pull-faktor for migranter, sammenliknet 
med andre årsaksfaktorer slik som geografisk distanse, kulturelt slektskap 
og diasporamiljø.*” Det er derfor betinget av kontingente forhold, og 
ikke forankret i et etisk prinsipp, som argumentet om åpne grenser jo er. 
Spørsmålet Carens stiller er hele tiden om det dypest sett er rettferdig at 
sosial tilhørighet, som i utgangspunktet er et spørsmål om fødsel og ikke et 


individs valg, får hindre mennesker fra å realisere sitt ønske om å bidra?” 


1494 Brochmann og Kjeldstadli, Innvandringen til Norge, 278. Jf. Holmøy og Strøm, Makroøkonomi. 

1495 Ruhs, Price of Rights, 39, 47ff., 80ff. 

1496 Bauböck, Transnational Citizenship, 72f. 

1497 Sciortino og Finotelli, «Closed Membership?», 195f., Grodem, «Migration as a Challenge», 154f., og 
Giulietti mfl., «Unemployment Benefits and Immigration». Se imidlertid Brücker mfl., «Managing 
Migration», 89f., Taraku, Innvandringsrealisme, 252, van Oorschot, «Welfare Spending», 77ff., Castles, 
Crawley og Loughna, States of Conflict, 28f., og Hatton, Seeking Asylum, 38. 

1498 Ryan Pevnick har argumentert med at retten til eksklusjon handler om retten til 4 bevare det kulturelt- 
institusjonelle arvegodset en stat utgjør, og det arbeid som er lagt ned av statens borgere for dets 
bevaring og utvikling (Pevnick, Immigration, 38). Som Michael Blake påpeker kan ikke historiske 
eierforhold være avgjørende for retten til eksklusjon fordi nye stater vil inneha en slik rett like mye som 
en gammel. Dessuten vil politisk legitimitet utledet av historiske røtter få diskriminerende utslag i form 
av nedarvede sosiale og politiske privilegier. Et menneske som mottar sitt statsborgerskap i dag har de 
samme politiske rettigheter/forpliktelser som en person født i en slekt av nordmenn som går tilbake til 
vikingtiden. Denne grunnleggende politiske likheten kan heller ikke avledes av hvor mye arbeid man 

Spørsmålet er derfor ikke bare om velferdsstaten lar seg realisere i en 
rettferdig verden med åpne grenser, men om dens eksistens i dag er den 
beste veien til å nå dette målet, eller om den er avhengig av at de dype ulik- 
hetene i den globale økonomiske orden vedvarer. Matthew Gibney skriver: 


It is [...] one thing to say that adhering consistently to impartiality would undermine 
the viability of the welfare state, and another thing altogether to say that this makes 


it an erroneous ethical position. Acting morally often involves making sacrifices; it 


might be that the demise of the welfare state is one of them.” 


Hvis svaret er at dette ideelt sett ikke burde skje, men at slike ofre ma 
gjores i den virkelige verden, har vi i det minste innrommet det moralsk 
problematiske ved maten velferdsstaten fungerer pa i det internasjonale 
samfunnet. Hvis prisen pa rettighetene velferdsstaten innvilger eksem- 
pelvis forutsetter at flere mennesker kan jobbe enn det som er mulig i var 
verden, er den ikke bærekraftig. Hvorvidt dette faktisk er tilfellet, er det 
vanskelig for meg å svare på. 


7.9 Hvorfor trenger vi idealet om 
åpne grenser? 

Som nevnt flere ganger allerede, understreker Carens at hans argument 
for åpne grenser forsøker å begrunne et ideal dagens innvandringspoli- 
tikere bør søke å realisere steg for steg, ikke som et argument for at vi 
burde åpne grensene i dag. Argumentet hans utspiller seg i et scenario 
der få, eller ingen, mennesker har sterke insentiver til å migrere, og der 
mottakerlandenes egne interesser i liten, eller ingen, grad er truet. Men 
hvorfor skal vi bruke tid på å argumentere for et migrasjonsetisk ideal som 
ikke lar seg politisk gjennomføre? John Rawls kritiserer eksempelvis (det 
ofte utilitaristisk begrunnede) kravet om å at vi må ofre vår individuelle 
(ev. nasjonale) lykke dersom det øker summen av goder i verden, med at 
et slikt krav er selvdestruktivt, og derfor aldri vil kunne generere tilstrek- 
kelig politisk legitimitet.” Burde vi da ikke heller konsentrere oss om å 


har lagt ned for bevaringen av det politiske fellesskapet, ettersom dette også vil kunne variere svært 
mye også innad i et land. Blake, Justice, 63f. 

1499 Gibney, Ethics, 77. 

1500 Rawls, A Theory of Justice, 13, 157f. 

finne ut hvordan dagens innvandringspolitikk realistisk sett kan marginalt 
forbedres gitt eksisterende politiske dynamikker? 

Mange politikere vil helt sikkert mene at en diskusjon av dette spørsmå- 
let er det eneste politisk interessante.’ Som nevnt er det mange politiske 
reformer som er mer akutte enn det å åpne Norges grenser. Det utelukker 
imidlertid ikke at dette er noe vi bør kunne arbeide mot. Mitt argument i 
det foregående har forsøkt å støtte opp under en politikk som sikter mot 
åpnere grenser. Dette skjer imidlertid ved hjelp av en forestilling om hvor- 
dan norsk innvandringspolitikk ideelt sett burde sett ut. Når en politiker 
skal vurdere hvilket foreliggende innvandringspolitisk alternativ hun skal 
gå for, gjør hun dette alltid med en implisitt forståelse av hvordan en bedre 
verden vil se ut. Innholdet i en slik verden er bestemt av etiske idealer. Uten 
disse idealene vil vi verken kunne konkludere med hvilket foreliggende 
alternativ som er det beste, eller kunne identifisere et moralsk problem. Det 
er våre moralske idealer som gjør i stand til å avsløre falske nødvendigheter 
og si: «Dette trenger ikke, og burde ikke, være slik ...». Idealer forteller oss 
at nåtiden ikke tilfredsstiller vår visjon av hvordan samfunnet kunne, eller 
burde, være. De forteller oss at vi ikke er ved målet. Suksessive handlinger 
utført i retning idealet som gjør verden marginalt mer rettferdig vil over 
tid også skape nye muligheter for å gjøre verden mer rettferdig. 

David Miller anklager denne strategien for kun å gi dårlig samvittighet 
til politikere som aksepterer ikke-ideelle innvandringspolitiske løsninger, 
uten å komme med konkrete realistiske alternativ.” Fraværet av konkrete 
løsninger er imidlertid ikke en kritikk mot nødvendigheten av idealer i seg 
selv, men en oppfordring til praktisk å spesifisere hvordan vi kan nærme 
oss idealene i en bestemt valgsituasjon. Likeledes: Dårlig samvittighet i 
seg selv er ikke et problem så lenge den ikke skaper moralsk resignasjon. 
Selv om moralske idealer får mange til å miste håpet om at verden kan se 
annerledes ut enn den gjør, kan et reflektert og nøkternt forhold til dem 
også motivere oss til å tro at sosiale problemer er løsbare. Som sagt tren- 
ger vi idealene til å skille mellom moralsk forsvarlige sosiale praksiser og 


de som ikke er det.5% 


Idealene hjelper oss altså til å bestemme hvor ulike 
innvandringspolitiske løsninger befinner seg på en moralsk skala, og gjør 


oss slik på vakt mot politiske løsninger som ikke lar rettferdighet få utfolde 


1501 Se også Miller, «Das Carensproblem», 389, 392, og «Is There a Human Right to Immigrate?», 25. 
1502 «Das Carensproblem», 389. 
1503 Taylor, A Secular Age, 171ff., og Carens, Ethics of Immigration. 


ÅPNE GRENSER - ET IDEAL VERDT Å ETTERSTREBE? 


seg (videre) i vår verden. Fraværet av dårlig samvittighet bevarer status 
quo. I en verden preget av så mye urettferdig innvandringspolitikk er ikke 
dette en moralsk holdbar posisjon. Anklager om at noe ikke er politisk 
gjennomførbart kan også anvendes strategisk for å delegitimere menings- 
motstanderes politikk, en politikk som ettertiden har vist førte til positiv 
endring. Jeg tenker for eksempel på da slike anklager på 1950-tallet ble 
brukt mot forkjempere for kvinners kamp for likelønn, på 1970-tallet mot 
homofiles kamp for like rettigheter som heterofile, eller ved innskjerpingen 
av den såkalte «røykeloven» i 2004/2014.°" 

Dette gjelder også på institusjonsnivå. Selv om de til enhver tid her- 
skende rammene for politisk liv ikke lar oss åpne statens grenser fullt og 
helt mot omverden, lar idealene oss forholde oss kritisk til de institusjonelle 
rammene vi opererer innenfor. Uten en slik «urealistisk» selvkritisk impuls 
hadde ikke tidligere tiders urettferdige sosiale praksiser og institusjonelle 
ordener blitt oppløst. Carens skriver: 


Even if we must take deeply rooted social arrangements as givens for purposes of 
immediate action in a particular context, we should never forget about our assessment 


oftheir fundamental character. Otherwise we wind up legitimating what should only 


be endured [...] [C]ritiques of deeply entrenched injustices are always utopian.” 


Dersom idealer alltid ma justeres i takt med hva som er «realistisk» i ulike 
empiriske omstendigheter risikerer vi 4 apne for muligheten til 4 forsvare 
urett som har dype røtter.” 

Selv om åpne grenser ikke umiddelbart lar seg gjøre i en verden pre- 
get av store sosiale, økonomiske og politiske ulikheter, betyr ikke dette 
at argumentene for idealet ikke lærer oss å identifisere viktige problemer 
i samtiden, og til å ta beslutninger som leder verden steg for steg mot 
en mer rettferdig fremtid. En overdrevet innvandringspolitisk utopisme 
er kontraproduktiv hvis den gjør oss blind for det enkeltmennesket som 
her og nå trenger vår støtte for å få et marginalt bedre liv.”” Men uten at 
alle føler med mennesker som lider nød andre steder i verden, vil vi aldri 


1504 Jf. Gilabert og Lawford-Smith, «Political Feasibility», 809. Erik Nord ved FHI mente eksempelvis at 
røykeloven var «et kjempeovergrep mot en tredel av landets befolkning». Nettavisen.no, «Sterk kritikk 
av den nye røykeloven», 15. apr. 2004. Jf. hans bok Kruttrøyk og fredspipe. 

1505 Carens, Ethics of Immigration, 229, 255. Se også ibid., 301f. 

1506 Cureton, «Crooked Wood», 82. 

1507 Jf. Hegel, Lectures, 118, og Kierkegaard, Kjerlighedens gjerninger, 183ff. 

kontinuerlig nærme oss en rettferdig verden - en bevegelse som er selve 
livsnerven i det liberale prosjekt. 

Det er ikke lett å anslå akkurat hvor stor evne Norge har til å gjennomgå 
sosiale, kulturelle, politiske og økonomiske endringer uten at samfunnet 
blir destabilisert. Det er avhengig av mange kontingente forhold. Det som 
imidlertid bør slås fast fra et etisk ståsted, er at det norske samfunnet har et 
ansvar for å utvikle en god integreringsevne og utvikle endringsstrategier 
som muliggjør betydelig grad av sosial, kulturell og økonomisk mobilitet. 
Dernest, akkurat hvor stor sosial, politisk og økonomisk utjevning som må 
være på plass i et globalt perspektiv før det å åpne Norges grenser (til flere 
land) blir et realistisk politisk alternativ krever utøvelse av politisk klokskap. 

Med dette sagt, er anvendbarheten av migrasjonsetiske idealer betinget 
av graden av sikkerhet konsekvensene av politisk handling kan forutsies.””* 
Der dette siste ikke er mulig, kan man heller ikke bestemme relasjonen 
mellom det migrasjonsetiske idealet og den aktuelle politiske handlingen. 
Politisk liv utgjør et komplekst og dynamisk nettverk av aktører med til dels 
motstridende legitimeringsgrunnlag, og en klar forestilling om hvordan 
ulike ideal skal kunne realiseres er derfor alt annet enn selvinnlysende.”” 
Men selv med dette tatt i betraktning kan vi ikke redusere politiske valg til 
moralsk vilkårlig realpolitikk. Der ingen muligheter for prediksjon finnes, 
finnes det heller ikke et konsekvensetisk grunnlag for moralske valg. Å 
avvise behovet for politiske idealer har en høy pris — resignasjon overfor 
det tragiske. Vi bør derfor anvende dem med det forbehold om at de selv 
alltid er historisk betingede konstruksjoner, og derfor alltid kritiserbare i 
møte med ny erfaring og ny kunnskap. Det vi holder for det optimale i ett 
øyeblikk, kan i det neste vise seg å måtte revideres. Dette er en viktig grunn 
til at vi alltid bør ta små grep når vi forsøker å endre noe i retning av det 
vi anser for å være best, og at vi alltid søker å bevare en politisk struktur 
der meningsmotstandere har rom til å utfolde seg i møte med hverandre: 
«Prudence, for us, is not an adult psychic and intellectual privilige of the 
individual life cycle but an illusive collective project in which we still almost 


have everything to learn.» 


1508 Beitz, «Justice», 41. 
1509 Dunn, Political Responsibility. Jf. seksjon 8.1. 
1510 Ibid., 197. 

Hvilken fremtid går 
vi i møte? 


Internasjonal migrasjon vil ikke forsvinne. Mange mennesker i dagens ver- 
den har både mulighetene, og sterke nok insentiver, til å flytte over lande- 
grenser. ”" I befolknings-framskrivingen fra Statistisk sentralbyrå i2018 antok 
man at nettoantallet innvandrere” kom til å ligge på rundt 17 000-20 000 
mennesker årlig resten av århundret. ”” Mens enkelte mennesker vil la seg 
skremme av dette og forsøke å få senket tallet betydelig, vil andre føle seg 
rådville og handlingslammet, og andre igjen vil la seg inspirere til å dra 
nytte av de nye mulighetene innvandringen gir. Det som i alle fall er sikkert, 
er at spørsmålet om hvordan vi regulerer innvandring vedvarende vil stå 
høyt på vår nasjonale politiske agenda. Mitt håp er at denne boken vil bidra 
til at den politisk-etiske diskusjonen rundt spørsmålet vil være grundig og 
nyansert i tiden som kommer. 


8.1 Innvandringspolitikkens mulighetsrom 
i Norge 


På tross av at Norge i prinsippet har hatt innvandringsstopp siden tidlig 
på 1970-tallet, har vi vært et av landene i det nordvestatlantiske området 
som har tatt imot flest innvandrere i forhold til innbyggertall, og innvil- 
get dem et bredt spekter av rettigheter. Relativt sett er Norge et generøst 


1511 Det er verdt å merke seg at selv om antallet migranter på verdensbasis har økt de siste 50-60 årene, så 
har ikke prosentandelen migranter regnet ut relativt til verdens befolkning økt noe særlig. IOM, World 
Migration Report 2020, 21. 

1512 Arbeidsinnvandrere ikke medregnet. 

1513 Leknes mfl., Befolkningsframskrivingene 2018, 96, 116. Estimater utover 20 år har vist seg å ha lav treff- 
sikkerhet (ibid., 96, 109, 111ff., 121f.). Jf. Keely, «Demography», 56, og Farner Rogne, «Hvor godt treffer 
befolkningsframskrivingene?». 

innvandringsland.”* Denne situasjonen er imidlertid langt fra noen 
selvfølge. Ifølge Integreringsbarometeret publisert i 2020 ønsker fire av ti 
nordmenn lavere innvandring. ”” Det er derfor betydelig politisk gevinst 
på å fremme en mer restriktiv innvandringspolitikk. Både her i Norge 
og i Europa for øvrig tar politikere stadig til orde for innstramminger. 
Som Frps Jon Helgheim tydelig uttalte til Dagbladet ved en anledning: 
«[h]ovedprioriteten bør være at innvandringen skal holdes på et lavest 
mulig nivå».** Norsk innvandringspolitisk retorikk i dag er i stor grad pre- 
get av en eksklusjonsretorikk som fokuserer på tiltak for å senke antallet 
«uønskede» innvandrere.”" Til tross for Norges bilde av seg selv som en stat 
der liberale og sosiale verdier legges til grunn for det politiske liv, er det 
nærmest umulig å få bred støtte i folket for en politikk som virkelig tar 
på alvor de etiske og folkerettslige fordringene migrantene gir oss. Norge 
har en av de sterkeste høyreblokkene i Europa, og det hersker en utbredt 
oppfatning om at dette skyldes partienes politisering av, og restriktive/ 
selektive holdning til, innvandring. I Norge, som i mange andre land, har 
dette ført til at partier på sentrum-/venstrefløyen har beveget seg i mer 
restriktiv/selektiv retning for å unngå å miste velgere.”* Sammenlikner vi 
den første Soria-Moria erklæringen fra 2005 med Hurdal-plattformen fra 
den sittende regjeringen, er denne utviklingen tydelig.” Det er i dag, som 
det så å si alltid har vært, svært liten politisk gevinst på eksplisitt å flagge 
en generelt liberal innvandringspolitikk. Selv når interessegrupper har 
mobilisert for å tale innvandreres sak, er effekten ofte kortvarig, og bidrar 
sjelden til å skape en bredere liberaliserende trend.” 


1514 NOU 2017: 2, 42f, 50. Jf. nrc.no, «A Few Countries take Responsibility for Most of the World's Refugees», 
og Eurostat, «Distribution». I 2017 var Norge ett av bare fire land underlagt Dublin-forordningen som 
hadde tatt imot hele sin kvote av relokaliserte asylsøkere fra Hellas og Italia innen tidsfristen. 

1515 Brekke, Fladmoe og Wollebæk, Integreringsbarometeret 2020, 33f. Tallet har stort sett ligget mellom 40 
og 50 % de siste 15-20 årene. For internasjonale tall, se Connor og Krogstad, Many Worldwide Oppose. 
Holdningene er imidlertid i ferd med å bli mer og mer positive. Strøm og Molstad, Stabilt positive 
holdninger. 

1516 Helgheim, «Hvor er engasjementet?». 

1517 Se f.eks. Fangen og Vaage, «Frp-politikeres retorikk». At dette ikke er et særnorsk fenomen kan den 
generelle mangelen på internasjonal solidaritet (både overfor konfliktens naboland og innad i EU/EØS) 
i møte med den syriske flyktningkrisen i 2015/2016 nevnes som bevis på. Heller enn å ta et kollektivt 
gjensidig ansvar for situasjonen, var de politiske reaksjonene preget av kollektiv politisk ansvarsfra- 
skrivelse. Solberg-regjeringen tok også til orde for å revidere de internasjonale konvensjonene for 
flyktninghåndtering Norge har forpliktet seg til, for å bremse tendensen innenfor det juridiske området 
i retning mer liberale fortolkninger av disse. Taraku, Innvandringsrealisme, 258. 

1518 Hampshire, Politics, 29f. 

1519 Puntervold Bø og Fuglestad Bø, Rettighetstap, 20, 33f. 

1520 Hampshire, Politics, 31. Heller ikke situasjonen i Ukraina ser ut til å få dette som følge. Dette til tross 
for at holdningene til innvandring ikke har blitt mer negative som følge av det høye antallet flyktninger 
som har kommet. Strøm og Molstad, Stabilt positive holdninger. 

Men selv i et klima der den innvandringskritiske opinionen og politiske 
retorikken har blitt skarpere, er norsk asylpraksis fortsatt blant de mest 
liberale i Europa.”” Hovedgrunnen til dette er at asylretten, som mennes- 
kerettighetene generelt, er utformet nettopp med tanke på beskytte indivi- 
det fra kollektive majoritetsbeslutninger utelukkende basert på nytteetiske 
vurderinger. ”” I perioden etter den såkalte «flyktningkrisen» i 2015 og 
frem til i dag har likevel flere innstramminger i reguleringen av innvand- 
ring blitt innført, blant dem er inntektskravene til permanent opphold 
og familieinnvandring de mest iøynefallende. Mitt arbeid i denne boken 
har tatt sikte på å forsvare en fortsatt generøs innvandringspolitikk, og 
for at Norge, gjennom bi-, pluri- og multilaterale avtaler, vil arbeide for 
åpnere landegrenser så langt det er forenlig med det som er den norske 
stats grunnleggende formål — å realisere sivil rettferdighet. En etisk gjen- 
nomreflektert innvandringspolitikk vil under normale omstendigheter 
ikke kunne motivere et minimumsansvar, men et generelt ønske om å 
ivareta grunnleggende behov for så mange mennesker som kreves ut ifra 
rettferdighetshensyn og humanitære forpliktelser, samt fritt å yte ut over 
dette inntil det kommer i konflikt med de strukturelle betingelsene for 
realiseringen av sivil rettferdighet. 

Den store praktiske utfordringen fremover blir å sikre denne grunn- 
leggende liberale orienteringen politisk legitimitet. I motsetning til hva 
som er tilfellet i land som USA og Storbritannia, hvor den utøvende (og 
lovgivende) maktens innvandringspolitiske praksis ikke er underlagt uav- 
hengig kontroll fra rettsapparatet, er Norges lovverk i dag innvandrernes 
primære beskyttelsesinstans, ikke politikerne eller folkeopinionen.”” Jeg er 
derfor skeptisk til Sylo Tarakus forslag om å styrke det politiske (kvoteregi- 
met) vis-a-vis det juridiske for å gi innvandringsreguleringen mer politisk 
legitimitet.” Ideelt sett burde reguleringen av innvandring blitt min- 
dre politisert. Dette skjer primært der domstolene, og videre interna- 
sjonale domstoler, får økt innflytelse på statens innvandringsregulering. 
Grunnloven $ 95 slår fast at alle nordmenn har rett til å få sin sak prø- 
vet av en uavhengig og upartisk domstol. Denne retten er en elementær 


1521 Se fotnote 1515. Det er primært reglene for familieinnvandring for flyktninger og humanitære migranter 
som utgjør unntaket. Til den generelle spenningen mellom innvandringspolitisk retorikk og asylpraksis, 
se de Haas og Czaika, «Effectiveness», og for Norges del Taraku, Innvandringsrealisme, 203ff. 

1522 Hvorvidt dette er menneskerettighetenes eneste intensjon kan diskuteres. Se f.eks. hovedargumentet i 
Buchanan, The Heart of Human Rights. 

1523 Shacknove, «Duties to Refugees», 142, Jf. Motomura, «The Curious Evolution». 

1524 Taraku, Innvandringsrealisme, 282f. 

prosedural rett. ”” Likebehandling er imidlertid ikke en (universell) med- 
lemsspesifikk rett, slik eksempelvis David Martin argumenterer for, og kan 
ikke graderes proporsjonalt med styrken på båndene vi har til samfunnet. 
Likebehandling er en universell menneskerett.” Den er forankret i var 
humanitet, ikke i vår samfunnstilhørighet (kriminelle og revolusjonære 
har av samme grunn også rett på likebehandling). Grunnen er at den 
skal sikre oss mot staters vilkårlige maktutøvelse. Eller har vi rett til å bli 
likebehandlet av staten vi tilhører, men ikke av stater vi ikke tilhører?” 
Det store spørsmålet er om norske domstoler kan regnes som tilstrekke- 
lig uavhengige og upartiske i møte med innvandrere. Det er uten tvil en 
større utfordring å forholde seg upartisk i saker der ens egne interesser 
står på spill, eller interessene til mennesker man har en nær relasjon til.” 
Snart 70 år med erfaring har vist oss at menneskerettighetene blir mest 
effektivt sikret når alle berørte parter kan bringe sin sak inn for en uav- 
hengig domstol (eks. ECtHR, CJEU).”” En slik løsning krever at alle land 
(i samme region) gir asylsøkere samme tilgang til å påklage sin sak.” I 
dag fremstår dette som relativt urealistisk. Mer realistisk er det kanskje å 
etablere en internasjonal eller regional migrasjonsdomstol som kan velge 
ut enkeltsaker til behandling, og gjennom dette bidra til utviklingen av en 
felles asylrettslig begrepsforståelse og harmonisering av juridisk praksis.”” 
Selv om ikke de berørte landene ratifiserer en slik ordning, vil avgjørelser 
likevel kunne få stor praktisk betydning. Så lenge norsk lov åpner for en 
slik praksis, vil den ha tilstrekkelig politisk legitimitet.” 

Samtidig har Taraku rett i den forstand at vi må unngå at spennvidden 
mellom folkemeningen og utlendingsmyndighetenes praksis over tid blir 
for stor. Skjer dette vil det generere politisk harme blant velgerne, og krav 


1525 Bailliet, «Alienation», 679. 

1526 Sammenlikn Martin, «Due Process», og Shacknove, «Duties to Refugees», 144. 

1527 Jf. Blake, Justice, 14. 

1528 Hidalgo, «International Governance», 148ff. 

1529 Bailliet, «Alienation», 679. Enkelte har imidlertid kritisert det de mener er en for ekspansiv tolkning 
av menneskerettighetene i disse domstolene, en praksis som kan virke mot sin hensikt. Buchanan, 
The Heart of Human Rights, 291f. 

1530 Einarsen, Retten til vern som flyktning, 666. Jf. Puntervold Bø og Fuglestad Bø, Rettighetstap, 23. 

1531 Einarsen, Retten til vern som flyktning, 666f. Se også Sikkink, The Justice Cascade, 18ff. I 2014 inngikk 
Norge en samarbeidsavtale med EUs asylkontor (EASO, i dag kalt EUAA), som har som en av sine 
hovedoppgaver å sikre lik tolkning av CEAS-reglene. 

1532 Buchanan, The Heart of Human Rights, 204ff., 228ff. Å si at internasjonale domstolers økte betydning 
for norsk rettspraksis er en antidemokratisk revolusjon, slik Finn Olstad gjør, er ikke dekkende, all den 
tid en slik myndighetsutøvelse er en demokratisk delegert myndighet, som det norske folk står fritt til 
å trekke tilbake. Olstad, Det farlige demokratiet, 231. 

om vedtak som svekker disse instansenes liberale praksis.”” Politikerne 
kan eksempelvis kompensere for rettsvesenets liberalitet ved å sikre en viss 
instruksjonstilgang til UDI/UNE, og skjerpe hindrene for at migranter får 
tilgang til de juridiske prosedyrene.” I Norge har eksempelvis domstolen 
begrenset prøvingsrett, og gir derfor begrenset veiledning, i saker som 
omhandler opphold på humanitært grunnlag.” Utlendingsloven bør der- 
for utformes og praktiseres slik at flest mulig av dem som har moralsk krav 
på det kan få opphold. Igjen: Vi må unngå at det beste bli det godes fiende. 

Så hva kan vi realistisk sett forvente oss av den indrepolitiske operasjo- 
naliseringen av de idealer og verdier som har blitt forsvart i denne boken? 
Peter Hall skriver: 


[A] state faced with multiple tasks and well-defined conflicts of interests among the 
social classes it governs, or the groups within these, may find it necessary to maintain 
a degree of deliberate malintegration among its various policy-making aims so that 


each can mobilize consent among its particular constituencies by pursuing policies 


which, even if never fully implemented, appear to address the needs of these groups.” 


Følger vi en nypluralistisk forståelse av staten som en institusjonelt struk- 
turert forhandlingsarena for ulike samfunnsgruppers særinteresser, vil 
innvandringspolitikk dels bestå i å finne kompromisser, dels i å innløse 
motstridende interesser hos ulike grupper.” I innvandringspolitikk finnes 
det ingen enhetlig nasjonal interesse. Som helhet betraktet fremstår derfor 
den konkrete politiske praksis ofte som inkoherent. Det er oppgaven til 
politiske partier, Stortinget, regjeringen, domstoler, forvaltningen og sivile 
interesseorganisasjoner deretter å sikre at resultatet av slike forhandlinger 
ikke bryter med rettsstatens grunnleggende bestemmelser. Verdipluralisme 
er ikke et problem, men en ressurs innenfor disse enhetsdannende insti- 
tusjonelle rammene. Skal man sikre verdipluralisme over tid, bør innvan- 
dringspolitikk utformes på et grunnlag som lar seg godt begrunne i ulike 


1533 Jf. Skevik Grodem og Brochmann, «Absorption Capacity», 7. Virginie Guiraudon har argumentert for 
at en viss denasjonalisering av innvandringsreguleringen heller enn å svekke statens evne til kontroll 
vil styrke den. Guiraudon og Lahav, «The State Sovereignty Debate». 

1534 Ønsket om å opprettholde en slik tilgang var en av grunnene til at forslaget om å erstatte UNE med en 
forvaltningsdomstol ikke ble anbefalt da muligheten ble utredet i 2017. Martnes, Barnets beste, 51. 

1535 Øyen, «Rettskilder», 32. 

1536 Hall, «Economic Planning and the State», 191. 

1537 Hampshire, Politics, 161, de Haas og Czaika, «Effectiveness», 491, 504, Bader, «The Arts of Forecasting», 
166f., Zapata-Barrero, «Theorizing State Behaviour», 344, og Taraku, Innvandringsrealisme, 213. Til den 
mer generelle politikkforståelsen som her ligger til grunn, se Fraenkel, Demokratie und Pluralismus, 
74-90, 256-280, 314-343, og von Briinneck, «Pluralistischen Demokratie» 20. 

deler av det politiske og livssynsmessige spektrum.” En for idealistisk inn- 
vandringspolitikk vil svekke muligheten for konsensus og kompromisser, 
og vil i verste fall kunne føre til en polarisering der ikke-demokratiske 
krefter raskt vinner grunn. 

Jeg har derfor argumentert for at det er etisk forsvarlig at den norske stat 
regulerer antallet asylsøkere/overføringsflyktninger, innvandringstempoet 
og sammensetning av innvandrerpopulasjonen. Utfordringen for norsk 
innvandringspolitikk er å unngå at sammensetningen av innvandrere blir 
slik at integreringshastigheten blir så lav at man utvikler en etnisk betinget 
sosioøkonomisk underklasse, skaper økt innvandringsskepsis i befolknin- 
gen og svekker de strukturelle betingelsene for å realisere sivil rettferdig- 
het betydelig. Dette betyr at Norge er nødt til å begrense innvandring av 
grupper der gapet mellom kvalifikasjonskravene fra norsk arbeidsliv og 
den medbrakte kompetansen er så stor at det vanskelig lar seg overvinne i 
løpet av første generasjon, selv med en velferdsstat som følger anbefalingen 
fra Brochmann II om å styrke ulike aktiveringstiltak overfor de aktuelle 
innvandrergruppene. I dette har kvoteordninger sin hovedbegrunnelse. 
Samtidig har jeg argumentert for at vi bør være beredt på å ofre noe av vår 
egen velferd når vi fastsetter hvor mange personer vi vil gi opphold. Det er 
moralsk prisverdig å ta opp noe av slakket fra andre land som ikke tar sine 
folkerettslige og moralske forpliktelser overfor migranter på alvor. Men 
ettersom målet hele tiden må være å gi flest mulig mennesker som befinner 
seg innenfor og utenfor våre grenser muligheter til fritt og ansvarlig å søke 
det gode liv, må vi hele tiden ta eksistensen av nativisme med i betraktnin- 
gen. Lar vi for mange innvandrere få opphold, vil vi nøre opp under den 
latente nativismen slik at kravene om skjerpede restriksjoner intensiveres, 
noe som vil føre til at færre får slippe inn over tid. Så lenge antallet inn- 
vandrere ikke utgjør en trussel mot de strukturelle betingelsene for sivil 
rettferdighet, mener jeg det bør settes slik at flest mulig får hjelp, tettest 
mulig opp mot folkerettens normer og de etiske idealene jeg har formulert. 

Det er mange faktorer som påvirker hvem som søker om og får innvilget 
opphold i Norge, og ikke alle er like lett å kontrollere ved hjelp av innvan- 
dringspolitikk alene. For det første blir innvandringen til Norge påvirket 
av måten andre nasjonale og regionale kontrollregimer fungerer på. For 
det andre er lokaliseringen av, og størrelsen på, diasporamiljøer viktig for 
migranters veivalg, og vil over tid ha sterk innvirkning på hvem som søker 


1538 Nida-Riimelin, Uber Grenzen denken, 149, og Angeli, Migration, 32. 

opphold.” For det tredje legger både den byråkratiske saksbehandlingen 
(UDI/UNE), domstolene og ulike sivile pressgrupper begrensninger på det 
politiske handlingsrommet.”" Og Norges forpliktelser på EUs regelverk og 
internasjonale konvensjoner legger sterke føringer for de juridiske vurde- 
ringene.” For det fjerde spiller utformingen av andre politikkområder enn 
innvandringspolitikk ofte en vel så stor rolle: makroøkonomisk politikk, 
arbeidsmarkedspolitikk, velferdspolitikk, handelspolitikk, bistandspolitikk, 
utenrikspolitikk og så videre. ”” Høy grad av kontroll krever derfor et regu- 
leringsregime som omfatter mange ulike politikkområder. I lys av de ofte 
motstridende interessene som styrer disse, er en samordning av innvan- 
dringsreguleringen utfordrende å oppnå, både hva gjelder koordinering og 
implementering. Koordinering krever at man oppnår et minimum av kon- 
sensus hva gjelder det overordnede målet for innvandringsreguleringen, 
både nasjonalt og regionalt. En vellykket lokal implementering krever mer 
enn symbolhandlinger. Kommunene er blant annet avhengige av juridisk 
handlingsrom og tilstrekkelige faglige og økonomiske ressurser. Hvilke 
spesifikke politisk-administrative strategier som kan lede oss mot en mer 
samordnet innvandringsregulering har jeg imidlertid ikke kompetanse til 
å svare på.”” 

Mitt håp er at denne boken har klart å overbevise leseren om at politisk 
etikk ikke kan gi ett enkelt og endegyldig svar på spørsmålet om hvilken 
innvandringspolitikk som er den etisk best begrunnede. Det blir for enkelt 
å skille mellom de altruistiske gode (venstrevridde) innvandringsliberale 
og de egoistiske onde (høyrevridde) innvandringsskeptikerne. Til det er 
problematikken for sammensatt, både i tid og rom. Sammensatte proble- 
mer stimulerer utviklingen av en moralsk dømmekraft som behersker 


1539 de Haas og Czaika, «Effectiveness», 502f., og Collier, Exodus, 41ff., 164. Men selv om diasporamiljøer 
kan trigge f.eks. kjedemigrasjon i familier, vil slike kjeder bryte sammen på et eller annet tidspunkt. Ser 
vi eksempelvis på europeisk kjedemigrasjon til USA var den høy over lang tid, uten at alle familiemed- 
lemmene fulgte etter, og jo lenger kjeden blir jo lavere blir motivasjonen for å flytte på seg. Europeisk 
migrasjon til USA er i dag dramatisk lavere enn den engang var. Ong Hing, Deporting Our Souls, 137. 

1540 Jf. Fuglerud, «Kontroll og korrupsjon». Hvor stor reell innflytelse sivile pressgrupper har vis-a-vis de 
politiske elitene er omdiskutert. Se f.eks. Stathams og Geddes’ analyse av hvordan dette forholder seg 
i Storbritannia. Statham og Geddes, «Elites». 

1541 Jf. Vevstad og Schultz, «Felles europeisk asylsystem». 

1542 de Haas og Czaika, «Effectiveness», 503. 

1543 Jeg håper derfor at den generelt forbedrede kontakten og samhandlingen mellom ulike politiske aktø- 
rer som Hilmar Rommetvedt mente å identifisere som et tydelig utviklingstrekk for en ti års tid til- 
bake, fortsatt gir et adekvat bilde av den politiske-institusjonelle utviklingen. Rommetvedt, Politikkens 
allmenngjøring. 

balansens kunst.”* Men selv om ulike omstendigheter krever ulike hand- 
linger, er det viktig å være oppmerksom på faren det er å immunisere poli- 
tisk handling fra kritikk ved å henvise til at en bestemt situasjon krever det. 
Migrasjonsetikkens oppgave er å formulere normative kriterier som defi- 
nerer det etiske handlingsrommet innvandringspolitikken bør finne sted 
innenfor. Men idealene formulert i denne boken peker kun ut en retning, 
og gir ingen detaljert politisk plan for hvordan man best nærmer seg målet. 

Selv om en eksakt fiksering av hvor mange mennesker fra de ulike 
innvandrerkategoriene Norge årlig bør slippe inn ikke er mulig å fastsette 
gjennom filosofisk etisk refleksjon, vil slik refleksjon kunne bidra til at slike 
tallmessige fikseringer, ikke bare er politisk-strategiske avgjørelser, eller 
utelukkende informert av nøytrale beskrivelser av samfunnsutviklingen, 
men også fundert i tydelige etiske overveielser. 


8.2 Fremtidsutsiktene for en internasjonalt 
samordnet migrasjonspolitikk 


Det westfalske internasjonale politiske system er åpenbart strukturelt 
suboptimalt dersom man skal løse de internasjonale politiske utfordrin- 
gene migrasjon stiller verden overfor.” Men selv om behovet for en insti- 
tusjonalisert global praksis på migrasjonsfeltet er sterkt sett fra et etisk 
perspektiv, ser vi i dagens verden få utviklingstendenser i denne retning. 
De sosiale rettighetene som i etterkrigstiden har blitt formulert som gene- 
relle menneskerettigheter har fortsatt status primært som «myk lov», og er 
bare i svært begrenset grad institusjonelt sikret. Mangelen på demokratisk 
funderte flerstatlige institusjoner som har mandat til å tilskrive statlige 
aktører bestemte forpliktelser, og koordinere hvordan disse følges opp, 
utgjør et sterkt empirisk argument mot at dagens politiske verdensorden 
faktisk anerkjenner menneskerettighetene generelt, og asylretten spesielt, 
som etisk og juridisk bindende. Conor Gearty beskriver internasjonale 
menneskerettighetsforkjempere som ensomme og sårbare." Dette til tross 
for at menneskerettighetserklæringen artikkel 28 slår fast at ethvert indi- 
vid har «krav på en sosial og internasjonal orden som fullt ut kan virke- 
liggjøre de rettigheter og friheter som er nevnt i denne erklæring». Var 


1544 Jf. Jostein Gripsruds etterlysning av «midtbanen» i innvandringsdebatten. Gripsrud, Norsk hamskifte?, 
257, 278ff. 

1545 Offe, «Demokratie und Wohlfahrtsstaat», 107. 

1546 Gearty, Can Human Rights Survive?, 18. 

denne rettigheten virkelig anerkjent i praksis ville ikke enhver stat primært 
arbeide for å minimere sitt ansvar for å innfri sine forpliktelser overfor 
verdens migranter, men anerkjent sin del av det kollektive ansvaret for å 
sikre dem et verdig og godt liv. Dette ansvaret tas på fullt alvor kun der 
robuste inter- eller supranasjonale demokratiske institusjoner etableres 
som, med utgangspunkt i legitime fordelingskriterier, og i kraft av sin glo- 
bale jurisdiksjon, kan tilskrive enhver nasjon et bestemt ansvar, og sørge 
for at dette følges opp i praksis.”” I sin omtale av Ciceros bok om staten 
skriver Augustin at et samfunn der det ikke er samsvar mellom rettsopp- 
fatning, rettsprinsipper og rettspraksis ikke egentlig er et samfunn - et 
folkefellesskap.”* Anvender vi dette kriteriet på forholdet mellom mennes- 
kerettighetsprinsipper og menneskerettighetspraksis, er vel konklusjonen 
nærliggende at vi ikke egentlig har et «verdenssamfunn». 

Én strategi for å nå målet om en mer rettferdig ansvarsfordeling kunne 
vært at FN gjennomgikk en grunnleggende reform. Problemet er at FNs 
handlekraft i dag er betinget av handlekraften til en rik minoritet av stater. 
Vi ser hvilken verden dette gir oss. FN blir ofte et instrument for å sikre at 
disse statene beholder sin posisjon som tilsynelatende moralsk høyverdige 
og solidariske, mens de i realiteten bidrar til å opprettholde den skjeve 
maktfordelingen vi ser i verden i dag.” Vi unngår ikke dette gjennom å la 
FN utformes i retning av en global (føderal) superstat. Det er liten grunn 
til å tro at en slik (kvasi)stat vil være demokratisk nok, i det minste i den 


tradisjonelle liberale betydningen av ordet «demokratisk», ”” eller i stand 


til å sikre effektive og fleksible lokale løsninger.” 
Men utgjør ikke FN, til tross for alle dets mangler, et bedre forhand- 
lingsrom for migrasjon, enn andre tilgjengelige alternativ? Kunne ikke 


et alternativ derfor være å reformere deler av FN i retning av en global 


1547 Selv med felles asylregler er det eksempelvis store forskjeller EU-land imellom hva gjelder praktiserin- 
gen av disse. Så lenge medlemsland i FN (og EU) fortsetter å unndra seg ansvar, er det vanskelig å se 
hvordan slike institusjoner skal kunne pålegge stater et bestemt ansvar for å ta imot migranter. Hoesch, 
«Taking up the Slack», 171. 

1548 Augustin, De Civitate Dei, 217f. 

1549 Luoma-aho, International Relations, 135. Jf. Buchanan, The Heart of Human Rights, 124ff. Sikkerhetsrådet 
har f.eks. eksklusiv rett til å blokkere tiltale i den internasjonale strafferettsdomstolen. 

1550 Argumenter for globalt demokrati finnes blant annet i Held, «Rethinking Democracy», 74f., Abizadeh, 
«Democratic Theory», Lu, «Cosmopolitan Justice», Kaiser, «Transnational Relations», Whelan, «Free 
Movement», 28, Scharpf, «Demokratie», 153ff., O'Neill, Justice Across Boundaries og Stilz, Territorial 
Sovereignty, 6f., 257. For kritikk, se for eksempel Goldsmith og Posner, The Limits of International Law, 
223f. Det viktige spørsmålet er hvor mye, og hvilken form for, deltakelse man må ha for å kunne kalle 
en politisk struktur demokratisk (Bader, «Transnational Citizenship», 783ff.). En fin oversikt over de 
viktigste posisjonene i debatten finnes i Marchetti, Global Democracy. 

1551 Guhénno, «Territorial Communities», 146, og Scharpf, «Demokratie», 161. 

styringsstruktur (world governance) for migrasjon, hvor både individer 
og offentlige og private institusjoner kan håndtere felles anliggender gjen- 
nom gjensidig tilpasning, uten én autoritativ beslutningsinstans?”” Verden 
har allerede en rekke ikke-statlige strukturer som regulerer internasjo- 
nal samhandling, for eksempel økonomiske (WTO, IMF) og språklige 
og transportmessige (f.eks. flytrafikk, handel). Til forskjell fra hva som er 
tilfellet når det gjelder bevegelse av varer og kapital, har ikke det globale 


samfunn forhandlingsinstitusjoner”” 


som regulerer internasjonal migra- 
sjon. Heller ikke FN har en egen organisasjon for hele migrasjonsfeltet. 
FNs høykommissær for flyktninger arbeider primært med flyktningspørs- 
mål, mens International Organization for Migration (IOM) fikk status 
som FN-«relatert» organisasjon i 2016.” Selv om det finnes mange gode 
grunner til at verdenssamfunnet har mye å tjene på en mer samordnet og 
enhetlig forhandlingsstruktur, er en slik løsning dessverre en fjern utopi 
slik verden i dag ser ut. Det er flere grunner til dette. 

For det første er nasjonale interesser den desidert viktigste faktoren for 
hvordan stater forholder seg til innvandringspolitikk. Det er derfor ingen 
overraskelse at økt migrasjon også medfører økt nasjonalisme og regiona- 
lisme. Og selv om den moderne staten har mye å tjene på etableringen av 
internasjonale institusjoner for migrasjonshåndtering i det lange løp, viser 
ikke dagens politikere vilje til å ta den støyten dette ofte innebærer for dem 
på kort sikt. I migrasjonsspørsmål har den nasjonale interessen som oftest 
en kort tidshorisont. For det andre er faren, som nevnt, overhengende for 
at slike styringsstrukturer vil mangle demokratisk legitimitet, og dermed 
mangle tilliten de er avhengige av for å få tilstrekkelig politisk handlekraft. 
Hvordan lar det seg gjøre å fundere en slik struktur i et bestemt «folk» 
(utgjort av «folkene», dvs. borgerfellesskapene),”” og la den bli gjenstand 
for kontinuerlig demokratisk debatt, uten en fungerende demokratisk 
internasjonal offentlighet?” Det er imidlertid lett 4 overdrive denne faren, 
all den tid en slik styringsstruktur kun vil ha delegert myndighet. For det 


1552 Comission on Global Governance, Our Global Neighborhood. Se også Witte og Alexander, Christianity, 
354. 

1553 Vi snakker altså ikke om politiske, dvs. statlige, institusjoner, men internasjonale forhandlingsstrukturer. 
Jf. Fritz Scharpf sin analyse av EU i Scharpf, «Demokratie», 156ff. 

1554 Iom.int, «IOM becomes a Related Organisation to the UN». Jf. Goodwin-Gill og McAdam, The Refugee, 
507f. 

1555 Preuss, «Solidarität», 405. 

1556 Bader, «Ethics of Immigration», 351. Selv med en slik offentlighet er sjansene for at man får utviklet en 
overlappende konsensus om menneskesynet som ligger til grunn for en rettferdig fordeling av ansvar 
og byrder små. For motsatt syn, se Abizadeh, «Cooperation», 340, fotnote 44. 

tredje står interessene til rike og fattige land i diametral motsetning.”” 
Mens rike land primært ønsker å begrense innvandring til eksperter og 
entreprenører, vil fattige land beholde disse og heller la arbeidsledige og 
arbeidere med mindre økonomisk og menneskelig kapital utvandre, slik 
at man kan tjene på at penger sendes tilbake til landet (og ev. samtidig bli 
kvitt politiske dissentere). Ettersom interessene til fattige land er mer 
uniforme i migrasjonsspørsmål enn hva som er tilfellet for rike land i rela- 
sjon til fattige land, er det mer realistisk å forvente bilaterale avtaler og/eller 
regionalt samarbeid enn globale multilaterale styringsstrukturer.”” At rike 
land ofte har tilstrekkelig grad av sammenfallende interesser seg imellom 
taler også for dette. Erfaringene med EU har også vist oss at deltakernasjo- 
nenes kontroll over innvandringsstrømmen har økt proporsjonalt med at 
de fraskriver seg en viss grad av nasjonal autonomi innenfor rammen av 
et regionalt samarbeid.”*" Men selv innenfor EU har det vist seg vanskelig 
å samordne innvandringshåndteringen. Den faktiske ansvarsfordelingen 
er fortsatt svært skjev, og den er i strid med prinsippet om solidaritet og 
rettferdig ansvarsfordeling mellom medlemsstatene som er nedfelt i artik- 
kel 80 i Lisboa-traktaten. Grunnene til dette er mange og komplekse." En 
internasjonal styringsstruktur vil måtte involvere en mengde mer eller min- 
dre formelle private og offentlige aktører, og relasjonene dem imellom vil 
være preget av fundamentale interessekonflikter og maktasymmetri.”” Selv 
om multilaterale avtaler kan være å foretrekke fra et etisk synspunkt, er nok 
mulighetene realistisk sett størst for bilaterale avtaler for arbeidsmigrasjon, 
regionale avtaler mer sannsynlige hva gjelder irregulær migrasjon, mens 
viljen til multilaterale overenskomster er størst for flyktningmigrasjon. 


1557 Jf. Hollifield, «The Missing Regime», 101, Hampshire, Politics, 83, og Taraku, Innvandringsrealisme, 227ff. 

1558 Filippinene under president Marcos (1965-1986) gjorde dette til en bevisst politisk strategi. Motstand 
mot returavtaler kan også komme fra diasporamiljøer som ønsker at hjemlandet legger til rette for den 
formen for «utenlandsinvestering» utvandring utgjør. Innvandringsrealisme, 230. 

1559 Hampshire, Politics, 86. Selv om bilaterale i sin natur både er diskriminerende og ineffektive sett fra 
et ressursallokeringsperspektiv (Sykes, «International Cooperation», 331f.), har de den fordel at de 
inngås av parter som er maktpolitisk mer symmetriske, enn dersom en avtale skal inngås mellom en 
stor politisk blokk (eks. EU), og et lite land. Jf. Taraku, Innvandringsrealisme, 226f., Zapata-Barrero, 
«Migration Governance», 7. 

1560 Guiraudon og Lahav, «Migration Control», 164f., 171, 175ff. Dog uten sanksjonsmekanismer er slike 
avtaler skjøre. Om EU, slik det fungerer i dag, er en optimal forhandlingsstruktur for Norges del er jeg 
vel mer skeptisk til. Til det er den for dysfunksjonell. Se nedenfor, og jf. Streeck, «Exploding Europe», 
McMahon, «Regional Integration,» 296. 

1561 Lutz, Kaufmann og Stiinzi, «Humanitarian Protection», 759f., og Bauböck, «Refugee Protection», 151fT. 
Jf. Taraku, Innvandringsrealisme, 2471. 

1562 Leon og Overbeek, «Neoliberal Globalisation», 42, 49f. Jf. Buchanan, The Heart of Human Rights, 124f. 

Men har ikke nettopp gjennomslagskraften flyktningkonvensjonen har 
hatt vist oss at det tross alt kan være mulig å etablere globale samarbeids- 
strukturer for håndtering av alle typer migrasjon? Flyktningkonvensjonen 
ble utarbeidet i en unik historisk situasjon der nasjonalisme stod i vanry 
og staters politiske og økonomiske interesser falt sammen med mennes- 
kerettighetstenkning.** A ta imot flyktninger (fra kommunistland) var 
et vitne om en stats moralske og ideologiske tiltrekningskraft, og det var 
manko på arbeidere mange steder i vesten.” I dag er det adskillig høyere 
terskel for å etablere slike multilaterale avtaler, og mange land forsøker 
i dag så godt de kan å unngå ansvaret flyktningkonvensjonen pålegger 
dem.”® Endatil initiativet fra Kofi Annan til å etablere formelle konsul- 
tative multilaterale fora innenfor FN (f.eks. FNs High Level Dialogue on 
Migration and Development i 2006) møtte sterk motstand.” Ut av dette 
initiativet vokste imidlertid det såkalte Global Forum on Migration and 
Development, hvor statlige aktører fra rike og fattige land samles for å 
samtale om utfordringer knyttet til flyktninghåndtering og eventuelt ta 
initiativet til samarbeidsavtaler (ofte bilaterale). I kjølvannet av FNs migra- 
sjonstoppmøte i New York i 2016 ble også visjonen om en global «pakt» 
om migrasjons- og flyktninghåndtering lansert.” Pakten ble vedtatt ved 
akklamasjon (sic!) av 164 av generalforsamlingens medlemmer i desember 
2018. Selv om deltakerne i pakten godtar ettersyn og oppfølging av sin 
migrasjonshåndtering, er den ikke juridisk bindende, og implementerin- 
gen betinges i stor grad av den enkelte stats vurdering av egen kapasitet.” 
Det er derfor få grunner til å tro at mange land vil etterstrebe å leve opp 
til de nedfelte intensjonene.” Denne dystre konklusjonen understøttes 


1563 Hampshire, Politics, 91. 

1564 Terje Einarsen avviser at det var skjulte ideologiske realpolitiske interesser som lå bak utformingen av 
flyktningkonvensjonen. Han hevder at konsipistene i stor grad var drevet av menneskerettslige hensyn. 
Einarsen, Retten til vern som flyktning, 213f. 

1565 Konflikten mellom Polen/EU og Belarus om håndtering av flyktningstrømmen fra Midtøsten er et av 
de siste eksemplene. At den samme konflikten ikke oppstod da flyktningene kom fra Ukraina, er til 
ettertanke. 

1566 Hampshire, Politics, 93. Ut av Annans initiativ vokste også et annet relevant globalt konsultativt fora, 
nemlig Global Migration Group, et samarbeidsorgan for ulike byrå i FN, Verdensbanken og IOM. 
For en oversikt over sivile organisasjoner med fokus på migrasjon, se Zapata-Barrero, «Migration 
Governance», 10. 

1567 Jf. Einarsen og Engedahl, «The 2016 New York Declaration». Se også IOM, World Migration Report 2020, 
293ff. 

1568 Iom.int, «Global Compact for Migration». 

1569 Fordelen med at den ikke er bindende er at flere land da vil slutte seg til pakten. Om den har samme 
potensial som VM til å «revolusjonere» rettighetsetosen i verdens nasjoner (Einarsen og Engedahl, «The 
2016 New York Declaration» 22) er jeg mer skeptisk til. For en mer positiv vurdering, se også Brock, 
Justice, 196ff. 

av EUs mange koordinasjonsproblemer under flyktningkrisen i 2015. 
Ikke bare tar de fleste EU-land imot langt færre flyktninger enn det deres 
integrasjonskapasitet skulle tilsi, men EU som helhet tar heller ikke sitt 
globale ansvar i så måte. ”” Ettersom samarbeid om håndtering av flykt- 
ningmigrasjon har vist seg så vanskelig på et politisk, sosialt og økono- 
misk relativt homogent regionalt nivå, kan man ikke forvente mye av en 
institusjonell forordning på FN-nivå. Til tross for sin konsultative karakter 
har likevel regionale fora (regional consultative processes, RCPs) bidratt til 
noe mer harmonisering av innvandringspolitikk og økt vilje til (begrenset) 
samarbeid.” Regionale initiativ har ofte større gjennomslagskraft fordi 
de omhandler (felles) interesser knyttet til nærområdene, og kan benytte 
allerede eksisterende regional institusjonell infrastruktur.” 

Å samordne og harmonisere europeisk praksis hva gjelder innvan- 
dringsregulering vil motvirke et «kappløp mot bunnen» («race to the bot- 
tom») og potensielt kunne danne grunnlaget for at man høyner standarden 
for behandlingen av noen av de mest sårbare menneskene blant oss. Den 
vil også kunne avlede noe av kritikken fra de mer restriktive delene av 
befolkningen.” Når alt kommer til alt er asylpolitikk et spørsmål om 
ansvarsfordeling.” Det er derfor trist å konstatere at innvandring har 
bidratt til å fordype kløftene mellom europeiske land, da særlig mellom øst 
og vest.” Flyktningkrisen i 2015 brakte EU inn i en tillitskrise hvor EU 
både ble anklaget for manglende evne til samarbeid og samtidig beskyldt av 


nasjonale politikere for å fordele «byrdene» uten demokratisk legitimitet.” 


EU lyktes på ingen måte med å operasjonalisere sitt omfordelingssystem.”””* 
Dublin-avtalene har også blitt grundig kritisert, og blir eksempelvis 
av den fremstående eksperten på europeisk rett Steve Peers beskrevet 
som en «expensive waste of time», og som et instrument de mest inn- 


flytelsesrike landene i EU har etablert for «burden-shifting» heller enn 


1570 Takle, «Solidarity Crisis?», 122f., og Vevstad og Schultz, «Felles europeisk asylsystem», 381ff. 

1571 Angenendt, Engler, og Schneider, «Lastenteilung», 6, og Hoesch, «Comment», 99. 

1572 Hampshire, Politics, 95f. Jf. Thouez og Channac, «Shaping». 

1573 Suhrke og Hans, «Responsibility Sharing», 13, og Schuck, «Refugee Burden-Sharing», 254ff. 

1574 Jf. O'Nions, Asylum, 197f. 

1575 Ibid., 211. 

1576 Tauner, «Wie sollen Flüchtlinge in Europa verteilt werden?», 95ff., Gammeltoft-Hansen, «Paradigm- 
eskifte?», 39, og Bendel, Fliichtlingpolitik, 23. 

1577 Takle, «Solidarity Crisis?», 122ff. Manglende vilje til ansvarsfordeling var også overtydelig i flyktning- 
krisen som oppstod som en følge av krigen i det tidligere Jugoslavia, en krig i hjertet av Europa. Ikke 
en gang de nordiske land kunne bli enige om felles regler. 

1578 Bendel, EU-Fliichtlingpolitik, 27f., og Vevstad og Schultz, «Dublin-samarbeidet», 407f. 

«burden-sharing».”? Avtalen inneholder en suverenitetsklausul som inn- 
vilger de kontraherende parter en mulighet til å overstyre retningslinjene 
den gir.” Harmoniseringsproblemene skyldes dyptliggende strukturelle 
forhold. De administrative instansene som foretar vurderingen av asyl- 
søknader, domstolene og de politiske beslutningstakerne angår komplekse 
forhold knyttet til hvordan enkeltstater er organisert. De er derfor lite flek- 
sible og vanskelige å harmonisere.”" Men man kan også spørre seg om 
EUs direktiver om asylpolitikk overhodet aspirerer mot en harmonisert 
innvandringspolitikk, eller om det primært ønsker å etablere minimums- 
standarder for å unngå et «kappløp mot bunnen».”” De nasjonale inn- 
vandringspolitikkene i EU drar i økende grad i ulike retninger. Etter å 
ha saumfart Europakommisjonens siste forsøk på å peke ut en retning i 
New Pact on Migration on Asylum som ble presentert i september 2020, 
konkluderte Petra Bendel, en av Europas fremste eksperter på EUs migra- 
sjonspolitikk, sin svært kritiske vurdering slik: «[W Je are in no doubt that 
reconciling the increasingly diverging interests of individual states and 
managing the humanitarian disaster of European refugee policy represents 
a Herculean endeavour.»”” Utstrakt internasjonalt samarbeid om å fordele 
flyktninger ved hjelp av et formalisert kvotesystem hvor ansvarsfordelingen 
skjer med utgangspunkt i rimelige parametre er nok altså ganske utopisk. 
Forsøket på å innføre obligatoriske kvoter under krisen i Syria ble møtt 
med sterk motstand, særlig blant visegradstatene, og ble avskaffet allerede 
i 2018. Ved å svekke enkeltstaters handlingsrom vegrer de fleste mot å for- 
plikte seg, noe som igjen bidrar til å erodere det generelle menneskeretts- 
lige grunnlaget for flyktningers krav på beskyttelse og den moralske viljen 
til å strekke seg ut over det rettferdigheten krever for andre migranter.” 
At samarbeidsproblemene i EU har vært så store til tross for at EU ikke på 
langt nær tar sitt ansvar i et globalt perspektiv gir ikke akkurat næring til 
håpet om at et rimelig globalt ansvarsfordelingssystem skal se dagens lys. 
Som Matthias Hoesch skriver: 


1579 Peers, EU Justice, 362. Jf. Hathaway, «Refugee Law», 91, og O’Nions, Asylum, 128. 
1580 Brekke og Staver, «Renationalisation», 2173. 

1581 Shacknove og Byrne, «The Safe Country Notion», 210, fotnote 91. 

1582 Hampshire, Politics, 102. 

1583 Bendel, «Fresh Start or False Start?», 258. 

1584 Einarsen og Engedahl, «The 2016 New York Declaration», 19. 

As long as the EU as a whole does not accept its fair share, the discussion of how to 
share burden fairly within the EU comes to somewhat resemble the discussions of 
mafiosos of how to share the loot from a bank heist: if the EU as a whole does not 
accept its fair share, the EU has illegitimately gained some advantage, and the exten- 


sive discussion between the member states of who should be responsible for those few 


who reach the EU border is a discussion of how to share that illegitimate advantage.” 


At EU ikke tar sin del av det globale ansvaret, men samtidig krever at fattige 
tredjeland skjerper sin utreisekontroll, er etisk svært klanderverdig.”* EU 
er et godt eksempel på at internasjonalt samarbeid ikke automatisk gjør 
grenser mer porøse og fører til en mer rettferdig distribusjon av flyktninger. 
Det kan også resultere i en strengere regulering av grenser, og opprettholde 
en urettferdig internasjonal fordeling av ansvar for flyktninger. 

Med dette sagt, kan ikke flyktninghåndtering betinges av om det tjener 
regionale interesser. Fra et etisk og folkerettslig perspektiv er dette ansva- 
ret globalt. Flyktningkonvensjonen, og det faktum at det finnes globale 
forhandlingsinstitusjoner for økonomi, viser at bindende multilaterale 
avtaler fortsatt er mulig, bare insentivene er sterke nok.” I dag er dette 
dessverre ikke tilfelle. Det internasjonale menneskerettighetsregimet ble 
først og fremst utformet som en standard for måten stater behandler 
sin egen befolkning, og ikke for å regulere forholdet mellom stater.”* 
Vi kan bare lengte etter dagen da det internasjonale samfunn innser at 


etableringen av slike forhandlingsinstitusjoner gir oss en bedre verden.”” 


1585 Hoesch, «Comment», 99. 

1586 Bendel, EU-Fliichtlingpolitik, 19. 

1587 Det finnes også flere multilaterale ad hoc-løsninger som viser oss hva som kan gjøres dersom proble- 
mene far stort nok fokus. Jf. Einarsen og Engedahl, «The 2016 New York Declaration», 17f. 

1588 Jf. Buchanan, The Heart of Human Rights, 144f. 

1589 Et utgangspunkt kunne vært å se med nye øyne på Peter Schucks forslag om å utvikle et kvotemarked 
stater imellom, der stater er de primære markedsaktørene, men der UNHCR, basert på informasjon 
om beskyttelsesbehov og den enkelte stats beskyttelseskapasitet, tilskriver statene en kvote basert på 
bestemte kriterier, og for øvrig sørger for å holde markedsaktørene informert om transaksjonene, og 
kontrollere at forpliktelsene som der overdras følges opp (Schuck, «Refugee Burden-Sharing», 280ff. Jf. 
Rapoport og Moraga, «Tradable Refugee-Admission Quotas»). En slik ordning kan imidlertid kritise- 
res for å legge opp til muligheten for å kjøpe seg ut av legitime etiske forpliktelser (Fabre, Justice, 131). 
Christopher Wellman avviser kritikken med henvisning til Kyoto-avtalen som et eksempel på nettopp 
en slik modell. Det overordnede målet er i begge tilfeller ikke at Norge som sådan skal ta imot et spesi- 
fikt antall flyktninger, men at vi bidrar til å løse flyktningkrisen på globalt nivå (Cole, «Open Borders», 
131f.). Andre har kritisert modellen for at den minner om menneskehandel. Ved å si hvor mye vi er 
villig til å betale for ikke å ta imot bestemte flyktninger, dehumaniserer vi dem (Gibney, «Engineered 
Regionalism», 72f.). Matthias Hoesch avviser denne kritikken med at man ikke handler med konkrete 
mennesker, men med kvoter (Hoesch, «Ein Markt für Gefliichtete?», 70). Og hele systemets intensjon 
er at de involverte menneskene skal få sin verdighet sikret (Kuosmanen, «Trading Refugee Quotas», 
113). Det vil utvilsomt kreve sterk grad av regulering for at et slikt marked skulle oppfylle etiske stan- 
darder, eksempelvis at det ikke vil få diskriminerende utslag, og at flyktningenes egne preferanser tas 
med i beregningen så langt det går (Bauböck, «Refugee Protection», 149, 154, og Hoesch, «Ein Markt 

Gjentatte internasjonale initiativ i retning økt globalt samarbeid viser 
oss likevel tydelig hvor presserende migrasjonsutfordringen er for det 
internasjonale samfunn. Når alt kommer til alt, vil ikke slike initiativ lyk- 
kes før statene med de sterkeste politiske og økonomiske pressmidlene 
har insentiver nok til å etablere et transparent, forutsigbart og rimelig 
ansvarsfordelingssystem.””° Der er vi ikke nå. USA trakk seg eksempelvis 
fra de internasjonale samtalene som ledet opp til utformingen av FNs 
globale migrasjonspakt, og stemte imot den da den ble lagt frem for FNs 
generalforsamling. 

FNs særorganisasjon for arbeidslivet, ILO, har i de senere år bemerket 
seg som en transparent internasjonal forhandlingsinstitusjon med aktører 
både fra arbeidsgiver- og arbeidstakersiden, samt representanter fra men- 
neskerettighetsorganisasjoner.”” En videreutvikling av denne institusjo- 
nen vil kunne bære mange frukter, både med tanke på å forhandle frem 
standarder for verdig behandling av arbeidere, og å arbeide for tariff- 
overenskomster som kan sikre harmonisering og likebehandling i samsvar 
med det de i dag gjør på nasjonalt nivå. Etableringen av en internasjonal 
domstol etter mønster fra den internasjonale strafferettsdomstolen kunne 
stått for det juridiske overoppsynet over implementeringen. Som EU har 
vist, behøves ingen internasjonal politistyrke for å følge dette opp. Ansvaret 
for å følge opp sanksjonene bør kunne falle på de nasjonale myndighe- 
tene i deltakerlandene. Med etableringen av slike institusjoner ville vi vært 
noen små skritt nærmere en verden der migrasjonsbehovet ikke ville være 
like stort for mange mennesker. At ingen industrialiserte land foreløpig 
har ratifisert FNs konvensjon for beskyttelse av rettighetene til alle migra- 
sjonsarbeidere og medlemmer av deres familier vitner imidlertid sterkt 
om utfordringene også ILO står overfor — en institusjon som i dag ikke er 


fiir Gefliichtete?»). Vi må imidlertid huske at hele poenget med ordningen er å sørge for en bedre for- 
deling av flyktninger land imellom. Da kan det være at visse andre moralske hensyn må vike (Gibney, 
«Engineered Regionalism», 72). Vi må også huske at flyktningkonvensjonen ikke gir flyktninger rett 
til å søke tilflukt i et bestemt land (Kuosmanen, «Trading Refugee Quotas», 108f.). Norge har for øvrig 
allerede et kompensasjonssystem hvor ulike kommuner kan motta en bestemt sum for å ta imot et 
høyere antall flyktninger enn det de er forpliktet til. Systemet har vært bemerkelsesverdig stabilt i 
over 20 år (Askim og Steen, «Trading Refugees»). Men et kompensasjonssystem skiller seg fra et kvo- 
tehandelssystem ved at det ikke knytter bestemte flyktninger til bestemte kostnader man ikke vil ta på 
seg, men anerkjenner at beskyttelse betyr objektive kostnader for staten som tar dem imot. Gibney, 
«Engineered Regionalism», 74. 

1590 Schuck, «Refugee Burden-Sharing», 293. 

1591 ILO, Multilateral Framework on Labour Migration og International Labour Migration. 

i nærheten av å ha tilstrekkelig institusjonell kapasitet til å regulere inter- 
nasjonal arbeidsmigrasjon.”” 

Men tjener internasjonal samordning vår nasjonale egeninteresse? Skal 
Norge utforme en etisk forsvarlig innvandringspolitikk er det ikke nok 
at vi som nasjon foretrekker den innvandringspolitikken som optimerer 
vår egeninteresse. Som argumentert ovenfor er våre internasjonale etiske 
forpliktelser betinget av vår tilhørighet til internasjonale institusjoner som 
realiserer bestemte verdier.”” Slike verdier kan være begrunnet i interesser 
vi anerkjenner som gjeldende for hver enkeltnasjon (sivil rettferdighet), 
men også i hva som er i verdenssamfunnets (kollektive) interesse, altså 
global rettferdighet. Denne distinksjonen er ekstremt viktig. Det er nemlig 
ikke slik at det som er i alle nasjoners kollektive interesse er identisk med 
det som er i enhver nasjons egeninteresse.” 

Men vil ikke alle enkeltnasjoners interesser bli ivaretatt dersom enhver 
nasjon tar ansvar for sine egne interesser? Dette resonnementet høres intui- 
tivt riktig ut, men inneholder en fatal feilslutning. Det globale kollektiv av 
nasjoner har nemlig en interesse av at enkeltnasjoner ikke bare tar ansvar 
for seg selv. Den innvandringspolitikken som eksempelvis er økonomisk 
mest gunstig for Norge som nasjon lar seg ikke kun realisere gjennom hand- 
linger den norske stat utfører. For å få dette til er vi avhengige av å kunne 
samarbeide med andre om migrasjonsregulering. På den ene siden har vi 
som nasjon en interesse av at det etableres et internasjonalt regelverk for 
samarbeid rundt migrasjon, samtidig som det, på den andre siden, er i vår 
interesse som enkeltnasjon ikke å følge disse reglene. For den enkelte nasjon 
er det optimale ofte å forsøke å være mest mulig gratispassasjer (dersom 
ikke alle andre forsøker på det samme). Internasjonalt samarbeid forutsetter 
derfor at vi som enkeltnasjon setter til side nok egeninteresse til at vi kan 
delta i en praksis som alle, også vi, vil nyte godt av.” Samarbeid er kun 
mulig dersom vi søker å optimere den kollektive interesse selv når den går 
på bekostning av vår egeninteresse. I et Europa, eller et verdenssamfunn, 
der hver nasjon kun handler i sin egeninteresse, finnes det ikke grunnlag 


1592 Konvensjonen blir primært ansett som et middel for fattige land til å beskytte sine borgere som bor 
utenlands (Ruhs, Price of Rights, 20f.). Samtidig har flere mindre velstående land vært skeptiske til å 
ratifisere konvensjonen fordi de har vært redd for at dette ville hindre deres innbyggere i å få tilgang 
til vestlige arbeidsmarkeder (ibid., 140). Men også en rekke andre grunner har blitt fremført. Koser, 
«Global Governance», 309. 

1593 Ruhs, Price of Rights, 16. Se seksjon 3.2. 

1594 Nida-Rimelin, Die Optimierungsfalle, 75. Jf. Oldenquist, «Loyalties», 180. 

1595 Nida-Rimelin, Die Optimierungsfalle, 88, 200f., og Structural Rationality, 27ff.. Jf. Gammeltoft-Hansen, 
«Paradigmeskifte?», 31. 

for samarbeid rundt migrasjonsspørsmål. I en verden der alle nasjoner kun 
søker det som er optimalt for seg, vil alle til syvende og sist tape. Norge bør 
ikke fremstå som en nasjon av det Amartya Sen kaller «rasjonelle idioter», 
mennesker med evne til å optimere egennytte gjennom rasjonell tenkning, 
men uten evne til å samarbeide om å gjøre verden bedre.””* En moralsk stat 
er en stat som handler etisk riktig også der det har sin pris i form av tapte 
fordeler for staten selv. I en verden med kollektive handlingsproblemer er 
det av og til bedre å lide urett, enn å handle urett. Skal verden bli et bedre 
sted vil ikke en stat alltid ha rett til å kreve noe tilbake. Og i en verden uten 
institusjoner som kan tvinge stater til å bidra til kollektive goder medfører 
alltid «gaver» risiko for tragedie.”” Det gode er ikke simpelthen at visse 
kollektive goder sikres, men at det nasjonale «vi» som kollektivt subjekt 
har bidratt til å sikre dem, uavhengig av om vi selv får nyte godt av dem.” 

En ansvarsbevisst asylpolitikk handler først og fremst om å anerkjenne 
prinsippet om non-refoulement — at de facto flyktninger får juridisk aner- 
kjennelse som flyktninger slik at de ikke returneres til opphavslandet.”” 
Men dette prinsippet hjelper oss ikke til å fordele ansvar på en rimelig 
måte. Distribusjonen av flykninger som søker asyl er per i dag sjelden 
fordelt på grunnlag av rimelige kriterier (reell integrasjonskapasitet).'*" 
Den store majoriteten av flyktninger søker opphold i naboland. 95 prosent 
av afghanske flyktninger befant seg per 2015 eksempelvis i Pakistan eller 
Iran (2,5 millioner), og Tyrkia, Jordan, Irak og Libanon huset i 2016 4,8 
millioner syriske flyktninger. '*" I 2020 oppgav UNHCR at 73 prosent av 
alle flyktninger oppholdt seg i nabolandene.” Dersom ansvar øker pro- 
porsjonalt med hvor mange som søker asyl i et gitt land blir det ofte slik at 
fattige naboland får et mye større ansvar for å ta vare på flyktninger enn 
rike land langt borte. Dette er ikke urimelig i den grad flyktningene vek- 
ker dette moralske ansvaret i landet de faktisk søker opphold i.“ Det har 
også den klare fordel at flyktningene enklere kan returnere til sitt hjemland 


så snart forholdene tillater det, noe de fleste i utgangspunktet ønsker.” 


1596 Sen, «Rational Fools». Jf. Nida-Rimelin, Die Optimierungsfalle, 150. 

1597 Dette er en av grunnene til at Allen Buchanan argumenterte for at noen «duties of charity» bør kunne 
være gjenstand for tvang. Buchanan, «Justice and Charity», 562ff. 

1598 Ibid., 565. 

1599 Schuck, «Refugee Burden-Sharing», 272. 

1600 Til dette og følgende, se Carens, Ethics of Immigration, 207ff. 

1601 Oltmer, «Die Globale Flichtlingsfrage», 17. 

1602 UNHCR, Global Trends Report 2020, 2. 

1603 Hvilket også i praksis er konsekvensen av å ha ratifisert Flyktningkonvensjonen (se særlig art. 31-33). 

1604 Under dette ønsket kan det også ligge politiske og militære grunner til å søke midlertidig beskyt- 
telse i nærområdene, slik det eksempelvis har vært for palestinere. Suhrke og Hans «Responsibility 


HVILKEN FREMTID GÅR VI I MØTE? 


Kulturelle og etniske bånd til nabolandene kan potensielt minske noen av 
de integreringsmessige utfordringene de vil møte i fjerntliggende land, slik 
det eksempelvis har vært for alawittiske syrere som har flyktet til Tyrkia. 
Det er ikke så overraskende at det blant syriske krigsflyktninger generelt 
er nesten like mange som primært ønsker å emigrere til et annet land i 
Midtøsten som dem som ønsker seg til Europa.'*” I tillegg til dette kommer 
det ovenfor diskuterte argumentet om at man i nærområdene ofte får mer 
ut av hver krone enn man gjør i dyre land i nordvest.’°°° 

Nabolandenes ansvar har imidlertid sine klare begrensninger. For det 
første er mange konflikter sjelden så lokale at mulighetene for beskyttelse 
er like gode i naboland som i land lenger unna. Kulturelle, etniske og poli- 
tiske spenninger kan være regionale og bety at flyktningene ikke ivaretas 
i henhold til menneskerettighetsstandarder (f.eks. Vietnam, Balkan og 
Midtøsten).'*” Det at mennesker søker opphold i land langt borte heller 
enn i nærheten betyr ikke at de ikke er «genuine» flyktninger, men at de 
ofte har god grunn til å være redde for å bli utsatt for menneskerettig- 
hetskrenkelser i nabolandet, inkludert det å bli sendt tilbake til krigen de 
flyktet fra.'°* 

For det andre er nabolandene ofte så økonomisk akterutseilte og politisk 
ustabile at det å ta seg av flyktninger betyr enda større lidelser for den opprin- 
nelige befolkningen i landet.” Dette vil ofte gi grobunn for sterk polarisering, 
noe som kan få fatale konsekvenser både for landene i nærområdene, men 
ikke minst for flyktningene selv, som nå vil møte stengte dører. 

For det tredje er det ingen sammenheng mellom hvor mange flyktninger 
som har fått opphold i et land og evnen eller viljen til å følge opp flyktnin- 
genes rettigheter i det aktuelle landet. Forholdet mellom åpenhet og ret- 
tighetsinnfrielse er stort sett omvendt proporsjonalt: jo høyere innvandring, 
jo færre rettigheter (f.eks. golfstatene); jo flere rettigheter, jo lavere innvan- 
dringstall.'*" Kombinasjonen av et ekspansivt flyktningbegrep og kravet om 
brede rettigheter utgjør en stor praktisk utfordring for en del land. 


Sharing», 12. 

1605 Nekvasil og Younis, «Nearly Half of Syrians Would Leave Syria if they Could». 

1606 En mer omfattende diskusjon av dette argumentet finnes i seksjon 6.1. 

1607 Jf. Shacknove og Byrne, «The Safe Country Notion», 194, 197f. Blant flyktninger som har tilhørt samfunn- 
seliten er det også mange som har sterke(re) kulturelle, økonomiske og sosiale bånd til mer velstående 
land (f.eks. land der de har fått sin utdannelse). 

1608 Field, «Bridging the Gap», 542. 

1609 Schuck, «Refugee Burden-Sharing», 252. 

1610 Jf. Ruhs, Price of Rights, 39, 47ff., 80ff. Videre Brochmann, «Innvandring og velferdspolitikk», 88. I Ruhs' 
analyse er hovedanliggendet primært arbeidsinnvandring, men de prinsipielle poengene gjelder nok 
også i utbredt grad for flyktninginnvandring. 

For det fjerde er ansvaret for det internasjonale statssystemet delt mel- 
lom statene som utgjør det. Alle stater må derfor også fordele ansvaret for 
følgene denne ordningen har for mennesker, deriblant problemene som 
skaper flyktningstrømmer.'*' Mens naboland kan forventes å bidra med et 
trygt territorium å oppholde seg på i den første tiden etter flukten, er det 
ikke urimelig at den økonomiske byrden bør fordeles proporsjonalt på det 
internasjonale samfunnet fra dag én.'*” Slik det internasjonale flyktningre- 
gimet fungerer i dag, er ikke det internasjonale samfunnet i nærheten av 
å innfri dette etiske kravet.” Her gjør kollektive handlingsproblemer seg 
gjeldende med stor kraft. Med dette sagt, er Norge på langt nær det ver- 
ste eksempelet på manglende internasjonal solidaritet overfor flyktninger. 
Snarere tvert imot. 

I de tilfeller der retur til hjemlandet i løpet av få år viser seg vanskelig, 
bør det legges til rette for at distribusjon av flyktninger mellom stater i det 
internasjonale samfunn foregår på rimelig vis." I seksjon 4.2 formulerte 
jeg et overordnet regulativt prinsipp for ansvarfordeling, som i denne sam- 
menhengen vil kunne reformuleres slik: Hver enkelt nasjon bør sørge for 
beskyttelse av så mange som ville hatt krav på det i en situasjon hvor for- 
delingen av ansvar var rettferdig. I en situasjon der ikke alle tar sitt ansvar, 
har andre land et moralsk ansvar for å beskytte så mange som mulig inntil 
ytterligere migrasjon vil gjøre det umulig å realisere sivil rettferdighet eller 
utløser politiske reaksjoner som vil føre til at man blir mer restriktiv enn 
man ville vært dersom man la seg på en noe mer restriktiv linje enn det 
som strengt tatt er moralsk forsvarlig. Hvis andre land gjør det umulig for 
oss å oppfylle våre pro tanto moralske forpliktelser overfor migranter, vil vi 
ikke være ansvarlige for de tragedier som da følger. Vi vil imidlertid fortsatt 
ha ansvar for å forsøke å få andre land til å oppfylle sine forpliktelser, slik 
at tragediene blir færre. Dette betyr ikke at de helt kan unngås, selv i en 


1611 Hvor politisk infisert fordeling av slikt ansvar er ser vi eksempelvis dersom vi sammenlikner EU lan- 
denes reaksjoner på ikke-europeiske konflikter (som Syria) med hvordan disse landene reagerte på 
flyktningstrømmen under krigen på Balkan, og nå senest i Ukraina (jf. Shacknove og Byrne, «The Safe 
Country Notion», 213). Hvor «mange» som skal til for at det blir «ekstraordinære» antall avhenger i 
stor grad av hvor forskjellige flyktningene synes å være fra oss (Puntervold Bø, Immigration Control, 
357). Syriske flyktninger ble mye raskere «for mange» enn ukrainske flyktninger selv om de objektivt 
sett er omtrent like mange. 

1612 Jf. Nida-Rimelin, Uber Grenzen denken, 121. I dag bruker vestlige land 50 ganger så mye på å admi- 
nistrere flyktningstrømmen «hjemme» som de gjør på å hjelpe flyktninger i de fattige landene de først 
flykter til. Hathaway, «Refugee Law», 93. 

1613 Jf. Shacknove, «Duties to Refugees», 135. 

1614 Se f.eks. forslaget formulert av Peter Schuck i «Refugee Burden-Sharing», 258, 271ff. 

verden der alle fullkomment oppfylte sine forpliktelser til migranter. Som 
Agnes Heller skriver: 


Neither the best people, nor the best possible society, secure human happiness. (Not 
even the liberalizing of attitudes can prevent conflicts of duties from occurring.) The 
most that can be said of this best society is that its tragic events are deeply mourned, 


and that the tragedies themselves are built into the good life of all.'* 


Skal vi være i stand til å identifisere dem som tragedier som fyller oss med 
sorg må vi se utover den verden vi har i dag. Her er Christian Joppke: 


Today's prosperous, perhaps post-national states have run out of overarching ideas to 
justify their exclusiveness; they perpetuate sheer facticity. The ideas, most notably of a 
world of universal justice, are with the human rights internationalists. States without 


ideas, ideas without organizational viability — this may be the saddest story of all.’ 


Mer grunnleggende enn spørsmålet om hvordan det internasjonale sam- 
funn best kan fordele migranter seg imellom, er spørsmålet om hvordan 
man kan utvikle en global økonomisk verdensorden som skaper mindre 
behov for å flytte på seg. Jonathan Seglow har rett i at det å sørge for en mer 
rettferdig fordeling av ressurser vil være en langt mer effektiv måte å løse 
verdens fattigdomsproblemer enn massemigrasjon.'*” Mange av verdens 
fattigste vil aldri tilegne seg ressursene de trenger for å migrere til land 
med velfungerende samfunnsinstitusjoner. Selv om det er lett å si seg enig i 
Seglows poeng, er problemet at den institusjonelle strukturen som behøves 
for å varig sikre dere liv og helse, ikke er til stede for millioner av mennesker 
i verden i dag. Enten finnes ikke disse strukturene, eller så opererer de langs 
diskriminerende linjer. En mer rettferdig økonomisk verdensorden krever 
eksempelvis at WTO-avtalen må revideres i retning av et handelssystem 
der fattige land ikke lenger holdes ute av markedet av store handelsblok- 
ker/ekskluderende multinasjonale frihandelsavtaler.”* Nedmontering av 
tollbarrierer, avskaffelse av eksportsubsidier, likebehandling av varer fra 
innland og utland, vern av nyoppstartet innlandsindustri, patentbeskyttelse 
for medisiner og såkorn, sletting av utviklingslandenes gjeld og, ikke minst, 
at de finansielle institusjonene bak regelverket må utforme demokratiske 


1615 Heller, Beyond Justice, 84. 

1616 Joppke, «Asylum», 142. 

1617 Seglow, «Ethics of Immigration», 328f. Jf. Nida-Riimelin, Uber Grenzen denken, 95ff. 
1618 Til dette, se Herrmann, «Perspektivenlosigkeit», 197. 

reformer innenfor internasjonale institusjoner. Oppfordringen er ikke bare 
rettet til det internasjonale samfunn, men også til Norge som enkeltstat. 
Den norske stat bør etterstrebe etisk koherens mellom de ulike feltene i 
politikken, eksempelvis ved ikke å handle med råstoffprodusenter som 
finansierer krigføring eller aktører som sikrer seg oljerike landområder på 
urettferdig vis, eller følge opp, og skjerpe, eksisterende eksportreguleringer 
av våpen til flyktningproduserende land (ingen av disse landene har sin 
egen våpenproduksjon). 

Økonomiske aktører genererer migrasjon både bevisst og intendert, 
men også ubevisst og ikke-intendert.'”” EUs seneste handelsavtale (gyldig 
fra 2000-2020) med en rekke afrikanske land forsterket eksempelvis årsa- 
kene til at folk emigrerer fra regionen, og forslagene til revisjon har blitt 
kritisert for ikke å ta tilstrekkelig hensyn til problemene den har skapt. Ved 
å åpne de vestafrikanske markedene for europeiske produkter, mistet de 
lokale industriene sine lokale og regionale konkurransefordeler vis-a-vis 
europeiske konkurrenter. De ble dermed fratatt mye av grunnlaget til å 
utvikle sine egne industrier og skape jobber som fikk folk ut av fattigdom.” 
Vi løser ikke slike utfordringer gjennom økonomiske overføringer til van- 
skeligstilte land. Dette hemmer ikke bare utviklingen av den selvstendige 
handlingskompetanse som utgjør selve ryggmargen i ansvarlige politiske 
institusjoner, men fører også til at politikerne i landene bli mer opptatt 
av å tilfredsstille de rike giverlandene enn å hjelpe sin egen befolkning.” 
Mangelen på demokratisk kontroll forsterker denne siste tendensen i 
mange utviklingsland. Men ikke bare hemmer det de politiske institu- 
sjonene, det hindrer også ofte det lokale næringslivet fra å komme inn 
på de nasjonale markedene. Heller enn subsidier eller tvangsinnføring av 
demokrati, forekommer deg meg som mer hensiktsmessig å knytte direkte 
handelskontakter med lokale næringsdrivende, som i sin tur kan utfordre 
det bestående oligarkiet.” Her kan diasporamiljøene i Norge også bidra 
på verdifullt vis, både gjennom investeringer og ved å etablere småbedrif- 
ter i opphavslandet.'* Men hvordan unngår man at disse etteraper sine 


1619 Nida-Rimelin, Uber Grenzen denken, 93. 

1620 Se Langan, «Trade Deals with Africa». 

1621 Til dette og følgende, se Nida-Riimelin, Uber Grenzen denken, 178ff. 

1622 Dette forutsetter imidlertid politisk press på nasjonale regjeringer om å beskytte nyoppstartet lokal 
industri. Argumentasjonen som taler for den strategiske gevinsten av dette ble først utviklet av Friedrich 
List i The National System of Political Economy, 1966, og utviklet mer nylig i f.eks. Chang, Kicking Away 
the Ladder, 125ff. 

1623 Jf. de Haas, «Engaging Diasporas», iii, 97. 

forgjengere så snart de kommer til makten?'** Uten at man tar høyde for 
både de materielle og ideologiske årsakene til mangelen på demokratisk 
kultur i en befolkning, vil ikke en slik utfordring kunne møtes. 

Strategisk arbeid med å forbedre forholdene for befolkningen i land 
med høy flyktningproduksjon har på papiret stått sentralt for EU siden 
2005.” Dette er uten tvil både det mest effektive og langsiktige virkemid- 
delet mot produksjon av mennesker med prekære behov for å kunne emi- 
grere til et annet land, men også det desidert mest komplekse. Mens fokuset 
i den politiske retorikken ligger på økt kontroll og avskrekking, er det beste 
botemiddelet å bidra til å minske konfliktnivået innad i fattige landene, og 
slik skape forhold for politisk stabilitet og økonomisk utvikling.” Den 
irregulære migrasjonen vil ikke avta nevneverdig før dette skjer. Det er 
ikke primært økonomiske motiver som driver mennesker til å søke asyl i 
et annet land, men ønsket om å få leve et verdig liv, fritt for konflikter og 
krenkelser.” Er dette ikke mulig, vil mange mennesker fortsette å emi- 
grere — uansett hvor mye vi ønsker å stenge folk ute. Behovet vil ikke avta 
før det er mulig å leve et verdig liv i hjemlandet. Desperasjonen til disse 
menneskene er altoverskyggende. Økt kontroll har i beste fall moderat 
effekt på irregulær migrasjon. 

I den grad Norge deltar i internasjonalt samarbeid vedrørende regu- 
lering av migrasjon, har ikke dette betydd en betydelig begrensning av 
nasjonal suverenitet. Tvert imot har vi, som også de fleste andre rike land, 
kun vært interessert i å begrense vår «westfalske» (unilaterale) suverenitet 
til fordel for en form for suverenitet som binder seg til andre aktører med 
det formål å få bedre kontroll over ikke-vestlig innvandring. ° 

Jo svakere eksterne institusjonelle sanksjoner på norsk innvandrings- 
politikk, jo viktigere blir den moralske motivasjonen. Jo mer politikken er 
moralsk motivert, jo mindre er sanksjoner nødvendig. Å stemme ved valg 
er nesten utelukkende moralsk motivert. Man blir ikke sanksjonert for ikke 
å stemme. Og selv om man vet at ens egen stemme omtrent teller lik null, 
stemmer man likevel. Økonomisk sett er dette irrasjonelt, men strukturelt 


1624 Det er ikke gitt at et finansielt sterkt og stort nok diasporamiljø som har adoptert politiske normer fra 
landet de bor i her kunne spille en positiv rolle. Jf. eksempelet med dominikanere i USA gjengitt hos 
Haller, «The Expat-Sensitive State?», 216f. 

1625 O'Nions, Asylum, 165. 

1626 Jf. Castles, «Why Migration Policies Fail», 221, og Loescher og Milner, «The Missing Link», 606ff. 

1627 O’Nions, Asylum, 205. 

1628 Hampshire, Politics, 106. 

1629 Som individ maksimerer det ikke min velferd, men 


sett er det rasjonelt. 
strukturen som muliggjør samarbeid opprettholdes. Mitt håp er at man 
også i migrasjonspolitikk kan handle på måter som strukturelt sett er de 
mest rasjonelle, selv uten sanksjoner. 

Skjer ikke dette, og et internasjonalt sanksjonsregime skulle se lyset, 
bryter ikke nødvendigvis dette med en stats eksterne suverenitet, det vil si 
statens rett til territoriell integritet. Ved bruk av «horisontale» sanksjoner 
bevarer staten sin territorielle suverenitet, men gis sterke insentiver til å 
samarbeide. Selv om Norge, i kraft av Dublin-avtalen, har rett til å sende 
ankomne asylsøkere tilbake til det første europeiske ankomstlandet (for 
90 % av asylsøkere fra Midtøsten og Afrika er det Hellas), har Norge også 
en mulighet til selv å prøve disse sakene.” Med tanke på de systemiske 
problemene Hellas (sammen med enkelte andre land) har hatt med å sikre 
en rettferdig prøving av asylsaker er dette en mulighet Norge, av moralske 
grunner, burde gripe i de fleste tilfeller.'* 

Vi er det fremtidige Norges tradisjon. Vi etterlater oss en arv, noe som 
ansvarliggjør oss. Hvordan vil fremtidens mennesker se tilbake på inn- 
vandringsmotstandere i vår tid: Som menneskene som ville redde/reddet 
nasjonen, eller som forsvarerne av slaveri og kvinneundertrykking i dag 
fremstår for oss? Migrasjonspolitikk er med på å definere både vår nasjo- 
nale identitet og vår nasjonale arv. Den vil si noe om hvem vi er, og hvem 
vi var. Ja, hvem var vi? 

Vi lever alle i en verden der nye erfaringer stadig kommer til, og gamle 
endrer mening. Mark Lilla skriver i The Stillborn God: «[M]odern man lives 
with an ever-changing string of hypotheses about the cosmos and must 
resign himself to the fact that whatever picture he finds adequate today 
will probably be found inadequate tomorrow.»'®* Denne boken er min 
innvandringspolitiske etikk av i dag. Det er opp til leseren å identifisere 
dens blindsoner, og slik la den bli en del av den fortid som brakte oss dit 
vi er i morgen. 


1629 Nida-Rimelin, Structural Rationality, 17. 

1630 Stilz, Territorial Sovereignty, 255. 

1631 Art. 17(1) i Dublin ITI-forordningen. Jf. Vevstad og Schultz, «Dublin-samarbeidet», 418f., og vurderingen 
foretatt i Advokatforeningen, Høring, 12. feb. 2016, 24ff. Foreløpig er unntaksbestemmelsen snevert 
formulert i norsk lovverk, og gjelder kun mennesker med en særlig tilknytning til riket. Utlendingsloven 
§ 32, annet ledd og Utlendingsforskriften $ 7-4. Jf. Vigdis Vevstad, Hva er en flyktning?, 138. 

1632 Jf. O'Nions, Asylum, 104f. Disse problemene forsterkes av det forhold at innvilgelsesratene er vidt for- 
skjellige fra land til land innenfor EU/EØS. Ulikhetene i slike vurderinger har også prosedurale betin- 
gelser. Sicakkan, Citizenship Requirements. 

1633 Lilla, The Stillborn God, 65. 

